
নিবেদন 


বয়স তিগ্লান্ন-চুয়ান্নর মতো, যদিও দেখলে একটুও বুড়ো মনে হয় না। গায়ে 
বেশ জোর আছে, মুখে প্রকাণ্ড শগৌফ। আফগানিস্তানে পাহাড়ি রাস্তায় যাওয়ার 
সময় তার জিপ খাদে উল্টে গিয়ে ডানপায়ের পাতার হাড়গুলো গুঁড়ো গুঁড়ো 
হয়ে যায়। এখন ক্রাচে ভর দিয়ে হাটতে পারেন। আবিষ্কারের নেশা তাকে ছুটিয়ে 
নিয়ে বেড়ায়। পুরনো বই পড়ে, যেসব রহস্যের আজও সমাধান হয়নি তিনি 
সেগুলোর সন্ধানে বেরিয়ে পড়েন। এই হল আমাদের সকলের চিরপরিচিত রাজা 
রায়চৌধুরী ওরফে কাকাবাবু । এই নামেই উনি আমাদের বড় পরিচিত ও কাছের 
মানুষ। আবার অন্য দিকে স্মাগলার, দুঙ্কৃতি, সমাজবিরোধীদের যম। 


এই “কাকাবাবুর অভিযান-২” বইটিতে তিনটি হাড় হিম করা টানটান উত্তেজনাপূর্ণ 
অভিযানের কাহিনী সঙ্কলন করা হয়েছে। যার মধ্যে আছে বিখ্যাত “সবুজ 
দ্বীপের রাজা” অভিযান কাহিনীটি। যা আমাদের ছোটবেলায় চলচ্চিত্র আকারে 
চিত্রায়িত হয়েছিল । 


“বিজয়নগরের হিরে” দিয়ে “কাকাবাবুর অভিযান-২” শুরু। এই অভিযানের 
সময় আমরা সন্তুর থেকে জানতে পারি জোজোর নাকি এগারোজন মামা ও 
সতেরো জন পিসেমশাই। সন্ত্র ও জোজো হল কাকাবাবুর দুই সেক্রেটারি। 
জোজো অবশ্য বলে সে কাকাবাবুর ফার্্ট সেক্রেটারি ও সন্ত্র ডেপুটি সেক্রেটারি । 
আসল ফার্স্ট সেক্রেটারি কে তা সন্তুর চালচলনেই পরিঙ্কার। কারণ সম্ভুর 
চালচলন দুনিয়ার তাবৎ প্রাইভেট ডিটেকটিভদের গুরু শার্লণক হোমস-এর 
কথাই মনে করিয়ে দেয়। 


“কাকাবাবুর অভিযান-২-এর দ্বিতীয় অভিযানটি হল সবুঞ্ধ দ্বীপের রাজা-কে 
ঘিরে। এই রাজা আবার আদতে বাঙালী । এই বাঙালী রাজ্জার অধীনে রয়েছে 


প্রচুর জারোয়া। যারা তাদের নিজস্ব ভাষা অর্থাৎ অঙ্জাভঙ্গির মাধ্যমে চিত্ত 
বিনিময় করে। এরা সেই দ্বীপে বহিরাগত কাউকে ঢুকতে দেয় না। তীরের ডগায় 
লাগানো বিষের মাধ্যমে বাইরের লোককে তারা অভিবাদন জানায়। সেই রকম 
দুর্গম জায়গা জয় করে আসল রহস্য উন্মোচন করেছেন কাকাবাবু সঙ্তো সম্ভুও। 
“সবুজ দ্বীপের রাজা”র পরিচয় আমাদের একটু অবাক করে। তিনি আদতে 
একজন স্বাধীনতা সংশ্রামী। বৃটিশ শাসনাধীন ভারতবর্ষে বু বছর আগে 
আন্দামান জেল থেকে একজন বিপ্লবী পালিয়েছিলেন। তিনিই পালিয়ে এই দ্বীপে 
জাড়োয়াদের সঙ্গে জীবন কাটাচ্ছেন। নাম গুণদা তালুকদার। 


এই অভিযান সংকলনের শেষ অভিযান মিশর রহস্য । এই রহস্য উন্মোচনে 
আমরা দেখতে পাই শারীরিক প্রতিবন্ধকতা বলে কিছু নেই কাকাবাবুর কাছে। 
আসল হচ্ছে রহস্য উদ্ঘাটনের অনম্য প্রয়াস। পিরামিডের নিচে সুড়জ্জোর 
ভেতর আঁকাধাকা পথে সন্তুর কাধ ধরে লাফিয়ে লাফিয়ে নামার সময় 
কাকাবাবুকে সন্তুর উদ্দেশ্যে বলতে শুনি “ভয় পাচ্ছিস নাকি রে সন্তু? যে 
লোকটার ক্রাচ ছাড়া চলার একটুও সুযোগ নেই সেই লোক ক্রাচ দুটো সুড়জ্গের 
বাইরে রেখে সন্তুর সঙ্গে একপায়ে ভর করে লাফাতে লাফাতে নিচে নামছেন। 
ভাবা যায়! 


সন্তু ও কাকাবাবুকে নিয়ে প্রচুর অভিযানের কথা আমরা সকলে জানি । তারমধ্যে 
তিনটি সেরা অভিযান নিয়ে এই “কাকাবাবুর অভিযান-২+ যা খুবই ছোটদের 
মনোগ্রাহী হবে বলে মনে করেছিলেন প্রয়াত শ্রী রবীন বল মহাশয়। 

বিজয়নগরের হিরে ৯ 


পাশে ধুধু-করা মাঠ, তার মাঝখান দিয়ে রান্তা। কোনও বাড়িঘর তো দেখাই 

যাচ্ছে না, মাঠে কোনওরকম ফসল নেই, গাছপালাও প্রায় নেই বলতে গেলে। 
অনেক দুরে দেখা যায় পাহাড়ের রেখা । এই অখ্থলটাকে ঠিক মরুভূমি বলা যায় 
না,. ভাল বাংলাতে এইরকম জায়গাকেই বলে “উষর প্রান্তর” 

রান্তাটা অবশ্য বেশ সুন্দর, মসৃণ, কুচকুচে কালো যত্বু করে বাধানো। গাড়ি 
চলার কোনও ঝাকুনি নেই, রাস্তার দুপাশে কিছু দেখারও নেই, তাই সবারই ঘুম 
পেয়ে যাচ্ছে। কিন্তু গাড়ি যে চালাচ্ছে, তাকে তো চোখ মেলে থাকতেই হবে, রঞ্জন 
সেইজন্য নস্যি নিচ্ছে মাঝে-মাঝে। আকাশে একটুও মেঘের চিহ্ নেই, মধ্য গগনে 
গনগন করছে সূর্য। মাঝে-মাঝে দু-একটা লরি ছাড়া এ-রাস্তায় গাড়ি চলাচলও নেই 
তেমন। 

সামনের সিটে বসে আছেন কাকাবাবু। চলন্ত গাড়িতেও তিনি বই পড়ছিলেন, 
একসময় হাত তুলে বললেন, “খাবার জল আর আছে, না ফুরিয়ে গেছে?” 

পেছনের সিটের মাঝখানে বসেছে রপ্তনের স্ত্রী রিঙ্কু, তার দু'পাশে জোজো আর 
সন্তু। দুসজনেই জানলার ধার চেয়েছিল, কিন্তু এখন ঘুমে ঢুলছে। রিঙ্কু সোজা হয়ে 
জেগে বসে আছে, তার কোলের ওপর একটা ম্যাপ ছড়ানো। রঞ্জন এর আগে 
দু-তিনবার ভুল করে অন্য রাস্তায় ঢুকে পড়তে যাচ্ছিল, রিঙ্কুই প্রত্যেকবার তাকে 
গাড়ি ঘোরাতে বলেছে। | 

কাকাবাবুর কথা শুনে রিঙ্কু পায়ের কাছ থেকে ওয়াটার বট্লটা তুলে নেড়েচেড়ে 
বলল, “শেষ হয়ে গেছে! আমাদের আরও দুটো-তিনটে জলের বোতল আনা উচিত 
ছিল!” 

ওরা বেরিয়েছে বাঙ্গালোর থেকে খুব ভোরে। সেখানকার আবহাওয়া খুব 
সুন্দর, ঠাণ্ডা-ঠাণ্ডা, পথে যে এত গরম পড়বে সে-কথা তখন মনে আসেনি। 

কাকাবাবু বললেন, “একটা কোনও নদী-টদিও দেখতে পাওয়া যাচ্ছে না 
এদিকে।” 

রঞ্জন বলল, “এর পর যে পেট্রোল-পাম্প পড়বে, সেখানে আমরা জল খাব, 
গাড়িও জল-তেল খাবে।” 

কাকাবাবু বললেন, “এ-তল্লাটে কোনও পেট্রোল-পাম্প আছে কি? শুধুই তো 
মাঠের পর মাঠ দেখছি!” 

রিঙকু বলল, “ম্যাপে দেখা যাচ্ছে, আর ১৪ কি... না, না, দাড়ান, হিসেব 
করে বলছি, উ, ইয়ে, প্রায়, তিন ক্লোশ পরে একটা বড় জায়গা আসছে, এর 
নাম চিত্রদুর্গা! সেখানে গাড়ির পে... মানে তেল আর খাবার টাবার পাওয়া যাবে 
নিশ্চয়ই!” 

রঞ্জন অবহেলার সঙ্ভো বলল, “তিন ক্রোশ? কতক্ষণ লাগবে, পনেরো মিনিটে 
. মেরে দেব! তোমরা সবাই এরই মধ্যে এত বিমিয়ে পড়ছ কেন, চিয়ার আপ! 


১০ কাকাবাবুর অভিখান 


সন্তু ঘুম-জড়ানো গলায় বলল, “রঞ্জনদা দু”বার, কাকাবাবু একবার!” 
রঞ্জন বলল, “এই রে, বিচ্ছুটা সব শুনছে? আমি ভেবেছিলুম ঘুমিয়ে, পড়েছে 
বুঝি!” 

সন্ত পকেট থেকে একটা ছোট্ট নোটবই বার করে কী যেন লিখল, তারপর 
আবার চোখ বুজল। 

রঞ্জন বলল, “আরে, এ-ছেলে দুটো এত ঘুমোয় কেন? আমরা কত ভাল- 
ভাল জিনিস দেখছি।” 

সন্ত চোখ না খুলেই বলল, “কিছু দেখার নেই!” 

রগ্জন বলল, “একটু আগে রাস্তা দিয়ে দুটো ছোট-ছোট বাঘ চলে গেল। এখন 
হাতি দেখতে পাচ্ছি, একটা, দুটো, তিনটে... কাকাবাবু, আপনি দেখতে পাচ্ছেন 
না?” 

কাকাবাবু বললেন, “আরে, তাই তো! রঞ্জন কি ম্যা... ইয়ে জাদুবিদ্যে জানে 
নাকি? সত্যিই তো হাতি!” 

কাকাবাবুর কথা শুনে সন্তু ধড়মড় করে উঠে বসল। কোনও সন্দেহ নেই, সোজা 
রাম্তাটার অনেক দুরে গোটাতিনেক হাতি দেখা যাচ্ছে। সন্ত ধাকা দিয়ে জাগাল 
জোজোকে। 

জোজো সামনের দিকে চেয়েই বলল, “ওয়াইন্ড এলিফ্যান্টস!” 

সন্তু পকেট থেকে ছোট খাতাটা বার করতে-করতে বলল, “জোজো এক!” 

রপ্তরন বলল, “এই ধুধু-করা মাঠের মধ্যে বন্য হন্তী আসিবে, ইহা অতিশয় 
অলীক কল্পনা। আমার মনে হয়, এই হস্তীযুথ বিক্রয়ের জন্য হাটে লইয়া যাওয়া 
হইতেছে। সন্তু, একটা হাতি কিনবি নাকি?” 

গাড়িটা আরও কাছে আসবার পর দেখা গেল হাতিগুলোর সঙ্জো বেশ কিছু 
লোকজন আছে, কয়েকজন সানাই বাজাচ্ছে। মাঝখানের হাতিটায় একজন প্যান্ট- 
কোট পরা লোক বসে আছে, তার গলায় অনেকগুলো মালা, মাথায় সাদা জরি- 
বসানো পাগড়ি! 

রিঙ্কু বলল, “ওমা, বর যাচ্ছে!” 

সন্ত জিজ্ঞেস করল, “বউ কোথায়? প্যান্ট-কোট-পরা ধর হয় নাকি?” 

রপ্তন বলল, “হ্যা, হয়। এখানে এরা স্যুট পরে, রি সার নিয়া নয 
করতে যায়। এই লোকটা বিয়ে করতে যাচ্ছে।” 

রিঙ্কু বলল, “এদের দিনের বলয় বয়ে হয। বাঙালিদের বিয়ের মতন আলো- 
টালো জ্ালার খরচ নেই! 

জোজো বলল, “এরা হচ্ছে গোন্দ নামে একটা ট্রা... মানে, উপজাতি। এদের 
মধ্যে নিয়ম আছে, হাতির বিয়ে দেওয়া খুব ধুমধার্ম করে। আজ হাতিগুলোরও বিয়ে 
'হবে, তাই ওদের গলাতেও মালা পরানো হয়েছে, দেখেছিস সন্তু!” 


বিজয়নগরের হিরে ১১ 


রঞ্জন ভুরু কপালে তুলে বলল, “বাঃ, তোমার তো অনেক জ্ঞান দেখছি!” 

সন্তু বলল, “ও আপনাকেও ছাড়িয়ে যাবে, রঞ্জনদা !” 
মুখে শুনেছি। আমার এক মামা সেই মাহুতকে অসম থেকে নিয়ে এসেছিল।” 

রঞ্জন খ্যাচ করে গাড়িতে ব্রেক কষে বলল, “তা হলে জিজ্ঞেস করা যাক, আজ 
ওই লোকটার বিয়ে, না হাতিগুলোর বিয়ে?” 

রিঙ্কু ধমক দিয়ে বলল, “এই রঞ্জন, পাগলামি করবে না!” 

রঞ্জন গৌফ-দাড়ির ফাক দিয়ে অনেকখানি হেসে বলল, “আমার নতুন-নতুন 
জিনিস শিখতে খুব ভাল লাগে। হাতির বিয়ে!” 

বছরখানেক ধরে রঞ্জন দাড়ি রাখছে। শুধু রাখছে না, দাড়ি ইচ্ছেমতন বাড়তে 
দিচ্ছে, এখন তাকে প্রায় ইতিহাসের নানাসাহেবের মতন দেখায়। তার চেহারাটিও 
সেরকম বিরাট। কিন্তু তার হাসিতে এখনও একটু দুষ্টু ছেলের ভাব ফুটে ওঠে। 

কিছু লোক হাতির পিঠে চেপেছে, কিছু লোক পায়ে হেঁটে যাচ্ছে। সানাইওয়ালারা 
গাড়ি দেখে যেন বেশি উৎসাহ পেয়ে জোরে-জোরে বাজাতে লাগল । 

রঞ্জন তাল দিতে-দিতে বলল, “এদের সঙ্জো বরযাত্রী হয়ে চলে যাব? ভাল 
খাওয়াবে!” 

কাকাবাবু অনেকক্ষণ কোনও কথা বলেননি। এবার বললেন, “রঞ্জন, গাড়ি 
থামলেই গরম বেশি লাগছে। আগে আমার একটু জল খাওয়া দরকার ।” 

রঞ্জন সঙ্জে-সঙ্জো গাড়িতে আবার স্টার্ট দিয়েই এই হাতির শোভাযাত্রাটাকে পাশ 
কাটিয়ে হুস করে বেরিয়ে গেল। 

রিঙ্কু বলল, “এই কী করছ? এত স্পিড দিও না!” 

সন্ত্র খাতা বার করে বলল, “রিঙ্কুদি এক!” 

রিঙ্কু বলল, “কেন? আমি কী বলেছি? ওঃ হো, স্পিড! না বাপুঃ আমি এই 
খেলা খেলতে পারব না!” 

কাকাবাবু হাসতে লাগলেন। রঞ্জন একটা স্বরচিত গান ধরে দিল, “গতি! গতি! 
যার নাই কোনও গতি, সেই করে ওকালতি! কিংবা যে পথ ভোলে, ভুলুক না, 
তাতে কী-বা ক্ষতি!” 

সামনেই একটা মোড় এল, ডান দিকে বা দিকে দুটো রাস্তা বেরিয়ে গেছে। রিঙবু 
বলল, “পথ ভুল করলে চলবে না! রঞ্জন, এবার লেফট টার্ন নাও, আমর 
হাইওয়ে ছাড়ব না। ওইটা হাইওয়ে দেখতে পাচ্ছ না?” 

সন্তু বলল, “রিঙ্কুদি দুই!” 

জোজো বলল, “দুই না, তিন! হাইওয়ে দু'বার বলেছে /” 

রিঙকু বলল, “আ্যাই, হাইওয়ের বদলে কী বলব রে?” 

সন্তু বলল, “রাজপথ । বাকিগুলো শাখাপথ ।” 


১২ কাকাবারুর অভিযান 


কাকাবাবু বললেন, “সামনে ওই যে পাহাড়ের ওপর মন্দির দেখা যাচ্ছে, ওইটাই 
খুব সম্ভবত চিত্রদুর্গা। অনেকদিন আগে এখানে একবার এসেছিলাম, ভাল মনে 
নেই। পাহাড়টার গায়ে একটা দুর্গ আছে। খুব সম্ভবত এই জায়গাটার আসল নাম 
চিত্র-দুর্গ, ইংরেজি বানান দেখে-দেখে লোকে এখন বলে চিত্রদুর্গা। এসব দিকে 
দুর্গী মন্দির থাকা অস্বাভাবিক। ওপরের মন্দিরটা .বোধহয় শিবমন্দির ।”» 

রপ্তন বলল, “আর বেশিদুর গিয়ে কী হবে? ওই পাহাড়টার তলায় যদি কোনও 
বাংলো-টাংলো পাওয়া যায়, তা হলে সেখানে থেকে গেলেই তো হয়!” 

রিঙকু বলল, “ মোটেই না! রঞ্জন, আজ সন্ধ্যের মধ্যেই আমরা হাম্পি পৌছতে চাই!” 

জোজো বলল, “মধ্যপ্রদেশে এরকম একটা পাহাড়ের মাথায় মন্দির দেখেছিলুম, 
সে-পাহাড়টা অবশ্য আরও অনেক উচু, সেখানে নরবলি হয়।” 

রিঙ্কু একটু চমকে গিয়ে জিজ্ঞেস করল, “তুমি দেখেছ মানে? তুমি সেই মন্দিরে 
নরবলি দিতে দেখেছ?” 

জোজো বলল, “আমি যেদিন সেই পাহাড়টার ওপরে উঠি সেদিন শুধু মোষবলি 
ছিল। তবে আমার মামা নিজের চোখে নরবলি দেখেছে!” 

রঞ্জন জিজ্ঞেস করল, “এটা তোমার কোন্‌ মামা? যিনি অসম থেকে মাহুত 
আর হাতি এনেছিলেন?” 

জোজো বলল, “না, সে অন্য মামা!” 

রঞ্জন আবার জিজ্ঞেস করল, “তোমার কতজন মামা?” 

জোজো উত্তর দেবার আগেই সন্তু বলল, “আমি এ-পর্যস্ত জোজোর এগারোজন 
মামা আর সতেরোজন পিসেমশাইয়ের হিসেব পেয়েছি।” 
. রঞ্জন একটুও অবাক না হয়ে বলল “তা তো থাকতেই পারে। কারও কারও 
মামা-মামি, পিসে-পিসির ভাগ্য ভাল হয়। ভাবো তো, যার কোনও মামা নেই, 
মেসোমশাই কিংবা পিসেমশাই নেই, সে কত হতভাগ্য! আমি মামি, মাসি আর 
পিসিদের কথা বাদ দিচ্ছি!” 

রিঙ্কু বলল, “কেন, তুমি মাসি-পিসিদের কথা বাদ দিচ্ছ কেন? মাসি-পিসি 
না থাকাটাও তো দুর্ভাগ্য!” 

রঞ্জন বলল, “এইজন্যই বলি রিঙ্কু, যে-কোনও কথা বলার আগে একটু বুদ্ধি 
খাটাবে! যে-লোকের মাসি নেই, তার কি মেসোমশাই থাকতে পারে? মনে করো, 
আমার বাবার কোনও বোন নেই, তা বলে কি আমি যার-কার সঙ্জো পিসেমশাই 
সম্পর্ক পাতাতে পারি। হ্যা, একটা কথা তুমি বলতে পারো: বটে যে, মামিমা না 
থাকলেও মামা থাকতে পারে! মামা-শ্রেণীর লোকেরা একটু স্বার্থপর হয়, মামিমা”কে 
বাদ দিয়েও তাদের মধ্যে কেউ-কেউ মামা হিসেবে টিকে যায়। কিন্তু পিসিমা-ই নেই 
অথচ পিসেমশাই, এ যে সোনার পাথরবাটি!” 
£ কাকাবাবু এদের কথা শুনে মজা পেয়ে মিটিমিটি হাসছেন। 


বিজয়নগরের হিরে ১৩ 


এখন রাস্তার ধারে দু-চারখানা বাড়িঘর দেখা যাচ্ছে। একটু দূরেই দাড়িয়ে আছে 
কয়েকটা বাস। তার কাছেই বাজার। রগ্জন সেখানে গাড়ি না থামিয়ে, কয়েকবার 
বাক নিয়ে একেবারে পৌঁছে গেল পাহাড়ের গায়ে দুর্গের দরজায়। 

দরজা মানে সিংহদরজা যাকে বলে, তিন-মানুষ উচু কাঠের পাল্লা, তার গায়ে 
লোহার বল্টু বসানো । দুস্পাশে দুটি পাথরের সিংহ। তার মধ্যে একটা সিংহের অবশ্য 
মুণ্ডু নেই। 

কাছেই একটা বাড়ির গায়ে লেখা আছে, “হোটেলন। 

রপ্জন বলল, “আগে এখানে ভাত-মাংস খেয়ে নেওয়া যাক। ওঃ হো, মাংস 
তো এ তল্লাটে পাওয়া যায় না। এটা নিরামিষের দেশ!” 

কাকাবাবু ক্রাচ বগলে দিয়ে গাড়ি থেকে নামতে নামতে বললেন, “আমার 
নিরামিষে আপত্তি নেই। তোমাদের কষ্ট হবে। দ্যাখো যদি ডিম পাওয়া যায়।” 

হোটেল মানে অবশ্য পুরনো একটা চায়ের দোকানের মতন তবে ভেতরটা খুব 
পরিষ্কার। পেতলের থালা-গেলাসে খাবার দেওয়া হয়। সেগুলি ঝকমকে করে 
মাজা। কয়েকজন লোক খেয়ে বেরোচ্ছে, টেবিল সাফ করা হচ্ছে, তাই ওরা 
অপেক্ষা করতে লাগল বাইরে। 

দোকানের বাইরে কয়েকটা ফুলের গাছ। তার মধ্যে একটা বড় গাছ থেকে লম্বা- 
লম্বা লালচে ফুল ঝুলছে। সেদিকে আঙুল দেখিয়ে রিঙ্কু বলল, “এগুলো কী ফুল 
জানিস সন্ত্রঃ বল তো!” 

সন্ত্র মুচকি হেসে দুদকে ঘাড় নেড়ে বলল, “জানি না। তুমি বলো।” 

“বটল ব্রাশ। এগুলোকে বলে বটল ব্রাশ।” 

“জানতুম। আমি নামটা জানতুম। তবু তোমাকে দিয়ে বলালুম। তোমার আরও 
দু'বার জরিমানা হল!” 

“তার মানে? কেন জরিমানা হবে? বট্ল ব্রাশ একটা ফুলের নাম। তার কোনও 
বাংলা নেই।” 

“কে বলল নেই? বট্ল-এর বাংলা বোতল আর ব্রাশ-এর বাংলা বুরুশ। এই 
ফুলটার নাম বোতল-বুরুশ!” 

কাকাবাবু হোহো করে হেসে উঠলেন। রপগ্জন বলল, “হ্যা, সন্তু ঠিকই বলেছে, 
যেমন, টেব্ল-এর বাংলা টেবিল আর শ্লাস-এর বাংলা গেলাস!” 

সন্তু পকেট থেকে চোট্ট খাতাটা বার করল। 

সেই খাতার এক-একটা পাতায় এক-একজনের নাম লেখা আছে। কাল 
রাত্তিরেই ঠিক হয়েছিল যে, আজ সকাল থেকে বেড়াতে বেরোবার পর কেউ 
একটাও ইংরেজি শব্দ বলবে না। কেউ ভুল করে বলে ফেললেই একটা ইংরেজি 
কথার জন্য দশ পয়সা জরিমানা । সন্তু খাতায় সেই হিসেব লিখে রাখছে। কাল 
সবাই এই খেলা খেলতে রাজি হয়েছিল। 


১৪ কাক্াবাবুর আভিযান 


রিঙ্কু বলল, “ না, আমি আর এই পচা খেলা খেলব না! আই কুইট!” 

রঞ্জন বলল, “আ্যাই, এখন ওসব বললে চলবে না। আজ রাত্তিরে সব হিসেব 
হবে, জরিমানার টাকাটা দিয়ে তারপর ছুটি। রিঙ্কু, তোমার আরও দু”বার জরিমানা 
হল।” 

জোজো বলল, “ভেতরটা খালি হয়ে গেছে।.চলো গিয়ে বসি। এবার আর- 
একটা মজা হবে মনে হচ্ছে!” 

একটাই লম্বা টেবিল, সবাই মিলে কাছাকাছি বসল। একজন সাদা লুঙ্তি-পরা 
বেয়ারা সবাইকে জলের গেলাস দিয়ে অর্ডার নেবার জন্য দাড়াল। 

রপ্জন বলল, “ভাই আমরা ক্ষুধার্থ। আমাদের কিছু খাদ্য দাও। ভাত, ডাল, 
মাংস, ডিম যা খুশি!” 

লোকটি কিছু বুঝতে না পেরে ভুরু কুঁচকে রঞ্জনের কাছে ঝুঁকে এসে কী যেন 
বলল। ৃ 

রঞ্জন বলল, “আমি ভাই তোমার সঙ্গে ইংরিজি বলে জরিমানা দিতে পারব 
না। খাবারের দাম সবাই মিলে দেবে, আর জরিমানা আমাকে একলা দিতে হবে। 
তুমি আমার বাংলা কথা শুনে যা বোঝো তাই দাও!” 

লোকটি এবার ইংরেজিতে বলল, “হোয়াট ডিড ইউ সে সার?” 

রঞ্জন সবেগে মাথা ঝাঁকিয়ে বলল, “উহু, তুমি যতই ইংরেজি বলো, আমি 
বাংলা ছাড়া কিছু বলব না। আমাদের খাদ্য দাও, খাদ্য!” 

রিঙ্কু বলল, “এইরকম করলে আমাদের আর কিছু খাওয়াই হবে না! আমরা কেউ 
কন্নড় ভাষা জানি না, এরা কেউ হিন্দিও বোঝে না! বাংলা তো দুরের কথা।” 

কাকাবাবু উঠে গিয়ে একটা দেওয়ালের পাশে দাড়ালেন। সেখানে খাবারদাবারের 
নামলেখা একটা তালিকা ঝুলছে। কন্রড় আর ইংরেজি দুসভাষাতেই লেখা । কাকাবাবু 
বেয়ারাটির দিকে ইঙ্গিত করে কয়েকটা নামের ওপর আঙুল রাখলেন। তারপর হাত 
তুলে পাচটা আঙুল দেখিয়ে বোঝালেন যে পাচজনের খাবার চাই। 

বেয়ারাটি অদ্ভূত মুখের ভাব করে ভেতরে চলে গেল। 

কাকাবাবু ফিরে এসে বললেন, “এতে মোটামুটি কাজ চালানো গেল, কী বলো? 
কিন্তু সন্তু তোর নিয়মটা একটু পালটাতে হবে। আমরা নিজেদের মধ্যে ইংরেজি বলব 
না, টির সাহিরির হরির তা রাজেরার। সানা রাভিনা এজ সানিরিন, 
সঙ্জো এ-খেলায় যোগ দেয়নি! 

সন্তু বলল, “টিক আছে। অন্যদের বেলা আযা-আ-তয মানে অনাদের সঙ্গ 
বলা যাবে।” 

রিঙ্কু বলল, নাটোর জো আালাউির+ টা টোল? 

তারপর কাউন্টারের ম্যানেজারের দিকে তাকিয়ে সে বলল, “এক্সকিউজ মি, 
প্লিজ সেন্ড দা বেয়ারার এগেইন!” 


বিজয়নগরের হিরে ৬১৫ 


সন্তু বলল, “রিঙ্কুদি, তুমি “আযালাউডস্টা আমাদের বলেছ! তোমার আর 
একটা...” 

সবাই হেসে উঠল আবার। 

এই দোকানে ইডলি-ধোসা-বড়া ছাড়া আর কিছুই পাওয়া যায় না। মাংস তো 
দুরের কথা, ভাতও নেই। বেয়ারাটি খুব ভ্যাবাচাকা খেয়ে গেছে, একটু আগে তার 
ইংরেজি কথা শুনেও এরা উত্তর দিচ্ছিল না, এখন এদের মুখে ইংরেজির বন্যা 
বয়ে যাচ্ছে। 

ওদের খাওয়ার মাঝখানে দোকানটির সামনে একটা বড় স্টেশন ওয়াগন থামল। 
তার থেকে নামল চারজন লোক, তাদের মধ্যে একজনের দিকেই বিশেষ করে চোখ 
পড়ে। এই গরমেও সেই লোকটি পরে আছে একটা চকচকে সুট, চেহারাটি 
ছোটখাটো একটি পাহাড়ের মতন, তার চোখে সান গ্লাস, মুখে লম্বা চুরুট। 

দুপদাপ করে জুতোর শব্দ তুলে লোকগুলো ঢুকল ভেতরে। টেবিলে বসার 
আগেই একজন জিজ্ঞেস করল, “কফি হ্যায়? কফি মিলেগা?” 

কাকাবাবু খাওয়া ব্ধ করে এই আগন্তুকদের দিকে স্থিরভাবে তাকিয়ে রইলেন। 

পাহাড়ের মতন লোকটি কাকাবাবুর দিকে চোখ ফেলেই মহা আশ্চর্যের ভান 
করে বলল, “ওয়েল, ওয়েল, ওয়েল, আপ রাজা রায়চৌধুরী হ্যায় না? আপ 
ইধার?” 

বাংলা-অসম-ত্রিপুরা কিংবা বিহার-ওড়িশা বা দিল্লিতে কাকাবাবুকে অনেকে 
চিনতে পারে, কিন্তু এই কর্ণাটকের একটা ছোট্র জায়গাতেও যে কেউ তাকে চিনতে 
পারবে, তা যেন তিনি আশা করেননি। তিনি লাজুকভাবে একটু হেসে বললেন, 
“এই এদিকে একটু বেড়াতে এসেছি!” 

লোকটি এগিয়ে এসে বলল, “বেড়াতে এসেছেন? এখানে?” 

কাকাবাবু বললেন, “শুধু এখানে না। আশেপাশে কয়েকটা জায়গায়। সঙ্গে এই 
আমার ভাইপো, সন্ত্ু। ওর কলেজের বন্ধু জোজো। আর ইনি রঞ্জন ঘোষাল আর 
ওঁর স্ত্রী রিঙ্কু ঘোষাল, আমার বিশেষ পরিচিত।” 
সিং। আমাকে চিনেছেন তো? দিলিতে দেখা হয়েছিল একবার।” 

তারপর সে কাকাবাবুর কাধে একটা চাপড় মেরে বলল, “মিঃ রাজা রায়চৌধুরী 
সাচমুচ বলুন তো, আপনাকে এখানে কে পাঠিয়েছে?” 

কাকাবাবু ভুরু কুঁচকে বললেন, “কেউ তো পাঠায়নি। আমরা নিজেরাই 
এসেছি।” 

মোহন সিং বলল, “নিজেরা এসেছেন তো ঠিক আছে, আপনি কার হয়ে কাজ 
করছেন?” 

মোহন সিং কাকাবাবুর কাছ ঘেঁষে দীড়িয়ে তখনও তার কাধে হাত দিয়ে আছে 


১৬ কাকাবাবুর অভিযান 


কাকাবাবু এবার একটু কড়া গলায় বললেন, “আপনি ওদিকে গিয়ে বসুন।” 

মোহন সিং তবু সরল না। চওড়া করে হেসে বলল, “ঠিক আছে, আপনি অন্য 
কারও হয়ে কাজ না করেন তো খুব ভাল কথা। আমি আপনাকে একটা কাজ 
দেব। আপনার ফি কত?” 

কাকাবাবু বললেন, “আমার গায়ে হাত দিয়ে কথা বলা আমি পছন্দ করি না। 
আপনার চুরুটের ধোয়ার গন্ধ আমার সহ্য হচ্ছে না। আপনি, প্লিজ, দুরে গিয়ে 
বসুন! 

মোহন সিং-এর সঙ্গীরা তিনটে চেয়ার টেনে বসে এদিকে এক দৃষ্টিতে তাকিয়ে 
আছে। প্রত্যেকেরই বেশ গড়াপেটা চেহারা। 

মোহন সিং কাকাবাবুর কাধ থেকে হাত তুলে নিল, কিন্তু সরে গেল না। চুরুটের 
ছাই ঝেড়ে বলল, “আরে মশাই, আপনাকে আমি এমপ্রয় করছি, কম সে কম 
পঞ্চাশ হাজার খরচ করতে রাজি আছি। আপনাকে এত টাকা কেউ দেবে?” 

প্রন বলল, “শুনুন, মিঃ সিং, কাকাবাবু এখন রিটায়ার করেছেন। আমি ওর 
আ্যাসিস্টান্ট। ওঁকে কী কাজ দেবার কথা বলছেন, সেটা আমাকে দিন না! আমার 
কিছু টাকা-পয়সার দরকার এখন। তা হ্যা, পশ্মাশ হাজার পেলে মোটামুটি চলে 
যাবে।” গু 

মশামাছি তাড়াবার মতন বা হাতের ভঙ্তি করে মোহন সিং বলল, “আপ চুপ 
রহিয়ে। আমি মিঃ রায়চৌধুরীর সঙ্জে কথা বলছি। জরুরি কাজের কথা ।” 

রঞ্জন উঠে দাড়িয়ে বলল, “আপনি আমাকে ঠিক বিশ্বাস করতে পারছেন না। 
তাই না? আমি রিভলভার চালাতে জানি, দড়ির মই বেয়ে উঠতে পারি, গোপন 
ম্যাপ চিধিয়ে-চিবিয়ে খেয়ে ফেলতে পারি, এমনকী আমি পিকক করতেও পারি। 
দেখবেন?” 

তারপর রপ্জন সত্যিই মাটিতে দুটো হাত দিয়ে পা দুটো শূন্যে তুলে ফেলল। 
ঝনঝন করে তার পকেট থেকে খসে পড়ল অনেকগুলো খুচরো পয়সা। 

সেই অবস্থায় সে হাত দিয়ে হাটবার চেষ্টা করল। মোহন সিংহের তুলনায় 
রঞ্জনের চেহারাটাও নেহাত ছোট নয়। একটুখানি এগিয়েই তার পা শূন্যে টলমল 
করে উঠল, সে হুড়মুড় করে গিয়ে পড়ল মোহন সিংয়ের ওপর। মোহন সিংও 
এই ধাক্কা সামলাতে না পেরে চিত হয়ে পড়ে গেল মাটিতে। 

তড়াক করে লাফিয়ে উঠে রঞ্জন খুবই কাচুমাচু গলায় বলল, “আরে ছি ছি, 
কী কাণ্ড। আউট অব প্র্যাকটিস, বুঝলেন! আবার দ্ু-একদিন প্র্যাকটিস করলেই 
ঠিক হয়ে যাবে। আপনার লাগেনি তো? আমি খুবই দুঃখিত!” 

রগ্জন মোহন সিংয়ের হাত ধরে টেনে তোলার চেষ্টা করল। তার সঙ্গের 
লোকেরাও ছুটে এল দু-দিকে। 

মোহন সিং নিজেই উঠে দাড়াল কোনওরকমে। 


বিজয়নগরের হিরে ১৭ 


রঞ্জন বলল, “এক্সন্রমলি সরি, আমায় মাপ করে দিন, এর পরের বার 
দেখবেন, কোনও ভুল হবে না!” 

মোহন সিং কটমট করে তাকিয়ে বলল, “বেওকুফ !” 
করেছেন? একেবারে বুঢ়া বনে গেছেন! সে কথা আগে বললেই হত!” 

মোহন সিংয়ের চুরুটটা ছিটকে চলে গেছে অনেক দুরে। সেটা আর না কুড়িয়ে 
সে গিয়ে বসল একটা চেয়ারে। বেয়ারা এর মধ্যেই কফি দিয়ে গেছে। সে কফিতে 
চুমুক দিতে লাগল ঘনঘন। 

রঞ্জনের কাণ্ড দেখে সন্তু আর জোজোর খুব হাসি পেয়ে গেলেও হাসতে পারছে 
না। সন্তু হাসি চাপবার জন্য নিজের উরুতে চিমটি কেটে আছে। রিঙ্কুর মুখখানাও 
লালচে হয়ে গেছে, সেও আসলে প্রাণপণে হাসি চাপছে। রপ্জনকে সে আগে 
কোনওদিন পিকক করতে দ্যাখেনি। 

মোহন সিং আর কোনও কথা বলল না। কফি শেষ করে দলবল নিয়ে উঠে 
দাড়াল। পয়সা মিটিয়ে দিয়ে দরজার কাছে চলে গিয়েও ফিরে দীড়াল হঠাৎ। 

কাকাবাবুর দিকে আডুল তুলে বলল, “মিঃ রায়চৌধুরী, আপনাদের কি হামপির 
দিকে যাবার প্ল্যান আছে?” 

কাকাবাবু মাথা দুলিয়ে বললেন, “হ্যা।” 

মোহন সিং বলল, “বেলুড় যান, হ্যালিবিভ যান, শ্রবণবেলগোলা যান, এই 
কর্ণাটকে অনেক দেখবার জায়গা আছে। লেকিন, হামপি যাবেন না এখন।” 

কাকাবাবু হেসে বললেন, “আমি কোথায় যাব না যাব, তা নিয়ে আপনি 
মাথা ঘামাচ্ছেন কেন বলুন তো? আমি কিন্তু আপনাকে চিনতে পারিনি ।” 

মোহন সিং তবু বলল, “আর যেখানে খুশি যান, হামপি যাবেন না। তা হলে 
আপনাদের অনেক অসুবিধেয় পড়তে হবে!” 

এর উত্তর না দিয়ে কাকাবাবু হাসিমুখে চেয়ে রইলেন। 

মোহন সিং পেছন ফিরে গটগট করে বেরিয়ে গেল! 

জোজো দরজা পর্যন্ত ছুটে গিয়ে উকি মেরে দেখে এসে চোখ বড়-বড় করে 
বলল, “চম্বলের ডাকাত! মোহন সিং! এর নাম আমি অনেকবার আমার 
পিসেমশাইয়ের মুখে শুনেছি।” 

রিঙ্কু বলল, “মোহন সিং তো কমন নাম অনেকেরই হতে পারে। আমার 
মনে হল, সিনেমার ভিলেন! আমজাদ খানের মতন চেহারা ।” 

সন্ত নিজের কাজ ভোলেনি। সে ছোট খাতাটা বার করে বলল, “রিঙ্কুদি, 
বাইরের লোক চলে গেছে, তুমি দুটো ইংরেজি শব্দ বলেছ!” 

রিষ্কু সে-কথা অগ্রাহ্য করে বলল, “রঞ্জন কী কাণগুটাই করল!” 

এবার সকলের চেপে রাখা হাসি বেরিয়ে এল একসঙ্গে । শুধু রঞ্জন হাসল না। 


কাকাবাবু-_২ 


১৮ কাকাবাবুর আভিযান 


সে নিজের দাড়িতে হাত বুলোতে-বুলোতে বলল, “ইশ, পণ্যাশ হাজার টাকার 
কাজটা ফসকে গেল!” 
কাকাবাবু বললেন, “কোথা থেকে লোকটা হঠাৎ এসে উদয় হল বলো তো? 
আমাকে চেনে কিন্তু আমি ওকে চিনি না। ও গায়ে পড়ে আমাদের হামপি যেতে 
বারণ করলই বা কেন? তা হলে কী করবে, হামপি যাবে, না অন্য কোথাও যাবে?” 
রিঙ্কু বলল, “আমরা হামপি দেখব বলে বেরিয়েছি, সেখানে তো যাবই। ওই 
লোকটা বারণ করেছে বলে আরও বেশি করে যাব। ও বারণ করবার কে?” 


ও ২ »৯ 


বড় দরজাটা দিয়ে ঢোকার পর দেখা গেল, দুপাশে বিশাল উচু দেওয়াল, তার 
মাঝখান দিয়ে সিড়ি। পাহাড়টা কেটে-কেটে দুর্গ বানানো হয়েছে, কিন্তু দূর থেকে 
শুধু পাহাড় বলেই মনে হয়। 

পাহাড়ের ওপরটা পর্যন্ত ঘুরে আসতে কতক্ষণ লাগবে? বড়জোর এক ঘন্টা। 

জৌোজো বলল, “চল সন্তু, যাবি?” 

সন্ত্র কাকাবাবুর দিকে তাকাল। 

কাকাবাবু বললেন, “সিড়ি আর পাহাড়, এই দুটোই আমাকে বড় জব্দ করে 
দেয়। আমি যাব না, তোরা ঘুরে আয় ওপর থেকে।” 

রঞ্জন বলল, “আমারও পাহাড়ে চাপার শখ নেই» আমিও ওপরে যাব না। 
ততক্ষণ গাছের ছায়ায়, একটু ঘুমিয়ে নেব।” 

রিঙকু বলল, “তোমরা ক্রিস এক ঘন্টার মধ্যে ঠিক ফিরে আসবে। ঠিক তিনটের 
সময় আমরা স্টা.....স্টা....স্টা...ইয়ে, যাত্রা শুরু করব।” 

আরও একটু ওপরে ওঠার পর একটা জায়গায় বড়বড় কয়েকটা গাছের তলায় 
চমতকার সবুজ ঘাস। রঞ্জন সেখানে শুয়ে পড়েই চোখ বুজল। 

রিঙ্কু বলল, “মোহন সিং-এর গাড়িটা নিচে দেখা যাচ্ছে। ওরা এখনও 
যায়নি।” 

কাকাবাবু বললেন, “ওরা ওপরের মন্দিরে পুজো দিতে গেছে।'ওদের একজনের 
হাতে শালপাতায় মোড়া ফুলটুল দেখেছিলুম।” 

রিঙকু বলল, “তা হলে তো সন্ত্ুদের সঙ্জো দেখা হয়ে যাঁবে। ওই বিচ্ছিরি 
লোকটা যদি ওদের সঙ্জো গণ্ডগোল করে?” 

কাকাবাবু বললেন, “সেজন্য চিন্তা নেই। সন্তু ওরকম লোক অনেক দেখেছে।” 

রপ্জন চোখের ওপর থেকে হাত সরিয়ে বলল, “ওই সন্তু বিচ্ছুটা চলে গেছে? 
তা হলে এখন একটু প্রাণ খুলে ইংরেজি বলা যাক। হ্যা, কী ইংরেজি বলব? কিছু 
মনে পড়ছে না যে!” 


বিজয়নগরের হিরে ১৯ 


রিঙ্কু বলল, “সত্যি, আমাদের এমন অভ্যেস হয়ে গেছে যে, ইংরেজি শব্দ 
বাদ দিয়ে কথাই বলতে পারি না। অন্য সময় খেয়ালই থাকে না।” 

রঞ্জন বলল, “এখন তো তুমি দিব্যি বাংলা বলছ, রিড্কু। একটু আগে স্টার্ট 
বলে ফেলতে গিয়ে স্টা-স্টা-স্টা বলে এমন তোতলাতে শুরু করলে! তোমার অনেক 
ফাইন হয়ে গেছে এরই মধ্যে।” 

রিঙ্কু বলল, “তোমারও কম হয়নি।” 

কাকাবাবু বলল, “ফাইন দেবার ভয়ে সন্ত তো কথাই বলছে না প্রায়। আজ 
দিয়ে এ-খেলাটা শেষ করে দিতে হবে।” 

রিঙ্ক বলল, “আমরা আজ রাক্তিরে কোথায় থাকব? তুঙ্গভদ্রা ড্যামের গেস্ট 
হাউসে?” 

রঙ্জীন বলল, “গিয়ে দেখা যাক। সেখানে জায়গা না পাওয়া গেলে কোনও 
হোটেল-টোটেল খুজতে হবে। এই রে, হোটেল কথাটা আবার সন্তুর কাছে উচ্চারণ 
করা যাবে তো? হোটেলের বাংলা কী সরাইখানা?” 

কাকাবাবু বললেন, “হোটেল আর ট্যাক্সি, এই কথা দুটো এখন সারা পৃথিবীতে 
চলে। এর আর বাংলা করার দরকী"' নেই।” 

রিঙ্কু বলল, “এই জায়গাটা ক শান্ত আর নির্জন লাগছে। এক সময় এখানে কত 
সৈন্য-সামন্ত যাতায়াত করত, এখানে কত যুদ্ধ হয়েছে, এখন কিছু বোঝাই যায় না।” 

রঞ্জন বলল, “রিঙ্কু, তুমি যেখানে বসে আছ, ওইখানেই যুবরাজ বিক্রম 
মাণিক্য, ইয়ে, খুন হয়েছিল। হ্যা, চারজন বিদ্রোহী তার দেহটাকে টুকরো-টুকরো 
করে ফেলে, তার মুণ্ডটা এখানে পড়েছিল অনেকদিন!” 

রিঙ্কু একটু চমকে উঠে এদিক-ওদিক তাকাল। তারপর বলল, “কাকাবাবু, 
রঞ্জন কিন্তু যখন-তখন এই রকম ইতিহাস বানায়। ওর কথা বিশ্বাস করবেন না।” 

রঞ্জন বলল, “এই, আমি ক্লাস নাইন, মানে নবম শ্রেণীতে ইতিহাস পরীক্ষায় 
ফার্স্ট, মানে প্রথম হয়েছিলুম না?” 

কাকাবাবু বললেন, “এইসব দুর্গে ওরকম খুনোখুনি হওয়া অসম্ভব কিছু তো 
নয়। আমরা যেখানে যাচ্ছি...” 

কাকাবাবুর কথা শেষ হবার আগেই পাহাড়ের ওপর দিকে প্রচণ্ড জোরে দু”বার 
দুমদুম শব্দ হল। ঠিক যেন বোমা ফাটার আওয়াজ। অনেকগুলো কাক একসঙ্জো 
ডেকে উঠে ছড়িয়ে গেল আকাশে। 

রিঙ্ক সঙ্জো-সঙ্গে উঠে দাড়িয়ে বলল, “কী হল? সন্তু আর জোজো গেছে 
ওদিকে। রঞ্জন, চলো আমরা গিয়ে দেখি!” 

কাকাবাবু বললেন, “দাড়াও, দাড়াও, আওয়াজটা বেশি দূরে হয়নি। সন্তু আর 
জোজোর এর মধ্যে আরও উঠে যাবার কথা ।” 


২০ কাকাবাবুর অভিযান 


রপ্তন বলল, “খুব সম্ভবত ডিনামাইট দিয়ে পাথর ফাটাচ্ছে। নতুন রাস্তা-টান্তা 
বানাবে।” 

রিঙ্কু বলল, “আমি দেখে আসছি।” 

সঙ্জো-সঙ্জচো সে ছুট লাগাল। রগ্রন কাকাবাবুর দিকে তাকিয়ে বলল, “আপনি 
ভাবছেন তো যে, আমার বউ একা-একা গেল, আমারও ওর সঙ্গে যাওয়া উচিত 
ছিল? রিঙ্কুকে আপনি ভাল করে চেনেন না। ও একাই তিনশো!” 

পাহাড়ের সিড়িটা একেবেকে উঠেছে, একটু দূরেই একটা বাক নিয়েছে বলে ওপরের 
দিকটা দেখা যায় না। রিঙ্কুও তরতর করে ছুটতে ছুটতে সেদিকে মিলিয়ে গেল। 

কাকাবাবু পেছন ফিরে বললেন, “মোহন সিং-এর গাড়িটা বেরিয়ে যাচ্ছে। ওরা 
এর মধ্যেই নেমে এসেছে।” 

রঞ্জন বলল, “গাড়িতে একটা বায়নোকুলার আছে, সেটা নিয়ে আসা উচিত 
ছিল। মোহন সিং-রা নামল কোন্‌ দিক দিয়ে? দেখতে পেলাম না তো।” 

কাকাবাবু বললেন, “নিশ্চয়ই আর একটা রাস্তা আছে অন্যদিক দিয়ে।” 

একটু পরেই দেখা গেল রিঙ্কু আর সন্ত্-জোজো একসঙ্গো নেমে আসছে। সন্তুর 
হাতে একটা পাতাওয়ালা গাছের ডাল, তার ডগায় কয়েকটা হলুদ রঙের ফুল। ওরা 
গল্প করতে-করতে নামছে আন্তে-আস্তে। 

সেদিকে তাকিয়েই রঞ্জন বলল, “কাকাবাবু, শিগগির নেমে চলুন।” 

কাকাবাবু জিজ্ঞেস করলেন, “ওদের জন্য অপেক্ষা করবে না?” 

রঞ্জন বলল, “ওদের দেখেই তো বুঝতে পারা যাচ্ছে যে, ওরা কোনও বিপদে 
পড়েনি। এবার ওরা একটু আমাদের খোজাখুঁজি করুক!” 

কাকাবাবু ক্রাচ বগলে নিয়ে যতদুর সম্ভব তাড়াতাড়ি নামতে লাগলেন। রঞ্জন 
দৌড়ে গিয়ে গাড়ির দরজা খুলল, তারপর কাকাবাবু এসে পৌঁছতেই তাকে তুলে 
নিয়ে স্টার্ট দিল। 

বাজারের কাছে পেট্রোল-পাম্প। সেখানে মোহন সিংদের গাড়িটাও থেমে আছে। 
সামনের সিটে জানলার ধারে বসে আছে মোহন সিং, রঞ্জনকে দেখে সে ঘুরিয়ে 
নিল মুখখানা । 

রঞ্জনই গাড়ি থেকে নেমে এগিয়ে গিয়ে জিজ্ঞেস করল, “কেয়া সিংজি, 
আপলোগও কি হামপি যাতা হ্যায়?” 

ব্রপ্নের দিকে কটমট করে তাকিয়ে রইল, কোনও কথা বলল না। 










৯ রগজন তার “আরে আপ রাগ করতা হ্যায় কাহে? আমি তো ইচ্ছে 
,করে পনাকে খু দিইনি, ব্যালান্স সামলাতে পারিনি। আপনি কী কাজ দেবার 
/কির্থ বলছিলেন, বা দিন না।” 

পিছ ধ্‌. সিং-এর এক সঙ্জী রগ্তনের কাধে একটা চাপড় মেরে 


বলল*অূজীর্ূ করো। ইধার বঞ্ধার্ট মাত করো।” 


বিজয়নগরের হিরে ২১ 


তারপর সে রপ্তনকে আস্তে করে ঠেলে দেবার একটা ভাব দেখাল। লোকটার 
গায়ে অসম্ভব জোর, সেইটুকু ঠেলার চোটেই রঞ্জন হুমড়ি খেয়ে পড়ে যাচ্ছিল প্রায়, 
গাড়িটাকে ধরে সামলে নিল। লোকটি হেসে উঠে বলল, “মোহন সিংজির সঙ্গো 
এবার থেকে সমঝে কথা বলবে।” 

রঞ্জন একটুও রাগ না করে বলল, “উঃ, আপনার তো খুব গায়ের জোর! 
রোজ ব্যায়াম করেন বুঝি? আপনার নাম কী?” 

লোকটি বলল, “বিরজু সিং।” 

রঞ্জন বলল, “আপনারা দুজনেই সিং। বাঃ বাঃ! তা হলে হামপিতে আবার 
আপনাদের সঙ্জো দেখা হচ্ছে?” 

মোহন সিং পিচ করে মাটিতে থুতু ফেলল। তাই দেখাদেখি বিরজু আরও 

ওদের গাড়িতে তেল ভরা হয়ে গিয়েছিল, ওরা বেরিয়ে গেল আগে। রঞ্জন 
নিজের গাড়ির চাবি পাম্পের লোকের হাতে দিয়ে কাকাবাবুর কাছে এসে বলল, 
হামপিতে গিয়ে বেশ মজা হবে মনে হচ্ছে। ঠিক যেন একটা গল্পের মতন শুরু। 

কাকাবাবু বললেন, “এবার শুধু বেড়াতে বেরিয়েছি। এবার আর কোনও গল্প- 
টল্পর দরকার নেই। জলের বোতলটা ভরে নাও।” 

পেট্রোল নিয়ে বেরিয়ে রপ্তরন কিছু কলা আর পেয়ারাও কিনে ফেলল। তখনই 
দেখা গেল রিঙ্কুরা জোরে হেটে আসছে এদিকে। গাড়িটা নজরে পড়তেই ওরা 
থেমে গিয়ে কী যেন বলাবলি করতে লাগল। 

রপ্তন বলল, “আমাদের দেখতে না পেয়ে ওরা অনেক দৌড়োদৌড়ি করেছে, 
কিন্তু সেকথা স্বীকার করবে না, বুঝলেন তো! আসলে কিন্তু বেশ ঘাবড়ে 
গিয়েছিল।” 

কাকাবাবু বললেন, “রিঙ্কুর বুদ্ধির ওপর আমার আস্থা আছে। সে তো এত 

রিঙ্কুরা কাছে এসে গাড়িতে উঠে পড়ে বলল, “আমরা এক ঘণ্টার বেশি সময় 
নিইনি। এবার চলো।” 

রপ্তন বলল, “তোমরা আমাদের খুঁজতে কোথায়-কোথায় গিয়েছিল?” 

রিঙ্কু খুব অবাক হয়ে বলল, “খুজব কেন? তোমরা গাড়ির তেল নেবে, এ 
তো জানা কথাই! আমরা ভাল মিষ্টি কিনে আনলুম এই ফাঁকে। নিজেরা. কয়েকটা 
খেয়েও এসেছি।” 

রপ্তন জিজ্ঞেস করল, “পাহাড়ের ওপর আওয়াজটা হয়েছিল কিসের?” 

রিঙ্কু পালটা প্রশ্ন করল, “বলো তো কিসের? আন্দাজ করো!” 

রপ্তন বলল, “আমি তো কাকাবাবুকে আগেই বলে রেখেছি। ডিনা... এই সস্তু, 
আমি কিন্ত্ু ডিনামাইটের বাংলা বলতে পারব না। ডিনামাইট দিয়ে পাথর ফাটাচ্ছিল।” 


২২ কাকাবাবৃর আভিযান 


রিঙ্কু বলল, “মোটেই না।” 

রঞ্জন বলল, “তবে কি কেউ সত্যিকারের বোমা ছুঁড়েছিল? সন্তু, বোমা 
কথাটা কিন্তু বাংলা! আমি তো বন্ধ বলিনি!” 

রিঙ্কু বলল, “না, এবারও হল না। ওখানে একটা চলচ্চিত্রের চিত্রগ্রহণ 
হচ্ছিল।” 

“কী হচ্ছিল? চলচ্চিত্রের চিত্রপ্রহণ! তার মানে? সিনেমার শুটিং!” 

সন্ত্র আর জোজো দুজনেই হাততালি দিয়ে উঠল। রিঙ্কু হাসতে হাসতে বলল, 
“আমরা ঠিক জানতুম, রপ্জান ইংরেজি করে বলবেই।” 

রঞ্জন একটু বিরম্ত হয়ে বলল, “আসল ব্যাপারটা কী হয়েছে, তাই বলো না!” 

সন্তু বলল, “ওখানে একটা চলচ্চিত্র তোলা হচ্ছে। দু'্দলের ডাকাতের মারামারির 
দৃশ্যে বন্দুকের গুলির শব্দ হল। ওখানে প্রচুর লোকের ভিড়।” 

জোজো বলল, “ওখানে মোহন সিংকেও দেখলুম। সে ডাকাতের সর্দার হয়েছে। 
আমি যে ওকে চম্বলের ডাকাত বলেছিলুম, সেটা খুব ভুল ছিল না!” 

রিঙ্কু বলল, “আমি আগেই ওকে চলচ্চিত্রের খলনায়ক বলেছিলুম!” 

কাকাবাবু বললেন, “কিন্তু মোহন সিংকে যে একটু আগে এখানে দেখা গেল? 
এর মধ্যেই সে নেমে এল কী করে?” 

সন্তু বলল, “আর একটা লোককে মোহন সিং-এর মতন সাজিয়েছে। তারও 
প্রায় ওইরকম চেহারা । আসল মারামারির দৃশ্যগুলো ওই নকল মোহন সিং করবে!” 

জোজো বলল, “ওদের বলে স্টান... স্টান... থাকগে, ওর বাংলা করা যাবে 
না।” 

গাড়িটা আবার ছুটতে লাগল বড় রাস্তা দিয়ে। রপ্তন বলল, “এখন কিন্তু কেউ 
ঘুমোবে না, তা হলে আমারও ঘুম পেয়ে যাবে।” 

সে এক টিপ নস্যি নিল নাকে। 

রিঙ্কু ম্যাপটা বিছিয়ে বলল, “রঞ্জন, হামপির আগে হস্পেট বলে একটা জায়গা 
দেখতে পাচ্ছি। মনে হচ্ছে এটা একটা বড় জায়গা।” 

কাকাবাবু বললেন, “ওই হসপেটেই আমাদের থাকতে হবে। হামপিতে কোনও 
থাকার জায়গা নেই।” 

সন্তু বলল, “আমরা যে তু্জাভদ্রা নদীর ধারে অতিথিশালায় থাকব ঠিক ছিল? 
তুঙ্জাভদ্রা নামটা কী সুন্দর।” 

কাকাবাবু বললেন, “ওখানে বড় জোর রাতটা থাকা যাবে। ওখান থেকে হামপি 
বেশ দূর হবে, যাওয়া-আসা করা যাবে না।” 

জোজো হঠাৎ জিজ্ঞেস করল, “আমরা যে হামপি দেখতে যাচ্ছি, সেখানে কী 
আছে?” 

সন্তু বলল, “হামপিতে হামপি আছে!” 


বিজয়নগরের হিরে ২৩ 


জোজো বলল, “ও!” 

রঞ্জন জিজ্ঞেস করল, “তুই যে গম্ভীরভাবে ও বললি, হামপি মানে তুই কী 
বুঝলি রে, জোজো? পাহাড়, জঙ্গল, না সমুদ্রের মধ্যে একটা দ্বীপ?” 
একটা দ্বীপে গেসলুম। সেই দ্বীপটা কোথায় তোমরা বলতে পারো?” 

জোজোর কথা ঘোরাবার ক্ষমতা দেখে কাকাবাবু পর্যস্ত একটু হেসে উঠলেন। 

গল্প করতে-করতে অনেকটা রাস্তা চলে আসা গেল। বিকেল হয়ে এল আন্তে। 
এখনও গরম কমবার নাম নেই। পশ্চিমের আকাশটা লাল হয়ে উঠেছে। 

একটা চৌরান্তার মোড়ে এসে রঞ্জন গাড়িটা থামাল। এরপর কোনদিকে যেতে 
হবে, রিঙ্কু ঠিক বুঝতে পারছে না ম্যাপ দেখে। 

রঞ্জন বলল, “নেমে তা হলে জিজ্ঞেস করা যাক। কয়েকটা চায়ের দোকানও 
রয়েছে। ইচ্ছে করলে এখানে চা খাওয়া যেতে পারে।” 

সবাই গাড়ি থেকে নেমে পড়ল। পাশাপাশি তিনটে চায়ের দোকান । লম্বা-লম্বা 
বেঞ্চ আর খাটিয়া পাতা আছে বাইরে । কাছেই দাড়িয়ে আছে কয়েকটি লরি আর 
একটি সাদা রঙের গাড়ি। 

একটি খাটিয়ার ওপর শুয়ে আছেন একজন বৃদ্ধ, তার মাথার চুল, মুখের দাড়ি 
সব ধপধপে সাদা। বৃদ্ধটি বেশ অসুস্থ মনে হয়। তার মাথার কাছে বসে একটি 
খুব সুন্দরী মেয়ে হাওয়া করছে পাখা দিয়ে, একজন মাঝবয়েসী লোক বৃদ্ধটিকে 
খাইয়ে দিচ্ছে চা। 

কাকাবাবু অন্য একটি দোকানে বসলেন। বৃদ্ধটিকে একবার দেখে তার ভুরু 
একটু কুঁচকে গেল। তার চেনা কোনও একজন মানুষের সঙ্গে ওই বৃদ্ধটির মুখের 
মিল আছে, কিন্তু কার সঙ্গে যে মিল তা কিছুতেই মনে করতে পারলেন না। তবে 
তা নিয়ে তিনি আর মাথা ঘামালেন না। 

একটু পরে সেই বৃদ্ধটিকে ধরাধরি করে তোলা হল সাদা গাড়িটিতে। সেখানেও 
তিনি বসতে পারলেন না, শুয়ে পড়লেন মেয়েটির কোলে মাথা দিয়ে। 

রঞ্জন কয়েকজনকে জিজ্ঞ্েস-টিজ্ঞেস করে এসে বলল, “কাকাবাবু, রাস্তা পেয়ে 
গেছি, আর বেশি দূর নেই, বড়জোর এক ঘন্টা। তবে তৃুঞ্াভদ্রা গেস্ট হাউসে নাকি 
এখন অনেক লোক। ওই যে থুরথুরে বুড়ো লোকটিকে দেখছেন, উনিও দলবল 
নিয়ে সেখানেই যাচ্ছেন শুনলুম।” 

রিঙ্ক বলল, “অত বুড়োলোকের বেড়াবার শখ কেন? দেখে তো মনে হয় 
যখন-তখন মরে যাবে! আমাদের তো টেলিফোন করা আছে, আমরা তুঙ্জাভদ্রা 
গেস্ট হাউসেই থাকব।” 

সন্তু পকেট থেকে খাতা বার করল। 

রিঙ্কু বলল, “এই, এই, টেলিফোন বলব না তো কী বলব রে।” 


২৪ কাকাবাবুর আভিযান 


সন্তু বলল, “শুধু বাংলা বলতে চাইলে এইভাবে বলা যায়। আমাদের তো 

রিঙ্কু বলল, “ধ্যাত, এইরকমভাবে কেউ কথা বলে? আমাদের বাড়ির একজন 
পুরুতঠাকুর এইভাবে কথা বলতেন।” 

সন্তু বলল, “মোটে তো একদিন। কাল থেকে আবার যে-যার নিজের মতন 
কথা বলবে। রপ্জনদা, তোমারও একটা ফাইন হয়েছে।” 

রঞ্জন প্রায় লাফিয়ে উঠে বলল, “আ্যাই, আ্যাই, পেয়েছি! সন্তু “ফাইন” বলেছে! 
সন্তুরও এবার জরিমানা । তুই নিজেরটা লেখ সন্তু!” 

জোজো বলল, “আচ্ছা সন্ত্র, আমি যদি পুরো ফরাসি ভাষায় কথা বলি, তাতে 
তো কোনও আপত্তি নেই? আজ তো শুধু ইংরিজি বলা চলবে না!” 

রপ্তন জিজ্ঞেস করল, “তুই ফরাসি জানিস বুঝি?” 

জোজো বলল, “খুব ভাল জানি। আমি যখন বাবার সঙ্জো চার মাস প্যারিসে 
ছিলুম, তখন গড়গড় করে ফ্রেঞ্চ বলতে শিখেছি। চোখ বুজে বলতে পারি। শুনবে?” 

রপ্ন বলল, “শুনি, শুনি!” 

জোজো সত্যি চোখ বুজে বলল, “উই, উই, পারর্দো ম্যাসিও, ম্যার্সি বকু, জ্য 
ন পার্ল পা ফাঁসে!” 

রঞ্জন বলল, সু, ফ্রেঞ্চ ভাষা চোখ বুজেই বলতে হয়।” 

কাকাবাবু বললেন, “চমৎকার বলেছে! কিন্তু জোজো, তোমার এই ভাষা যে 
আমরা কেউ বুঝতে পারব না!” 

রিঙ্কু বলল, “আর দেরি করে কী হবে, এইবার চলো। চা খাওয়া তো হয়ে 
গেছে। চা-টা একেবারে অখাদ্য।” 

এদিকটায় ছোট ছোট পাহাড়ের গা দিয়ে রাস্তা। তুঙ্জাভদ্রার বাধ অনেকটা উচুতে। 
সেই বাধের গায়ে বেশ বড় আর পুরনো আমলের দোতলা অতিথিশালা। সামনে 
আরও তিনখানা গাড়ি দাড়ানো । তার মধ্যে সেই সাদা গাড়িটাও রয়েছে। একতলা- 
দোতলায় অনেক লোকজনের ব্যস্ততা । 

একজন কেয়ারটেকারকে খুজে বার করা গেল. সে রপ্জনের কোনও কথায় 
পাত্তাই দিতে চায় না। প্রথম থেকেই বলতে লাগল, “জায়গা নেই, জায়গা নেই!” 
রঞ্জন বারবার জানাবার চেষ্টা করতে লাগল যে, বাঙ্জালোর থেকে টেলিফোন করা 
হয়েছে ঘর রাখবার জন্যঃ তবু লোকটি গ্রাহ্য করল না। 

রঞ্জন বলল, “আপনি বলতে চান এত বড় ডাকবাংলোতে একটা ঘরও খালি 
নেই? এখন আমাদের হোটেল খুঁজতে যেতে হবে?” 

লোকটি বলল, “একটাই মাত্র রুম রাখা আছে। সেটা রাজা রায়চৌধুরী নামে 
একজন ভি আই পি"র জন্য।” 

রঞ্জন বলল, “উফ, আপনাদের নিয়ে আর পারা যায় না, মশাই! নিন, 


বিজয়নগরের হিরে ২৫ 


খুলুন, খুলুন। এতক্ষণে আমার নাম জিজ্ঞেস করছেন? আমিই তো রাজা 
রায়চৌধুরী ।” 

লোকটি সঙ্চে-সঙ্গে জিভ কেটে বলল, “আরে ছি ছি, সে কথা বলেননি 
কেন? আপনাদের জন্য দোতলায় ভাল ঘর রাখা আছে। তিনখানা খাট। আসুন, 
আসুন! আমি চাবি আনছি!” 

রপ্তান সন্ভুকে বলল, “এখানকার লোকগুলো কী রকম সৎ দেখলি? কাউকে 
অবিশ্বাস করে না। যে-কেউ এসে নিজের নাম রাজা রায়চৌধুরী বললেই ঘর খুলে 
দিত।” 

কাকাবাবু গাড়ি থেকে নেমে বললেন, “আমাদের পূর্ব পরিচিত একজন বন্ধুও 
এখানে রয়েছে দেখছি” 

কাকাবাবূর কথা শুনে সবাই ঘাড় ঘুরিয়ে তাকাল। দোতলার বারান্দায় একজন 
লোক রেলিং-এ ঝুঁকে দাড়িয়ে আছে। ভাল করে মুখটা দেখা না গেলেও কোনও 
সন্দেহ নেই, সে মোহন সিং। 

কাকাবাবু বললেন, “ভালই হল, ওর সঙ্জে এবার ভাল করে আলাপ করা 
যাবে।” 

ডাকবাংলোর দু'জন আর্দালি এসে মালপত্র ওপরে নিয়ে গেল। কেয়ারটেকার 
ঘরের চাবি খুলে দিয়ে বলল, “আপনারা রাত্তিরে খাবেন তো? খাবার অর্ডার 
এখনই দিয়ে দেবেন?” 

রিঙ্কু জিজ্ঞেস করল, “কী কী পাওয়া যাবে?” 

রঞ্জন বলল, “কফি আছে আপনাদের?” 

রঞ্জন বলল, “এখন আমাদের কফি আর ডিমের ওমলেট দিতে বলুন। রাত্তিরে। 
আমরা মাংস-ভাত খাব।” 

রিঙ্কুর দিকে ফিরে সে বলল, “আমরা তো ওবেলা নিরামিষ খেয়েছি, তাই আগে 
ডিম খেয়ে সেটা মেক-আপ করে নেওয়া যাক, তারপর মাংস হবে। ঠিক আছে?” 

রিঙ্কু বলল, সন্তু তুই লিখেনে, রঞ্জন আমাকে শুধু-শুধু মেক-আপ বলেছে।” 

রঞ্জন বলল, “তাই তো! মুখ দিয়ে অটোমেটি....না, না, বলিনি, বলিনি, পুরোটা 
বলিনি, মুখ দিয়ে ফস করে এক-একটা ইংরেজি কথা নিনিযে লগা রা 
আমার কী বলা উচিত ছিল?” 

রিঙ্কু বলল, “মিটিয়ে। মিটিয়ে বলা যেত।” 

রপ্জন বলল, “ডিম খেয়ে মিটিয়ে? যাঃ, এটা কীরকম যেন শুনতে লাগে!” 

জোজো বলল, “ইয়ে বলতে পারতে, রপ্নদা! বাংলায় এই একটা চমৎকার 
শব্দ আছে, ইয়ে, এই ইয়ে দিয়ে সব কিছু বোঝানো যায়। এভরিথিং?” | 


২৬ কাকাবাবুর অভিযান 

সন্তু বলল, “হু! এভরিথিং শব্দটা কি ফরাসি?” 

লম্বা বারান্দাটা এখন খালি, মোহন সিংকে ঘরটায় আর দেখতে পাওয়া যাচ্ছে 
না। পাশের ঘরটির দরজা ভেতর থেকে বন্ধ, একদম কোণের ঘরটায় অনেক 
লোকজনের গলার আওয়াজ শোনা যাচ্ছে। একটি লোক সে-ঘর থেকে হস্তুদন্ত হয়ে 
বেরিয়ে এদিকে আসতে আসতে সন্ত্রদের ঘরের সামনে থম্‌কে দাড়াল! 

রঞ্জন সঙ্তো সঙ্ভো বলল, “আসুন, আসুন, ভেতরে আসুন!” 

রঞ্জন এমনভাবে লোকটিকে ডাকল যেন অনেক দিনের চেনা। 

লোকটি ঘরের মধ্যে না ঢুকে দরজার কাছে দাড়িয়ে হিন্দিতে জিজ্ঞেস করল, 
“একটা কথা জানতে চাই, আপনাদের মধ্যে কি কেউ ডান্তার আছে?” 

রপ্তন বলল, “না, পাশ করা ডাত্তার কেউ নেই, তবে আমার স্ত্রী আমার ওপরে 
প্রায়ই নানারকম ডাত্তারি করেন।” 

লোকটি বলল, “আপনাদের কাছে থার্মোমিটার আছে?” 

রপ্তন বলল, “ইশ, খুব দুঃখিত। বেড়াতে বেরোবার সময় থার্মেমিটার আনার 
কথা আমাদের মনেই পড়েনি। আনা উচিত ছিল নিশ্চয়ই!” 

লোকটি বেশ নিরাশ হয়ে বলল, “আমাদের সঙ্গের একজন খুব অসুস্থ হয়ে 
পড়েছেন। মনে হচ্ছে একশো পীচ ডিগ্রি টেম্পারেচার উঠে গেছে। ইনি খুব নাম- 
করা, সম্মানিত লোক।” 

রপ্্রন জিজ্ঞেস করল, “কী নাম?” 

লোকটি বলল, “ভগবতীপ্রসাদ শর্মা 1” 

রঞ্জন বলল, “আমি আবার এত মুখ্য যে অনেক বিখ্যাত লোকদেরই নাম 
শুনিনি।” 

কাকাবাবু ঘরের জানলার পর্দা সরিয়ে অন্ধকারের মধ্যে নদী দেখবার চেষ্টা 
করছিলেন, হঠাৎ চমকে পেছন ফিরে জিজ্ঞেস করলেন, “কী নাম বললেন? 
ভগবতীপ্রসাদ শর্মা? মানে, হিস্টোরিয়ান?” 

লোকটি বলল, “হা, হা, খুব বড় হিস্টোরিয়ান। আর্কিওলজিক্যাল সার্ভে অব 
জোর করে নিয়ে এসেছি, এখন যদি কিছু একটা বিপদ হয়ে যায়...” 

কাকাবাবু বললেন, “ভগবতীপ্রসাদ শর্মার তো অনেক বয়েস। প্রায় পচাশি- 
ছিয়াশি হবেই। আমি একবার তাকে দেখতে যেতে পারি?” 

সেই লোকটি বলল, “হা, হা, যান না। আমি দেখি, নিচে কেয়ারটেকারের 
কাছে খোজ করে কোনও ডান্তার পাওয়া যায় কি না!” 

লোকটি চলে যেতেই ফাকাবাবু নিজের হাত-ব্যাগটা খুলে রিভলভার বার 
করলেন। স্টোর চেম্বার খুলে দেখে নিলেন ভেতরে গুলি আছে কি না! তারপর 
স্টার ডগায় কয়েকবার ফুঁ দিয়ে পকেটে ভরলেন। 


বিজয়নগরের হিরে ২৭ 


রঞ্জন আর জোজো অবাক হয়ে তাকিয়ে আছে। কাকাবাবু হেসে ওদের বললেন, 
“ও ঘরে খুব সম্ভবত মোহন সিং আছে। লোকটা রেগে আছে আমাদের ওপর। 
তোমরা একটু সাবধানে থেকো।” 

ক্রাচ খটখট. করে বারান্দা পেরিয়ে এলেন কোণের ঘরটার কাছে। দরজা 
ভেজানো। তিনি আম্তে ঠেলে দরজাটা খুললেন। 

অতি বৃদ্ধ ভগবতীপ্রসাদ একটা খাটে শুয়ে বিড়বিড় করে কী যেন বলছেন। তার 
মাথায় জলপট্রি। তিন-চারজন লোক ঝুঁকে দাড়িয়ে আছে খাটের দু'পাশে । তাদের 
মধ্যে একজন মোহন সিং, তার হাতে একটা টেপ রেকর্ডার, সেটা সে ধরে আছে 
অসুস্থ বুড়ো লোকটির একেবারে মুখের কাছে। 

কাকাবাবুকে ঢুকতে দেখেই মোহন সিং কুঁটিলভাবে ভুবু কুঁচকে তাকাল। 

কাকাবাবু সেদিকে গ্রাহ্য না করে এগিয়ে এলেন। 

মোহন সিং জিজ্ঞেস করল, “আপ ডাগদার হ্যায়? আপকো ইধার কেয়া 
চাইয়ে?” 

কাকাবাবু সে কথার উত্তর না দিয়ে ক্রাচ দুটো খাটের পাশে দাড় করিয়ে 
বৃদ্ধলোকটির একটি হাত ধরলেন! তারপর মোহন সিং-দের দিকে তাকিয়ে ধমকের 
সুরে বললেন, “আপনারা এর কথা রেকর্ড করছেন, অথচ ইনি কী বলছেন, তা 
বুঝতে পারছেন না” 

মোহন সিং-এর পাশের লোকটি বলল, “ইনি পণ্ডিত লোক, জুরের ঘোরে 
ইনি যে-সব কথা বলছেন, সব রেকর্ড করে রাখছি। পরে ভাল করে শুনব। এখন 
বোঝা যাচ্ছে না!” 

কাকাবাবু বললেন, “ইনি ওষুধ চাইছেন! সরবিট্রেট!” 

লোকটি বলল, “এখানে আমরা কোথায় ওষুধ পাব? সেইজন্যই তো ডাত্তার 
ডাকতে গেছে একজন।” 

কাকাবাবু বললেন, “এঁর ব্যাগ কোথায়? সেটা খুব ভাল করে দেখুন। এর 
এত বয়েস হয়েছে, নিশ্চয়ই সঙ্জো কিছু ওষুধ রাখেন।” 

ওরা দু-তিনজনে মিলে একসঙ্জো ব্যাগ খাটাধাটি করতে লাগল। তারপর প্রায় 
চার-পাচরকম ওষুধ বার করে আনল। কাকাবাবু তার মধ্য থেকে একটা শিশি নিয়ে 
খুব ছোট্ট একটা ট্যাবলেট বার করলেন, সেটাকে আবার ভেঙে আদ্ধেক করলেন। 
তারপর খুব যত্ব করে সেই টুকরোটা ঢুকিয়ে দিলেন বৃদ্ধের জিভের তলায়। 

তারপর মুখ তুলে কাকাবাবু বললেন, “আপনারা মাথার কাছ থেকে সরে যান। 
জানলা খুলে হাওয়া আসতে দিন।” 

বৃদ্ধের বিড়বিড় করা বন্ধ হয়ে গেল, এক মিনিট পরেই তিনি চোখ মেলে 
তাকালেন। প্রথমেই কাকাবাবুকে দেখতে পেয়ে তিনি ফিসফিস করে জিজ্ঞেস 
করলেন, “তুম কৌন?” 


২৮ কাকাবারর অভিযান 


কাকাবাবু বললেন, “শর্মাজি, আমার নাম রাজা রায়চৌধুরী। অনেকদিন আগে 
আপনার সঙ্জো পরিচয় হয়েছিল দেরাদুনে। আপনি আমাকে চিঠিও লিখেছেন 
কয়েকটা” 

ভগবতীপ্রসাদ শর্মা কয়েক মুহূর্ত অপলকভাবে তাকিয়ে রইলেন কাকাবাবুর 
মুখের দিকে। 
কনিষ্কের মুণ্ডু খুজে পেয়েছিলে, তাই না?” 

একে এত বৃদ্ধ, তার ওপর এমন অসুস্থ, তবু তার এরকম স্মৃতিশত্তি দেখে 
কাকাবাবু একেবারে স্মিত হয়ে গেলেন। 

বৃদ্ধের চোখ দুটি হঠাৎ যেন জুলজ্ল করে উঠল। তিনি ঘরের অন্য সকলের 
দিকে তাকালেন, মোহন সিংকে জিজ্ঞেস করলেন, “শিবপ্রসাদ কোথায় ?” 

মোহন সিং বলল, “তিনি ডাত্তার ডাকতে গেছেন। আপনি কেমন আছেন, একটু 
ভাল বোধ করছেন কি?” 

বৃদ্ধ চুপ করে রইলেন। 

কাকাবাবু জিজ্ঞেস করলেন, “শর্মাজি, আপনি এই বয়েসে এতদূর এসেছেন 
কেন? আপনার বাড়িতে এখন বিশ্রাম নেওয়াই উচিত।” 

মোহন সিং বলল, “আমরা ওনাকে নিয়ে এসেছি। আমরা ওর দেখভাল করব। 
এখনই ভাত্তার এসে যাবে। আপনি ওনাকে বেশি কথা বলাবেন না।” 

বৃদ্ধ নিজের কম্পিত হাত তুলে কাকাবাবুর একটা হাত চেপে ধরে অন্যদের 
বললেন, “তোমরা সবাই ঘরের বাইরে যাও! রাজা রায়চৌধুরী, শুধু তুমি থাকো!” 

মোহন সিং বলল, “চাচাজি, আমরা আপনার সেবা করব। এখন আপনি বেশি 
কথা বলবেন না।” 

বৃদ্ধ আবার বললেন, “তোমরা সবাই বাইরে যাও। রাজার সঙ্গে আমার একটা 
কথা আছে।” 

খুব অনিচ্ছের সঙ্গে মোহন সিং আর তার দলবল বাইরে চলে গেল। বৃদ্ধ 
কাকাবাবুকে ইঞ্জিত করলেন, দরজাটা বন্ধ করে দেবার জন্য। 

মোহন সিং টেপ রেকর্ডারটা চালু করে বিছানার ওপর রেখে গেছে। বৃদ্ধ নিজেই 
এবার উঠে বসে সেটা বন্ধ করে দিলেন। কাকাবাবুকে খুব কাছে ডেকে বললেন, 
“একটা বিশেষ কাজে এসেছি এখানে, রাজা। এই শরীর নিয়ে আমার এখানে আসা 
উচিত ছিল না। কিন্তু এটাই হবে আমার শেষ আবিষ্কার । যদি আমি হঠাৎ মরে যাই, 
তবে তোমাকে সে দায়িত্ব নিতে হবে। তুমি ঠিক পারবে। 

কাকাবাবু বললেন, “আপনি উঠছেন কেন, শুয়ে থাকুন। আর কোনও ওষুধ 
খাবেন?” 

বৃদ্ধ বললেন, “না, এখন একটু ভাল বোধ করছি। শোনো, আগে কাজের 


বিজয়নগরের হিরে ২৯ 


কথা বলি। তুমি তোমার কানটা আমার মুখের কাছে নিয়ে এসো, যেন আর কেউ 
শুনতে না পায়! তোমার কানে কানে বলব।” 
কাকাবাবু মাথাটা ঝুঁকিয়ে আনলেন। 

সেই বৃদ্ধ চোখের নিমেষে বালিশের তলা থেকে একটা রিভলবার বার করে 
কাকাবাবুর কপালে ঠেকিয়ে বললেন, “সাবধান! একটু নড়লেই তোমার জীবন 
শেষ! এইবার বলো তো রাজা রায়চৌধুরী, তুমি আমাকে ফলো করে এখানে এসেছ 
কেন? তোমার কী মতলব?” 

কাকাবাবু মাথা সরালেন না। কিন্তু সেই অবস্থাতেই হেসে বললেন, “এ তো 
ভারী মজার ব্যাপার দেখছি! আমি আপনাকে ফলো করব কেন? আপনি একটা 
দলবলের সঙ্তো এখানে এসেছেন, আর আমিও কয়েকজনকে নিয়ে এখানে বেড়াতে 
এসেছি। আমরা আলাদা আলাদাভাবে আসতে পারি না?” 

বৃদ্ধ বললেন, “তুমি সত্যি বেড়াতে এসেছ, না অন্য কোনও উদ্দেশ্য নিয়ে 
এসেছ? তুমি তো এমনি-এমনি কোথাও যাও না!” 

“কাকাবাবু বললেন, “আমি এমনি কোথাও যাই না! আমি কি ইচ্ছেমতন বেড়াতে 
পারব না? আমি আজকাল আর অন্য লোকের কাজ নিই না। বেড়াতেই ভালবাসি।” 

“সত্যি কথাটা বলো। নইলে, আমি ঠিক গুলি করব।” 

“গুলি করুন! আমি মরে গেলেও বিশ্বাস করতে পারব না যে প্রোফেসর 
ভগবতীপ্রসাদ শর্মা মানুষ খুন করতে পারেন!” 

“সত্যি দেখতে চাও গুলি করতে পারি কি না? আমি বলব, তুমি আমার গলা 
টিপে ধরতে এসেছিলে, তাই আমি সেল্ফ ডিফেন্সে গুলি করেছি!” 

“আমি আপনার গলা টিপে ধরতে যাব কেন? একটা কিছু মোটিভ তো থাকা 
দরকার। আপনাকে আমি শ্রদ্ধা করি, আপনার গায়ে হাত তোলার কথা আমি চিন্তাই 
করি না। আপনার হাত থেকে রিভলভারটা কেড়ে নেওয়া কি আমার পক্ষে খুব 
শন্ত হত?” 

বৃদ্ধ ফিসফিস করে বললেন, “রাজা রায়চৌধুরী, তোমাকে আমি ভাল করেই 
চিনি, দরজার আড়াল থেকে মোহন সিং-রা দেখছে, তাই আমি এই অভিনয় করছি। 
মোহন সিং-এর দল তোমাকে দেখে চিন্তায় পড়ে গেছে। আমি এখন তোমাকে যে- 
কয়েকটা কথা বলছি, তা খুব মন দিয়ে শোনো। আর কেউ যেন জানতে না পারে। 
আমি হঠাৎ মরে গেলে তুমি আমার কাজটা সম্পূর্ণ করবে। 

এরপর বৃদ্ধ আরও আন্তে-আন্তে কয়েকটা কথা বললেন, শুনতে-শুনতে 
কাকাবাবুর কপাল কুঁচকে গেল। 

তারপর আবার গলা চড়িয়ে বৃদ্ধ বললেন, “এবার তোমায় ছেড়ে দিলাম। 
যদি প্রাণের মায়া থাকে, তা হলে খবরদার আমার সামনে তুমি আর আসবে 
না।” 


৩০ কাকাবাবুর আভিবান 


এই সময় দরজায় দুম দুম করে ধান্ধা পড়ল। একজন কেউ চেঁচিয়ে বলল, 
“ডান্তার আ গয়া। খোলিয়ে, খোলিয়ে!” 
বৃদ্ধ চোখ টিপে বললেন, “মনে রেখো, আমার কথাগুলো ।” 
কাকাবাবু এগিয়ে গিয়ে দরজাটা খুলে দিলেন। 
শর্মাজির ভাইপো কোথা থেকে একজন ডান্তার জোগাড় করে এনেছে। সবাই 
বৃদ্ধের খাটের দিকে এগিয়ে গেল। শুধু মোহন সিং কাকাবাবূর কাধটা খামচে ধরে 
বলো!” 
কাকাবাবু বললেন, “বলছি, তুমি বারান্দার ওই কোণে চলো। খুব জরুরি কথা ।” 
মোহন সিং কাকাবাবুর কাধটা ছাড়ল না, প্রায় টানতে টানতে নিয়ে চলল। একটা 
ক্রাচ পিছলে গিয়ে কাকাবাবু প্রায় হুমড়ি খেয়ে পড়ে যাচ্ছিলেন একবার। তবু 
রিভলভারটা বার করলেন না। তার ক্লাচ দুটো খসে পড়ে গেল মাটিতে। 
বারান্দার এই কোণটা বেশ অন্ধকার মতন। দিনের বেলা এখান থেকে তৃঙ্গভদ্রা 
নদীর বাধ দেখতে পাওয়া যায়, কিন্তু এখন সবকিছুই ঝাপসা। 
কাকাবাবু শান্ত গলায় বললেন, “ তোমাদের প্রোফেসর-সাহেবের সঙ্জো আমার 
অনেক দিনের চেনা। তিনি আমার কানে-কানে বললেন, তুমি ওই মোহন সিংকে 
একটু ভদ্রতা শিখিয়ে দিও তো! ও সবসময় নিজেকে সিনেমার ভিলেন মনে করে।” 
মোহন সিং ধমক দিয়ে বলল, “তুমি আমার সঙ্জে মজা মারছ, ঠিক করে 
বলো।” 
কাকাবাবু বললেন, “ভদ্রলোকের কাধে হাত দিয়ে কথা বলতে নেই, জানো 
না? হাত সরাও!” 
মোহন সিং আরও কিছু বলতে গেল, তার আগেই হঠাৎ কাকাবাবু একটু নিচু 
হয়ে তার ডান চোখে খুব দ্রুত একটা ঘুসি চালালেন। মোহন সিং একটা আর্ত 
চিৎকার করে কাকাবাবুর কাধ ছেড়ে দিয়ে দু'হাতে চোখ চাপা দিল। 
কাকাবাবু এবার মোহন সিং-এর কাধটা ধরে এক ঝটকায় তার শরীরটা উলটে 
দিলেন। মোহন সিং বারান্দার রেলিং-এর ওপারে শূন্যে ঝুলতে লাগল। এতই ভয় 
পেয়ে গেছে সে যে, মুখ দিয়ে শুধু আঁ-আঁ শব্দ করছে, আর কোনও কথা বলতে 
পারছে না। তার অত বড় শরীরটা যে কাকাবাবু অবলীলাক্রমে তুলে ফেলতে 
পারবেন, তা যেন এখনও বিশ্বাস করতে পারছে না সে। 
কাকাবাবু বললেন, “এবার আমি তোমাকে নিচে ফেলে দিতে পারি। কিন্তু 
ভদ্রলোকেরা মানুষকে চট করে এত কঠিন শাস্তি দেয় না। আর কখনও নিজের 
বন্ধুবান্ধব ছাড়া অন্য কারও কাধে হাত দিয়ে কথা বোলো না। আর দুনম্বর হল, 
ইন্ডিয়া ইজ আ ফি কান্ট্রি, যার যেখানে খুশি যেতে পারে। আমি হামপি-তে যাব 


ঘি ফন, তা নিয়ে তুমি মাথা ঘামাচ্ছ কেন?” 


বিজয়নগরের হিরে ৩১ 


মোহন সিং দু" হাত দিয়ে রেলিংটা ধরার চেষ্টা করছে। কাকাবাবুর মুঠি একটু 
আলগা হয়ে গেলেই সে পড়ে যাবে। এর মধ্যেই সে একবার টেচিয়ে উঠল, 
“বিরজু, বিরজু!” 

কাকাবাবু বললেন, “তোমার ওই বিরজু লোকটা পেট্রোল পাম্পে আমাদের 
রঞ্জনকে অকারণে একটা ধাক্কা দিয়েছিল। তাকেও বলে দিও যেন যখন তখন সে 
গায়ের জোর না দেখায়।” 

খুব জোরে একটা ঝাকুনি দিয়ে তিনি মোহন সিংকে ফিরিয়ে আনলেন বারান্দায়। 
সেখানে তাকে ঠেসে ধরে কাকাবাবু আবার বললেন, “ভগবতীপ্রসাদ শর্মা আমার 
গুরুর মতন। উনি হুকুম করলে আমি ওর পা-ধোওয়া জলও খেতে পারি। উনি 
বুঝেছেন যে, আমরা শুধু ছুটিতে বেড়াতে এসেছি, আমাদের অন্য কোনও উদ্দেশ্য 
নেই। আমরা তোমাদের কোনও ব্যাপারে ডিস্টার্ব করব না। তোমরাও আমাদের 
ডিসটার্ব কোরো না।” 

মোহন সিংকে ছেড়ে দিয়ে কাকাবাবু ক্রাচ দুটো তুলে নিলেন। তারপর হাটতে 
শুরু করলেন পেছন ফিরে। 

মোহন সিং ফ্যালফ্যাল করে তাকিয়ে রইল। সে যেন এখনও বিশ্বাস করতে 
পারছে না যে, কাকাবাবূর হাতে এত জোর। তার বুকের মধ্যে টিপটিপ শব্দ হচ্ছে। 


ও ৩ ৯ 


সন্তু চোখ মেলে দেখল, তার পাশে জোজো গভীরভাবে ঘুমিয়ে আছে। আলোয় 
ভরে গেছে ঘর। এখন কণ্টা বাজে কে জানে? রোদ্দুরের রং দেখে মনে হয়, 
বেশ বেলা হয়েছে। রঞ্জন আগের রাব্রেই বলে রেখেছিল, আজ সে অনেক দেরি 
করে উঠবে। কোনও তাড়া তো নেই। 

জোজোকে না ডেকে সন্তু বাইরে বেরিয়ে এল। 

দোতলায় আর কোনও মানুষজনের চিহ্ন নেই। পাশের ঘরগুলো খালি। মোহন 
সিং-এর দলবল, সেই বৃদ্ধ ভদ্রলোক, সবাই উধাও। 

হাওয়ায় একটু শীত-শীত ভাব। সন্তু পরে আছে শুধু পাজামা আর গেঞ্জি, সেই 
অবস্থাতে সে চলে এল বারান্দার একধারে। এখান থেকে তুঙ্গভদ্রা নদী ভাল করে 
দেখা যায় না, বাধটা অনেক উচু, তাতে খানিকটা ঢাকা পড়ে গেছে। 

সন্তু উকি দিয়ে দেখল, নিচের বাগানে একটা লোহার বেঞ্চে বসে আছেন 
কাকাবাবৃ। গায়ে একটা চাদর। অনামনক্কভাবে আঙুল বোলাচ্ছেন গৌফে। 

সন্তু নেমে এল বাগানে । কাকাবাবুর পায়ের কাছে একটা চায়ের ট্রে, তাতে দুটি 
কাপ, দুটি কাপেই চা ঢালা হয়েছিল। কিন্তু কাকাবাবু ছাড়া বাগানে আর কোনও 
লোককে দেখতে পাওয়া গেল না। ৃ 


৩২ কাকাবাবুর অভিযান 


কাকাবাবু প্রথমটায় সন্তকে দেখতে পেলেন না। কাকাবাবু কিছু একটা নিয়ে চিন্তা 
করছেন, সন্ত তাই কোনও কথা না বলে এগিয়ে গেল ধাধের দিকে। এখানে নদী. 
বেশ চওড়া, সকালের আলোয় রুপোর মতন ঝকঝক করছে। নদী দেখতে সন্তুর 
সব সময়ই ভাল লাগে । কোনও নদীই একরকম নয়। কতদিন আগে থেকে বইছে 
এই নদী, এর দু'পারে কত মানুষ থেকে গেছে, কত গ্রাম-নগর ধ্বংস হয়েছে, 
তবু নদী ঠিক একইরকমভাবে বয়ে চলেছে। 

সন্তুর ইচ্ছে হল--এই নদীতে নেমে একবার সাতার কাটবে। জোজোকে ডাকা 
দরকার। জোজো অবশ্য সাতার জানে না, জলকে ভয় পায়, তবু জোজোকে পারে 
দাড় করিয়ে রাখা যাবে। একদম একলা-একলা জলে নামতে ভাল লাগে না। 
এখানে আর কেউ শ্নান করছেও না, দু-একটা মাছ-ধরা নৌকো দেখা যাচ্ছে শুধু। 

সন্তু বাধ থেকে নেমে আসতেই কাকাবাবু তাকে দেখতে পেয়ে বললেন, “সবাই 
এখনও ঘুমোচ্ছে? এবার ডাকো, ব্রেকফাস্ট খেয়ে বেরিয়ে পড়া যাক।” 

সন্তু জিজ্ঞেস করল, “আমরা কি একদম চান-টান করে বেরোব, না দুপুরে 
আবার ফিরে আসব?” 

কাকাবাবু বললেন, “এখনও গরম পড়েনি, বেশ ঠাণ্ডা-ঠাণ্ডা আছে। তাড়াতাড়ি 
বেরিয়ে পড়াই ভাল, হামপি দেখতে অনেকক্ষণ লাগবে। সবাই মিলে চান করতে 
গেলে দেরি হয়ে যাবে না?” 

এই সময় দেখা গেল রঞ্জন আর রিঙ্কু নেমে আসছে বাগানের দিকে। রঞ্জনের 
চুল উসকোখুসকো, চোখে এখনও ঘুম লেগে আছে মনে হয়। রিঙকু কিন্তু এরই 
মধ্যে বেশ ফিটফাট হয়ে .গিয়েছে। 

রগ্রন একটু দূর থেকেই বলল, “সুপ্রভাত কাকাবাবু, আপনার কাছে ঘড়ি 
আছে? এই রিঙ্কু শুধু-শুধু আমাকে ধাকা মেরে-মেরে বিছানা থেকে তুলল। আমি 
যত বলছি, এখন সাড়ে ছস্টার বেশি হতেই পারে না। এখনও ভোর রয়েছে৷ 
মস্ত বড় একটা ঘড়ি রয়েছে। সেটার দিকেই তাকিয়ে বলা যায়, এখন অন্তত সাড়ে 
আটটা বেজে গেছে।” 

রঞ্জন বলল, “তা হলে তো ঠিকই আছে। দক্ষিণ দেশে নস্টার পর সকাল হয়, 
তার আগেকার সময়টাকে এরা বলে ভোর।” 

রিঙকু বলল, “রপ্জনকে না ডাকলে ও সারাদিন ঘুমোতে পারে, জানেন!” 

রঞ্জন বলল, “তাতেই বোঝা যায়, আমার হেল...হেল... মানে স্বাস্থ্য কত 
ভাল। আবার দরকার হলে আমি সারারাত জেগে থাকতে পারি। এখন একখানা 
বেশ ভাল করে অবগাহন স্নান করতে হবে, কী বলো শ্রীমান সন্ত? আমার সঙ্গে 
সম্তরণ প্রতিযোগিতা হবে নাকি? শুনেছি তুমি ভাল সাতার জানো। তুঙ্জাভদ্রা নদী 
এপার-ওপার করার চ্যা...চ্যা... বাজি ফেলবে£” 


হঠাৎ রঞ্জন অন্যদের দিকে তাকিয়ে বলল, “আরে, বাংলা খেলা তো কাল 
রাত্তিরেই শেষ হয়ে গেছে। আমি এত কষ্ট করে বাংলা বলছি কেন? গুড মর্নিং- 
এর বদলে সুপ্রভাত বলে ফেললুম! আজ সারাদিন প্রাণ ভরে ইংরেজি বলব!” 

রিঙকু বলল, “শুধু-শুধু ইংরেজি বলার দরকারই বা কী? গুডমর্নিং-এর বদলে 
সুপ্রভাত শুনতে তো বেশ ভালই লাগে!” 

রঞ্জন বলল, “তুমি বাজে কথা বোলো না। তোমার কাল সবচেয়ে বেশি ফাইন 
হয়েছে। টাকাটা তুমি আজই সন্তুর কাছে জমা করে দাও, মেরে দেবার চেষ্টা কোরো 
না!” 

কাল রাত্তিরে খাওয়াদাওয়ার পর হিসেব করা হয়েছিল, কে কতগুলো ইংরেজি 
বলে ফেলেছে। রিঙ্কু আর রঞ্জন প্রায় সমান-সমান, রিঙ্কু আঠাশ টাকা আর 
রঞ্জনের সাতাশ। 

রপ্তন আবার সন্তুকে বলল, “কী, আমার সঙ্গো সুইমিং কমপিটিশানে নামতে 
রাজি আছ? তুঙ্গভদ্রা এপার-ওপার, একশো টাকা বাজি। চ্যালেঞ্জ !” 

রিঙ্কু বলল, “রাজি হয়ে যা, সন্তু! একশো টাকা পেয়ে যাবি। রঞ্জন সাতারই 
জানে না!” 

রপ্জন আকাশ থেকে পড়ার মতন অবাক হয়ে বলল, “আমি সাতার জানি না? 
আমি একটা জেনুইন বাঙাল, আমাদের সাতপুরুষ পূর্ববাংলার নদী-নালার দেশে 
.."তুমি জানো, ওখানে চার বছরের বাচ্চারাও পুকুরে ডুব-সাতার দিতে শিখে যায়।” 

রিঙ্কু বলল, “তুমি তো আর কোনদিন পূর্ববাংলায় ছিলে না! তোমায় আমি 
কোনওদিন সাতার কাটতে দেখিনি!” 

রস্তন বলল, “ দেখোনি, আজ দেখিয়ে দিচ্ছি! আমি কলকাতার গঙ্গা কতবার 
এপার-ওপার করেছি! ও হ্যা, জোজো কোথায়? সে নিশ্চয়ই আমার থেকেও বড় 
চ্যাম্পিয়ান? জোজো খুব সম্ভব কোনও সমুদ্র এপার-ওপার করেছে।” 

সন্ত্র বলল, “জোজো এখনও জাগেনি।” 

কাকাবাবু বললেন, “তোমাদের সাতারের কেরামতি এখন দেখতে গেলে অনেক 
দেরি হয়ে যাবে। তোমরা যদি ম্লান করেই বেরোতে চাও তো বাথরুমেই ন্নান করে 
নাও। আমার মনে হয়, হামপি দেখতে হলে তাড়াতাড়ি বেরিয়ে পড়াই ভাল।” 

রঞ্জন বলল, “কাকাবাবু, আপনার আর স্তুর চা খাওয়া হয়ে গেছে দেখছি। 
আমরাও এই বাগানে বসেই বেড-টি খাব! আ্যাই সন্ত, একটু চায়ের কথা বলে 
দে না ভাইটি!» 

সবাই এক সঙ্জো হেসে উঠল। 

কাকাবাবু বললেন, “সন্ত্র চা খায়নি আমার সঙ্গে । অন্য একজন ভদ্রলোকের 
সঙ্জো আলাপ হল। তিনি চা থেতে-খেতে গল্প করছিলেন আমার সঙ্গো।” 

গেস্ট হাউসের একজন বেয়ারা এদিকেই আসছিল কাপগুলো নিতে, তাকেই বলে 


কাকাবাবু--৩ 


৩৪ কাকাবাবূর আভিযান 


দেওয়া হল চায়ের কথা। দোতলার বারান্দায় দেখা গেল জোজোকে। সন্তু তাকে 
হাতছানি দিয়ে ডভাকল। 

রঞ্জন জিজ্ঞেস করল, “আচ্ছা কাকাবাবু, আমরা যে হামপি দেখতে যাচ্ছি, 
সেখানে আসলে কী দেখার আছে একটু বুঝিয়ে বলুন তো!” 

কাকাবাবু বললেন, “হামপি এখানকার একটি গ্রামের নাম। এককালে ওইখানেই 
ছিল বিজয়নগর রাজ্যের রাজধানী । বিজয়নগরের কথা ইতিহাসে পড়েছ নিশ্চয়ই।” 

রপ্ত্রন বলল, “আমি অঙ্কে খুব ভাল তো, সেইজন্য ইতিহাস আর ভূগোলে 
খুব কীচা। তা ছাড়া ইস্কুল ছাড়বার পর তো আর ইতিহাস পড়িনি! বিজয়নগর নামে 
একটা রাজ্য ছিল বুঝি?” 

রিঙ্কু ধমক দিয়ে বলল, “আ্যাই রপ্জন, তুমি বিজয়নগরের কথা জানো না! 
বিজয়নগর আর বাহমনি, এই দুটো রাজ্যের মধ্যে সবসময় লড়াই হত!” 

সন্তু বলল, “হরিহর আর বৃকক নামে দুই ভাই বিজয়নগর রাজ্যের প্রতিষ্ঠা 
করেছিল দক্ষিণ ভারতে। দিল্লিতে তখন পাগলা রাজা মহম্মদ বিন তুঘলকের আমল। 
সেটা ফোরটিন্থ সেপ্ুরির মাঝামাঝি ।” 

রঞ্জন সন্তুর কাধে হাত দিয়ে বলল, “বাহ, তোর তো বেশ ইতিহাসে মাথা। 
সেঞ্চুরি পর্যন্ত মনে আছে। হ্যা বুঝলাম, বিজয়নগর নামে একটি রাজ্য ছিল, তার 
রাজারা সবসময় মারপিট করত। তারপর?” 

কাকাবাবু বললেন, “হামপিতে সেই এককালের বিরাট শহর বিজয়নগরের 
রুইনস আছে। সেইগুলোই দেখতে যাচ্ছি।” 

রঞ্জন অবহেলার সঙ্তো বলল, “ওঃ হিস্টোরিক্যাল রুইনস? তার মানে তো দু- 
চারটে ভাঙা দেওয়াল আর আধখানা মন্দির, আর-একটা লম্বা ধ্যাড়েঙ্গা গেট। যে- 
জায়গাটায় হাতি থাকত সেই জায়গাটাই দেখিয়ে গাইডরা বলবে, এটাই ছিল 
মহারানির প্রাসাদ। এই তো? এ-আর দেখতে কতক্ষণ লাগবে? বড়জোর একঘন্টা! 
এই হিস্টোরিক্যাল রুইনস-টুইনসগুলো সাধারণত খুব বোরিং হয়।” 

রিঙ্কু বলল, “মোটেই না! আমার এসবগুলো দেখতে খুব ভাল লাগে।” 

রপ্রন বলল, “ঠিক আছে, আমি গাছতলায় শুয়ে থাকব। তোমরা যত খুশি পেট 
ভরে দেখো দুস্ঘন্টা, তিনঘন্টা, তার বেশি তো লাগবে না! লাশ্থের আগেই শেষ 
হয়ে যাবে। আমি বলি কী, এই গেস্ট হাউস ছাড়ার দরকার নেই, আমরা এখানেই 
ফিরে আসব আবার। রান্তিরটা জমিয়ে আড্ডা দেওয়া যাবে।” । 

জোজো বাগানে এসে সন্তুর পাশে দাড়িয়েছে। সে জিজ্ঞেস করল, “হামপিতে 
যদি ভাঙাচোরা জিনিস ছাড়া আর কিছুই দেখবার না থাকে, তা'হলে ওই মোহন 
সিং সেখানে যেতে আমাদের বারণ করল কেন? কাকাবাবুকে শাসালই বা কেন?” 

রঞ্জন বলল, “দ্যাট ইজ আ মিলিয়ন ডলার কোয়েশ্চেন। আমিও ঠিক সেই 
কথাই ভাবছিলুম। আমরা হামপি বেড়াতে গেলে ওর অসুবিধের কী আছে? 


বিজয়নগরের হিরে ৩৫ 


তা ছাড়া ওই গঞণ্ডারটা কাকাবাবুকে পঞ্জাশ হাজার টাকার একটা কাজ দিতে 
চেয়েছিল।” : 

কাকাবাবু বললেন, “এখন একট্ু-একটু মনে পড়ছে, ওই মোহন সিং-এর ভাই 
সুরয সিংকে আমি একবার জব্দ করেছিলুম। সুরয সিং এখন জেল খাটছে। 
সেইজন্যে আমার ওপর মোহন সিং-এর রাগ থাকতে পারে। পঞ্তাশ হাজার টাকার 
লোভটা কেন দেখিয়েছিল বুঝতে পারছি না। আমাকে কোনও ফাঁদে ফেলতে 
চেয়েছিল বোধহয়।” 

রিঙ্কু বলল, “ওর কথায় আমরা ভয় পাব নাকি! আমরা হামপি দেখতে 
এসেছি, সেখানে যাবই। কাকাবাবুর সঙ্ভো ওরকম একটা জায়গা দেখার চাঙ্গ আর 
কখনও পাব? কাকাবাবু সবকিছু ভাল বুঝিয়ে দিতে পারবেন। চলো, চলো, সবাই 
তৈরি হয়ে নাও!” 

আধঘন্টার মধ্যেই বেরিয়ে পড়া হল। গেস্ট হাউসটা না ছেড়ে সেখানে রেখে 
যাওয়া হল কিছু জিনিসপত্র। সবাই ওঠার পর রগ্জন গাড়িতে স্টার্ট দিয়ে বলল, 
“ওই মোহন সিং ব্যাটা সিনেমায় ডাকাতের পার্ট করে, ব্যবহারটাও ডাকাতের মতন। 
আবার ওদের দলে একজন আশি নব্বই বছরের থুখুরে বুড়ো, সে নাকি একজন 
নামকরা পণ্ডিত, এই অদ্ভূত কথ্ধিনেশনটা আমি বুঝতে পারছি না।” 

রিঙকু বলল, “ওরা দলবল মিলে সবাই হামপিতে গেছে নিশ্চয়ই। চলো, একটু 
পরেই সব বোঝা যাবে।” 

ওদের দু'জনের এই কথা শুনে কাকাবাবু একটু মুচকি হাসলেন, কিন্তু কোনও 
মন্তব্য করলেন না। 

কিছুদূর যাবার পর একটা ছোট্ট শহর মতন দেখা গেল। সেটার নাম হসপেট। 
কিছু দোকানপাট, হোটেল আর রেল স্টেশন আছে। 

গেস্ট হাউসে শুধু ডিম আর পাউরুটি ছাড়া আর কিছু ছিল না বলে ওরা সেখানে 
ব্রেকফাস্ট খায়নি। ডিম আর টোস্ট তো রোজই খাওয়া হয়, বাইরে বেড়াতে এসেও 
ওসব খেতে ভাল লাগে না। রিঙ্কুর আজ পুরি-তরকারি-জিলিপি খাওয়ার ইচ্ছে 
হয়েছে। 

সেরকম দু-তিনটে দোকান দেখা গেল। রঞ্জন গাড়ি দাড় করাল একটা দোকানের 
সামনে । সকালবেলার শীত-শীত ভাবটা এরই মধ্যে চলে গেছে, আজ অবশ্য সঙ্গে 
খাবার জল নেওয়া হয়েছে তিন বোতল। 

গাড়ি থেকে নামতে নামতে কাকাবাবু বললেন, “এখান থেকে হামপি আর ছ- 
সাত কিলোমিটার দুরে। কিন্তু একসময় বিজয়নগর রাজ্য শুরু হয়েছিল প্রায় এখান 
থেকেই। এইদিক দিয়েই পর্তুগিজরা আসত গোয়া থেকে। ওরা ঘোড়া বিক্রি করত। 
বিজয়নগরের রাজারা ঘোড়া আমদানি করত ইওরোপ থেকে । পর্তুগিজরা সেই ঘোড়া 
সাপ্লাই দিত।” 


৩৬ কাকাবাবূর আভিযান 

জোজো জিজ্ঞেস করল, “ইউরোপ থেকে ঘোড়া কিনত কেন? আমাদের দেশে 
তখন ঘোড়া পাওয়া যেত না?” 

কাকাবাবু বললেন, “হ্যা, পাওয়া যেত। কিন্তু সেগুলো ছোট-ছোট! ইওরোপের 
ঘোড়া অনেক বড় আর তেজি বেশি। তখনকার দিনে যে-রাজার যত বেশি শস্তিশালী 
অশ্বারোহী সৈন্যবাহিনী থাকত, তারাই যুদ্ধে জিতে যেত।” 

সন্তু বলল, “আমাদের দেশের ঘোড়াগুলো সব টাটু ঘোড়া?” 

কাকাবাবু বললেন, “সব নয় বেশির ভাগ। ভাল জাতের গোড়া বিদেশ 
থেকেই এসেছে।” 

রঞ্জন বলল, “সেইসব ভাল ভাল ঘোড়া যুদ্ধেই মরে গেছে নিশ্য়ই। এখানকার 
টাঙার ঘোড়াগুলো দেখুন, বেতো-বেতো, রোগা-রোগা!” 

এই শহরের রান্তা দিয়ে টাঙ্গার মতন একরকম গাড়ি যাচ্ছে অনেক। রপ্নের 
কথাই ঠিক, সেগুলো কোনও তাগড়া ঘোড়াই নয়। 

পাচজনের এই দলটি গিয়ে বসল একটা রেস্তোরার দোতলায়। এর মধ্যে রঞ্জনের 
চেহারাটাই আগে চোখে পড়ে। লম্বা-চওড়া, মুখভর্তি দাড়ি, আজ সে মাথায় একটা 
টুপি পরেছে ক্রিকেট খেলোয়াড়ের মতন। অনেকেই তার দিকে তাকিয়ে থাকে। 

খাবারের অর্ডার দেবার পর রঞ্জন বলল, “হামপিতে যাবার পর যতদূর মনে 
হচ্ছে ওই মোহন সিং-এর সঙ্গো দেখা হবেই। সে যদি আবার ধমকাধমকি শুরু 
করে, তা হলে আমাদের স্ট্র্যাটেজি কী হবে, সেটা আগে ঠিক করে ফেলা যাক।” 

রিঙ্কু বলল, “ইশ, ধমকালেই হল নাকি! বিজয়নগরটা কী ওর মামাবাড়ি? ও 
যদি গায়ে পড়ে আর-একটা কথা বলতে আসে, তা হলে ওকে আমি পুলিশে ধরিয়ে 
দেব!” 

রপ্জন বলল, “কাকাবাবু, জানেন তো, রিঙ্কুর ধারণা, টাকানিরা রত 
ওর হুকুম শুনতে বাধ্য। 

রিঙ্কু বলল, “কেন শুনবে না? একজন লোক যদি অন্যায় করে, পুলিশ তাকে 
ধরবে না?” 

জোজো বলল, “তোমরা আমার ওপর ছেড়ে দাও! এবার মোহন সিং কিছু 
করতে এলে আমি একাই ওকে টিট করব!” 

রঞ্জন বলল, “তা জোজো পারবে। জোজো সব পারে।” 

টেবিলের ওপর থেকে একটা ছোট প্লাস্টিকের বাটি তুলে নিন জোজো। সেই 
বাটিতে রয়েছে শুকনো লঙ্কার গলঁড়ো। এদিককার লোকেরা খুব ঝাল খায়, সব 
খাবারে শুকনো লঙ্কার গুঁড়ো মিশিয়ে নেয়। জোজো পকেট থেকে রুমাল বার করে 
তাতে ঢেলে নিল লঙ্কার গলঁড়োগুলো। তারপর রুমালটা পুটুলি বেধে পকেটে রাখল। 

সন্তু বলল, “হাতটা ধুয়ে নে জোজো। নইলে কখন নিজের হাত চোখে লাগিয়ে 
কান্নাকাটি শুরু করবি।” 


বিজয়নগরের হিরে ৩৭ 


রিঙকু বলল, “এসব করবার দরকার নেই। লোকটাকে আমি ঠিক পুলিশে 
ধরাব!” 

রঞ্জন বলল, “অর্থাৎ কিছুই ঠিক হল না। কাকাবাবু কিছু বলছেন না, তার 
মানে তিনি কিছু একটা ঠিক করে রেখেছেন। যাকগে ! বিজয়নগর দেখার পর আমরা 
কোথায় যাব?” 

রিঙ্কু বলল, “এরপর আমরা গোয়া যাব!” 

রঞ্জন বলল, “সে তো অনেক দূরে! অতখানি কে গাড়ি চালাবে?” 

সন্তু বলল, “রঞ্জনদা, ওই যে তুঙ্জাভদ্রা নদী আমরা দেখলাম, সেই-নদী কোনও 
এক জায়গায় কৃম্মা নদীতে মিশেছে। সেইখানটায় একবার গেলে হয় না?” 

রঞ্জন বলল, “ গ্রেট আইডিয়া, একসঙ্গে দুটো নদীর জল লুটোপুটি, হুটোপুটি 
করছে, সেটা তো দেখতেই হবে! সেখানে আমরা সাতার কাটব, কী বলো সন্তু?” 

রঞ্জন এ-কথায় এত উৎসাহিত হয়ে গেল যে, ঝটপট সাত-আটখানা পুরি আর 
আলুর দম খেয়ে নিয়েই উঠে দাড়িয়ে বলল, “তাড়াতাড়ি, সবাই তাড়াতাড়ি করো। 
আগে আমরা ইতিহাস-ফিতিহাস দেখা সেরে নিই, তারপর চলে যাব তুঙ্জাভদ্রার 
ধার দিয়ে দিয়ে কৃম্মা নদীর দিকে। আহা, কৃম্মী নদী, কী সুন্দর নাম!” 

রপ্জনের তাড়ায় গরম গরম কফি পেয়ালায় ঢেলে খেতে হল জোজো আর 
সন্ত্রকে। তারপর আবার গাড়িতে চড়া। 

হামপিতে ঢোকার মুখে একদল গাইড দাড়িয়ে থাকে। বিজয়নগরের ভাঙা 
রাজধানী অনেকটা ছড়ানো, দেখবার জিনিসগুলো বেশ দুরে-দুরে, গাইডের সাহায্য 
ছাড়া খুজে পাওয়া মুশকিল। রঞ্জনের গাড়িটা গেটের কাছে থামতেই 'চার-পাচজন 
গাইড ছুটে এল। 

কাকাবাবু বললেন, “গাইড নেবার দরকার নেই। জায়গাগুলো আমার মোটামুটি 
মনে আছে।” 

গাইডরা সবাই মিলে একসঙ্গে বলতে লাগল, “অনেক নতুন নতুন জায়গা 
বেরিয়েছে। অনেক জায়গা খুঁড়ে নতুন জিনিস বেরিয়েছে!” 

রঞ্জন বলল, “আরে ভাই, হামলোগ নতুন জিনিস দেখনে নেহি আয়া। হামলোগ 
পুরনো ইতিহাস দেখে গা!” 

একজন গাইড তবু জোর করে সামনের দরজা খুলে কাকাবাবুর পাশে উঠে 
পড়তে যাচ্ছিল, কাকাবাবু একটা হাত তুলে তাকে আটকে জিজ্ঞেস করলেন, 
“আপনি আমাদের গাইড হতে চান তো? তার আগে আমার একটা প্রশ্নের উত্তর 
দিন। রাম রায় যখন বিজয়নগর আক্রমণের কথা শুনলেন, তখন তিনি কী 
করছিলেন?” 

লোকটি থতমত খেয়ে বলল, “রাম রায়?” 

কাকাবাবু বললেন, “আপনি রাম রায়ের নামও শানেননি? তা হলে আপনি 


৩৮ কাকাবাবৃর আভিযান 


আমাদের গাইড হবেন কী করে? আমার সঙ্গে এই ছেলেমেয়েরা যে অনেক প্রশ্ন 
করবে?” 

গাইডটি গাড়ির দরজা থেকে একটু সরে গেল। তারপর ঈাত-মুখ খিচিয়ে, ডান 
হাতের বুড়ো আঙুল তুলে কলা দেখিয়ে বলল, “ঠিক আছে, যাও না, যাও! তোমরা 
কিছুই দেখতে পাবে না! কিছুই দেখতে পাবে না!” 

রঞ্জন আবার গাড়ি স্টার্ট দিল বটে, কিন্তু ভুরু কুঁচকে বলল, “লোকটা কি 
আমাদের অভিশাপ দিল নাকি?” 

রিঙ্কু হাসতে হাসতে বলল, “লোকটা খুব রেগে গেছে! ও বেচারা কী করে 
বুঝবে যে বিখ্যাত আরকিওলজিস্ট রাজা রায়চৌধুরী এই গাড়িতে আছেন, আর তিনি 
ওকে ইতিহাসের পড়া ধরবেন!” 

সন্ত জিজ্ঞেস করল, “কাকাবাবু, রাম রায় কে ছিলেন? এখানকার শেষ রাজা?” 

কাকাবাবু বললেন, “উহু, রাজা নন। ব্যাপারটা বোঝাতে গেলে অনেকটা লম্বা 
ইতিহাস বলতে হয়।” 

রঞ্জন বলল, “না, না, দরকার নেই। ইতিহাস যত ছোট হয়, ততই ভাল। 
ফজলি আমের চেয়ে যেমন ন্যাংড়া আম মিষ্টি সেইরকমই, বড় ইতিহাসের চেয়ে 
... মানে, আমরা যখন ওইসব ভাঙা দেওয়াল-টেওয়াল দেখব, তখন ছোট্র করে 
ইতিহাসটা শুনে নেব।” 

রিঙ্কু ধমক দিয়ে বলল, “রঞ্জন, তোমার শনতে ইচ্ছে না করে চুপ করে 
থাকো। কাকাবাবু, আপনি বলুন তো!” 

কাকাবাবু বললেন, “সামনে অত ভিড় কিসের বলো তো? পুলিশ-টুলিসও দেখা 
যাচ্ছে।” 

রাস্তাটা সবে একটা বাক নিয়েছে, একটু দূরে দেখা গেল প্রচুর লোক জমে 
আছে। আরও কিছু লোক সেই দিকে ছুটছে। একটা বোমা ফাটার মতন জোর শব্দও 
হল। 

কাকাবাবু বললেন, “ওইখানেই মেইন গেট। কিছু একটা ঘটেছে মনে হচ্ছে!” 

একটা বড় গেট দেখা যাচ্ছে। সেখানেই লোকেরা ঠেলাঠেলি করছে, কয়েকজন 
পুলিশ লাঠি উচিয়ে সরিয়ে দিতে চাইছে তাদের। ্‌ 

রঞ্জন সেই গেটের উলটো দিকের মাঠে গাড়িটা থামিয়ে বলল, “আপনারা বসুন, 
আমি দেখছি।” 

গাড়ির চাবিটা আঙুলে ঘোরাতে-ঘোরাতে সে এগিয়ে গেল। একটু বাদেই হাসতে 
হাসতে ফিরে এসে বলল, “আজ আর ভেতরে টোকাই যাবে না। আজ সব বন্ধ!” 

রিঙ্কু ভুরু কুঁচকে বলল, “ভেতরে ঢোকা যাবে না মানে? কেন ঢোকা যাবে 
না?” 

রঞ্জন দাড়ি চুমরে বলল, “এখন ওই গাইডটার অভিশাপের মানে বুঝতে পারছি। 


বিজয়নগরের হিরে ৩৯ 


ও সব জানত। আমাদের সঙ্গো গাড়িতে এ পর্যন্ত এসে কিছুই না জানার ভান করে 
পয়সা আদায় করার তালে ছিল।” 

রিঙকু বলল, “গাইডের কথা বাদ দাও! ভেতরে যাওয়া যাবে না কেন, কী 
হয়েছে? 

রঞ্জন বলল, “বললুম না, আজ বন্ধ। ভিজিটারস নট আযালাউড! ওখানে একটা 
সিনেমার শুটিং হচ্ছে। পুলিশ কাউকে কাছে যেতে দিচ্ছে না।” 

রিঙ্ক আরও রেগে গিয়ে বলল, “সিনেমার শুটিং হচ্ছে বলে আমরা যেতে 
পারব না? কতদূর থেকে এসেছি, এমনি-এমনি ফিরে যাব? আমি গিয়ে ওদের 
বলছি! এটা বেআইনি!” 

রিঙ্কুর সঙ্গে-সঙ্জো সন্ত আর জোজোও নেমে গেল গাড়ি থেকে। কাকাবাবু 
গাড়ির মধ্যে বসে থেকেই দরজাটা খুলে দিলেন হাওয়া খাওয়ার জন্য। রঞ্জন নাকে 
একটিপ নস্যি নিয়ে বলল, “এইবার দেখা যাবে রিঙ্কুর তেজ কেমন গ্যাস বেলুনের 
মতন ফুটো হরে যায়! ওর সাধের পুলিশরাই ওকে কড়কে দেবে!” 

রিঙ্কুরা ফিরে এল মিনিট-দশেক বাদে। ওদের মুখ-চোখ দেখেই বোঝা গেল 
কিছু সুবিধে হয়নি । রিঙ্কু রাগে একবারে ছটপট করছে। 

রঞ্জন মজার সুরে জিজ্ঞেস করল, “কী হল? পারমিশন পেয়ে গেছ?” 

সন্তু বলল, “শুটিং-এর সময় কাউকে ঢুকতে দেবে না।” 

জোজো বলল, “খুব জোর একটা ফাইটিং সিন হচ্ছে মনে হচ্ছে। ওরা বলল, 
বিকেল পাচটার আগে কাউকে ভেতরে যেতে দেবে না।” 

রঞ্জন রিঙ্কুকে খোচা মেরে বলল, “তুমি পুলিশের কাছে নালিশ করলে না? 
সিনেমা তো করছে মোহন সিং! তোমার পুলিশরা কী বলল?” 

রিঙক রাগে-দু্খে প্রায় কেঁদে ফেলে বলল, “এইসব এঁতিহাসিক জায়গা এখন 
ন্যাশনাল মনুমেন্টস। সিনেমার শুটিং হচ্ছে বলে পাবলিক সেখানে ঢুকতে পারবে 
না? এটা অন্যায়, অত্যন্ত অন্যায়। কতকগুলো কনস্টেবল ওখানে রয়েছে, তারা 
কোনও কথাই শুনতে চায় না!” 

রঞ্জন বলল, “তা হলে এখন কী করা যায় সেটা বলো? বিকেল পাচটা পর্যন্ত 
এখানে এই রোদ্দুরের মধ্যে বসে থাকার কোনও মানে হয় না!” 

রিঙ্কু বলল, “এখানে বসে থাকব না, বিকেলে আবার ফিরে আসব!” 

রঞ্জন বলল, “তাতেও কোনও সুবিধে হবে না। সিনেমার শুটিং পাচটা বললে 
সাতটায় শেষ হবে! কিংবা আজ হয়তো শেষই হবে না। কালও এইরকম চলবে! 
আমি যা বুঝতে পারছি, হামপি দেখার কোনও আশা আমাদের নেই। এইজন্যই 
মোহন সিং এখানে আসতে বারণ করেছিল। খুব খারাপ কিছু বলেনি!” 

রিঙ্কু বলল, “তুমি বলতে চাও, আমরা এই জায়গাটা না দেখে ফিরে যাব? 
অসম্ভব!” 


৪০ কাকাবাবুর অভিযান 


রঞ্জন বলল, “তা ছাড়া আর উপায় কী বলো! আমি তো তোমাদের বাধা দিইনি! 
অবশ্য আমি পার্সোনালি খুব একটা হতাশ হইনি। আমার ভাই অত ইতিহাসের দিকে 
ঝৌক নেই। ভাঙা দেওয়াল, ভাঙা দুর্গ আর মন্দির-টন্দির সব জায়গাতেই প্রায় 
এক। তোমরা চাও তো, অন্য জায়গায় তোমাদের ওইসব জিনিস দেখিয়ে দেব। 
এখন আমি সাজেস্ট করছি, এখানে শুধু-শুধু বসে থেকে কোনও লাভ নেই। চলো, 
সেখানে পিকনিক করব, একসঙ্জে দুটো নদীর জলে সাতার কাটব! ইতিহাসের চেয়ে 
জ্যান্ত প্রকৃতি অনেক ভাল!” 

রিঙ্কু বলল, “আমরা বিজয়নগর না দেখে ফিরে যাব? কাকাবাবু, আপনি কিছু 
বলছেন না?” 

কাকাবাবু আকাশের দিকে চেয়েছিলেন। আকাশে অনেকগুলি চিল কিংবা শকুন 
উড়ছে একসঙ্গে । সম্ভবত বোমার শব্দে তারা এখান থেকে উড়ে গেছে। 

কাকাবাবু সেখান থেকে চোখ নামিয়ে বললেন, “রপ্জন, তোমার ইতিহাস 
সম্পর্কে আগ্রহ নেই। কিন্তু এখানে অন্য একটা ভারী চমৎকার দেখার বা শোনার 
জিনিস আছে। রাজধানী বিজয়নগর প্রায় পুরোপুরি ধ্বংস হয়ে গেলেও এর ভেতরে 
একটা মন্দির আছে, সেটা খুব বেশি ভাঙেনি। তার নাম এরা এখন বলে, বিঠলম্বামী 
টেম্পল! সেই মন্দিরটার মজা কী জানো তো, সেটা হচ্ছে মিউজিক্যাল টেম্পল! 
তার মানে, সেই মন্দিরের এক-একটা থামে একটু জোরে আঘাত করলে নানারকম 
সুর বেরোয়।” 

রপ্তন চোখ বড়-বর্ড করে, বলল, “থামে আঘাত করলে সুর বেরোয়?” 

কাকাবাবু বললেন, “হ্যা, সাতটা থামে টোকা মারলে তুমি সা-রে-গা-মা শুনতে 
পাবে। আর এক জায়গায় পুরো একটা গানের সুর। একটা থামে তবলার লহরা!” 

রঞ্জন গান-বাজনা খুব ভালবাসে । সে খুব কৌতুহলের সঙ্গে কাকাবাবূর 
কথা শুনল। তারপর বলল, “এটা আমি ঠিক বিশ্বাস করতে পারছি না, কাকাবাবু! 
মন্দিরের থামে টোকা দিলে সা-রে-গা-মা, তবলার লহরা শোনা যায়? যাঃ, হতেই 
পারে না! আধারে গপ্পো!” 

জোজো গম্ভীরভাবে বলল, “ইস্তাম্বুলে এরকম মন্দির আছে!” 

রপ্জন বলল, এটি টানি নিন নিলি উনার 
ইস্তাম্থুলে কোনও মন্দির আছে বলেও শুনিনি।” 

রিঙ্কু বলল, “রঞ্জন, তুমি বড্ড ইয়ে হয়ে গেছ! কাকাবাবু কি তোমায় 
মিথ্যে কথা বলবেন!” 

রপ্তন বলল, “আমি সে-কথা বলছি না। তবে, সিয়িং ইজ বিলিভং! মানে, 
নিজের চোখে না দেখলে, নিজের কানে না শুনলে এসব কথা বিশ্বাস করা যায় 
না! তুমি আমার সঙ্গে বাজি ধরবে! কত, একশো টাকা?” 


বিজয়নগরের হিরে ৪১ 


কাকাবাবু বললেন, “তুমি ওর সঙ্জো বাজি ধরছ কেন? কথাটা তো বলেছি 
আমি! চলো, তা হলে মন্দিরটা দেখে আসা যাক!” 

রঞ্জন বলল, “যাব কী করে? যাবার উপায় নেই বলেই তো আপনি আমাকে 
এত ধোকায় ফেলে দিলেন!” 

কাকাবাবু বললেন, “কেন যাওয়া যাবে না? ইচ্ছে থাকলেই উপায় হয়।” 

কাকাবাবু গাড়ি থেকে নেমে পড়তেই রপ্তন একগাল হেসে বলল, “ও তাই 
বলুন! আপনার আইডেন্টিটি কার্ড দেখলেই পুলিশরা আপনাকে রাস্তা ছেড়ে দেবে! 
আপনাকে কেউ আটকাবে না, সেকথা এতক্ষণ বললেই হত।” 

রিঙকু কিংবা সন্তু-জোজোর মুখে অবশ্য কোনও আশার ভাব ফুটল না। তারা 
এইমাত্র পুলিশের সঙ্গে তর্ক করে এসেছে। অতি সাধারণ সব কনস্টেবল, তারা 
কোনও কথাই বুঝতে চায় না। সিনেমা কোম্পানির কিছু লোকও সেখানে রয়েছে, 
তারা খালি ঠেঁচিয়ে বলছে, “হঠাও, ভিড় হটাও!” 

এরা কি কাকাবাবুকে পাত্তা দেবে? 

কাকাবাবু গাড়ি থেকে নেমে ক্রাচ দুটো বগলে নিয়ে বললেন, “তোমরা গাড়ি 
বন্ধ করে চলে এসো আমার সঙ্জো।” 

ভিড় ঠেলে কাকাবাবু এগিয়ে গেলেন একেবারে সামনে। সন্তু মনে মনে একটু 
ভয় পাচ্ছে। সে জানে, কাকাবাবু কোনওদিন কাউকে আইডেন্টিটি কার্ড দেখান না। 
এমনকী কাকাবাবুর সেরকম কোনও কার্ড আছে কি না তাই-ই সে জানে না। 

এই দলটাকে খুব সামনে এগিয়ে আসতে দেখে দুস্জন কনস্টেবল রুক্ষভাবে 
বলল, “হঠো, হঠো, দূর হঠো!” 

কাকাবাবু আঙুল তুলে একটু দূরের একজন যণ্ডামার্কা লোককে দেখিয়ে 
পুলিশদের বললেন, “আমরা এই সিনেমা ইউনিটের লোক। ওই লোকটাকে ডাকো, 
ও ঠিক বুঝবে!” 

রঞ্জন সেই লোকটির দিকে তাকিয়ে বিড়বিড় করে বলল, “আমাকে গলাধাক্কা 
দিয়েছিল! কী যেন নাম ওর, বিরজু সিংঃ তাই না?” 

কাকাবাবু হেসে বললেন, “এবার দ্যাখো না, কী মজা হয়!” 

পুলিশরা কাকাবাবুর কথা শুনেও দ্বিধা করছিল, কাকাবাবু আবার তাদের 
বললেন, “আমরা মোহন সিং-এর মেহমান। কেন দেরি করছ, ওই বিরজু সিং- 
কে এখানে ডেকে আনো!” 

এবার একজন সেপাই ছুটে গেল। বোঝা গেল যে, মোহন সিং-এর নামটা 
এদের খুব চেনা, সেই নামটাকে ওরা ভস্তি করে কিংবা ভয় পায়। 

সেপাইয়ের কথা শুনে এগিয়ে এল বিরজু সিং। কাকাবাবুকে দেখে সে যেন 
ভূত দেখার মতন চমকে উঠল। ভুরু দুটো কপালে তুলে সে বলল, "আপ? রাজা 


৪২ কাকাবাবুর অভিযান 


কাকাবাবু হেসে বললেন, “আমি একা নই। মোহন সিং-কে খবর দাও, আমার 
সঙ্জো আরও চারজন আছে, আমরা ভেতরে যাব!” 

বিরজু সিং আর কোনও কথা না বলে উলটো দিকে ফিরে এক দৌড় দিল। 

দূরে আবার শোনা গেল বোমা ফাটার মতন শব্দ। কতকগুলো ঘোড়া টি-হি- 
হি করে উঠল। অবশ্য আসল জায়গাটা এখান থেকে দেখা যাচ্ছে না। 

একটু বাদেই দূর থেকে ধুলো উড়িয়ে ছুটে এল একটা ঘোড়া। তার পিঠে জরি 
মখমলের পোশাক-পরা একজন বিরাট চেহারার লোক। কোমরবন্ধের একদিকে 
তলোয়ার, আর-একদিকে পিস্তল। মাথায় পালক দেওয়া শিরস্ত্রাণ। ইতিহাস বইয়ের 
পাতায় এই রকম মানুষের ছবি আঁকা থাকে। 

সিনেমার পার্টের জন্য মেকআপ নিলেও সন্তুরা চিনতে পারল মোহন সিংকে। 
জোজো পকেটে হাত দিয়ে চেপে ধরল শুকনো লঙ্কার গুটলিটা, রঞ্জন হাতে নিল 
নস্যির কৌটো। 

ঘোড়া চালিয়ে মোহন সিং থামল একেবারে কাকাবাবুর সামনে। প্রায় এক মিনিট 
হা করে তাকিয়ে থেকে সে আন্তে-আস্তে বলল, “রাজা রায়চৌধুরী, আপনি সত্যি 
এসেছেন? এসে বলেছেন কী যে আপনি আমার মেহমান?” 

কাকাবাব্‌ হালকাভাবে বললেন, “হ্যা, এসে পড়লাম। আমাদের সিনেমার শুটিং 
দেখার খুব ইচ্ছে। পুলিশরা ঢুকতে দিচ্ছিল না, তাই তোমার নাম বললাম। কেন, 
তোমার কোনও আপত্তি আছে নাকি?” 

ঘোড়া থেকে নেমে মোহন সিং কাকাবাবুর একেবারে নাকের সামনে এসে 
দাড়াল। | | 

একটু দুরে বিরজু সিং আরও কয়েকটি গুণ্ডা ধরনের লোক নিয়ে আসছে। 

কাকাবাবু পিছন ফিরে একজন পুলিশকে বললেন, “আমাদের গাড়িটার ওপর 
একটু নজর রেখো ভাই। আমরা খানিক বাদেই ফিরে আসব!” 

তারপর তিনি মোহন সিং-এর দিকে তাকিয়ে বললেন, “চলো, এবার যাওয়া 
যাক!” 

মোহন সিং হঠাৎ যেন বদলে গেল। বেশি-বেশি বিনয় দেখিয়ে সে মাথা ঝুঁকিয়ে 
বলল, “নমন্তে নমন্তে! আইয়ে, আইয়ে! আপনার মতন গুণী লোক শুটিং দেখতে 
এসেছেন, এ তো অতি ভাগ্যের কথা । জানেন মিঃ রায়চৌধুরী, এর আগে অনেক 
মন্ত্রী আর সরকারি অফিসার শুটিং দেখতে চেয়েছিল, কারও কথায় পাত্তা দিইনি। 
কিন্তু আপনাদের কথা আলাদা!” | 

কাকাবাবু বললেন, “আমরা বেশিক্ষণ থাকব না। মোহন সিং, আপনার 
মেকআপ দেখে মনে হচ্ছে, আপনি শুটিং করতে করতে চলে এসেছেন? আপনার 
ব্যস্ত হবার কোনও দরকার নেই। আমরা ঘুরে-ঘুরে চারপাশটা দেখেই চলে যাব।” 
মোহন সিং বলল “আপনার খঘতক্ষণ ইচ্ছে হয় থাকবেন। প্রোফেসর শর্মাজি 


বিজয়নগরের হিরে ৪৩ 


আমাদের বলে রেখেছেন যে, মিঃ রাজা রায়চৌধুরী এলে তাকে খাতির-যত্ব করবে। 
আপনি এই জায়গাটার হিস্ট্রর বিষয়ে অনেক কিছু জানেন। শুটিং-এর সময় আপনি 
আযাডভাইস দিতে পারবেন ।” 

জোজো হাঠাৎ উঃ করে টেঁচিয়ে উঠল। 

1” 

তারপরেই দু"হাতে চোখ চাপা দিয়ে সে আর্তনাদ করতে লাগল, “উঃ, জ্বলে 
গেল! চোখ জ্বলে গেল! আমি অন্ধ হয়ে যাব!” 

রঞ্জন সন্তুর দিকে তাকিয়ে মুচকি হাসল। 

রিঙ্কু ব্যস্ত হয়ে বলল, “জল! কোথায় জল পাওয়া যাবে? ওর চোখে জলের 
ঝাপটা দিতে হবে।” 

মোহন সিং পেছন ফিরে হুকৃম দিল, “বিরজু, এই মেহমানদের টেন্টে নিয়ে 
যাও। চা-পানি পিলাও। আমি শর্মাজিকে খবর দিয়ে আসছি।” 

অন্ধ মানুষের মতন জোজোকে ধরে-ধরে নিয়ে চলল সন্তু। জোজো অনবরত 
“উঃ আঃ, মরে গেলুম,” বলে যাচ্ছে। সন্তু তার কানে-কানে ফিসফিস করে বলল, 
“তোকে হাতটা ভাল করে ধুয়ে নিতে বলেছিলুম না!” 

একটু দূরেই পরপর তিনটে তাবু খাটানো। বাইরে রঙিন ঝালর আর ফুলের 
মালা দিয়ে সাজানো । একটা তাবু বেশ বড়, তার মধ্যে অনেকগুলি চেয়ার। একপাশে 
তবলা, ঢোল, সেতার, সারেঙ্গি এইসব রাখা । আর-একপাশে অনেকগুলো 
তলোয়ার, খন্তা, কোদাল আর শাবল। 

ওদের সেই তাবুর মধ এনে বিরজু সিং বলল, “আপলোগ বৈঠিয়ে। আমি 
এক্ষুনি পানি নিয়ে আসছি।” 

একটু পরেই একজন লোক এক জাগ জল নিয়ে এল। রিঙ্কু সেটা নিয়ে বলল, 
“জোজো, চোখ খোলো। আমি ঝাপটা দিয়ে দিচ্ছি।” 

জোজো কিছুতেই চোখ খুলতে পারছে না, রস্ত্রন এসে চেপে ধরল তার হাত। 
সন্ত জোর করে তার চোখের পাতা খুলে দেবার চেষ্টা করল, রিঙ্কু জল ছিটিয়ে 
দিতে লাগল তার মুখে। 

রঞ্জন বলল, “নিজের অস্ত্রে নিজেই ঘায়েল!” 

রিঙ্কু বলল, “চুপ। এখন ওসব বলে না!” 

মিনিট-পাচেক বাদে জোজো অনেকটা সুস্থ হল। তার জামা ভিজে গেছে 
অনেকখানি । একটা চেয়ারে হেলান দিয়ে সে বসে রইল আচ্ছন্নের মতন। 

কাকাবাবু বললেন, “কিছু ক্ষতি হবে না। এত জলের ঝাপটায় চোখটা বরং 
পরিষ্কার হয়ে গেল। তা হলে আর দেরি করে কী হবে? চলো, যাওয়া যাক। 
জোজো, আর কোনও অসুবিধে নেই তো?” 

জোজো এখনও চোখ খুলছে না। সে বলল, “না, ঠিক আছে, যেতে 
পারব।” 

রঞ্জন বলল, জোজো চোখ বুজে-বুজে শুটিং নিন 
ভাল দেখা যাবে!” 

বিরজু সিং বলল, “না, না, আপনারা বসুন। শুটিং শুরু হতে দেরি আছে। এই 
রোদ্দুরের মধ্যে কোথায় ঘূরবেন। এখানে বসে আরাম করুন।” 

কাকাবাবু বললেন, শুটিং শুরু না হলেও আমরা ততক্ষণ মন্দির-টন্দিরগুলো 
দেখি। বিঠলস্বামীর মন্দিরটা এদের দেখাব বলেছি।” 

বিরজু বলল, “ওই মন্দিরের সামনে একটা অন্য সেট তৈরি হচ্ছে। বাশ বাধা 
হচ্ছে। এখন গেলে কিছুই দেখতে পাবেন না। বিকেলবেলা আপনাদের নিয়ে যাব 
সেখানে!” 

কাকাবাবু বললেন, “বিকেল পর্যন্ত তো আমরা এখানে থাকব না?” 

এই সময় মোহন সিং ফিরে এসে বলল, “মিঃ রায়চৌধুরী, আপনারা এসেছেন 
শুনে প্রোফেসর শর্মাজি খুব খুশি হয়েছেন। উনি একবার ডাকছেন আপনাকে। জরুরি 
কথা আছে। আপনি পাচ মিনিটের জন্য ঘুরে আসবেন? আপনার লোকেরা ততক্ষণ 
বসুক এখানে ।” 
দেখা করে আসি। কতদুর .যেতে হবে?” 

মোহন সিং বলল, “এই তো কাছেই। উনি এইরকম আর-একটা তাবুতে 
আছেন। উনি এই ফিল্মে, পার্টও করছেন জানেন তো? দেখবেন চলুন, কীরকম 
মেকআপ নিয়েছেন।” 

কাকাবাবু ভুরু তুলে বললেন, “তাই নাকি? উনি সিনেমায় পার্ট করছেন? এই 
বয়েসে?” 

মোহন সিং বলল, “জি হা। উনি রাম রায় সেজেছেন! খুব মানিয়েছে!” 

সেই থুথুরে বুড়ো লোকটি সিনেমায় পার্ট করছে শুনে সন্তর-রপ্জনদের মুখে একটা 
হাসির ঢেউ খেলে গেল। 

কাকাবাবু ওদের বললেন, “তোরা বোস তা হলে। আমি চট করে ঘুরে আসি। 
অন্য কোথাও চলে যাসনি যেন!” 

কাকাবাবুকে নিয়ে ওরা চলে যাবার পর সন্তু তাবুর এক কোণাম্ন গিয়ে একটা 
তলোয়ার তুলে নিল হাতে। রঞ্জনও আর-একটা তুলে নিয়ে সামনের দিকে দু'বার 
ঘুরিয়ে বলল, “কী সন্তু, হবে নাকি সোর্ড-ফাইট?” 

সন্তু বলল, “আমি তলোয়ার খেলতে জানি না। আপনি শিখেছেন বুঝি?” 

রঞ্জন দাড়িতে হাত বুলিয়ে বলল, “অনেকদিন আগে। স্টুয়ার্ট গ্র্যাপ্জারের চেয়ে 
একটু কম ভাল পারি। এদেশে চ্যাম্পিয়ান ।” 

সন্তু বলল, “সিনেমার জন্য অনেক সেট বানাতে হয়। মাটি-ফাটি খুড়তে লাগে 
বোধহয়। সিনেমায় যত রাজবাড়ি-ফাড়ি দেখা যায়, সবই তো নকল!” 

তাবুর পর্দা সরিয়ে বিরজু সিং আবার ঢুকতেই ওরা তলোয়ার দুটো রেখে দিল। 

বিরজু সিং-এর হাতে একটা ট্রে-তে চার গেলাস শরবত। বেশ লম্বা-লম্বা 
গেলাস, তাতে ভর্তি শরবতের ওপর বরফের টুকরো ভাসছে। 

রঞ্জন প্রথমেই হাত বাড়িয়ে একটা গেলাস তুলে নিয়ে বলল, “আরে, এসব 
আবার কেন?” 

বিরজু বলল, “বাইরে গরম। একটু ঠাণ্ডা খেয়ে নিন!” 

রঞ্জন বলল, “জোজো, খেয়ে নে, তোর চোখ ঠাণ্ডা হয়ে যাবে” 

রিঙ্কু বলল, “আমি শরবত খাব না।” 

বিরজু তার কাছে এসে বলল, “খান, খেয়ে দেখুন। পেস্তা আর মালাইয়ের 
শরবত। শুটিং-এর সময় সবাই দু-তিন গেলাস করে খায়।” 

রঞ্জন প্রথম চুমুক দিয়ে বলল, “চমতকার । আমারও দু-তিন গেলাস খেতে ইচ্ছে 
করছে।” - 

অনিচ্ছা সত্তেও রিঙ্কুকে নিতে হল গেলাসটা। 

বিরজু সিং রঞ্জনকে বলল, “আপনি আর-এক গেলাস নেবেন? আমি আনছি।” 

রপ্তন বলল, “না, না, আমার আর চাই না। এমনিই বলছিলাম।” 

রঞ্জন দ্বিতীয় চুমুকেই সবটা শেষ করে ফেলল। বিরজু সিং বেরিয়ে গেল তাবু 
থেকে। 

রিঙ্কু বলল, “আমার ভাল লাগছে না। বড্ড বেশি মিষ্টি! সবটা খাব না!” 

সন্ত আর জোজো প্রায় শেষ করে এনেছে। রস্ভ্রন বলল, “রিঙ্কু, তুমি সবটা 
খাবে না? তা হলে আমাকে দিয়ে দাও!” 

জোজোর হাত থেকে খসে পড়ল গেলাসটা। মেঝেতে দড়ির কার্পেট পাতা, তাই 
গেলাসটা ভাঙল না। 

সন্তু জিজ্ঞেস করল, “কী হল রে? গেলাসটা ফেলে দিলি?” 

জোজো একটা বিরাট হাই তুলে বলল, “আমার ঘুম পাচ্ছে। 

সন্ত্র নিচু হয়ে গেলাসটা তুলতে যেতেই ঝিমঝিম করে উঠল তার মাথা। কী 
হচ্ছে তা বোঝবার আগেই সে জ্ঞান হারিয়ে ঘুরে পড়ে গেল কার্পেটের ওপর। 

চোখ মেলার পর সন্তু দেখতে পেল আকাশ। কয়েকটা তারা ঝিকমিক করছে। 
চারপাশে জমাট বাধা অন্ধকার । দু-এক মিনিট সন্ত্রু আকাশের দিকেই তাকিয়ে রইল। 
সে" যে কোথায় শুয়ে আছে তা নিয়ে চিন্তাও করল না। 

একটু-একটু করে ঘুমের ঘোর কেটে তার মাথাটা পরিষ্কার হতে লাগল। সে 
চিত হয়ে শুয়ে আছে। পাশের দিকে হাত চাপড়ে বুঝতে পারল, বিছানা নেই, 
পাথর ও ঘাস। এটা তা হলে কোন্‌ জায়গা? 

চারপাশে ঝবিঝি ডাকছে। আকাশ ছাড়া আর কোনও দিকে কিছু দেখা যাচ্ছে 
না। গাছের ডালপালার মধ্যে বাতাসের শব্দ শোনা যাচ্ছে মাঝে-মাঝে। এটা কি 
তা হলে কোনও জঙ্গল? 

প্রায় খুব কাছেই একটা শেয়ালের ডাক শুনে ধড়মড় করে উঠে বসল। 
শেয়ালটা হঠাৎ এত জোরে ডেকে উঠেছে যে, তার বুকটা ধক করে উঠেছে। 
এদিক-ওদিক হাত চালিয়ে সে একটা পাথরের টাই খুজে পেয়ে সেটা ধরে 
বসে রইল। 

কিন্তু শেয়ালটা তাকে কামড়াতে এল না। শুকনো পাতার ওপর দৌড়োবার শব্দ 
শুনে বোঝা গেল, সেটা দূরে চলে যাচ্ছে। 

শেয়ালটার ডাক শুনে চমকাবার জন্যই তার মাথাটা পরিষ্কার হয়ে গেল 
একেবারে। 

এবারে সে মনে করবার চেষ্টা করল কী-কী ঘটেছে। সকালবেলা সবাই মিলে 
বেড়াতে আসা হল হামপিতে। মোহন সিং তাদের খাতির করে বসাল একটা তাবুতে। 
কাকাবাবুকে ডেকে নিয়ে গেল, ওদের শরবত খেতে দিল। তারপর? আর কিছু 
মনে নেই। 

ওই শরবতের মধ্যে বিষ মিশিয়ে দিয়েছিল। 

ওরা কি মৃত ভেবে সন্তুকে এই পাহাড়ি জঙ্গলে ফেলে দিয়ে গেছে? 

সন্তু নিজের গায়ে হাত বুলোল। তার নাক দিয়ে নিশ্বাস পড়ছে। তা হলে সে 
মরেনি। উঠে দাড়িয়ে সে দু-তিনবার লাফাল। না, তার শরীরে ব্যথা-ট্যাথাও কিছু 
নেই। সে শুধু অজ্ঞান হয়েছিল এতক্ষণ। 

অন্য সবাই কোথায় গেল? 

অন্ধুকারটা এখন অনেকটা চোখে সয়ে গেছে। একটু-একটু জ্যোৎস্নাও আছে। 
অস্পষ্টভাবে দেখা যাচ্ছে গাছপালা । এই বনে শেয়াল ছাড়া আরও কোনও হিংস্র 
জন্তু আছে নাকি? পাথরের টাইটা সন্তু আবার তুলে নিল মাটি থেকে। 

কাকাবাবুর অসম্ভব সাহস। বাঘের গুহায় মাথা গলাবার মতন তিনি মোহন সিং- 
এর নাম করেই হামপির মধ্যে ঢুকলেন। তারপর মোহন সিং-এর সঙ্জোই নির্ভয়ে 
কোথায় চলে গেলেন! কাকাবাবৃও কি ওই শরবত খেয়েছেন? মোহন সিং আগেই 
কাকাবাবুকে সরিয়ে নিয়ে গেল। কাকাবাবু থাকলে বোধহয় একচুমুক দিয়েই ওই 
শরবত যে বিষাক্ত তা বুঝতে পারতেন। 

জোজো আর রঞ্জনদার কী হল? রিঙ্কুদি সবটা খায়নি। রগ্জনদা খেয়েছে দেড় 
গেলাস। সর্বনাশ! 

এখানে চুপ করে দাড়িয়ে থেকে কোনও লাভ নেই। জায়গাটা ঢালু মতন। মনে 
হচ্ছে কোনও পাহাড়ের মাঝামাঝি জায়গা । এখান থেকে নামতে হবে। 

একটুখানি যেতেই সন্ত্রর পায়ে কিসের যেন ধাক্কা লাগল। পাথর কিংবা গাছ 
নয়, কোনও জন্তু কিংবা মানুষ! 

প্রথমে ভয় পেয়ে সন্তু ছিটকে সরে এল। কিন্তু প্রাণীটা কোনও নড়াচড়া করছে 
না দেখে সে ভাবল, তাদেরই দলের কেউ হতে পারে। হ্যা, মান্ষই, একপাশ 
ফিরে শুয়ে আছে। প্যান্ট পরা। 

কাছে এসে হাটু গেড়ে বসে পড়ে সে মানুষটির মুখে হাত বুলিয়ে দেখল দড়ি 
নেই। তার মানে রঞ্জনদা নয়। তা হলে জোজো। 

সে ধাকা দিয়ে ডাকতে লাগল, “জোজো, এই জোজো, ওঠ।” 

কোনও সাড়াশব্দ নেই। সন্তু নাকের নিচে হাত নিয়ে দেখল, 2 
গা-টা ঠাণ্ডা নয়। তা হলে জোজোও বেঁচে আছে। 

বেশ কয়েকবার ধাক্কা দেবার পর জোজো হঠাৎ চেঁচিয়ে উঠল, “কে? কে? 
কে? কে?” 

সন্তু বলল, “ভয় নেই, আমি! আমি! আমি! উঠে বোস!” 

জোজো বলল, “আমি কে? কে আমি?” 

সন্তু বলল, “আমায় চিনতে পারছিস না? উঠে বোস। এখানে সাপ-টাপ 
থাকতে পারে।” 

সন্তু জানে যে জোজো সাপের কথা শুনলেই দারুণ ভয় পায়। কিন্তু এখন সে 
তা শুনেও উঠল না। কাতর গলায় বলল, “সন্তু, আমার মাথাটা পাথরের মতন 
ভারী হয়ে আছে। আমায় টেনে তোল। আমি উঠতে পারছি না, এত জলতেম্টা 
পেয়েছে যে গলাটা শুকিয়ে কাঠ হয়ে গেছে।” 

সন্তু তাকে ধরে-ধরে দাড় করিয়ে দিয়ে বলল, “এটা একটা পাহাড়, এখানে 
জল কোথায় পাব? চল, নিচে নেমে দেখি।” 

“আমি হাটতে পারব না রে, সক্ত্র। পায়ে জোর নেই। বুকটা ধড়ফড় 
করছে!” 

“চেষ্টা করতেই হবে। আমাকে ধরে আন্তে-আন্তে চল।” 

“কাকাবাবু কোথায়?” 

“জানি না! রঞ্জরনদাদেরও খুজতে হবে। ভাগ্যিস তোকে পেয়ে গেলুম !” 

“আমার মাথাটা যেন ছিড়ে যাচ্ছে। আমি আর বাচব না, কিছুতেই বাচব না 
এবার। মা-বাবার সঙ্গে আর দেখা হবে না! এই অন্ধকারের মধ্যে তুই 
কোথায় নিয়ে যাচ্ছিস আমাকে?” 

“অত ভেঙ্গে পড়িস না, জোজো। পাহাড়ের নিচে গেলে একটা কোনও রাস্তা 
পাওয়া যাবেই। সত্যি, আমার অন্যায় হয়েছে। তুই এবার আসতে চাসনি, তোকে 

আমি প্রায় জোর করে নিয়ে এসেছি। এরকম যে কাণ্ড হবে ভাবতেই পারিনি । এবার 
তো শুধু বেড়াবার কথা ছিল!” 

“আমরা এই পাহাড়ের ওপর এলুম কী করে? আমরা কতদিন অজ্ঞান হয়ে 
ছিলুম? আজ কত তারিখ?” 

“আমি কিছুই বুঝতে পারছি না এখনও!” 

খানিকটা নেমে আসার পর সন্তু ঈাড়াল। জোজোকে প্রীয় পিঠে করে বয়ে আনতে 
হচ্ছে বলে সে হাপিয়ে গেছে। মাঝে-মাঝে শুকনো পাতার ওপর খরখর শব্দ হচ্ছে, 
তা শুনে চমকে-চমকে উঠতে হয়। মানুষ না কোনও জন্তু? হঠাৎ দূরে আর-একটা 
শেয়াল ডেকে উঠতেই জোজো ভয় পেয়ে দু'হাতে জড়িয়ে ধরল সন্ত্ুকে। 

সন্তু বলল, “সিধে হয়ে দাড়া, জোজো। তুই আর-একটু হলে আমাকে ফেলে 
দিচ্ছিলি! শেয়ালের ডাক চিনিস না? শেয়াল আমাদের কী করবে?” 

জোজো বলল, “যদি এই জঙ্জালে বাঘ থাকে?” 

“বাঘ থাকলে এতক্ষণে আমাদের খেয়ে ফেলত অজ্ঞান অবস্থাতেই!” 

“পাহাড়ের ওপর দিকে বাঘ থাকে না, নিচের দিকে থাকতে পারে!” 

“তা বলে কি আমরা নিচে নামব না? শুধু-শুধু ভয় পেয়ে কোনও লাভ নেই। 
সব সময় বাচার চেষ্টা করতে হয়। এবার তুই নিজে-নিজে হাটতে পারবি না?” 

“হ্যা পারব।” 

“আমি ভাবছি, রঞ্জনদারা কোথায় গেল? আর সবাইকেও এই পাহাড়েই ফেলে 
দিয়ে গেছে? কিন্তু অন্ধকারের মধ্যে খুজব কী করে?” 

“চেঁচিয়ে ডাকব?” 

“ওরা যদি এখনও অজ্ঞান হয়ে থাকে? তবু ডেকে দেখা যাক!” 

দু'জনে একসঙ্জো গলা মিলিয়ে চিৎকার করতে লাগল, “রপ্জরনদা! রিঙকুদি! 
কাকাবাবু!” রি 

বেশ কয়েকবার গলা ফাটিয়ে ঠেঁচিয়েও কোন সাড়া পাওয়া গেল না। কাছাকাছি 
দু-একটা গাছের পাখিরা ভয় পেয়ে ডানা ঝটপটিয়ে উঠল। 

জোজোর হাত ধরে সন্তু বলল, “দিনের আলো না ফুটলে জঙ্গলের মধ্যে ওদের 
খোজা যাবে না। বরং তার আগে আমরা নিচে নেমে দেখি, অন্য কোনও সাহায্য 
পাওয়া যায় কি না! আমার হাত ছাড়িস না!” 

জোজো বলল, “আমি জলতেষ্টায় মরে যাচ্ছি! আমার বুক ফেটে যাচ্ছে! মনে 
হচ্ছে তিন-চারদিন জল খাইনি।” 

আর খানিকটা নামতেই জঙ্গালের মধ্যে একটা রাস্তা পাওয়া গেল। সামান্য 
জ্যোত্শ্নার আলোয় সেই রাস্তা ধরে-ধরে ওরা এগোতে লাগল। পাহাড়টা বেশি উঁচু 
নয়, টিলার মতন। সমতলে পৌছতে আর ওদের দেরি হল না। 

সামনেই ওরা দেখতে পেল একটা নদী। জলে কেউ নেমেছে, সেই আওয়াজ 


বিজয়নগরের হিরে ৪৯ 


হচ্ছে। একটুখানি এগিয়ে একটা বড় গাছের আড়ালে দীড়িয়ে সন্তু দেখল, একটা 
কোনও জন্তু জল খাচ্ছে, সেটা কুকুরও হতে পারে, শেয়ালও হতে পারে, ঠিক 
বোঝা যাচ্ছে না। একবার জন্তুটা এদিকে মুখ ফেরাল। আগুনের গোলার মতন 
জুলজুল্ল করে উঠল তার চোখ। 

জন্তুটা ওদের দেখতে পেল কি না কে জানে, কিন্তু এদিকে তেড়ে এল না। 
হঠাৎ জল খাওয়া থামিয়ে সে নদীটার ধার দিয়ে দৌড়ে চলে গেল। 

সন্তু আর জোজো কাঠ হয়ে দাড়িয়ে আছে। জন্ত্ুটা অনেক দূর চলে যাবার পর 
জোজো ফিসফিস করে বলল, “লেপার্ডঃ হায়না? উল্ফ ?” 

সন্তু বলল, “বুঝতে পারলুম না। চল, আমরাও জল খেয়ে নিই!” 

জোজো আঁতকে উঠে বলল, “এই নদীর জল খাব? নোংরা, পলিউটেড, কত 
কী থাকতে পারে।” 

সন্ত বলল, “খুব বেশি তেষ্টার সময় ওসব ভাবলে চলে না।” 

জোজো তবু বলল, “এইমাত্র একটা জন্তু যে-জল খেয়ে গেল, আমরা সেই 
জল খাব?” 

সন্তু বলল, “এই হাওয়াতেই তো জন্তু-জানোয়াররা নিশ্বাস নেয়, তা বলেকি 
আমরা নিশ্বাস নেব না? তুই যদি জল না খেয়ে আরও কিছুক্ষণ থাকতে পারিস 
তো থাক, পরে ভাল জল খুজে দেখব।” 

সন্তু চলে গেল নদীর ধারে। হাটু গেড়ে বসে এক আঁজলা জল তুলে দেখল, 
বেশ টলটলে আর হ্বচ্ছ। নদীতে স্বোত আছে। সেই জল সন্ত্র মুখে দিল, তার বিস্বাদ 
লাগল না। সে পেট ভরে জল খেয়ে নিল। 

এবার জোজোও ছুটে এসে প্রায় হুমড়ি খেয়ে পড়ল। জন্তুদের মতনই চো-টো 
করে জল টানতে লাগল ঠোট দিয়ে। খাচ্ছে তো খাচ্ছেই। প্রায় দু-তিন মিনিট পরে 
সে মুখ তুলে বলল, “আঃ বাচলুম! সাধে কী বলে জলের আর এক নাম জীবন! 
জল খেতে-খেতে আমি আর-একটা কী ভাবলুম বল তো সন্তু?” 

কী? 

“তোর খিদে পাচ্ছে?” 

“সেরকম কিছু টের পাচ্ছি না। অজ্ঞান অবস্থায় বোধহয় খিদে থাকে না।” 

“কিন্তু আমরা যদি তিন-চারদিন না খেয়ে থাকতুম, তা হলে খালি পেটে এতটা 
জল খেলেই গা গুলিয়ে উঠত, পেট ব্যথা করত। আমরা সকালে বেশ হেভি 
ব্রেকফাস্ট খেয়েছিলুম, পুরি-তরকারি, তারপর শুধু দুপুর আর রাস্তিরটা খাওয়া 
হয়নি। খুব সম্ভব একদিনের বেশি কাটেনি।” 

“এটা বোধহয় তুই ঠিকই ধরেছিস!” 

“নদীর ওপারে দ্যাখ, এক জায়গায় মিটমিট করে আলো জ্বলছে, একটা ঘর 
রয়োছে।” 


কাকাবাবু--৪ 


৫০ কাকাবাবুর আভিযান 


নদীটা বেশি চওড়া নয়। প্রায় একটা সরু খালের মতন। কতটা গভীর তা অবশ্য 
বলা যায় না। জলে বেশ স্রোত আছে, হেটে পার হবার চেষ্টা করে লাভ নেই। 
সন্তু এক্ষুনি এটা সাতরে চলে যেতে পারে, কিন্তু জোজোর কী হবে? জোজো সাতার 
জানে না! কতবার জোজোকে সন্তু বলেছে সাতারটা শিখে নিতে। 

সন্তু চারপাশটা দেখে নিয়ে বলল, “আমার যতদুর মনে হচ্ছে, নদীর ওপার 
দিয়েই আমাদের যেতে হবে। হসপেট থেকে হামপি আসবার পথে আমরা কোনও 
পাহাড় দেখিনি। হামপিতে ঢোকার আগে আমি হামপির পেছন দিকে কয়েকটা টিলা 
লক্ষ্য করেছিলুম। সেইরকম একটা টিলাতেই আমাদের ফেলে দিরে গিয়েছিল, 
ভেবেছিল বোধহয় অজ্ঞান অবস্তাতেই আমাদের শেয়াল-টেয়াল ছিড়ে খাবে।” 

জোজো বলল, “অত সহজ নয়! আমাদের মেরে ফেলা অত সহজ নয়! আযাই 
সন্তু, তুই তখন বললি কেন রে, তুই এবারে আমাকে জোর করে এনেছিস? আমি 
নিজের ইচ্ছেতেই এসেছি! এসেছি তো কী হয়েছে? এ তো অতি সামান্য বিপদ! 
জানিস, একবার আফ্রিকায় আমি আর আমার এক মামা কী অবস্থায় পড়েছিলুম ? 
নরখাদকেরা আমাদের দুস্জনকে একটা খুঁটির সঙ্জো বেঁধে... 

সন্ত্র তাকে থামিয়ে দিয়ে বলল, “বুঝেছি, বুঝেছি, তুই এখন আবার চাঙ্গা হয়ে 
উঠেছিস। কিন্তু এখন এই নদীটা পার হওয়া যাবে কী করে?” 

জোজো বলল, “নো প্রবলেম। নদীটার ধার দিয়ে-দিয়ে হাটি, কোনও একটা 
জায়গায় নদীটা শেষ হয়ে গেছে নিশ্চয়ই!” 

সন্তু বলল, “নদীর শেষ খুজতে গিয়ে যদি সমুদ্রে পৌঁছে যাই? শোন, তোকে 
আমি পিঠে করে নিয়ে যেতে পারি। আমার লাইফ সেভিংসের ট্রেনিং আছে। কিন্তু 
তার আগে তোকে প্রতিজ্ঞা করতে হবে, তুই জলে নেমে ভয় পাবি না, ভয় পেয়ে 
আমার গলা আঁকড়ে ধরবি না! তা হলে কিন্তু তোকে আমি ফেলে দেব!” 

জোজো বলল, “ঠিক আছে। এ তো অতি সহজ ব্যাপার। আমি আলতো করে 
তোর পিঠটা ছুঁয়ে থাকলেই ভেসে থাকতে পারব। আমি প্রায় থ্ি-ফোর্থ সাতার 
জানি। একবার ক্যাম্পিয়ান সাগরে...” 

সন্তু আবার তাকে থামিয়ে দিয়ে বলল, “থি-ফোর্থ সাতার বলে কিছু হয় না। 
হয় কেউ সাতার জানে, অথবা জানে না। এখন বেশি কথা বলার সময় নেই। 
জুতো খুলে ফ্যাল! 

জোজো বলল, “ওটা কী রে, সন্তু?” 

ওদের বা পাশে নদীর জলে একটা ঝুঁড়ির মতন কী যেন ভাসছে। সাধারণ ঝুঁড়ির 
পাচ-ছ+ গুণ বড়। সন্ত সেদিকে এগিয়ে গিয়ে বলল, “ইউরেকা! আর জামা-প্যান্ট 
ভেজাতে হল না। এটা তো একটা ডিঙি নৌকো। আমি কোনও গল্পের বইতে 
পড়েছিলুম, সাউথ ইন্ডিয়ার কোনও-কোনও নদীতে নৌকোগুলো হয় গোল-গোল। 
বুঝতে পেরেছি, এটা একটা খেয়াঘাট, তাই নৌকোটা এখানে বাধা রয়েছে।” 


বিজয়নগরের হিরে ৫১ 


সন্তু আগে নৌকোটাতে উঠল, তারপর জোজোর হাত ধরে টেনে নিল। দেখলে 
মনে হয় গোল ঝুঁড়িটা মানুষের ভারে ডুবে যাবে, কিন্তু ওঠার পর বোঝা গেল, 
সেটা বেশ মজবৃত। কিন্তু বৈঠা হাতে নিয়ে চালাতে গিয়ে সন্তু মুশকিলে পড়ে গেল। 
বালিগঞ্জ, লেকে সন্তু অনেকবার রোয়িং করেছে, কিন্তু এরকম গোল নৌকো তো 
কখনও চালায়নি। এটা খালি ঘুরে-ঘুরে যায়, সামনের দিকে এগোয় না। 

সন্তু বলল, “এটা চালাবার আলাদা টেকনিক আছে, ঠিক ম্যানেজ করতে পারছি 
না। এক কাজ করা যাক। তুই নৌকোটাতে বোস, আমি জলে নেমে এটাকে ঠেলে- 
ঠেলে নিয়ে যাচ্ছি।” 

জোজো শিউরে উঠে বলল, “তুই জলে নামবি? যদি এই নদীতে কুমির থাকে?” 

সন্তু বিরস্ত হয়ে বলল, “কী পাগলের মতন কথা বলছিস? এইটুকু ছোট নদীতে 
কুমির থাকবে? একটু আগে আমরা এটা সাতরে পার হবার কথা ভাবছিলুম না?” 

জোজো বলল, “তা ঠিক। কিন্তু নৌকো দেখলে আর জলে নামার কথা মনে 
থাকে না!” 

সন্তু জামা আর জুতো খুলে নেমে গেল নদীতে । নদীটা খুব অগভীর নয়, 
স্বোতের টানও আছে বেশ। সন্তু সাত. দতে-দিতে নৌকোটাকে ঠেলতে লাগল। 
কাজটা খুব সহজ না হলেও খানি .'.দ ওরা পৌঁছে গেল অন্য পারে। 

নদীর এদিকের ঘাটেও একটা - খ্নকম গোল নৌকো বাধা। বোঝা গেল, এটা 
ফেরিঘাট, দুর্শদক থেকে লোকেরা এসে নিজেরাই নৌকো চালিয়ে পারাপার করে। 

এপারে একটা ছোট্ট মন্দির, তার মধ্যে আলো রয়েছে। একটা বড় মাটির প্রদীপে 
মোটা করে পাকানো সলতে জুলছে। ভেতরের ঠাকুর ফুল-পাতা দিয়ে একেবারে 
ঢাকা, দেখাই যায় না। কোনও মানুষের সাড়াশব্দ নেই। 

ওরা মন্দিরের পেছনটায় একটা কুঁড়েঘর দেখতে পেল। সেখানে একটা বিছানা 
পাতা রয়েছে, কিন্তু কোনও লোক শুয়ে নেই। বোধহয় এটা মন্দিরের পুরুতঠাকুরের 
ঘর, কিন্তু আজ রাত্তিরে তিনি অন্য কোথাও গেছেন। দরজাটা খোলা । একটা 
হ্যারিকেন টিমটিম করছে। 

সেই ঘরের মধ্যে গো্টা-তিনেক সাইকেল। শিকল দিয়ে বাধা। সন্তু সেদিকে 
একদৃষ্টিতে তাকিয়ে রইল। একটা সাইকেল পেলে অনেক সুবিধে হয়। 

সন্ত বলল, “এখানে কোনও লোক থাকলে তাকে বলে-কয়ে একটা সাইকেল 
ধার নিতাম!” 

জোজো বলল, “না বলেও ধার নেওয়া যায়। পরে ফেরত দিলেই হবে।” 

“ঘরের দরজা খুলে রেখে গেছে, এদেশে কি চুরি-টুরি হয় না?” 

“আমরা একটা সাইকেল নিলে উনি ঠিক বুঝতে পারবেন, আমরা চুরি করিনি। 


বিপদে পড়ে ধার নিয়েছি। কাকাবাবুদের খুজে বার করা দারুণ জরুরি এখন আমাদের 
কাছে, তাই না?” 


৫২ কাকাবাবুর অভিযান 


“শিকল দিয়ে বাধা, তাতে তালা লাগানো। খুলব কী করে?” 

“ও তো একটা পুচকে তালা, ভাঙতে পারবি না, সন্তু?” 

“আমি তালা ভাঙা কখনও শিখন তই পাবি? এইটা হাু়-টড়ি পেলেও 
হত।” 

জোজো এগিয়ে গিয়ে বিছানা থেকে বালিশটা তুলে ফেলল। তার তলায় 
একগোছা চাবি। একগাল হেসে জোজো বলল, “দেখলি, বুদ্ধি থাকলেই উপায় 
হয়। এর মধ্যে নিশ্চয়ই এই তালারও চাবি আছে।” 

সন্ত একটা-একটা করে চাবি লাগিয়ে তালা খোলবার চেষ্টা করতে লাগল। 
জোজো উকি দিল খাটিয়ার নিচে। সেখানে অনেক হাড়ি-বাটি রাখা। একটা-একটা 
করে টেনে সে দেখল, কোনওটার মধ্যে চাল, কোনওটার মধ্যে ডাল। একটা 
হাড়িতে বাতাসা। জোজো একমুঠো বাতাসা মুখে পুরে বলল, “সন্তু, খেয়ে নে, 
আগে খেয়ে নে! বেশ ভাল খেতে, কর্পুর দেওয়া আছে, চমণকার গন্ধ!” 
সন্তু মুখ ফিরিয়ে বলল, “এই, ওগুলো খাচ্ছিস? ওগুলো পুজোর বাতাসা মনে হচ্ছে!” 

জোজো বলল, “তাতে কী হয়েছে? পূজো দেবার পর সেই প্রসাদ তো মানুষেই 
খায়। আমাদের যা খিদে পেয়েছে, একটু কিছু খেয়ে গায়ের জোর করে নেওয়া 
দরকার। ওই দ্যাখ, জলের কলসিও আছে।” 

তালাটা' খোলা হয়ে গেছে। সন্ত্ুও লোভ সামলাতে পারল না! সেও কুড়ি- 
পীচিশটা বাতাসা খেয়ে নিল। জোজো কলসি থেকে জল গড়াতে গড়াতে বলল, 
“পুরুতমশাই লেখাপড়াও জানে। এই দ্যাখ, পাশের টুলে বই-খাতা রয়েছে। একটা 
কলমও আছে। আমরা'একটা চিঠি লিখে রেখে গেলে উনি নিশ্চয়ই ঠিক বুঝবেন!” 
সন্তু বলল, “এটা ভাল আইডিয়া, লিখে দে একটা চিঠি। ইংরিজিতে লিখিস।” 

জোজো খাতা থেকে একটা পাতা ছিড়ে নিয়ে জিজ্ঞেস করল, “ পুরুতমশাই- 
এর ইংরিজি কী রে?” 

সন্তু একটা সাইকেল বার করতে করতে বলল, “প্রিস্ট! তাড়াতাড়ি করে 
দু-তিন লাইনে সেরে দে।” 

সন্তু সাইকেলটা নিয়ে এল রাস্তায়। এতক্ষণ বাদে তার মনটা একটু হাল্কা 
হয়েছে। সাইকেলে তাড়াতাড়ি হামপি পৌঁছনো যাবে। একবার রাস্তা ভুল হলেও অন্য 
রাস্তায় ফিরতে অসুবিধে হবে না। 

জোজো বেরিয়ে এসে বলল, “বিছানার ওপর চাপা দিয়ে এসেছি, ফিরলেই 
চোখে পড়বে। আমি কিছু এক্সন্রা বাতাসাও পকেটে নিয়ে এসেছি। পরে কাজে 
লাগতে পারে।” 

সন্তু জিজ্ঞেস করল, “তুই সাইকেল চালাতে জানিস?” 
খুব ভাল। কিন্তু সাইকেলে প্র্যাকটিস নেই।” 


বিজয়নগরের হিরে ৫৩ 


সন্তু বলল, “বুঝেছি। পেছনে ক্যারিয়ার নেই, তুই সামনের রডের ওপর 
বোস।” 

সাইকেলে আলো নেই। অল্প-অল্প জ্যোৎম্নায় রাস্তাটা মোটামুটি দেখা যাচ্ছে। 
খানিকটা দূর এগোতেই ওরা দূরে একজন লোককে দেখতে পেল, এদিকেই আসছে। 

সন্তু বলল, “ওই বোধহয় পুরুতমশাই !” 

জোজো বলল, “কোনও কথা বলার দরকার নেই। জোরে চালিয়ে চলে যা! 
ফিরে গিয়ে তো চিঠিটা পড়বেই। অবশ্য যদি ইংরিজি পড়তে পারে। আমি গোটা- 
গোটা অক্ষরে লিখেছি।” 

সন্তু লোকটির পাশ দিয়ে বেরিয়ে গেল। লোকটি কোনও সন্দেহ করেনি। 

, আরও খানিকটা দূর যাবার পর বোঝা গেল, ওরা ভুল. পথে আসেনি। সামনে 
এক জায়গায় বেশ কয়েকটা আলো দেখা যাচ্ছে! ওই জায়গাটা হামপি না হলেও 
লোকজন আছে নিশ্য়ই। তাদের খোজখবর নেওয়া যাবে। 

সেই আলোর দিকে লক্ষ্য রেখে আরও কিছুটা আসার পর দেখা গেল একটা 
মন্দিরের চুড়া। একটা কিসের শব্দও শোনা যাচ্ছে। আকাশের দিকে তাকালে মনে 
হয়, এখন রাত দেড়টা-দুটো অন্তত হবেই। ছি 

সন্তু বলল, “মন্দিরের কাছে অত আলো, লোকজন জেগে আছে মনে হচ্ছে, 

তা হলে ওটা নিশ্চয়ই সেই শুঁটিং-এর জায়গা।” ' 

জোজো বলল, “একেবারে সাইকেল নিয়ে হুড়মুড়িয়ে ওখানে পৌঁছনো কি ঠিক 
হবে? মোহন সিং আমাদের যদি আবার দেখে ফেলে?” 

সন্তু বলল, “ঠিক বলেছিস। শেষ পর্যন্ত সাইকেল নিয়ে যাওয়া ঠিক হবে না!” 
আলোর অনেকটা কাছে এসে ওরা সাইকেল থেকে নেমে পড়ল। মন্দিরের দিক 
থেকে বেশ কিছু লোকের অস্পষ্ট গুঞ্জন ভেসে আসছে, আরও একটা অন্যরকম 
আওয়াজ। কিছু একটা চলছে ওখানে। 

সন্তু সাইকেলটা একটা ঝোপের মধ্যে লুকিয়ে রাখল । তারপর চারপাশটা একবার 
দেখে নিয়ে বলল, “আমরা দু'জন একদম পাশাপাশি না হেটে একটু দুরে-দুরে 
থাকব, বুঝলি? একজন ধরা পড়লে আর-একজন তবু পালাতে পারব। যে-করেই 
হোক, পুলিশে খবর দিতেই হবে। মোহন সিং-এর এতবড় দলের বিরুদ্ধে তো 
আমরা দু'জনে কিছু করতে পারব না!” 

জোজো একটু অভিমানের সঙ্গে জিজ্ঞেস করল, “আমি ধরা পড়লেও তুই 
পালিয়ে যাবি?” 

সন্তু বলল, “দু'জনেই চেষ্টা করব ধরা না পড়তে! এখানকার অবস্থাটা একটু 
দেখে নিয়ে হসপেট থানায় আমাদের পৌঁছতেই হবে।” 

মন্দিরের এই পাশটা দেওয়াল দিয়ে ঘেরা । গেটের বাইরে রাইফেল নিয়ে বসে 
আছে চার-পাচজন পুলিশ। তারা ঘুমে ঢুলছে। 


৫৪ কাকাবাবৃর আভিযান 


জোজো ফিসফিস করে বলল, “ওই তো পুলিশ। ওদের কাছে গিয়ে বললেই 
তো হয়, মোহন সিং আমাদের বিষ খাইয়েছিল।” 

সন্তু একটু চিন্তা করে বলল, “উহ্রুঃ, ওদের কাছে বলে লাভ নেই। ওরা সাধারণ 
কনস্টেবল, মোহন সিং ওদের ভাড়া করে এনেছে। ওরা আমাদের কথা বিশ্বাস 
করবে না। থানায় গিয়ে ডায়েরি করাতে হবে যে, কাকাবাবূ, রিঙ্কুদি, রঞ্জনদাদাদের 
খুজে পাওয়া যাচ্ছে না। তাতে ওরা আাকশান নিতে বাধ্য।” 

“পুলিশগুলোকে এড়িয়ে আমরা ভেতরে ঢুকব কী করে?” 

“পাচিলের পাশ দিয়ে-দিয়ে চল। অন্য কোনও ঢোকার জায়গা আছে কি না 
খুজতে হবে। ওরা আমাদের দেখলে মোহন সিং-এর হাতে ধরিয়ে দেবে।” 

দেওয়াল ঘেষে-ঘেষে খানিকটা যেতেই দেখা গেল, এক জায়গায় দেওয়ালটা 
একেবারে ভাঙা । সেখানে কাটাতার দেওয়া রয়েছে। কিন্তু কোনও পাহারাদার নেই। 

সন্ত একটা কীাটাতার তুলে ধরল, জোজো সেই ফাক দিয়ে গলে গেল। তারপর 
সন্তুও চুকে পড়ল। 

মন্দিরের সামনের চাতালে একটা বড় ফ্লাড লাইট জ্বলছে। একদল লোক খন্তা- 
শাবল দিয়ে মাটি খুঁড়ে চলেছে। লোকগুলোর চেহারা মোটেই কুলিদের মতন নয়, 
প্যান্ট-শার্ট পরা। এর মধ্যেই একটা কুয়োর মতন গর্ত খোড়া হয়ে গেছে সেখানে । 

জোজো বলল, “এটাই তা হলে বিঠলস্বামীর মন্দির। এর সামনে সিনেমার জন্য 
সেট তৈরি হচ্ছে বলেছিল না?” 

সন্তু অনেকটা এগিয়ে লোকগুলোকে ভাল করে দেখল । বিরজু সিং ছাড়া চেনা 
আর কেড নেই। | 

বেশ খানিকটা দূরে মাঠের মধ্যে আর-একটা আলো দেখা গেল। সেটা 
ইলেকদ্রিকের আলো নয়, মশাল। সন্তু আর জোজো এগিয়ে গেল সেদিকে। সেই 
জায়গাটা যেন তাদের চুম্ধকের মতন টানল। 

মাঠের মধ্যে সিংহাসনের মতন একটা চেয়ার পাতা। তার ওপরে জরির পোশাক 
পরে রাজা সেজে বসে আছে এক থুথুরে বুড়ো। তার মুখ-ভি পাতলা-পাতলা 
সাদা দাড়ি, তার ভুবু পর্যন্ত পাকা। সেই কৃষ্ধ রাজা কিন্তু দিব্যি আরাম করে একটা 
সিগারেট টানছে। 

ভার গায়ের কারে পরে জে এজন জীন রায়ের রানের পড় উরে সার 
সারা শরীর পেঁচিয়ে প্রেঁচিয়ে বাধা। একপাশে পড়ে আছে একজোড়া ক্রাচ। 


কাকাবাবু! 


ও ৯ 
অন্ধকার সিঁড়ি দিয়ে কেউ নামছে। ক্ষীণ একটা আলোর রেখা এসে পড়ল। 


বিজয়নগরের হিরে ৫৫ 


পায়ের আওয়াজ শুনে মনে হচ্ছে, একজন নয়, অনেকে আসছে। রিঙ্কু একেবারে 
কোণের দিকে সরে গিয়ে দাড়াল। 

ঘরটা যে মাটির নিচে তা রিঙ্কু আগেই বুঝতে পেরেছিল। মোটা পাথরের 
দেওয়াল, কোনওদিক দিয়েই আলো আসে না। দেওয়ালগুলো স্্যাতসেতে, তার 
ওপর জমে আছে পুরু শ্যাওলা । 

রাজধানী বিজয়নগরে এরকম গৃপ্তকক্ষ থাকা অস্বাভাবিক কিছু না। এটা কী ছিল 
বন্দিশালা? সিড়িটাও রিঙ্কু আগেই খুঁজে পেয়েছিল, ওপর পর্যন্ত উঠে দেখে 
এসেছে, একটা শত্ত দরজা বাইরে থেকে বন্ধ। খুব লম্বা সিঁড়ি, প্রায় তিনতলা পর্যন্ত 
উচু মনে হয়। 

একটা বিচ্ছিরি শরবত খেয়ে এই কাণ্ড হয়ে গেল! 

রিঙ্কু খেতে চায়নি, তাকে জোর করে খানিকটা খাওয়ানো হয়েছে। চোখের 
সামনে সে দেখল, জোজো আর সন্ত অজ্ঞান হয়ে পড়ে গেল মাটিতে। রঞ্জন 
চিৎকার করে বলেছিল, “এদের কী হল? বিষ খাইয়েছে? আমায়-জব্দ করতে 
পারবে না, আমি সব হজম করে ফেলব!” হাতের গেলাসটা ছুঁড়ে ফেলে দিয়ে 
রঞ্জন ছুটে গিয়ে তুলে নিয়েছিল একটা তলোয়ার। সন্তু আর জোজোর মাথার কাছে 
দাড়িয়ে সে বলেছিল, “খবরদার এদের গায়ে হাত ছোয়াতে পারবে না!” 

বিরজু সিং বিকটভাবে হেসে উঠেছিল হা-হা করে! 

রঞ্জন তলোয়ারটা হাতে ধরে রাখতে পারল না। প্রথমে সে হাটু মুড়ে বসে পড়ল, 
তারপর তার কপালটা ঠকে গেল মেঝেতে। রপ্জনও জ্ঞান হারিয়েছে। 

রিঙ্কু বুঝতে পেরেছিল, রঞ্জনদের সাহায্য করার চেষ্টা করে কোনও লাভ নেই। 
তারও ঘুম-ঘৃম পাচ্ছে, আঙুলের ডশগাগুলো অবশ হয়ে আসছে। শরবতের মধ্যে 
ওরা কী মিশিয়েছে, বিষ না কড়া ধরনের ঘুমের ওষুধ? 

রিঙ্কু তখনও চোখ চেয়ে আছে দেখে বিরজু সিং বলেছিল, “চিল্লামিলি কোরো 
না। কোনও লাভ হবে না!” 

রিঙ্কু জিজ্ঞেস করেছিল, “তোমরা আমাদের মেরে ফেলবে? কেন£ আমরা 
তোমাদের কী ক্ষতি করেছি?” 

এর উত্তরে বিরজু সিং আবার হেসেছিল। 

দুটি মেয়ে এরপর এসে রিঙ্কুকে টানতে টানতে নিয়ে গেল, তখনও রিঙ্কুর 
জ্ঞান আছে, কিন্তু বাধা দেবার শত্তি নেই। তারা এক জায়গায় তাকে সিড়ি দিয়ে 
নামিয়েছে, তাও রিঙ্কু টের পেয়েছে। তারপর একটা ঘুটঘুটে অন্ধকার জায়গায় 
তাকে রেখে ওরা চলে গেল, একটু পরে রিঙ্কু ঘুমিয়ে পড়ল। 

কতক্ষণ সে ঘুমিয়েছে তা জানে না। এখন দিন না রাত তাও বোঝার উপায় 
নেই। 

আবার ওরা আসছে। 


৫৬ কাকাবাবৃর অভিযান 


রিঙকু প্রায় নিশ্বাস বন্ধ করে দাড়িয়ে রইল। সিড়ির মুখটা থেকে অনেকটা দুরে। 
প্রথমে দুটো টর্চ হাতে নিয়ে নামল দুজন, পেছনে আরও কেউ আসছে। ওদের 
টর্চের আলো ঘুরে-ঘুরে এসে রিঙ্কুর মুখের ওপর পড়ল। রিঙ্কু ওদের দেখতে 
পাচ্ছে না। 

এরপর হাতে মোমবাতি নিয়ে নেমে এল আর-একটি মেয়ে, তার অন্য হাতে 
একটা খাবারের থালা । এবারে দেখা গেল, টর্চ হাতে দু'জনের মধ্যে একজন মেয়ে, 
একজন পুরুব। 

টর্চ হাতে মেয়েটি রিঙ্কুর দিকে এগিয়ে এসে তাকে ভাল করে দেখল । খুব যেন 
অবাক হয়ে গেছে। রিঙ্কুর চোখের ওপর টর্চ ফেলে সে বলল, “ভেরি স্ট্েঞ্জ! 
এত সিমিলিয়ারিটি! তোমার কোনও যমজ বোন আছে?” 

চোখ বৃজে ফেলে রিঙ্কু বলল, “না!” 

পুরুষটি জিজ্ঞেস করল, “কাম চলে গা?” 

মেয়েটি বলল, “বহুত আচ্ছা চলে গা! না বলে দিলে কেড বুঝতেই পারবে 
না যে, এ অন্য মেয়ে।” 

পুরুষটি বলল, “এ কি সব ঠিকঠাক পারবে?” 

মেয়েটি বলল, “না পারার কী আছে? কাদতে তো পারবে। সব মেয়েই কাদতে 
জানে। বাকিটা আমি শিখিয়ে দেব!” 

পুরুষটি বলল, “তব তো ঠিক হ্যায়। জানকী, ইনকো খানা খিলাও! কাপড়া 
বদল কর দেও। যাস্তি টাইম নেহি হ্যায়।” 

মেয়েটি রিঙ্কুর কাধ চাপড়ে বলল, “ডরো মত। সব ঠিক হয়ে যাবে!” 

টর্চ-হাতে মেয়েটি ও পুরুষটি ওপরে উঠে গেল, রইল শুধু মোম-হাতে মেয়েটি। 
সে প্রায় রিঙ্কুরই সমবয়েসী। হাতের থালাটা মাটিতে নামিয়ে রেখে সে নরম গলায় 
ডাকল, “আও বহিন, খানা খা লেও!” 

রিঙ্কু সাড়া দিল না। সে মোটেই ওই খাবার মুখে তুলবে না। একবার ওদের 
শরবত খেয়েই যা অবস্থা হয়েছে, তারপর আর কেউ ওদের খাবার খেতে যাবে! 

মেয়েটি কাছে এসে রিঙ্কুর হাত ধরে বলল, “খাবার খেয়ে নাওঃ তোমার খিদে 
পায়নি?” 

রিঙ্কু হাত ছাড়িয়ে নিয়ে বলল, “না, আমি খাব না!” 

মেয়েটি হেসে বলল, “না খেয়ে কতক্ষণ থাকবে? দুর্বল হয়ে যাবে যে। সারা 
রাত জেগে কাজ করতে হবে, তা কি পারবে?” 

মেয়েটির গলায় খানিকটা সহানুভূতির সুর পেয়ে রিঙ্কু জিজ্ঞেস করল, “কাজ 
মানে? আমায় কী কাজ করতে হবে?” 

মেয়েটি হাসতে হাসতে দুলে দুলে বলল “তুমি ফিল্মে চান্স পেয়ে গেছ। ফিল্মে 
পার্ট করবে। এক ঘণ্টা পরেই শুটিং!” 


বিজয়নগরের হিরে ৫৭ 


রিঙ্কু চোখ-মুখ ঘুরিয়ে বলল, “ফিল্মে পার্ট করব? বললেই হল? মোটেই আমি 
পার্ট করব না। সেইজন্য ওরা এখানে আমাকে আটকে রেখেছে?” 

মেয়েটি আবার রিঙ্কুর হাত ধরে বলল, “এসো বহিন, খেতে বসে যাও। 
খেতে-খেতে কথা হবে। আমার নাম জানকী। তুমি আমাকে জানকী বলে ডেকো।” 

রিঙকু বলল, “বলছি তো, ওই খাবার আমি খাব না। যদি ওতে বিষ মেশানো 
থাকে?” 

জানকী অবাক হয়ে বলল, “বিষ! কেন, খাবারে বিষ থাকবে কেন? ঠিক 
আছে, এর থেকে একটা আমি মুখে দিচ্ছি, তা হলে তোমার বিশ্বাস হবে তো!” 

প্লেটটাতে একগোছা লুচি আর আলুর দম রয়েছে। মেয়েটি একখানা লুচি নিয়ে, 
একটু আলুর দম মুখে পুরল। রিঙকু আগে দেখে নিল, সে সবটা খায় কি না! 
খাবার দেখে তার খিদে পেয়ে গেছে ঠিকই। কতক্ষণ সে খায়নি কে জানে। 

এবার সে খেতে শুরু করে দিল। 

জানকী বলল, “তোমাকে দেখতে ঠিক সুজাতাকুমারীর মতন। সেইরকম মুখ, 
সেইরকম হাইট, সেইরকম ফিগার। সুজাতাকুমারীর এই' ফিল্মে বড় পার্ট আছে, 
হিরোইনের পরেই সে। কিন্তু তার অসুখ হয়ে গেছে। শুটিং তো বন্ধ রাখা যায় 
না। তোমাকে দিয়ে কাজ চলে যাবে!” 

রিঙ্কু বলল, “আমি রাজি আছি কি নেই তা না জিজ্ঞেস করেই আমাকে দিয়ে 
পার্ট করাবে? বললেই হল! আমার সঙ্জো অন্য যারা ছিল, তারা কোথায়?” 

জানকী বলল, “তোমার সঙ্জে আর কে ছিল?” 

রিঙ্কু বলল, “আমার সঙ্জো আরও তিনজন ছিল। তাদের ওরা অজ্ঞান করে 
রেখেছে। তা ছাড়া কাকাবাবু ছিলেন, তিনি ক্রাচ নিয়ে হাটেন।” 

জানকী রীতিমত অবাক হয়ে বলল, “তাদের তো আমি দেখিনি, বহিন। আমি 
অন্যদের কথা কিছু জানি না।” 

রিঙ্কু ধমক দিয়ে বলল, “জানো না মানে? তুমিও তো এদেরই দলের!” 
জানি না। আমার কাজ ফিমেল আর্টিস্টদের মেক-আপ করা। আমি তোমাকে সাজিয়ে 
দিতে এসেছি। আমাকে কন্ত্ুরীজি বললেন, “এই মেয়েটার দিমাগের ঠিক নেই। 
একটু পাগল আছে। তুই ওকে সাজিয়ে দিবি ভাল করে, তারপর ওর কাছে 
বসে থাকবি!” 

জানকী বলল, “কন্ত্ুরীজিকে জানো না? তিনিই তো এই ফিল্মের হিরোইন। ওই 
যে একটু আগে টর্চ হাতে এসেছিলেন!” 

রিঙকু ঠোট ধেকিয়ে বলল, “ও হিরোইন না ভিলেন? ডাকাত দলের সর্দারনির 
মতন চেহারা । ও আমাকে পাগল বলে, এত সাহস!” 


৫৮ কাকাবাবুর অভিযান 


জানকী বলল, “না, না তুমি পাগল কেন হবে! ও ঠাট্টা করে বলেছে। তুমি 
ওর জন্য ফিল্মে চান্স পেয়ে গেলে। যদি ভাল পার্ট করো, তা হলে তোমার কত 
নাম হবে। অনেক টাকা হবে। তাড়াতাড়ি খাবার খেয়ে নাও, তারপর তোমাকে 
সাজিয়ে দিতে হবে। এই দ্যাখো, কন্ত্ররীজি তোমার জন্য কত ভাল শাড়ি রেখে 
গেছেন।” 

এক পাশে একটা পটলি পড়ে আছে, রিঙ্কু আগে দ্যাখেনি। 

জানকী সেটা খুলল। তার মধ্যে রয়েছে নানারকম জরি বসানো একটা ঝকঝকে 
শাড়ি, ওড়না, একজোড়া ভেলভেটের চটি এইসব। আর-একটা ছোট বাক্সে ক্রিম, 
পাউডার, লিপস্টিক, কাজল ও কয়েকটা তুলি। 
করতে হবে।” 

খাওয়া শেষ করে রিঙ্কু বলল, “জল? জল নেই?” 

জানকী বলল, “ওঃ হো, পানি আনা হয়নি। আচ্ছা, একটু বাদেই নিয়ে আসছি। 
তার আগে দ্যাখো তো, এই কাস্জ্রিভরম শাড়িটা তোমার পছন্দ হয়েছে?” 

রিঙ্কু নিজের শাড়ির আঁচলেই হাতটা মুছে নিল। তারপর ওড়নাটা তুলে নিয়ে 
ভাল করে দেখার ভান করে হঠাৎ সেটা জানকীর গলায় দিয়ে টেনেই একটা ফাস 
বেধে দিল। 

ভয়ে জানকীর চোখ কপালে উঠে গেল, সে আ-আঁ করতে লাগল। 

রিঙকু ফাসটা আর-একটু টেনে বলল, “ট্যাচাবার চেষ্টা করলেই একদম দম 
বধ করে মেরে ফেলব! তুমি এই ডাকাতদের দলে থাকো, আবার বলছ, তুমি 
কিছু জানো না? আমার সামনে ভালমানুষ সাজছ? জোর করে কাউকে বন্দী 
করে রেখে, তারপর তাকে দিয়ে সিনেমার পার্ট করানো যায়? চালাকি আমার 
সঙ্জো?” 

শাড়িখানার একদিক দিয়ে সে আগে জানকীর হাত দু"থানা পেছনে নিয়ে গিয়ে 
বাধল শত্ত করে, তারপর অন্য দিক দিয়ে ধাধল পা। এবার গলা থেকে ওড়নার 
ফাসটা খুলে নিয়ে সে জানকীর মুখ বেধে দিল। জানকীর আর কথা বলার কিংবা 
নড়াচড়ার ক্ষমতা রইল না। 

জানকী মেয়েটা বোধহয় সত্যিই নিরীহ, সে এমনই ভয় পেয়ে গেছে যে, খুব 
একটা বাধা দেবার চেষ্টাও করেনি। 

রিঙ্কু গিটগুলো পরীক্ষা করে দেখল, জানকী নিজে থেকে বাধন খুলতে পারবে 
না, ্যাচাতেও পারবে না। 

এবারে রিঙ্কু একটু নরম হয়ে বলল, “তুমি অবশ্য আমার সঙ্জে খারাপ 
ব্যবহার কিছু করোনি। কিন্তু তুমিই ভেবে দ্যাখো, আমার সঙ্গে যে আরও চারজন 
ছিল, তারা কোথায় গেছে আমি জানি না। তিনজনকে আমি অজ্ঞান হয়ে যেতে 

দেখেছি, এরা বিষ খাইয়েছে। এই অবস্থায় আমি এদের সিনেমায় পার্ট করতে 
পারি? আগে তাদের খুজে দেখতে হবে.” 

জানকীর চোখ দিয়ে দু* ফৌটা জল গড়িয়ে এল! 

রিঙকু বলল “কীদলে কী হবে, তবু তোমাকে আমি ছাড়ছি না। আমার অবস্থাটা 
একটু ভেবে দ্যাখো, আমাকে তো পালাতেই হবে। এইরকম অবস্থায় খানিকক্ষণ 
থাকলে তোমার কোনও ক্ষতি হবে না। কেউ-না-কেউ খানিক বাদে খুজতে এসে 
তোমাকে খুলে দেবে। কিংবা কাকাবাবুদের আমি যদি পেয়ে যাই, তা হলে আমিই 
এসে তোমাকে ছেড়ে দেব, কেমন?” 
মতন বসে থাকো, আমি চলি!” 

সিড়ি দিয়ে তরতর করে উঠে এল রিঙ্কু। কিন্তু ওপরের দরজাটা বাইরে 
থেকে বন্ধ! 

সেই কন্তুরী জানকীকে শুদ্ধ এখানে বন্ধ করে রেখে গেছে? তা হলে উপায়! 

রিঙ্কুর একটা কথা মনে পড়ে গেল। জানকী জল আনবে বলেছিল। তা হলে 
কি বাইরে কোনও পাহারাদার আছে? রিঙ্কু দরজায় তিনটে টোকা দিল। হয়তো 
এদের কিছু সঙ্কেত আছে, সেটা কী কে জানে। সে আরও কয়েকবার টকটক করল 
দরজায়। 

এবার দরজাটা খুলে গেল। একজন বন্দুকধারী লোক উকি মেরে বলল, “ কেয়া 
হুয়া?” 

রিঙ্কু মুখটা একপাশে ফিরিয়ে বলল, “উ লেড়কি পানি মাঙ্তা। থোড়া পানি 
লে আইয়ে!” 

পাহারাদারটি অবহেলার সঙ্ভো বলল, “আমি কোথায় পানি পাব? আমি যাব 
না। আমাকে এখানে থাকতে বলেছে।” 

বাইরে প্রায় ঘুরগুট্রি অন্ধকার। রিঙ্কু চারপাশটা একবার দেখে নিয়ে আবার 
বলল, “তা হলে আপনি দরজা বন্ধ করে দিন। আমি জল নিয়ে আসছি। দেখবেন, 
যেন মেয়েটা বেরিয়ে না আসে! তা হলে কস্ত্ররীজি খুব রাগ করবেন!” 

আঁচলটা মাথায় দিয়েছে রিঙ্ক, তা দিয়ে, মুখের একপাশটা ঢেকে সে বেরিয়ে 
পড়ল। পাহারাদারটি কোনও সন্দেহ করল না। তরতর করে হেঁটে রিঙ্কু মিলিয়ে 
গেল অন্ধকারে। 

সেই অন্ধকারের মধ্যে হোচট খেতে-খেতে রিঙ্কু দৌড়ল। সে কোন্‌ দিকে যাচ্ছে 
জানে না। তার শুধু একটাই চিন্তা, যে-জায়গাটায় সে বন্দী ছিল, সেখান থেকে 
যতদূর সম্ভব দূরে চলে যেতে হবে। সে জল নিয়ে ফিরে না গেলেই খটকা লাগবে 
পাহারাদারটির মনে। 

খানিকটা দূর যাবার পর রিঙ্কু দেখতে পেল মশালের আলো। সেই আলো ঘিরে 


৬০ কাকাবাবুর আভিযান 


ছায়ামুর্তির মতন জনাচারেক লোক বসে আছে। রিঙ্কু এবার খুব সাবধানে পা 
টিপেটিপে এগোতে লাগল। ওই লোকগুলো কারা আগে দেখতে হবে! 

একটা তাবুর দড়িতে পা লেগে রিঙ্কু হোচট খেয়ে পড়ে যাচ্ছিল আর-একটু 
হলে। তাবুটার মধ্যেও একটা লগ্ঘন জুলছে। রিঙ্কু তাবুটার পেছন দিকে চলে গিয়ে 
একটা ফাক দিয়ে চোখ লাগিয়ে দেখল। তাবুটা খালি। যতদুর মনে হচ্ছে, এই তাবুর 
মধ্যে তাদের শরবত খাইয়ে অজ্ঞান করে দেওয়া হয়েছিল। রঞ্জন-সন্ত-জোজোরা 
এখানে এখন নেই। 

তাবুটা পার হয়ে আরও কিছুটা যাবার পর রিঙ্কু দেখল, মশালের আলো ঘিরে 
যারা বসে আছে, তারা পুলিশ। গোল হয়ে বসে তারা কিছু খাচ্ছে। 

এবার রিঙ্কুর সব দুশ্চিন্তা চলে গেল। পুলিশদের যখন পাওয়া গেছে, তখন 
আর কোনও ভয় নেই। পুলিশের সাহায্য না পেলে সে একা-একা কী করে অন্য 
সবাইকে খুজে বার করবে? 

রিঙ্কু একেবারে কাছে গিয়ে বলল, “নমন্তে! আমি খুব বিপদে পড়েছি। 
আপনাদের সাহায্য চাই!” 

পুলিশরা খাওয়া থামিয়ে অবাক হয়ে তাকাল। 

রিঙ্কু বলল, “এরা সব ডাকাত! এরা আমার সঙ্জের অন্য লোকজনদের বন্দী 
করে রেখেছে!” 

একজন পুলিশ বলল, “ডাকু? ইয়ে লোগ তো ফিল্ম ইউনিট হ্যায়!” 

আর-একজন পুলিশ বলল, “এদের ফিল্মের গল্পটা বোধহয় ডাকাতদের নিয়ে। 
অনেক লড়াই আর গোলাগুলি!” 

অন্য একজন পুলিশ বলল, “না, না হিসটোরিক্যাল। বিজয়নগরকা কাহানী !” 

রিঙকু ব্যাকুলভাবে বলল, “আপনারা বুঝতে পারছেন না? এরা ফিল্মের 
লোকের ছদ্মবেশে ডাকাত। এরা আমাদের বিষ-মেশানো শরবত খেতে দিয়েছিল!” 

একজন পুলিশ তার থালার পাশ থেকে একটা গেলাস তুলে নিয়ে বলল, “বিষ 
মেশানো শরবত? এই তো আমরা শরবত খাচ্ছি। বিষ-টিষ তো কিছু নেই।” 

সে ঢকঢক করে শেষ করে ফেলল গেলাসের বাকি শরবতটা! 

পেছনে একটা ঘোড়ার খুরের খটাখট শব্দ শোনা গেল। একজন পুলিশ চেচিয়ে 
বলল, “মোহন সিংজি! ও সিংজি, ইধার আইয়ে!” 

রিঙ্কু আরও এগিয়ে এসে বলল, “আপনারা বুঝতে পারছেন না। আমাকে 
শিগগিরই থানায় নিয়ে চলুন!” 

একজন পুলিশ ধমক দিয়ে বলল, “আপ চুপসে ইধার খাড়া রহিয়ে।” 

রিঙ্কু সামনে তাকিয়ে দেখল, বড় গেটটার বাইরে রয়েছে একটা গাড়ি। রঞ্জনের 
গাড়ি সে দেখেই চিনল। এই পথ দিয়েই ওরা ভেতরে এসেছিল। ঘোড়ার খুরের 
শব্দটা খুব কাছে এসে গেছে। | 

রিঙ্কু খুব জোরে সামনের দিকে দৌড়তেই দু'জন পুলিশ লাফিয়ে উঠে তাকে 
ধরে ফেলল। রিঙ্কু তাদের একজনের হাত কামড়ে দেবার চেষ্টা করেও নিজেকে 
ছাড়াতে পারল না। 

ঘোড়া হাঁকিয়ে যে এল, সে মোহন সিং নয়, সে ফিল্মের নায়িকা কন্তুরী। তার 
এক হাতে একটা চাবুক। 

একজন পুলিশ গদগদ হয়ে বলল, “কন্ত্ুরীদেবী! আইয়ে আইয়ে! দেখিয়ে ইয়ে 
লেড়কি কী সব উলটোপালটা বলছে!” 

কন্তুরী অবাক হবার ভান করে বলল, “এ তো সেই পাগলিটা। আবার পালাবার 
চেষ্টা করছিল! কী মুশকিল হয়েছে জানেন, একে পাগলির পার্ট দেওয়া হয়েছিল, 
তাতে এ সত্যি-সত্যি পাগল হয়ে গেছে।” 

সবক্ট পুলিশ একসঙ্গে হেসে উঠল। 

কন্তুরী বলল, “শিগগির এর হাত বাধূন, মুখ বাধূন। না হলে এ কামড়ে দিতে 
পারে!” 

একজন পুলিশ বলল, “আমাকে তো কামড়ে দিয়েছে একবার। ওরে বাপরে, 
এমন পাগল!” 

কন্তুরী শপাং করে চাবুকটা রিঙকুর মুখের সামনে ঘুরিয়ে বলল, “এই লেড়কি! 
আবার যদি গণ্ডগোল করবি তো চাবকে তোর পিঠের চামড়া তুলে দেব!” 
রেখেছ কেন? তারা কোথায়? তৃমি ভেবেছ, তোমাদের ফিল্মে আমি পার্ট করব? 
মোটেই না! কিছুতেই না!” 

রিঙ্ক আর কিছু বলতে পারল না। একজন পুলিশ তার মুখ চেপে ধরে 
পাগড়ি দিয়ে বেধে দিল, আর-একজন পুলিশ শস্ত দড়ি দিয়ে বেধে ফেলল তার 
হাত। 

কন্তুরী ঘোড়া থেকে নেমে সেই দড়ির অন্য দিকটা ধরে টানতে টানতে নিয়ে 
গেল রিঙ্কুকে। 

মোহন সিং কাকাবাবুকে নিয়ে গেল শর্মাজির সঙ্জো দেখা করাতে। অন্য একটা 
তাবুতে কাকাবাবুকে বসিয়ে বিনীতভাবে বলল, “আপনি একটু আরাম করুন 
রায়চৌধুরী সাব, আমি শর্মাজিকে খবর দিচ্ছি। সকাল থেকে ওঁর শরীরটা আবার 
খারাপ যাচ্ছে।” 
_ কাকাবাবু শান্তগলায় বললেন, “অত বুড়ো মানুষকে তোমরা এখানে নিয়ে এলে 
কেন? উনি কেমন আছেন, তা দেখতেই তো আমি এসেছি।” 

মোহন সিং হেসে বলল, “কী করব, বলুন! ওঁর যে সিনেমায় পার্ট করার 
শখ হয়েছে। উনি বিজয়নগরের হিস্ট্রি নিয়ে রিসার্চ করে নতুন-নতুন খবর বার 
করেছেন। তাই নিয়ে গল্প লিখেছেন। সে গল্প নিয়ে সিনেমা হচ্ছে বলে উনি নিজেই 
বুড়ো রাজার পাট করতে চান।” 

কাকাবাবু বললেন, “বুড়ো বয়েসের শখ। কিন্তু এত ধকল কি ওর শরীরে 
সইবে?” 

মোহন সিং এমনভাবে কথা বলছে যেন কাকাবাবুর সঙ্জে কোনওদিন তার 
ঝগড়া হয়নি। সে আবার বলল, “আপনি চিন্তা করবেন না। আমরা সঙ্জো একজন 
ভাল ডাস্তার রেখেছি। আর একদিনের শুটিং হলেই শর্মাজিকে আমরা বাড়িতে 
পাঠিয়ে দেব। আপনি বসুন, আমি আসছি।” 

এই তাবুর মধ্যে রয়েছে একটা সিংহাসন, আরও দুটি মখমলের চেয়ার। 
কাকাবাবু সেগুলোতে না বসে বসলেন একটা নেমন্তন্ন-বাড়ির চেয়ারের মতন কাঠের 
চেয়ারে। ক্রাচ দুটো পাশে দাড় করিয়ে রাখলেন। 

একটু পরেই খুব সাজগোজ করা একটি মেয়ে তাবুর মধ্যে ঢুকে বলল, “নমন্তে, 
আমার নাম কস্ত্ররী। আপনি ভালো আছেন রায়চৌধুরী সাহেব?” 

কাকাবাবু মেয়েটিকে চিনতে পারলেন। এই মেয়েটিই রাস্তার চায়ের দোকানে 
অসুস্থ ভগবতীপ্রসাদ শর্মার মাথাটা কোলে নিয়ে সেবা করছিল। এখন তার পোশাক 
অন্যরকম, হাতে একটা চাবুক। 

কাকাবাবু বললেন, “নমস্কার। শর্মাজির আবার শরীর খারাপ হয়েছে শুনলাম! 
আমি ওকে দেখতে এসেছি” 

কন্তুরী বলল, “এখন ঠিক হয়ে গেছেন। অত বুড়ো হলেও মনের জোর আছে 
খুব। সব কথা মনে থাকে।” 

একটি লোক-একটা লম্বা-গেলাসে শরবত এনে বলল, “লিজিয়ে সাব!” 

কাকাবাবু বললেন, “থ্যা্ক ইউ, আমি এখন শরবত খাব না!” 

“খেয়ে দেখুন, সাব। বহুত টিয়া শরবত! পেস্তা আর মালাই আছে।” 

না। এটা নিয়ে যাও।” 

লোকটি বলল, রাজন রি নিস ও জনা দি? 

কাকাবাবু বললেন, “চা-ও লাগবে না। চা খেয়ে এসেছি বললুয় যে!” 

কন্তুরী বলল, “এই জগ্গু, উনি খাবেন না বলছেন, তাও কেন জৌর করছিস। 
কিছু লাগবে না, যা!” 

লোকটি চলে যাবার পরেই মোহন সিং ধরে-ধরে নিয়ে এল বৃদ্ধ শর্মাজিকে। 
তার হাতে একটা রুপো বাধানো ছড়ি, পরে আছেন একটা জরির চুমকি বসানো 
লম্বা আলখাল্লা। সাদা ধপধপে চুল ও দাড়ি আর ওইরকম আলগখাল্লার জন্য তাকে 


অনেকটা রবীন্দ্রনাথের মতন দেখাচ্ছে এখন। তিনি বুকে হাত দিয়ে কয়েকবার খুক- 
খুক কাশলেন। 
আসতে আপনার কষ্ট হয়েছে! আপনি যেখানে শুয়ে ছিলেন, সেখানে আমাকে 
ডেকে পাঠালেই তো পারতেন!” 

শর্মাজি কাশি থামিয়ে বললেন, “না, না, ঠিক আছি! 'এখন ঠিক আছি। শুটিং 
করবার সময় হাটা-চলা করতে হবে না? ঘোড়ার পিঠেও চড়তে হবে। আমি সব 
পারব। আপনি, রায়চৌধূরী। আপনি এসেছেন, আমি খুব খুশি হয়েছি।” 

কাকাবাবু বললেন, “আপনি আমাকে আসতে বলেছিলেন। আপনার সঙ্গে দেখা 
করে আমার সঙ্গের ছেলেমেয়েদের বিজয়নগর রুইনস একটু ঘুরিয়ে দেখাব। 
এখানকার ইতিহাস তো অনেকেই জানে না।” 

শর্মাজি বললেন, “হ্থ্যা, দেখান কিন্তু তারপর তাড়াতাড়ি চলে গেলে চলবে না। 
আপনি আমাদের শুটিং-এর সঙ্গে থাকুন, আমাদের আ্যাডভাইস দিন! হিস্ট্রির 
কোথাও যদি ভূল হয়, আপনি আমাকে ধরিয়ে দেবেন!” 

কাকাবাব্‌ হেসে বললেন, “আপনি থাকতে আমি আর কী ভুল ধরাব? আপনার 
চেয়ে বেশি কেউ জানে?” 

শর্মাজি বললেন, “আমি তো শুটিং-এ ব্যস্ত থাকব, আমি কি সব দিক দেখতে 
পারব? আপনার মতামতে আমাদের অনেক উপকার হবে। মোহন সিং, তুমি 
রায়চৌধুরীর থাকার জায়গার ব্যবস্থা করে দাও!” 

বৃদ্ধ শর্মাজি বসলেন সিংহাসনটিতে, আর ভেলভেটের চেয়ার দু"খানায় বসল 
মোহন সিং আর কন্তুরী। 

কাকাবাবু বললেন, “আপনি তা হলে রাম রায়-এর পার্ট করছেন? আপনাকে 
মানাবে ভাল।” 

শর্মাজি বললেন, “হ্যা, আমি সাজছি রাম রায়। মোহন সিং হবে আলি আদিল 
শাহ। আর বস্তুরী হচ্ছে রাজা সদাশিবের বউ, মহারানি পদ্মিনী। তার ছোট বোন 
না? কাউকে আনতে বলো!” 

কাকাবাবু বললেন, “এনেছিল আমার জন্য। আমি এখন খাব না। 

শর্মাজি বললেন, “রায়চৌধুরী, আপনাকে কাল রাত্তিরে কানে-কানে কী 
বলেছিলাম, মনে আছে তো? আপনি এবার সেই কথা এদের সামনে বলে দিতে 
পারেন।” 

কাকাবাবু মোহন সিং আর কন্তুরীর মুখের দিকে তাকালেন একবার। তারপর 
বললেন, “হ্যা, এখন বলে দিলে ক্ষতি নেই। আপনি বলেছিলেন যে, আলি 
আদিল শাহ কথা বলার সময় একটু স্ট্যামার করবে৷ মানে একটু তোতলা। শুটিং- 


৬৪ কাকাবাবৃুর আভিযান 


এর আগে সেটা মনে করিয়ে দিতে। কোনও ইতিহাস বইতে এ-কথা লেখা হয়নি 
আগে।” 

শর্মাজি একটু চমকে উঠে বললেন, “এই কথা বলেছিলাম? ও হ্যা! তখন 
আমার খুব জুর ছিল তো। কী বলতে কী বলেছি মনে নেই। আর কী বলেছিলাম 
বলুন তো?” 

কাকাবাবু সামান্য চিন্তা করে বললেন, “আপনাকে ঠিক সময় সরবিদ্রেট ওষুধ 
খাওয়ার কথা মনে করিয়ে দিতে বলেছিলেন ।” 

শর্মাজি বললেন, “হ্যা, ঠিক! আর?” 

কাকাবাবু বললেন, “রাম রাজার কাটা মুক্ত দেখাতে হবে। সেজন্য মাটির মুগ্ডু 
তৈরি করে সেখানে আলতা মাখিয়ে রস্ত বোঝাতে হবে ।” 

শর্মাজি এবার রেগে গিয়ে মোহন সিংকে বললেন, “এই লোকটা আমাদের 
সঙ্তো চালাকি করছে!” 

কাকাবাবু এবার জোরে হেসে উঠলেন। পকেট থেকে রুমাল বার করে মুখ মুছে 
বললেন, “হ্যা চালাকিই তো করছি। নয়তো কি বোকামি করব? এই লোকটা তো 
শর্মাজির ডামি। আসল শর্মাজি কোথায়?” 

মোহন সিং সঙ্জো-সঙ্জো উঠে দীড়াল। কস্তুরী তার চাবুকটা উচিয়ে ধরল। 
শর্মাজি তাদের দিকে হাত উচু করে থামতে ইঙ্গিত করে বললেন, “এ আপনি 
কী বলছেন, রায়চৌধুরী সাহেব? আমার কোনও ডামি নেই। আমি তো যুদ্ধ করব 
না! আপনি এদের সঙ্জো ঠান্টরা করছেন নিশ্চয়ই!” 

কাকাবাবু বললেন, “কিসের ঠাট্টা? এই মোহন সিং-এর দল সবাইকে এত 
বোকা "ভাবে কেন? একটা লোককে ভগবতীপ্রসাদ সাজিয়ে আনলেই আমি তা 
বিশ্বাস করব? কাল রাত্তিরে আমি ধার সঙ্জে কথা বলেছি। আজ তাকে চিনতে 
পারব না? শর্মাজি আমাকে “আপনি” বলে কথা বলেন না, “তুমি” বলেন। আমাকে 
রায়চৌধুরী বলে ডাকেন না, রাজা বলেন। তোমরা নিশ্য়ই জানো যে, তার 
স্মৃতিশস্তি খুব ভাল। আমি এতক্ষণ বানিয়ে-বানিয়ে যেসব কথা বলে গেলুম, তা 
শুনেই এই লোকটা হ্্যা-হ্যা করল! আমি প্রথম এসে দেখেই বুঝতে পেরেছি। 
আসল শর্মাজি কোথায়। আমাকে তার কাছে নিয়ে চলো!” 

মোহন সিং কন্তুরীকে বলল, “আমি আগেই বলেছিলাম না, এই(লোকটা বাজ? 
পাকাবে। একে এখানে আসতে দেওয়াই ঠিক হয়নি।” 

কন্তুরী চাবুকটা তুলে শপাং-শপাং করে বললো, “ নারির 

মোহন সিং বলল, “দেরি করে লাভ নেই, ওকে খতম করে দিই?” 
কাকাবাবুর হাতে ততক্ষণে তার রিভলভার চলে এসেছে। সেটা মোহন সিং- 
এর দিকে তুলে কড়া গলায় বললেন, “মোহন সিং, কাল তোমায় একটুর জন্য 
প্রাণে মারিনি, মনে নেই? আমাকে শিক্ষা দেওয়া অত সহজ নয়। শর্মাজি আমাকে 


বিজয়নগরের হিরে ৬৫ 


বারবার বলেছেন, এখানে এসে দেখা করতে । সেইজন্যই আমি এসেছি। শর্মাজির 
সঙ্জে দেখা না করে আমি যাব না।” 

নকল শর্মাজি হুকুম দিল, “এই লোকটার মুণ্ডু কেটে জলে ভাসিয়ে দাও!” 

কাকাবাবু চেয়ার ছেড়ে উঠে দাড়াতে গিয়েও পারলেন না। 

তাবুর পেছন দিকে একটা ঢোকার জায়গা আছে। সেখান দিয়ে জগ্গু নামের 
লোকটা কখন ভেতরে এসে দাড়িয়েছে, কাকাবাবু তা টেরও পাননি । তিনি পেছন 
ফিরে তাকাবারও সময় পেলেন না। 

জগ্‌্গু একটা লাঠি দিয়ে খুব জোরে মারল কাকাবাবুর মাথায়। 

কাকাবাবু হুমড়ি খেয়ে পড়ে গেলেন। রিভলভারটা হাত থেকে ছিটকে গিয়ে একটু 
দুরে পড়তেই মোহন সিং সেটাকে পা দিয়ে চেপে ধরল। তারপর সে কন্ত্ুরীর হাত 
থেকে চাবুকটা কেড়ে নিয়ে এক ঘা কষাতে গেল কাকাবাবুর পিঠে। 

কাকাবাবু নিজেকে একটু সামলে নিয়ে সেই চাবুকটা ধরে ফেলেন ততক্ষণে জগ্গু 
আর-একবার লাঠি তুলেছে। প্রথম আঘাতেই কাকাবাবুর মাথা ফেটে গলগল করে 
রস্ত বেরোতে শুরু করেছে। দ্বিতীয় আঘাত লাগলে তার বাচবার আশা থাকবে না। 

তিনি স্পষ্ট গলায় বললেন, “থামো! আমাকে মেরে ফেললে তোমাদের কোনও 
লাভ হবে না। হিরেটা কোনওদিন খুজে পাবে না তোমরা। বিজয়নগরের হিরের 
সন্ধান আমরা দু*জন ছাড়া আর কেউ জানে না। শর্মাজি যে ম্যাপটা একে দিয়েছেন 
তাতে মাত্র অর্ধেকটা আছে। যদি তোমরা ওঁকে ফাকি দাও, সেইজন্য উনি পুরোটা 
আঁকেননি। সেটা তোমরা কিছুই বুঝবে না। সেই ম্যাপের বাকি অংশটার কথাই 
তিনি আমাকে কানে-কানে বলে দিয়েছিলেন!” 

কাকাবাবু এক হাতে মাথাটা চেপে ধরলেন। তবু রম্ত বধ হল না। যন্ত্রণায় মুখটা 
কুচকে গেল, চোখ দুটো বুজে এল। 

কস্তুরী লাফিয়ে উঠে বলল, “শিগগির ডান্তার ডাকো। লোকটাকে বাচিয়ে 
তোলো! বিজয়নগরের হিরে আমার চাই-ই চাই! চাই-ই চাই!» 

কাকাবাবুর জ্ঞান ফিরে এল মিনিট-পনেরো পরেই। তিনি বৃঝতে পারলেন যে, 
তাকে এনে একটি খাটে শোওয়ানো হয়েছে, একজন ডাক্তার তার মাথায় ব্যান্ডেজ 
করছে। তিনি কোনও কথা বললেন না। মাথায় যন্ত্রণাটা অনেকটা কমে গেছে। তা 
হলে খুব বেশি কাটেনি। 

ব্যান্ডেজ বাধার পর ডাস্তার তার ডান হাতের জামা গুটিয়ে একটা ইঞ্জেকশান 
- দিতে এল। কাকাবাবু বাধা দিলেন। একটু পরেই তার আবার ঘুম পেয়ে গেল। 

পরের বার যখন ঘুম ভাঙল, তখন প্রায় অন্ধকার হয়ে এসেছে। কাকাবাবু 
ওঠবার চেষ্টা করতেই বুঝলেন যে তার সমস্ত শরীর শস্ত কোনও দড়ি দিয়ে বাধা। 
হাত দুটো পেছন দিকে মোড়া, একটু নড়াচড়া করাও সম্ভব নয়। ঘুমন্ত অবস্থাতেও 
তাকে. ওরা বিশ্বাস করেনি, তাই এরকমভাবে বেঁধে রেখেছে। 


কাকাবাবৃ--€ 


৬৬ বাকাবাবৃর আভিযান 


কাকাবাবু চিৎকার করে ডাকলেন, “মোহন সিং! মোহন সিং!” 

কয়েকবার ডাকাডাকি করার পর প্রথমে অন্য একজন লোক ঘরের মধ্যে উকি 
মারল। তারপর সে চলে গিয়ে ডেকে আনল মোহন সিংকে । সঙ্গে এল কস্ত্ুরী, 
তার হাতে একটা মোমবাতি। 

দুস্জনে এসে কাকাবাবুর খাট ঘেঁষে দীড়াল। 

কাকাবাবু বললেন, “মোহন সিং, আমাকে বেঁধে রেখেছ কেন? তুমি আমাকে 
এখনও চেনোনি মনে হচ্ছে। কিন্তু তোমার ভাই আমাকে চিনেছিল, সে এখনও জেল 
খাটছে, তাই না? আমাকে কিছুতেই তোমরা মেরে ফেলতে পারবে না। আমাকে 
বেধে রাখলে আমার পেট থেকে একটা কথাও বার করতে পারবে না!” 

মোহন সিং দাতে-দাত ঘষে বলল, “রায়চৌধুরী, তুমি আমার ভাইকে জেল 
খাটিয়েছ। কাল সন্ধেবেলা আচানক আমার গলা টিপে ধরেছিলে। আমি আজ তার 
শোধ নেব। তোমার মাংস একটু-একটু করে কেটে কুকুরকে খাওয়াব।” 

কাকাবাবু বললেন, “বেশ, তাই খাওয়াও, দেখি তোমার কেমন সাধ্য! তোমার 
মতন দুর্বৃত্ত আমি আগে অনেক দেখেছি। আজ পর্যন্ত তো কেউ আমার কোনও 
ক্ষতি করতে পারেনি। আমার একটা পা যে ভাঙা দেখছ, এটা হঠাৎ একটা 
আযকসিডেন্টে হয়েছে, কেউ ভেঙে দেয়নি। এবারে তুমি কী করতে পারো দেখা 
যাক!” 

মোহন সিং কাকাবাবূর গলা টিপে ধরতে যাচ্ছিল, কন্ত্ররী তাকে বাধা দিয়ে বলল, 
“আহা, থামো না। আগে আমি দু-একটা কথা বলি!” 

তারপর সে খুব মিষ্টি গলায় বলল, “রায়চৌধুরীবাবু, আমি আপনার সাহস 
দেখে অবাক হয়ে গেছি। মোহন সিং-এর ভাইকে আপনি পুলিশে ধরিয়ে দিয়েছেন। 
আপনার ওপর মোহন সিং-এর এত রাগ, তবু আপনি এখানে এলেন কেন?” 

কাকাবাবু বললেন, “আমি তো মোহন সিং-এর কাছে আসিনি । এসেছিলাম 
প্রোফেসার শর্মার সঙ্গে দেখা করতে। তিনি আমাকে আসতে বলেছিলেন। তিনি 
আমার গুরুর মতন, তিনি আসতে বললেও মোহন সিং-এর ভয়ে আমি আসব না?” 

কস্ত্ররী বলল, “সঙ্জো কয়েকটি অল্পবয়েসী ছেলেমেয়ে নিয়ে এলেন, তাদের 
বিপদের কথাও চিন্তা করবেন না?” 

কাকাবাবু বললেন, “জীবনে কতরকম বিপদ আসে। ভয় পেয়ে দূরে থাকলে 
কি সব বিপদ কাটানো যায়? ওরা নিজের ইচ্ছেতে আমার সাঞ্জা' এসেছে, ওদের 
যদি কোনওরকম বিপদ হয়, ওরা নিজেরাই ধাচার চেষ্টা করবে। এইভাবে বাচতে 
শিখবে!” 

মোহন সিং বলল, “ওদের আর তুমি দেখতে পাবে না কোনওদিন।” 

কাকাবাবু বললেন, “তাই নাকি? তা হলে বিজয়নগরের হিরের সন্ধানও তোমরা 
কোনওদিন পাবে না!” 


বিজয়নগরের হরে ৬৭ 


মোহন সিং বলল, “আলবাত পাব। আমরা এমন ব্যবস্থা করেছি যে, কোনও 
জায়গা খুজতে বাকি থাকবে না।” 

কাকাবাবু বললেন, “অতই সহজ? চারশো বছর ধরে কত লোক সেই হিরে 
খুজছে, কেউ পায়নি। তোমরা সমস্ত বিজয়নগর খুঁড়ে ফেললেও পাবে না, এই 
আমি বলে দিচ্ছি!” 

কন্তুরী বলল, “এই মোহন সিং, আন্তে কথা বলো। বাবুজি, আমরা এখানে 
কেন এসেছি জানেন? আমরা এসেছি এখানে ফিল্মের শুটিং করতে। তার সঙ্গে 
হিরের কী সম্পর্ক আছে?” 

কাকাবাবু বললেন, “ফিলোর শুটিং-এর নাম করে এসে তোমরা পুরো জায়গাটা 
ঘিরে ফেলেছ। পুলিশ বসিয়েছ। বাইরের লোকদের ঢুকতে দিচ্ছ না। সেই সুযোগে 
তোমরা বিজয়নগরের বিখ্যাত হিরে খুঁজে বার করবে। প্রোফেসর শর্মা তোমাদের 
এই বুদ্ধি দিয়েছেন, আমি জানি। কিন্তু শর্মাজি তোমাদের চেয়ে অনেক বেশি ধুরন্ধর। 
সেই হিরে পেলেও তিনি তোমাদের সেটা দিতেন না। সেই হিরে আবিষ্কার করলে 
সারা পৃথিবীতে তার নাম ছড়িয়ে যাবে, সেটাই হবে তার শেষ কীর্তি, তিনি এই 
কথা ভেবে এসেছেন।” 

কন্তুরী বলল, “শর্মাজির কথা বাদ দিন। অত বুড়ো মানুষ দিয়ে কাজ চলে না। 
আমি সেই হিরে খৌজার জন্য যা বন্দোবস্ত করেছি, তাতে আমার এর মধ্যেই 
পনেরো লাখ টাকা খরচা হয়ে গেছে।” 

কাকাবাবু বললেন, “বিজয়নগরের হিরে পাওয়া গেলে তার দাম হবে পনেরো 
কোটি টাকারও বেশি। কোহিনুরের চেয়েও দামি!” 

কস্তুরী বলল, “আপনি সেই হিরে বার করে দিন। আপনি কত টাকা নেবেন?” 

কাকাবাবু বললেন, “বাঃ বেশ! আমাকে দড়ি দিয়ে বেধে রেখে সামনে দাড়িয়ে 
মিষ্টি-মিষ্টি কথা বলা হচ্ছে। আগে বাধন খুলে দাও, তারপর কথা হবে!” 

মোহন সিং গর্জে উঠে বলল, “খবরদার, কন্তুরী ওর কথা শুনো না। এ লোকটা 
সাপের মতন, একবার ছাড়লে কী করবে তার কোনও ঠিক-ঠিকানা নেই। ওকে 
ছাড়া হবে না!” 

কন্তুরী তার দিকে চোখ রাঙিয়ে বলল, “তুমি চুপ করো!” 

তারপর কাকাবাবুকে বলল, “আগে আপনার সঙ্জে কথাবার্তা ঠিক হোক, 
তারপর আপনার হাত-পায়ের দড়ি খুলে দেওয়া হবে তো নিশ্চয়ই! আপনি বলুন, 
আপনি আমাদের সাহায্য করার বদলে কী নেবেন? মনে রাখবেন কিন্তু, মোহন 
সিং আপনাকে যখন-তখন খতম করে ফেলতে রাজি। আমি আপনাকে বাচাব। 
আপনার প্রাণের দাম কি একটা হিরের চেয়েও বেশি নয়?” 
যেন হিরের ব্যাপারে নাক না গলাই। তাতে তার ক্রেডিট নষ্ট হয়ে যাবে। তিনি 


৬৮ কাকাবাবুর আভিযান 


কোনও কারণে মরে গেলে, তারপর যেন আমি ওই কাজে হাত দিই। তিনি আমাকে 
সব বাতলে দিয়েছেন, আমিও তার কাছে শপথ করেছি। শর্মাজি কোথায় £” 

মোহন সিংয়ের দিকে একবার দ্রুত দেখে নিয়ে কন্তুরী বলল, “ওর আজ সকাল 
থেকে হঠাৎ প্যারালিসিস হয়ে গেছে, কোমার মতন অবস্থা । কথা বলতে পারছেন 
না। বোধহয় আর জ্ঞান ফিরবে না। হাসপাতালে পাঠিয়ে দেওয়া হয়েছে।” 

কাকাবাবু অবিশ্বাসের সুরে বললেন, “এটা সত্যি কথা£” 

কন্তুরী বলল, “জি হা, এটা সত্যি কথা । আপনাকে শুধু-শুধু মিথ্যে কথা বলব 
কেন! শর্মাজি খুবই অসুস্থ। তিনি এখানে নেই। ডাস্তাররা বলেছেন, তাকে এবারের 
মতন বাচাবার চেষ্টা হলেও তিনি আর কথা বলতে পারবেন না। লিখতেও পারবেন 
না। তাতেই আমাদের খুব মুশকিল হয়ে গেল।” 

কাকাবাবু বললেন, “তোমাদের যে কোনটা সত্যি আর কোন্টা মিছে, তা বোঝা 
মুশকিল। যাকগে, আমার সঙ্জে যে আর চারজন ছিল, তারা 
কোথায় গেল?” 

মোহন সিং রুক্ষ গলায় বলল, “তাদের কথা বাদ দিন! কথা হবে শুধু আপনার 
সঙ্গে আর আমাদের সঙ্জে। আমার যে ভাই জেল খাটছে, তাকে নিয়ে কি আমি 
দরাদরি করছি? আপনার সঙ্গে যারা এসেছিল, তারা বাড়ি চলে গেচে। আপনি 
কী শর্তে আমাদের সাহায্য করতে চান, সেটাই বলুন।” 

কাকাবাবু বললেন, “কোনও শর্ত নেই। আমার সঙ্জো যে চারজন ছিল, তাদের 
আগে এনে হাজির করো, নইলে তোমাদের মতন স্বার্থপর লোকদের সঙ্গে আমি 
কোনও কথাই বলব না!” 

মোহন সিং আর রাগ সামলাতে না পেরে কন্তুরীর থেকে চাবুকটা নিয়ে দু'ঘা 
কষিয়ে দিল কাকাবাবুর বুকে । গরগর করতে করতে বলল, “হারামজাদা, তোমাকে 
এক্ষুনি খুন করে ফেলতে পারি। তবু তুমি বড় বড় কথা বলছ? বাচতে চাও তো 
শিগগির বলো, হিরেটা কোথায়?” 

কাকাবাবু বললেন, “ কে জানে হিরেটা কোথায়? মোহন সিং, তুমি যে আমাকে 
দুস্ঘা চাবুক কষালে, ঠিক সেই দুস্যা তুমি আবার ফেরত পাবে!” 

মোহন সিং চাবুক তুলে বলল, “তোমাকে আমি যদি এক্ষুনি খতম করে দিই 
তা হলে কে আমাকে আটকাবে?” 

কন্তুরী বলল, “কী পাগলের মতন কথা বলছ, মোহন সিং! শর্মাজি আমাদের 
যে ম্যাপ দিয়েছেন, তা দেখে কিছুই বোঝা যাচ্ছে না। রায়চৌধুরীর সাহায্য আমাদের 
দরকার।” 

বললেন, “মোহন সিং, আমাকে যত ইচ্ছে চাবুক মেরে হাতের সুখ 

করে নিতে চায় নিক, কিন্তু আমি আর একটাও কথা বলব না! আমার সঙ্গের 
চারজন ছেলেমেয়েকে আমি আগে দেখতে চাই এখানে!” 


বিজয়নগরের হিরে ৬৩৯ 


মোহন সিং বলল, “হবে না! আমার যে ভাই জেল খাটছে, আমি কি 
তাকে ছেড়ে দেবার কথা বলেছি? ওর লোকেরাও কোথায় আছে আমি জানি 
না!” 

কাকাবাবু মুখটা অন্য দিকে ফিরিয়ে নিলেন। তার চোখ কিংবা মুখ এরা বাধেনি। 
তবু তিনি যেন এদের আর মুখ দেখতে চান না। 

কন্ত্ুরী বলল, “আমি একটা শর্ত করছি। আপনি বিজয়নগরের হিরের একটা 
কিছু রাস্তা দেখিয়ে দিন, আজই আমি আপনার সামনে আপনার দলের কোনও 
ছেলেমেয়েকে হাজির করব। শুধু একজন। ঠিক আছে?” 

কাকাবাবু বললেন, “তারা কোথায় আছে আমি জানতে চাই!” 

কন্ত্রী বলল, “আপনি একজনকে দেখতে পাবেন। তার মুখেই জানতে পারবেন 
সব কথা ।” 

কাকাবাবু বললেন, “মোহন সিং-কে আমি বিশ্বাস করি না। কিন্তু তুমি একটি 
মেয়ে, আশা করি তুমি কথার খেলাপ করবে না! হিরেটার কাছে পৌঁছবার চারটে 
স্টেপ আছে। আমি শৃধ্‌ প্রথম স্টেপটার কথা বলব। একটা গোপন লোহার দরজা! 
সেটা যদি তোমরা বার করতে পারো, তা হলে আমার দলের একজনকে আমার 
সামনে হাজির করবে? কথা দিচ্ছ?” 

কন্তুরী বলল, “বাবুসাহেব, এই হিরেটার জন্য আমি বহু টাকা খরচ করে 
ফেলেছি। যে কোনও উপায়ে সেঁটা আমার চাই। আপনি কথা রাখলে আমিও 
কথা রাখব।” 

কাকাবাবু বললেন, “ঠিক আছে। ভাল করে শুনে নাও। বিঠলস্বামী মন্দিরের 
মেইন গেটের মাঝখানে দাড়িয়ে তারপর দক্ষিণ দিকে সোজা পা ফেলে-ফেলে 
এগোবে। ঠিক তিনশো পা গিয়ে থামবে। তুমি নিজে মাপবে, কোনও পুরুষকে দিয়ে 
মাপালে বেশি হয়ে যাবে। তোমার মতন কোনও মেয়ের তিনশো পা। দড়ি ফেলে 
দাগ টেনে দেখে নেবে ঠিক সোজা তিনশো পা হয়েছে কি না। তারপর সেই জায়গাটা 
খুড়তে শুরু করবে। তিনশো যেখানে শেষ হচ্ছে, সেখানে পাচ ফুট ব্যাসের একটা 
বৃত্ত একে নিয়ে খুঁড়বে। একটা কুয়োর মতন করে সেই পাচ ফুট খুড়ে ফেলবে। 
দশ ফুট গভীর হবে। তারপর সেখানে একজন লোককে নামিয়ে দেবে। সেই লোকটি 
বূুলোলে একটা লোহার দরজা পাবে। বড় দরজা নয়, একটা লোহার সিন্দুকের 
দরজার মতন, কোনওরকমে একজন মানুষ সেখানে ঢুকতে পারে। ব্যস, এই পর্যস্ত 
বলে দিলাম। এবার যাও, খুঁজে দ্যাখো। যা বললাম, ঠিক ঠিক মনে আছে তো, 
না লিখে নেবে?” 

কন্তুরী বলল, “লিখে নিচ্ছি, লিখে নিচ্ছি!” 

মোহন সিং বলল, “দাড়াও! যদি পুরোটাই এই বাঙালিবাবুর ধোকা হয়? 


৭০ কাকাবাবুর আভিযান 


শর্মাজির ম্যাপে বিঠলম্বামীর মন্দিরের উত্তর দিক পর্যন্ত দেখানো আছে। আর এ 
বলছে সম্পূর্ণ উলটো, দক্ষিণ দিক!” 

কন্তুরী একটু ভ্যাবাচ্যাকা খেয়ে গিয়ে বলল, “আমাদের শুধু-শুধু ধোকা দিয়ে 
ওর কী লাভ?” 

মোহন সিং বলল, “সময় নষ্ট করিয়ে দেবে। কাল সকালের মধ্যে আমাদের 
শুটিং শেষ করার কথা, গভর্নমেন্ট তার বেশি পারমিশান দেবে না।” 

কাকাবাব্‌ বললেন, “দশ ফুট গর্ত খুড়তে কত সময় লাগবে? একসঙ্গে বিশজন 
লোক লাগিয়ে দাও, দুস্ঘন্টায় হয়ে যাবে! তারপরই দেখতে পাবে, সেখানে লোহার 
দরজা আছে কি না!” 

মোহন সিং আরও কিছু বলতে যাচ্ছিল, কন্তুরী তার হাত ধরে থামিয়ে দিল। 
চোখের ইঞ্জিতে কী যেন বোঝাল তাকে। 

তারপর কাকাবাবুর দিকে ফিরে বলল, “ঠিক আছে, রায়চৌধুরীবাবু। আপনার 
কথামতন আমরা খুঁড়ে দেখব। যদি সত্যিই লোহার দরজা পেয়ে যাই, আপনিও 
আপনার দলের একজনকে ফেরত পেয়ে যাবেন। আর যদি আমাদের ধোকা দিয়ে 
থাকেন, আপনার মাংস আমরা কুকুর দিয়ে খাওয়াব। তারপর কঙ্কালটা জঙ্গলে 
ফেলে দিয়ে আসব। সবাই জানবে, জংলি জানোয়াররা আপনাকে মেরে ফেলেছে ।” 

কাকাবাবু হেসে বললেন, “জংলি জানোয়ার কি শুধু জগ্জালেই থাকে? মানুষের 
পোশাক পরেও ঘোরফেরা করে। নাঃ, আপাতত আমার মরার কোনও ইচ্ছে নেই! 
যাও, খুঁড়তে শুরু করে!। ঠিক যেরকমভাবে বললাম, ভুল না হয়!” 

মোহন সিং আর ক্তুরী দ্রুত বেরিয়ে গেল। 

কাকাবাবুর ইচ্ছে হল পাশ ফিরে শুতে। হাত নাড়াবার চেষ্টা করে বুঝলেন, 
খুব শত্ত করে বেধেছে, সারা শরীরে দড়িটা একেবারে কেটে-কেটে বসে গেছে। 
এখন আর কিছু করবার নেই। সন্তু, রগ্তনরা কোথায় আছে কিছু বুঝতে পারছেন 
না। প্রফেসার শর্মা অসুস্থ হয়ে না পড়লে মোহন সিং এতটা নিষ্ঠুরতা দেখাতে 
সাহস পেত না। কাল রাত্তিরে শর্মাজিকে দেখে মনে হয়েছিল, মনের জোরেই তিনি 
টিকে যাবেন। 

সত্যিই কি তার প্যারালিসিস হয়ে কথা বন্ধ হয়ে গেছে? এতবড় একজন 
পণ্ডিত বাড়ি থেকে এত দূরে এসে এইভাবে মারা যাবেন? বিজয়নগরের বিখ্যাত 
হিরেটা পাওয়া গেলে সারা পৃথিবীতে হইচই পড়ে যাবে। কাহিনূরের চেয়েও অনেক 
দামি হিরে। 

চোখ বৃজে নানারকম চিন্তা করতে-করতে কাকাবাবু ঘুমিয়ে পড়লেন একসময়! 

খানিকবাদে তার আচমকা ঘুম ভেঙে গেল। গোটাচারেক লোক এসে তার পা 
আর মাথা ধরে তুলে ফেলল খাট থেকে। 


বিজয়নগরের হিরে ৭১ 


লোকগুলো কোনও উত্তর দিল না। একটা বালির বস্তার মতন তাকে কীধে নিয়ে 
চলল । একজন কাকাবাবুর ক্রাচ দুটোও তুলে নিল। 

বাইরে এসে কাকাবাবু দেখলেন, আকাশ মেঘলা-মেঘলা। চতুর্দিক অন্ধকার, 
দ্ু-তিনটে জায়গায় আলো জ্বুলছে। তিনি আন্দাজে বুঝলেন, একটা আলো জুলছে 
বিঠলস্বামী মন্দিরের কাছে। ওখানে এখনও খোড়াখুঁড়ি চলছে। 

লোকগুলো কাকাবাবুকে বয়ে নিয়ে এসে মাঠের মাঝখানে নামিয়ে দিল। 
সেখানেও একটা আলো জ্বলছে। সিংহাসনের ওপর বসে আছে নকল ভগবতীপ্রসাদ 
শর্মা, এখন তার মাথায় একটা জরির পাগড়ি। কোলের ওপর রাখা একটা 
তলোয়ার। সে একটা সিগারেট টানছে । আসল শর্মাজি জীবনেও সিগারেট খাননি। 

কাকাবাবুকে হাটু গেড়ে বসিয়ে দেবার পর তিনি জিজ্ঞেস করলেন, “কী 
ব্যাপার? দিব্যি খাটে শুয়েছিলাম, হঠাৎ আমাকে মাঠের মধ্যে আনা হল কেন?” 

নকল শর্মা বলল, “ক্যামেরা আসছে। শুটিং হবে। আসল কাজের সঙ্জো-সঙ্জে 
ফিল্মের শুটিংও চালিয়ে যাচ্ছি আমরা। এখানে একটা সিন তুলব। রাজা রাম রায়ের 
সামনে আনা হয়েছে একজন বন্দীকে । তুমিই সেই বন্দী। তোমাকে অবশ্য দেখানো 
হবে পিছন দিক থেকে। তোমার মুখ দেখা যাবে না!” 

কাকাবাবু বললেন, “চারশো বছর আগেকার এক বন্দীর গায়ে নাইলনের দড়ি? 
তখনকার বন্দীদের শুধু হাত দুটো শেকল দিয়ে বাধা হত!” 

নকল শর্মা বলল, “হিন্দি সিনেমায় এসব চলে যায়! অত কেউ খুঁটিয়ে দ্যাখে 
না।” 

কাকাবাবু বললেন, “চারশো বছর আগেকার রাজা সিগারেটও খাবে নাকি?” 

নকল শর্মা সে কথার উত্তর না দিয়ে বলল, “আরে, ক্যামেরাম্যান, লাইটসম্যানরা 
সব কোথায় গেল? সবাই মিলে মাটি খোড়া দেখতে গেলে কী করে চলবে? ওরে 
কে আছিস?” 

কাকাবাবুকে নামিয়ে রেখে সেই চারজন লোক চলে গেছে। কাছাকাছি আর কেউ 
নেই। নকল শর্মা টেঁচিয়ে আরও কয়েকবার ডাকল। কেউ সাড়া দিল না। তলোয়ারটা 
হঠাৎ পড়ে গেল তার কোল থেকে। সেটা তুলে সে সিংহাসনের এক পাশে রাখল। 

তারপর সে কাকাবাবুর দিকে তাকিয়ে মজা করে বলল, “কুয়ো তো খোড়া 
হচ্ছে, সেখানে যদি লোহার সিন্দুকের দরজা না পাওয়া যায়, তা হলে তোমার 
কী হবে বলো তো? মোহন সিং বলছে, কুকুর দিয়ে তোমাকে খাওয়াবে। কন্তুরী 
বলছে, এইরকম হাত-পা বাধা অবস্থায় তোমাকে নদীতে ফেলে দেবে। আর আমি 
ভাবছি, সিনেমার শুটিং-এ তোমাকে কাজে লাগাব। প্রথমে আমি আমার পায়ের 
জুতো দিয়ে তোমার নাক ঘষে দেব! তারপর লাথি মেরে-মেরে তোমার দাতগুলো 
ভাঙব। তারপর তোমার চোখ...” 


৭২ কাকাবারুর আভিযান 


কাকাবাবু বললেন, “বুঝেছি, বুঝেছি! তুমি একটু-একটু করে কষ্ট দিয়ে আমায় 
মারবে। তাই তো£ এবারে উলটো দিকটা বলো। আমি যদি হিরেটা তোমাদের উদ্ধার 
করে দিই, তা হলে কী হবে?” 
তা হলে তোমাকে ছেড়ে দেব। বাধন খুলে দেব। ইউ উইল বি ফি! মরদ কা বাত, 
হাতি কা দাত! কথা যখন দেওয়া হয়েছে, হিরে পাওয়া গেলেই তোমার ছুট্রি!” 

কাকাবাবু বললেন, “কিন্তু হিরেটা পাওয়া গেলে নেবে কে? তুমি, না মোহন 
সিং, না ক্তুরী?” 

নকল শর্মা ঠোট বেঁকিয়ে হেসে বলল, “মোহন সিং? ছোঃ! ও তো একটা 
সামান্য লোক। ওকে আমরা যা বলি, ও তাই করে। অবশ্য ও একটু গৌয়ার। 
কথায়-কথায় মারামারি করতে যায়। কিন্ত্র হিরের ওপর কোনও অধিকার নেই। আর 
কস্তুরী? হাঃ সে কিছু টাকা খরচ করেছে বটে! সে টাকা ফিল্ম থেকেই উঠে যাবে। 
হিরেটা হবে আমার। বিজয়নগরের হিরেটা আমার চাই!” 

কাকাবাবু কৌতুকের সঙ্গে বললেন, “এ যে নতুন কথা শুনছি। কন্তুরী এতক্ষণ 
বলছিল, হিরেটা সে-ই নেবে। অন্য কোনও ভাগীদার নেই। এখন দেখছি, আপনিও 
একজন ভাগীদার !” 

নকল শর্মা বলল, “ভাগীদার মানে? না, না, অন্য কাউকে আমি ভাগ- 
টাগ দেব না। আমার সব বন্দোবস্ত করা আছে, হিরেটা পেলেই আমি বন্ধে চলে 
যাব।” | 

কাকাবাবু বললেন, “তা হলে তো খুব মুশকিল হল। আমি হিরেটা কন্তুরীকেই 
খুজে দেব রুথা দিয়েছি। কন্ত্ুরীর সঙ্গে আমার চুত্তি হয়েছে।” 

নকল শর্মা বলল, “ঠিক আছে, তুমি হিরেটা কন্তররীর জন্যই খোজো! এমনকী 
সবার সামনে তুমি হিরেটা ক্তুরীর হাতে তুলে দিতে পারো। তারপর ওর কাছ 
থেকে সেটা বাগিয়ে নিতে আমার কোনও অসুবিধে হবে না। সেটা আমি বুঝব। 
তোমার সঙ্গে আমার যে কথা হল, তা খবর্দার বলবে না আর কাউকে । কস্তুরীকে 
যদি আগে থেকে কিছু বলার চেষ্টা করো, তা হলে তোমার আমি জিভ কেটে 
নেব!” 

কাকাবাবু বললেন, “আমার জিভ কেটে নিলে একটু মুশকিল আছে। আমি যদি 
কথা বলতে না পারি, তা হলে হিরেটা তোমরা পাবে কী করে?” 

নকল শর্মা চোখ কটমট করে বলল, “রায়চৌধুরী, একটা কথা মনে রেখো। 
তুমি বাচবে কি মরবে, সেটা আমার ওপর নির্ভর করছে। কক্তুরী হাজার চেষ্টা 
করলেও তোমাকে বাচাতে পারবে না।” 

সিংহাসনের পাশে হাত চাপড়ে সে তলোয়ারটা খুঁজল। সেটা সেখানে নেই। 
আবার নিচে পড়ে গেছে ভেবে সে মাথা ঝুঁকিয়ে দেখল, সেখানেও নেই। 


বিজয়নগরের হিরে ৭৩ 


সে অবাক হয়ে বলল, “আরে, আমার তলোয়ারটা কোথায় গেল?” 

সিংহাসনের পিছন থেকে সামনে ঘুরে এসে সন্তু বলল, “এই যে!” 

সন্তুর হাতে সেই খাপ খোলা তলোয়ার। তার ডগাটা সে নগল শর্মার গলায় 
ছুঁইয়ে বলল, “চুপ! কোনও শব্দ করবে না। তা হলেই গলা ফুটো করে দেব!” 

আতঙ্কে নকল শর্মার চোখ দুটো ঠেলে বেরিয়ে আসতে চাইল। সন্তুর বদলে 
সে যেন ভূত দেখছে! 

সন্তু বলল, “জোজো, শিগগির কাকাবাবুর বাধন খুলে দে!” 

অন্ধকার থেকে দৌড়ে বেরিয়ে এসে জোজো কাকাবাবুর দড়ির বাধন খোলার 
চেষ্টা করতে লাগল। 

কাকাবাবু বেশ সন্তুষ্টভাবে বললেন, “যাক, তোরা ভাল আছিস তা হলে? 
রিঙ্কু, আর রঙ্ন কোথায়?” 

জোজো বলল, “এখনও দেখতে পাইনি । এই গিটগুলো খুলতে পারছি না। 
একটা ছুরি পেলে ভাল হত।” 

কাকাবাবু বললেন, “নাইলনের দড়ি ছুরি দিয়েও কাটা খুব শস্ত। গিটগুলোই 
খোলার চেষ্টা কর। কোনওরকমে আমার হাতটা আগে খুলে দে!” 

সন্তু সামনের দিকে তাকিয়ে অধীরভাবে বলল, “তাড়াতাড়ি, তাড়াতাড়ি! লোকজন 
আসছে!” 

জোজো তাড়াতাড়ি করতে গিয়ে আরও দেরি করে ফেলল। নখ দিয়ে চেপে 
ধরেও সে গিট খুলতে পারছে না। কোনওরকমে কাকাবাবুর হাতের বাধনটা খুলতে- 
না-খুলতেই হইহই করে ছুটে এল সেখানে চার-পাচজন লোক। তাদের মধ্যে 
একজন মোহন সিং। সে ফুর্তিতে চিৎকার করে বলতে-বলতে এল, “পাওয়া গেছে! 
পাওয়া গেছে! লোহার দরজা বেরিয়েছে!” 

সন্তু আর জোজো পালাবার সুযোগ পেল না। কাকাবাবুকে ফেলে পালাবার 
কথা তাদের মনেও এল না। 

মোহন সিং এসেই খপ্‌ করে জোজোর চুলের মুঠি চেপে ধরে বলল, “এ কী?” 

সন্তু তলোয়ারটা নকল শর্মার গলায় আর-একটু চেপে বলল, “শিগগির 
কাকাবাবুকে ছেড়ে দাও, নইলে একে আমি মেরে ফেলব!” 

মোহন সিং কয়েক মুহূর্ত দারুণ বিস্ময়ে চেয়ে রইল সন্তুর দিকে। যেন সে বিশ্বাসই 
করতে পারছে না যে, সন্তুরা এরই মধ্যে বেচে এখানে ফিরে এসেছে। 

তারপরেই সে ঘোর কাটিয়ে ফস করে একটা রিভলভার বার করে বলল, “তুই 
ওর গলা কাটবি? কাট! তার আগে এক গুলিতে আমি তোর মাথা উড়িয়ে দেব!” 

কাকাবাবু শান্ত গলায় বললেন, “সন্তু, তলোয়ারটা ফেলে দে!” 

সন্ত অনিচ্ছা সত্তেও তলোয়ারটা নামিয়ে রাখল পায়ের কাছে। একজন লোক 
ছুটে গিয়ে সন্ত্রকে চেপে ধরল। 


৭৪ কাকাবাবুর অভিযান 


নকল শর্মা রাগের চোটে সপাটে এক চড় কষাল সন্ত্রর গালে। তারপর মোহন 
সিংকে বলল, “লোহার দরজা পাওয়া গেছে? তা হলে আর রায়চৌধুরীকে বাচিয়ে 
রেখে লাভ কী? ওকে খতম করে দিলেই তো হয়?” 

মোহন সিং চওড়া করে হেসে বলল, “আমিও তো তাই ভেবেছি। মাটির নিচে 
সত্যি একটা লোহার দরজা আছে। এবার দরজা ভেঙে আমরাই হিরেটা বার করতে 
পারব! এ লোকটাকে আর দরকার নেই। এই বিচ্ছুগুলোকেও ওর সঙ্জো...” 

কাকাবাবু হাত দুটো ঘষতে-ঘষতে বললেন, “দাড়াও, দাড়াও! একেই বলে 
কলনেমির লঙ্কা ভাগ! মোহন সিং, তুমি একটা বেওকুফ! আমাকে কি তোমার 
মতনই বুদ্ধু ভেবেছ? আমি জানতুম, তোমরা কথার খেলাপ করবে! হিরেটার খোজ 
পেয়ে গেলেই আমাক মেরে ফেলতে চাইবে! হিরে পাওয়া এত সহজ? ওই লোহার 
দরজা খুলে দ্যাখো, ওর মধ্যে কিচ্ছু নেই!” 

নকল শর্মা আর মোহন সিং একসঙ্জে বলে উঠল, “কেয়া? কুছ নেহি?” 

কাকাবাবু বললেন, “দরজাটা ভাঙবার দরকার নেই। ধাক্কাধাককি করলেও খুলবে 
না। সামনের দিকে জোরসে টান দাও, তা হলেই খুলে যাবে। ওই সিন্দুকের মধ্যে 
হিরে-মুক্তো কিছুই নেই। এর আগে অন্তত পনেরোজন লোক ওই সিন্দুক খুলে 
দেখেছে! গত চারশো বছর ধরে কত লোক এই বিজয়নগরের বিখ্যাত হিরে খুঁজছে 
তা জানো?” 

এবারে কন্ত্ুরী এসে পৌঁছল সেখানে । সে সব কথা শুনে হতাশ হয়ে বলল, 
“আযাঃ ওই সিন্দুকের মধ্যে কিছু নেই? রায়চৌধুরীবাবৃ, তুমি শুধু-শুধু আমাদের 
দিয়ে এতখানি মাটি খোড়ালে? তুমি আমাদের ধোকা দিয়েছ?” 

কাকাবাবু বললেন, “বাঃ, বেশ মজা তো! আমি ধোকা দিয়েছি? তোমরা যে 
লোহার দরজাটা দেখামাত্রই আমাকে মেরে ফেলতে চাইলে, সেটা কী? আমি 
তোমাদের এই অমূল্য হিরে খুজে দেব, আর তোমরা তারপর আমাকে মেরে 
ফেলবে। বাঃ, কী চমতকার!” 

মোহন সিং বলল, “ওই হিরে না পেলেও কি তোমাকে আমরা বাচিয়ে রাখব 
ভাবছ?” 

কাকাবাবু বললেন, “তাতে তোমাদের ভারী লাভ হবে! শুধু-শুধু মানুষ খুন 
করাই হবে, হিরে পাবে না। যে জন্য এত কাণ্ড করে এখানে এসেছ, সব 
নষ্ট হবে! প্রোফেসর শর্মার কথা বন্ধ হয়ে গেছে, তিনি কিছু বলতে পারবেন 
না। আমিও যদি মরে যাই, তা হলে চিরকালের মতন হারিয়ে যাবে বিজয়নগরের 
হিরে!” 

কন্তুরী বলল, “না, না, তা হতে পারে না। হিরেটা আমাদের চাই! রায়চৌধুরীবাবু, 
আপনাকে কেউ মারবে না! আপনার সঙ্জোর লোকদেরও ছেড়ে দেওয়া হবে! আমি 
কথা দিচ্ছি!” 


বিজয়নগরের হিরে ৭৫ 


কাকাবাবু বললেন, “তোমার কথার যে কী দাম আছে, তা তো দেখলাম! আর 
আমি তোমাদের বিশ্বাস করছি না।” 

মোহন সিং জোজোকে এক ধাকা দিয়ে মাটিতে ফেলে দিয়ে বলল, “বিরজু, 
বিরজু! এই ছোকরাটার একটা-একটা করে কান কেটে দে। তারপর নাক 
কাটবি। তা দেখেও রায়চৌধুরী হিরের কথা লুকিয়ে রাখতে পারে কি না দেখতে 
চাই!” 

বিরজু এগিয়ে এসে চুলের মুঠি ধরে জোজোকে আবার দাড় করাল। একটা ছুরি 

জোজো কাকাবাবুর চোখের দিকে তাকিয়ে আছে। কাকাবাবুর মুখের হাসি-হাসি 
ভাব দেখে সে ভয় পেল না। 

কাকাবাবু বললেন, “আবার একটা বোকামি করছ, মোহন সিং! এরকমভাবে 
জোর করলে আমি তো তোমাদের আর-একটা ধোকা দেব! আর-এক জায়গার 
মাটি খুড়তে বলব। দু'-তিন ঘন্টা লেগে যাবে। তারপর দেখবে, সেখানেও কিছু 
নেই! এই করে-করে রাত ভোর হয়ে যাবে! আমার লোকদের গায়ে একবার হাত 
ছোয়ালে আমি কিছুতেই সত্যি কথা বলব না।” 

কস্তুরী এগিয়ে এসে বলল, “বিরজু, ছেলেটিকে ছেড়ে দাও! এভাবে কিছু হবে 
না। সময় বেশি নেই। রায়চৌধুরীবাবৃ, আপনার কাছে আমি, মোহন সিং আর 
কর্নেলসাহেব একসঙ্গে শপথ করব যে, হিরেটা পেলেই আপনাকে আমরা ছেড়ে 
দেব।” আপনার সঙ্জোর লোকজনদেরও ছেড়ে দেব। তা হলে আপনি মানবেন 
তো?” 

কন্তরী নকল শর্মার দিকে হাত দেখাল। 

কাকাবাবু বললেন, “তোমাদের ওই শপথ-টপথে আমি মোটেও বিশ্বাস করি 
না। এবার আমার শর্ত বলছি শোনো। আমার বাধন খুলে দাও । আমি নিজে হিরেটা 
খুজতে যাব। আমি নিজে না গেলে অন্য কেউ ঠিকমতন বার করতে পারবে না। 
অনেক কিছু শেখাতে হবে।” 

কন্তরী সঙ্জে-সঙ্জো বলল, “বাধন খুলে দাও! খুলে দাও!” 

বিরজু গিটগুলো খুলে দিল খানিকটা চেষ্টা করে। 

কাকাবাবু উঠে দাড়িয়ে বললেন, “উঃ, সারা গায়ে ব্যথা হয়ে গেছে। এমন 
শক্ত করে কেউ বাধে! শুধু হাত দুটো বাধাই তো যথেষ্ট ছিল। আমি খোঁড়া মানুষ, 

ক্রাচ দুটো তুলে নিয়ে তিনি বললেন, “যে-কুয়োটা খোঁড়া হয়েছে, সেটার কাছে 
চলো! আমি তোমাদের পুরোপুরি ধোকা দিইনি। মিছিমিছি মাটি খুঁড়তে বলিনি!” 

পুরো দলটা চলে এল বিঠলস্বামীর মন্দিরের কাছে। 


৭৬ কাকাবাবৃর আভিযান 


খুলতে পেরেছ?” 

একজন বলল, “জি হা, খোলা হয়েছে। ভেতরে কিছু নেই। সিন্দুকটা খালি!” 

কাকাবাবু বললেন, “একেবারে খালি নয়। একেবারে পিছনের দেওয়ালের গায়ে 
দ্যাখো একটা ব্রিশুল গাথা আছে। খুব সাবধানে শাবলের চাড় দিয়ে সেই ত্রিশ্লটা 
খুলে নিয়ে এসো!” 

বিরজু নিজে সেই কুয়োর মতন গর্তে নেমে গেল। একটু পরেই সে বলল, “হা, 
হা, একটা ত্রিশূল আছে।” 

সে আবার ওপরে উঠে আসার পর দেখা গেল, তার হাতে একটা সাধারণ 
লোহার ব্রিশুল। বেশ মোটা। অনেক কালের পুরনো হলেও সেটার গায়ে মরচে 
পড়েনি! 

কাকাবাবু সেই ব্রিশূলটা হাতে নিয়ে ঘুরিয়ে-ঘুরিয়ে দেখে বললেন, “এই ব্রিশূল 
আমি আগে দেখেছি, ফার্গুসনসাহেব দেখেছেন, মানুচ্চিসাহেব দেখেছেন, আরও 
অনেকে দেখেছেন, আমরা কেউই বুঝতে পারিনি, মাটির অত নিচে একটা লোহার 
সিন্দুকে এরকম একটা সাধারণ ত্রিশূল রাখার মানে কী! আমরা ভেবেছি, আগে 
বোধহয় ওখানে দামি কোনও মূর্তি ছিল, কেউ চুরি করে নিয়েছে। ভগবতীপ্রসাদ 
শর্মা মাত্র কিছুদিন আগে একটা বহু পুরনো পুথি আবিষ্কার করেছেন। সেটা পড়ে 
তিনি জানতে পেরেছেন, এই. ত্রিশূলটা আসলে চাবি! অন্য একটা সিন্দুকের চাবি। 
সেইজন্যই এটাকে এত যত্ব করে এমন গোপন জায়গায় রাখা হয়েছে।” 

মোহন সিং সেই ব্রিশলট্রা কাকাবাবূর হাত থেকে কেড়ে নেবার চেষ্টা করতেই 
কাকাবাবু বললেন, “দাড়াও, দীড়াও, অত সহজ নয়! যে সিন্দুকের চাবি এই 
ব্রিশলটা, সেটা কোথায় আছে তুমি জানো? সাত জন্মেও খুঁজে পাবে না। যদি খুজে 
পাও, তা হলেও এই চাবি দিয়ে খুলতে, পারবে না। কতবার ডান দিকে আর কতবার 
বাদিকে ঘোরাতে হবে, তা একটা শ্লোকের মধ্যে লেখা আছে। সেই শ্লোক না জানলে 
কোনও লাভ নেই।” 

কন্তুরী বলল, “এই মোহন, রায়চৌধুরীবাবুর কাজে বাধা দিও না! আচ্ছা, 
রায়চৌধুরীবাবু, একটা কথা বলুন তো! প্রোফেসর শর্মাজি যখন এই চাবিটার 
কথা জানতে পারলেন তখন তিনি নিজে কেন আগে এসে হিরেটা নিলেন না?” 

কাকাবাবু বললেন, “উত্তরটা খুব সোজা। তিনি একা এসে খোড়াখুঁড়ি করতে 
পারতেন না। গভর্নমেন্টকে জানাতে হত। আর গভর্নমেন্টের সাহায্য নিয়ে এই 
বিখ্যাত এতিহাসিক হিরেটা খুজে বার করলে, সেটা গভর্নমেন্টকেই দিয়ে দিতে হত। 
সেইজন্যই তিনি তোমাদের সাহায্য নিয়েছিলেন। ফিল্ম তোলার নাম করে এলে 
জায়গাটা ঘিরে রাখা যায়, রাত্তিরেও কাজ করা যায়। মাটি খুড়লেও কেউ সন্দেহ 
করে না।” 


বিজয়নগরের হিরে ৭৭ 


পেছন ফিরে কাকাবাবু আবার হাটতে লাগলেন কোণাকুণি আর-একটা ছোট্ট 
মন্দিরের দিকে। এটা একটা অতি সাধারণ শিবমন্দির, ছাদের অনেকটা ভেঙে 
পড়েছে, দরজার পাল্লাও নেই। ভেতরে মস্ত বড় একটা শিবলিঙ্গ, তার মাথার 
কাজটাও কিছুটা ভাঙা। 

কাকাবাবু বললেন, “রাজধানী বিজয়নগর যেদিন ধ্বংস হয়, সেদিন 
আক্রমণকারীরা এখানকার অনেক মন্দিরও ভেঙে একেবারে গুঁড়িয়ে দেয়। শুধু 
বিঠলস্বামীর মন্দিরটা তারা ভাঙেনি বিশেষ কারণে । মন্দিরের সব কস্টা থাম 
থেকে একটা অদ্ভুত গানের সুর বেরোচ্ছিল, তা শুনে ওরা ভয় পেয়ে যায়। এই 
ছোট্ট মন্দিরটাও তারা ভাঙতে চেষ্টা করেছিল। এই দ্যাখো, এই শিবলিষ্ঞটা এত 
শস্ত পাথরের তৈরি যে মাত্র একটুখানি ভাঙতে পেরেছে! ডিনামাইট দিয়ে না ওড়ালে 
এটা ভাঙা যাবে না।” 

তারপর তিনি হাটু গেড়ে বসে পড়ে বললেন, “দেখি তো, এর বেদীর মাঝখানে 
একটা গর্ত থাকার কথা ।” 

সত্যি তাই, সেই শিবলিঙ্গের তলার বেদীতে চৌকো করে খানিকটা কাটা। 

কাকাবাবু সেই কাটা অংশের মধ্যে ত্রিশলটা ঢোকাতে যেতেই তার ভেতর 
থেকে ধড়ফড় করে একটা গিরগিটি বেরিয়ে এল। সে বেচারা ভয় পেয়ে পালাতে 
গিয়ে লাফিয়ে উঠল কক্তুরীর গায়ে। ক্তুরী তিডিং করে একটা লাফ দিয়ে আর্ত গলায় 
বলল, “ওরে বাপ রে, এটা কী রে!” 

কাকাবাবু বললেন, “ওটা একটা নিরীহ, গিরগিটি। কামড়াবে না। কিন্তু এর মধ্যে 
সাপখোপ আরও কত-কী আছে কে জানে!” 

চোখ বুজে কিছু চিন্তা করে ত্রিশূলটা কয়েকবার ডান দিকে, কয়েকবার বা দিকে 
ঘোরালেন। অত বড় শিবলিঙ্গটা আন্তে-আন্তে সরে যেতে লাগল। 

সেখানে বেরিয়ে পড়ল একটা অন্ধকার গর্ত। 

সবাই মুখ দিয়ে বিস্ময়ের শব্দ করে উঠল। 

কাকাবাবু মোহন সিং-এর দিকে ফিরে বললেন, “তুমি কি ভাবছ, এটা সিন্দুক? 
তা মোটেই না। আসল সিন্দুক আছে অনেক নিচে। এরকম আরও তিনবার চাবি 
ঘোরাতে হবে তিন জায়গায়। বিজয়নগরের রাজারা সাবধানী ছিলেন খুব!” 

উঠে দীড়িয়ে, ত্রিশুলটা খুলে নিয়ে তিনি সেই অন্ধকার, গর্তের মধ্যে পা বাড়িয়ে 
বললেন, “আমি এর ভেতরে নামব। সন্তু, জোজো, তোরাও সঙ্গো আয়!” 

মোহন সিং বলল, “না, ওরা যাবে না। ওরা বাইরে জামিন থাকবে। আপনি 
ফিরে এলে ওদের ছাড়ব।” 

কাকাবাবু বললেন, “জামিন আবার কী! আমি খোড়া পায়ে একা সিঁড়ি দিয়ে 
নামতে পারব না। ওদের সাহায্য লাগবে। তোমরা এই গর্তের বাইরে অপেক্ষা 
করো.।” 


৭৮ কাকাবাবুর আভিযান 


মোহন সিং বলল, “তা আমাদেরও একজন আপনাদের সঙ্জো-সঙ্জো যাবে। 
আমি নিজেই যাচ্ছি।»” 

কাকাবাবু বললেন, “তুমি এত মোটা, তুমি যেতে পারবে না। এক জায়গায় 
আটকে যাবে ।” 

বিরজু বলল, “আমি যাচ্ছি! আমি ওদের পাহারা দেব! আমাদের একটা টর্চ 
দাও।” 

শুধূ টর্চ নয়, মোহন সিং বিরজুর হাতে তুলে দিল নিজের রিভলভার্টাও। 

প্রথমে কাকাবাবু, জিনিস সপ প কপ 
মোহন সিং, কন্তুরীরা উকি দিয়ে রইল গর্তের মুখে। 

অন্ধকার সিড়ি দিয়ে ওরা নামছে তো নামছেই। ক্ষীণভাবে দেখা যাচ্ছে 
টর্চের আলো। একসময় সেটাও মিলিয়ে গেল। বোধহয় সুড়ঙ্গটা বেঁকে গেছে 
পেখানে। 

হঠাৎ অনেক নীচ থেকে একটা বিকট ভয়ের চিৎকার শোনা গেল। সেটা কার 
গলার আওয়াজ তা বোঝবার আগেই কিসের যেন ধাক্কায় ছিটকে গেল মোহন সিং 
আর কক্ত্ুরীরা। দড়াম করে একটা শব্দ হল। 

শিবলিঙ্ঞটা আবার আগের জায়গায় ফিরে এসেছে। সুড়ঙ্গোর মুখটা বন্ধ হয়ে 
গেছে। 

মোহন সিং হুঙ্কার দিয়ে উঠল, “বন্ধ করে দিয়েছে! ও ইচ্ছে করে ব্ধ করে 
দিয়েছে!” | 

রিঙ্কুকে আবার ফিরিয়ে আনা হয়েছে সেই মাটির নীচের ঘরটায়। সেখানে অবশ্য 
এখন মোম জুলছে। সেই মোমের পাশে চুপটি করে বসে আছে জানকী। তার অবশ্য 
মুখ আর হাত-পায়ের বাধন এখন খোলা। 

জানকীকে দেখে রিঙ্কুর একটু লজ্জা করল। সে মুখটা ফিরিয়ে রইল অন্যদিকে। 

জানকী শান্ত গলায় বলল, “এসো বহিন! আমি তোমার ওপর রাগ করিনি। 
আমি তো আগে জানতাম না যে, তোমাদের এরা জোর করে ধরে রেখেছে । আমাকে 
বলেছিল, তুমি একটু পাগল। তাই তোমাকে বুঝিয়ে-সুঝিয়ে শান্ত করাই ছিল আমার 
কাজ। তোমাকে এরা কেন ধরে রেখেছে?” 

রিঙ্কু মুখ না ফিরিয়ে বলল, “আমি তা কী করে জানব?” 
নিল “আর-একজন ঘৌডাবাুকেও নাকি এরা হাত-পা বেধে রেখে 

৮ 

এবারে রিঙ্কু মুখ ফিরিয়ে ব্যন্তভাবে বলল, “কোথায়? কোথায়?” 

জানকী বলল, “সেটা ঠিক জানি না। ওপরের সেপাইটা বলল । তোমাকে দিয়ে 
জোর করে ফিল্মের পার্ট করাতে চাইছে কেন তাও তো বুঝি না! আমি কত ফিল্মের 
মেকআপের কাজ করেছি, এরকম কখনও দেখিনি!” 


বিজয়নগরের হিরে ৭৯ 


বেশ লম্বা-চওড়া চেহারা, সে কোথায় আছে জানো? আরও দুটি অল্প বয়েসী 
ছেলে?” 

জানকী বলল, “তাদের কথা তো কিছু শুনিনি। তুমি পালাতে পারলে না? ধরা 
পড়লে কী করে?” 

রাগে-দুঃখে ফৌস করে একটা নিশ্বাস ছেড়ে রিঙ্কু বলল, “গেটের কাছের 
পুলিশগুলোই তো আমাকে ধরিয়ে দিল। পুলিশের কাছে সাহায্য চাইলুম, কন্তুরী এসে 
পড়ল সেই সময়ে!” 

জানকী বলল, “ওই কন্ত্ুরী দেবী বড় হিংসুটি! অন্য কোনও সুন্দরী মেয়েকে 
ও সহ্য করতে পারে না। তোমাকে খুব কষ্ট দেবে। এখন তো শুনছি, সুজাতাকুমারীর 
পার্টের যে-জায়গাটা ডামি দিয়ে করাবার কথা, সেই জায়গাটা তোমাকে দিয়ে 
করাবে।” 

রিঙ্কু বলল, “সিনেমায় ডামি কাকে বলে জানো না? মনে করো, ফাইটিং সিন। 
হিরো একজনের সঙ্চো ঘুসোঘুসি করছে। সেখানে কিন্তু সত্যিকারের হিরো লড়ে 
না। হিরোর মতন পোশাক পরে আর-একজন খুব ঘুসি চালায়, ক্যামেরার কায়দায় 
তাকেই হিরো মনে হয়। তাকেই বলে ডামি। সেইরকম হিরোইন যখন ঘোড়া ছুটিয়ে 
যায় কিংবা জলে ঝাঁপ দেয়, সত্যিকারের হিরোইনরা তো ওসব পারে না। অন্য 
একজন করে দেয়।” 

“আমাকে দিয়ে কী করাতে চায় ওরা?” 

“আমি তো স্টোরিটা সব জানি না। একটু পরেই তোমাকে এসে ওরা বলবে। 
তুমি শাড়িটা বদলে নাও।” 

“আমার হাত যে বাধা! এই অবস্থায় শাড়ি বদলাব কী করে? আমার হাত 
খুলে দাও!” 

“ওরে বাবা, আমি খুলে দিতে পারব না। আমাকে মেরে ফেলবে। তুমি তখন 
আমার মুখ বেধে পালিয়ে গেলে, সেইজন্য ওরা এসে আমায় কী করেছে জানো? 
এই দ্যাখো, আমার মাথার চুল কেটে দিয়েছে।” 

“আমার এইরকম হাত বাধাই থাকবে?” 

“তাই তো বলেছে। আচ্ছা, আমি তোমায় শাড়ি পরিয়ে দিচ্ছি!” 

রিঙ্কু দেওয়ালের দিকে সরে গিয়ে বলল, “খবর্দার! আমি মোটেই আমার 
শাড়ির বদলে এই শাড়ি পরব না!” 

জানকী বলল, “এই রে! তা হলে আমি কি করি! ঠিক আছে! শাড়ি এখন 
নাই-বা বদলালে। তোমাকে মেকআপটা করে দিই? চোখে কাজল দিতে হবে। গালে 
লাল রং মাখতে হবে।” 

রিঙকু বলল, “আমি ওসব কিছু মাখবই না। কিছুতেই মাখব না! 


৮০ কাকাবাবুর আভিযান 


জানকী কাদো-কাদো হয়ে বলল, “তুমি কোনও কথাই শুনবে না? আমি তো 
তোমার ওপর জোর করতে পারব না!” 

রিঙক্‌ু বলল, “তুমি যখন এদের দলে নও, তা হলে তুমি বরং একটা কাজ 
করো। তুমি বাইরে গেলে তো তোমাকে আটকাবে না। তুমি গিয়ে দেখে এসো, 
সেই যে খোড়া ভদ্রলোককে ওরা হাত-পা বেঁধে রেখেছিল, তিনি ছাড়া পেয়েছেন 
কি না। আর-একজন লোককে খুঁজবে, ওই বললুম, সারা মুখে দাড়ি, লম্বা-চওড়া, 
মাথার চুল বাবরি মতন, তাকে বলবে যে, আমাকে এখানে আটকে রেখেছে। আমার 
নাম রিঙ্কু!” 

জানকী বলল, “এই অন্ধকারের মধ্যে আমি তাদের কোথায় খুজে পাব?” 

“একটুখানি ঘুরে দ্যাখো । বুঝতে পারছ না, আমাদের কতখানি বিপদ। ওরা যদি 
কাকাবাবুকে মেরে ফ্যালে, উনি কতবড় একজন নাম-করা লোক, তুমি জানো?” 

“আমি বাইরে বেরিয়ে ঘোরাঘুরি করলে ওরা সন্দেহ করবে।” 

“একটু সাবধানে ঘুরবে। রপ্জনকে একটা খবর দিতেই হবে। ও হ্যা, ওই 
দাড়িওয়ালা লোকটির নাম রঞ্জন। জানকী, প্লিজ যাও?” 

“আমার ভয় করছে, বহিন।” 

“মানুষ বিপদে পড়লে তুমি এইটুকু সাহায্য করবে না?” 

“যদি আমি ধরা পড়ে যাই?” 

“তুমি কেন ধরা পড়বে, তোমাকে তো ওরা আটকে রাখেনি। তুমি কাজ করতে 
এসেছ। যাও, লক্ষ্মীটি, আমাদের বিপদ কেটে গেলে তোমাকে আমি এক জোড়া 
সোনার দুল উপহার দেব।” 

জানকী থুত্নিতে আস্ুল দিয়ে চিন্তা করতে লাগল। 

রিঙকু তাকে তাড়া দিয়ে বলল, “যাও, আর দেরি করো না!” 

জানকী বলল, “ঠিক আছে, যাচ্ছি! তুমি... তুমি ততক্ষণ অজ্ঞান হবার ভান 
করে শুয়ে থাকো। আমায় যদি কেউ কিছু জিজ্ঞেস করে, আমি বলব, তুমি অজ্ঞান 
হয়ে গেছ বলে আমি ওষুধ আনতে যাচ্ছি। ওরা দেখতে এলে তুমি অজ্ঞান সেজে 
থাকতে পারবে তো?” 

রিভ্কু মাথা নেড়ে বলল, “তা পারব না কেন? অজ্ঞান সাজা আবার শস্ত 
নাকি?” ৃ 

জানকী বলল, “তা হলে তুমি চোখ বুজে শুয়ে পড়ো!” ? 

রিঙ্কু মোমবাতিটার দিকে তাকাল, “সে মনে-মনে ঠিক করে ফেলেছে, জানকী 
চলে গেলেই সে মোমবাতির শিখায় তার দড়ির বাধনটা পুড়িয়ে ফেলবে। তারপর 
যা হয় দেখা যাবে।” 

জানকী সিঁড়ির দিকে এগোতেই শপাং করে একটা চাবুকের ঘা পড়ল তার মুখে। 
জানকী ভয়ে একেবারে হাউমাউ করে ঠেঁচিয়ে উঠল। 


বিজয়নগরের হিরে ৮৯১ 


সিড়ির আড়াল থেকে বেরিয়ে এল মোহন সিং। জানকীর দিকে জুল্ত দৃষ্টিতে 
তাকিয়ে বলল, “আমি সব শুনেছি। তুই আবার একে সাহায্য করছিস? এবার 
তোকে বাধব।” 
কোনও দৌষ নেই। আমি ওকে মিথ্যে কথা বলে আপনাদেরই খবর দিতে যাচ্ছিলাম। 
ও শাড়িটা বদলাতে চাইছে না। ওই মিলের শাড়ি পরে ও কী করে হিস্টোরিক্যাল 
বইতে পার্ট করবে?” 

মোহন সিং বলল, “ওতেই হবে! মেয়েটা যদি যেতে না চায়, জোর করে ওকে 
তুলে নিয়ে যাব। তুই মাথার দিকটা ধর, আমি পা দুটো চেপে ধরছি।” 

রিঙ্কু সঙ্তো-সঙ্জো উঠে দীড়িয়ে বলল, “আমাকে নিয়ে যেতে হবে না। আমি 
নিজেই যাচ্ছি।” 

মোহন সিং রিঙ্কুর হাতের দড়িটা ধরে টেনে বলল, “চল!” 

মাঠের মধ্য দিয়ে রিঙ্কুকে টানতে-টানতে এনে দাড় করানো হল বিঠলস্বামী 
মন্দিরের পেছন দিকটায়। সেখানে এখন বড়-বড় আলো জ্বেলে একটা ক্যামেরা 
সাজানো হয়েছে। দশ-বারোজন লোক ঘোড়ায় চেপে বসে আছে আগেকার দিনের 
সৈন্যদের মতন সাজপোশাক করে। নকল শর্মাজির ছবি তোলা হচ্ছে সেইসব 
অশ্বারোহী সৈন্যদের সঙ্জো। 

রিঙ্কুকে একজন লোকের সামনে বসিয়ে দিয়ে মোহন সিং বলল, “ দেখিস 
একে! আমি আসছি!” 

ছোট ভাঙা মন্দিরটার মধ্যে সেই শিবলিঙ্গটিকে অনেক ঠেলাঠেলি করেও আর 
এক চুলও নড়ানো যায়নি। সুড়জ্গের মধ্যে যে কী হাচ্ছে তা কিছুই বোঝা যাচ্ছে 
না। চারজন বন্দুকধারী গার্ডকে দাড় করিয়ে দেওয়া হয়েছে তার চারপাশে । 

বিঠলস্বামী মন্দিরের বৃদ্ধ পুরোহিতকে ঘুম থেকে তুলে এনে কস্তুরী বারবার 
জিজ্ঞেস করে চলেছে, এই শিবলিঙ্ঞটাকে সে কখনও সরতে দেখেছে কি না। বৃদ্ধটি 
বারবার মাথা নেড়ে বলে যাচ্ছে, সে জীবনে কখনও দ্যাখেনি। 

মোহন সিং এসে কন্তুরীকে বলল, “এখানে তো পাহারা রইলই। চলো, ততক্ষণ 
আমরা শুটিং সেরে আসি!” 

কন্ত্ুরী বলল, “তুমি আগে তোমার্টুকু করে নাও। আমি পরে যাব। ওই 
মেয়েটার মুখখানা ভাল করে মাটির সঙ্গে ঘষে দিও!” 
- মোহন সিং বলল, “রায়চৌধুরী কোথা পালাবে? আমি তাকে কিচুতেই ছাড়ব 
না!” 

তারপর সে শিবলিঙ্গের নীচের বেদীটার চৌকো গর্তে মুখ দিয়ে বলল, 
“বায়চৌধুরী, ভাল চাও তো বেরিয়ে এসো। তোমাদের দলের মেয়েটার গা 
থেকে আমি ছাল ছাড়িয়ে নিচ্ছি!” 


কাকাবাবু-_-৬ 


৮২ কাকাবাবুর আভিযান 


মোহন সিং-এর কথা সুড়ঙ্গের মধ্যে পৌঁছল কি না কে জানে। ভেতর 
থেকে কোনও উত্তর এল না। 

কন্তুরী বলল, “আমি অনেক চেষ্টা করেছি। কোনও সাড়া পাওয়া যাচ্ছে না।” 

মোহন সিং দপদপিয়ে বেরিয়ে গেল সেই মন্দির থেকে। শুটিং-এর জায়গায় 
গিয়ে বলল, “আরম্ভ করো।” 

খুব রোগা লিকলিকে চেহারার একজন লোককে মনে হল পরিচালক। সে বলল, 
“আমি সিনটা আগে বুঝিয়ে দিচ্ছি। ঘোড়ায় চড়া সৈন্যরা প্রথমে দু'জন দু'জন করে 
ছুটে যাবে ক্যামেরার সামনে দিয়ে। বেশি দূরে যাবে না কিন্তু, একটুখানি গিয়েই 
পেছন দিক দিয়ে ঘুরে এসে ঠিক আবার আগের মতন ক্যামেরার সামনে দিয়ে যাবে! 
তাতে মনে হবে, পরপর অনেক ঘোড়া ছুটছে। এইরকম ঠিক চারবার ঘুরে যাবে। 
শেষবার আর থামবে না। অনেকদুরে মিলিয়ে যাবে। সেটা আমি লং শট নেব। 
ঠিক বুঝেছ?” 

ঘোড়ায় চড়া সৈন্যদের মধ্যে একজন বলল, “হ্যা, সার, ঠিক আছে!” 

পরিচালক বলল, “ঠিক গুনে-গুনে চারবার ঘুরে যাবে। তারপর দূরে মিলিয়ে 
যাবে, মনে থাকে যেন। এরপর মোহন সিং-এর সিন। আপনি এই বন্দিনী 
মেয়েটিকে আপনার ঘোড়ার ওপর আড়াআড়িভাবে শুইয়ে নিয়ে যাবেন! 

মোহন সিং-বলল, “ঘোড়ার পিঠে নিয়ে যাব না। ওকে আমি মাটি দিয়ে 
হ্যাচড়াতে-হ্যাচড়াতে নিয়ে যাব।»” 

পরিচালক একটু হকচকিয়ে গিয়ে বলল, “সে কী, ক্কিপ্ট বদলে গেছে? আগে 
তো ঘোড়ার পিঠে নিয়ে যাওয়ার কথা ছিল!” 

মোহন সিংহ বলল; “হ্যা, বদলে গেছে!” 

পরিচলক বলল, “সে কী, বদলে গেলে, আর আমি জানলাম না?” 

মোহন সিং বলল, “যা বলছি, তাই শোনো!” 

পরিচালক তবু বলল, “ঘোড়ার পিঠে শুইয়ে নিয়ে গেলে পরের সিনটার সঙ্গো. 
, মানে, পরে এই মেয়েটির সঙ্গেই তো আপনার বিয়ে হবে, তাকে মাটি দিয়ে 
হেড়ে-হেচড়ে নিয়ে যাওয়া কি ঠিক হবে?” 

মোহন সিং বলল, “হ্যা, এটাই ঠিক হবে। আমি বলছি, এইটাই হবে!” 

পরিচালক বলল, “তবে তো হবে নিশ্চয়ই। আমি টেক করছি। লাইট, লাইট 
ঠিক করো।” 

রিঙ্কু চেঁচিয়ে বলল, “আমি এই পার্ট করব না!” 

মোহন সিং বলল, “এই মেয়েটার মাথার গোলমাল আছে। এর কোনও 
কথায় কান দেবার দরকার নেই!” 

অশ্বারোহীদের একজন ফিসফিসিয়ে আর একজনকে বলল, “এ মেয়েটা কে? 


এ তো সুজাতাকুমারী নয়?” 


পাশের অশ্বারোহী বলল, “তাই তো মনে হচ্চে। এ সুজাতাকুমারী হতেই পারে 
না।” 

প্রথম অশ্বারোহীটি হাসতে-হাসতে বলল, “সুজাতাকুমারীর পেট খারাপ হয়েছে 
শুনেছি। এরা কোথা থেকে একটা পাগলিকে ধরে এনছে!” 

পাশের অশ্বারোহীটি হাসতে-হাসতে বলল, “ঠিক বলেছ। পাগল, একদম 
পাগল!” 

পরিচালক হেঁকে বলল, “সব চুপ! টেকিং! স্টার্ট সাউন্ড! ক্যামেরা...” 

অন্যদিক থেকে দুজন বলল, “রানিং!” 

অশ্বারোহী সৈন্যরা দৌড়ে গেল ক্যামেরার সামনে দিয়ে। মোট বারোটা ঘোড়া, 
কিন্তু তারা ঘুরে-ঘুরে আসতে লাগল বলে সত্যি মনে হল অনেক অশ্বারোহী যাচ্ছে। 
ছুটন্ত ঘোড়ার পিঠে সব সৈন্যদের মুখ একইরকম দেখায়। 

চারবারের পর তারা মিলিয়ে গেল অন্ধকারের মধ্যে ঘোড়ার খুরের কপাকপ- 
কপাকপ শব্দ শোনা গেল খানিকক্ষণ 

পরিচালক বলল, “গুড! ভেরি গুড! এবার মোহন সিং-এর সিন। আপনি তৈরি 
হয়ে নিন!” 

মোহন সিং-এর জন্য এবার ৮ ন-একটা ঘোড়া আনা হল। হাতে একটা 
তলোয়ার নিয়ে মোহন সিং অন্য একজনের কাধে ভর দিয়ে সেই ঘোড়ায় চাপল। 
তারপর বলল, “মুকুট? আমার মাথার মুকুটটা কোথায় 2” 

একজন এসে একখানা প্রায় আসলের মতন দেখতে রাজমুকুট পরিয়ে দিল তার 
মাথায়। 

এবার সে বলল, “ওই মেয়েটার হাতের দড়িটার একটা দিক আমাকে দে!” 

রিঙ্ক জোর করে দড়িটা টেনে রেখে বলল, “আমি যাব না। আমি যাব না!” 

মোহন সিং হাসতে-হাসতে বলল, “তোলো, এইখান থেকে তোলো!” 

মোহন সিং ঘোড়াটার পেটে একটা লাথি মারতেই ঘোড়াটা এগিয়ে গেল কয়েক 
কদম। দড়ির হ্যাচকা টানে রিঙ্ক হুমড়ি খেয়ে পড়ে গেল মাটিতে। এবার তার কান্না 
এসে গেল। 

সে বলল, “আমাকে ছেড়ে দাও!” 

হা-হা শব্দে আকাশ ফাটানো অষ্রহাসি দিয়ে উঠল মোহন সিং। 

একবার ঠেঁচিয়েই থেমে গেল রিঙকু। সে বুঝতে পারল, কাদলে কিংবা কাকুতি- 
মিনতি করলে এরা কেউ শুনবে না। সবাই ভাববে, এটাই অভিনয়। 

পরিচালক বলল, “ফাইন। তবে, আর-একবার করতে হবে। দড়িটা আরও লম্বা 
হলে ভাল হয়।” 

মোহন সিং বলল, “ঠিক আছে। যতক্ষণ না ভাল হয়, ততবার আমি ওকে 
মাটিতে ছ্যাচড়াব। ওর হাতে একটা লম্বা দড়ি বেঁধে দাও!” 


৮৪ কাকাবাবুর অভিযান 


রিঙ্কু মাটিতে উপুড় হয়ে শুয়ে আছে। বাধা দিয়ে আর কোনও লাভ নেই বলে 
সে চুপ করে রইল। একজন একটা মোটা লম্বা দড়ি বেধে দিল তার দু” হাতে। 

মোহন সিং বলল, “ মেয়েটাকে আবার দীড় করিয়ে দাও। আমি আবার হ্যাচকা 
টান মারলে ও পড়ে যাবে, সেইখান থেকে ছবি তুলবে । তারপর ওকে অনেকখানি 
টেনে নিয়ে যাব।” 

পরিচালক বলল, হ্যা, ঠিক আছে। তবে, প্রথমটায় আপনি আন্তে-আন্তে 
টানবেন। তারপর জোরে ।” 

রিঙ্কুকে একটা পুতুলের মতন দাড় করিয়ে দেওয়া হল। দড়ির টানে আবার 
সে পড়ে গেল। তলোয়ারটা উচিয়ে হাসতে-হাসতে ঘোড়া ছোটাতে লাগল মোহন 
সিং। 

হঠাৎ উলটো দিকের অন্ধকার থেকে ছুটে এল আর-একটা ঘোড়া। একজন 
বিশাল চেহারার অশ্বারোহী তলোয়ার তুলে হা-রে-রে-রে বলে চিৎকার করতে- 
করতে এসে প্রথমে মোহন সিং-এর তলোয়ারে এক ঘা মারল। মোহন সিং-এর 
হাত থেকে তলোয়ার ছিটকে গেল, ঝৌক সামলাতে না পেরে সেও পড়ে গেল 
ঘোড়া থেকে। 

সেই অশ্বারোহী তারপর এক কোপে কেটে দিলে রিঙ্কুরর হাতের দড়ি। 

তারপর রাশ টেনে ছ্টন্ত ঘোড়াটাকে থামাতেই ঘোড়াটা চি-হি-হি-হি করে 
ডেকে দীড়িয়ে পড়ল দু”পা তুলে। ঘোড়াটার মুখ ঘুরিয়ে এনে অশ্বারোহী ঝুঁকে 
পড়ে হাত বাড়াল। দড়িটা কাটবার পর রিঙ্কু উঠে দীাড়াতেই সেই অশ্বারোহী 
এক হাতে রিঙ্কুকে তুলে.নিল নিজের ঘোড়ায়। তারপর ঘোড়াটা প্রায় ক্যামেরার 
ওপর দিয়েই লাফিয়ে চলে গেল। অশ্বারোহী আবার চিতকার করে উঠল, 
'হা-রে-রে-রে!” 

সব ব্যাপারটা ঘটে গেল প্রায় চোখের নিমেষে । অন্য সবাই ভ্যাবাচ্যাকা খেয়ে 
গেল। অনেকেই ভাবল, সেই ব্যাপারটাও বোধহয় সিনেমার গল্পের মধ্যে আছে। 

মোহন সিং উঠে দীড়িয়ে হাত-পা ছুঁড়ে বলতে লাগল, “পাকড়ো! পাকড়ো! 
উসকো পাকড়ো! ডাকু!” 

অশ্বারোহীটি মন্দিরের এলাকা পেরিয়ে মাঠের মধ্যে এসে পড়েছে। এবার সে 
ফুর্তিতে বলে উঠল, “পৃণ্বীরাজ-সংযুস্ত! পৃথ্বীরাজ-সংযুস্ত! কেমন: দিলুম, আ্টা? 
ঠিক নিক অফ দা টাইমে এসে পড়েছি! কী গো, রিঙ্কু, খুব ঘাবড়ে গিয়েছিলে, 
তাই না?” 

রিঙ্কু বলল, “রঞ্জন! তুমি কোথায় ছিলে?” 

রপ্জন বলল, “তোমার কাছেই ছিলুম, চিনতে পারোনি তো? সৈন্য সেজে ছিলুম, 
ক্যামেরার সামনে শুটিং করলুম ঘোড়া ছুটিয়ে।” 


বিজয়নগরের হিরে ৮৫ 


রঞ্জন বলল, “খুব সোজা! আমাকে শরবত খাইয়ে অজ্ঞান করে দিয়ে 
কোথায় যেন ফেলে দেবার জন্য নিয়ে যাচ্ছিল। এত বড় লাশ তো আর বয়ে নিয়ে 
যেতে পারে না। তাই ঘোড়ার পিঠে চাপিয়ে নিয়ে যাচ্ছিল এক ব্যাটা। কিন্তু আমাকে 
তো চেনে না। দেড় গেলাস শরবত খেয়ে টক্‌ করে অজ্ঞান হয়ে গেলেও জ্ঞান 
ফিরে এসেছে তাড়াতাড়ি। ভেজাল, ভেজাল, আজকাল বিষেও ভেজাল! জ্ঞান 
ফেরার পরেই আমি সেই ব্যাটাকে কাবু করে হাত-পা বেধে ফেললুম। তারপর 
তার সঙ্গে আমার পোশাক বদলা-বদলি করে ফিরে এলম এখানে । সৈন্যদের মধ্যে 
ঘাপটি মেরে বসে ছিলুম।” 

রিঙ্কু বলল, “উঃ, রপ্ন, যদি আর একটু দেরি করতে, তা হলে আমি বোধহয় 
মরেই যেতুম!” 

রপ্তন বলল, “কেন, পাথরে নাক ঘষে গেছে বুঝি? মুখখানা নষ্ট হয়ে যায়নি 
তো? তোমার কাছাকাছি দাড়িয়ে আমি একবার পাগল, একেবারে পাগল বলে 
হাসলুম, তখন আমার গলা শুনেও চিনতে পারোনি ৪” 

রিঙ্কু বলল, “খেয়াল করিনি। তখন মনের অবস্থা এমন ছিল...” 

রপ্ন বলল, “ভয় পেয়ে কাদছিলে!” 

রিঙ্কু বলল, “মোটেই আমি কীদিনি! রস্ত্রন, রঞ্জন, পিছনে আওয়াজ শোনা 
যাচ্ছে, ওরা তাড়া করে আসছে ।” 

রঞ্জন বলল, “শন্ত করে ধরে থাকো, পাগলি! এবার ঘোড়াটাকে পক্ষিরাজের 
মতন উড়িয়ে নিয়ে যাব!” 

রিঙকু বলল, “সাবধান, সাবধান! সামনে একটা পাচিল, এদিকে যাওয়া যাবে 
না!; 

রঞ্জন বলল, “অন্ধকারে যে কিছুই দেখা যাচ্চে না।” 

রঞ্জন ঘোড়াটাকে বা দিকে ঘুরিয়ে নিতেই কোনাকুনি এসে কয়েকজন অশ্বারোহী 
তাকে প্রায় ধরে ফেলল । 

রঞ্জন বলল, “কুছ পরোয়া নেই। ডরো মত্‌ রিঙ্কু!” 

তার পাশে একজন অশ্বারোহী আসতেই রঞ্জন তার তলোয়ার তুলল। অন্য 
অশ্বীরোহীটির হাত থেকে দু-তিনবার আঘাতেই খসে গেল তলোয়ার। 

রস্্রন বলল, “আরে ব্যাটা, তোরা তো সিনেমার জন্য সৈন্য সেজেছিলি। তোরা 
আমার সঙ্গে লড়তে পারবি? আমি পয়সা খরচ করে ফেনসিং শিখেছি!” 

দ্বিতীয় সৈন্যটির তলোয়ারে আঘাত করতে-করতে রঞ্জন বলল, “ইশ, এই 
লড়াইটার কেউ ছবি তুলছে না? তা হলে একটা রিয়েল ফাইটিং-এর ছবি হত। 
আমার ভাগ্যটাই খারাপ!” 

দ্বিতীয় অশ্বারোহীটিও হেরে গিয়ে পালিয়ে গেল। 

তারপর এগিয়ে এল মোহন সিং। 


৮৬ কাকাবাবুর অভিযান 


রগ্জন বলল, “এই তো, এবার রিয়েল ভিলেইন এসেছে! এবার তোমাকে 
পেয়েছি টাদু! দস্যু মোহন সিং, আজ তোমারই একদিন, কি আমারই একদিন!” 

মোহন সিং বলল, “কোথায় পালাবি তুই? এই দ্যাখ, তোকে খতম করছি!” 

মোহন সিং ঘোড়ার রাশ ছেড়ে দিয়ে দু'হাতে তলোয়ারটা ধরে প্রচণ্ড জোরে 
একটা কোপ মারতে গেল রঞ্জনের পিঠে। রঞ্জন সামান্য একটু সরে গিয়ে সেই 
কোপটা এড়িয়ে গেল। হাসতে-হাসতে বলল, “এ ব্যাটা কিস্্যু জানে না। শুধু 
গণ্ডারের মতন গায়ের জোর দেখাতে এসেছে। দু” হাতে কেউ সোর্ড ধরে! এটা 
কি গদা পেয়েছিস্‌্?” 

মোহন সিং দ্বিতীয়বার তলোয়ার তোলার আগেই রঞ্জন তার কব্জিতে একটা 
আঘাত করল। যন্ত্রণায় চিৎকার করে উঠে মোহন সিং পড়ে গেল তার ঘোড়া 
থেকে। 

রপ্তরন বলল, “এবার এ-ব্যাটার গলাটা কেটে ফেলি, কী বলো রিঙউকু?” 

রিঙ্ক বলল, “ছিঃ! তুমি মানুষ খুন করবে নাকি! মানুষকে কখনও মারতে নেই!” 

রপ্জন বলল, “এই তো মুশকিল, আমাদের বড্ড দয়ার শরীর। এ ব্যাটা সত্যি- 
সত্যি মানুষ কি না, সে বিষয়ে তুমি কি শিওর” 

রিঙ্কু বলল, “তা হোক, তবু তুমি ওকে মেরো না!” 

রপ্ন বলল, “একেবারে মেরে ফেলব না। তবে কিছু শাস্তি দেবই। তোমাকে 

মোহন সিং ডান হাতের রস্তমাখা কব্জিটা বা হাতে চেপে ধরে কোনওরুমে 
উঠে দীড়িয়েছে। রঞ্জন হুড়মুড় করে ঘোড়াটা চালিয়ে দিল তার গায়ের ওপর দিয়ে। 

ঘোড়াটাকে আবার ফিরিয়ে বলল, “একেবারে হয়নি, আরও দু-তিনবার দিতে 
হবে।” 

রিঙ্কু বলল, “না, রঞ্জন, আর থাক।” 

হঠাৎ দুটো বন্দুক গর্জে উঠল দূর থেকে। 

রঞ্জন বলল, “রিঙ্কু, মাথা নিচু করো, মাথা নিচু করে প্রায় শুয়ে পড়ো! গুলি 
ছুড়ছে!” | 

মোহন সিং-কে ছেড়ে সে ঘোড়াটা ছোটাল অন্যদিকে। বিড়বিড় করে বলল, 
“কাওয়ার্ডস ! আনফেয়ার মিন্স নিচ্ছে। আমার কাছে বন্দুক-পিস্তল কিচ্ছু নেই। তবু 
ওরা গুলি ছুঁড়ছে কেন? সামনা-সামনি লড়ে যাবার হিম্মত নেই!” 

মাঝে-মাঝেই এক-একটা ভাঙা দেওয়াল এসে পড়ছে বলে ঘোড়ার মুখ 
ফেরাতে হচ্ছে বারবার। একটা দিক অনেকটা ফাকা পেয়ে রঞ্জন ঘোড়া ছুটিয়ে দিল 
প্রচণ্ড জোরে। গুলির আওয়াজ আর শোনা গেল না। 

রিঙ্ক বলল, “আস্তে, এবার একটু আন্তে। আর আমি ধরে থাকতে পারছি না! 
পড়ে যাব!” ্‌ 


বিজয়নগরের হিরে ৮৭ 


রঞ্জন বলল, “ঘোড়া এখন পক্ষিরাজ! আর কে ধরবে আমাদের!” 

বলতে-বলতেই ঘোড়াটা একটা উঁচু জায়গা থেকে লাফ দিলে সামনে । সবাই 
মিলে একসঙ্জে ঝপাং করে গিয়ে পড়ল জলে। সেখানে একটা নদী। 

রঞ্জন বলল, “যাক, ভালই হল। আজ সারাদিন শ্লান করা হয়নি, মনে আছে? 
তুমিও অনেক ধুলোবালি খেয়েছ। এবার নদীতে ভাল করে স্নান করা যাবে।” 


বব ৮ ৯ 


ব্রিশলটা সন্ত্ূর হাতে দিয়ে কাকাবাবু টর্চ নিয়ে এগোচ্ছেন সামনে-সামনে। তার 
পেছনে সন্তু। তারপর জোজো। বিরজু সিং জোজোর চুলের মুঠি ধরে আছে এক 
হাতে, অন্য হাতে রিভলভারটা রেডি রেখেছে। 

সিডিটা শৃধূ যে সরু তাই নয়, মাঝে-মাঝে দু-একটা ধাপ একেবারে ভাঙা। 
কাকাবাবু একটা ক্রাচ বাড়িয়ে আগে দেখে নিচ্ছেন পরের ধাপটা আছে কি না, 
তারপর পা ফেলছেন। সন্তু পেছন থেকে ধরে আছে কাকাবাবুর কোমর, যাতে তিনি 
হঠাৎ পা পিছলে পড়ে না যান। 

সন্তু নজেই আগে-আগে যেতে চেয়েছিল, কাকাবাবু রাজি হননি । তিনি কয়েকবার 
জোরে নিশ্বাস টেনে বললেন, “একটা বিচ্ছিরি গন্ধ পাচ্ছি। কিসের গন্ধ বলতে 
পারিস?” 

সন্তু বলল, “বুঝতে পারছি না। কিছু একটা পচা গন্ধ মনে হচ্চে।” 

প্রায় তিরিশটা সিড়ি নামবার পর টর্চের আলোয় চক চক করে উঠল কালো 
জল। 

কাকাবাবু বললেন, “এই রে, এখানে জল দেখছি। কতটা গভীর কে জানে!” 

সন্তু জিজ্ঞেস করল, “আমি নেমে দেখব?” 

কাকাবাবু বললেন, “না, আগেই তোর নামবার দরকার নেই। আমি দেখে 
নিচ্ছি।” 

সিড়ির ওপর বসে তিনি একটা ক্রাচ বাড়িয়ে দিলেন সামনে । সেটা বেশি ডুবল 
না। মাটিতে ঠকঠক শব্দ হল। 

কাকাবাবু বললেন, “না, এখানে জল বেশি নেই। সামনে আর সিড়িও নেই। 
. শক্ত মাটি। এখন চিন্তার কিছু নেই।” 

সেই জলের মধ্যে এগোতে-এগোতে এক জায়গায় হাটু পর্যন্ত ডুবে গেল। 
তারপর আবার জল কমে গেল। খানিকটা জায়গা একেবারে শুকনো । 
. কাকাবাবু বললেন, “এই রাস্তাটা উচু-নিচু। যেখানটা ঢালু, সেখানে জল জমে 
আছে!” 

জোজো বলল, “এত নীচে জল এল কী করে?” 


৮৮ কাকাবাবুর আভিযান 


কাকাবাবু বললেন, “সেটা ঠিক বুঝতে পারছি না এখনও 1” 

সন্ত বলল, “মাটির তলা থেকে জল উঠতে পারে। এরকম একটা গভীর কুয়ো 
খুড়লে কি জল বেরোত না?” 

কাকাবাবু বললেন, “এসব পাথুরে দেশে অনেক গভীর করে কুয়ো খুড়তে হয়। 
তা ছাড়া যেখানে মাটির তলা থেকে জল ওঠে, সেখানে কি রাজারা গুপ্ত ঘর 
বানাত£ কী জানি, দেখা যাক।” 

জোজো বলল, “এই লোকটা আমার চুল খামচে ধরে আছে কেন?” 

কাকাবাবু বললেন, “সত্যিই তো। ওর চুল চেপে ধরার কী দরকার?” 

টর্চের আলোটা ঘুরিয়ে তিনি বিরজু সিংকে বললেন, “এই, তুম ওকে ছেড়ে 
দাও না! আমরা তো আর পালাচ্ছি না এখান থেকে!” 

বিরজু সিং গন্ভীরভাবে বলল, “নেহি! নেহি ছোড়ে গা!” 

কাকাবাবু বললেন, “এ তো আচ্ছা গৌয়ার দেখছি!” 

জোজো সন্ত্ুর কোমরে একটা খোচা মেরে কী যেন ইঙ্গিত করল। তারপর সে 
কাকৃতিমিনতি করে বলল, “ও সিংজি! একবার একটু ছাড়ো। আমার খুব 
মাথা চুলকোচ্ছে। একবার চুলকে নিই?” 

বিরজু সিং হাতের মুঠিটা আলগা করল। 

জোজো পকেট থেকে হাত বার করে মাথা চুলকোবার জন্য ওপর দিকে হাত 
তুলেই শুকনো লঙ্কার গুঁড়ো ছুঁড়ে দিল বিরজু সিং-এর চোখে। 

বিরজু সিং “মর গয়া, মর গয়া বলে আর্তনাদ করে উঠল। সেই অবস্থাতেই 
এক হাতে চোখ চাপা দিয়ে অন্য হাতে গুলি চালাতে গেল, সন্ত্র তার ত্রিশূলটা দিয়ে 
খুব জোর মারল সেই হাতে। 

হাত থেকে রিভলভারটা খসে পড়ে গেলেও বিরজু সিং অন্ধের মতন লাফিয়ে 
জোজোকে জাপটে গলা টিপে ধরল। এবার সন্তু আর এক ঘা ব্রিশূল কষাল তার 
মাথায়। 

বিরজু সিং “আঃ, বলে ঢলে পড়ে গেল। 

কাকাবাবু বললেন, “কী করলি রে, মেরে ফেললি নাকি লোকটাকে?” 

সন্তু বলল, “না। ত্রিশূলের পাশ দিয়ে মেরেছে। গেথে দিইনি। .অজ্ঞান হয়ে 
গেছে। জোজো, তুই কী করলি রে, লোকটাকে?” 

জোজো বলল, “সেই শুকনো লঙকার গুঁড়ো। সকালবেলা পকেটে নিয়েছিলুম 
মনে নেই? কাজে লেগে গেল!” 

সন্তু বলল, “তুই যে এবার সত্যিই দারুণ কাণ্ড করে ফেললি রে, জোজো! 
আমি আগে বুঝতেই পারিনি।” 

জোজো ঠোট উলটে বলল, “এ আর এমনকী? এরকম কত গুশ্ডাকে আমি 
আগে ঘায়েল করেছি? একবার ইজিপ্টে..” 


বিজয়নগরের হিরে ৮৯ 


কাকাবাবু বললে, “এবার থেকে জোজোর সব কথাই বিশ্বাস করতে হবে। 
লোকটাকে যখন অজ্ঞান করেই ফেলেছিস, তা হলে ওর হাত-পা বেঁধে ফ্যাল। 
নইলে কখন আবার পেছন থেকে এসে ঘাড়ে লাফিয়ে পড়বে!” 

জোজো বলল, “দড়ি কোথায় পাওয়া যাবে?” 

কাকাবাবু বললে, “দড়ি পাওয়া যাবে না। তোদের জামা দুটো খুলে তাই দিয়ে 
বেধে দে। হাত দুটো পেছনে নিয়ে গিয়ে বাধলে আর খুলতে পারবে না। এখানে 
দেখছি সামনে একটা দেওয়াল। আর পথ নেই।” 

টর্চের আলোয় পরীক্ষা করে তিনি সেই দেওয়ালের গায়ে একটা চৌকো গর্ত 
দেখতে পেলেন। তার মধ্যে ঢুকে গেল ত্রিশূলটা। কাকাবাবু ব্রিশুলটা ডাইনে-বায়ে 
ঘোরাতেই দেওয়ালটাও ঘুরতে লাগল একটু একটু করে, সেই সঙ্জে সুড়ঙ্গের ওপর 
দিকে বিরাট জোরে শব্দ হতে লাগল। ওপর থেকে যে একটু-একটু আলো আসছিল, 
তা মুছে গেল। | 

কাকাবাবু বললেন, “আশ্চর্য ব্যাপার। আগেকার দিনের লোকদেরও কতখানি 
ইঞ্জিনিয়ারিং জ্ঞান ছিল দ্যাথ। এই দেওয়ালটা সরে যেতেই ওপরের সুড়ঙ্জোর মুখটা 
বন্ধ হয়ে গেল।” 

ওপরের আওয়াজটা এত জোর যে বুক কেঁপে উঠেছিল সন্ত আর জোজোর! 

বিরজু সিং-এর রিভলভারটা হাতে তুলে নিয়ে কাকাবাবু বললেন, “এটা 
তো মনে হচ্ছে আমারই। হ্যা, ঠিক ধরেছি। মোহন সিং আমার কাছ থেকে 
কেড়ে নিয়েছিল। সন্তু, তুই যেমন বিরজু সিং-এর মাথা ফাটালি, সেইরকম 
জগ্গু বলে একটা লোক আজ দুপুরে আমার মাথা ফাটিয়েছে। এখনও 
মাথাটা টনটন করছে।” 

দেওয়ালে ঠেস দিয়ে দাড়িয়ে কাকাবাবু একটা দীর্ঘশ্বাস ছেড়ে বললেন, “ওফু 
এতক্ষণে মুন্তি পাওয়া গেল। আজ সারাদিন বড্ড জ্বালিয়েছে ওরা। এবার আর 
ওপরের শিবলিঙ্ঞটা ওরা সরাতে পারবে না। ওটা ভাঙতেও পারবে না। কোনও 
কুলি-মজুরও শিবলিঙ্ঞা ভাঙতে রাজি হবে না। এখন হিরেটা খুঁজে পাই বা না পাই, 
তাতে কিছু আসে যায় না, কি বল!” 

সন্ত জিজ্রেস করল, “কাকাবাবূ, একখানা হিরের জন্য এরা এত কাণ্ড করছে 
কেন? এই হিরেটা কী-এমন দামি?” 
কাকাবাবু বললেন, “ও, তোরা তো সব ব্যাপারটা জানিস না। আমি সংক্ষেপে 
বলে দিচ্ছি। বিজয়নগর আর বাহমনি রাজ্যের কথা তো ইতিহাসে কিছুটা পড়েছিস। 
এই দুই রাজ্যে দারুণ শত্রুতা ছিল। প্রায় দুশো-আড়াইশো বছর ধরে ওদের মধ্যে 
লড়াই হয়েছে। কখনও বিজয়নগর জিতেছে, কখনও বাহমনি জিতেছে। তারপর 
হল কী এমন সময় বাহমনি রাজ্য ভেঙে পাচ টুকরো হয়ে গেল। স্বাভাবিকভাবেই 
টুকরো-টুকরো হয়ে ওরা দুর্বল হয়ে পড়ল, আর বিজয়নগর হয়ে উঠল খুব 


৯০ কাকাবাবৃুর আভিযান 


শান্তিশালী! বিজয়নগরের রাজা তখন সদাশিব, তিনি ছিলেন অপদার্থ, আসল 
ক্ষমতা ছিল রাজারই এক আত্মীয়, রাম রায়ের হাতে। এই রাম রায় ছিলেন 
দারুণ বীরপুরুষ, তিনি অনেকগুলো যুদ্ধ জয় করে বিজয়নগর সাম্রাজ্যের সীমানা 
বাড়িয়ে দিয়েছিলেন। ওদিকে বাহমনির সুলতানরা নিজেদের মধ্যে ঝগড়া করে 
মরছে।” 

জোজো জিজ্ঞেস করল, “তা হলে বিজয়নগর ধ্বংস হল কেন?” 

কাকাবাবু বললেন, “হল কী, কয়েকটা যুদ্ধ জয় করার পর ওই রাম রায়ের 
দারুণ অহঙ্কার হয়ে গেল। তিনি ভাবলেন, বিজয়নগরের সৈন্যদের আর কেউ 
হারাতে পারবে না। তিনি সুলতানদের খুব অপমান করতে লাগলেন। তখন মরিয়া 
হয়ে সেই পাচজন সুলতান আবার জোট বাধল, তারা একসঙ্জে' লড়াই করবে ঠিক 
করল। তাদের নেতা আলি আদিল শাহ। সেই পীচটি রাজ্যের ফৌজ একসঙ্গে 
আক্রমণ করতে এল বিজয়নগর রাজ্য। সেখানকার রাজা তো কোনও খবরই 
রাখতেন না। রাম রায় অহঙ্কার নিয়ে মত্ত ছিলেন। তিনি ভাবতেন, বাহমনির 
সুলতানরা এই রাজ্য আক্রমণ করতে সাহসই পাবে না. একদিন দুপুরে তিনি খেতে 
বসেছেন, এইসময় খবর পেলেন, শত্রুপক্ষ তাদের রাজ্যের অনেকখানি ভেতরে ঢুকে 
পড়েছে। খাওয়া ছেড়ে তক্ষুণি উঠে রাম রায় গেলেন যুদ্ধ করতে। তখন তার বয়েস 
নব্বই-একানব্বই হবে! তবু সাহস ছিল খুব। বুড়ো প্রোফেসর ভগবতী প্রসাদ শর্মা 
এই জন্যই রাম রায়ের পার্ট করতে চেয়েছিলেন, তার বয়েসের সঙ্গে মানিয়ে যেত। 
যাই হোক, রাম রায় তো যুদ্ধ করতে গেলে, সৈন্যদের বললেন, “আলি আদিল 
আর অন্যান্য সুলতানদের প্রাণে মারবে না। জ্যান্ত ধরে আনবে, আমি তাদের খাচায় 
পুরে পুষব। কিন্তু ঘটনা ঘটল ঠিক উলটো। রাম রায় যুদ্ধে যেতে-না যেতেই 
শত্ুপক্ষের একটা হাতি পাগলা হয়ে গিয়ে ঢুকে পড়ল এদিকে । সেই পাগলা হাতির 
তাণ্ডবে কাছাকাছির সৈন্যরা ভয়ে দৌড়তে লাগল। রাম রায় একটা চতুর্দোলা চেপে 
ছিলেন, সেটা থেকে তিনি পড়ে গেলেন। অমনি শত্রুপক্ষের কিছু সৈন্য তাকে দেখতে 
পেয়ে ধরে নিয়ে গেল সুলতানের কাছে। সুলতান একটুও দেরি না করে রাম রায়ের 
মুণ্ডুটা কেটে ফেলে একটা লম্বা বর্শার ফলকে গেঁথে উচু করে দেখাতে লাগলেন 
ছত্রভগ্ঞা হয়ে গেল। বিজয়নগরের সৈন্যবাহিনী ছিল বিশাল, ঠিকঠাক লড়াই হলে 
তারা জিততেও পারত, কিন্তু একজন ভাল সেনাপতির অভাবে তারা গো-হারান 
হেরে গেল, যে যেদিকে পারল পালাল। যুদ্ধে জয়ী হবার পর আলি আদিল ঠিক 
করলেন, বিজয়নগরের রাজধানীটাকেই একেবারে ভেঙে গুঁড়িয়ে দেবেন। যাতে এ- 
রাজ্য আর কোনওদিন উঠে দাড়াতে না পারে। মাত্র কয়েকদিনের মধ্যেই বিজয়নগর 
একেবারে ধবংস হয়ে গেল।” 

সন্তু বলল, “পুরো শহরটাকেই ধ্বংস করে দিল?” 


বিজয়নগরের হিরে ৯১ 


কাকাবাবু বললেন, “হ্যা, বাড়ি-ঘর, দোকান-পাট, মন্দির-টন্দির সব। হাজার 
হাজার লোককে মেরে ফ্যালে। দুটো-একটা মন্দির শুধু টিকে গেছে। আর 
রাজপ্রাসাদ্দের খানিকটা অংশ। মোটকথা বিজয়নগর চিরকালের মতন ধ্বংস হয়ে 
গেল, তারপর আর এখানে মানুষ থাকেনি, চারশো বছর ধরে এইরকম ধ্বংসম্ত্ুপ 
হয়েই পড়ে আছে।” 

সন্তু জিজ্ঞেস করল, “তা হলে সেই হিরেটা?” 

কাকাবাবু বললেন, “হ্যা, এবার হিরের কথাটা বলছি। তখন ইওরোপিয়ান বণিকরা 
এদেশে আসতে সুরু করেছে। বিজয়নগরের জাকজমক দেখে তারা অবাক হয়ে যেত। 
ধন-দৌলত, মণি-মাণিক্যের শেষ ছিল না। কেউ-কেউ বলেছে, বিজয়নগর রোমের 
চেয়েও বড় শহর ছিল। পর্তুগিজ, ইতালিয়ান পর্যটকরা বিজয়নগরের কথা লিখে 
গেছেন। এখানে তখন অনেক হিরে পাওয়া যেত। গোলকুণডার হিরের খনিও ছিল 
বিজয়নগর রাজ্যের মধ্যেই । তার মধ্যে কয়েকজন্‌ পর্যটক একটা হিরের কথা লিখেছে। 
যেটা প্রায় অবিশ্বাস্য। সেই হিরেটা নাকি একটা মুরগির ডিমের সমান। পৃথিবীতে 
এতবড় হিরে আজও কেউ দ্যাখেনি। সেই হিরেটা গেল কোথায় ?” 

সন্তু বলল, “সুলতানের সৈন্যরা যখন বিজয়নগর ধ্বংস করে তখন নিশ্চয়ই 
লুটপাটও করেছিল। তারা সেই হিরেটা পায়নি! 

কাকাবাবু বললেন, “লুটপাট তো করবেই। গোরুর গাড়ি ভর্তি করে সোনাদানা 
আর হিরে-জহরত নিয়ে গেছে। রাম রায় মারা যাবার পর রাজা সদাশিবও 
তাড়াতাড়িতে যা পেরেছেন সোনাদানা নিয়ে পালিয়েছিলেন। কিন্তু মুরগির ডিমের 
মতন হিরেটা তার কাছে ছিল না। অনেকে বলে যে, বিজয়ী বীর হিসেবে আলি 
আদিল শাহ সেই হিরেটা পেয়েছিলেন। কিন্তু সেটাও বোধহয় সত্যি না। তারপর 
সেটা গেল কার কাছে? অতবড় হিরেটা তো হারিয়ে যেতে পারে না? মোগল সম্রাট 
শাজাহানের কাছে যে কোহিনুর ছিল, সেটা নানান হাত ঘুরে শেষ পর্যন্ত পাণ্জাব 
কেশরী রণজিৎ সিং-এর নাবালক ছেলের কাছ থেকে ইংরেজরা নিয়ে নেয়। সেটা 
এখনও ইংল্যান্ডের রানির সম্পত্তি, আর কোহিনুরের চেয়েও বড় একটা হিরে 
সম্পর্কে সারা পৃথিবীর মানুষের কৌতুহল তো থাকবেই?” 

জোজো বলল, “হিরেটা তা হলে এখানেই আছে?” 

কাকাবাবু বললেন, “বহু লোক এখানে এসে বিজয়নগরের বিখ্যাত হিরেটা 
' খৌজাখুঁজি করেছে । আমিও একবার এসে খুজে গেছি। কেউ কোনও সন্ধান পায়নি। 
কিন্তু হিরে তো কখনও ভাঙে না, বা নষ্ট হয় না, তা হলে সেটা অদৃশ্য হয়ে 
যাবে কী করে! অনেকের ধারণা হয়েছে, সেটা নিশ্চয়ই কোনও রাজা-বাদশার হাত 
থেকে নদীতে বা সমুদ্রে পড়ে গেছে। এ ছাড়া আর কোনও ব্যাখ্যা নেই। কিন্তু 
প্রোফেসর ভগবতীপ্রসাদ শর্মা ওই হিরেটার সন্ধানে বহু বছর ধরে লেগেছিলেন, 
তার দৃঢ় ধারণা ছিল, হিরেটা এখানেই আছে। হঠাৎ কিছুদিন আগে তিনি একটা 

পুথির খোজ পান। সেই পুথিতে লেখা আছে যে, রাম রায় সেই হিরেটা বিঠলস্বামীর 
মন্দিরে দান করেছিলেন। অত দামি জিনিস বাইরে রাখা হত না। এই মন্দিরেরই 
কাছাকাছি কোনও গুপ্ত জায়গায় সাবধানে রাখা থাকত ।” 

সন্তু বলল, “পুথি মানে কী জানিস তো জোজো? পুরনো আমলের হাতে- 
লেখা বই। গুথির মালার পুথি নয়।” 

জোজো বলল, “জানি, জানি। এ তো সবাই জানে!” 

সন্তু বলল, সুলতানরা এই মন্দিরটা কেন ভাঙল না? এখানে কেন লুটপাট 
করেনি? আপনি কী যেন বাজনার কথা বললেন তখন!” 

কাকাবাবু বললেন, “সেটাও একটা গল্লের মতন। সুলতানদের বাহিনী যখন 
বিজয়নগর ধ্বংস করার জন্য কামান দাগতে এগোচ্ছে, তখন কামানের আওয়াজ 
এক-একবার থামতেই তারা সুন্দর টুংটাং, ঝুঁনঝুন শব্দ শুনতে পাচ্ছিল। ঠিক যেন 
কোনও মিষ্টি বাজনার মতন। তারা তো দারুণ অবাক। এইরকম সাড্ঘাতিক যুদ্ধের 
মধ্যেও কে বাজনা বাজাবে? আরও একটু এগিয়ে এসে দেখল, এই মন্দিরের 
বারান্দায় পাকা চুল-দাড়ি আর ধপধপে সাদা কাপড় পরা একজন পুরোহিত একা 
দাড়িয়ে আছে, আর এই মন্দিরের থাম থেকে আপনা-আপনি বাজনার শব্দ হচ্ছে। 
তখন সৈন্যরা ভাবল, এটা কোনও অলৌকিক ব্যাপার। তারা ভয়ে আর এই 
মন্দিরের কাছ ঘেষল না। আসল ব্যাপারটা হচ্ছে, এই মন্দিরের থামগুলো বিশেষ 
হয়। সেদিন কামানের প্রচণ্ড গর্জনে যে ভাইব্রেশান হচ্ছিল, তাতেই মন্দিরের 
থাম থেকে আপনা-আপনি সৃূর বেরোচ্ছিল। সেই সুর শুনে সৈন্যরা ভয় পেয়ে 
পালাল বলেই মন্দিরটা বেচে গেল। এখনও এই মন্দিরের থামে টোকা দিলে সেই 
সুর শোনা যায়। রঞ্জনকেও ওই বাজনা শোনাব বলেছিলাম। ও হ্যা, রপ্জনেরা 
কোথায় গেল? রঞ্জন-রিঙ্কুকে দেখিসনি 2” 

সন্তু বলল, “না। জোজো আর আমি আগেই অজ্ঞান হয়ে গেলুম ওই শরবত 
খেয়ে!” 

জোজো বলল, “রঞ্জনদা দেড়-গেলাস খেয়েছিল। হয়তো রগ্জনদার এখনও 
জ্ঞান ফেরেনি ।” | 

সন্তু বলল, “আমাদের চেয়ে রগ্তনদার চেহারা অনেক বড়। তাড়াতাড়ি হজম 
করে ফেলতে পারে। কিন্তু আমাদের দু'জনকে যেখানে ওরা ফেলে এসেছিল, 
সেখানে রঞ্জনদা-রিঙকুদি বোধহয় ছিল না।” 

কাকাবাবু জিজ্ঞেস করলেন, “তোদের কোথায় ফেলে দিয়ে এসেছিল?” 

জোজো বলল, “অনেক দূরে একটা পাহাড়ের ওপর জঙ্গলের মধ্যে। 
আমাদের মেরে ফেলতে চেয়েছিল। যেভাবে আমরা ফিরে এসেছি, তা আপনি 

কাকাবাবু বললেন, “আচ্ছা, সে-ঘটনা পরে শুনব। রঞ্জন-রিঙ্কুর জন্য চিন্তা 
হচ্ছে খুব। কিন্তু এখন কিছু উপায়ও তো নেই। এখান থেকে বেরিয়ে ওদের খোজ 
করতে হবে।” 

জোজো বলল, “এখান থেকে আমরা কী করে বেরোব? ওপরে উঠলেই তো 
ওরা ধরবে!” 

কাকাবাবু বললেন, “না, ওপরে আর ওঠা যাবে না! সাধারণত এই ধরনের 
সুড়জ্গের দুটো মুখ থাকার কথা। শেষ পর্যন্ত গিয়ে তো দেখা যাক। চল, অনেকক্ষণ 
বিশ্রাম আর গল্প হয়েছে।” 

জোজো জিজ্ঞেস করল, “এই বিরজু সিং এখানে পড়ে থাকবে?” 

সন্তু বলল, “তা না তো কি ওকে টেনে-টেনে আমাদের সঙ্জো নিয়ে যাব 
নাকি!” 

জোজো বলল, “আমি ওর চুল ধরে নিয়ে যেতে পারি। ও আমার চুলের মুঠি 
ধরে অনেক ঝীকিয়েছে।” 

কাকাবাবু বললেন, “ও এখানেই থাক। পরে ওকে ছেড়ে দেবার একটা কিছু 
ব্যবস্থা করা যাবে।” 

খানিকটা এগোতেই সামনে আবার খানিকটা জল দেখা গেল। তার মানে 
এইখানটা ঢালু। ওরা জলে পা দিতেই একটু দুরে, কী যেন খলবল করে উঠল 
জলের মধ্যে। তিনজনেই চমকে পিছিয়ে গেল খানিকটা । 

জোজো ভয় পেয়ে বলল, “সাপ! মাটির তলায় সাপ থাকে?” 

কাকাবাবু টর্চের আলো ফেলে ভাল করে দেখতে লাগলেন। আর একবার 
খলবল করে শব্দ হতেই তিনি একটা স্বস্তির নিশ্বাস ফেলে বললেন, “সাপ নয়, 
মাছ!” 

সন্তু বললেন, “মাটির তলায় সাপ যদিও বা থাকতে পারে, মাছ আসবে কী 
করে?” 

কাকাবাবু বললেন, “যাত্রাপথে মাছ দেখা শুভলক্ষণ।” 

সন্ত বলল, “এতক্ষণে আর-একটা জিনিস বুঝতে পারলুম। আমরা যে পচা 
গন্ধটা পাচ্ছিলুম, সেটা আসলে মাছ পচা গন্ধ। এই জলে মাছ থাকলে তা তো 
খাবার কেউ নেই। একসময় কিছু-কিছু মাছ মরে পচেও যায় নিশ্চয়ই!” 

কাকাবাবু বললেন, “এটা ঠিকই বলেছিস। মাছ পচা গন্ধই বটে!” 

জোজো হঠাৎ ভয় পেয়ে কাকাবাবুকে চেপে ধরল, কীপা-কাপা গলায় বলল, 
“কাকাবাবু ওটা কী? ওখানে কে বসে আছে?” 

দৃশ্যটা দেখে ভয় পাবারই কথা। জলটা যেখানে শেষ হয়েছে, ঠিক তার পাশেই 
দেওয়ালে ঠেস দিয়ে বসানো আছে একটি মানুষের কঙ্কাল। শুধু হাড়গুলোই দেখা 

জীবন্ত। যেন কঙকালটা মাথা নিচু করে কিছু একটা চিন্তা করছে, এক্ষুনি মুখ তুলে 
চাইবে! 

কাকাবাবু বললেন, “হয়তো চারশো বছর আগে লোকটা ওই গুপ্ত সুড়জোর 
প্রহরী ছিল। কোনও একদিন সুড়ঙ্গের মুখটা বন্ধ হয়ে গেছে, আর খোলোনি, ওর 
চিৎকারও কেউ শুনতে পায়নি।” 

সন্তু বলল, “কিন্তু বসে-বসে কি কেউ মরে? মরার সময় তো শুয়েই পড়ে 
সবাই।” 

কাকাবাবু বললেন, “শুয়ে-শুয়ে মরার পরও অনেক সময় মৃতদেহটা আস্তে- 
আস্তে উঠে বসে। এরকম আমি নিজের চোখে দেখেছি।” 

জোজো বলল, “ওইটার পাশ দিয়ে আমাদের যেতে হবে?” 

সন্ত্র বলল, “ভয়ের কী আছে? কঙকাল মানে তো ভূত নয়। এই দ্যাখ, আমি 
যাচ্ছি!” 

সন্ত আগে চলে গেল, জোজো কাকাবাবূকে ধরে রইল। কঙ্কালটার পাশ দিয়ে 
যাবার সময় সে চোখ বুজে ফেলল। 

বেশ জোরে-জোরেই সে বলল, “হে ভগবান, এখান থেকে কী করে 
বেরোব?” 

কাকাবাবু বললেন, “হ্যা, এ-লোকটা প্রহরীই ছিল, ওর পাশে একটা মরচে- 
ধরা তলোয়ার পড়ে আছে। এখানে প্রহরী বসিয়ে রাখত, তার মানে কাছাকাছি রত্ব 
ভাণ্ডার থাকার কথা!” 

জোজো বলল, “আমাদের অবস্থাও বোধহয় ওই লোকটার মতনই হবে। 
সুড়ঙ্গোর ওপরটা যদি আর না খোলে!” 

কাকাবাবু বললেন, “অত ঘাবড়াসনি রে জোজো, তাতে কোনও লাভ হবে 
না। আগে শেষ পর্যন্ত দেখে নি।” 

একটু পরেই আবার একটা ঢালু জায়গা, সেখানেও জল জমে আছে। সন্তু ছপছপ 
করে আগে এগিয়ে গেল। জোজো এখনও কাকাবাবুর হাত ছাড়েনি। একটু 
অসাবধান হতেই কাকাবাবূর হাত থেকে ট্টটা জলে পড়ে গেল। কাকাবাবু হাত 
ডুবিয়ে টর্টটা খুজতে লাগলেন, তার হাতের ওপর দিয়ে দু-একটা মাছ চলে গেল। 

সুড়গ্গটা অন্ধকার হয়ে গেছে, তারই মধ্যে সামনে একটা হুড়মুড় শব্দ হল। 
তারপরই সন্তু চেঁচিয়ে উঠলেন, “কাকাবাবু! আমায় ধরেছে!” | 

কোনওরকমে টর্টটা তুলে সেদিকে আলো ফেলতেই কাকাবাবু দেখতে পেলেন 
দুটো জ্বলজ্বলে চোখ। নীল আগুনের টুকরোর মতন। 

চোখ দুটো দেখেই কাকাবাবু চিনতে পেরেছেন। কিন্তু এই প্রথম ঘাবড়ে গেলেন 
তিনি। টর্চের আলো তার হাতে কেঁপে যাচ্ছে। দরদর করে ঘাম বেরোতে লাগল 
শরীর দিয়ে। 


বিজয়নগরের হিরে ৯৫ 


জোজো বলল, “ওরে বাবা, ফৌসফৌস শব্দ হচ্ছে!” 

কাকাবাবু বললেন, “ জোজো, ভয় পাসনি, তুই টর্চটা ধর। ওই চোখ দুটোর 
ওপর থেকে আলো সরাবি না। সন্তু, নড়াচড়া করিস না। এতবড় সাপের বিষ 
থাকে না। তুই শুধু নিজের চোখ দুটো ঢেকে থাক। চোখে যেন না কামড়ায়। গুলি 
করতে পারছি না। তোর গায়ে লাগবে।” 

কাকাবাবু পিছিয়ে গিয়ে সেই কঙ্কালটার পাশ থেকে মরচে-পড়া তলোয়ারটা 
তুলে নিয়ে এলেন। ফিরে এসে সন্তুর খুব কাছে এগিয়ে গেলেন। সন্তু আঃ-আঃ 
করে কাতরাচ্ছে। জোজোর হাতেও টর্চটা কাপছে। 

কাকাবাবু তলোয়ারের ডগাটা দিয়ে সাপটাকে চেপে একটা খৌচা মারবার চেষ্টা 
করলেন। সঙ্তো-সঙ্জো রেগে খুব জোরে ফৌস করে সাপটা অনেকটা মুখ বাড়িয়ে 
কামড়াতে এল কাকাবাবুকে। কাকাবাবু বিদ্যুৎবেগে সাপটার গলায় একটা কোপ 
বসালেন। মরচে পড়া তলোয়ারে সাপটার গলা মোটেই কাটল না, কিন্তু কাকাবাবু 
তলোয়ার দিয়ে সাপটার মাথা ঠেসে ধরলেন জলের মধ্যে। 

সন্তু চেচিয়ে উঠল, “কাকাবাবু, ও আমার পাস্টা গুঁড়িয়ে দিচ্ছে!” 

কাকাবাবু বললেন, লেজের দিকটা চেপে ধরে খোলবার চেষ্টা কর।” 

প্রাণপণ শক্তিতে ডান হাতের তলোয়ার দিয়ে জলের মধ্যে সাপটার গলা চেপে 
রেখে কাকাবাবু বা হাত দিয়ে রিভলবারটা বার করলেন। তারপর খুব সাবধানে 
টিপ করে জলের মধ্যেই গুলি চালালেন দুস্বার। 

তারপর দারুণ পরিশ্রান্তভাবে কাকাবাবু বললেন, “সন্ত্র-জোজো, সাবধান। 
এরকম সাপ সাধারণত একজোড়া থাকে। আর-একটা আছে বোধহয়। তোরা খুজে 
দ্যাখ। আমি বসে একটু রেস্ট নিই।” 

সাপটা ময়াল জাতের। সন্তুর পা পড়ে গিয়েছিল ওর গায়ে, সঙ্জে-সঙ্তো ও 
সন্তুর ডান পায়ে সাতটা পাক দিয়েছিল। আর একটুক্ষণ বেঁচে থাকলেই সাপটা সন্তুর 

একটু সুস্থ হবার পর জোজোর কাছ থেকে টর্টটা নিরে সন্ত্র সুড়জ্গের সামনের 
দিকটা দুদকের দেওয়ালের গা ভাল করে দেখতে লাগল। দ্বিতীয় সাপটার কোনও 
চিহ্ন নেই। 

কাকাবাবু আন্তে-আস্তে বললেন, “এখানে মাছগুলো ওই সাপের খাদ্য। 

সন্তু সে-কথা শুনতে পেল না। সুড়জ্জোর একদিকের দেওয়ালে কুলুঙ্গির মতন 
একটা জায়গায় কাটা। সেখানে আলো ফেলতেই কী-যেন ঝকঝক করে উঠছে। 
সে বারবার সেখানে আলো ফেলছে। ওখানেই কি দ্বিতীয় সাপটা আছে, তার চোখ 
ঝকঝক করছে? 

কাকাবাবুও সেই আলোর ঝিলিক দেখতে পেলেন একবার। সঙ্জো-সঙ্জে প্রায় 
লাফ দিয়ে উঠে এসে তিনি চিৎকার করে বললেন, “বিজয়নগরের হিরে!” 


৯৬ | কাকাবাবৃর আভিযান 


কুলুঙ্গিতে ভেতরের দৃশ্যটা অদ্ভুত! 

সামনেটা মাকড়সার জাল দিয়ে প্রায় ঢাকা। সেই জাল ছিড়তেই দেখা গেল, 
সেখানেও বসানো রয়েছে একটা বাচ্চা ছেলের কঙকাল। মাত্র তিন-চার বছরের 
শিশুর কঙ্কাল বলে মনে হয়। সেই কঙ্কালটার সামনে অনেকরকম লাল-সবৃজ- 
নীল পাথরের টুকরো ছড়ানো। কঙ্কালটার ঠিক কোলের কাছে রয়েছে, অবিকল 
মুরগির ডিমের মতনই একটা পাথর, আলো পড়লেই তা থেকে চোখ ধাধানো দীপ্তি 
বেরিয়ে আসছে। 

কাকাবাবু খুব সাবধানে সেই পাথরটা বার করে এনে বললেন, “তা হলে সত্যি 
আছে। বিজয়নগরের হিরে। প্রোফেসর শর্মা এখানে থাকলে কত খুশি হতেন। এটা 

সন্তু বলল, “আমি একবার হাতে নিয়ে দেখব?” 

জোজো আর সন্তু দু'জনেই হিরেটাকে ঘুরিয়ে ফিরিয়ে দেখল। হাতে নিলে 
খুব একটা সাঙ্ঘাতিক কিছু বলে মনে হয় না। এর যে এত দাম বোঝাও 
শস্ত। 

কাকাবাবু বললেন, “অনেক কালের ধুলো জমেছে। পালিশ করাতে হবে। নতুন 
করে কাটাতেও হবে। ঠিক মতন কাটার ওপরেই হিরের সৌন্দর্য ঠিকমতন খোলে। 
অন্য পাথরগুলোও খুব দামি হবে নিশ্চয়ই, ওগুলোও পকেটে ভরে নে। এবার 
শিগগির বেরিয়ে পড়তে হবে।” 

জোজো রঙিন পাথরগুলো পকেটে ভরতে ভরতে বলল, “কোনদিক দিয়ে 
বেরোব?” 

কাকাবাবু বললেন, সাপটাকে দেখে একটা জিনিস বোঝা গেল। মাছ দেখেও 
আমার সেই কথাই মনে হয়েছিল আগে। এখানে বাইরে থেকে জল ঢুকে পড়ে। 
খুব সম্ভবত কাছাকাছি একটা নদী আছে। জলের সঙ্গে মাছও আসে, তারপর ঢালু 
জায়গাতে আটকে যায়। সেই মাছ খেতে সাপ আসে। সুতরাং নদীর দিকে একটা 
বেরোবার রান্তা আছেই।” 

এরপর আরও দু”জায়গায় ঢালু জলাশয় পড়ল। প্রত্যেকটাতেই দ্বিতীয় সাপটা 
আছে কি না ভাল করে দেখে নিয়ে তারপর ওরা নামল। এদিকের মাছগুলো ছোট- 
ছোট মৌরলা মাছের মতন, জলও অনেক পরিষ্কার। পাথরের দেওয়াল পড়ল আর 
একটা। সেটা খুলতে হল ব্রিশূল দিয়ে। 

সুড়ঙ্গটা একটা ধাক নিতেই দেখা গেল একটা লোহার দরজা। কিন্তু তার একটা 
দিক কিছুটা ভাঙা। সেখান দিয়ে এখনও জল ঢুকছে একট্ু-একটু। 

কাকাবাবু বলেছিলেন না, এইসব সুড়ঙ্গে রাজারা সবসময় একটা বেরোবার 
রান্তা রাখত। বহুকালের পুরনো দরজা, জল লেগে মরচে পড়ে খানিকটা ভেঙে 
গেছে। 


বিজয়নগরের হিরে ৯৭ 


দরজাটার ভেতরের দিকে হুড়কো লাগানো। সেটা ধরে খানিকক্ষণ টানাটানি 
করতে খুলে গেল। দরজাটা ফাক করতেই দেখা গেল একটু নিচে একটা নদী। 

বাইরে এসে বড়-বড় নিশ্বাস নিয়ে কাকাবাবু বললেন, “আঃ কী আরাম। 
ভেতরে যেন দম আটকে আসছিল শেষ দিকে ।” 

সন্তু বলল, “সত্যি বেচে গেলুম! আ্যা? এই সন্তু!” 

বাইরের জায়গাটা উচু টিবির মতো। চতুর্দিকে ঝোপঝাড় হয়ে আছে। সেইজন্যই 
লোহার দরজাটা দেখা যায় না। অবশ্য ভেতরেও সুড়জ্গের মাঝখানে নিরেট 
পাথরের দেওয়াল আছে। ব্রিশূলের চাবি ছাড়া যা খোলা যায় না। সেই পাথরের 
দেওয়ালের তলা দিয়ে জলের সঙ্গে সাপ বা মাছ যেতে পারে। মানুষের গলে 
যাওয়ার কোনও প্রশ্নই ওঠে না। 
তারপর হসপেটে গিয়ে বাঙ্গালোরে ফোন করে সব জানাব। হসপেট থানা থেকে 
পুলিশ এনে ধরতে হবে মোহন সিং-এর দলটাকে।” 

সন্তু বলল, “কাকাবাবু, ওই দেখুন, খানিকটা দূরে একটা গোল নৌকো দেখা 
যাচ্ছে। ওটা বোধহয় খেয়াঘাট। ওখান দিয়ে নদী পার হওয়া যাবে।” 

কাকাবাবু বললেন, “চল তা হলে, ওইদিকেই যাই। এখন বিশ্রাম নিলে চলবে 
না। নদীটা পার হওয়া আগে দরকার ।” 

পুব আকাশে লাল রঙের সূর্য উঠছে। আশ্চর্য ব্যাপার, ভোরের সূর্যের রং 
টুকটুকে লাল হলেও ভোরের আলোর রং নীলচে। শোনা যাচ্ছে পাখির কিচিরমিচির। 

কাকাবাবু এক জায়গায় থমকে গিয়ে বললেন, “দিনের আলোয় একবার হিরেটা 
দেখি। এটা তো গভর্নমেন্টকে দিয়ে দিতেই হবে, তার আগে একবার ভাল করে 
দেখে নি।” 

কাকাবাবু সূর্যের দিকে মুখ করে দু'হাত ঘুরিয়ে হিরেটা দেখছেন আচমকা টিবির 
ওপর থেকে একটা লোক লাফিয়ে পড়ল তার সামনে। লোকটার হাতে একটা 
রাইফেল! তারপরই নেমে এল একটি মেয়ে। কন্ত্ররী আর জগ্গু! 

কন্তুরী বলল, “রায়চৌধুরীবাবু, আপনি খুব ধোকাবাজ তাই না? আমাকে ফাকি 
দেবেন! আপনি কন্ত্ুরীকে চেনেননি ভাল করে। দুস্ঘন্টা ধরে বসে আছি এখানে। 
আপনাদের জন্য। দিন, আমায় হিরেটা দিন!” 
কাকাবাবু জগগুর দিকে তাকালেন। জগ্গুর মুখখানা বুলডগের মতন, চোখদুটো 
স্থির। রাইফেলের দ্রিগারে তার হাত। কন্তুরীর হুকুম পেলেই সে যে গুলি চালাবে, 
তাতে কোনও সন্দেহ নেই। 

কন্তররী বলল, “দিন, দিন, হিরেটা দিন।” 

কাকাবাবু জিজ্ঞেস করলেন, “তুমি কী করে এখানে এলে? কী করে বুঝলে 
যে...” 


কাকাবাবু-__-৭ 


৯৮ কাকাবাবুর আভিযান 


কন্তুরী বলল, “অত কথা বলার সময় নেই। আমি তিন গুনব, তার মধ্যে হিরেটা 
দিন আমার হাতে, নইলে এই জগ্গু...এক, দুই...” 

কাকাবাবু হিরেটা কন্ট্ররীর হাতে তুলে দিলেন। 

কন্তরী হিরেটাতে চুমু খেতে-খেতে কেঁদে ফেলল। কাঁদতে কাদতে বলল, 
“পেয়েছি-পেয়েছি, শেষ পর্যস্ত পেয়েছি, সব কষ্ট সার্থক। বুঝলেন, বাঙালিবাবু, 
না। পুরুত এই সুড়জ্গের কথাও তার বাবার মুখে শুনেছে, কিন্তু কোনওদিন খুলতে 
দ্যাখেনি। আমি ঠিক বুঝতে পেরে চলে এসেছি নদীর ধারে। সুড়জ্গের একটা মুখ 
এদিকে থাকবেই।” 

কাকাবাবু বললেন, “তোমার বুদ্ধি আছে, তা স্বীকার করতেই হবে।” 

কন্তুরী বলল, “হিরে পেয়ে গেছি, এবার আমিও আমার কথা রাখব। 
আপনাদের প্রাণে মারব না। আপনারা আর আমাকে ফলো করবার চেষ্টা করবেন 
না। আমি নদী পেরিয়ে হসপেট স্টেশনে চলে যাব। তারপর সোজা বোম্বাই। চল, 
জশ্গু!” 

জগ্গু কর্কশ গলায় বলল, “ঠারো! ত্রিশুল লেও, পিস্তল লেও!” 

কন্তুরী বলল, “ঠিক, ঠিক তো। জগ্গুর সব মনে থাকে। গ্রিশুল আর রিভলবার 
দিয়ে দিলেই আর কোনও ঝঞ্কাট থাকবে না! দিন!” 

জগ্গু রাইফেলের নলটা নিচু করতেই সন্তু ব্রিশূলটা দিয়ে দিল কক্ত্ুরীর হাতে। 
কাকাবাবুও পকেট থেকে বার করে রিভলবারটা দিতে বাধ্য হলেন। 

সঙ্জো-সঙ্জো পিছন ফিরে কক্তুরী দৌড় মারল। জগ্গু যেতে লাগল আন্তে-আস্তে, 
চারদিক দেখেশুনে 

ওরা একটু দূরে চলে যাবার পর কাকাবাবু বললেন, “এবার ওই জগ্গু যদি 
সাঙ্ঘাতিক জিনিস। একটা হিরের জন্য কত মানুষ খুন হয়। তার ঠিক নেই।” 

সন্তু বলল, “তা বলে ওই লোকটা হিরেটা নিয়ে নেবে!” 

জোজো বলল, “ইশ, যদি আর খানিকটা শুকনো লঙকার গুড়ো থাকত, তা 
হলে ওই জগ্গু ব্যাটাকে...” 

কাকাবাবু বললেন, “হসপেট থেকে বম্বে যেতে গেলে ট্রেনে কিংবা গাড়িতে ছাড়া 
যেতে পারবে না। তারমধ্যেই থানায় পৌছে ওদের ধরার ব্যবস্থা করতৈ হবে।” 

গোল নৌকোটার কাছে গিয়ে আগে কন্তুরী তাতে উঠে বসে বৈঠা হাতে নিল। 
এরপর জগ্গু উঠে রাইফেলটা উচিয়ে এদিকে চেয়ে রইল। 

নৌকোটা ছাড়ার প্রায় সঙ্গে-সঙ্জোই কোথা থেকে যেন একটা বিরাট পাথরের 
চাই এসে পড়ল নৌকোটার ঠিক পাশ ঘেষে জলের মধ্যে। অমনি জশগ্গু এদিকে 
গুলি চালাল একবার। ্‌ | 


বিজয়নগরের হিরে ৯৯ 


কাকাবাবু বললেন, শুয়ে পড়, শুয়ে পড়! আমরা কিছু করিনি, তবুও আমাদের 
মারতে চাইছে। আমরা এতদূর থেকে অতবড় পাথর ছুঁড়ব কী করে?” 

জোজো শুয়ে পড়ে ফিসফিস করে বলল, “কে পাথর ছুঁড়ল£ মোহন সিং?” 

টিবির ওপর থেকে আবার একটা পেল্লায় পাথর এসে পড়ল গোল নৌকোর 
ওপরে । আর-একটা জগ্গুর মাথায়। এর মধ্যে নৌকোটাও উলটে গেছে, কক্তুরী 
আর জগগু পড়ে গেছে জলে। 

কাকাবাবু বললেন, “কী ব্যাপার হল কিছু বুঝতে পারছি না। কেউ কোনও 
শব্দ করিস না। চুপচাপ শুয়ে থাক। দেখা যাক, এরপর কে আসে ।” 

এবার শোনা গেল একটা উচু গলায় গান! একজন কেউ গাইছে, “হোয়েং 
গেল! হোয়েং গেল!” 

খানিকদুরে টিবির ওপর থেকে গড়িয়ে নেমে এল রপ্জন আর রিঙ্কু! কন্তুরী 
সাতার জানে না। সে জলে হাবুডুবু খাচ্ছে। রিঙ্কু জলে ঝাঁপিয়ে পড়ে টেনে তুলল 
তাকে। 

রঞ্জন বলল, “ও ব্যাটাকে তুলো না, ও একটু নাকানিচোবানি খাক।” 

সন্তু “রপ্জনদা” বলে চিৎকার করে ছুটে গেল ওদের দিকে! 

কাকাবাবু হেসে বললেন, “রঙ্জনটা একটা খেলা দেখাল বটে। আমি তো শেষ 
মুহূর্তে আশাই ছেড়ে দিয়েছিলুম। চল জোজো।” 

কস্তরী মাটিতে পা ছড়িয়ে বসে হাপুস নয়নে কাদছে আর বলছে, “আমার হিরে! 
জলে ডুবে গেল! আমার হিরে! কী সর্বনাশ হল। কেন আমাকে জল থেকে তুললে! 
সব গেল। সব গেল!” 

জোজো হতাশভাবে বলল, “কাকাবাবু, হিরেটা জলে ডুবে গেল! এত কাণ্ডের 
পরও হিরেটা রাখা গেল না!” 

কাকাবাবু হাটতে-হাটতে বললেন, “এই নদীতে বেশি জল নেই। জেলে এনে 
জাল ফেলে দেখতে হবে। পাওয়া যাবে মনে হয়! পেতেই হবে!” 

রঞ্জন রিঙ্কুকে জিজ্ঞেস করল, “এ-মেয়েটা এত কাদছে কেন? মোটে একখানা 
হিরে গেছে, তাতে কী হয়েছে?” 

সন্তু বলল, “ও রঞ্জনদা! তুমি তো হিরেটার কথা কিছুই জানো না। এটা 

রঞ্জন সন্তুর কাধ চাপড়ে বলল, “আরে, রাখ তো হিরের কথা। হিরে মানে 
তো কয়লা! একটুকরো কয়লাও যা, একটা হিরেও তা।” 

তারপর সে কাকাবাবুকে দেখে আনন্দে দু'হাত তুলে বিশাল শরীর নিয়ে নেচে- 
নেচে গাইতে লাগল। “ হোয়েং গেল! সবং কিছুং ঠিকঠাকং' হয়েং গেল! কাকাংবাবু, 
কেমং আছেন?” 

কাকাবাবু মুচকি হেসে বললেন, “আর একটু কাজ বাকি আছে। চলো, আগে 


১০০ কাকাবাবুর অভিযান 


ওপারে যাওয়া যাক। আমি আর কন্তুরী আগে খেয়া নৌকোয় যাব। তোমরা জগ্গুর 
ওপরে নজর রাখো, ওকে ওপারে নিয়ে যাবার দরকার নেই।” 

কাকাবাবু এগিয়ে গিয়ে কন্ত্ুরীর হাত ধরলেন। কন্তুরী জোর করে হাত ছড়িয়ে 
নেবার চেষ্টা করে বলল, “আমি এখন যাব না!” 

কাকাবাবু তার চোখের দিকে তাকিয়ে ধমক দিয়ে বলল, “এখন আমি যা বলব, 
তাই-ই তোমাকে শুনতে হবে। চলো, দেরি করো না!” 

গোল নৌকোটায় উঠে কাকাবাবু বসে পড়লেন। তার চোখের ইঙ্গিত পেয়ে রঞ্জন 
আর সস্ত্ু কন্ত্ুরীকে প্রায় চ্যাংদোলা করে তুলে দিল। 

মাঝ নদীতে এসে কাকাবাবু বললেন, “কন্তুরী, এত কষ্ট করে উদ্ধার করার 
পরও হিরেটা হারিয়ে গেল। ছি ছি ছি, কী দুখের কথা!” 

কন্তুরী বলল, “নৌকোটা উল্টে গেল যে হঠাৎ! হিরেটা জলে পড়ে গেল। এর 
চেয়ে আমার ডুবে মরা ভাল ছিল! কত টাকা খরচ করেছি! কত কষ্ট করেছি, 
সব গেল!” 

কাকাবাবু বললেন, “নদীতে পড়লেও আবার তোলা যেতে পারে। অত নিরাশ 
হচ্ছো কেন? এই জায়গাতেই তো পড়েছিল, তাই না?” 

কস্তুরী খানিকটা ঝুঁকে পড়ে বলল, “প্রায় এই জায়গায়। নদীতে শ্নোত আছে। 
বোধহয় দূরে সরে গেছে।” 

কাকাবাবু বললেন, “একবার ডুব দিয়ে দ্যাখো তো, পাওয়া যায় কি না!” 

কন্তুরী আঁতকে উঠে বলল, “আমি ডুব দেব£ আমি সাতার জানি না।” 

কাকাবাবু বললেন, “তাতে কী হয়েছে? একবার ডুব দাও, তারপর তোমাকে 
আমি ঠিক তুলব।” 

কন্তুরী দু'হাত ছড়িয়ে বলল, “না, না, না, আমি পারব না। আমি পারব না!” 

কাকাবাবু বজ্র কঠিন হাতে কন্তুরীর কাধ চেপে ধরে বললেন, “ তোমাকে ডুব 
দিতেই হবে। কিংবা, হিরেটা যদি তুমি লুকিয়ে রেখে থাকো, তা হলে ভালয় ভালয় 
আমাকে দিয়ে দাও! ওটা সরকারের সম্পত্তি।” 

কন্তুরী বলল, “আমি লুকিয়ে রাখিনি! মিঃ রায়চৌধুরী, বিলিভ মী! জলে পড়ে 
গেছে!” 

কাকাবাবু বললেন, “তা হলে তোমাকে ডুব দিতেই হবে।” 

ঠিক একটা পুতুলের মতন কাকাবাবু তাকে উচুতে ভুলে জলে ফেলে দিলেন। 

পাড়ে রঞ্জন, রিঙকু, জোজো আর সন্তু অবাক হয়ে এদিকে তাকিয়ে দাড়িয়ে 
আছে। রঞ্জন রিভলবারটা ঠেকিয়ে রেখেছে জগগুর পিঠে। 

কন্তুরী জলে ডুবতে ডুবতে কোনওরকমে একবার মাথা তুলতেই কাকাবাবু তার 
একটা হাত ধরে বললেন, “পেলে না? আবার ডুব দেবে? না, তোমার কাছেই 
আছে, এখনও বলো!” ্‌ 


বিজয়নগরের হিরে ১০১ 


দারুণ আতঙ্েক মাথা ঝাকাতে ঝাকাতে কন্তুরী কোনওরকমে বলল, “আমার 
কাছে নেই, আমার কাছে নেই! আমি শপথ করছি!” 

কাকাবাবু বললেন, “তা হলে আবার ডুব দাও!” 

রারারার করার বিডি ভাতার সো ভান রে ডান পারনি 
ছটফট করতে লাগল কস্তুরী। 

তারপর কাকাবাবু আর একবার তাকে তুলতেই সে কোনওক্রমে দম আটকানো 
গলায় বলল, “বাচান! আছে!” 

কাকাবাবু এবার এক ঝটকায় কন্তুরীকে তুলে আনলেন নৌকোর ওপরে। হাসতে 
হাসতে বললেন, “কোনও মেয়ে অত দামি একটা হিরে চট করে জলে ফেলে দেবে, 
এ আমি বিশ্বাস করতে পারি? কোথায় লুকিয়েছ, বার করো!” 

কন্তুরী হাপাতে হাপাতে দম নিতে লাগল। জলন্ত চোখে চেয়ে রইল কাকাবাবুর 
দিকে। কাকাবাবু হাসলেন। কন্তুরী ঝরঝর করে কেঁদে ফেলল। তারপর জামার 
ভেতর থেকে বার করে আনল সেই মুরগির ডিমের সমান হিরেটা। 

কাকাবাবু সেটা উচু করে তুলে সন্ভদের দেখিয়ে বললেন, “এই দ্যাখ পাওয়া 
গেছে!” 

রঞ্জন আবার দু'হাত তুলে নাচতে “তে গেয়ে উঠল, “হোয়েং গেল! পাওয়াং 
গেল! সত্যি সত্যি বিজয়নগরের হিরে পাওয়াং গেল। হোয়েং গেল! খেল 

সবৃজ ছীপের রাজা ১০৩ 


যেতে চাও, না এরোপ্লেনে? 
কাকাবাবুর কথা শুনেই সন্তুর বুকের মধ্যে ধক্‌ করে উঠল। খুব বেশি আনন্দ 

হলে বুকের মধ্যে এ-রকম টিপটিপ করে। ঠিক ভয়ের মতন। মনে হয়, হবে তো? 
শেষ পর্যন্ত হবে তো? 

সবেমাত্র পরীক্ষা শেষ হয়েছে। ক্লাস নাইন থেকে সন্তু এবার টেনে উঠবে। শেষ 
পরীক্ষার দিনই কাকাবাবু জিজ্ঞেস করেছিলেন, সন্তু, এখন তো তোমার ছুটি থাকবে, 
আমার সঙ্তো বেড়াতে যাবে এক জায়গায়? 

সন্তু তো সঙ্গে সঙ্গে রাজি। কাকাবাবুর সঙ্গে বেড়াতে যাওয়া মানেই, তো 
দারুণ ব্যাপার। নতুন কোনও আ্যাডভেগ্কার হবে নিশ্চয়ই। অন্যরা বেড়াতে গিয়ে শুধু 
সুন্দর-সুন্দর জিনিস দেখে । আর কাকাবাবু যান বিশেষ কোনও উদ্দেশ্য নিয়ে। 

সন্তু সঙ্গে গেলে কাকাবাবুরও অনেক সুবিধে হয়। কাকাবাবুর বয়েস তিক্লান্ন- 
চুয়ান্নর মতো, যদিও দেখলে একটুও বুড়ো মনে হয় না। গায়ে বেশ জোর আছে, 
মুখে প্রকাণ্ড গৌফ, কিন্তু কাকাবাবুর একটা পা চিরকালের মতন নষ্ট হয়ে গেছে। 
দিল্লিতে পুরাতত্ত বিভাগে তিনি খুব বড় চাকরি করতেন একবার আফগানিস্তানে 
পাহাড়ি রাস্তায় তার জিপ গাড়িটা উল্টে খাদে পড়ে যায়। সেবার মরতে-মরতেও 
বেঁচে উঠলেন, তবে একটা পা আর কিছুতেই ঠিক হল্‌ না। ডান পায়ের পাতার 
হাড়গুলো ভেঙে গুঁড়ো গুড়ো হয়ে গেছে। এখন ক্রাচে ভর দিয়ে হাটতে পারেন। 

সেই দুর্ঘটনার পর চাকরি ছেড়ে দিলেন কাকাবাবু, কিন্তু বাড়িতে চুপ করে বসে 
থাকতে পারেন না একদম। আবিষ্কারের নেশা ওর এখনও রয়ে গেছে। ওর ঘরে 
কত যে পুরনো বই, তার ঠিক নেই। সেইসব বই পড়ে, যে-সব রহস্যের আজও 
সমাধান হয়নি, তিনি সেগুলোর সন্ধানে বেরিয়ে পড়তে চান। কিন্তু এবারে 
কোথায় যাওয়া হবে, কিসের সন্ধানে, তা এখনও সন্তু জানে না। কাকাবাবুর এই 
এক দোষ, আগের থেকে কিছুই বলেন না। বড্ড গম্ভীর লোক। 

কাকাবাবু যখন জিজ্ঞেস করলেন জাহাজে না এরোপ্লেনে যাওয়া হবে, তখন 
সন্তু দারুণ একটা চিন্তার মধ্যে পড়ল। সে কোনওদিন জাহাজেও চাপেনি, প্লেনেও 
চাপেনি। কোন্টা বেশি ভাল? কিছুতেই ঠিক করতে পারে না। 

জাহাজে কিংবা প্লেনে যেতে হবে যখন, তখন নিশ্চয়ই খুব দূরের কোনও দেশে 
যাওয়া হচ্ছে এবার। আফ্রিকা? দক্ষিণ আমেরিকা? আনন্দে সন্ত্রর একবার নাচতে 
ইচ্ছে করল। তার ইন্কুলের বন্ধুদের মধ্যে কেউ এত দূর বিদেশে যায়নি। 

“কাকাবাবু, আমরা কোথায় যাব?” 

“সেটা তো গেলেই দেখতে পাবে!” 

সন্ত জানত, কাকাবাবু এই উত্তরই দেবেন। তবু জিজ্ঞেস না-করে থাকতে 
পারছিল না। এবার সে বলল, “আমরা তাহলে প্লেনেই যাব!” 


১০৪ কাকাবাবুর আভিযান 


সন্তুর জাহাজে চড়ারও খুব ইচ্ছে ছিল। তবু প্লেনের কথাই বলল। প্লেনে 
তাড়াতাড়ি যাওয়া যায়। ফেরার সময় জাহাজে ফিরলেই হবে। 

এর পর দুর্দন কাকাবাবু আর কিছু বললেন না। তাকে খুব ব্যস্ত মনে হল। 
সকালবেলা বেরিয়ে যান, ফেরেন অনেক রাত্রে। সন্তু বুঝতে পারল, কাকাবাবু সব 
ব্যবস্থা-ট্যাবস্থা সেরে ফেলছেন। গভর্নমেন্টের লোকেরা কাকাবাবুকে খুব খাতির 
করেন। 

এর মধ্যে একদিন রাস্তায় রিনির সঙ্গে সন্তুর দেখা হল। রিনি, সিদ্ধার্থদা আর 
শিগ্ধাদির সঙ্জো শিগগিরই গোয়া বেড়াতে যাচ্ছে। ওরা বোম্ে পর্যন্ত ট্রেনে যাবে, 
গোয়াতেও জাহাজে যাওয়া যায়? তাহলে কাকাবাবুও কি গোয়াতেই যেতে চাইছেন? 
গোয়াতে গেলে রিনিদের সঙ্গে দেখা হয়ে যাবে। সেবার যেমন কাশ্মীরে হঠাৎ দেখা 
হয়ে গিয়েছিল। 

রিনি সন্তুকে জিজ্ঞেস করল, “তোরা এবার কোথাও যাচ্ছিস না?” 

সন্ত্র তো এখনও জায়গাটার নাম ঠিক মতন বলতে পারছে না, তাই বলল, 
“কি জানি, দেখি, ঠিক নেই এখনও!” 

সেদিন রাত্তিরবেলা বাড়ি ফিরে কাকাবাবু আবার সন্তূকে ডাকলেন। জিজ্ঞেস 
করলেন, “সন্তু, তোমার কাছে তোমার নিজের ফটো আছে?” 
তুলে দিয়েছেন। সন্তু দৌড়ে গিয়ে সেই খামটা নিয়ে এল। কাকাবাবু সবকটা ছবি 
নেড়েচেড়ে দেখলেন। তারপর সেগুলো সরিয়ে দিয়ে বললেন, “নাঃ এগুলোতে 
চলবে না।” 

সন্তু অবাক হয়ে গেল। ছবিগুলো খুবই সুন্দর, সবাই প্রশংসা করছেন। বাবা- 
মা*রও খুব ভাল লেগেছে। কাকাবাবুর পছন্দ হল না? 

কাকাবাবু বললেন, “দুটো কান দেখা যায়, এমন ছবি চাই।” 

সন্তু আরও অবাক। কান? লোকে মুখের ছবিই তো দেখে, কান দুটো আলাদা 
করে দেখে নাকি? অজান্তেই সন্তু নিজের কানে হাত দিল। ৰ 

কাকাবাবু বললেন, “আমি একটা চিঠি লিখে দিচ্ছি, কাল সকালেই ব্লাসবিহারী 
এভিনিউতে যে জুবিলি ফটোশ্রাফার্স আছে, সেখানে গিয়ে ছবি তুলিয়ে আসবে। আর 
বিকেলেই সেখান থেকে তোমার ছ'থানা ছবি নিয়ে আসবে। খুব জরুরি!” 

কাকাবাবু তার ছ"খানা ছবি নিয়ে কী করবে, সেকথা সন্ত আকাশ পাতাল চিন্তা 
করেও বুঝতে পারল না। যাই হোক, পরদিন সকালেই সে জুবিলি ফটোগ্রাফার্সে 
ছবি তুলিয়ে এল। বিকেলেই নিয়ে এল ছ"খানা ছবি। সবকটা ছবি একই রকম। 
শুধু মুখের ছবি, দুটো কানই ঠিকঠাক দেখা যাচ্ছে বটে! 


সবুজ দীপের রাজা ১০৫ 


সন্ত আর কৌতুহল চেপে রাখতে পারছে না। রাত্তিরবেলা মাকে সে চুপিচুপি 
জিজ্ঞেস করল, “মা, এবার কোথায় বেড়াতে যাওয়া হবে?” 

মা বললেন, “এবার তো দার্জিলিং যাওয়া হচ্ছে!” 

দার্জিলিং? দার্জিলিং তো পাহাড়ের ওপরে, সেখানে আবার জাহাজে করে যাওয়া 
যায় নাকি? প্লেনে করে যাওয়া যায় বটে, কিন্তু কাকাবাবু তো জাহাজের কথাও 
জিজ্ঞেস করেছিলেন? সন্তু একটু হতাশ হয়ে গেল। 

মা আবার বললেন, “দার্জিলিংয়ে তোর ছোট মামা থাকেন, ছোট মামাকে মনে 
আছে তো? সেই যে একবার তোকে একটা বাশি কিনে দিয়েছিলেন? সে আজ 
দার্জিলিংয়ে মস্ত বড় বাড়ি পেয়েছে অফিস থেকে, সেই বাড়িতে আমরা সবাই 
উঠব।” 

সন্তু বলল, “তোমরাও যাচ্ছ নাকি?” 

মা বললেন, “তার মানে? আমরা যাব না তো কে যাবে?” 

“কাকাবাবুও তোমাদের সঙ্জো যাচ্ছেন?” 

“ও সেই কথা বল্‌। ঠাকুরপো আমাদের সঙ্জো যাবেন কেন? উনি তো প্লেনে 
করে কোথায় যেন যাবেন বলছিলেন। সিঙ্গাপুর না অসম, কী যেন জায়গা । তোর 
বাবার সঙ্গে কথা হয়েছে!” 

সন্তু হাসল। মা একদম ভূগোল ভূলে গেছেন। সিঙ্জাপুর আর অসম কি 
কাছাকাছি জায়গা হল নাকি? 

“আমিও তো কাকাবাবুর সঙ্গে যাচ্ছি!” 

মা একটু রাগের সঙ্জে বললেন, “সে জানি! তুই তো আর আমাদের সঙ্গে 
যেতে চাস না!” 

সে-কথা সত্যি। সন্তু খুব ছোটবেলায় মা-বাবার সঙ্তো বেড়াতে যেত, তখন 
খুব ভাল লাগত। এখন আর ভাল লাগে না। এখন কাকাবাবুর সঙ্গে যাবার জন্যই 
তার বেশি উৎসাহ। 

সোমবার দিন সকালবেলা কাকাবাবু বললেন, “সন্তু, খাওয়া হয়ে গেলে তুমি 
জামা প্যান্ট পরে তৈরি হয়ে নেবে। তুমি আজ আমার সঙ্জো বেরুবে।” 

সন্তু ভাবল, সেইদিনই বুঝি বেড়াতে যাওয়া হচ্ছে। ব্যস্ত হয়ে বলল, “বাক্স- 

দুপুরে একটা ট্যাক্সি নিয়ে কাকাবাবু সন্তুকে নিয়ে এলেন ডালহৌসিতে। সিড়ি 
দিয়ে উঠে এলেন একটা অফিস-বাড়ির দৌতলায়। ক্লাচ নিয়ে সিড়ি দিয়ে উঠতে 
খুব অসুবিধে হয় না কাকাবাবুর। বেশ সাধারণ লোকের. মতোই টকটক্‌ করে উঠে 
যান। কিন্তু পাহাড়ে উঠতে খুব কষ্ট হয়। কাশ্মীরে যেবার কনিঙ্কের মুণ্ডুর সন্ধানে 
যাওয়া হয়েছিল, সেবারে তো কাকাবাবু একবার পাহাড় দিয়ে গড়িয়েই পড়ে 

গিয়েছিলেন। তবে, কখনও কোনও উঁচু পাচিল টপকাতে গেলে কাকাবাবু দু'হাতের 
ওপর ভর দিয়ে অনায়াসেই লাফিয়ে পার হয়ে যেতে পারেন। একটা পা নেই বলেই 
কাকাবাবূর হাত দুটোতে জোর সাঙ্ঘাতিক। 

কাকাবাবু একজন অফিসারের ঘরে ঢুকতেই তিনি চেয়ার ছেড়ে উঠে দাড়িয়ে 
খুব খাতির করে বললেন, “আসুন, আসুন, মিঃ রায়চৌধুরী । এইটি কি আপনার 
ভাইপো নাকি?” 

কাকাবাবু বললেন, “হ্যা। এর নাম সুনন্দ রায়চৌধুরী। এ আমার সঙ্গে 
যাবে।” 

সন্তু কাকাবাবুর পাশের চেয়ারে বসল। তারপর অফিসারটি তাকে কিছু কাগজপত্র 
সই করতে দিলেন। খানিকটা বাদে তিনি সুন্দর করে বাধানো দুটি নীল রঙের ছোট্ট, 
শত্ত বই কাকাবাবৃকে দিয়ে বললেন, “এই নিন, মিঃ রায়চৌধুরী! আচ্ছা, আমার 
শুভেচ্ছা রইল।” 

অফিসারটিকে ধন্যবাদ জানিয়ে কাকাবাবু সন্ত্রকে নিয়ে বেরিয়ে এলেন বাইরে। 
সন্ত এতক্ষণে বুঝতে পেরেছে, এটা পাসপোর্ট অফিস। পাসপোর্ট কথাটা আগে 
শুনেছে সন্তু, কিন্তু জিনিসটা কখনও চোখে দেখেনি। 

কাকাবাবু সেই ছোট নীল বইয়ের একটা সন্তকে দিয়ে বললেন, “এই নাও, 
এটা তোমার পাসপোর্ট, খুব সাবধানে রাখবে নিজের কাছে।” 

সন্তু বইটা খুলে দেখল। প্রত্যেক পাতায় বেশ বড় অশোকচক্রের ছাপ মারা। 
প্রথম দিকেই বা দিকের পাতায় সন্তুর ছবি আটকানো। সেই দুসকান সমেত মুখের 
ছবি। | 

বাইরে এসে একটা ট্যাক্সি ধরতে হবে। এই সময় খালি ট্যাক্সি পাওয়া শস্ত। 
কোনও ট্যাক্সিই থামছে না। ক্রাচ নিয়ে কাকাবাবু বাসেও উঠতে পারবেন না। মহা 
মুশকিল। অনেকক্ষণ বাদে একটা ট্যাক্সি পাসপোর্ট অফিসের সামনেই থামল, তা 
থেকে কয়েকজন লোক নামছে। সন্তু সেই ট্যাক্সিটা ধরবার জন্য যেই দৌড়ে গেল, 
অমনি একজন লোকের সঙ্জে তার খুব জোরে ধাকা লাগল। সন্তু ঘুরে পড়েই 
যাচ্ছিল, সামলে নিল কোনওক্রমে, কিন্তু পাসপোর্ট বইখানা ছিটকে গেল তার হাত 
থেকে। | 

সন্তু সোজা হয়ে দাড়িয়ে লোকটাকে দেখল। লোকটা বিদেশি। সন্তু স্পষ্ট 
পেরেছে যে, লোকটা তাকে ইচ্ছে করে ধাক্কা দিয়েছে। সাহেবরা তো সাধারণত 
এরকম অভদ্র হয় না। সন্তু লোকটিকে কিছু বলার সুযোগ পেল না, তার আগেই 
সে খালি ট্যাক্সিটাতে উঠে বসল। লোকটা তাহলে ট্যাক্সিটা নেবার জন্যই এরকম 
ধাকা মেরে দৌড়ে গেল। | 

পাসপোর্ট বইখানা ছিটকে গিয়ে পড়েছে ফুটপাতের ধারে। আর একটু হলেই 

পাশের জলকাদার মধ্যে পড়ত। সন্ত্র দৌড়ে গিয়ে সেটা নেবার আগেই আর-একটা 
ময়লা-পোশাক-পরা ভিখিরির মতন ছেলে ছো মেরে তুলে নিল সেটা। তারপর 
পালাবার চেষ্টা করল। কিন্তু পারল না। এর মধ্যেই কাকাবাবু এগিয়ে এসে একটা 
ক্লাচ তুলে খুব জোরে মারলেন ছেলেটার হাতে। ছেলেটা “উঃ, করে টেঁচিয়ে উঠে 
পাসপোর্টটা ফেলে দিল। কিন্তু আর দাড়াল না, দৌড়ে মিশে গেল ভিড়ের মধ্যে। 
এদিকে সেই বিদেশি সাহেবটিকে নিয়ে ট্যাক্সিটাও ছেড়ে গেছে। 

ব্যাপারটা এমনই হঠাৎ হল যে, সবটা বুঝতেই খানিকটা সময় লাগল সন্তুর। 
চুরি করবার চেষ্টা করল--এর মধ্যে কি কোনও যোগ আছে? না দুটো আলাদা- 
আলাদা ব্যাপার? ভিখিরি ছেলেটার পাসপোর্ট চুরি করে কী লাভ? 

কাকাবাবু গন্তীরভাবে বললেন, “ তোমাকে বললাম না, পাসপোর্টটা খুব সাবধানে 
রাখতে?” 

মা যেমন ভাবে ছেলেকে আদর করে, কিংবা ফৌড়া হলে আমরা যে-রকম 
ভাবে তার ওপর হাত বুলোই, সন্তু ঠিক সেইরকমভাবে পাসপোর্টটা তুলে নিয়ে 
সেটার ওপর হাত বুলোতে লাগল। ভাগ্যিস জলকাদায় পড়েনি, এমন সুন্দর 
জিনিসটা তা হলে নষ্ট হয়ে যেত। 

আর একটা ট্যাক্সি পেতে বেশি দেরি হল না। তাতে উঠে বসে সন্ত্র একটু 
আগের ঘটনাটা ভাবতে লাগল। ব্যাপারটা শেষ পর্যন্ত মনে হল এমনিই একটা 
হঠাৎ-ঘটে-যাওয়া ঘটনা। যদিও এর আসল মানে সন্তু বুঝতে পেরেছিল বেশ 
কয়েক্দন পরে। 

যাই হোক, পাসপোর্টটা পাবার পর সন্তুর আর সন্দেহ রইল না যে, সে এবার 
বিদেশেই যাচ্ছে । গোয়া কিংবা দার্জিলিং যেতে তো পাসপোর্ট লাগে না! কবে যাওয়া 
হবে তার ঠিক হয়নি এখনও, কিন্তু সন্তু এর মধ্যেই বাক্স-টাক্স গুছিয়ে একেবারে 
তৈরি। কিন্তু সব গুছোনো ওলোট-পালোট করতে হল আবার। শুক্রবার দিন রাত্তিরে 
কাকাবাবু বললেন, “সন্তু, কাল ভোরে আমরা যাচ্ছি! ছস্টার সময় প্লেন। সাড়ে 
চারটের সময়ই ঘুম থেকে উঠে পড়তে হবে। জিনিসপত্র এখনই গুছিয়ে রাখো ।” 

সন্ত্র আনন্দে একেবারে লাফিয়ে উঠল। বলল, “আমার সব গুছোনো ঠিকঠাক 
করাই আছে! 

কাকাবাবু বললেন, “দেখি, বাক্স নিয়ে এসো!” 

বাক্স খুলে দেখে কাকাবাবু বললেন, “একী, এত কোট-সোয়েটার নিয়েছ 
কেন? গরম জামা-টামা লাগবে না! বেশি করে গেঞ্জি নাও!” 

বিদেশে যাবে, অথচ গরম জামা লাগবে না, এ আবার কী? তাহলে কি আরব- 
পারস্যের মতন কোনও মরুভূমির দেশে যাওয়া হচ্ছে? সেগুলোও বিদেশ অবশ্য! 

পাছে ঠিক সময় ঘুম না ভাঙে, তাই সন্তু সারারাত ঘুমোলই না প্রায়। জেগে 
জেগে সে ঘড়ির আওয়াজ শুনল, একটা...দুটো...তিনটে। কিন্তু শেষ সময়েই সে 
ঘুমিয়ে পড়ল ঠিক। মা যখন তাকে ডেকে তুললেন, তখন সাড়ে চারটে বেজে গেছে। 
ঘড়ি দেখেই তার ভয় হল। কাকাবাবু রাগ করে একাই চলে যাননি তো? 

না, কাকাবাবু যাননি। মা কাকাবাবুকেও একট্র আগে ডেকে দিয়েছেন। 
কোথাও বাইরে যাবার সময় মা-ই সবাইকে ঠিক সময় তুলে দেন। মার কোনওদিন 
ভুল হয় না। 

খুব তাড়াতাড়ি জামা-প্যান্ট পরে তৈরি হয়ে নিল সন্ত্ু। কাকাবাবুর অনেক আগে। 
মা কত কী খাবার তৈরি করেছেন এরই মধ্যে, কিন্তু উত্তেজনার চোটে সন্তুর খেতে 
ইচ্ছেই করছে না। 

মাকে জিজ্ঞেস করল, “এবার আমরা কোথায় যাচ্ছি, তুমি এখনও জানো না, 
মা?” 

মা বললেন, “এ তো শুনলাম, সিঙ্গাপুর না কোথায় যেন যাওয়া হচ্ছে। দেখিস 
বাপু, খুব সাবধানে থাকিস। তোর কাকাটি যা গৌয়ার!” 

কাকাবাবু খাবার ঘরে এসে বললেন, “সন্তু, রেডি? বাঃ! পাচটা বাজল, আর 
দেরি করা যায় না। যাও, একটা ট্যাক্সি ডাকো এবার!” 

সন্তু রাস্তায় বেরিয়ে এল। ভোরবেলা ট্যাক্সি পাওয়ার কোনও অসুবিধে নেই। 
ট্যাক্সিটাকে দাড় করিয়ে সন্তু আবার তরতর করে উঠে এল ওপরে । কাকাবাবু এর 
মধ্যে খাবার ঘর ছেড়ে চলে গেছেন নিজের ঘরে । দরজাটা ভেজানো । দরজাটা ফাক 
করে কাকাবাবুকে ডাকতে গিয়ে সন্ত থমকে গেল। 

বড় লোহার আলমারিটা খোলা। সেটার সামনে দাড়িয়ে কাকাবাবু একটা 
রিভলবারে গুলি ভরছেন একটা-একটা করে। 

সন্তু অবাক হয়ে দাড়িয়ে রইল। এর আগে সে কাকাবাবুর সঙ্জে অনেক বার 
বাইরে গেছে, কোনওবার তো কাকাবাবুকে রিভলবার সঙ্তো নিয়ে যেতে দেখেনি। 
এবার কি আরও বিপজ্জনক কোনও জায়গায় যাওয়া হচ্ছে | 

গুলি ভরা হয়ে গেলে কাকাবাবু রিভলভারটা সুটকেসের মধ্যে জামা+কাপড়ের 
নীচে সাবধানে রেখে দিলেন। 

প্লেনে চাপবার কথা ভেবেই সন্ত্রর এত আনন্দ হচ্ছে যে, তার মুখ দিয়ে ঘাম 
বেরিয়ে যাচ্ছে। জীবনে প্রথম সে প্লেনে চাপবে। প্রেনটা যখন ব্যাকা হয়ে মাটি 
থেকে আকাশে ওড়ে, তখন ভেতরের মানুষগুলো গড়িয়ে পড়ে যায় না? 

দমদমে প্লেনে ওঠার আগে সবাইকে একটা ছোট্ট ঘরের মধ্যে দিয়ে যেতে হল। 


সবৃজ দ্বীপের রাজা ১০৯ 


সেই ঘরের দরজায় লেখা আছে সিকিউরিটি চেকিং। একজন একজন করে সেই 
ঘরে ঢুকছে। কাকাবাবুর আগে সন্তুই ঢুকল। একজন পুলিশের পোশাক পরা লোক 
সন্তুর কাধের ঝোলানো ব্যাগটার দিকে আডডুল উচিয়ে বলল, দেখি, ওর মধ্যে কী 
আছে? 

ব্যাগটার মধ্যে রয়েছে কয়েকটা গল্পের বই, তোয়ালে আর মায়ের দেওয়া 
খাবারের কৌটো। লোকটা সেগুলো এক নজর শুধু দেখল। তারপর সন্ত্রর গায়ে 
দুহাত দিয়ে চাপড়াতে লাগল। প্রথমে সন্ত্র এর মানে বুঝতে পারেনি। তার পরেই 
মনে পড়ল। লোকটি দেখছে, সন্তু জামা প্যান্টের মধ্যে কোনও রিভলভার কিংবা- 
বোমা লুকিয়ে রেখেছে কিনা! খবরের কাগজে সে পড়েছে, আজকাল প্রায়ই প্লেন- 
ডাকাতি হয়। চলন্ত প্লেনে ডাকাতরা পাইলটের সামনে রিভলভার কিংবা বোমা 
দেখিয়ে প্লেনটা অন্য জায়গায় নিয়ে যায়। 

কাকাবাবুর কাছে তো রিভলভার আছে, ওরা সেটা কেড়ে নেবে? ও, সেইজন্যই 
কাকাবাবু রিভলবার পকেটে না-রেখে সুটকেসে রেখেছেন। সুটকেসগুলো তো 
আগেই জমা দেওয়া হয়ে গেছে, সেগুলো তো আর ওরা খুলে দেখবে না। 

যাই হোক, সকলের সঙ্গে লাইন দিয়ে ওরাও সিঁড়ি দিয়ে প্লেনে উঠল। সিড়ির 
ঠিক ওপরে, একটি খুব সুন্দরী মেয়ে হাতজোড় করে প্রত্যেককে বলছে, নমঙ্কার। 
সন্ত জানে, এই মেয়েদের বলে এয়ার হস্টেস। 

প্লেনের ভেতরটায় হাল্কা নীল রঙের আলো। মেঝেতে পুরু কার্পেট। সবাই 
এখানে খুব ফিসফিস করে কথা বলে। সন্তুর আর কাকাবাবুর পাশাপাশি দু'টি সীট। 
কাকাবাবু তাকে জানলার ধারের সীটটায় বসতে দিলেন। তারপর বললেন, দেখো, 
পাশে বেল্ট লাগানো আছে, তোমার কোমরে বেধে নাও। 

সন্তু বেন্টটা খুজে পেল, কিন্তু ঠিক মতন লাগাতে পারল না। বেশ চওড়া 
নাইলনের বেল্ট, মোটেই সাধারণ বেল্টের মতন নয়। কাকাবাবু সেটা লাগাতে 
শিখিয়ে দিলেন। খোলা দিকটা খাপের মধ্যে ঢোকাতেই মট করে একটা শব্দ হয়। 
ও, এ-রকম বেল্ট বাধা থাকে বলেই বুঝি লোকেরা গড়িয়ে পড়ে যায় না? 

তারপর কিন্তু আরও অনেকক্ষণের মধ্যে প্লেনটা ছাড়ল না। সবাই তো উঠে 
গেছে, দরজাও বন্ধ হয়ে গেছে, তবু এত দেরি করছে কেন? সন্তু আর ধের্য রাখতে 
পারছে না। জানলা দিয়ে এখন বাইরে দেখবার মতন কিছু নেই। এখানে মাটি নেই, 
সব জায়গাটাই শান বাধানো, সেখানে ঝকঝক করছে রোদ। 
কতরকমের লোক, বাঙালি, মারোয়াড়ী, নেপালী, সাহেব-মেম, এমন-কী, একজন 
নিশ্ো পর্যন্ত আছে। সেই এয়ার হস্টেসটি একবার লোকজনদের গুনে গুনে গেল। 

“কাকাবাবু, এখনও ছাড়ছে না কেন?” 


১১০ কাকাবাবূর আভিযান 


কাকাবাবু উঠেই খবরের কাগজ পড়ায় মন দিয়েছিলেন। চোখ না তুলেই 

এই সময় প্লেনের দরজা আবার খুলে গেল। একজন পুলিশ অফিসার ঢুকে 
ইংরিজিতে জিজ্ঞেস করলেন, “মিঃ নরিন্দর পাল সিং কে আছেন?” 

সামনের দিক থেকে একজন লম্বা মতন লোক উঠে দাড়িয়ে বললল, “আমি। 
কেয়া হুয়া?” 

“আপনার পাসপোর্টটা একবার দেখান তো!” 

“আবার দেখাতে হবে? একবার তো দেখালাম?” 

“আর একবার দেখান!” 

লোকটি পরে আছে ধুতির ওপরে লম্বা ধরনের প্রি্স কোট। প্রথমে কোটের 
সবকটা পকেট খুঁজল। তারপর হাতব্যাগটা খুলে নিয়ে দেখল। তারপর আবার 
পকেট চাপড়াল। কোথাও পেল না। 

লোকটি চেঁচিয়ে বলল, “মেরা পাসপোর্ট কোউন লিয়া? পকেটমেই তো থা!” 

প্লেনের সব লোক এ লোকটির দিকে তাকিয়ে আছে। 

লোকটি তার পাসপোর্ট কিছুতেই খুঁজে পেল না। পুলিশ অফিসারটি গম্ভীরভাবে 
বললেন, “আপনি আমার সঙ্তো নেমে আসুন!” 

লোকটি প্রথমে আপত্তি করল খুব। তার খুব জরুরি দরকার আছে। তাকে যেতেই 
হবে। পাসপোর্ট তো তার সঙ্গেই ছিল, কী করে হারিয়ে গেল বুঝতৈ পারছে না। 

পুলিশ অফিসারটি কিছুই শুনলেন না। লোকটিকে সঙ্জে করে নেমে গেলেন। 

সন্তু ফিসফিস করে জিজ্ঞেস করল, “কাকাবাবু, পুলিশ কি লোকটাকে ধরে নিয়ে 
গেল£” 

“পাসপোর্ট খুজে পেলে ছেড়ে দেবে।” 

“যদি খুজে না পায়?” 

“তা হলে যেতে দেবে না। এই দ্যাখ!” 

কাকাবাবু আঙুল দিয়ে খবরের কাগজের একটা জায়গা দেখালেন! সেখানে 
লেখা রয়েছে, “পাসপোর্ট চুরি। কলকাতার বিভিন্ন জায়গা থেকে পাসপোর্ট খোয়া 
যাচ্ছে আজকাল। পুলিশের ধারণা, কোনও একটা জালিয়াতের দল কোনও বিশেষ 
উদ্দেশ্য নিয়ে এই পাসপোর্ট “চুরি করেছে” __ইত্যাদি। সন্তু ভাবল, ওরে বাবা, 
পাসপোর্ট জিনিসটা তাহলে এত দামি? হারিয়ে গেলে তাকেও এখন এই প্লেন 
থেকে নামিয়ে দিত? তাড়াতাড়ি কোটের বুক-পকেটে হাত দিয়ে দেখে নিল তার 
নিজেরটা ঠিক আছে কিনা। 

সেদিন তাহলে সেই যে ছেলেটা তার পাসপোর্টটা কুড়িয়ে নিয়ে ছুটেছিল, সে 
কি চুরি করার চেষ্টা করছিল? সাহেবটা তাকে ইচ্ছে করে ধাক্কা দিয়েছিল কেন? 


সবুজ ছহীপের রাজা ১১১ 


সবাই বলে, সাহেবরা কখনও অভদ্র হয় না। হঠাৎ ধাকা লেগে গেলেও তারা 
“সরি” বলে ক্ষমা চায়। সেই সাহেবটা তো ক্ষমা চায়নি। 

সন্তু কাকাবাবুর মুখের দিকে তাকাল। উনি আবার খবরের কাগজ পড়ায় মন 
দিয়েছেন। সব সীটের পেছনের খাপে অনেকগুলো করে খবরের কাগজ রাখা 
থাকে। 

একটু পরেই আবার প্লেনের দরজা বন্ধ হল। গৌ গৌ শব্দ হল ইঞ্জিনের। 
নরিন্দর পাল সিং আর ফিরে এল না। লোকটার জন্য একটু একটু দুঃখ হল সন্ত্ুর। 
ইস, প্লেনে উঠেও লোকটার যাওয়া হল না! 

এবার প্লেনটা মাটির ওপর দিয়ে দৌড়তে শুরু করল। প্রথমে আন্তে, তারপর 
খুব জোরে। দৌড়চ্ছে তো দৌড়চ্ছেই! কখন একসময় যে প্লেনটা মাটি ছেড়ে 
আকাশে উড়ল, সন্তু টেরও পেল না। কোমরের বেল্টে একটু হ্যাচকা টান লাগল 
না পর্যন্ত। | 

হঠাৎ সে দেখল, নীচের মানুষগুলো ছোট হয়ে আসছে। এয়ারপোর্ট আর নেই, 
তার বদলে গাছপালা, মাঠে গোরু চরছে, ফিতের মতন সরু রাস্তা দিয়ে গাড়ি চলছে। 
গাড়িগুলো সব খেলনার মতন, গোরুগুলো ঠিক যেন ছোট-ছোট মাটির পুতুল। 
রুপোলি ফিতের মতন একটা নদী। তারপর আর কিছু দেখা যায় না। সামনে 
তাকাতেই মনে হল কালো রঙের একটা বিশাল পাহাড়। প্লেনটা সোজা সেই দিকেই 
যাচ্ছে। কলকাতার এত কাছে পাহাড় কী করে এল? ভাল করে তাকিয়ে বুঝতে 
পারল পাহাড় নয় মেঘ। কী ভয়ংকর এ মেঘের চেহারা! 

কাকাবাবু এর মধ্যেই ঝিমোচ্ছেন। খুব ভোর রাতে উঠতে হয়েছে তো। কিন্তু 
বাইরে এত চমৎকার সব দৃশ্য, তা না দেখে কেউ ঘুমোতে পারে? হাক্কা-হাক্কা 
মেঘ উড়ে যাচ্ছে প্লেনের খুব কাছ দিয়ে। এক-এক জায়গায় মেঘ জমে আছে এমন 
অদ্তুতভাবে যে, দেখলে মনে হয়, সাদা রঙের দুর্গ কিংবা একটা জঙ্জাল। 

প্লেনের ভেতরে ইঞ্জিনের দিকটায় এতক্ষণ লাল আলোয় দুটো লেখা জ্বলছিল। 
ধূমপান করবেন না আর সিটবেল্ট বেঁধে রাখুন। এবার সেই আলো দুটো নিভে 
গেল। মাইক্রোফোনে একটা মেয়ের গলা শোনা গেল, “নমস্কার! এই বিমানের 
ক্যাপ্টেন দিলীপকুমার দত্ত আর অন্যান্য কর্মীদের পক্ষ থেকে আমি আপনাদের 
স্বাগত জানাচ্ছি। আমরা তিন ঘণ্টা দশ মিনিটের মধ্যে রেঙ্গুন পৌঁছব। এখন 
আপনারা সীটবেল্ট খুলে ফেলতে পারেন...” 

রেঙ্গুনে! সন্তুর বুকের মধ্যে ধক্‌ করে উঠল। তারা তাহলে রেঙ্গুন যাচ্ছে? 
রেঙ্গুন মানে বর্মা দেশ। প্যাগোডা। আর কী আছে রেঙ্গুনে? 

ঘোষণা শুনেই কাকাবাবু চোখ মেলে একটা সিগারেট ধরিয়েছেন। সন্তু জিজ্ঞেস 

“না।” 

কী আশ্চর্য ব্যাপার, সন্ত্র নিজের কানে শুনল যে, প্লেনটা রেঙ্গুনে যাবে, আর 
কাকাবাবু তবুও “না” বলছেন। এর মানে কী? 

এবার সেই এয়ার হস্টেসটি একটা ট্রেতে করে কিছু লজেন্স এনে সবাইকে 
দিয়ে গেল। তারপর নিয়ে এল চা আর কফি। 

কাকাবাবু বললেন, “এদের চা ভাল হয় না। কফিটাই খাও।” 

তারপর সন্তুর কানের কাছে মুখ এনে বললেন, “যদি বাথরুম পায়, বলতে 
লজ্জা পেও না। পেছন দিকে বাথরুম আছে।” 

সন্ত্ুর বাথরুম পায়নি। কিন্তু প্লেনের বাথরুম কেমন হয়, তার খুব দেখতে ইচ্ছে 
করল। 

এখন আর বাইরে দেখার কিছু নেই। শুধু মেঘ। তাই সন্ত্র উঠে দাড়িয়ে বলল, 
“আমি একটু যাব।” 

“যা ।” 

“এ যে দেখছ, টয়লেট লেখা আছে, এখানে” 

এত উচু দিয়ে দারুণ জোরে প্লেন যাচ্ছে, অথচ ভেতর থেকে কিছুই বোঝা 
যায় না। ভেতরটা একদম স্থির। হেঁটে যেতে পা টলে যায় না। 

সন্তু প্লেনের পিছন দিকে চলে গেল। তারপর বাথরুমের দ্ররজা খুলবে, এমন 
সময় পাশের দিকে চোখ পড়ল। তার গা-টা একবার কেঁপে উঠল। মুখটা ফ্যাকাশে 
হয়ে গেল। * 

একেবারে শেষের সীটটায় দুসজন সাহেব বসে আছে। সন্তুর চিনতে কোনও 
অসুবিধে হল না, এর মধ্যে একজন হচ্ছে সেই সাহেবটা, যে পাসপোর্ট অফিসের 
সামনে সন্তুকে ইচ্ছে করে ধাকা দিয়েছিল! কাকাবাবুর কাছ থেকে সন্ত্রু একটা জিনিস 
শিখেছে। একবার কারুকে দেখলে তার মুখটা সব সময় মনে রাখার চেষ্টা করতে 
হয়। সন্তু ঠিক মনে রাখতে পারে। 

সাহেবটি অবশ্য আজ পোশাক বদলেছে। একটা খাকি প্যান্ট আর সাদা 
হাফ শার্ট পরে আছে। চার পাচ দিন দাড়ি কামায়নি। দেখলে খুব. সাধারণ 
লোক মনে হয়। কিন্তু আগের দিন খুব সাজগোজ করা খাটি সাহেবের মতন 
দেখাচ্ছিল। নিশ্চয়ই ছদ্মবেশ ধরেছে। পাশের লোকটার পোশাকও সেইরকম। 
দু'জনে খুব গভীর মনোযোগ দিয়ে ফিসফিস করে কথা বলছে। সন্তুকে দেখতে 
পায়নি। | 

সন্তু বাথরুমের মধ্যে একটুখানি থেকেই বেরিয়ে এল। বাথরুমটা ছোট্ট, বিশেষ 
কিছু নতুনত্ব নেই। 


সবুজ ছীপের রাজা ১১৩ 


ধীরে সুস্থে নিজের জায়গায় ফিরে এল। তারপর মুখ নিচু করে ফিসফিস করে 

“কোন্‌ সাহেবটা£” 

“সেদিন পাসপোর্ট অফিসের সামনে যে আমায়...” 

সন্তু মাথা পেছন দিকে ঘুরিয়ে ওকে আবার দেখতে গেলে কাকাবাবু ধমক দিয়ে 
বললেন, “ওদিকে তাকাবি না। তোকে চিনতে পেরেছে?” 

“না, আমায় দেখতে পায়নি।” 

কাকাবাবু দীর্ঘশ্বাস ফেলে বললেন, “কিন্তু আমায় ঠিক চিনবে ।” 

কথাটা ঠিক। কাকাবাবুর একটা পা কাটা। ক্রাচ নিয়ে চলতে হয়। এরকম 
লোককে একবার দেখলেই সবার মনে থাকে। সন্ত্ুর মতন ছেলেমানুষকে হয়ত এ 
সাহেব দুটো লক্ষ করত না। 

প্লেনের গতি কমে এল। আবার সীটবেল্ট বাধতে হবে। রেঙ্গুন এসে গেছে। 
সন্ত্র আবার নীচের দিকে তাকাল। ছবির মতন শহরটা দেখা যায়। এমন-কী, 
প্যাগোডার চুড়াও চোখে পড়ে। 

রেঙ্গুনে কিন্তু যাওয়া হল না। প্লেন এখান থেকে তেল নেবে। তাই এয়ারপোর্টে 
আধঘন্টা বিশ্রাম। একটু বাইরে বেরিয়ে শহরটাও দেখে আসা যাবে না! 

সব যাত্রীরা নেমে এয়ারপোর্টের লাউগ্জে ঘোরাফেরা করছে। কাকাবাব্‌ সন্তূকে 
একটা সোফা দেখিয়ে বললেন, “এখানে চুপ করে বসে থাক। অন্য কোথাও যাবি 
না।” 

সেই সাহেব দুটো একটু দূরে দাড়িয়ে গুজগুজ করছিল। কাকাবাবু ক্রাচ ঠকঠক 
করে তাদের পাশ দিয়ে যেতে যেতে হঠাৎ থমকে দীড়ালেন। তারপর হাতঘড়িটা 
দেখে জিজ্ঞেস করলেন, “আমার ঘড়িটা বোধহয় ঠিক চলছে না। আপনাদের ঘড়িতে 
কটা বাজে?” 

সাহেব দুটো একটু বিরস্ত হয়ে কাকাবাবূর দিকে তাকাল। তারপর ঘড়ি দেখে 
অবহেলার সঙ্গে সময় বলে দিল। 

সন্তু কাকাবাবুর সাহস দেখে অবাক। উনি নিজে থেকে ওদের দেখা দিতে 
গেলেন? ওরা যে খারাপ লোক তাতে তো আর কোনও সন্দেহই নেই। নইলে 
দাড়ি না-কামিয়ে কেউ প্লেনে চাপে? 

খানিকটা বাদে কাকাবাবু ফিরে এসে বললেন, “আবার প্লেনে উঠতে হ্‌ব।” 

আবার সীটবেল্ট বাধা, আবার বাইরের দিকে তাকিয়ে বসে থাকা। এবার প্লেন 
বেশ তাড়াতাড়ি উড়ল। এবারে মাইক্লোফোনে মেয়েটি ঘোষণা করল, “নমস্কার, আর 


দুস্ঘপ্টা দশ মিনিটের মধ্যে আমরা পোর্ট ব্রেয়ারে পৌঁছে যাব, যদি ঝড়বৃষ্টি না 


কাকাবাবু--৮ 

পোর্ট ব্রেয়ারঃ পোর্ট ব্রেয়ার জায়গাটা কোথায়? সিঙ্গাপুরে? জাপানে? নামটা 
একটু চেনা চেনা মনে হচ্ছে। 

“কাকাবাবৃ, পোর্ট ব্রেয়ার কোথায়?” 

“আন্দামানে।” 

তারপর একটু থেমে উনি বললেন, “আমরা এখানেই নামব।” 

সন্তুর বুকটা দমে গেল। এত জল্পনা-কল্পনার পর শেষ পর্যন্ত আন্দামান? সেটা 
তো একটা বিচ্ছিরি জায়গা। সেখানে শুধু কয়েদীরা থাকে। সেখানে যাবার মানে 
কী? 

সন্তু নীচের দিকে তাকিয়ে দেখল গাঢ় নীল রঙের সমুদ্র। যতদুর চোখ যায় শুধু 
সমুদ্র। মাঝে মাঝে জলের ওপর রোদ এমন ঠিকরে পড়ছে যেন চোখ ঝলসে যায়! 

আন্দামান তো ভারতবর্ষের মধ্যেই। তবু সেখানে যাবার জন্য পাসপোর্ট জোগাড় 
করা কিংবা এত তোড়জোড় লাগে কেন? সাহেব দুটোই বা কেন সেখানে যাচ্ছে? 
কী আছে সেখানে? 

আন্দামানের নাম শুনে সন্তু ভেবেছিল একটা নোংরামতন বিচ্ছিরি দ্বীপ দেখবে। 
যে-জায়গায় এক সময় শুধু চোর-ডাকাত আর কয়েদীদের পাঠানো হত, সে জায়গা 
তো আর সুন্দর হতে পারে না। আগেকার দিনে অনেকেই নাকি আন্দামানে একবার 
গেলে আর জীবন নিয়ে ফিরে আসতে পারত না। সেই জায়গায় কেউ শখ করে 
যায়? 


ও ৩ ৯ 


কিন্তু প্লেনটা ষখন ঘুরে ঘুরে নামতে লাগল, তখন জানলা দিয়ে নীচের দিকে 
তাকিয়ে সন্ত একেবারে অবাক হয়ে গেল। ছবির বই ছাড়া এমন সুন্দর দৃশ্য সন্তু 
আগে কখনও দেখেনি । পুরী কিংবা দীঘার সমুদ্ধে সে দেখেছে ঘোলাটে ধরনের 
জল। এখানে সমুদ্রের জল একেবারে গাঢ় নীল রঙের। এত গাঢ় যে, মনে হয় 
কলম ডুবিয়ে অনায়সে লেখা যাবে। তার মাঝখানে ছোট-ছোট দ্বীপ। আন্দামান 
তো একটা দ্বীপ নয়-_সন্তুই গুনে ফেলল এগারোটা । পরে শুনেছিল, ওখানে দুশোর 
বেশি দ্বীপ আছে। 

প্রত্যেকটা দ্বীপেই ছোট-ছোট পাহাড় আছে, আর সেই পাহাড়ে গিজগিজ করছে 
গাছপালা । এত গভীর বন যে পৃথিবীতে এখনও আছে, ভাবাই যায় না। মনে হয় 
যেন ওর মধ্য দিয়ে হাটাই যাবে না। বিরাট বিরাট গাছ। সেই নীল রঙের সমুদ্রের 
মধ্যে সবুজ সবৃজ দ্বীপ, দ্বীপগুলোর ধারে ধারে ঢেউ এসে ভেঙে পড়ে ধপধপে 
সাদা ফেনা ছড়িয়ে দিচ্ছে। 


সবৃজ ঘীপের রাজা ১১৫ 


বেশির ভাগ দ্বীপেই একটাও বাড়িঘর নেই। তারপর একটা বড় দ্বীপে কিছু- 
কিছু বাড়ি চোখে পড়ল। প্লেনটা সেখানেই নামছে। এই জায়গাটার নামই পোর্ট 
ব্রেয়ার। একটা ঝাকুনি দিয়ে প্লেনটা মাটি ছুঁতেই সন্ত্র তার কাকাবাবুর দেখাদেখি 
কোমর থেকে সীটবেল্ট খুলে ফেলল। কান দুটো কী রকম যেন ভোভো করছে। 
মাঝে মাঝেই পুচপুচ করে একটু হাওয়া বেরিয়ে আসছে কানের ভেতর থেকে। 
বাইরের শব্দ কিংবা ভেতরের অন্যদের কথাবার্তা শোনা যাচ্ছে খুব আস্তে। বেশ 
মজাই লাগছে সন্তুর। 

অন্যরা নামতে শুরু করতেই সন্তু তাড়াহুড়ো করে এগিয়ে গেল দরজার কাছে। 
তারপর সিড়ি দিয়ে নীচে নেমে গেল। কাকাবাবু নামলেন সবার শেষে । কাকাবাবুকে 
ক্রাচে ভর দিয়ে সিড়ি দিয়ে নামতে হয় খুব সাবধানে । সন্তু একটু লজ্জা পেল। আগে 
আগে না এসে তার উচিত ছিল কাকাবাবুকে একটু সাহায্য করা। কিন্তু সে আবার 
সিড়ির কাছে যাবার আগেই কাকাবাবু নেমে পড়েছেন। 

একজন গোলগাল বেঁটেমতন লোক এগিয়ে এসে কাকাবাবুর হাত ছুঁয়ে বলল, 
“আপনি নিশ্চয় মিস্টার রায়চৌধুরী? আমি দাশগুপ্ত। আপনার জন্য গাড়ি নিয়ে 
এসেছি।” 

কাকাবাবু সন্তুকে দেখিয়ে বললেন, “এটি আমার ভাইপো । এর নাম সুনন্দ 

দাশগুপ্ত নামের লোকটি সন্ত্ুর পিঠে হাত দিয়ে বলল, “বেড়াতে এসেছ তো? 
ভাল লাগবে, দেখো খুব ভাল লাগবে!” 

কাকাবাবু দাশগুপ্তকে নিজের কাছে টেনে নিয়ে ফিসফিস করে বললেন, “এ 
যে দু'জন বিদেশি সাহেব, ওদের দিকে একটু নজর রাখতে হবে। ওরা কোথায় 
যায়, কোথায় ওঠে-_-” 

দাশগুপ্ত একট অবাক হয়ে বলল, “এই প্লেনে তো বিদেশি কেউ আসছে না! 
আমরা আগে থেকেই খবর পাই।” 

কাকাবাবু জিজ্ঞেস করলেন, “তাহলে এ দু'জন? 

“ওরা নিশ্চয়ই আংলো ইগ্ডিয়ান। এখানে একটা দেশলাইয়ের কারখানা আছে। 
. সেখানে কিছু আযাংলো ইন্ডিয়ান কাজ করে। মাঝে-মাঝে ওদের যাতায়াত করতে 
হয় কলকাতায়_-” 

“তবু ওরা কোথায় থাকবে, সেটা আমি জেনে রাখতে চাই।” 

দাশগুপ্ত এবার হেসে বলল, “সে ঠিক জানা যাবে। এটা খুব ছোট জায়গা, 
এখানে সকলের সঙ্জেই সকলের দেখা হয়ে যায়। ওরা নিশ্চয়ই দেশলাই কারখানার 
কোয়ার্টারেই থাকবে ।” 

কাকাবাবু আড়চোখে সাহেব দুটির দিকে লক্ষ্য করতে লাগলেন। লোক দুটি 


১১৬ কাকাবাবূর অভিযান 


এমনভাবে এদিক-ওদিক তাকাচ্ছে, যেন কারুকে খুঁজছে। কিন্তু ওদের সঙ্গে দেখা 
করবার জন্য কোনও লোক আসেনি। একটু বাদে ওরা নিজেরাই গট্‌ গট করে হেঁটে 
বেরিয়ে গেল। 

মালপত্তর নিয়ে ওরা এয়ারপোর্টের বাইরে এসে একটা জিপ গাড়িতে চড়ল। 

দাশগুপ্ত বলল, “হ্যা, টুরিস্ট হোমে আপনাদের ঘর বুক করা আছে। সেটাই 
এখানকার সবচেয়ে ভাল জায়গা! খাওয়া-দাওয়ারও কিছু অসুবিধে হবে না। বেশ 
কিছুদিন থাকবেন তো?” 

কাকাবাবু বললেন, “দেখি!” 

প্লেন থেকে বোঝাই যায়নি যে দ্বীপের মধ্যে এরকম একটা শহর আছে। বেশ 
চমৎকার পীচ বাধানো রাস্তা, দু'পাশে নতুন-নতুন বাড়ি ও দোকানপাট। তবে রাস্তাটা 
পাহাড়ি শহরের মতন উচু-নীচু, আর মাঝে-মাঝেই হঠাৎ-হঠাৎ দুরে সমুদ্র দেখা 
যায়। | 

টুরিস্ট হোমটা একটা ছোট টিলার ওপর। আসবার পথে খানিকটা জঙ্গল পার 
হতে হয়। বাড়িটার সামনে অনেকখানি ফুলের বাগান। আর পেছন দিকে গিয়ে 
দাড়ালেই সমুদ্র। খুব কাছে। এখানে অনেকগুলো ছোট ছোট জাহাজ আর স্টিমার 
রয়েছে। চমণ্কার জায়গা । যে-কোনও দিকে তাকালেই চোখ জুড়িয়ে যায়। 

একটা ডবল-বেড ঘর ঠিক করা ছিল সন্ত্রদের জন্য। একজন বেয়ারা ওদের 
মালপত্র পৌছে দিল ঘরে। কাকোবাবু তাকে এক টাকা বখশিস দিতে যেতেই সে 
লজ্জায় জিভ কেটে বলল, “নেহি! নেহি!” 

কাকাবাবু আবার বললেন, “আরে নাও নাও, তোমার চা খাবার জন্য!” 

লোকটি আরও লজ্জা পেয়ে মাথা নুইয়ে ফেলে বলল, “নেহি! নেহি! আপ 
রাখ দিজিয়ে।” 

এ আবার কী রকম-_-হোটেলের বেয়ারা যে বখশিস নিতে চায় না? কাকাবাবু 
দাশগুপ্তকে জিজ্ঞেস করলেন, “এক টাকা বখশিস দিলে কম হয় নাকি? আরও 
বেশি চাইছে?” 

দাশগুপ্ত বলল, “না, না, এরা বখশিস নিতে চায় না। দেখবেন, এখানকার 
লোক খুব ভাল-_-পয়সা-কড়ির দিকে কারুর লোভ নেই!” | 

লোকটির কালো কুচকুচে গায়ের রঙ। চেহারা দেখলেই মনে হয় দক্ষিণ 
ভারতীয়! অথচ হিন্দীতে কথা বলছে। 

কাকাবাবু তাকে জিজ্ঞেস করলেন, “তোমার নাম কী? তুমি বাংলা বোঝো?” 

লোকটি বলল, “হা সাব, বাংলা বুঝি। আমার নাম কড়কড়ি!” 

সন্তু অমনি ফিক করে হেসে ফেলল? কড়কড়ি আবার লোকের নাম হয় নাকি? 


সবুজ দ্বীপের রাজা ১১৭ 


দাশগুপ্ত বলল, “সত্যিই ওর নাম কড়কড়ি। এই যে, শোনো কড়কড়ি, সাহেবদের 
যত্ব-টত্ব করবে কিন্তু! ভাল খাবার-দাবার দেবে। আজ কী কী খাবার আছে?” 

কাকাবাবু বললেন, “মাছের ঝোল ভাত পাওয়া যাবে?” 

দাশগুপ্ত বলল, “মাছ যত ইচ্ছে চাইবেন! এটা তো মাছেরই দেশ। এখানকার 
রীধূনী, বেয়ারা সবাই কেরালার লোক, ওরা আমাদেরই মতন মাছের ঝোল খায়। 
চিংড়ি মাছ পাবেন খুব ভাল। তাছাড়া মুরগী বা হরিণের মাংস-_যেদিন যেটা ইচ্ছা 
হয় অর্ডার করবেন!” 

কাকাবাবু বললেন, “বাঃ, তাহলে তো চমৎকার ব্যবস্থা!” 

দাশগুপ্ত তখনকার মতন বিদায় নিল। আবার সম্ধের সময় আসবে। সন্তু 
সুটকেসগুলো খুলে জামা-টামা সব বার করে গুছিয়ে রাখল। দুটো পাশাপাশি 
বিছানা, বেশ চওড়া খাট। 

কাকাবাবু একটা খাটের ওপর বসে একটা ম্যাপ বিছিয়ে খুব মনোযোগ দিয়ে 
দেখতে লাগলেন। সন্তু পেছনের দরজাটা খুলে বাইরে বেরিয়ে এল। পেছনেও 
খানিকটা বাগান, তারপর পাহাড়টা খাড়া হয়ে নেমে গেছে, তার ঠিক নিচেই সমুদ্র। 
একটু দূরেই, বা পাশে আর-একটা দ্বীপ। সেটা একেবারে জঙ্জালে ভরা । এ ছ্বীপটায় 
একবার যেতেই হবে। 

সন্তু ছ্বীপটার দিকে তাকিয়ে আছে, হঠাৎ শুনতে পেল হাতির ডাক। পরপর 
দু”বার। সে একেবারে শিউরে উঠল। এত কাছের এ দ্বীপটায় বুনো হাতি আছে? 
বাঘ-সিংহও আছে নিশ্চয়ই। এরকম একটা ভয়ংকর জঙ্গল এত কাছে? একটা 
দূরবীন থাকলে সে নিশ্চয়ই হাতিগুলোকে দেখতে পেত। 

কিন্তু সন্তর আর সেখানে বেশিক্ষণ দাড়ানো হল না। কথা নেই বার্তা নেই, 
অমনি বৃষ্টি এসে গেল! প্রথমে মিহি বরফের গুড়োর মতন, তারপরই ঝমবঝম। 
সন্ত দৌড়ে ফিরে এল নিজেদের ঘরে। 

কাকাবাবু তখনও ম্যাপটা দেখছেন। সন্তু উত্তেজিতভাবে বলল, “কাকাবাবু, 
কাকাবাবৃ, সামনের দ্বীপটায় না, হাতি আছে!” 

কাকাবাবু মুখ না তুলেই বললেন, “তা তো থাকতেই পারে!” 

“আমি হাতির ডাক শুনলাম। নিজের কানে, এক্ষুনি!” 

“1৮ 

“ওখানে বাঘ বা সিংহ আছে?” 

কাকাবাবু এবার মুখ তুলে বললেন, “না! আন্দামানে কোনও হিংস্র জন্তু নেই। 
এ হাতিগুলোও পোষা হাতি। বড়বড় গাছ কাটা হয় তো, সেগুলো বয়ে নিয়ে যাবার 
জন্য হাতি লাগে। আমার চেনা এক ভদ্রলোক একবার কলকাতা থেকে পঞ্ঝাশটা 
হাতি নিয়ে এসেছিলেন এখানে ।” 


১১৮ কাকাবাবুর আভিযান 


পোষা হাতির কথা শুনে সন্তু একটু দমে গেল। পোষা হাতি আর বুনো হাতি 
দেখা তো এক নয়! যাই হোক, রিনিকে যখন সে চিঠি লিখবে, তখন লিখবে যে, 
.সে বুনো হাতিরই ডাক শুনেছে। এত গভীর জঙ্ালের মধ্যে পোষা হাতিই বা 
দেখেছে কজন? 

কাকাবাবু বললেন, “সন্তু, এ লোকটিকে ডেকে এক কাপ চা দিতে বলো তো 
আমাকে । ভাত খাবার তো খানিকটা দেরি আছে!” 

এইরে, লোকটার নাম কী যেন? একটু আগেই তো বলল, একদম মনে পড়ছে 
না! গড়াগড়ি? খড়খড়িঃ সুড়সুড়ি? কাতুকুতু? না তো! ধরাধরি? মারামারি? 

বাইরের বারান্দায় বেরিয়ে এসে সন্তু টেচিয়ে বলল, “এই যে, ইয়ে! একটু শুনে 
যাও তো!” 

ভাগ্যিস তাতেই সাড়া দিল লোকটা । ডাইনিং রুমের পাশ থেকে বেরিয়ে এসে 

সন্ত তাকে চায়ের কথাটা জানিয়ে নিশ্চিন্ত হল। ওর নামটা কিন্তু এখনও মনে 
পড়ছে না! 

আশ্চর্ব, এর মধ্যেই বৃষ্টি থেমে গেছে। এ কী রকম ভাল্লুকের জুরের মতন 
বৃষ্টি! আকাশে আর এক টুকরোও মেঘ নেই। 

ভোরবেলা সন্তু ছিল কলকাতায় তার নিজের বাড়িতে। আর এখন এই দুপুরের 
মধ্যেই সে কোথায় চলে এসেছে! হঠাৎ যেন বিশ্বাসই করা যায় না। সত্যি কি সে 
আন্দামানের টুরিস্ট হোমের বারান্দায় দাড়িয়ে আছে? নাকি এটা স্বপ্ন? সন্তু নিজের 
হাতে একটু চিমটি কেটে দেখল, না, এটা স্বপ্ন নয়। 

কাকাবাবুর আগে সন্তু শ্লান করে নেবার জন্য বাথরুমে ঢুকল। সেখানে আবার 
এক অবাক কাণ্ড! শাওয়ার খুলে সে সবেমাত্র ওপর দিকে তাকিয়েছে, পাশের 
দেয়ালে দেখল একটা সবুজ রঙের টিকটিকি! প্রথমে সে ভেবেছিল সাপ বা অন্য 
কিছু। কিন্তু তা নয়। এমনিই একটি সাধারণ টিকটিকি। কিন্তু রঙটা একদম সবুজ! 
টিকটিকিটা তাড়া করে আসছেও না, কিছুই না। শুধু তার দিকে চেয়ে আছে। সবুজ 
রঙের টিকটিকির কথা সে কারুর কাছে কোনওদিন শোনেনি। সে এতই অবাক হয়ে 
গেল যে, আর চেপে রাখতে পারল না। ভিজে গায়ে তোয়ালে পরেই বাথরুম 
থেকে বেরিয়ে এসে বলল, “কাকাবাবু, কাকাবাবু, একটা অদ্ভুত জিনিস!” 

সে এতই উত্তেজিত হয়ে বলল যে কাকাবাবু উপেক্ষা করতে পারলেন না। তাড়াতাড়ি 
উঠে এলেন। টিকটিকিটা দেখে বললেন, সু, অদ্তুতই বটে। এখানে এরকম আরও 
কিছু কিছু আছে, শুনেছি এখানে সাদা রঙের কুমির দেখতে পাওয়া যায়!” 

সন্তু ভাবল, রিনিকে চিঠি লিখে চমকে দেবার আর একটা জিনিস পাওয়া গেল। 
গোয়াতে বেড়াতে গিয়ে ও কি এত সব নতুন জিনিস দেখতে পাবে! 


সবৃজ ছীপের রাজা ১১৯ 


সেদিন দুপুরে আর কোথাও বেরুনো হল না। খাওয়া-দাওয়ার পর বিশ্রাম। 
এখানে সন্ধে হয় বেশ তাড়াতাড়ি। বিকেল হতে না হতেই সন্ধে। 

সম্ধের সময় দাশগুপ্ত এল, তার সঙ্গে যাওয়া হল বাজারের দিকে। পোর্ট ব্রেয়ার 
বেশ আধুনিক শহর। এখানে টেলিফোন করে ডাকলেই ট্যাক্সি এসে যায়। বাজারে 
সবরকম জিনিসই কিনতে পাওয়া যায়। অবশ্য সে-সব জিনিস কলকাতা কিংবা 
মাদ্রাজ থেকে আনা। 

শহরে নানারকম লোক। বাঙালি, মাদ্রাজী, কেরালার লোক, পাঞ্জাবী, বিহারী, 
বর্মী। তবে বাঙালিই যেন বেশি মনে হয়। কিছু লোক আছে, যারা আগেকার 
কয়েদীদের বংশধর । তবে, দাশগুপ্ত বলল, এখানে এখন চুরি ডাকাতি একদম হয় 
না। 

রান্তার পাশে-পাশে বড়-বড় ব্যারাক বাড়িতে দেখা যায় কিছু চীনে মেয়ে-পুরুষ। 
তাদের নোংরা নোংরা জামা, কী রকম রাগ-রাগ চোখে তারা তাকায়। 

কাকাবাবু জিজ্ঞেস করলেন, “দাশগুপ্ত, এরাই বুঝি সেই তাইওয়ানিজ?” 

দাশগৃপ্ত বলল, “হ্যা সার!” 

সন্তু ঠিক বুঝতে পারল না। সে জিজ্ঞেস করল, “কাকাবাবু, তাইওয়ানিজ মানে 
কী?” 

কাকাবাবূর বদলে দাশগুপ্তই বলল, “তাইওয়ান বলে চীনেদের একটা ছোট্ট দেশ 
আছে। তাদের সঙ্গে আমাদের দেশের সম্পর্ক নেই। সেই দেশ থেকে মাঝে মাঝে 
সাত-আটজন লোকসুদ্ধু এক-একটা মাছ ধরা নৌকো এখানে ভেসে চলে আসে। 

“এক দেশের নৌকো তো আর-এক দেশে বিনা অনুমতিতে যাবার নিয়ম নেই। 
তাছাড়া ওরা শুধু মাছ ধরতে আসে, না গুগুচরের কাজ করতে আসে, সেটাও জানা 
দরকার।” 

“কিন্তু ওদের বাড়ির দরজা-টরজা তো সব খোলা । ওরা পালিয়ে যেতে পারে 
না আবার?” 

“কী করে যাবে? ওদের নৌকো যে কেড়ে নেওয়া হয়েছে। সমুদ্র দিয়ে আর 
তো পালাবার কোনও উপায় নেই! ওদের মধ্যে যারা একটু বদমেজাজী, তাদের 
আটকে রাখা হয় জেলে!” 

দাশগুপ্ত এবার কাকাবাবুর দিকে ফিরে বলল, “স্যার, আপনি এখানকার জেল 
দেখতে যাবেন না? এখানকার বিখ্যাত জেল সবাই আগে দেখে । কবে যাবেন? 
কাল?” 

কাকাবাবু গন্ভীরভাবে বললেন, “না। কাল সকালে আমার প্রথম কাজ হবে 


১২০ কাকাবাবূর আভিযান 


এখানকার দেশলাইয়ের কারখানাটা দেখতে যাওয়া। সেখানকার কারুর সঙ্গে 
আপনার চেনা আছে?” 

দাশগুপ্ত বলল, “হ্যা । আ্যাসিস্টান্ট ম্যানেজার মিঃ ভার্গবকে আমি ভালই চিনি।” 
“কাল সকালেই সেখানে যাব।” 

পরদিন খুব সকালে উঠেই সন্তু তৈরি হয়ে নিল। তারপর কাকাবাবুর সঙ্গে 
বেরিয়ে পড়ল হেঁটেই। সকালবেলা একটু হাটলে ভালই লাগে। কাকাবাবু খোড়া 
পা নিয়েও হাটতে ভালবাসেন। কিন্তু সুস্থির হয়ে হাটবার কি উপায় আছে? মাঝে- 
মাঝেই হঠাৎ-হঠাৎ বৃষ্টি। তখন কোনও গাছতলায় গিয়ে দাড়াতে হয়। অবশ্য দু- 
এক মিনিটের বেশি বৃষ্টি থাকে না। 

দাশগৃপ্তর সঙ্গে দেখা হয়ে গেল বড় রাস্তায়। সে তাড়াতাড়ি হেঁটে আসছিল। 
লোকটি বেশ বেঁটে ও মোটা, এত জোরে হাটবার জন্য হাপাচ্ছিল। সে বলল, 
“ দেশলাইয়ের কারখানা অনেকটা দূর, সেখানে তো হেঁটে যাওয়া যাবে না। দাড়ান, 
এই রাস্তা দিয়ে বাস আসবে!” 

মিনিট পনেরো পরেই বাস এল । একদম ভিড় নেই। বাসের মাথায় লেখা আছে 
চ্যাথাম আয়ল্যাণ্ড। তার মানে বাসটা অন্য কোনও দ্বীপে যাবে! কী করে সমুদ্রের 
ওপর দিয়ে বাস যায়? 

দেশলাইয়ের কারখানাটা পোর্ট ব্রেয়ার শহরের একেবারে এক প্রান্তে, বন্দরের 
কাছে। সেখানেই বাস থেকে নেমে পড়া হল, সামনেই কারখানার -বড় গেট, আর 
ডান পাশে সমুদ্র। 

কারখানার গেট দিয়ে ঢুকতে গিয়ে কাকাবাবু হঠাৎ দাড়িয়ে পড়লেন। তারপর 
আপনমনে বললেন, “সন্ভুকে এখানে নিয়ে আসা ভুল হয়েছে। ওকে বাংলোতে 
রেখে এলেই হত!” 

সন্তু একটু দুঃখ পেয়েও চুপ করে রইল। 

দাশগুপ্ত বলল, “কেন, চলুক না!” 

“না, আমরা কারখানায় গিয়ে ম্যানেজার-ট্যানেজারের সঙ্জে কথা বলব, 
সেখানে ও কী করবে? ছেলেমানুষ, গনি লিসানে হাক়া উচিত পয! 

“তা অবশ্য।” 

“সন্তু, তুই আবার এখান থেকে বাস ধরে বাংলোয় ফিরে যেতে পারবি নাঃ” 
দাশগুপ্ত বাধা দিয়ে বলল, “না, তার দরকার নেই। ও এখানেই একটু ঘুরে 
বেড়াক না। আন্দামানে ভয় তো কিছু নেই।” 

“ভয়ের কথা বলছি না।” 

দাশগুপ্ত সন্তুকে বলল, “তুমি সামনের দিকে একটু এগোলেই একটা ব্রীজ 
দেখতে পাবে, তার ওপারে চ্যাথাম আয়ল্যান্ড। সেখানটা ঘুরে এসো না!” 


সবৃজ দীপের রাজা ১২১ 


কাকাবাবু বললেন, “ সেই ভাল, সন্তু, তুই একটু বেড়িয়ে আয় এদিকটা, আবার 
ঠিক এখানে ফিরে আসবি।” 

ওরা কারখানার ভেতরে ঢুকে যাবার পর সন্তু সামনের দিকে এগুলো। একটুখানি 
যেতেই দেখল বা দিকে সমুদ্রের ওপর একটা কাঠের ব্রীজ। তার ওপারে একটা 
গুচকি দ্বীপ। বড় জোর একটা ফুটবল মাঠের সমান। 

ব্রীজটার ওপর পা দিয়ে সন্ত্ুর কেমন যেন অদ্ভুত লাগল। সমুদ্রের ওপর সেতু! 
রামায়ণে সেই রাম তার বানর-সৈন্যদের নিয়ে সমুদ্বের ওপর সেতৃবন্ধন করেছিলেন। 
সেই কথা মনে পড়ে যায়। হোক না এটা ছোট সেতু, তবু দুটো দ্বীপের মাঝখানে 
তো, এবং তলায় আসল সমুদ্র। 

জলের দিকে তাকালে আর চোখ ফেরানো যায় না। এখানে জলের রঙ আর 
ঘন নীল নয়, কাচের বোতলের মতন হালকা সবুজ। তার মধ্যে ভেসে বেড়াচ্ছে 
মাছ, হাজার হাজার, লক্ষ লক্ষ; অনেক মাছই রঙিন, লাল, সবুজ, হলুদ, 
ময়ুরকষ্ঠী-_-মনে হয় গোটা সমুদ্রটাই যেন একটা আাকোয়ারিয়াম! ব্রীজের কাঠের 
খুঁটির গায়ে-গায়ে লেগে আছে কাকড়া-_-সেগুলোর একটাও সাধারণ কাকড়ার মতন 
খয়েরি নয়, মাছগুলোর মতনই নানা রঙে রঙিন। 

সন্তু কিছুক্ষণ তন্ময় হয়ে মাছেদের খেলা দেখছিল, আবার বৃষ্টি এসে গেল। 
সে দৌড়ে চলে গেল ব্রীজের ওপারে। চ্যাথাম দ্বীপটাতে বড়-বড় গুদাম ভর্তি কাঠ, 
এক জায়গায় কাঠ চেরাই হচ্ছে। দ্বীপটার অন্যদিকে রয়েছে কয়েকটা বড়-বড় 
জাহাজ। কোনওটার নাম এস. এস, হরিয়ানা, কোনওটার নাম চলুঙ্গা, কোনওটার 
নাম গঙ্গা। সেখানে কোনও লোকজন নেই। একটু দুরে দেখা যায় সমুদ্রের ওপর 
কয়েকটা মাছ-ধরা নৌকো। 

সন্ত্র সবচেয়ে বড় জাহাজটার খুব কাছে গিয়ে সেটার গায়ে হাত বুলোতে লাগল। 
সে কোনওদিন জাহাজে চাপেনি। ফেরার সময় নিশ্চয়ই জাহাজে করে ফেরা হবে! 
কিন্তু কবে ফেরা হবে? 

হঠাৎ সন্ত্ুর মনে হল, সে অনেক দেরি করে ফেলেছে। কাকাবাবুদের কাজ শেষ 
হয়ে গেছে, তার জন্যই দাড়িয়ে আছেন। সে তাড়াতাড়ি ব্রীজ পেরিয়ে আবার ফিরে 
এল ওপারে। 

কাকাবাবু আর দাশগুপ্ত ঠিক তখুনি বেরিয়ে এলেন কারখানার গেট দিয়ে। 
'কাকাবাবুর মুখ গল্ভীর থমথমে । ক্রাচের খটখট শব্দ তুলে তিনি এগিয়ে গেলেন 
সমুদ্বের দিকে। একদম কিনারার কাছে থেমে দূরের দিকে চেয়ে দাড়িয়ে রইলেন। 
একটা হাত বোলাতে লাগলেন গৌোফের ওপরে। 

সন্তু ফিসফিস করে দাশগুপ্তকে জিজ্ঞেস করল, “ সেই সাহেব দু'জনকে পাওয়া 
গেছে?” 


১২২ কাকাবাবুর আভিযান 


দাশগুপ্ত মাথা নাড়িয়ে জানাল, “না।” 

“তারা এখানে আসেনি তাহলে?” 

“উহু! গত দু'মাসের মধ্যে এখানকার কেউ বাইরে যায়নি। নতুন কেউ 
আসেওনি। এখানে মাত্র তিনজন আ্যাংলো ইন্ডিয়ান কাজ করে। তাদের দেখলাম, 
তারা অন্য লোক!” 

“তবে সেই সাহেব দু'জন নিশ্চয়ই অন্য কোনও হোটেলে আছে।” 

“এখানে সাহেবদের থাকার মতন কোনও হোটেল নেই। ওরা যদি বিদেশি হয়, 
তাহলে তো আরও মুশকিল! কোনও বিদেশিই আগে থেকে অনুমতি না নিয়ে এখানে 
আসতে পারে না!” 

দাশগুপ্ত কাকাবাবুর কাছে এগিয়ে গিয়ে বলল, “স্যার, আপনি চিন্তা করবেন 
না, ওদের ঠিক খুজে বার করা যাবে। এইটুকু ছোট জায়গা, এখানে ওরা পালাবে 
কোথায়?” 

কাকাবাবু মুখটা ফিরিয়ে গম্ভীরভাবে বললেন, “এখানে অনেক দ্বীপ আছে, তার 
যে-কোনও একটাতে গিয়ে লুকিয়ে থাকা তো খুব সোজা!” 

“কিন্ত্র এখানে এসে তাদের লুকিয়ে থেকে কী লাভ? কী আর এমন আছে 
এখানে?” 

কাকাবাবু একটুক্ষণ চুপ করে রইলেন। তারপর অনেকটা আপনমনেই বললেন, 
“আছে। কারণ আছে। সেইজন্যই তো আমিও এসেছি এখানে ।” 

এই সময় চ্যাথাম দ্বীপের পেছন দিক থেকে ভট্ভট্‌ শব্দে একটা মোটরবোট 
বেরিয়ে এল । মোটরবোটটা ছোট্ট, ঠিক একটা হাঙরের মতন দেখতে। সেটা সমুদ্রের 
জল কেটে খুব জোরে ছুটে যেতে লাগল দুরের দিকে। এতদূর থেকেও সন্তুরা স্পষ্ট 
দেখতে পেল, সেই বোটের ওপর দাড়িয়ে আছে দুস্জন সাহেব। কাকাবাবু চেঁচিয়ে 
বললেন, “দাশগুপ্ত, দাশগুপ্ত, একটা মোটরবোট জোগাড় করতে পারো? এক্ষুনি?” 

দাশগুপ্ত অবাক হয়ে বলল, “মোটরবোট? কেন, আপনি কি ওদের তাড়া 
করবেন নাকি?” 

কাকাবাবু অধৈর্য হয়ে প্রায় ধমক দিয়ে বললেন, “আঃ, জোগাড় করতে পারবে 
কিনা বলো না! ওরা একবার লুকিয়ে পড়লে আর ওদের খুঁজে পাওয়া যাবে না! 
এই তো ব্রিজের পাশে একটা খালি মোটরবোট রয়েছে, এটা ব্যবহার করা যায় 
না?” | 

দাশগুপ্ত বলল, “না, স্যার! এখানে পুলিশের অনুমতি ছাড়া কেউ বোট 
পারে না। আমি পুলিশ সুপারের সঙ্জো দেখা করে আপনার জন্য একটা ব্যবস্থা 
করতে পারি--” 

“সে তো অনেক দেরি হয়ে যাবে!” 


সবুজ দ্বীপের রাজা ১২৩ 


কাকাবাবু হতাশভাবে সমুদ্রের দিকে তাকিয়ে রইলেন। সহেবদের মোটরবোট 
ক্রমশ দুরে মিলিয়ে যেতে লাগল। তারপর একটা দ্বীপের আড়ালে বাক নিতেই 
সেটাকে আর দেখা গেল না। 

কাকাবাবু নিজের বা হাতের ওপর ডান হাত দিয়ে একটা ঘুষি মারলেন। তারপর 
বললেন, “এটা আমার আগেই বোঝা উচিত ছিল যে, ওরা ঠিক লুকোবার চেষ্টা 
করবে। এখানে লুকিয়ে থাকা খুব সহজ! ওরা যে বোটটা নিয়ে গেল, সেটা কার 
বোট, কোনও অনুমতি নিয়েছে কিনা--এ খবর জোগাড় করতে পারবে?” 

দাশগুপ্ত বলল, “তা পারব। হারবার মাস্টারের কাছেই খোজ পাওয়া 
যাবে।” 

“তবে এক্ষুনি সেই খবর নিয়ে এসো।” 

দাশগুপ্ত একটুক্ষণ তবু চুপ করে দাড়িয়ে রইল। কিছু চিন্তা করার সময় লোকটির 
একটা চোখ ট্যারা হয়ে যায়। ট্যারা চোখে জলের দিকে তাকিয়ে থেকে সে বলল, 
“এক কাজ করুন, স্যার। আপনি টুরিস্ট হোমে ফিরে যান। ব্রেকফাস্ট খেয়ে নিন। 
ততক্ষণে আমি সমস্ত খবর নিয়ে আপনার কাছে আবার যাচ্ছি। দিল্লি থকে আমার 
কাছে অর্ডার এসেছে আপনাকে সব রকমে সাহায্য করার জন্য। তবে আপনি কোন্‌ 
রহস্যের খোজে এসেছেন, তা কিন্তু আমি এখনও জানি না।” 
তখন তোমাকে সব বলব। চলো, সন্তু!” 


ও ৪3 ৯ 


কাছেই একটা ট্যাক্সি দাড়িয়ে ছিল। বাসের জন্য অপেক্ষা না করে ওরা ট্যান্সিতে 
উঠে পড়ল। 

টুরিস্ট হোমে একটা মস্ত বড় ডাইনিং হল আছে। সকলে সেখানে গিয়েই খাবার- 
টাবার খায়। দুরের সমুদ্র আর পাহাড় দেখতে দেখতে খাওয়া যায়। 

ডাইনিং হলে তখন কয়েকজন লোক বসে ছিল। কাকাবাবু বেশি লোকজন পছন্দ 
করেন না। তিনি সন্তুকে বললেন, “আমাদের বেয়ারাকে বলে দাও, আমার খাবারটা 
আমার ঘরে দিয়ে যেতে।” 
. এই রে, সন্তু আবার বেয়ারাটার নাম ভূলে গেছে। এমন অদ্ভুত নাম, মনে রাখাই 
যায় না। কী যেন ওর নাম, হুটোপাটি? খিটিমিটি? ঝুমঝুমি? গুংগাগুলা? টুংগাটুলা? 
ধুৎ! এরকম আবার নাম হয় নাকি কারুর। অথচ এই রকম সব কথাই মনে আসছে। 
কিড়িমিড়ি? ধাই ধপাস? 

সন্তু, আবার ডাকতে লাগল, “ইয়ে! এই যে ইয়ে, শুনে যাও তো!” 


১২৪ কাকাবারুর আভিযান 


রান্নাঘর থেকে বেরিয়ে এল বেয়ারাটি। সন্তু তাকে হাতছানি দিয়ে কাছে ডেকে 
জিজ্ঞেস করল, “তোমার নামটা যেন কী বলেছিলে?” 

লোকটি এক গাল হাসল। হাসলে তাকে অদ্ভুত দেখায়। কারণ তার একটা দাত 
সোনা দিয়ে বাধানো। গায়ের রঙ কুচকুচে কালো, অন্য সব দাত ধপধপে সাদা, 
একটা দাত সোনালী। 

সে বলল, “সাব, আমার নাম কড়কড়ি!” 

“কড়কড়ি, ও কড়কড়ি! হ্যা, তাই তো! আচ্ছা কড়কড়ি, তুমি আমাদের খাবারটা 
আমাদের ঘরে দিয়ে যাও!” 

“এখনি দিচ্ছি। সাব, একটা বরিয়া চিজ দেখবেন?” 

“কী?” 

“আসুন আমার সঙ্গো!” 

ডাইনিং হলের ডানপাশে একটা ছোট বাগান। তারপর পাহাড়টা ঢালু হয়ে 
নেমে গেছে সমুদ্রে। বাগানের এক কোণে একটা গাছের সঙ্গে একটা অদ্ভূত 
জন্তু বেধে রাখা হয়েছে। সেটা মন্ত বড় একটা কচ্ছপের মতন, কিন্তু গাটা 
কাকড়ার মতন। কড়কড়ি ধরে টানতেই সেটা ক্রোক করে একটা রাগী আওয়াজ 
বার করল। 

সন্তু জিজ্ঞেস করল, “এটা কী?” 

“এটা একটা ক্র্যাব, সাব! ক্র্যাব!” 

“ক্যাব? তার মানে কাকড়া? এত বড়? কাকড়া আবার ডাকে নাকি?” 

“হা, সাব! আজ এটা রান্না করে আপনাদের খাওয়াব! ক্র্যাব খান তো?” 

এ রকম একটা অদ্ভুত জিনিস নিশ্চয়ই কাকাবাবুকে দেখানো উচিত। সন্তু দৌড়ে 
গিয়ে কাকাবাবুকে ডেকে নিয়ে এল। 

কাকাবাবুও চমকে গেলেন। কাছে গিয়ে ঝুঁকে ভাল করে দেখে বললেন, “হু, 
নাম শুনেছি! এগুলোকে বলে কোকোনাট রবার! এরা নারকোল গাছে উঠে 
নারকোল ভেঙে খায়, এদের গায়ে এত জোর!” 

কড়কড়ি বলল, “হা সাব! এরা কোকোনাট খায়।” 

“এটাকে ধরলে কী করে? এদের দাড়ায় তো খুব জোর?” 

“একটা পাথর দিয়ে মেরে উল্টো করে দিয়েছিলাম?” 

“ইস, ছিছি, এরকম একটা প্রাণীকে মারতে আছে? এগুলো খুব রেয়ার, মানে 
খুব কম পাওয়া যায়। এরকমভাবে মারলে পৃথিবী থেকে একদিন এরা শেষ হয়ে 
যাবে।” 

সন্তু বলল, “কাকাবাবু কড়কড়ি বলছে, এটা আজ ও আমাদের রান্না করে 
খাওয়াবে!” 


সবৃজ ছীপের রাজা ১২৫ 


কাকাবাবু দারুণ আপত্তি করে বললেন, “না, না, না। এটাকে মারা উচিত নয়। 
এটাকে এক্ষুনি ছেড়ে দাও। তোমাকে আমি পয়সা দিয়ে দেব!” 

কড়কড়ি খুব অনিচ্ছার সঙ্গে একটা ছুরি এনে দড়িটা কেটে দিল। কাকড়াটা 
তার গুলিগুলি চোখ দিয়ে ওদের দিকে তাকাল। তারপর পেটের নিচ থেকে বার 
করল তার দু'টো দাড়া। প্রায় মানুষের হাতের মতন মোটা। 

কাকাবাবু বললেন, “সাবধান, সরে দাড়াও, সন্ত! এ দাড়া দিয়ে একবার চিমটে 
ধরলে আর কিছুতেই ছাড়ানো যাবে না!” 

কাকড়াটা দুবার ক্লোক ক্লোক শব্দ করল। তারপর হঠাৎ একটা মাকড়শার মতন 
তরতর করে নেমে গেল ঢালু জায়গাটা দিয়ে। 

ওরা ফিরে এল নিজেদের ঘরে। খাবার খেয়ে নেবার পর কাকাবাবু তিন- 
চারখানা বই একসঙ্তো খুলে তার মাঝখানে একটা ম্যাপ বিছিয়ে নিয়ে বসলেন। 
সন্তকে বললেন, “তুমি ইচ্ছে করলে এখন একটু এদিক-ওদিক ঘুরে আসতে 
পারো।” 

সন্তুর একটুও যাবার ইচ্ছে নেই। একটু পরেই দাশগৃপ্তবাবু আসবেন, কাকাবাবু 
তাকে বলবেন যে, কোন্‌ রহস্যের সম্ধানে তিনি এখানে এসেছেন। সেটা সন্ত্রকে 
শুনতে হবে না? কাকাবাবু তো নিজের থেকে তাকে কিছুই বলবেন না। সম্ভুও 
টেবিলে একটা বই খুলে বসে রইল। 

একটু বাদে হাওয়ার ঝাপটায় কাকাবাবূর ম্যাপটা উড়ে গিয়ে পড়ল মাটিতে। সন্তু 
তাড়াতাড়ি সেটা তুলে কাকাবাবুকে দিতে গেল। 

কাকাবাবু জিজ্ঞেস করলেন, “তুমি ম্যাপ কী করে দেখতে হয় জানো?” 

সন্তু বলল, “হ্যা, জানি। ম্যাপের ওপর দিকটা সব সময় উত্তর দিক হয়।” 

কাকাবাবু হাসলেন। বললেন, “তা তো হয়! এই যে দেখো, ভারতবর্ষের 
ম্যাপে, নীচের দিকে সমুদ্রের মধ্যে যে দু*-একটা কালির ছিটের মতন থাকে; 
সেইগুলোই হচ্ছে আন্দামান-নিকোবর দ্বীপপুঞ্জ। এখানে সেই দ্বীপগুলোরই আলাদা 
করে বড় ম্যাপ আঁকা হয়েছে। এই যে লম্বা মতন বড় দ্বীপটা দেখছ, সেটা আসলে 
তিনটে দ্বীপ--এদের নাম হচ্ছে নর্থ আন্দামান, মিডল আন্দামান আর সাউথ 
আন্দামান। এই দ্যাখো, সাউথ আন্দামানের পেটের কাছে পোর্ট ব্রেয়ার--এইখানে 
আমরা আছি। আরও কয়েকটা দ্বীপের নাম নীল, হ্যাভলক, রস--এগুলো সব 
এক-একজন সাহেবের নামে। সাহেবরা আসবার আগে এই দ্বীপগুলো ছিল 
জলদস্যুদের আড্ডা!” 

জলদস্যুদের কথা শুনেই সন্তু চমকে উঠল। জলদস্যু-তার মানেই 
গুপ্তধন-_ ট্রেজার আয়ল্যান্ড বইটার গল্পের কথা মনে পড়ল। তাহলে কি 
কাকাবাবু এখানে গুপ্তধনের সন্ধানে এসেছেন? কাকাবাবু সব সময় পুরনো 


৬১২৬ কাকাবাবুর আভিযান 


ইতিহাস-বই পড়তে ভালবাসেন। হয়তো সেই রকম কোনও বইতে এখানকার 
গুপ্তধনের কথা আছে। 

কাকাবাবু বলতে লাগলেন, “এদিককার সমুদ্র দিয়ে যে-সব জাহাজ যেত, 
জলদস্যুরা হঠাৎ এসে আক্রমণ চালাত সেগুলোর ওপর। একটা পর্তুগীজ জাহাজ 
তো আগুন দিয়ে পুড়িয়েই দিয়েছিল। শেষ পর্যন্ত জলদস্যুদের দমন করার জন্যই 
ব্রিটিশ সরকার এখানে একটা ঘাটি তৈরি করবে ঠিক করল। কিন্তু জলদস্যুরা ছাড়াও 
এখানে আর-একটা বিপদ ছিল। এই সব দ্বীপগুলোতে তখন ভর্তি ছিল হিংস্র 
আদিবাসী--বাইরের লোকজন দেখলেই তারা আক্রমণ করত!” 

সন্তু আর মনের কথাটা চেপে রাখতে পারল না। হঠাৎ বলে ফেলল, 
“কাকাবাবু, এখানে গুপ্তধন নেই?” 

কাকাবাবু অবাক হয়ে চোখ তুলে তাকালেন, “গুপ্তধন? কিসের গুপ্তধন ?” 

“জলদস্যুরা যে অনেক সোনা আর হীরে-মুস্তো লুকিয়ে রাখত দ্বীপের মধ্যে? 
যদি এখানেও সেরকম রেখে থাকে-তারপর সেই জলদস্যুরা মরে 
গেছে_সেগুলোর কথা আর কারুর মনে নেই...” 

কাকাবাবু হেসে চশমাটা খুললেন। তারপর বললেন, “ওসব তো গল্পের বইতে 
থাকে-_ আজকাল কি আর সত্যি সত্যি কেউ গুপ্তধন পায়?” 

“আমরা যদি চেষ্টা করে পেয়ে যাই?” 

“এমনি-এমনি চেষ্টা করলেই যদি গুপ্তধন পাওয়া যায়_-তাহলে তো অনেকেই 
আগে পেয়ে যেত। শোনো, হঠাৎ টাকা-পয়সা পেয়ে বড়লোক হয়ে যাবার লোভ 
করতে নেই! টাকা রোজগার করতে হয় নিজে পরিশ্রম করে কিংবা বুদ্ধি খাটিয়ে। 
যাক ওসব বাজে কথা--শোনো, যা বলছিলাম, এই যে ম্যাপের মধ্যে অনেক 
ছোট-ছোট ফোটা দেখছ, এগুলোও এক-একটা দ্বীপ--আরও অনেক ছোট ছোট 
দ্বীপ আছে, যা ম্যাপেও নেই--এর মধ্যে অনেক দ্বীপেই মানুষ থাকে না। মানুষ 
কখনও যায়ও না-_শুধু পাহাড় আর জঙ্গল--সেই রকম কোনও একটা দ্বীপে যদি 
কয়েকজন সাহেব লুকিয়ে থাকে, কেউ তাদের খুঁজে বার করতে পারবে? 

“কিন্তু সাহেবরা সেখানে লুকিয়ে থাকবে কেন? তাদের কী লাভ?” 

কাকাবাবু উত্তর দিতে যাচ্ছিলেন, ০০55 
হল । কাকাবাবু থেমে গেলেন। 

পর্দা সরিয়ে মুখ ঢুকিয়ে দাশগুপ্ত জিজ্ঞেস করল, “আসব স্যার?” 

কাকাবাবু ব্যস্ত হয়ে বললেন, “হ্যা, হ্যা, এসো। বলো কিছু খবর পেলে? 

দাশগুপ্তর মুখখানা লালচে হয়ে গেছে। অনেকথানি রাস্তা সে যেন দৌড়ে 
এসেছে। পকেট থেকে রুমাল বার করে মুখ মুছতে মুছতে বলল, “বড়ই আশ্চর্যের 
ব্যাপার! আমরা আজ নিজের চোখে দেখলাম একটা মোটরবোট চ্যাথাম দ্বীপের 


সবুজ ঘবীপের রাজা ১২৭ 


পাশ দিয়ে সমুদ্ধে চলে গেল, অথচ হারবার মাস্টার বললেন, আজ সকালে কোনও 
বোটই যায়নি!” 

দাশগুপ্ত একটা চেয়ারে ধপ করে বসে পড়ে বলল, “ব্যাপারটা আপনাকে 
বুঝিয়ে বলছি। এখানে অনেক রকম মোটরবোট আর স্টিমার আছে। কোনওটা যাত্রী 
নিয়ে যায়, কোনওটা মালপত্র, কোনওটা মাছ ধরার কিংবা ঝিনুক তোলার-_তাছাড়া 
আছে পুলিশের বোট--সবগুলোর নাম রেজিস্ট্রি করা আছে, কোন্টা কোন্‌ সময় 
ছাড়ে বা ফিরে আসে তা লিখে রাখতে হয়। এখন হারবার মাস্টার বললেন, আজ 
খুব সকালে একটা শুধু যাত্রী-জাহাজ ছেড়েছে, আর কোনও বোটই ছাড়েনি । এমন 
কী, অন্য সব বোট কোন্টা এখন কোথায় আছে, তারও হিসেব মিলে যাচ্ছে 
সুতরাং সকাল আটটার সময় আর কোনও বোট যেতেই পারে না।” 

কাকাবাবু রেগে উঠে বললেন, “ যেতেই পারে না মানে? তাহলে যেটা দেখলাম, 
সেটা কী?” 

দাশগুপ্ত বলল, “আমিও তো সেই কথাই বললাম। আপনি দেখেছেন, আমি 
দেখেছি, সন্তু দেখেছে, আরও কয়েকজন দেখেছে। তাহলে বলতে হবে, একটা 
আলাদা মোটরবোট বেশি ছিল এখানে, যার খোজ কেউ রাখে না। সেটা কী করে 
সম্ভব?” 

কাকাবাবু বললেন, “খুবই সহজে সম্ভব। ঠিক আর-একটা মোটরবোটের মতন 
একই রকম চেহারা করে আর নাম লিখে কেউ একটা জাল বোট রেখেছিল এখানে । 
সেই জাল বোটটাই সাহেবদের নিয়ে পালিয়েছে। তুমি পুলিশকে এ খবর জানিয়েছ?” 

“হ্যা, স্যার, জানিয়েছি। পুলিশ আপনার কাছেও আসবে। স্যার, পুলিশ 
আপনার পরিচয়টাও জানতে চাইছিল!” 

কাকাবাবু একটা চুরুট ধরালেন। ধোয়া ছেড়ে বললেন, “আমার পরিচয় বিশেষ 
কিছু নেই। আমি এক সময় ভারত সরকারের একটা চাকরি করতাম। একটা দুর্ঘটনায় 
আমার একটা পা নষ্ট হয়ে যাবার পর আমি চাকরি ছেড়ে দিয়েছি। কিন্তু তারপর 
শুধু খেয়ে আর শুয়ে দিন কাটিয়ে দিই না। আমি কিছু-কিছু রহস্য সমাধানের চেষ্টা 
করি। এগুলো সাধারণ খুন্টুনের সমস্যা নয়। পৃথিবীতে এমন কতকগুলো রহস্যময় 
ব্যাপার আছে, যার সমাধান মানুষ এখনও করতে পারেনি। যেমন ধরো, সাংহাইয়ের 
বাজারে অনেকদিন আগে একটা লোক নানারকম জড়িবুটি, পশুপাখির হাড়, 
শেকড়বাকড় এই সব বিক্রি করত। একবার তার দোকানে দুটো দাত পাওয়া গেল, 
যে-দুটো মানুষের দাত ছাড়া অন্য কারুর হতেই পারে না। কিন্তু সেই দাত দুটো 
ছিল এক ইঞ্চি করে লম্বা। অত বড় দাত আজ পর্যন্ত কেউ কোনও মানুষের দেখেনি। 
অন্তত দশ-বারো ফুট লম্বা মানুষের অত বড় দাত থাকতে পারে। অত লম্বা মানুষ 


১২৮ কাকাবাবুর আভিযান 


কি কখনও পৃথিবীতে ছিল? সব বৈজ্ঞানিকই বলছেন, মানুষ অত লম্বা কিছুতেই 
হতে পারে না। তাহলে দাত দুটো কোথা থেকে এল? দাত দুটো তো ভেজাল 
নয়--অনেক পরীক্ষা করে দেখা গেছে, সে-দুটি খাটি মানৃষের দাত। এই দাতের 
রহস্যের মীমাংসা আজও হয়নি!” 

দাশগুপ্তর মুখখানা হা হয়ে গেছে, তার সব কটা দাত দেখা যাচ্ছে, একটা 
চোখও ট্যারা হয়ে গেছে। বোঝা যাচ্ছে, সে খুবই অবাক হয়ে গেছে। সাহেব আর 
মোটরবোটের সঙ্জো এক ইস্ট লম্বা দুটো দাতের যে কী সম্পর্ক সে বুঝতেই পারছে 
না। সন্তুও বুঝতে পারেনি। 

কাকাবাবু আবার বললেন, “দক্ষিণ আমেরিকার একটা জায়গায় কতকগুলো 
বিরাট বিরাট পাথরের বল আছে। বলগুলো কত বড় জানো? একটা মানুষের চেয়েও 
বড়--সেই একটা বল এই ঘরের দরজা দিয়েও ঢুকবে না-বলগুলো পাথরের 
হলেও নিখুত গোল আর চকচকে--সেগুলো মাঠেঘাটে ছড়ানো আছে-__এখন রহস্য 
হচ্ছে, কে বা কারা অত বড় বড় বল তৈরি করেছিল, কেনই বা করেছিল? এ 
রকম বল দিয়ে তো আর ফুটবল খেলা যায় না! মানুষ এর রহস্যটা আজও জানতে 
পারেনি! তারপর ধরো, সম্রাট কণিষ্কের মূর্তিতে কেন মুণ্ডুটা নেই, কোথাও তার 
মুখের কোনও ছবি নেই কেন, সেটাও একটা রহস্য। আমি এরকম রহস্য সমাধানের 
চেষ্টা করি। কিছু একটা টের পেলে আমি ভারত সরকারকে চিঠি লিখে 
জানাই--সরকার তখন আমাকে নানা রকম সাহায্য দেয়। এ-সব কথা তোমাকে 
বললাম বটে, তবে তুমি বেশি লোককে আমার কথা জানিও না।” 

কাকাবাধূ একটু থেমে আবার চুরুট টানতে লাগলেন। দাশগুপ্ত আর সন্তু দারুণ 
কৌতৃহলীভাবে চেয়ে রইল তার দিকে। 

কাকাবাবু বললেন, “এবার তোমরা জানতে চাইতে পারো, এখানে আমি কোন, 
রহস্য সমাধানের জন্য এসেছি! এজন্য আন্দামানের ইতিহাসটা একটু জানা দরকার। 
ইংরেজরা মাত্র শসদেড়েক বছর আগে এখানে এসেছিল বটে, কিন্তু তারও অনেক 
আগে অনেকের লেখায় এই দ্বীপের উল্লেখ আছে। এমন-কী, প্রায় দেড় হাজার 
বছর আগে একজন ভ্রমণকারী এই দ্বীপগুলোর পাশ দিয়ে গিয়েছিলেন। তিনি 
আন্দামানের নাম দিয়েছিলেন “সোনার দ্বীপ” । আরও অনেকে এটাকে (সানার দ্বীপ 
বলেছে। কেন? এ-দ্বীপগুলোর কোথাও তো সোনা পাওয়া যায় না? তবু সোনার 
দ্বীপ নাম দেওয়া হয়েছিল কেন? তারপর ধরো, এই দ্বীপের যে আদিবাসী, তাদের 
মাথার চুল নিশ্রোদের মতন কৌকড়া কৌকড়া। এটাই বা কী করে হল? ভারত 
কিংবা বর্মা কিংবা ইন্দোনেশিয়া-_ যেগুলো এর কাছাকাছি দেশ, সেখানকার লোকদের 
মাথার চুল তো এরকম নয়! তাহলে এই লোকগুলো এল কোথা থেকে? এটা 
রহস্য নয়?” 


সবুজ দ্বীপের রাজা ১২৯ 


দাশগুপ্ত আস্তে আন্তে বলল, “তা বটে। এগুলো রহস্যই বটে।” 

কাকাবাবু বললেন, “কিন্তু আমি এ-সব রহস্য সমাধানের জন্যও আসিনি! আমি 
এসেছি অন্য কারণে!” 

কাকাবাবৃ-উঠে গিয়ে সুটকেস থেকে একটা ফাইল আনলেন। তার মধ্যে অনেক 
পুরনো খবরের কাগজের পাতা কেটে-কেটে জমিয়ে রাখা আছে। সেগুলো ওল্টাতে 
ওল্টাতে তিনি বললেন, “এই যে দ্যাখো, এটা অনেকদিন আগেকার কথা, উনিশশো 
পঁচিশ সাল, তার মানে একান্ন বছর আগে, ডক্টর ম্পিরনভ নামে একজন রাশিয়ান 
বৈজ্ঞানিক এখানে বেড়াতে এসেছিলেন। তারপর তিনি নিরুদ্দেশ হয়ে যান। কেউ 
আর তার খোজ পায়নি। অনেকের ধারণা, তিনি জলে ডুবে মারা গেছেন, কিন্তু 
তার দেহটাও খুজে পাওয়া যায়নি। তিনি খুব নামকরা লোক ছিলেন। তারপর দ্যাখো 
এটা-_উনিশশো সীইত্রিশ সাল-_-পোলাণ্ড থেকে এসেছিলেন দুসজন বৈজ্ঞানিক, 
তাদের মধ্যে একজনের নাম শুধু কাগজে ছাপা হয়েছিল, মিঃ জারজেসকি আর 
তার সঙ্গী, এরাও দু'জনে নিরুদ্দেশ হয়ে যান। তারপর উনিশশো একচল্লিশ সালে 
আবার রাশিয়া থেকে এলেন অধ্যাপক জুসকভ, ইনিও নিরুদ্দেশ। এর বেলায় খুব 
হৈ চৈ হয়েছিল। জাহাজ নিয়ে সমুদ্েও খোজাখুঁজি হয়েছিল। তবু পাওয়া যায়নি । 
এরপর উনিশশো তিপান্ন সালে আবার দুস্জন, সাতান্ন সালে একজন, উনিশশো 
চৌষট্রি সালে একসঙ্গে তিনজন বৈজ্ঞানিক উধাও হয়ে যান। পুরনো খবরের কাগজ 
থেকে আমি এগুলো বার করেছি। কেন একসঙ্গে এতগুলো বৈজ্ঞানিক এই জায়গায় 
এসে নিরুদ্দেশ হয়ে গেছে?” 

দাশগুপ্ত তাড়াতাড়ি বলল, “স্যার, এর দু-একটা ঘটনা আমিও শুনেছি। তবে 
এ-রহস্যের মীমাংসা করা তো শত্ত নয়। এ-সব ব্যাপার তো পুলিশও জানে। 
আপনি জারোয়াদের কথা শুনেছেন?” 

কাকাবাবু বললেন, “শুনেছি।” 

“আন্দামানের দ্বীপগ্ুলোতে পাচ ধরনের আদিবাসী ছিল এক সময়। এর মধ্যে 
অন্যেরা শান্ত হয়ে গেলেও দুটো জাত খুবই হিংস্র। এরা হচ্ছে সেন্টিনেলিজ আর 
জারোয়া। সেন্টিনেলিজরা থাকে অনেক দুরে, আলাদা একটা দ্বীপে । জাবোয়ারা কিন্তু 
কাছেই থাকে-_দক্ষিণ আর মধ্য আন্দামানের গভীর বনের মধ্যে। এই জারোয়ারা 
 সাঙ্ঘাতিক হিংস্র; সভ্যলোক দেখলেই খুন করে। সাধারণ লোক কেউ ওদের 
এলাকায় যায় না। সাহেবদের তো সাহস বেশি হয়, তারা এ জঙ্গলে ঢুকেছে আর 
জারোয়াদের বিষ-মাখানো তীর খেয়ে মরেছে! এ তো খুব সোজা ব্যাপার। ভেবে 
দেখুন স্যার, জারোয়ারা এমন দুর্দান্ত যে, পুলিশ পর্যন্ত ওদের ধার থেষে না। এমন- 
কী, ওদের সংখ্যা যে কত তা গোনা পর্যন্ত যায়নি।” 

কাকাবাবু শান্তভাবে বললেন, “না, ব্যাপারটা অত সোজা নয়। কয়েকটা লোক 


কাকাবাবু-_৯ 


১৩০ কাকাবাবূর আভিযান 


খুন হয়েছে বা নিরুদ্দেশ হয়েছে, সে খোজ নিতেও আমি আসিনি। সে তো পুলিশের 
কাজ। রহস্য হচ্ছে, এইসব বৈজ্ঞানিকরা এখানে এসেছিল কেন? প্রায় পশ্ঝাশ বছর: 
ধরে পৃথিবীর বিভিন্ন জায়গা থেকে কিছু বৈজ্ঞানিক এখানে এসেছে খুন হবার জন্য 
বা নিরুদ্দেশ হবার জন্য? বৈজ্ঞানিকরা এত বোকা হয় না। তারা এসেছিল নিশ্চয়ই 
' কোনও উদ্দেশ্য নিয়ে। সেই উদ্দেশ্যটা যে কী, তা এখনও জানা যায়নি। আমি 
এসেছি সেটা জানতে।” 

দাশগুপ্ত টেচিয়ে বলে উঠল, “তাহলে এই যে সাহেব দুটো--” 

কাকাবাবু বললেন, “হ্যা, এবার ঠিক ধরেছ। এই সাহেব দুটোরও নিশ্চয়ই 
কোনও উদ্দেশ্য আছে। শুধু এই দু'জন কেন, আমার ধারণা আরও কয়েকজন 
এসেছে এর মধ্যে, তারা কোথাও লুকিয়ে আছে।” 
করা হয়েছে?” 

দাশগুপ্ত বলল, “হ্যা, স্যার লশ্ক রেডি। আপনি যখন খুশি ব্যবহার করতে 
পারেন।” 

কাকাবাবু উঠে দাড়িয়ে বললেন, “চলো! আমি এক্ষুনি বেরিয়ে পড়তে চাই।” 


ও্ব ৫ ৯ 


তীরের কাছে সমুদ্বের জল খানিকটা ফিকে নীল আর সবুজে মেশানো, একটু 
দূরে গেলেই গাঢ় নীল। দুরে দূরে দু-একটা ছোট-ছোট দ্বীপ দেখা যায়। একটু 
পরেই মোটরবোটটা গভীর সমুদ্রে পড়ল। 

মোটরবোটটা ছোট, কিন্ত্বু খুব জোরে যায়। বিরাট-বিরাট ঢেউয়ের ওপর দিয়েও 
অনায়াসে চলে যাচ্ছে। শঙ্করনারায়ণ নামে একজন সেই বোটটা চালাচ্ছে, তার 
সঙ্গো রয়েছে আরও দু'জন লোক। 

সন্তু ভেবেছিল, সমুদ্রের ওপর দিয়ে মোটরবোটে চেপে যেতে তার দারুণ লাগবে। 
তার বধুদের মধ্যে কারুর তো এরকম অভিজ্ঞতা হয়নি কখনও। কিন্তু খানিকটা 
পরেই তার আর ভাল লাগল না। কী রকম মাথা ঘুরতে লাগল, পেটের মধ্যে 
মুচড়ে মুচড়ে উঠছে, তার ঘুমোতে ইচ্ছে করছে। সু নিজেই আশ হযে গেল। 
বেড়াতে এসে এরকম তো কখনও হয় না তার। 

সমুদ্র দেখতে একঘেয়ে লাগছে, একসময় সে শুর পড়ল কাঠের বেগের ওপর 
কাকাবাবু সামনের দিকে একদৃষ্টে তাকিয়ে বসে ছিলেন, একবার পিছন ফিরে সন্তুকে 
শুয়ে থাকতে দেখেই তিনি উঠে এলেন। কাছে এসে বললেন, “কী সন্তু, শরীর 
খারাপ লাগছে?” 


সবুজ দীপের রাজা ১৩১ 


সন্তু লজ্জিতভাবে বলল, “না, না, এই এমনি একটু শুয়ে আছি।” 

তাড়াতাড়ি সে উঠে বসার চেষ্টা করল, তার ভয় হল, তার শরীর খারাপ 
দেখলে কাকাবাবু যদি তাকে ডাকবাংলোয় রেখে আসার কথা বলেন! 

কাকাবাবু জিজ্ঞেস করলেন, “মাথা ঘুরছে? পেট ব্যথা করছে?” 

সন্তু উত্তর দেবার আগেই দাশগুপ্ত জিজ্ঞেস করল, “ও বুঝি আগে কখনও 
সমুদ্রে আসেনি?” 

“না।” 

“তাহলে তো সী সিকনেস হবেই। এত বড় বড় ঢেউ...” 

“দেখি, আমার কাছে বোধহয় ট্যাবলেট আছে।” 

কাকাবাবু তার, বড় চামড়ার ব্যাগ হাতড়ে দুটো ট্যাবলেট বার করলেন। এ 
ব্যাগটার মধ্যে অনেক কিছু থাকে। এমন-কী, কীচি, গুলিসুতো, আঠার শিশি পর্যন্ত 
সন্তু দেখেছে। 

কাকাবাবু বললেন, “এই ট্যাবলেট দুটো খেয়ে নাও সন্তু । তারপর শুয়ে থাকো। 
যদি বমি পায় বমি করে ফেলবে, লজ্জার কিছু নেই।” 

সন্ত্রর সত্যি একট্ু-একটু বমি পাচ্ছিল। কিন্তু অতি কষ্টে চেপে রইল। পেটের 
মধ্যেও যেন সমুদ্রের ঢেউ ওঠা-নামা করছে। 

সন্তু এক সময় ঘুমিয়েই পড়েছিল, নি রারিি রাচিন জেগে উঠল। 
দাশগুপ্ত বলল, “এ দেখুন, এ দেখুন!” 

সন্তু ধড়মড় করে উঠে বসে বলল “কী? কী?” 

দাশগুপ্ত সমুদ্রের মাঝখানে একদিকে আঙুল তুলে বলল, “এ যে, দেখতে 
পাচ্ছ?” 

সন্তু দেখল, “একটু দূরে জলের মধ্যে একটা খয়েরী তিনকোনা জিনিস উচু 
হয়ে আছে।” 

“কী ওটা?” 

“হাঙর। এ দ্যাখো আর একটা!” 

“হাঙর এ রকম দেখতে?” 

“এটুকু তো শুধু পাখনা। বাকি হাঙরটা জলের নিচে আছে।” 

ক্রমে দশ-বারোটা হাঙরের পিঠের পাখনা দেখা গেল। দাশগুপ্ত সন্তূকে ভয় 
দেখিয়ে বলল, “দেখেছ তো? এখানে একবার জলে পড়লে আর বাচবার উপায় 
নেই। হাঙরগুলো এক মিনিটে শেষ করে দেবে” 

কাকাবাবু একটা দূরবীন চোখে লাগিয়ে বসে ছিলেন। খানিকটা দূরেই একটা 
দ্বীপ দেখা যাচ্ছে। তিনি দাশগুপ্তকে একটু ধমক দিয়ে বললেন, “হঠাৎ ওরকম ভাবে 
চেচিয়ে. উঠো না। আমি ভাবলাম, তুমি বুঝি কোনও মানুষজন দেখতে পেয়েছ!” 


১৩২ কাকাবাবুর অভিযান 


দাশগুপ্ত আবার চুপ করে গেল। 

কাকাবাবু আবার জিজ্ঞেস করলেন, “এই যে দ্বীপগুলো দেখা যাচ্ছে, এগুলোতে 
নামা যায়?” 

দাশগুপ্ত বলল, “না, স্যার, জেটি না থাকলে নামবেন কী করে? বেশি কাছে 
গেলে বোট তো বালিতে আটকে যাবে!” 

“একেবারে কাছে না গিয়ে যদি খানিকটা দূরে বোট দাড় করিয়ে জলে নেমে 
পড়া যায়?” 

দাশগুপ্ত একেবারে আঁতকে উঠল। চোখ দুটো টলগুলির মতন গোল গোল করে 
বলল, “না, না, তা কখনও হয়? এখানে যেখানে-সেখানে জলে নামতে যাবেন 
না। তাহলেই হাঙর এসে একেবারে ক্যাচ করে পা কেটে নিয়ে যাবে!” 

“তাই নাকি?” 

“হ্যা, সার, সত্যি কথা! একবার আমাদের চেনা একজনের পা কেটে 
নিয়েছিল।” 

কাকাবাবু একটু হেসে বললেন, “আমার তো একটা পা এমনিতেই অকেজো 
হয়ে আছে। হাঙর কি মানুষের দুটো পা-ই কেটে নিয়ে যায়? সব সময় তো শুনি 
ওরা মানুষের এক পা কাটে, আর এক পা রেখে যায়।” 

_ দাশগুপ্ত মজাটা বুঝল না। সে তখনও ভয় পাওয়া গলায় বলল, “ওসব চিন্তা 
ছাড়ুন। আপনি কি দুশোটা দ্বীপের প্রত্যেকটাতেই নেমে নেমে দেখতে চান? সে 
তো অসম্ভব ব্যাপার!” 

“এই দ্বীপে মানুষ থাকতে পারে?” 

“কী করে পারবেঃ খাবার জল কোথায়? সমুদ্রের জল তো খাবার উপায় নেই। 
চারিদিকে এত জল, দেখে দেখে চিত্ত মোর হয়েছে বিকল। এই সব দ্বীপে কেউ 
দুদিন থাকলে জল তেষ্টাতেই শুকিয়ে মরবে!” 

“তাহলে যে-সব দ্বীপে মানুষ থাকে, সেখানে কীভাবে জল পাওয়া যায়?” 

“সে তো ঝরনার জল! যে-সব দ্বীপে বড় পাহাড় আছে, সেখানে ঝরনাও 
আছে। খুব মিষ্টি জল।” 

কাকাবাব্‌ শুধু বললেন, “ছু!” ূ 

মোটরবোটটা এবার মূল সমুদ্র ছেড়ে খাড়িতে ঢুকল। খাড়ি মানে, দু”-পাশে 
দ্বীপ, তার মাঝখান দিয়ে সমুদ্ের রাস্তা। দু'-পাশের দ্বীপগুলো দারুণ ঘন জঙ্জালে 
ভরা, এক-একটা গাছ প্রকাণ্ড লম্বা--তার গায়ে লতাপাতায় ফুটে আছে নানারকম 
ফুল। এ-সব জায়গায় একটা গাছও চেনা গাছের মতন নয়। 

দাশগুপ্ত ফিসফিস করে সন্ত্রকে বলল, “তাকিয়ে থাকো, একটু পরেই কুমির 
দেখতে পাবে।” 


সবুজ দীপের রাজা ১৩৩ 


সন্তু বলল, “কুমির? জলের মধ্যে ভেসে উঠবে?” 

“না। দেখবে পাশের বালির চড়ার রোদ পোহাচ্ছে। লপ্চের আওয়াজ শুনেই 
ঝুপঝাপ করে জলে লাফিয়ে পড়বে।” 

সন্তু একেবারে ঝুঁকে পড়ে বাইরের দিকে তাকিয়ে রইল। 

দাশগুপ্ত বলল, “আজ যদি ভাগ্যে থাকে, তাহলে সাদা কুমিরও দেখতে পাবে!” 

কাকাবাবু আবার মুখ ফেরালেন। দাশগুপ্তকে বললেন, “কী বাজে কথা বলছ? 
সাদা কুমির আবার হয় নাকি?” 

“হ্যা, স্যার হয়। মাঝে মাঝে দেখা যায়! একবার একটা বিরাট তিমিমাছও এসে 
পড়েছিল নিকোবরের দিকে। তার কঙ্কালটা রাখা আছে পোর্ট ব্রেয়ারে। আর কুমির 
আর হাঙরের যা লড়াই বাধে না, স্যার, সে একটা দেখার মতন জিনিস!” 

কাকাবাবু হঠাৎ ডান দিকে ঘুরে বললেন, “মানুষ! এ যে মানুষ দেখা যাচ্ছে!” 

সন্তু কুমির দেখলে যতটা উত্তেজিত হত, কাকাবাবু মানুষ দেখে তার থেকে বেশি 
উত্তেজিত হয়ে পড়লেন। সত্যি দেখা গেল বনের মধ্যে দুটি খাকি প্যান্ট পরা লোক 
ভেতর দিকে হেঁটে যাচ্ছে। 

দাশগুপ্ত কিন্তু বেশি উত্তেজিত হল না। বলল, “হ্যা, এদিকে বন বিভাগের কিছু 
লোক কাঠ কাঠতে আসে। কিন্তু ওদের শুধূ বা দিকেই দেখতে পাবেন। 

ডান দিকে পাবেন না!” 

«কেন?” 

“এই দিকের জঙ্জালে কারুর নামা নিষেধ। এই দিকের জঙ্জালেই জারোয়ারা 
থাকে।” 

সন্ত্র জিজ্ঞেস করল, “জারোয়া কী?” 

“এই রে, এর মধ্যে ভূলে গেলে? তখন বললাম যে! জারোয়া হচ্ছে খুব হিংস্র 
একটা জাত। তারা জামাকাপড় পরে না, তারা বিষাস্ত তীর মারে-__ আমাদের মতন 
লোক দেখলেই তারা খুন করতে চায়।” 

কাকাবাবু জিজ্ঞেস করলেন, “এই যে এখান দিয়ে মোটরবোট কিংবা স্টিমার 
যায়_-এর ওপর তারা তীর মারে না? হঠাৎ যদি তীর ছুঁড়তে শুরু করে?” 

দাশগুপ্ত বলল, “সেই জন্যই দেখবেন, একটু পরে-পরে পুলিশের ক্যাম্প 
বসানো আছে-_পুলিশ ওদের সমুদ্রের ধারে আসতে দেয় না। ওদের দেখলেই গুলির 
আওয়াজ করে ভয় দেখায়। ওরা বন্দুককে খুব ভয় করে!” 

সন্তু বলল, “ওদের বন্দুক নেই বুঝি?” 

“বন্দুক কী বলছ, ওরা আগুন জ্বালাতেই জানে না! ওরা লোহার ছুরিও ব্যবহার 
করতে জানে না। ওদের যে তীর, তার ডগায় লোহা নেই, এমনিই সরু বাশের 
তীর- কিন্তু সেগুলোতে সাঙ্ঘাতিক বিষ মাথানো থাকে। অনেক সময় সমুদ্রতে শিশি 


১৩৪ কাকাবাবর অভিযান 


বোতল ভেসে-ভেসে আসে তো, সেই বোতল ভেঙে ওরা কাচের ছুরি বানায়। 
কিংবা ঝিনুক বা পাথরের ছুরিও আছে। তবে শুনেছি, ওরা মাঝে মাঝে এদিকে 
এসে লোহা চুরি করারও চেষ্টা করে। সেই লোহা ঘষে ঘষে ধারালো অস্ত্র 
বানাচ্ছে।” 

কোনও সভ্য মানুষ ঢোকেনি এ পর্যন্ত?” 

“কার বুকের এত পাটা আছে বলুন? ওখানে ঢুকলে কেউ প্রাণ নিয়ে বেরুতে 
পারে না। চলুন না, একটু দূরে একটা জায়গা আপনাকে দেখাচ্ছি।” 

“তাহলে একথা মনে করা যেতে পারে যে, যে-সব বৈজ্ঞানিক আগে নিরুদ্দেশ 
হয়ে গেছে, তারা এ-জায়গাতেই যাবার চেষ্টা করেছিল?” 

“তা হতে পারে!” 

“এখানে যে সাহেবদের দেখেছিলাম, তারাও তো এখানে আসবার চেষ্টা করতে 
পারে। কারণ তাদের কাছে নিশ্চয়ই বন্দুক-পিস্তভল আছে!” 

“সেটা কিন্তু বলা শস্ত। মাত্র দু'-তিনজন সাহেব বন্দুক পিস্তল নিয়েও এখানে 
এসে কী করবে? পাচ-ছশো হিংস্র জারোয়া যদি তাদের ঘিরে ধরে--” 

“এই দ্বীপের উল্টো দিকেও তো সমুদ্র, সেখানে যাওয়া যায় না?” 

“হ্যা, নিশ্চয়ই যায়। তবে সেদিকে পুলিশ-পাহারা নেই। জারোয়ারা একেবারে 
তীরের কাছে যখন-তখন চলে আসে--” 

“আমি সেদিকে একবার যেতে চাই।” 

দাশগুপ্ত আবার অবাক হয়ে বলল, “এখন?” 

কাকাবাবু জোর দিয়ে বললেন, “কেন, এখন যাওয়া যায় না?” 

“তাহলে স্যার বড্ড দেরি হয়ে যাবে যে? আপনাদের খাওয়া-দাওয়ার ব্যবস্থা 
করতে হবে!” 

“খাওয়ার জন্য ব্যস্ত হবার কিছু নেই।” 

“তা হলেও-_মানে, এই বোটের শুধু এদিক দিয়ে যাওয়ারই পুলিশ-পারমিশান 
আছে। অন্য দিক দিয়ে যাবার জন্য আবার আলাদা করে অনুমতি নিতে হবে। চলুন 
না। দেখি যদি রঙ্গত্‌ থেকে সেই অনুমতি জোগাড় করা যায়। ফেরার;পথে না 
হয়-৮ 

দাশগুপ্ত আর একটু থেমে কাচুমাচুভাবে বলল, “একটা কথা স্যার, এ 
জারোয়াদের মধ্যে যাবেন না! আপনি যে রহস্যের কথা বলছিলেন, তা কি শুধু 
এঁ জায়গাতেই আছে? তাহলে সে রহস্য যেমন আছে, থাক না! কেন শৃধূ-শধু 
প্রাণটা দিতে যাবেন!” 

কাকাবাবু বললেন, “সব মানুষ তো এক রকম. হয় না? কেউ কেউ ভাবে, 

সব যেমন চলছে তেমন চলুক। পুরনো জিনিস খাটাখাটি করার কী দরকার? আর 
কোনও-কোনও লোক একটা জিনিস একবার ধরলে তার শেষ না দেখে ছাড়ে 
না। এই রহস্যটা যদি আমি বুঝতে না পারি, তাহলে কোনওদিন আমার রাত্তিরে 
ঘুম হবে না!” 

“কিন্তু স্যার, ওখানে গেলে যে আমাদের প্রাণটাও যাবে!” 

“তা কখনও হয়? গভর্নমেন্ট থেকে আমার ওপর হুকুম হয়েছে, সব সময় 
আপনার সঙ্জগো সঙ্গে থাকতে । আপনাকে সব রকম সাহায্য করতে ।” 

“তাহলে গভর্নমেন্ট তো তোমাকে খুব বিপদে ফেলেছে দেখছি?” 

“না স্যার, আমি তো আপনাদের সাহায্য করতেই চাই। আপনি তো এদিককার 
ব্যাপার সব জানেন না!” 

“আমরা এখন কোথায় যাচ্ছি?” 

“এ যে বললাম, রঙ্জাতু। এদিককার বেশ বড় জায়গা । আমি ওয়ারলেসে 
আমাদের আসবার কথা জানিয়ে দিয়েছি। জেটিতে জিপগাড়ি রাখা থাকবে । ওখানে 
খুব সুন্দর ডাকবাংলো আছে, পাহাড়ের ওপরে-_ 

“সেখানে পৌঁছতে আর কতক্ষণ লাগবে?” 

“তিনটের মধ্যে পৌছে যাব। রঙ্জাত্‌ থেকে আরও অনেক জায়গায় যাওয়া যায়। 
আপনি যদি চান, আমরা মায়াবন্দরের দিকেও যেতে পারি। আমার কী মনে হয় 
জানেন? এ সাহেবগুলো মায়াবন্দরে থাকেত পারে!” 

«কেন? 

“মায়াবন্দর খুব সুন্দর জায়গা। সাহেব-মেমরা খুব পছন্দ করে।” 

“সে তো যারা বেড়াতে আসে! এই সাহেবরা এখানে বেড়াতে এসেছে, এমন 
মনে করার কোনও কারণ নেই, তাহলে তারা এত লুকোচুরি করত না!” 

একটুক্ষণ সবাই চুপ করে রইল। মোটরবোটের গুটগুট শব্দ শুধু শোনা যায়। 
খাড়ির সমুদ্রে ঢেউ বেশি নেই। দৃপাশেই দেয়ালের মতন জগ্গল। 

সন্তু কুমির দেখার জন্য ব্যাকুল হয়ে আছে। এক সময় সত্যিই দেখা পেল। 
দুটো কুমির বালির ওপরে শুয়ে ছিল। ঠিক যেন দু'টো পোড়া কাঠ। বোটের শব্দ 
শুনে মুখ ঘুরিয়ে তাকাল। তারপর খুব একটা ভয় না-পেয়ে আস্তে আন্তে জলে 
নামল। 

সন্ত বলল, “এ যে! এ যে কুমির!” 

দাশগুপ্ত একটু অবহেলার সঙ্তো বলল, “এ দুটো তেমন বড় নয়! আরও বড় 
আছে। এইটাই কিন্তু সেই জায়গা!” 

সন্ত্ব জিজ্ঞেস করল, “কোন্‌ জায়গা?” 

“সেই যে বলেছিলাম দেখাব! এ জায়গাটার বালির রঙ দেখছ কেমন সোনালী 
সোনালী? অরণ্যদেবের গল্পে সোনা-বেলার কথা পড়েছ তো?” 

“এই সেই সোনা-বেলা নাকি? তাহলে সেই জেড পাথরের ঘর কোথায়£” 

“না, এটা সোনা-বেলা নয়। তবে এখানকার বালি খুব মিহি আর সোনালী 
রঙের। অনেকের ধারণা ওখানে বালির মধ্যে সোনা মিশে আছে।” 

“না, না। গভর্নমেন্ট থেকে পরীক্ষা করে দেখা হয়েছে, সে রকম কিছু নেই। 
তবু লোকের লোভ হয়। ওদিকে তো যাওয়া নিষেধ-_তাও একদিন রান্তিরবেলা 
তিনজন লোক ওদিকে বালি নেবার জন্য নেমেছিল। তিনটে বস্তায় বালি ভরেছে, 
এমন সময় পেছন থেকে জারোয়ারা আক্রমণ করে। দুটো ছেলেকে তক্ষুনি মেরে 
ফেলে- আর একটি ছেলে একজন জারোয়ার পেটে ছুরি মেরে নিজেকে কোনও 
রকমে ছাড়িয়ে সমুদ্রে ঝাপিয়ে পড়ে। জারোয়ারা সাতার জানে না--তাই জলে নামে 
না। সেই ছেলেটিও আহত হয়েছিল, সেই অবস্থায় সমুদ্রে ভাসতে থাকে। তার 
ভাগ্য ভাল, তাকে হাঙরে কুমিরে ধরেনি-__বারো ঘণ্টা বাদে ছেলেটিকে একটা 
পুলিশের বোট উদ্ধার করে। তারপর তার পাগলের মতন অবস্থা । তারপর 
থেকে সে অনবরত চেঁচিয়ে বলে, জারোয়া! এ যে জারোয়া!” 

গল্প বলার সময় ঝৌকের মাথায় দাড়িয়ে উঠে নিজেই সেই ছেলেটিকে নকল 
করে বলতে থাকে, “জারোয়া! এ যে জারোয়া!” 

সন্তু হা করে ঘটনাটা শুনছিল। কিন্তু কাকাবাবু হঠাৎ দাশগুপ্তকে জিজ্ঞেস করলেন, 
“তুমি সেই ছেলেটিকে কখনও দেখেছ? নিজের চোখে?” 

দাশগুপ্ত থতমত খেয়ে বলল, “তা দেখিনি। তবে সবাই এটা জানে!” 

কাকাবাবু বললেন, গল্প! এ-সব বানানো গল্প!” 

“না স্যার, আপনি রঙ্গতে গিয়ে যাকে খুশি জজ্ঞেস করবেন।” 

“আমি লক্ষ্য করেছি তুমি বড্ড গল্প বানাও।” 

দাশগুপ্ত এর পর একেবারেই চুপ করে গেল। 

তিনটের সময় বোট এসে ভিড়ল রঙ্গতে। জেটি থেকে উঠে এসে বাইরের রাস্তায় 
দেখা গেল সত্যি একটা জিপ দাড়িয়ে আছে। আরও আট-ন মাইল যেতে হবে। 

চ০০৫৮৮০৭ নিলি 

» “আমার চশমাটা বোটে ফেলে এসেছি!” 

8৯০৭ “আমি নিয়ে আসছি!” 

“না, আমিই আনছি!” 

কাকাবাবু ক্রাচ খট-খট করে নিজেই এগিয়ে গেলেন জেটির দিকে। 

তারপর একটু বাদে মোটরবোটটার ইগ্জিনের ঘট্ঘট্‌ আওয়াজ সোনা গেল। 

দাশগুপ্ত চেচিয়ে উঠল, “আরে বোটটা ছেড়ে গেল যে! কাকাবাবু গেলেন কোথায়?” 

সন্ত্র তাড়াতাড়ি ছুটে এল জেটির কাছে। মোটরবোটটা সা করে জল কেটে বেরিয়ে 
যাচ্ছে। 

দাশগুপ্ত তার পাশে এসে ধলল, “সর্বনাশের ব্যাপার! মোটরবোটটা আপনা- 
আপনি চলতে লাগল নাকি? তাহলে কি হবে? শঙ্করনারায়ণ শঙ্করনারায়ণ?” 

বোটের চালক শঙ্করনারায়ণও বোটটার দিকে তাকিয়ে দেখছে। লোকটি খুব 
কম কথা বলে। এবার সে বলল, “বোট কখনও আপনা-আপনি চলে! ওটা তো 
উনি চালাচ্ছেন।” 

দাশগুপ্তর চোখ ট্যারা আর মুখ হা হয়ে গেছে। সে ভয়-পাওয়া গলায় বলল, 
“উনি নিজে বোট চালাচ্ছেন? তাহলে উনি নিশ্চয় একলা-একলা জারোয়াদের কাছে 
যেতে চান। উঃ, কী গৌয়ার লোক রে বাবা! জারোয়ারা গুকে মেরে ফেলবেই। 
আমি গভর্নমেন্টকে কী জানাব?” 

মোটরবোটটা এখনও দেখা যাচ্ছে। সন্তু চিৎকার করে ডেকে উঠল, “কাকাবাবু! 
কাকাবাবু!” 

দাশগুপ্তও ট্যাচাল, “মিঃ রায়চৌধুরী।” ূ 
শঙকরনারায়ণ গন্ভীরভাবে বলল, “উনি বেশি. দূর যেতে পারবেন না। বোটে 
ডিজেল নেই। আমি এখান থেকে ডিজেল নেব ঠিক করেছিলাম।” 

দাশগুপ্ত বলল, “আ্যা? ডিজেল নেই? থ্যাঙ্ক ইউ, থ্যাঙ্ক ইউ শঙ্করনারায়ণ! 
তবে তো উনি আর জারোয়াদের জঙ্জালে যেতে পারবেন না!” 

মোটরবোটটা কিন্তু ততক্ষণে অদৃশ্য হয়ে গেছে। সন্তু ভাবল, মোটরবোটটার 
ডিজেল যদি ফুরিয়ে যায়, তাহলে কাকাবাবু মাঝ-সমুদ্রে একা-একা ভাসবেন? 
বোটে তো খাবার-দাবার কিচ্ছু নেই! 

দাশগুপ্ত বলল, “উঃ, কী ডানপিটে লোক বাবা। তাও তো একটা পা অচল। 
দুটো পা থাকলে আরও কী করতেন কে জানে। আচ্ছা, সন্ত, গুর একটা পা কাটল 
কী করে?” 

“আফগানিস্তানে একটা আাকসিডেন্ট হয়েছিল।” 

“ওরে বাবা, উনি আফগানিস্তানেও গিয়েছিলেন ?” 

শঙ্করনারায়ণ জেটির সিড়ি দিয়ে তরতর করে নেমে গিয়ে বালির চড়া ধরে 
দৌড়তে লাগল। দুরে এক জায়গায় কয়েকটা মোটরবোট রয়েছে। ওর মধ্যে 
কোনওটা মাছ ধরার, কোনওটা মালপত্র বয়ে নিয়ে যাওয়ার। একটু বাদেই 
শঙ্করনারায়ণ একটা বোট চালিয়ে নিয়ে এল জেটির পাশে। তারপর বলল, 
আপনারা একজন কেউ আসুন।” 

দাশগুপ্ত বলল, “আমি যাচ্ছি। তুমি একটু থাকো, সন্তু।” 

সন্তু সে কথা শুনল না। সে লাফিয়ে গিয়ে মোটরবোটে উঠল। 


১৩৮ কাকাবাবুর আভিযান 


শঙকরনারায়ণ এত জোরে বোটটা চালিয়ে দিল যে, ওরা সবাই হুমড়ি খেয়ে 
পড়ে যাচ্ছিল আর একটু হলে। সবাই শত্ত করে ধরে রাখল রেলিং। 

একটু বাদেই আগের মোটরবোটটা দেখা গেল। সেটা এদিক-ওদিক এঁকে-বেকে 
যাচ্ছে। কাকাবাবু ভাল চালাতে পারছেন না। দাশগুপ্ত এদিক থেকে আবার ট্যাচাতে 
লাগল, “মিঃ রায়চৌধুরী, মিঃ রায়চৌধুরী!” 

খানিকক্ষণ দুই বোটে পাল্লা চলল। কাকাবাবু থামতে চান না। তারপর হঠাৎ 
এক সময় কাকাবাবুর বোটটা থেমে গেল। মোটরবোট যখন সমুদ্রের ওপর দিয়ে 
চলে, তখন তার একটা বেশ তেজী ভাব থাকে। থেমে গেলেই কী রকম যেন 
অসহায় দেখায়। ঠিক যেন একটা মোচার খোলা। 

শঙ্করনারায়ণ প্রথমে এই বোটটা নিয়ে কাকাবাবূর বোটের চারপাশে বো বো 
৮৮8০ 
লাফিয়ে পড়ল। 

গাদা দির 04 দানার দির নেই। বরং মুখে একটা 
রাগ-রাগ ভাব। কেউ কিছু বলার আগেই তিনি গম্ভতীরভাবে জিজ্ঞেস করলেন, “এই 
বোটটা হঠাৎ আপনা-আপনি থেমে গেল কেন?” 

শঙ্করনারায়ণ বলল, “তেল নেই আর!” 

কাকাবাবু তাকে ধমক দিয়ে-বললেন, “কেন, তেল থাকে না কেন?” 

দাশগুপ্ত বলল, “স্যার, আপনি এটা কী করছিলেন? এ-রকম পাগলামি করার 
কোনও মানে হয়? ওদিকে রঙ্জাতে সবাই আমাদের জন্য খাবার-দাবার নিয়ে বসে 
আছে।” : 
কাকাবাবু বললেন, “আমি এখানে খেতে আসিনি । একটা কাজ করতে এসেছি।” 

“কিন্তু কাজ তো আর পালিয়ে যাচ্ছে না! কাজ মানে তো এ সাহেবগুলোকে 
খোজা? ওরা আর যাবে কোথায়?” 

“আমি একটুও সময় নষ্ট করতে চাই না।” 

“কিন্তু স্যার, আপনাকে একটা কথা বলে দিচ্ছি। আপনি এ জারোয়া-ল্যাণ্ডে 
যেতে পারবেন না। অর্ডার ছাড়া আমি কিছুতেই আপনাকে ওখানে টিডিরারিরারি 
না।” 

“অর্ডারটা দেবে কে?” | 

“পুলিশের এস পি সাহেবের কাছ থেকে অর্ডার আনতে হবে। তাও তিনি 
পারমিশান দেবেন কিনা সন্দেহ। কয়েকজন সাহেব ছবি তোলবার জন্য এসেছিল, 
তাও দেওয়া হয়নি।” 

কাকাবাবু আর কোনও কথা না-বলে এই বোটে উঠে এলেন। এ বোটটাকে 
দাড়ি দিয়ে বাধা হল, তারপর দুটোই চলল একসঙ্জো। 


সবুজ দ্বীপের রাজা ১৩৯ 


তারপর জেটিতে পৌঁছে ওরা বোট থেকে নেমে জিপে উঠলেন, বেশ চওড়া 
বাধানো রাস্তা, দু'পাশে বড় বড় গাছ, কিন্তু মানুষজন বা বাড়িঘর বিশেষ দেখাই 
যায় না। এটাও একটা দ্বীপের মধ্যে, কিন্তু দু পাশের ঘন জঙ্গল দেখে সে- 
কথা আর মনে থাকে না। 


গ্ব৬ ৯ 


আধ ঘন্টার মধ্যেই রঙ্জাতে পৌঁছানো গেল। দাশগুপ্ত বলেছিল, রঙ্গত বেশ বড় 
জায়গা। আসলে একটা ছোট্ট গ্রামের চেয়েও ছোট। কয়েকটা দোকান, দু-তিনটে 
হোটেল আর কিছু বাড়িঘর। যে-কোনও বাড়ির পেছনেই নিবিড় বন। 

রঙ্গতের ডাকবাংলো একটা উচু পাহাড়ের ওপরে। রাস্তাটা এমন খাড়া যে, 
জিপটা ওঠবার সময় রীতিমতন গৌগৌো শব্দ করছে। যে-দিকে তাকানো যায়, শুধু 
জঙ্জাল আর জঙ্জাল। 

বাংলোটা অবশ্য বেশ সুন্দর। দোতলা বাড়ি, বড় বড় কাচের জানলা, সামনে 
সুন্দর ছোট্ট একটা ফুলের বাগান। দোতলার জানলার সামনে দাড়ালে বহুদূর পর্যন্ত 
পাহাড় আর বন দেখা যায়_-এখান থেকে আর সমুদ্র দেখা যায় না। এখানকার 
জঙ্গল এত দেখা যায়-_-এখান থেকে আর সমুদ্র দেখা যায় না। এখানকার জঞ্জাল 
এত ঘন যে আফ্রিকার কথা মনে পড়ে যায়__গল্পের বইতে যে-রকম জঙ্গলের 
কথা আমরা পড়েছি। ও 

রান্না তৈরিই ছিল। ভাত, বড় বড় চিংড়ি মাছ ভাজা আর হরিণের মাংস। 
বাংলোর চৌকিদার খুব দুঃখ করে বলল, সে কিছুতেই পাঠার মাংস জোগাড় করতে 
পারেনি, তাই বাধ্য হয়ে হরিণের মাংস রেঁধেছে। সন্ত্র তো অবাক! পাঠার মাংস 
তো সে কতই খেয়েছে কিন্তু হরিণের মাংস খাওয়াই দারুণ ব্যাপার। এখানে 
হরিণের মাংস খুবই শল্তা, এমন-কী, এক-একদিন বিনা পয়সাতেও পাওয়া যায়। 
মাছ তো শস্তাই। এখানে সবচেয়ে দামি জিনিস তরকারি। অনেক লোক তিন-চার 
বছরের মধ্যে ফুলকপি চোখেই দেখেননি। 

কাকাবাবু দারুণ গম্ভীর, কারুর সঙ্গে কোনও কথা বলছেন না। সন্তু কাকাবাবুর 
এই স্বভাবটা জানে । অনেক লোক শুধু নিজের বাড়ির লোকজন কিংবা টাকাপয়সা 
নিয়ে চিন্তা করেন। কিন্তু কাকাবাবু এমন সব জিনিস নিয়ে চিন্তা করেন, যার সঙ্জো 
তার নিজের কোনওসম্পর্কই নেই। পৃথিবীর নানা দেশ থেকে বৈজ্ঞানিকেরা এসে 
আন্দামানে নিরুদ্দেশ হয়ে যাচ্ছে, এজন্য কাকাবাবূর রাত্তিরে ঘুম হবে না কেন? 
কত লোক তো তবুও ঘুমোয়! 

সেদিন অনেক রাত পর্যন্ত সন্তু শুনতে পেল, কাকাবাবু একা-একা বারান্দায় 


১৪০ কাকাবাবুর অভিযান 


পায়চারি করছেন। বারান্দাটা কাঠের। সেখানে কাকাবাবুর ক্রাচের শব্দ হচ্ছে ঠক্‌ 
ঠক ঠক। 

সকালবেলা দাশগুপ্ত বলল, “স্যার, জিপ রেডি! কখন বেরুবেন?” 

“যেখানে আপনার খুশি। এখানে কত বেড়াবার জায়গা আছে! চিত্রকুট যাবেন?” 

“আমি এখানে বেড়াতে আসিনি, দাশগুপ্ত !” 

চিত্রকূট নামটা শুনে সন্তুর খুব কৌতুহল হল। চিত্রকুট নামটা তো রামায়ণ বইতে 
আছে। এখানেও একটা চিত্রকূট আছে নাকি? জায়গাটা কেমন? 

দাশগুপ্ত এক গাল হেসে বলল, “স্যার, কাজ তো আছেই! তবু এত দূর এসে 
একটু বেড়াবেন না? এখানে ভাল-ভাল জায়গা আছে। মায়াবন্দর যাবেন? 
চমৎকার জায়গা! আর যদি ডিগলিপুর যেতে চান, তাও ব্যবস্থা করা যায়। হরিণের 
পাল আর কুমির দেখতে হলে ডিগলিপুর যেতে হয়! যাবেন?” 

সন্ত্ুর কাছে মায়াবন্দর নামটাও খুব সুন্দর লাগল। সত্যিই এ-রকম নামের 
কোনও জায়গা আছে? জায়গাটা কি যখন-তখন বদলে যায়? 

কাকাবাবু কড়া সুরে বললেন, “আমি কোথাও যেতে চাই না। আমি আজই 
ফিরে যেতে চাই।” 

দাশগুপ্ত হতাশভাবে বলল, “আজই ফিরে যাবেন? একটা দিন থেকে গেলে 
হত না?” 

“না! শুধু শুধু সময় নষ্ট হচ্ছে। এখানে আমাকে এনেছ কেন? আমি কি জায়গা 
দেখতে এসেছি? আজই ফিরে গিয়ে এস পি-র সঙ্গে দেখা করে অনুমতি নিয়ে 
নাও, যাতে আমি যে-কোনও জায়গায় যেতে পারি। এস পি যদি অনুমতি না দেন, 
তাহলে আমাকে দিল্লিতে টেলিগ্রাম পাঠাতে হবে!” 

দাশগুপ্তর নিজেরই আসলে খুব বেড়াবার ইচ্ছে। বোঝা যায়, লোকটি আসলে 
খুব বেড়াতে ভালবাসে। তার মুখ দেখলে আরও বোঝা যায়, কাকাবাবুর কথা তার 
নীরা গাজা হয়নি রারিরারা দিলি নীরা গরিগিদ মা বুল রা বান 
ভয় পেয়েছে। 

সকালবেলায় চা-জলখাবার খেয়েই বেরিয়ে পড়া হল। আবার জিপে করে সেই 
বন্দর পর্যন্ত যাওয়া । কাকাবাবু আগাগোড়া মুখ বুজে রইলেন। জের্টিতে গিয়ে 
মোটরবোটে ওঠার সময় শুধু বোট-চালককে একবার প্রশ্ন করলেন, “ভাল করে 
তেল ভরে নেওয়া হয়েছে তো? আবার কোথাও এটা থেমে যাবে না? 

এই প্রথম শঙ্করনারায়ণকে হাসতে দেখল সন্তু। সে বলল, “না, স্যার, 
থামবে না। আশা করছি, খন্টা চারেকের মধ্যে টি রাকিব 

“ঠিক আছে, চলো!” 


সবুজ দ্বীপের রাজা ১৪১ 


আশ্চর্যের ব্যাপার, মোটরবোটটা ছাড়বার পরই কাকাবাবু চোখ বুজে ঘুমিয়ে 
পড়লেন। আসবার সময় তিনি চারদিক দেখতে-দেখতে আসছিলেন, কিন্তু এখন আর 
তার কোনও আগ্রহই নেই। 

সন্ত্র কিন্তু খুব আগ্রহের সঙ্জে চোখ মেলে রইল । এবার তার পেট ব্যথা হচ্ছে 
না কিংবা বমিও পাচ্ছে না। আসবার সময় সে শধূ ডান দিকটা দেখেছিল, এবার 
বসল বা দিকে। যদি আবার কুমির কিংবা হাঙর দেখা যায়। 

ঘণ্টা দেড়েক পরে ওরা সেই জায়গাটায় এসে গেল, যেখানে জারোয়ারা থাকে। 
সেই বালির চড়াটাও দেখা গেল, যেটার নাম দাশগুপ্ত বলেছিল সোনা-বেলা। 
এখানকার বালিতে নাকি সোনা মিশে আছে। 

ভুল হচ্ছে কিনা মিলিয়ে দেখবার জন্য সন্তু দাশগুপ্তকে জিজ্ঞেস করল, “এইটা 
সেই জায়গা নয়? যেখানে কয়েকটা ছেলে নেমেছিল, আর জারোয়ারা হঠাৎ এসে 
আক্রমণ করল?” : : 
আর তোমার কাকাবাবু বিশ্বাস করলেন না। উনি ভাবলেন আমি বানিয়ে বলেছি! 
আমি কিন্তু ঠিকই বলেছিলাম। জারোয়ারা এমন হিংশ্র_-” 

কাকাব্রাবু এই সময় চোখ মেলে বললেন, “আমি এখনও তোমার কথা বিশ্বাস 
করি না!” 

তার মানে কাকাবাবু সব শুনছিলেন? সজাগই ছিলেন উনি! 

কাকাবাবু উঠে দাড়ালেন। তারপর হুকুমের সুরে বললেন, “বোট ঘোরাও! আমি 
ওই বালির চরে নামব!” 

দাশগুপ্ত বলল, “সে কী? অসম্ভব! আপনাকে কিছুতেই নামতে দেব না, স্যার! 
আপনাকে বললাম না, অর্ডার ছাড়া এখানে নামা যায় না। আপনি কি প্রাণটা 
খোয়াতে চান?” 

কাকাবাবু হঠাৎ এবার কোটের পকেট থেকে তার রিভলভারটা বার করলেন। 
তারপর সেটা উচু করে তুলে বললেন, “আমি যা বলছি, তাই শুনতে হবে! বোট 
ঘোরাও !” 
__ কাকাবাবু খট খট্‌ করে এসে শঙ্করনারায়ণের ঘাড়ের কাছে রিভলভারটা চেপে 
ধরে বললেন, “শঙ্করনারায়ণ, তুমি খুব ভাল ছেলে, আমার কথা শুনে চলো! 
নইলে, তোমাকে আহত করে আমি নিজেই বোট ঘোরাব!” 

শঙকরনারায়ণ একটাও কথা উচ্চারণ না করে খাড়ির ডান দিকে মোটরবোট 
ঘোরাল। 

সেটা -বালির চরে এসে থামবার পর কাকাবাবু নিজেই ক্রাচ নিয়ে অতি কষ্টে 

নামলেন। হাতব্যাগটাও নিয়ে নিলেন। তারপর বললেন, “ (তোমরা সবাই ফিরে যাও! 
আমার জন্য চিন্তা করতে হবে না।” 

দাশগুপ্ত হাত জোড় করে কাদো-কীাদো গলায় বলল, “স্যার, একটা কথা 
জিজ্ঞেস করব? আপনি কেন এখানে যাচ্ছেন? আপনার রহস্য সমাধান করার জন্য 
এ ছাড়া আর কোনও জায়গা কি নেই?” 

কাকাবাবু বললেন, “তার কারণ, অন্য সব জায়গায় গভর্নমেন্টের লোকেরা 
কখনও-না-কখনও যায়। সেখানে অদ্ভুত কিছু থাকলে এতদিনে জানা যেত! শুধু 
এই জায়গাটাতেই আর কেউ আসে না। সুতরাং কিছু রহস্য থাকলে এখানেই আছে। 
তোমরা ফিরে যাও। এস পি-কে বলে কালকে কিছু লোকজন নিয়ে আবার ফিরে 
এসো আমার জন্য ।” 

তিনি এবার সন্তুর দিকে তাকিয়ে বললেন, “সন্তু, তুমিও যাও, পোর্ট ব্রেয়ারে 
আমার জন্য অপেক্ষা করো।” 

দাশগুপ্ত বলল, “ওরে বাবা, যে-কোনও মুহূর্তে জারোয়ারা তীর মারতে 
পারে।” 
দরকার নেই। তোমরা যাও!” 

সঙ্জো-সঙ্জো মোটরবোটটা চলতে শুরু করল। 

কিন্তু সন্তু কিছুতেই কাকাবাবুকে ছেড়ে যাবে না। সে মোটরবোট থেকে ঝাপিয়ে 
পড়ল জলে। 

বোটের চালক শঙ্করনারায়ণ আর একটুও দেরি করল না। সে বোটটা চালিয়ে 
দিল গভীর সমুদ্রের দিকে। 

দাশগুপ্ত পাগলের মতন লাফাতে লাগল। সে হাত-পা ছুঁড়তে লাগল। “এ কি? 
এ কি? আমরা ওদের ফেলে চলে যাব নাকি? আমার তাহলে চাকরি যাবে! পাইলট, 
কোথায় চলে যাচ্ছ?” 

শঙ্করনারায়ণ গণ্ভীরভাবে বলল, “বসে পড়ুন! বসে পড়ুন! গায়ে তীর লাগতে 
পারে!” 

“আযা?” 

দাশগুপ্ত ধপাস করে বোটের মধ্যে শুয়ে পড়ল। 

শঙ্করনারায়ণ বলল, “সবাই মিলে 'একসঙ্জো মরে যাওয়ার কোনও মানে 
আছে? আমরা ওখানে আর একটুক্ষণ থাকলেই জারোয়ারা তীর মারত!” 

“কিন্তু ওদের কী হবে?” 

“মিঃ রায়চৌধুরীর কাছে রিভলবার আছে। তিনি গুলি ছুঁড়ে ভয় দেখিয়ে 
জারোয়াদের আটকাবার চেষ্টা করতে পারেন। পারবেন কিনা জানি না! আমাদের 

উচিত পুলিশের এস পি সাহেবকে সব কিছু জানানো। তারপর পুলিশ নিয়ে এসে 
মোটরবোটটা অনেক দূর চলে এসেছে। এখন দ্বীপের সেই জায়গাটা দেখা যায় 
না। শুধু দেখা যায় জঙ্গল। ওর মধ্যে বিষান্ত তীর নিয়ে লুকিয়ে আছে জারোয়ারা। 
ওখানে বাইরের লোক যে একবার গেছে সে আর ফেরেনি! 
দাশগুপ্ত ফোঁস ফৌস করে দুটো দীর্ঘশ্বাস ফেলল। তারপর তার এমনই দুঃখ 
হল যে, চোখের ওপর হাত চাপা দিয়ে ঘুমিয়ে পড়ল। 


ঝা ৭ ৯ 


পোর্ট ব্রেয়ার পৌঁছতে-পোৌঁছতে বিকেল হয়ে গেল। এস পি সাহেব অফিসে 
নেই। দাশগুপ্ত তক্ষুনি ছুটল তার বাড়িতে। সেখানে গিয়েও এক দারুণ খারাপ খবর 
শুনল। এস পি সাহেব এইমাত্র লিটল আন্দামান রওনা হয়ে গেছেন। 

দাশগুপ্ত হতাশ হয়ে মাটিতে বসে পড়ছিল, কিন্তু এস পি সাহেবের আর্দালি 
বলল, “সাহেব এই মাত্র বেরিয়েছেন, এখনও বির দিচিজ গাছ সাসররে 
পারবেন।” 

দাশগুপ্ত আবার দৌড়ল জেটির দিকে। দূর থেকে দেখল, এস পি-র নিজস্ব 
মোটরবোট তখনও দাড়িয়ে আছে সেখানে, কিন্তু যে-কোন মুহূর্তে ছাড়বে । চিমনি 
দিয়ে ধোয়া বেরুচ্ছে। সে ট্যাচাতে লাগল, “দাড়াও, দাড়াও! পাইলট, বোট ছেড়ো 
না!” 

কোনও রকমে জেটিতে এসে সে লাফিয়ে মোটরবোটের মধ্যে গিয়ে পড়ল। 

এস পি সাহেবের মোটরবোটটা শুধু তার নিজস্ব ব্যবহারের জন্য। ভেতরে তার 
বসবার জায়গাটা সিংহাসনের মতন, লাল ভেলভেট দিয়ে মোড়া। এস পি সাহেবের 
চেহারাটাও দারুণ। টকটকে ফর্সা রঙ, বিশাল মোটা গোফ মিশে গেছে তার লম্বা 
জুলফির সঙ্জো। অনেকটা হরতনের গোলামের মতন মুখ। কোমরে চওড়া বেল্টে 
গৌজা রিভলবার, পায়ে কালো জুতো চকচক করছে। তিনি পা ছড়িয়ে বসে চোখ 
বূজে ছিলেন। 

দাশগুপ্ত ধড়াম করে লাফিয়ে পড়তেই তিনি চোখ মেলে কটমট করে তাকালেন। 
হুংকার দিয়ে বললেন, “এখানে লাফালাফি করছ কেন? সার্কাস দেখাতে এসেছ?” 

দাশগুপ্ত বলল, “স্যার, সর্বনাশ হয়ে গেছে!” 

“কিসের সর্বনাশ? তোমার তো রোজই একটা করে সর্বনাশ হয়!” 

“না, স্যার! সেই যে মিঃ রায়চৌধুরী, যিনি ইন্ডিয়া গভর্নমেন্টের চিঠি নিয়ে 
এসেছিলেন, তিনি জারোয়াদের জঙ্গলে নেমে গেছেন!” 


১৪৪ কাকাবাবুর আভিযান 

“কী?” 

চর বুনি লিলা রর রর 
তাকালেন যেন ওকে একেবারে পুড়িয়ে ছাই করে দেবেন। 

“তুমি সঙ্জো ছিলে, তাও উনি নেমে গেলেন কী করে?” 

দাশগুপ্ত হাত জোড় করে বলল, “স্যার, আমার দোষ নেই, আমি অনেক বারণ 
করেছিলুম, উনি কিছুতেই শুনলেন না। জোর করে নেমে গেলেন।” 

“কতক্ষণ আগে?” 

“প্রায় তিন ঘণ্টা আগে ।” 

“তাহলে দেখো গিয়ে, এতক্ষণে তার মৃতদেহ সমুদ্রে ভাসছে। লোকটা কি পাগল 
না রাম-বোকা? লোকটা তো রোগা আর এক পা খোড়া, ওকে জোর করে আটকে 
রাখতে পারলে না?” 

“স্যার, ওর কাছে রিভলভার আছে।” 

এস পি সাহেব আবার আঁতকে উঠলেন। চিৎকার করে বললেন, “রিভলবার? 
কে দিয়েছে? কার হুকুমে রিভলবার নিয়ে গেছে?” 

“জানি না। আগেই গুর কাছে ছিল!” 

“ছি ছি ছি ছি! এখন যদি একটাও জারোয়াকে গুলি করে মারে, তা হলে আমাকে 
কৈফিয়ৎ দিতে হবে! জারোয়াদের মারা বারণ, তা জানো না?” 

“তা তো জানি। কিন্তু উনি যে কথা শুনলেন না!” 

“বাঘ-সিংহই শিকার করা বন্ধ হত্রে 'গেছে। আর উনি কি মানুষ-শিকারে 
গেছেন? ইচ্ছেমতন জারোয়াদের গুলি করে মারবেন?” 

“উনি গেছেন সেই রহস্যের সন্ধানে ।” 

“চুলোয় যাক রহস্য! জারোয়ারা আপনমনে নিজেদের দ্বীপে আছে, কে ওনাকে 
বলেছে, সেখানে গিয়ে তাদের বিরস্ত করতে? রিভলভার থাকলেও উনি বেশিক্ষণ 
বাচতে পারবেন না। নিজে তো মরবেনই, আমাদেরও চাকরি নিয়ে টানাটানি হবে!” 

“এখন কী উপায় হবে, স্যার?” 

“যাও, শিগগির প্রীতম সিংকে খবর দাও!” 

মোটরবোটটা ইতিমধ্যে চলতে শুরু করেছিল। এস পি সাহেবের ত্ুকুমে সেটা 
এসে আবার জেটিতে ভিড়ল। একজন গার্ড ছুটে গেল প্রীতম সিংকে তকে আনার 
জন্য। 

প্রীতম সিং ছিলেন পুলিশের একজন ইঙ্গপেকটর। এখন রিটায়ার করে পোর্ট 
ব্রেয়ারেই বাড়ি বানিয়ে আছেন। একমাত্র এই প্রীতম সিং-ই কয়েকবার জারোয়াদের 
সঙ্গে কথা বলেছেন, তিনি জারোয়াদের ভাষাও জানেন। জারোয়ারা অন্য সবাইকে 
দেখলেই মারতে আসে, শুধু শ্রীতম সিংকে কিছু বলে না। 

আন্দামানে আদিবাসীদের সংখ্যা খুব কমে যাচ্ছে বলে গভর্নমেন্ট নানাভাবে 
সাহায্য করে তাদের বাচিয়ে রাখতে চান। পুলিশের লোক গিয়ে মাঝে-মাঝে ওদের 
দ্বীপে নানারকম খাবার রেখে আসে। ভাত, চিনি, গুঁড়ো দুধ, নানারকম ফল। 
পুলিশের চলে "যাবার খানিকক্ষণ পর জারোয়ারা এসে সেইসব নিয়ে যায়। তাদের 
জামা-কাপড় পরাবার চেষ্টা হয়েছিল। কিন্তু জামা-কাপড় রেখে এলে তারা নেয় 
না, শুধু তারা পছন্দ করে লাল কাপড় । লাল কাপড় নিয়ে তারা কী করে কে জানে! 
জারোয়াদের কিন্তু খুব আত্মসম্মান-জ্ঞান আছে। তারা এ সব জিনিস এমনি-এমনি 
নেয় না। অবশ্য এ সব খাবার-দাবার আর লাল কাপড়ের বদলে টাকা-পয়সা তারা 
দিতে পারে না, কিন্তু অনেকখানি শুয়োর আর হরিণের মাংস এ জায়গায় রেখে 
যায় পুলিশদের জন্য। 

প্রীতম সিং-এর দারুণ সাহস। একবার তিনি একা এঁ খাবারের বস্তার মধ্যে 
লুকিয়ে বসেছিলেন একদম ন্যাংটো হয়ে। জারোয়ারা কাছে আসতেই তিনি তাড়াতাড়ি 
বেরিয়ে এসে হাত উচু করে দাড়ালেন। তার মানে তিনি আগেই দেখিয়ে দিলেন 
যে, তার কাছে বন্দুক পিস্তল নেই, আর জারোয়াদের যেমন গায়ে পোশাক নেই, 
তেমনি তিনিও কোনও জামা-কাপড় পরেননি। জারোয়ারা অবাক হয়ে তাকিয়ে ছিল 
তার দিকে। তাকে মারেনি। 

তারপর থেকে আন্তে-আন্তে তার সঙ্জো জারোয়াদের ভাব হয়ে যায়। তিনি 
নিজেই কয়েকবার খাবার নিয়ে গেছেন। এর পরে তিনি জামা-কাপড় পরে গেলেও 
জারোয়ারা তাকে অবিশ্বাস করেনি। এখন অবশ্য তিনি বুড়ো। এখন আর পুলিশের 
কেউ জারোয়াদের কাছে যেতে সাহস করে না। প্রীতম সিং এই কিছুদিন আগেও 
জারোয়াদের কাছে একবার গিয়েছিলেন। রঘুবীর সিং নামে একজন বিখ্যাত 
ফটোগ্রাফার যখন এখানে ছবি তুলতে আসেন, তখন প্রীতম সিং-ই তাকে নিয়ে 
গিয়েছিলেন জারোয়াদের ছ্বীপে। প্রীতম সিং সঙ্জে ছিলেন বলেই জারোয়ারা সেই 
ফটোগ্রাফারকে মারেনি। 

একটু বাদেই প্রীতম সিং সেখানে এসে উপস্থিত হলেন। দাড়ি, গৌফ, চুল সব 
সাদা। কিন্তু এখনও খাকি প্যান্ট সার্ট পরতে ভালবাসেন। সব ঘটনা শুনে তিনি 
মাথা নেড়ে বললেন, “খুবই চিন্তার কথা। এ সাহেবকে বাচানো খৃবই শস্ত। যদি 
না এতক্ষণে মরে গিয়ে থাকেন!” 

দাশগুপ্ত বলল, “ওর কাছে তো রিভলবার আছে। চট. করে মারতে পারবে না।” 

প্রীতম সিং বললেন, “আপনি জানেন না। জারোয়ারা একদম মরতে ভয় পায় 
না। একজনকে মারলে অমনি আর একজন এগিয়ে আসে। ওরা যদি চারদিক 
থেকে তীর-ধনুক নিয়ে এগিয়ে আসে, তাহলে উনি একা রিভলভার দিয়েই বা কী 
করবেন?” 

দাশগুপ্ত বলল, “তবু এক্ষনি আমাদের যাওয়া দরকার। একবার চেষ্টা করা 
উচিত অন্তত।” 

প্রীতম সিং বললেন, “দাড়ান, দ্লাড়ান, অত ব্যস্ত হবেন না। বাঙালি ভদ্রলোক 
যদি এখনও সমুদ্রের ধারে লুকিয়ে থাকতে পারেন, তাহলে তাকে উদ্ধারের চেষ্টা 
করা যেতে পারে। কিন্তু জঙ্গলের মধ্যে একবার ঢুকে পড়লে আর উপায় নেই। 
জারোয়াদের সঙ্জো আমার ভাব হয়েছিল বটে, কিন্তু খাতির হয়নি। ওরা খুব কম 
কথা বলে। ওদের ভাষাতেই মোট তিরিশ-চল্লিশটার বেশি শব্দ নেই। ওরা আমাকে 
মাটিতে দাগ কেটে দেখিয়ে বলেছিল, আমি যেন তার ওপাশে কক্ষনো না যাই! 
বনের ভেতরে আমাকে কোনওদিন যেতে দেয়নি। আমার মনে হয়, ওদের মধ্যে 
একজন এমন-কেউ আছে, যার খুব বুদ্ধি, তার কথাই ওরা মেনে চলে। একটা 
কিছু জিজ্ঞেস করলে ওরা সেদিন তার উত্তর না দিয়ে পরের বার দিত। আমি 
অনুরোধ করেছিলাম, একবার ওদের সারা ছ্বীপটা ঘুরে দেখার জন্য। এ দ্বীপের 
ভেতরে তো সভ্য মানুষ কেউ যায়নি, ওখানে কী আছে, কেউ জানে না। কিন্তু 
পরের দিন এসে বলেছিল, না, যাওয়া চলবে না। সেদিনই মাটিতে দাগ কেটে সীমা 
টেনে দেয়।” 

দাশগুপ্ত বলল, “আমরা সঙ্তো পুলিশ নিয়ে যাব। আপনি শুধু ওদের বুঝিয়ে 
বলবেন যে, আমরা ওদের সঙ্জো শত্রুতা করতে আসিনি ।” 

“আমার সে-কথা ওরা শুনবে না! এ রকম চেষ্টা কি আগে হয়নি? অনেকবার 
হয়েছে। কোনও লাভ হয়নি। একবার কী হয়েছিল শুনবেন?” 

প্রীতম সিং এস পি সাহেবের দিকে তাকিয়ে বললেন, “স্যার, আপনি তখন 
এখানে আসেননি । সে-সময় এস পি ছিলেন মিঃ ভার্মা। তার কথা মতন পুলিশরা 
ফাদ পেতে তিনজন জারোয়াকে ধরে ফেলে। জ্যান্ত অবস্থায়। তারপর তাদের হাত 
পা শিকলে বেধে নিয়ে আসা হল। পোর্ট ব্রেয়ারে এনে তাদের শিকল খুলে দিয়ে 
খুব আদর-যত্ব করা হল। খাওয়ানো হল ভাল-ভাল খাবার। হেলিকপটারে চাপিয়ে 
তাদের দ্বীপ আর অন্যসব দ্বীপ দেখিয়ে আনা হল। অর্থাৎ তাদের বোঝানো হল 
যে, আমরা তাদের শত্রু নই, আমরা তাদের মারতে চাই না-_তাদের দ্বীপটাই শুধু 
পৃথিবী নয়__বাইরে আরও কত জায়গা আছে, কতরকম মানুষ আছে। তিনদিন বাদে 
তাদের ফিরিয়ে দিয়ে আসা হল তাদের দ্বীপে-_যাতে তারা গিয়ে অনাদের বলতে 
পারে যে, সভ্য লোকরা তাদের মারেনি, বরং আদর করেছে। এরপর কী হল 
বলতে পারেন?” 

এস পি সাহেব বললেন, “হ্যা, আমি শুনেছি ঘটনাটা। পরদিন দেখা গেল সেই 
তিনজন জারোয়ার মৃতদেহ সমুদ্ধে ভাসছে।” 

প্রীতম সিং বললেন, “অন্য জারোয়ারা তাদের মেরে ফেলেছে। তারা মনে করে, 

সভ্য লোকদের ছোয়া লেগে এ তিনজন অপবিত্র হয়ে গেছে। তাহলেই বুঝুন, ওরা 
কতটা ঘেন্না করে আমাদের ।” 

দাশগুপ্ত বলল, “তবে কি আমরা কিছুই করব না ! এখানে চুপ করে বসে থাকব?” 

এস পি বললেন, “উনি একটা বয়স্ক লোক। নিজে যদি ইচ্ছে করে সেখানে 
যেতে চান, তাহলে নিজেই তার ঠ্যালা বুঝবেন! আমাদের কী করার আছে?” 

“তা বলে আমরা লোকটিকে বাচাবার চেষ্টা করব না? আমার কাছে দিলি 
থেকে অর্ডার এসেছে, ওঁকে সবরকমভাবে সাহায্য করার। স্যার, এক্ষুনি চলুন 
পুলিশ ফোর্স নিয়ে!” 

এস পি সাহেব বললেন, “তারপর জারোয়ারা যখন ঝাঁকে ঝাকে তীর ছুঁড়বে, 
সেগুলো কি আমরা খেয়ে হজম করে ফেলব?” 

প্রীতম সিং বললেন, “বনের মধ্যে ওরা কিছুতেই ঢুকতে দেবে না। তাহলে 
লড়াই লেগে যাবে।” 

দাশগুপ্ত বলল, “দরকার হলে আমাদের গুলি চালাতে হবেই, উপায় কী?” 

এস পি সাহেব বললেন, “আমরা শৃধু-শুধু ওদের মারব? কেন, এ ভদ্রলোককে 
কে ওখানে যেতে বলেছিল? সারা পথবীতে রটে যাবে যে, আমরা আমাদের 
আদিবাসীদের গুলি করে মারি।” 

প্রীতম সিং মাথা নাড়তে নাড়তে বললেন, “বাঙালি ছাড়া এমন উত্তট শখ আর 
কারুর হয় না। জারোয়াদের গুলি করে মারা আমিও সমর্থন করি না।” 

দাশগুপ্ত এস পি সাহেবের হাত জড়িয়ে ধরে বলল, “স্যার, একটা কিছু ব্যবস্থা 
করতেই হবে!” 

এস পি সাহেব বললেন, “আমাকে তাহলে দিলিতে হোম সেকেটারির কাছে 
টেলিশ্বাম পাঠাতে হবে। গভর্নমেন্টের হুকুম ছাড়া আমি কিছু করতে পারব না।” 

“কিন্তু স্যার, দিলি থেকে হুকুম আসতে অন্তত একদিন লেগে যাবে।” 

এস পি সাহেব বললেন, “একদিন অপেক্ষা করতেই হবে । এ ছাড়া আর কোনও 
উপায় নেই।” 

দাশগুপ্ত প্রায় কান্না-কান্না গলায় বলল, “ওর সঙ্তো সেই ছোট ছেলেটিও আছে। 
হায়, হায়, এতক্ষণে ওদের কী হয়েছে, কি জানি!” 


ও ৮ ৯ 


এদিকে সন্তু জলে লাফিয়ে পড়ার পরই ভাবল, তাকে কুমিরে ধরবে। সে ভাল 
সাতার জানে। কিন্তু সাতার কাটতে হল না। সমুদ্রের একটা বড় ঢেউ তাকে পাড়ে 
এনে পৌঁছে দিল। সঙ্গে সঙ্ভো সে উঠেই চলে এল একটা গাছের আড়ালে। 


১৪৮ কাকাবাবুর অভিযান 


আর-একটা গাছের আড়ালে দাড়িয়ে আছেন কাকাবাবু । তিনি খানিকক্ষণ চুপ 
করে দাড়িয়ে থাকবার পর চাপা গলায় বললেন, “তুমি বোকার মতন জলে লাফিয়ে 
পড়লে কেন? তোমাকে পোর্ট ব্রেয়ারে চলে যেতে বললুম না?” 

সন্ত্র বলল, “তুমি কেন এলে?” 

“আমি এসেছি, বেশ করেছি। আমি বুড়ো মানুষ, কোনও একটা বড় কাজের 
জন্য যদি আমি মরেও যাই তাতে কিছু যায়-আসে না। কিন্তু তুমি ছেলেমান্ষ, তোমার 
মাকে আমি বলে এসেছি তোমার কোনও বিপদ হবে না।” 

“মা আমাকে বলে দিয়েছিলেন, সব সময় তোমার কাছাকাছি থাকতে!” 

“আঃ! তুমি এমন গণ্ডগোল বাধালে! যাক গে, তুমি আমার পেছনে এসে 
দাড়াও! একটুও নড়বে না। কোনও শব্দ করবে না!” 

দু'জনে খানিকক্ষণ কান খাড়া করে রইল। কোথাও কোনও শব্দ নেই। বোধহয় 
জারোয়ারা এখনও তাদের আসার ব্যাপারটা টের পায়নি। সামনে থেকেই শুরু 
হয়ে গেছে ঘন জঙ্জাল। ফাক নেই একটুও । এত ঘন জঙ্জালের মধ্যে গায়ে তীর 
লাগবার খুব ভয় নেই। একটু দূর থেকে তীর ছুড়লে কোনও না কোনও গাছে 
আটকে যাবে। 

বেশ কিছুক্ষণ অপেক্ষা করার পর ওরা বুঝতে পারল কাছাকাছি কোনও জারোয়া 
নেই। তখন পা টিপে-টিপে ওরা জঙ্গলের মধ্যে এগোতে লাগল। পায়ের তলার 
মাটি ভিজে স্যাতসেতে। গাছ থেকে খসে পড়া অসংখ্য পাতা পচে নরম হয়ে আছে। 
এখানে যখন-তখন বৃষ্টি হয়। 

কাকাবাবু ভাবছেন, সমুদ্রের ধার থেকে যত দুরে সরে যাওয়া যায়, ততই ভাল। 
এতবড় জঙ্গলের মধ্যে জারোয়ারা তাদের চ্্‌ করে খুজে পাবে না। জঙ্জালের মধ্যে 
দিনের বেলাতেও অন্ধকার। 

কাকাবাবুর ক্রাচটা হঠাৎ এক জায়গায় নরম মাটিতে গেঁথে গেল। তিনি সেটা 
টেনে তুলতে গিয়ে তাল সামলাতে পারলেন না, পড়ে গেলেন হুমড়ি খেয়ে। সন্তু 
তাড়াতাড়ি তাকে ধরল। তারপর সে নিজেই ক্রাচটা উপড়ে তুলল কাদা থেকে। 

সন্তু ভাবল, কাকাবাবু খোড়া পা নিয়ে সব জায়গায় চলাফেরা করতে পারেন 
না। এই রকম জঙ্গলের মধ্যে তো আরও অসুবিধে । তবু তিনি সন্তুর ওপর বর্বাগারাগি 
করছিলেন। ভাগ্যিস সন্তু জোর করে চলে এসেছে! 

কাকাবাবু একটা গাছে হেলান দিয়ে বিশ্রাম নিচ্ছেন। সন্ঘ্র একটুখানি এগিয়ে 
দেখতে গেল। সব সময় গা-টা শিরশির করছে। দাশগুপ্ত বলেছিল, এখামকার 
জঞ্জাল এত গভীর হলেও বাঘ-সিংহের কোনও ভয় নেই। সবচেয়ে বেশি ভয় 
মানুষের! সম্তুর খালি মনে হচ্ছে, কাছেই কারা যেন লুকিয়ে থেকে তাকে দেখছে। 
যে-কোনও মুহূর্তে ঘাড়ের ওপর ঝাপিয়ে পড়বে। 


সবৃজ ছীপের রাজা ১৪৯ 


সন্ত্র ওপরের দিকে মুখ তুলে দেখতে লাগল, কোনও গাছের ওপর কেউ বসে 
আছে কি না। অবশ্য এখানকার গাছে ওঠা সহজ নয়। প্রায় সব কটা গাছই বিরাট- 
বিরাট লম্বা। প্রথম দিকে অনেকখানি উঠে গেছে সোজা হয়ে, কোনও ডালপালা 
নেই, মাথার কাছটা প্রকাণ্ড ছাতার মতন। এক-একটা গাছের বয়স বোধহয় দু”শো 
তিনশো বছর। গায়ে শ্যাওলা ধরে গেছে। 

হটাৎ দূরে একটা ছরছর শব্দ হল। ভয়ে কেঁপে উঠল সন্ত্ু। কারা যেন ঝোপঝাড় 
ভেঙে দৌড়ে আসছে। এইবার তাহলে আসছে জারোয়ারা। আর উপায় নেই। সন্তুও 
ছুটে গিয়ে দাড়াল কাকাবাবুর পাশে। কাকাবাবুও আওয়াজটা শুনেছেন। তিনি সন্তুকে 
ধরে এনে দাড়ালেন দুটো বড় গাছের ফাকে। হাতে রিভলবার । 

একটু বাদেই ওদের খানিকটা দুর দিয়ে ছুটে গেল দুটো হরিণ। তারপর আরও 
তিনটে। শেষ হরিণটি ওদের দিকে অবাক হয়ে চেয়ে দেখে আরও জোরে দৌড়ল। 

কাকাবাবু বললেন, “সাবধান, একটুও নড়বি না। হরিণগুলোকে তাড়া করে 
পেছনে মান্ষ আসতে পারে।” 

কিন্তু কোনও মানুষ এল না। হরিণগুলো এমনিই দৌড়চ্ছে। সন্তু বোধহয় ইচ্ছে 
করলে একটাকে ধরে ফেলতে পারত। কিন্তু এখন সে সময় নয়। 

কাকাবাবু বললেন, “এখানে দাড়িয়ে থেকে লাভ নেই। আমাদের চেষ্টা করতে 
হবে জারোয়াদের চোখ এড়িয়ে যাতে সারা দ্বীপটা একবার ঘুরে দেখে আসা যায়। 
তারপর কাল সকালেই দাশগুপ্ত পুলিশ নিয়ে ফিরে আসবে, তখন আমরা চলে যাব। 
চলো এগোই!” 

চারদিক দেখতে দেখতে খুব সাবধানে ওরা এগোতে লাগল। ব্লমশ অন্ধকার 
হয়ে আসছে। খানিকটা দূরে একটা খুব আন্তে শব্দ শোনা যাচ্ছে। মনে হয় জলের 
শব্দ। নিশ্চয়ই ওখানে কোনও ঝর্না আছে। সন্তুর মনে পড়ে গেল তার খুব তেস্টা 
পেয়েছে। তার গায়ের সমন্ত জামা-প্যান্ট ভিজে । জুতোটাও ভিজে থপ থপ করছে। 
কিন্তু তৃষ্মায় গলা শুকিয়ে কাঠ। 

কাকাবাবু সেই জলের শব্দটা লক্ষ করেই এগুতে লাগলেন। হঠাৎ সন্তু কিসে 
একটা হোচট খেল। 

নিচু হয়ে দেখল, একটা মানুষ প্রকাণ্ড লম্বা একটা লোক, গায়ে কোনও জামা- 
কাপড় নেই। লোকটা মাটিতে চিৎ হয়ে শুয়ে আছে, চোখ দুটো খোলা। 

সন্ত ভয়ে আ করে শব্দ করতে গিয়ে নিজেই মুখে হাত চাপা দিল। 

কাকাবাবু জিজ্ঞেস করলেন, “কী হল?” 

সন্তু কোনও উত্তর দিল না। ভয়ে তার মুখখানা ফ্যাকাশে হয়ে গেছে। 

কাকাবাবুও এবার লোকটাকে দেখতে পেলেন। সঙ্গো সঙ্গো তিনি রিভলভারটা 
উচিয়ে ধরলেন সেদিকে। 


১৫০ কাকাবাবৃর আভিযান 


লোকটি কিন্তু একটুও নড়ল-চড়ল না, কোনও কথাও বলল না। শুধু খোলা 
দু চোখে যেন কটমট করে তাকিয়ে আছে ওদের দিকে। 

কাকাবাবু ঝুঁকে লোকটির গায়ে হাত দিয়েই বললেন, “এ তো মরে গেছে 
দেখছি!” 

কাকাবাবু এবার লোকটির পাশে বসে পড়লেন। লোকটির গায়ে কোনও দাগ 
নেই, কোনও ক্ষত নেই, তাহলে মরল কী করে? লোকটার মাথার চুল নিগ্রোদের 
মতন, কুচকুচে কালো রঙ, হাত দুটো বেশ লম্বা, আর বুকখানা যেন মনে হয় 
পাথরের। এমন একটা জোয়ান লোক এমনি-এমনি মরে গেল? 

কাকাবাবু লোকটাকে উল্টে দিলেন। তখন দেখা গেল, তার ঘাড়ের কাছে 
অনেকখানি রন্তু জমে আছে। সেখানে একটা গর্তের মতন। 

কাকাবাবু ফিসফিস করে বললেন, “গুলি! এর ঘাড়ের মধ্যে গুলি ঢুকে গেছে। 
সর্বনাশ!” 

সন্তু এত কাছ থেকে কোনওদিন কোনও মরা মানুষ দেখেনি। সে ভয়ে কাঠ 
হয়ে দাড়িয়ে আছে, একটাও কথা বলতে পারছে না। 

কাকাবাবু বললেন, “একে গুলি করে মেরেছে। তার মানে সেই সাহেবগুলোও 
এই দ্বীপে নেমেছে। আমি বলেছিলাম না? ওরা আমাদের আগে এসে পৌছে গেছে। 
সন্তু, আমাকে টেনে তোল!” 

কাকাবাবুর একটা পা কাটা বলে উনি একবার বসে পড়লে চট্ট করে নিজে 
থেকে উঠতে পারেন না। তিনি হাত বাড়িয়ে দিলেন, সন্তু সেই হাত ধরে টেনে 
তুলল তাকে। 

কাকাবাবু বললেন, “আমাদের চট করে লুকিয়ে পড়তে হবে। এখন আমাদের 
দুদক থেকে বিপদ। জারোয়ারা দেখলে মারবে, আর সাহেবগুলো দেখলেও 
আমাদের ছেড়ে দেবে না!” 

দু'জনেই একটা ঝোপের আড়ালে কিছুক্ষণ দাড়িয়ে রইল। কোথাও কোনও 
শব্দ নেই, শুধু দূরের একটা ঝর্নার জলের শব্দ ছাড়া। তবু মনে হচ্ছে যেন 
খুব কাছাকাছি কেউ দাড়িয়ে ওদের লক্ষ করছে। সব দিকে এমন ঘুটঘুটে অন্ধকার 
যে, কিছুই দেখা যায় না। বেশ খানিকক্ষণ দাড়িয়ে থেকেও কোনও সাড়া-শব্দ 
পাওয়া গেল না। ৃ 

সন্তুর গলাটা একদম শুকিয়ে গেছে। জলতেম্টায় মনে হচ্ছে যেন বুকটা ফেটে 
যাবে। ঘাড়ের কাছে অনবরত কটা মশা কামড়াচ্ছে। একবার সে চটাস করে মশা 
মারল। 

কাকাবাবু বললেন, “উহু! শব্দ করো না।” 

সন্ত্র বলল, “কাকাবাবু, আমি জল খাব।” 


সবৃজ দীপের রাজা ১৫১ 


কাকাবাবু বললেন, “আমারও জলতেম্টা পেয়েছে। এখানে দাড়িয়ে থেকেও তো 
কিছু লাভ নেই। চলো, আমরা আন্তে আস্তে ঝর্নাটার দিকে এগোই!” 

অন্ধকারে কোথায় পা পড়ছে, তা বোঝবার উপায় নেই। সামনের দিকে হাত 
বাড়িয়ে দেখে নিতে হচ্ছে সামনে কোনও বড় গাছ আছে কি না! তাও গাছে 
মাথা ঠুকে গেল কয়েকবার। কাকাবাবুর ক্রাচটা প্রায়ই জড়িয়ে যাচ্ছে বুনো লতায়, 
সেগুলো টেনে-টেনে ছিড়তে হচ্ছে। 

বেশ খানিকটা যাবার পর ঝর্নাটা চোখে পড়ল। এখানে গাছপালা কিছু কম বলে 
টাদের আলো এসে জলে পড়েছে, তাই অন্ধকার এখানে পাতলা । ঝর্নাটা বেশ 
চওড়া, জলে শ্বোত আছে। 

এতক্ষণ অন্ধকারে থেকে বিচ্ছিরি লাগছিল, তাই স্ত্ু দৌড়ে চলে গেল ঝর্নাটার 
কাছে। ঝর্নার ধারে বালি ছড়ানো, বেশ ঝকঝকে, পরিষ্কার। সন্ত জলের মধ্যে 
এক পা দিয়েই আবার উঠে এল তাড়াতাড়ি। এত জোর স্রোত যে, তাকে টেনে 
নিয়ে যেতে পারে। সে উবু হয়ে মাথাটা ঝুঁকিয়ে চুমুক দিয়ে জল খেয়ে নিল 
খানিকটা। জলটা ঠাণ্ডা নয়, একটু-একটু গরম, আর স্বাদটাও কষা-কষা। তবু 
পেট ভরে জল খেয়ে নিল সন্তু । সারাদিন কিছুই খাওয়া হয়নি। এতক্ষণ খিদের 
কথা মনেই পড়েনি। 

কাকাবাবু ঝর্নার ধারে বসতে গিয়ে হুমড়ি খেয়ে পড়ে গেলেন। জলের মধ্যে 
গিয়ে পড়ার আগেই সন্তু তার পিঠের জামা টেনে ধরল। তাতে কাকাবাবু নিজেকে 
সামলে নিতে পারলেন বটে, কিন্তু একটা সাঙ্ঘাতিক বিপদ ঘটে গেল। হুমড়ি খাবার 
সময় কাকাবাবুর ডান হাতের ক্রাচটা হাত থেকে ছিটকে গিয়ে পড়ল জলে, আর 
অমনি শ্বোতে সেটা ভেসে গেল। সন্তু ঝর্নার ধার দিয়ে খানিকটা দৌড়ে গেল তবু 
সেটাকে ধরতে পারল না, একটু পরেই একটা মস্ত বড় পাথর, সেটা ডিওনো যায় 
না। ডান পাশ দিয়ে ঘুরে যখন আবার ঝর্নাটার কাছে এল, তখন ক্রাচটা অদৃশ্য 
হয়ে গেছে। 

সন্ত্র ফিরে আসতেই কাকাবাবু জিজ্ঞেস করলেন, “পেলি না?” 

“্না।” 

কাকাবাবু হতাশভাবে বললেন, “যাঃ, কী হবে এখন?” 

ক্রাচ ছাড়া কাকাবাবু এক পাও চলতে পারেন না। বা হাতেরটা রয়েছে বটে, 
'কিন্তু একটা নিয়ে হাটতে গেলে একটু বাদেই বগলে দারুণ ব্যথা হয়ে যায়। এমনিতেই 
বিপদে পড়লে কাকাবাবু দৌড়তে পারেন না, এরপর যদি হাটতেও না পারেন, 
তাহলে কী হবে? 

কাকাবাবু একটা দীর্ঘশ্বাস ফেলে চুপ করে বসে রইলেন। তারপর আঁজলা ভরে 
খানিকটা জল নিয়ে এলেন মুখের কাছে। প্রথমে একটু জিভ ঠেকিয়ে স্বাদ নিলেন, 


১৫২ কাকাবাবূর অভিযান 


তারপর বললেন, “এটা-একটা হট ওয়াটার স্প্রিং। কাছাকাছি কোনও জায়গায় 
পাহাড় ফুঁড়ে বেরিয়েছে। জলে অনেকটা গন্ধক আর লোহা মেশানো আছে। তাতে 
অবশ্য কোনও ক্ষতি হবেনা, এ-জল খাওয়া যায়।” 

সন্তুর হাত ধরে উঠে দাড়ালেন কাকাবাবু । তারপর সন্ত্ুর কাধে ভর দিয়েই 
এগোতে লাগলেন ঝর্নার ধার দিয়ে। একটু পরে বললেন, “ কোনও গাছের ডাল 
ভেঙে একটা লাঠি বানিয়ে নিতে হবে অন্তত।” 

সন্তু বলল, “আমি এক্ষুনি বানিয়ে দিচ্ছি।” 

কাছেই একটা গাছের ডাল ধরে সে টান মারল। সেটা কিন্তু ভাঙল না। 
দারুণ শস্ত। সন্তু ডালটা ধরে ঝুলে পড়ল। সেটা নুয়ে পড়ছে, কিন্তু ভাঙছে না 
কিছুতেই। 

কাকাবাবু বললেন, “ছুরি দিয়ে কাটতে হবে। এখানকার বেশির ভাগ গাছই 
প্যাডোক কিংবা সিলভার উড, খুব ভাল কাঠ হয়।! 

সন্ত্ুর পকেটে একটা ছোট্ট ছুরি আছে। তাতে বেশি মোটা ডাল কাটা যাবে না। 
তবু সে চেষ্টা করতে গেল, সেই সময় শুনতে পেল একটা অদ্ভুত শব্দ। কেউ যেন 
খুব জোরে-জোরে নিশ্বাস নিচ্ছে। অনেকখানি রাস্তা দৌড়ে এলে যে-রকম নিশ্বাস 
পড়ে। 

দু'জনেই কান খাড়া করে শুনল আওয়াজটা। এক-একবার থেমে যাচ্ছে, আবার 
শুরু হচ্ছে। খুব কাছেই। শব্দটা লক্ষ করে এগিয়ে যেতেই দেখল একটা লোক শুয়ে 
আছে মাটিতে। তার দেহটা ঝোপঝাড়ের মধ্যে, আর মুখটা বেরিয়ে আছে বাইরে। 
হা করে তাকিয়ে আছে বর্নাটার দিকে আর এ রকম নিশ্বাস ফেলছে। 

এর চেহারাও আগের লোকটার মতন, কিন্তু জ্যোতন্নার আলোয় বোঝা যায়, 
এর সারা গায়ে রম্ত মাখা। 

কাকাবাবু বললেন, “এর গায়েও গুলি লেগেছে। কিন্তু লোকটা এখনও বেঁচে 
আছে।” 

ওরা গিয়ে লোকটার কাছে দাড়াল। লোকটা মুখ ঘুরিয়ে তাকাল ওদের দিকে, 
সেই দৃষ্টিতে দারুণ ঘৃণা। 

কাকাবাবু বললেন, “আহা রে, লোকটা গড়িয়ে গড়িয়ে এতটা এসেছে 
জল খাবার জন্য। আর এগোতে পারেনি । সন্তু, ওকে একটু জল এ্রনে দাও 
তো!” 

সন্তু আজলা করে খানিকটা জল নিয়ে এসে লোকটার মুখের ওপর ঢেলে দিল। 
লোকটা হা করে আছে। যে-টুকু জল মুখের বাইরে পড়েছে, তা জিভ দিয়ে চেটে 
নিচ্ছে। সন্তু তিন-চারবার ওকে জল এনৈ-এনে দিল। কাকাবাবু ততক্ষণে লোকটার 
পাশে বসে পড়েছেন। 


সবুজ দ্বীপের রাজা ১৫৩ 


লোকটার পেটে, কাধে আর পায়ে তিনটে গুলি লেগেছে। এর মধ্যে পেটের 
জখমটাই সাঙ্ঘাতিক। 

কাকাবাবু বললেন, “এখনও চেষ্টা করলে লোকটাকে ধাচানো যায়।” 

তিনি পকেট থেকে রুমাল বার করে তুলোর মতন পেটের ক্ষতটাতে গুঁজে 
দিলেন। তারপর দু'্পায়ের মোজা খুলে ফেলে সেগুলো ছিড়ে গিট বেধে ব্যান্ডেজ 
বানাতে লাগলেন। 

সন্তু পাশে বসে আছে। হঠাৎ লোকটা একটা হাত তুলে সন্তুর গলা টিপে ধরল। 
সন্তু কিছু বোঝবার আগেই আঙুলগুলো সাড়াশির মতন বসে গেল তার গলায়। 
লোকটার শরীর থেকে কতখানি রস্ত বেরিয়ে গেছে, তবু তার গায়ে অসম্ভব জোর। 
সন্তু দু'হাত দিয়ে টেনেও লোকটার হাত ছাড়াতে পারছে না। তার দম আটকে 
আসছে, সে এবার মরে যাবে! সে কোনও শব্দ করতে পারছে না। কাকাবাবু 
অন্যদিকে ফিরে এক মনে মোজা ছিড়ে-ছিড়ে ব্যান্ডেজ বানাচ্ছেন, তিনি কিছু টেরও 
পেলেন না। 

প্রাণপণ চেষ্টায় সন্ত একবার শব্দ করে উঠল, আঁ আঁ-_ 

কাকাবাবু পেছন ফিরে তাকালেন। সঙ্জো সঙ্জো তিনি রিভলভারের বাট দিয়ে 
খুব জোরে মারলেন লোকটার হাতে । লোকটা হাত ছেড়ে দিল, সন্তু ধপাস করে 
পড়ে গেল মাটিতে। 

লোকটা তখন মুখখানা উচু করে কাকাবাবুর একটা হাত কামড়ে ধরল। কাকাবাবু 
সব কিছু ভুলে গিয়ে চেঁচিয়ে উঠলেন “উঃ” করে! তারপর অন্য হাত দিয়ে 
রিভলভারের বাটটা ঠুকে দিলেন লোকটার মাথায়। লোকটার কামড় আলগা হয়ে 
গেল, ঘাড় কাত করে চোখ বুজল। 

কাকাবাবু হামাগুড়ি দিয়ে বর্না থেকে জল এনে এনে ঝাপটা দিতে লাগলেন 
সন্তুর চোখ-মুখে। আর ব্যাকুলভাবে ডাকতে লাগলেন, 'সন্তুঃ সন্তু!” 

একটু বাদে সন্তু চোখ মেলল। তাড়াতাড়ি উঠে বসতে যেতেই কাকাবাবু বললেন, 
“থাক্‌ থাক্‌ উঠতে হবে না। একটু শুয়ে থাক। একটু পরেই সব ঠিক হয়ে 
যাবে।” 

কাকাবাবু আবার হামাগুড়ি দিয়ে গিয়ে জল এনে ছিটিয়ে দিতে লাগলেন সেই 
লোকটির মুখে। সে কিন্তু আর চোখ খুলল না। 
__ কাকাবাবু বললেন, “ লোকটা মরেই গেল নাকি? আমি ওকে মেরে ফেললাম £” 

তিনি লোকটার নাকের কাছে হাত নিয়ে বললেন, “না, এখনও নিশ্বাস পড়ছে। 
অজ্ঞান হয়ে গেছে। থাক্‌।” 

এবার তিনি লোকটার ক্ষত জায়গাগুলো মুছে দিলেন। কিছু লতাপাতা 
ছিড়ে রস লাগিয়ে দিলেন সেখানে। তার মোজার ব্যাণ্ডেজটা বেঁধে দিলেন পেটে। 


১৫৪ কাকাবাবূর আভিযান 


তারপর বললেন, “পেট থেকে যদি রস্ত পড়া বন্ধ হয়, তাহলে বেচেও যেতে 
পারে।” 

সন্ত্র ততক্ষণে উঠে বসেছে। এখনও তার মাথা ঝিম-ঝিম করছে। সে ভেবেছিল 
সে মরেই যাবে। গলাটা ফুলে গেছে। 

কাকাবাবু জিজ্ঞেস করলেন, “এখন কেমন লাগছে? কষ্ট হচ্ছে?” 

সন্ত বলল, “না।” 

“বাবাঃ, কী সাঙ্ঘাতিক!” 

সন্তু খানিকটা অভিমানের সঙ্জে বলল, “আমি ওকে জল খাওয়ালাম, তবু ও 
আমাকে মারতে চাইল কেন? আমরা তো ওকে বাচাবারই চেষ্টা করছিলাম ।” 

কাকাবাবু বললেন, “ওরা আমাদের বিশ্বাস করে না। বাইরের যে-কোনও 
লোকই ওদের কাছে শত্রু।” 

“আমার আর এখানে একটুও থাকতে ভাল লাগছে না।” 

“কাল সকালেই আমরা চলে যাব। পুলিশের বোট আসবে।” 

“যদি না আসে?” 

“আসবে না কেন? নিশ্চয়ই আসবে। ওরা কি আমাদের ভুলে যেতে পারে? 
আমরা রান্তিরটাতে সারা দ্বীপটা একবার ঘুরে দেখে আসব। রাত্তিরেই সুবিধে । 
তারপর ভোরবেলা আমরা সমুদ্রের ধারে লুকিয়ে বসে থাকব। লঞ্চ এলেই উঠে 
পড়ব চট করে! 

এত রকম বিপদের পরও ,কাকাবাবু দ্বীপটা ঘুরে দেখতে চান। ওর উৎসাহ 
কিছুতেই কমে না। ভয়ঙর একটুও নেই। একটা ক্রাচ নেই, নিজে হাটতে পারছেন 
না, তবু এখনও হেঁটে বেড়াবেন। 

সন্ত বলল, “আমরা এখনি সমুদ্বের ধারে চলে যাই না কেন?” 

কাকাবাবু বললেন, “বাঃ গোটা দ্বীপটা না-দেখেই চলে যাব? তাহলে এলাম 
কেন? সবটা না-দেখে ফিরব না!” 

আবার তিনি সন্তুর কাধ ধরে হাটতে লাগলেন। ঝর্নার পাশ দিয়ে-দিয়েই। কারণ 
বালির ওপরটা বেশ পরিষ্কার। পায়ে লতাপাতা আটকে যায় না। জ্যোৎন্নায় 
সামনেটাও দেখা যায়। 

তবু বেশি দূর আর এগোনো হল না। খানিকটা বাদে হঠাৎ দেখা গেম, বনের 
মধ্যে এক জায়গায় জ্বলে উঠল একটা টর্চের আলো। 

কাকাবাবু সঙ্জো-সঙ্জো সন্ত্রকে এক ধাক্কা দিয়ে নিজেও শুয়ে পড়লেন মাটিতে। 
গড়াতে-গড়াতে ঝর্নার ধার থেকে সরে গিয়ে ঢুকে পড়লেন একটা ঝোপের মধ্যে। 
সন্ত্ুও চলে এল কাকাবাবুর পাশে-পাশে। 

অমনি গুডুম-গুডুম করে দুটো গুলির শব্দ হল। 


সবুজ দ্বীপের রাজা ১৫৫ 


সেই গুলির শব্দ যেন প্রতিধবনি তুলল জঙ্জালের মধ্যে। যেন দূরে কোনও 
পাহাড়ের গায়ে ধাক্কা লেগে শব্দগুলো ফিরে আসছে। তারপর বেশ কিছুক্ষণ আর 
কোনও আওয়াজ নেই। সন্তু প্রায় নিশ্বাস বন্ধ করে শুয়ে থাকে, কিন্তু তার বুকের 
মধ্যে টিপটিপ শব্দ হচ্ছে, যেন সেটাই বাইরের লোক শুনে ফেলবে। 

একটু বাদে শোনা গেল পায়ের শব্দ। একসঙ্জে অনেক লোকের। ভাল করে 
লক্ষ্য করলে বোঝা যায়, যারা হাটছে, তাদের খালি পা নয়, তারা জুতো পরে 
আছে। লোকগুলো আসছে এদিকেই। মাঝে-মাঝে টর্চের আলো জুলেই নিভে যাচ্ছে। 
তারপর প্রায় সাত-আটজন লোক এসে দাড়াল ঝর্নাটার ধারে। এরা সবাই সাহেব। 
না, সবাই নয়, একজনকে মনে হয় পাঞ্জাবী শিখ। তারা টর্চ ঘুরিয়ে চার পাশটা 
দেখতে লাগল। 

একজন ইংরিজিতে বলল, “নিশ্চয়ই এখানে একটু আগে কেউ ছিল। আমি 
গলার আওয়াজ শুনেছি।” 

আর-একজন বলল, “এই দ্যাখো, বালিতে পায়ের ছাপ।” 

আবার তারা টর্চের আলো ফেলল ঝর্ণার দুর্শদকে। 

কাকাবাবু আর সন্তু যদিও একটা বেশ ঘন ঝোপের মধ্যে লুকিয়ে আছে, কিন্তু 
সেটা ঝর্না থেকে খুব দুরে নয়। এ সাহেবরা একটু ভাল করে খুঁজলেই সন্তুরা 
ধরা পড়ে যাবে। কাকাবাবু একহাতে রিভলভারটা তাক করে ধরে, অন্য হাতটা 
তার ওপর চাপা দিয়ে রেখেছেন। 

সাহেবদের মধ্যে দু'জনের হাতে রাইফেল, বাকিদের হাতে রিভলভার! আর 
পাগ্াবীর মতন চেহারার লোকটির হাতে টর্চ । 

সন্তু টের পেল তার পায়ের কাছে কী যেন একটা নড়ছে। একটা ঠাপা ঠাণ্ডা 
জিনিস তার গায় লাগছে। সাপ নাকি? কাকাবাবু যদিও বলেছিলেন যে, এখানকার 
সাপের বিষ নেই, কিন্তু সে-কথা সন্তুর তখন মনে পড়ল না। সে তাড়াতাড়ি পা- 
টা সরিয়ে নিল। এবার পা-টা পড়ল বেশ বড় একটা ঠাণ্ডা জ্যান্ত জিনিসের ওপর। 
দারুণ ভয় পেয়েও সন্ত্র মুখ দিয়ে কোনও শব্দ করল না বটে, কিন্তু পা-টা আবার 
সরিয়ে নিতেই শুকনো পাতায় খচমচ শব্দ হল। 

সঙ্জো-সঙ্তো টর্চের আলোটা ঘুরে গেল এদিকে। 

কিন্তু সন্তুরা ধরা পড়ার আগেই একটা সাহেব “ওয়া” বলে টেঁচিয়ে উঠল। আর- 
একজন উত্তেজিতভাবে বলল, “ওরা আবার তীর ছুঁড়ছে। টর্টটা শিগগির নেভাও, 
বোকা!” 

তারপরই একসঙ্গে ছস্টা বন্দুক পিস্তল গর্জে উঠল। সন্তুরা বুঝতে পারল, ওদের 
পিছন দিক থেকে ঝাকে ঝাকে তীর ছুটে আসছে। কয়েকটা তীর গাছের ডালে 
লেগে আটকে গিয়ে পড়ে যাচ্ছে মাটিতে । জারোয়াদের সঙ্গে সাহেবদের যুদ্ধ শুরু 

হয়ে গেছে। সন্ত্ুরা পড়ে গেছে মাঝখানে । যে-কোনও দিক থেকে গুলি কিংবা তীর 
এসে লাগতে পারে ওদের গায়ে। কিন্তু এখন কিছুই করার উপায় নেই। 

সাহেবরা এক জায়গায় দাড়িয়ে নেই, তারা এদিক-ওদিক দৌড়চ্ছে আর গুলি 
চালাচ্ছে । জারোয়ারা যাতে তাদের ওপর টিপ না করতে পারে। এর মধ্যে এত 
গোলাগুলির শব্দ শুনে ভয় পেয়ে কোথা থেকে বেরিয়ে পড়ল এক পাল বুনো 
শুয়োর। তারা জীবনে কখনও এরকম শব্দ শোনেনি-_-একসঙ্জে হুড়মুড় করে ছুটে 
গেল ঝর্নার ধার দিয়ে। প্রায় পঞ্জাশ-যাটটা। 

যুদ্ধ থেমে গেল মিনিট দশেকের মধ্যেই। জারোয়ারা তীর ছোড়া বন্ধ করে 
পিছিয়ে যাচ্ছে। 

একজন সাহেব বলল, “লেটুস মুভ!” 

আর একজন সাহেব বলল, “আমার গায়ে তীর লেগেছে। শিগগির তুলে দাও! 
ইনজেকশন, ইনজেকশন কার কাছে?” 

তারপর কিছুক্ষণ ফিসফাস। একটা কাচ ভাঙার শব্দ হল। একটু করে বোঝা 
গেল, ওরা চলে যাচ্ছে 

আরও মিনিট পাচেক অপেক্ষা করার পর কাকাবাবু উঠে বসলেন। সন্তু উঠে 
প্রথমেই দেখল, তার পায়ের কাছের জিনিসটা কী। না, সাপ নয়, একটা মস্ত বড় 
ব্যাঙ, প্রায় আধ কিলো ওজন হবে। সন্তু জুতোর ঠোককর দিয়ে সেটাকে দূরে সরিয়ে 
দিল। | 

কাকাবাবু কোট থেকে মাটি আর শুকনো ডালপালা ঝেড়ে ফেললেন। তারপর 
বললেন, “আমরা দু'জন সাহেবকে পালাতে দেখেছিলাম, কিন্তু এখানে এরা 
টড ভর গাগা রাজ গ্রাকা গাছ দার বাত হুলিনিরিগানরানন 
জাত!” 

কাকাবাবু বললেন, উন 
পেয়েছে। এরকম জিনিস কখনও তারা দেখেনি ।” 

“কী? বন্দুক? আগে বন্দুক দেখেনি?” 

“না, বন্দুক নয়। আমি যতদূর শুনেছি, জারোয়ারা গুলি বন্দুককে ভয় পায় 
হাতার রডের জর সার না জী রা জাগার ওযা লা জগ 
আগে।” 

কোন্‌ ব্যাপার?” 

“তুইও বুঝতে পারলি না। একজন সাহেব যে ইনজেকশন ইনজেকশন বলে 
ট্যাচাল, সেটা শুনিসনি?” 

“হ্যা, শুনেছি।” 

“এবার সাহেবরা আটগাট বেধে এসেছে। সাহেবের জাত তো, কোনও ত্রুটি 
রাখে না। সবাই জারোয়াদের বিষাস্ত তীরকে ভয় পায়। এ তীর গায়ে বিধলে মানুষ 
মরে যায়। কিন্তু আমরা ভুলে যাই যে, বিষেরও ওষুধ আছে। এমন কী, সাপের 
বিষও সঙ্জো সঙ্গে ওষুধ দিয়ে নষ্ট করা যায়। এ সাহেবরা সেই ওষুধ নিয়ে এসেছে। 
কারুর গায়ে তীর লাগলেই ওষুধের ইনজেকশন নিয়ে নিচ্ছে একটা করে। তীর 
খেঘেও কোনও সাহেব মরছে না, এই দেখে ভয় পেয়ে গেছে জারোয়ারা। এবার 
ওরা হারবেই।” 

কাকাবাবু হামাগুড়ি দিয়ে ঝর্নার কাছে এগিয়ে গেলেন। এদিক-ওদিক হাতড়িয়ে 
কী যেন খুজতে লাগলেন। একটু খুজতেই পেয়ে গেলেন একটা তীর। খুব সাবধানে 
তীরটার পেছনটা ধরে সেটাকে খুব সাবধানে ধুয়ে নিলেন জলে। তারপর সেটা তুলে 
বললেন “এই দ্যাখ। এমনিতে এটা এমন কিছু সাঙ্ঘাতিক অস্ত্র নয়।” 

সন্তু দেখল, তীরটা সত্যিই অন্যরকম। অনেকটা খেলবার তীরের মতন। তীরের 
ডগায় যে লোহার ফলক থাকবার কথা, এতে তা নেই। তীরটা বাশের, মুখটা খুব 
ছুঁচলো। তীরের পেছন দিকটায় পালকও লাগানো নেই। 

কাকাবাবু বললেন, “যদি বিষ না থাকে, তাহলে এরকম তীর আট-দশটাও 
যদি কারুর গায়ে বেধে, তাহলেও এমন-কিছু লাগবে না। বিষের জন্য সাহেবরা 
ইনজেকশন নিয়ে নিচ্ছে। জঙ্জালের মধ্যে কী আর এমন বিষ পাওয়া যাবে? খুব 
সম্ভব জারোয়ারা স্ট্রিকনিন ধরনের বিষ ব্যবহার করে। সঙ্গে-সঙ্জে আ্যান্টিডোট 
নিলে সে-বিষ কোনও ক্ষতিই করতে পারে না। সাহেবরা বুদ্ধি করে সেই ওষুধ 
সঙ্গে নিয়ে এসেছে। আমাদেরও আনা উচিত ছিল।” 

কাকাবাবু সেই তীরটা নিজের ব্যাগের মধ্যে ভরে নিলেন। তারপর একটা 
দীর্ঘশ্বাস ফেলে বললেন, “এ ছ"”-সাতটি সাহেব মিলে পাচ-ছশো জারোয়াকে মেরে 
ফেলতে পারে। আমাদের উচিত এক্ষুনি পোর্ট ব্রেয়ারে ফিরে গিয়ে পুলিশকে এই 
খবর জানানো !” 

কিন্তু পোর্ট ব্রেয়ারে ফেরা হবে কী করে? সন্তু সেই কথাই ভাবল। এই অন্ধকারে 
জঙ্জালের মধ্যে সমুদ্রের দিকের রাস্তা খুজে পাওয়াই প্রায় অসম্ভব। সমুদ্রের পাড়ে 
পৌঁছলেই বা কী লাভ? লঞ্চ কিংবা মোটরবোট কোথায় পাওয়া যাবে? দাশগুপ্তরা 
তো ভয় পেয়ে পালিয়ে গেছে। কাল যদি দাশগুপ্ত পুলিশ সঙ্গে নিয়ে ফিরে 
আসে-- 

কাকাবাবু অনেকটা আপন মনেই বললেন, “সাহেবরা এত আটঘাট বেঁধে 
এখানে এসেছে কেন? নিশ্চয়ই এখানে সাঙ্ঘাতিক কোনও দামি জিনিস আছে। এর 
আগে-আগে এসেছে বৈজ্ঞানিকরা। কিন্তু এদের বৈজ্ঞানিক বলে মনে হয় না, কোনও 
বৈজ্ঞানিক গুলি করে মানুষ মারে না। এরা নিশ্চয়ই ডাকাত-টাকাত হবে।” 


১৫৮ কাকাবাবূর আভিযান 


তারপর তিনি সন্ত্রর দিকে ফিরে উত্তেজিতভাবে বললেন, “সন্তু, তোকে একটা 
কাজ করতে হবে। এর জন্য খুব সাহসের দরকার। ভয় পেলে একদম চলবে না। 
তুই সমুদ্রের ধারে চলে গিয়ে লুকিয়ে বসে থাক। এখন জারোয়ারা সমুদ্রের ধারে 
পাহারা দেবার সময় পাবে না। তবু তুই খুব সাবধানে থাকবি। দাশগুপ্ত কাল কোনও 
সময় মোটরবোট নিয়ে আসবেই। তাকে সব বুঝিয়ে বলবি। দরকার হলে পপ্থাশ- 
ষাটজন পুলিশ নিয়ে ভেতরে ঢুকে আসে যেন। এঁ সাহেবগুলোকে আটকাতেই হবে। 
যে-কোনও উপায়ে হোক। যা, তুই এগিয়ে পড়।” 

সন্তু অবাক হয়ে বলল, “আমি একা যাব?” 

না” 

“আমি একা কেন যাব? না, তা হয় না।” 

“বেশি কথা বলিস না। তোকে একাই যেতে হবে।” 

“তুমি এখানে থাকবে? তোমাকে ওরা মেরে ফেলবে।” 

“সহজে পারবে না। আমি লুকিয়ে থাকব ।” 

“কাকাবাবু, আমি তোমাকে ছেড়ে কিছুতেই যাব না। মা বলে দিয়েছেন, সব 
সময় তোমার সঙ্তো সঙ্গে থাকতে।” 

“সন্তু, অবুঝ হয়ো না। এখানে এখন দু'জনের থাকার কোনও মানে হয় 
না। তাহলে দু'জনেই মরব। আমার যথেষ্ট বয়েস হয়েছে, আমি মরে গেলেও 
কী এমন ক্ষতি আছে! মান্ষ তো এক সময় না এক সময় মরেই! তবু মরার 
আগে এই রহস্যটা জেনে যাওয়ার চেষ্টা করব। তোমাকে বাচতেই হবে। তাছাড়া, 
তুমি গিয়ে দাশগুগ্তকে খবর দিলে তারা হয়তো আমাকে বাচাবার চেষ্টাও করতে 
পারে।” | 
“কিন্তু তুমি তো একটা ক্রাচ নিয়ে বেশিক্ষণ হাটতেই পারবে না। 

“আমি রান্তিরটা এখানেই ঝোপের মধ্যে শুয়ে থাকব। সকালবেলা একটা গাছের 
ডাল জোগাড় করে নেব ঠিকই। আমার অসুবিধে হবে না। সমুদ্রের ধারটাই এখন 
সবচেয়ে নিরাপদ।” 

“কিন্তু আমি অন্ধকারের মধ্যে সমুদ্রের ধারে যাব কী করে? রাস্তা হারিয়ে 
ফেলব।” | 

“সমুদ্রের কাছে যাওয়া তো খুব সোজা। এই ঝর্নাটা যখন পাওয়া গেছে। এটার 
ধার দিয়ে গেলেই হবে। এই বর্নাটা নিশ্চয়ই সমুদ্রে গিয়ে পড়েছে। খুব সাবধানে 
যাবে কিন্তু।” 

সন্ত্ুর বুক ঠেলে কান্না উঠে এল। সে কাকাবাবুর হাত চেপে ধরে বলল, 
“কাকাবাবু, আমি যাব না। আমি তোমাকে একা ফেলে কিছুতেই যাব না! 

কাকাবাবু সন্তুর মাথায় হাত রেখে ভারী গলায় বললেন, “সন্তু, এবার তোমাকে 


সবুজ দীপের রাজা ১৫৯ 


এখানে আনাই ভূল হয়েছে। এতটা বিপদের কথা আমি বুঝতে পারিনি । কিন্তু এখানে 
আমাদের দু”জনের একসঙ্জো থাকা খুবই বিপজ্জনক। পুলিশকে একটা খবর দেওয়া 
খুবই দরকার।” 

“তুমিও চলো আমার সঙ্গো।” 

“আমি গেলে চলবে না। আমি এঁ সাহেবগুলোর ওপর নজর রাখতে 
চাই।” 

“তুমি একা ওদের সঙ্জো কী করবে? যদি ওরা আবার এদিকে এসে পড়ে?” 

“আমি লুকিয়ে থাকব, ওরা আমাকে দেখতে পাবে না। আমি তোমাকে 
কথা দিচ্ছি, আমি এখানেই থাকব, অন্য কোথাও যাব না।” 

“তাহলে শুধু-শুধু কেন একলা বসে থাকবে। না কাকাবাবু, তুমি চলো আমার 
সঙ্গো। আমি একা কিছুতেই যাব না।” 

কাকাবাবু এবার গল্ভীর কড়া গলায় বললেন, “সন্তু, তোমাকে যেতে বলছি, 
যাও! তুমি জানো না, আমার কথার নড়চড় হয় না? আমি অনেক ভেবেচিন্তেই 
তোমাকে যেতে বলেছি। আমি এখানেই থাকব। যাও, এক্ষুনি রওনা হও!” 

সন্তু আর কথা বলার সাহস পেল না। এক পা এক পা করে চলতে শুরু করল। 
কয়েকবার পেছন ফিরে তাকাল, কিন্তু একটু বাদেই আর কাকাবাবৃকে দেখতে পেল 
না। কাকাবাবু ঝোপের অন্ধকারের মধ্যে ঢুকে পড়েছেন। সন্তুও বড় পাথরটার 
ওপাশে চলে গেল। 

ঝর্নার পাশে বালির ওপর হালকা চাদের আলো, তাতে সন্তুর ছায়া পড়েছে। 
সেই ছায়াটাই তার সঙ্জী। বন এত নিস্তব্ধ যে, এমনিতেই গা ছমছম করে। 
কোথায় আড়ালে গাছের ওপর জারোয়ারা লুকিয়ে আছে কে জানে । যে-কোনও 
সময় একটা তীর এসে গায়ে লাগতে পারে। 

সন্তু তাড়াতাড়ি ঝর্নার পাড় থেকে সরে জঙ্জালে চলে গেল। ঝর্নার পাশে 
থাকলে দূর থেকেও তাকে দেখা যাবে। কিন্তু বনের মধ্যে আসার পর ছায়াটাও 
আর তার সঙ্জী রইল না। 

মনের মধ্যে ভীষণ খারাপ লাগছে। কাকাবাবুকে এরকমভাবে ছেড়ে চল যাওয়া 
কি ঠিক হল? একলা এই ভয়ংকর জগ্জালের মধ্যে উনি কতক্ষণ লুকিয়ে থাকতে 
পারবেন? নিজে ভাল করে হাটতেও পারেন না। অথচ কাকাবাবু যে কিছুতেই 
শুনবেন না অন্য কারুর কথা। 

বর্নাটা ক্রমশই চওড়া হচ্ছে। এখানে হাটাও খুব শত্ত। মাঝে-মাঝেই কাটাঝোপ। 
একটা বড় গাছের গায়ে একবার সন্তু হাত দিতেই তার হাত ছড়ে গিয়ে রস্ত বেরুতে 
লাগল। গাছের গায়েও কীাটা। খালি তার ভয় হচ্ছে। হোচট খেয়ে পড়ে না যায়। 
তাকে সমুদ্বের ধারে পৌছতেই হবে। 


১৬০ কাকাবাবুর আভিযান 


হঠাৎ একটা আওয়াজে সে দারুণ চমকে গিয়ে লাফিয়ে উঠল। শব্দটা এমনই 
বিকট যে, শরীরের রন্তু প্রায় জল হয়ে যায়। প্রথমে মনে হল, যেন একসঙ্গে 
দু'-তিনটে পাখি ডেকে উঠল। কিন্তু কোনও পাখি এরকম বিশ্রী সুরে ডাকে? আর 
এত জোরে? শব্দটা এই রকম : কিলা কিলা কিলা কিলা কিলা কিলা! 

সন্ত্র থমকে দাড়িয়ে পড়ল। একটু বাদেই সেই রকম আবার কিলা কিলা কিলা 
কিলা শব্দ উঠল ডান দিক থেকে। আগের শব্দটা এসেছিল বা দিক থেকে। এবার 
মনে হল, যেন কয়েকজন লোক উলু দিচ্ছে। কিন্তু শব্দটা শুনলেই গা শিউরে ওঠে। 

তারপর চারদিক থেকে কিলা কিলা কিলা কিলা শব্দ উঠল। যেন শত শত লোক 
একসঙ্চো চিৎকার করছে। বনের সব দিক থেকে এ শব্দ করতে করতে কারা ছুটে 
আসছে। এর মধ্যেই দুমদুম করে গুলির শব্দ শুরু হয়ে গেল। তব এ কিলা কিলা 
থামল না। সন্ত্র একটা পাথরের আড়ালে গুটিসুটি মেরে বসে রইল। তার হাত- 
পা ঠকঠক করে কীপছে। তার মনে হচ্ছে যেন নরকের সব প্রাণীরা জেগে উঠে 
বন ঘিরে ধরছে। 

বন্দুকের গুলির শব্দ কিন্তু একটু বাদেই থেমে গেল, কিন্তু কিলা কিলা শব্দ 
থামল না। এবার স্পষ্ট বোঝা যাচ্ছে, এ রকম শব্দ করে এক জায়গায় লাফাচ্ছে। 
তারপর শব্দটা একটু একটু করে দুরে সরে যেতে লাগল। 

ব্যাপারটা কী হল, তা বোঝার চেষ্টা করল সন্ত্। তার শরীর একেবারে ঠাণ্ডা 
হয়ে গেছে। দু”*-হাত দিয়ে মুখটা ঘষতে লাগল জোরে জোরে । গলাটা শুকিয়ে কাঠ 
হয়ে গেছে। গুঁড়ি মেরে ঝর্নার পাশে এসে চুমুক দিয়ে জল খেয়ে নিল অনেকটা। 
তারপর তার পেট ব্যথা করতে লাগল। 

সারাদিন কিছুই খায়নি, পেট খালি। শুধু ঝর্নার জল খাচ্ছে। জলেও কষা-কষা 
স্বাদ। জলের জন্যই পেট ব্যথা করছে কি না কে জানে। 

কিলা কিলা আওয়াজটা এখনও শোনা যাচ্ছে, কিন্তু অনেকটা দুরে চলে গেছে 
এবার। সন্ত্র মনে হল যে, নিশ্চয়ই একসঙ্জে একশো-দুশো জারোয়া এসে 
সাহেবদের ওপর ঝাপিয়ে পড়েছে। সাহেবরা গুলি করেও আটকাতে পারেনি । এবার 
ওরা সাহেবগুলোকে ধরে নিয়ে চলে যাচ্ছে। তাহলে কাকাবাবুর কী হল? ওরা যদি 
কাকাবাবুকেও ধরে নিয়ে গিয়ে থাকে? কিংবা যদি কাকাবাবুকে মেরে ফেলে? 

সন্তুর ভীষণ ইচ্ছে হল, কাকাবাবুকে আর-একবার দেখে আসে। যর্দিও কাকাবাবু 
তাকে হুকুম দিয়েছেন সমুদ্রের কাছে যেতে, কিন্তু সন্তু তক্ষুনি যেতে পারবে না 
কিছুতেই। সে আবার উল্টো দিকে ফিরল। 

এখন আর সন্তু গ্রাহ্যই করছে না কেউ তার পায়ের শব্দ শুনতে পাচ্ছে কি না। 
সে বালির ওপর দিয়ে তীরের মতন ছুটতে লাগল। পেটের ব্যথাটা ক্রমেই বাড়ছে, 
সে দু'-হাতে চেপে ধরে রাখল পেট। 


সবৃজ দীপের রাজা ১৬১ 


সেই ঝোপটার কাছাকাছি এসেই সে ডাকল, “কাকাবাবু কাকাবাবু!” 

কোনও উত্তর পেল না। 

সন্তু হুড়মুড়িয়ে ঢুকে পড়ল ঝোপের মধ্যে। কাকাবাবু সেখানে নেই। এর মধ্যে 
তিনি কোথায় গেলেন? কাকাবাবু যে বলেছিলেন, এ-জায়গাটা ছেড়ে যাবেন না? 
সন্তু এদিক-ওদিক ঘুরে কাকাবাবুর নাম ধরে ডাকতে লাগল। কাকাবাবুর কোনও 
চিহ্মুই নেই। সন্তু চলে 'এল ঝর্নার পাশে। দূরে কিলা কিলা শব্দ শোনা যাচ্ছে, এখন 
শব্দটা এক জায়গায় গিয়ে থেমেছে মনে হচ্ছে। 

সন্তুর দৃঢ় বিশ্বাস হল জারোয়ারা কাকাবাবৃকেও ধরে নিয়ে গেছে। সে আর 
কোনও কিছুই চিন্তা করল না, সেই শব্দটা লক্ষ্য করে ছুটল। 

অন্ধকারের মধ্যে সন্তু ছুটছে তো ছুটছেই। নদীর ধারে বালির ওপরে মাঝে মাঝে 
বড়-বড় পাথর আর কাটাগাছের ঝোপ, কিন্তু সন্ত্র কোনও বাধাই মানছে না। 
কাকাবাবুকে ফেলে রেখে সে যাবে না কিছুতেই। যদি কোনওতক্রমে সে এখান 
থেকে প্রাণে বেচে ফিরতেও পারে, তাহলে বাড়িতে মা, বাবা, আর সবাই বলবেন, 
তুই কাকাবাবুকে দ্বীপে রেখে নিজে চলে এলি? তুই এত কাপুরুষ? না, যদি মরতে 
হয় তো কাকাবাবুর সঙ্ভো সন্তু নিজেও মরবে। 

কিলা কিলা কিলা কিলা শব্দটা এখনও দূরে শোনা যাচ্ছে। এ শব্দটা শুনলেই 
ভয়ে রস্তু হিম হয়ে যায়। মানুষের গলার আওয়াজ যে এরকম হতে পারে, নিজের 
কানে না শুনলে সন্তু বিশ্বাস করত না কিছুতেই। যেন মুখের মধ্যে একটা লোহার 
জিভ নিয়ে কেউ ট্যাচাচ্ছে। 

সাহেবরা এতগুলি বন্দুক নিয়ে এসেও হেরে গেল জারোয়াদের কাছে। ওরা 
একসঙ্জো দু*'-তিনশো জন এসে ঝাপিয়ে পড়েছে সাহেবদের ওপর । এখন বন্দী 
করে নিয়ে যাচ্ছে। কাকাবাবু কী করে পড়ে গেলেন ওদের মধ্যে? কাকাবাবূর একটা 
পা নেই, একটা ক্রাচও নদীর জলে ভেসে গেছে, তিনি হাটতে পারবেন না। ওরা 
কি কাকাবাবুকে হ্যাচড়াতে হ্যাচড়াতে নিয়ে যাচ্ছে? ইস্, কত কষ্ট হচ্ছে তার। 
কাকাবাবু যদি এর মধ্যে মরে গিয়ে থাকেন? 

সন্ত আরও জোরে দৌড়তে গেল। তার পেটের মধ্যে দারুণ ব্যথা করছে, 
দম ফুরিয়ে আসছে, তবু সে কিছুতেই থামবে না। কিন্তু একটু পরেই সন্ত্র একটা 
বড় পাথরে দারুণ জোরে হোচট খেয়ে ছিটকে গিয়ে পড়ল। আর একটা 
পাথরে তার মাথাটা এমন জোরে ঢুকে গেল যে, সে সঙ্জো-সঙ্তো জ্ঞান হারিয়ে 
ফেলল। 

অজ্ঞান অবস্থায় সন্ত উপুড় হয়ে পড়ে রইল বর্নাটার ধারে। সেই অবস্থাতেই 
তার বমি হতে লাগল। মুখ দিয়ে গল গল করে বমি বেরিয়ে আসছে তো আসছেই। 
সন্ভুর জামাটামা সব বমিতে মাখামাখি হয়ে গেল। অজ্ঞান অবস্থায় আর মানুষের 


কাকাবাবু-_-১১ 


১৬২ কাকাবাবৃর আভিযান 


কোনও ভয় থাকে না। এখন আর সাহেবদের ভয় নেই, জারোয়াদের ভয় নেই। 
খুব শান্তভাবে ঘুমিয়ে পড়ার মতন সন্ত্ূর চোখ দু'টো বোজা। 

খানিকটা বাদে একপাল হরিণ এল সেই ঝর্নার জল খেতে। এখানকার জঙ্জালে 
বাঘ সিংহের মতন কোনও হিংস্র প্রাণী নেই বলে হরিণের সংখ্যা খুব বেশি। 
হরিণগুলো সন্তুকে দেখেও কোনও ভয় পেল না। কয়েকটা হরিণ সন্তুর কাছে এসে 
তার গায়ের গন্ধ শুকল। আবার তারা ফিরে গেল বনের মধ্যে। 

তারপর ঝিরঝির করে বৃষ্টি নামল। সন্তু ভিজতে লাগল সেই বৃষ্টিতে। সমস্ত 
জঙ্গল জুড়ে বৃষ্টির শব্দ হচ্ছে, তার মধ্যে সেই কিলা কিলা শব্দটা আর শোনা 
যায় না। 

এখানকার বৃষ্টি হঠাৎ আসে, হঠাৎ থেমে যায়। এই বৃষ্িও থেমে গেল 
একটু বাদে। কিন্তু বৃষ্টিতে ভেজার জন্য সন্তুর জ্ঞান ফিরে এল। সে উঠে বসল 
ধড়মড়িয়ে। সে কোথায় আছে, কেন শুয়ে আছে-_প্রথমে এসব কিছুই তার 
মনে এল না। একটুক্ষণ বসে রইল ঝিম দিয়ে, তারপর সব মনে পড়ল। সে 
শিউরে উঠল একেবারে । সে এরকম ফাঁকা জায়গায় শুয়ে ছিল? যে-কোনও 
জীরোয়ার চোখে পড়লে একেবারে শেষ হয়ে যেত। সে তাড়াতাড়ি চারদিকে 
তাকিয়ে দেখল। না, কোথাও কেউ নেই। সেই কিলা কিলা শব্দটা এখন একেবারে 
থেমে গেছে। 

বমি হয়ে যাওয়ার জন্য সন্ত্রর পেটের ব্যথাটা একদম সেরে গেছে। শরীরটা 
বেশ ঝরঝরে লাগছে। শুধু মাথার এক জায়গায় ব্যথা। সেখানে হাত দিয়ে দেখল, 
চুলের মধ্যে এক জায়গায় *চটচট করছে। রন্তু বেরিয়ে চুলের মধ্যে জমে আছে। 
সন্তুর হঠাৎ ক্লান্না পেয়ে গেল। বাড়ি থেকে কত দুরে এই বিদঘুটে জঙ্গলের মধ্যে 
সে একা পড়ে আছে। কী করে বাচবে জানে না। কাকাবাবু কোথায় তার ঠিক নেই। 
কাকাবাবু কেন এইসব জায়গায় আসেন? 

আবার সন্তু লজ্জা পেয়ে গেল। কাকাবাবু তো তাকে জোর করে আনেননি। 
সে-ই তো ইচ্ছে করে এসেছে আ্যাডভেগ্জারের লোভে। এখন বিপদে পড়ে সে 
কাদছে কেন? কেঁদে কোনও লাভ নেই, তাকে বাচার চেষ্টা করতেই হবে। 

চোখের জল মুছে ফেলে সন্তু গেল ঝর্ণার ধারে। ভাল করে বমিটমি ধুয়ে 
ফেলল। এখানকার জলটা বেশ গরম। যাকে উন্ প্রত্রবণ বলে, এই ঝার্নাটা বোধহয় 
তাই। এর জল খেয়েই সন্ত্ুর পেট ব্যথা করছিল। কিন্তু উপায় তো নেই। আবার 
আঁজলা করে খানিকটা জল তুলে সন্ত্রকে খেতে হল। তার খুব তেম্টা পেয়েছিল। 

আবার সে উঠে দাড়িয়ে হাটতে লাগল সামনের দিকে। কিলা কিলা শব্দটা বন্ধ 
হয়ে গেলেও যে-দিক থেকে শব্দটা আসছিল, সন্তু যেতে লাগল সেই দিকে। এখন 
আর দৌড়তে পারছে না। হাটছে আন্তে আন্তে। 

খানিকটা যাবার পর সে জঙ্জালের মধ্যে একটা আলো দেখতে পেল। সেই 
আলোটা দেখেও ভয় পাবার কথা। এই জঙ্জালের মধ্যে এরকম আলো আসবে 
কোথা থেকে? একদম নীল রঙের আলো। গাছপালা ভেদ করে বেরিয়ে আসছে 
সেই আলোর ছটা। কালীপুজোর সময় ম্যাগনেসিয়ামের তার পোড়ালে এরকম নীল 
আলো হয়। সন্তু যত এগোতে লাগল ততই আলোটা উজ্জ্বল হতে লাগল। যেন 
চোখ ধাধিয়ে যায়। সন্ত্র কাকাবাবুর কাছে শুনেছিল যে, জারোয়ারা আগুনই জ্বালতে 
জানে না। তা এরকম আলো এখানে কে জ্ঞেলেছে? 

আলোটা দেখা যাচ্ছে জঙ্জালের মধ্যে। তাই সন্ত্র নদীর ধার ছেড়ে জঙ্গলের 
মধ্যে ঢুকে সেই দিকে এগোল। আরও খানিকটা যাবার পর সে থমকে দীড়াল। 
যা দেখল, তাতে তার প্রায় দম বন্ধ হয়ে যাবার মতন অবস্থা । বুকের মধ্যে এত 
জোর দুম দুম শব্দ হচ্ছে যেন বাইরে থেকেও শোনা যাবে। 

জঙ্জলের মধ্যে হঠাৎ অনেকখানি ফাকা জায়গা । তার পাশে একটা গোল 
জিনিস দাউ দাউ করে জ্বলছে। সেই গোল জিনিসটা একটা একতলা বাড়ির সমান। 
সবচেয়ে আশ্চর্য তার আগুনটা। এরকম অদ্ভুত আগুনের কথা সন্তু কখনও কল্পনাও 
করতে পারেনি। আগুনটা নানা রঙের। বেশির ভাগই একদম নীল, তাই দুর 
থেকে নীল রঙের আলো দেখা যায়। কিন্তু এ নীল আগুনের মধ্যে আবার লক 
লক করছে কয়েকটা লাল, সবূজ আর গোলাপী রঙের শিখা । গ্যাসের আগুন 
নিয়ে ঝালাই-টালাইয়ের কাজ হয় যে-সব দোকানে, সেখানে সন্ত্রু অনেকটা এরকম 
নীল রঙের আগুন দেখেছে, কিন্তু সবুজ কিংবা আলতার মতন টকটকে লাল 
রঙের আগুনের কথা কে কবে শুনেছে? এ গোল জিনিসটা কী? ওটার মধ্যে 
যেন অনেকগুলো জিনিস আছে, সেগুলো থেকে আলাদা-আলাদা আগুন বেরুচ্ছে। 
যেন একটা আগুনের ফুলের তোড়া । ওটার দিক থেকে সহজে চোখ ফেরানো 
যায় না। 

তবু কোনওরকমে চোখ ফিরিয়ে সন্তু দেখল, সেই গোল আগুনটা থেকে অনেক 
দুরে ঘোড়ার ক্ষুরের আকৃতিতে সার বেধে বসে আছে কয়েক শো জারোয়া। ওরা 
বসেছে মাটিতে হাটু গেড়ে, সকলের শরীর সোজা । আর ওদের সামনে পড়ে আছে 
হাত-পা বাধা অবস্থায় সাহেবগুলো। নীল আলোয় জায়গাটা দিনের বেলার মতন 
পরিষ্কার। সব স্পন্ট 'দেখা যায়। 
' সন্তু গুড়ি মেরে আরও একটু সামনে এগিয়ে গেল। এখন সে আর নিজের প্রাণের 
কথা চিন্তাই করছে না। সে দেখতে চায় ওখানে কাকাবাবুও আছেন কি না। খুব 
শ্ত কোনও জংলী লতা দিয়ে সাহেবগুলোর হাত-পা একসঙ্জো এমনভাবে বাধা 
যে, তারা নড়তে-চড়তে পারছে না। কিন্তু কাকাবাবু তো ওদের মধ্যে নেই। তাহলে 
কি কাকাবাবুকে আগেই মেরে ফেলেছে? 


১৬৪ কাকাবাবৃর আভিযান 


ফাকা জায়গাটার এক পাশে কতগুলো ঘর রয়েছে। ঘরগুলো গাছের ডাল আর 
লতা দিয়ে তৈরি করা। সেই সব ঘর থেকে কিছু কিছু জারোয়া মেয়ে আর বাচ্চা 
বেরিয়ে আসছে, কৌতুহলের সঙ্গে দেখছে সাহেবদের। তারপর মুখ দিয়ে একটা 
অদ্ভুত শব্দ করছে। একটা জারোয়া মেয়ে একটা লম্বা শুকনো গাছের ডাল নিয়ে 
এগিয়ে গেল সেই আগুনটার কাছে। দূর থেকে সে ডালটা ঢুকিয়ে দিল আগুনের 
মধ্যে, সঙ্তো সঙ্গে সেটা দপ্‌ করে জলে উঠল। মেয়েটি সেই জুলন্ত ডালটা নিয়ে 
ফিরে এল আবার। এই ডালের আগুনটা কিন্তু সাধারণ আগুনের মতনই, নীল নয়। 
মেয়েটি সেই আগুন নিয়ে ঢুকে গেল একটা ঘরের মধ্যে। 

সন্ত্র চুপচাপ দাড়িয়ে রইল। কী করবে, বুঝতে পারছে না। কাকাবাবুকে 
কোথাও দেখা যাচ্ছে না। কাকাবাবুকে এরা মেরে বনের মধ্যে কোথাও ফেলে 
রেখে এসেছে? কিন্তু সাহেবগুলোকে যখন নিয়ে এসেছে, তখন কাকাবাবুকেই বা 
আনবে না কেন? তাহলে কি কাকাবাবু ধরা পড়েননি, তাহলে কাকাবাবু গেলেন 
কোথায়? কাকাবাবু যেখানটায় লুকিয়ে ছিলেন, সন্তু সে-জায়গাটা খুজে দেখেছে। 
কাকাবাবু একটা ক্রাচ নিয়ে বেশিদূর যেতেও পারবেন না। তাহলে ব্যাপারটা কী 
হল? | 

সাহেবগুলোকে ওরকমভাবে হাত-পা বেঁধে রাখা হলেও ওদের মুখে কোনও 
ভয়ের চিহ্ত নেই। কেউ কান্নাকাটিও করছে না। জারোয়ারা সবাই একদম চুপ করে 
বসে আছে। সাহেবরা কথা বলছে নিজেদের মধ্যে । সন্তু ইংরিজি ভালই জানে, কিন্তু 
সাহেবদের মুখের উচ্চারণ অনেক সময় বুঝতে পারে না। তবু একটা মোটা গাছের 
আড়ালে দাড়িয়ে সে ওদের কথা শোনার চেষ্টা করল। সে টুকরো-টুকরো কয়েকটা 
কতা শুনতে পেল...দিজ বেগারস্‌ উইল সার্টেনলি কিল আস...দ্যাট মেটিওরাইট 

একজন সাহেব পাশ ফিরে শুতেই একজন জারোয়া উঠে গিয়ে তাকে আবার 
চিৎ করে দিল। কচ্ছপকে যেমন চিৎ করে রাখা হয়, এদেরও তেমনি চিৎ হয়েই 
থাকতে হবে। 

জারোয়াদের দেখলেই মনে হয় তারা যেন কিসের জন্য অপেক্ষা করছে। ওরা 
যদি সাহেবগুলোকে মারতে চায়, তাহলে তো মেরে ফেললেই পারে। দেরি করছে 
কেন? ও 

সন্তু নিশ্বাস ফেলছে খুব আন্তে-আন্তে। একটুও নড়াচড়া করতে সাহস 
না। কিন্তু এখানেই বা কতক্ষণ দাড়িয়ে থাকবে? কাকাবাবু এখানে নেই, তা বোঝাই 
যাচ্ছে। মনে হয় ভোর হতেও আর দেরি নেই। বারবার সে সেই গোল আগুনটার 
দিকে তাকাচ্ছে। ওই দিকে তাকিয়ে থাকতে ভাল লাগে-যদিও চোখটা একটু জালা 
জ্বালা করে। তবু যেন মনে হয়; ওটার মধ্যে চুদ্বক আছে। আগুন যে এত সুন্দর 


সবুজ দীপের রাজা ১৬৫ 


হয়, সন্ত্র তা জানত না। সবুজ আগুন? এক-একবার মনে হয় যেন রঙিন কাগজ। 
কিন্তু কাগজ নয়, সত্যিকারের আগুন। একটু আগেই তো একজন মেয়ে এ আগুন 
থেকে একটা গাছের ডাল জ্বালিয়ে নিল। 

আর এখানে থাকার কোনও মানে হয় না। কাকাবাবুকে খুঁজে বার করতেই 
হবে। কিন্তু এত বড় জগ্জালের মধ্যে কোথায় সে কাকাবাবুকে খুজে পাবে। তবু 
শেষ পর্যন্ত চেষ্টা না করে সন্তু ছাড়বে না। 

হঠাৎ সন্ত্ুর একটা কথা খেয়াল হল। একটা দারুণ সুযোগ । এখন যদি কাকাবাবুর 
সঙ্জো দেখা হয়ে যায়, তাহলে তারা খুব সহজেই পালিয়ে বেচে যেতে পারে। 
জারোয়ারা সব এখানে, তারা জঙ্জালের মধ্যে খুজবে না। এ সাহেবগুলোর একটা 
মোটরবোট নিশ্চয়ই সমুদ্রের ধারে কোথাও আছে। সেই বোটটায় চেপেই তো তারা 
পালাতে পারে এখান থেকে। সাহেবগুলোকে ফেলে তাদের মোটরবোট নিয়েই যেতে 
হবে- কিন্তু তাতে কোন দোষ নেই, সাহেবরা তো তাদের শত্রু! 

সন্তু পা টিপে-টিপে আস্তে আস্তে পিছিয়ে যেতে লাগল । আরও খানিকটা দূরে 
গিয়েই সে দৌড় মারবে। কিন্তু তার যাওয়া হল না। হঠাৎ জারোয়াগুলো শব্দ করে 
উঠে দাড়াল। আবার তারা বিকটভাবে সেই কিলা কিলা কিলা কিলা শব্দ করে উঠল। 
সন্তু কেপে উঠল একেবারে । জারোয়ারা কি তার কথা টের পেয়ে গেছে? সন্তু দৌড়ে 
একটা ঝোপের আড়ালে গিয়ে শুয়ে পড়ল। কিন্তু জারোয়ারা তেড়ে এল না তার 
দিকে। সেখানেই দাড়িয়ে ট্যাচাতে লাগল। ব্যাপারটা কী ঘটছে তা দেখবার জন্য 
সন্ত্রু আর কৌতুহল দমন করতে পারল না। আস্তে আস্তে আবার মাথা উচু করল। 

এবারে সেখানে রয়েছে আর-একজন নতুন লোক। পাতার ঘর থেকে আস্তে 
আস্তে বেরিয়ে সেই লোকটি ফাকা জায়গায় এসে দাড়াল। তাকে দেখেই জারোয়ারা 
ওরকম চিৎকার করছে ঠিক যেন জয়ধ্বনি দেবার মতন। লোকটি একটি হাত উচু 
করে আছে ওদের দিকে। 

লোকটি অসম্ভব বুড়ো। মনে হয় নব্বই*কিংবা একশো বছর বয়েস। ছোট্টখাট্টো 
চেহারা, পিঠটা একটু বেঁকে গেছে। মাথার চুল ধপধপে সাদা, মুখেও সাদা দাড়ি। 
লোকটির ভূরু দুটিও পাকা। লোকটি একটি লাল রঙের ধুতি মালকৌচা দিয়ে পরে 
আছে গায়ে একটা লাল রঙের চাদর। অন্য কোনও জারোয়া জামা কাপড় কিছুই 
পরে না। এই বুড়ো লোকটিকে জারোয়া বলে মনেও হয় না, গায়ের রঙ বেশ 
ফর্সা, মাথার চুলও কৌকড়ানো নয়। এ লোকটা কে? এ কি জারোয়াদের রাজা? 

লোকটি আন্তে আস্তে হেটে এসে সাহেবগুলোর কাছে দাড়াল। খুব ভাল করে 
দেখতে লাগল তাদের মুখগুলো। আর মাঝে-মাঝে মাটিতে চিক চিক করে থুতু 
ফেলতে লাগল। তারপর মুখ তুলে কী যেন জিজ্ধেস করল জারোয়াদের। চার-- 
পাচজন জারোয়া একসঙ্জো উত্তর দিল। 


১৬৬ কাক্াবাবৃর আভিযান 


একজন সাহেবের পাশে তার বন্দুকটা পড়ে ছিল। বুড়ো লোকটি নিজের হাতে 
তুলে নিল বন্দুকটা। ঘুরিয়ে ফিরিয়ে দেখল। তারপর টুক টুক করে হেঁটে চলে গেল 
সেই গোল আগুনটার কাছে। বন্দুকটা ছুঁড়ে দিল আগুনের মধ্যে । আবার জারোয়াদের 
দিকে মুখ ফিরিয়ে সে অস্ত্রত ভাষায় কী যেন বলল। 

অমনি চার-পীচজন জারোয়া এগিয়ে এসে একজন সাহেককে মাটি থেকে উচু 
করে তুলল । তারপর চ্যাংদোলা করে ঝুলিয়ে নিয়ে চলল বুড়োটির দিকে। সাহেবটা 
এবার ট্যাচাতে লাগল, “হেই, হোয়াট আর মু ডুইং... লীভ মি আলোন। হেই!” 

জারোয়ারা সাহেবটিকে বুড়ো লোকটির কাছে নিয়ে এল। বুড়ো লোকটি হাত 
তুলে দেখাল আগুনের দিকে। তারপর সন্তু কিছু বোঝবার আগেই জারোয়ারা 
সাহেবটিকে ছুঁড়ে দিল আগুনের মধ্যে। ঠিক যেমনভাবে লোকে জলের মধ্য 
পাথর ছোড়ে। শেষ মুহূর্তে সাহেবটি প্রচণ্ডভাবে চেচিয়ে উঠেছিল আঁ আঁ করে। 
আগুনের মধ্যে পড়েই সব থেমে গেল। তার আর কোনও চিহ্ন রইল না। একটু 
ধোয়া পর্যস্ত বেরুল না। 

সন্তু দু'হাতে চোখ ঢেকে ফেলল। চোখের সামনে এরকমভাবে কোনও মানুষকে 
মরতে কে কবে দেখেছে? সন্তুর মনে হল, সে বুঝি অজ্ঞান হয়ে যাবে। কিন্তু অজ্ঞান 
হলে চলবে না। তাকে পালাতে হবে। 

বুড়ো লোকটি আবার কিছু একটা হুকুম দিতেই জারোয়ারা আর-একজন 
সাহেবকে চ্যাংদোলা করে তুলল। এবার সব কটা সাহেব একসঙ্জো চিৎকার শুরু 
করে দিল। সেটা চিৎকার না কান্না ঠিক বোঝা যায় না। কিন্তু জারোয়ারা কিছুই 
গ্রাহ্য করল না। তারা তাকে “নিয়ে গেল আগুনের কাছে। 

সাহেবটি সেই বুড়ো লোকটিকে কেঁদে কেঁদে বলল, “ইউ, ইউ আর নট আ 
জারোয়া...ইউ আন্ডারস্ট্যান্ড ইংলিশ? প্লিজ ফরগিভ মী, স্পেয়ার মাই লাইফ, 

বুড়ো লোকটি কিছুই বলল না। চিক করে মাটিতে থুতু ফেলল, তারপর আগুনের 
দিকে আঙুল দেখিয়ে জারোয়াদের দিকে তাকাল। 

জারোয়ারা দ্বিতীয় সাহেবটিকেও আগুনের মধ্যে ছুঁড়ে ফেলে দেবার জন্য যেই 
উচু করে তুলেছে, অমনি দড়াম করে একটা গুলির শব্দ হল। জঙ্জালের মধ্য 
থেকে একটা গুলি ছুটে এসে লাগল একজন জারোয়ার হাতে। সবাই সেদিকে ফিরে 
তাকাল। 

দূর থেকে ন্তভিত হয়ে সন্ত দেখল রিভলভার হাতে নিয়ে জঙ্জালের মধ্য 
থেকে কাকাবাবু সেই ফাকা জায়গাটায় চলে এলেন। এক হাতে ক্রাচ নিয়ে তিনি 
লাফিয়ে-লাফিয়ে হাটছেন। তার রিভলভারটা সোজা সেই বুড়ো লোকটির বুকের 
দিকে তাক্‌ করা। 


সবুজ দীপের রাজা ১৬৭ 
ও ৯ ॥৯ 


দাশগুপ্তর মনটা আজ একদম ভাল নেই। পুলিশের এস পি সাহেবের কাছ 
থেকে ফেরার পথে সে বারবার চমকে-চমকে উঠছে। সন্ধে হয়ে গেছে, এতক্ষণে 
সন্তু আর নিঃ রায়চৌধুরীর কী অবস্থা হয়েছে কে জানে! জারোয়ারা কি ওদের 
এখনও দেখতে পায়নি£ জারোয়ারা কারুকে ছাড়ে না, দেখামাত্র বিষাস্ত তীর মারে। 
ইস্‌, শুধু-শুধু ওদের প্রাণ যাবে! মিঃ রায়চৌধুরী যে কোনও কথাই শুনলেন না। 
জোর করে নেমে গেলেন এ দ্বীপে । নিজে থেকে কেউ ওখানে যায়? ভদ্রলোকের 
একটা পা খোড়া, তবু এত সাহস! আর সন্তু তো বাচ্চা ছেলে, সে-ও কাকাবাবুর 
সঙ্জে সঙ্গে মরবে। কাল সকালেই হয়তো দেখা যাবে, ওদের লাশ সমুদ্রের জলে 
ভাসছে। 

আর এস পি সাহেবও যা গৌয়ার! কিছুতেই ওঁদের উদ্ধার করতে যেতে রাজি 
হলেন না। দিল্লি থেকে হুকুম না পেলে তিনি যাবেন না। দিলি থেকে হুকুম আসতে 
অন্তত দু'-তিন দিন লেগে যাবে, তারপর আর ওদের মৃতদেহও খুঁজে পাওয়া যাবে 
না। 

দাশগুপ্ত হাটতে হাটতে এসে টুরিস্ট হোমের খাবার ঘরের একটা চেয়ারে ধপাস 
করে বসে পড়ল। টেঁচিয়ে বলল, “কে আছ, এক কাপ চা দেবে?” 

সেখানকার বেয়ারা কড়কড়ি এসে বলল, “হ্যা বাবু, চা দিচ্ছি। আর কী 
খাবেন?” 

দাশগুপ্ত বলল, “আর কী খাব! তোমার মাথা খাব!” 

কড়কড়ি হাসতে হাসতে নিজের মাথায় হাত বুলিয়ে বলল, “এটা খেতে পারবেন 
না বাবু, বড় শক্ত!” 

দাশগুপ্ত রেগে উঠে বলল, “ইয়ার্কি করতে হবে না, চা নিয়ে এসো শিগগির ।” 

“সেই বাবুরা কোথায় গেল?” 

“কে জানে! সে বাবুরা আর ফিরবেন কিনা।” 

“আ্যা? সে কী কথা? ওদের মালপত্র রয়েছে যে! সেই খোকাবাবু আর সেই 
বুড়োবাবু, তারা আর ফিরবেন না? তাদের কী হয়েছে?” 

“তাদের জারোয়ারা ধরে নিয়ে গেছে।” 
একথা শুনে কড়কড়ি একেবারে হাউমাউ করে উঠল। মাথা চাপড়ে বলতে 
লাগল, “কী সর্বনাশ'! কী সর্বনাশ!” 

কড়কড়ির কান্না শুনে রান্নাঘর থেকে বেরিয়ে এল আরও দু-তিনজন লোক। 
তারা অবাক হয়ে গেছে। যখন তারাও"শুনল যে, সন্তু আর কাকাবাবুকে ধরে নিয়ে 
গেছে জারোয়ারা, খুব দুঃখ হল তাদের। জারোয়ার হাতে পড়লে যে আর কেউ 


১৬৮ কাকাবাবূর আভিযান 


বাচে না, তা ওরা সবাই জানে। ওরা দাশগুপ্তকে ঘিরে দাড়িয়ে সব কথা শুনতে 
লাগল। 

এমন সময় আকাশে একটা শব্দ উঠল। দাশগুপ্ত চমকে উঠে বলল, “কী 
ব্যাপার? এখন কিসের শব্দ?” 

কড়কড়ি বলল, “একটা এরোপ্লেন আসছে বাবু!” 

দাশগুপ্ত চেয়ার ছেড়ে লাফিয়ে উঠে বলল, “প্লেন, এই সময়? কিসের প্লেন? 
সন্ধের পর কখনও এখানে গ্লেন আসে?” 

সকলেই তখন ভাবল, সত্যিই তো, পোর্ট ব্রেয়ারে তো প্লেন আসে দুপুরে । কোনও- 
দিন তো সন্ধ্যের পর এখানে কোনও প্লেন আসেনি। তাহলে এটা কিসের প্লেন? 

প্লেনটা আকাশে বো বো করে ঘুরছে। তার মানে, এখানেই নামবে। 

দাশগুপ্ত হাত পা ছুঁড়ে বলল, “ট্যাক্সি! আমার এক্ষুনি একটা ট্যাক্সি চাই। ফোন 
করো ট্যাক্সির জন্য। না, না, ফোন করতে হবে না, দেরি হয়ে যাবে। আমি নিজেই 
যাচ্ছি।” 

দাশগুপ্ত টুরিস্ট হোমের বারান্দা থেকে ঝাপিয়ে পড়ে সোজা রাস্তা দিয়ে দৌড়তে 
লাগল। খানিকটা বাদেই রাস্তায় একটা ট্যাক্সি আসতে দেখে দীড়িয়ে পড়ল 
মাঝরান্তায়। সেই ট্যাক্সিতে দু'জন লোক ছিল। দাশগুপ্ত হাত জোড় করে বলল, 
“আমার বিশেষ দরকার, আমাকে এক্ষুনি একবার এয়ারপোর্ট যেতে হবে। যেতেই 
হবে! আপনারা দয়া করে নেমে পড়বেন?” 

দাশগুপ্তর রকম-সকম দেখে মনে হল, সে পাগল হয়ে গেছে। লোক দুটি 
হতভম্ব হয়ে নেমে গেল। দাশগুপ্ত ট্যাক্সিতে উঠে বসেই বলল, “জলদি চালাও, 
এয়ারপোর্ট । জ্লদি!” 

দাশগুপ্ত যখন এয়ারপোর্টে পৌঁছল, তার আগেই প্লেনটা নেমে গেছে। এয়ারপোর্টে 
অনেক পুলিশ, স্বয়ং এস পি সাহেবও উপস্থিত। নিশ্চয়ই হোমরা-চোমরা কেউ 
এপেছে। 

দাশগুপ্ত একজন পুলিশকে জিজ্ঞেস করল, “কে এসেছেন? কে উনি?” 

পুলিশটি বলল, “হোম সেক্রেটারি সাহেব এসেছেন! 

দাশগুপ্ত আনন্দে একেবারে নেচে উঠল। এত বড় সৌভাগ্যের কথা ভাবাই যায় 
না। এস পি সাহেব এই হোম সেক্রেটারির কাছ থেকেই অনুমতি আঁনার কথা 
বলেছিলেন। সেই হোম সেক্রেটারি নিজেই দিল্লি থেকে এখানে এসে উপস্থিত! 
কোনও গুরুতর ব্যাপার তাহলে আছেই। 

হোম সেক্রেটারি একজন বেশ লম্বা মতন লোক। মাঝারি বয়েস। মাথার 
চুলগুলো বড়-বড়। তিনি বড়-বড় পা ফেলে গিয়ে একটা গাড়িতে উঠলেন। দাশগুপ্ত 
সেদিকে ছুটে যাবার চেষ্টা করতেই কয়েকজন পুলিশ তাকে বাধা দিল। 


সবুজ দীপের রাজা ১৬৯ 


দাশগুপ্ত তখন চেঁচিয়ে এস পি সাহেবকে লক্ষ্য করে বলল, “স্যার, ওর সঙ্জো 
আমার এক্ষুনি কথা বলা দরকার। সেই ব্যাপারটা...” 

এস পি মিঃ সিং বললেন, “দাড়ান, ওঁকে একটু বিশ্রাম করতে দিন। উনি 
অত্রদুর থেকে সবে এসে পৌছেছেন-_-” 

দাশগৃপ্ত বলল, “একটুও সময় নষ্ট করা যাবে না এখন। আপনি বুঝতে 
পারছেন না...” 

কিন্তু ততক্ষণে হোম সেকেটারির গাড়ি ছেড়ে দিয়েছে। দাশগুপ্ত ট্যাচাতে ট্যাচাতে 
সেদিকে ছুটে গিয়েও গাড়িটা থামাতে পারল না। 

রাগে-দুঃখে দাশগুপ্তর চোখে জল এসে গেল। এবার আর সে এস পি সাহেবকে 
ভয় পেল না। তার সামনে দাড়িয়ে কড়া গলায় বলল, “আপনাকে এর ফল ভোগ 
করতে হবে। দিল্লি থেকে আমার ওপর অর্ডার দেওয়া আছে, মিঃ রায়চৌধুরীর যাতে 
কোনও রকম বিশ্পদ না হয়, তার ব্যবস্থা করার। কিন্তু আপনি আমাকে কোনও 
সাহায্য করেননি। একথা আমি হোম সেক্রেটারিকে বলব।” 

মিঃ সিং বললেন, “অত ব্যস্ত হচ্ছেন কেন? হোম সেক্টারি যখন এসেই 
গেছেন, তখন ওর কাছ থেকে অনুমতি পেলেই আমি আপনাকে সাহায্য করব।” 

দাশগুপ্ত বলল, “কিন্তু প্রতিটি মিনিট নষ্ট করা মানেই সাঙ্ঘাতিক ভুল করা।” 
দিলি থেকে খুব হোমরা-চোমরা কেউ এলে ওঠেন এখানকার সরকারি অতিথি- 
ভবনে। দাশগুপ্ত তা জানে। ট্যাক্সিটা রাখাই ছিল, সেটা নিয়ে সে আবার সেইদিকে 
ছুটল। 

অতিথি-ভবনে দাশগুপ্ত আর এস পি মিঃ সিং পৌছল প্রায় একই সময়ে। এস 
পি সাহেব গটগট করে ঢুকে গেলেন ভেতরে। গেটের পুলিশ দাশগুপ্তকে আটকাতে 
যেতেই সে পকেট থেকে একটা কার্ড বার করে বলল, “এটা হোম সেব্টারিকে 
দাও, তাহলেই তিনি বুঝবেন।” 

হোম-সেক্রেটারির নাম কৌশিক ভার্মা। তিনি তখন ইজিচেয়ারে পা ছড়িয়ে বসে 
এক কাপ চা খাচ্ছিলেন। আর এস পি সাহেবকে বলছিলেন, “শুনুন, আমি এখানে 
এসেছি একটা বিশেষ কাজে। আমি গোপন রিপোর্ট পেয়েছি, কিছু বিদেশি গুপ্তচর 
আন্দামানে নিয়মিত যাতায়াত করছে। তারা কলকাতা আর দিল্লি থেকে কিছু-কিছু 
পাসপোর্ট চুরি করে ভারতীয় সেজে প্লেনে করে চলে আসছে আন্দামানে। কী তাদের 
উদ্দেশ্য, সেটা আমাদের জানা দরকার। আন্দামানের মতন একটা সাধারণ জায়গায় 
বিদেশিদের লজর পড়ল কেন?” 

এস পি মিঃ সিং বললেন, “না স্যার, এখানে তো কোনও বিদেশি আসেনি 
অন্নেকদিন। বিদেশি কোনও টুরিস্ট এলে আমার অনুমতি ছাড়া তো এখানে ঢুকতেই 
পারবে. না।” 

গোপনে ঢুকবে ।” 

মিঃ সিং বললেন, “না স্যার, বিদেশি এলে আমার নজরে পড়তই!» 

এই সময় দাশগুপ্ত সেখানে ঢুকে পড়ে বলল, “স্যার, আমি সেই বিদেশিদের 
কথা জানি।” | 

এস পি অমনি ভুরু কৌচকালেন। মিঃ ভার্মা মুখ তুলে দাশগুপ্তকে দেখে জিজ্ঞেস 
করলেন, “আপনি কে?” 

দাশগুপ্ত বলল, “স্যার, আমি আপনার ডিপার্টমেন্টেই কাজ করি। দু”-বছর ধরে 
আন্দামানে আছি। আমার কাজ হল এখানকার অবস্থার ওপর লক্ষ্য রাখা। বিদেশি 
গুপ্তচরদের কথা প্রথমে আমিও বিশ্বাস করিনি। কিন্তু মিঃ রায়চৌধুরী আমার চোখের 
সামনে প্রমাণ করে দিয়েছেন--” 

দাশগুপ্ত বলল, “সেই যে মিঃ রায়চৌধুরী, যিনি আগে ভারত সরকারের কাজ 
করতেন, এখন রিটায়ার্ড, নানান জায়গায় রহস্যের সন্ধান করে বেড়ান...” 

কৌশিক ভার্মা চমকে উঠে বললেন, “ও সেই ওয়ান-লেগেড ম্যান? সেই দারুণ 
সাহসী মানুষটি? কোথায় তিনি? ত্তার সঙ্গে আমি দেখা করতে চাই।” 

দাশগুপ্ত বলল, “স্যার, তার সাড্ঘাতিক বিপদ। এতক্ষণ তিনি বেচে আছেন 
কি না সন্দেহ!” 

কৌশিক ভার্মা ভুরু কুঁচকে বললেন, “সে কী কথা? কেন, তার কী হয়েছে?” 

হোয়াট? জারোয়াদের হাতে? কীভাবে ধরা পড়লেন? আপনারা কিছু করতে 
পারেননি?” 

দাশগুপ্ত হাতজোড় করে বলল, “স্যার, আমি স্বীকার করছি, আমার কিছুটা 
দোষ আছে। আমি ওঁর সঙ্গে ছিলাম। কিন্তু উনি আমার দিকে রিভলভার তুলে ভয় 
দেখিয়ে মিডল আন্দামানের একটা দ্বীপে নেমে গেলেন জোর করে। তারপর আমি 
রেসকিউ পার্টি পাঠাবার জন্য পুলিশের এস পি সাহেবকে অনুরোধ করেছিলাম। 
উনি রাজি হননি।” 

কৌশিক ভার্মা এস পি সাহেবের দিকে তাকালেন। এস পি সাহেব তখন 
গৌপে তা দিচ্ছিলেন। তাড়াতাড়ি গৌপ থেকে হাত্ত নামিয়ে বললেন, “আমি 
ঠিক কাজই করেছি। আমি সব ঘটনা জানিয়ে দিল্লিতে টেলিগ্রাম পাঠিয়েছি একটু 
আগে ।” 

কৌশিক ভার্মা বললেন, “দিলি থেকে হুকুম আসতে যদি দু'-তিনদিন লাগে, 
ততদিন আপনি ওরকম একটা লোককে জারোয়াদের হাতে ছেড়ে রাখবেন?” 

মিঃ সিং বললেন, “স্যার, তাছাড়া আমি কী করব বলুন? সেখানে পুলিশ 
পাঠালে জারোয়াদের সঙ্জো যুদ্ধ লেগে যেত। গুলি খেয়ে বেশ কিছু জারোয়া মরত। 
একজন জারোয়াকেও মারার হুকুম নেই আমার কাছে। তাছাড়া সেই মিঃ রায়চৌধুরীকে 
আর বাচানো যাবে কি না সন্দেহ। কেউ বাচে না এ অবস্থায়।” 

কৌশিক ভার্মা উঠে ঈাড়িয়ে ধমক দিয়ে বললেন, “তা বলে কোনও চেষ্টাও 
করবেন না? মিঃ রায়চৌধুরী কে জানেন? ওরকম সাহসী লোক সাহেবদের মধ্যে 
দেখা যায়, কিন্তু ভারতীয়দের মধ্যে কজন আছেন? ওরকম একজন মানুষ আমাদের 
দেশের গর্ব। সেই লোককে আমরা বাচাবার চেষ্টা করব না? ছি ছি ছি। এক্ষুনি 
রেসকিউ পার্টি পাঠাবার ব্যবস্থা করুন। আমি নিজে তাদের সঙ্গে যাব।»” 

এস পি সাহেব আস্তে আস্তে বললেন, “এই রাত্তিরবেলা? সে তো প্রায় 
অসম্ভব।” 

“কেন, অসম্ভব কেন?” 

“মোটরবোট নিয়ে অতদুর যেতে অন্তত চার থেকে পীচ ঘণ্টা লাগবে-বনের 
মধ্যে ঘুটঘুটে অন্ধকার, সেখানে এখন যে নামবে তাকেই প্রাণ দিতে হবে। 
জারোয়ারা চব্বিশ ঘণ্টা লুকিয়ে থেকে পাহারা দেয়।” 

কৌশিক ভার্মা বললেন, “ মোটরবোটের সঙ্জো সার্চ-লাইট লাগানো যেতে পারে 
নাঃ সার্চ-লাইটের আলোয় অনেক দূর দেখা যাবে।” 

“স্যার, আপনি একটু চিন্তা করে দেখুন, সার্চলাইটের আলোয় আর কতদূর দেখা 
যেতে পারে, দ্বীপটা অনেক বড়। তাছাড়া জারোয়ারা যুদ্ধ না করে পিছু হটবে না। 
তাতে দু'পক্ষের অনেক লোক মরবে। এটা আমাদের নীতি নয়।” 

কৌশিক ভার্মা চিবুকে হাত রেখে চিন্তা করতে লাগলেন। 

দাশগুপ্ত আন্তে আস্তে বলল, “স্যার, আমি একটা কথা বলতে পারি?” 

“বলুন।” 

“একটা উপায়ে এক্ষুনি সাহায্যের ব্যর্বস্থা করা যায়। বোটে না গিয়ে আমরা 
যদি হেলিকপটারে যাই, তাহলে খুব তাড়াতাড়ি পৌঁছে যাওয়া যায়। হেলিকপটারের 
ওপর থেকে আলো ফেলে খুজে দেখা যায় সারা জঙ্জালটা। তাতে যুদ্ধও হবে না। 
জারোয়ারা হেলিকপটারে তীর মারতেও পারবে না। ওদের তর বেশি উচুতে পৌছয় 
না।” 

' কৌশিক ভার্মা টেবিলে এক চাপড় মেরে বললেন, “ঠিক! খুব ভাল কথা । সেই 
ব্যবস্থাই করা যাক।” 

দাশগুপ্ত বলল, “সেই সঙ্গে প্রীতম সিংকেও নিয়ে গেলে ভাল হয়।” 

“প্রীতম সিং কে?” ৃ্‌ 

“প্রীতম সিং আগে এখানেই পুলিশের কাজ করতেন। উনি জারোয়াদের ভাষা 

জানেন। হেলিকপটার থেকে উনি মাইকে জারোয়াদের সঙ্গে কথা বলতে পারেন। 
মিঃ রায়চৌধুরীকে যদি ওরা মেরে না ফেলে বন্দী করে রাখে, তাহলে প্রীতম সিং- 
এর কথায় হয়তো মিরার হারার গার 
কথাই বলতে পারবে না।” 

কৌশিক ভার্মা অবাক হয়ে বললেন, “ গর (নারাজ 
কিছু চেষ্টা করেননি!” 

মিঃ সিং গন্ভীরভাবে বললেন, “হ্যা, প্রীতম সিংকে ডেকে আমি তার মত 
নিয়েছিলাম। প্রীতম সিং-এর মতে এখন আর চেষ্টা করে কোনও লাভ নেই। প্রীতম 
সিংকে জারোয়ারা বনের ভেতরে ঢুকতে দেয় না।” 

“শ্রীতম সিং হেলিকপটার থেকে ওদের সঙ্জে কথা বলে আসল খবরটা অন্তত 
জেনে নিতে পারবে । হেলিকপটার কোথায় আছে? চলুন!” 

“আমাদের হেলিকপটার নেই।” 

দাশগুপ্ত আবার বলল, “এখানে নেভির হেলিকপটার আছে, স্যার। আমরা 
বললে দেবে না। কিন্তু আপনি অর্ডার দিলে ঠিকই দেবে।” 

“আমি এক্ষুনি অর্ডার লিখে দিচ্ছি।” 

কৌশিক ভার্মা তার সেক্রেটারিকে ডেকে তক্ষুনি অর্ডার লিখিয়ে দিলেন। তারপর 
এস পি-কে বললেন, “একজন লোক দিয়ে এই চিঠি এক্ষুনি পাঠিয়ে দিন। তাকে 
জেনে আসতে বলুন আধঘন্টার মধ্যে হেলিকপটার পাওয়া যাবে কি না!” 

একজন লোক চিঠি নিয়ে তক্ষুনি ছুটে গেল। কিন্তু একটু বাদেই সে ফিরে এল 
খারাপ খবর নিয়ে। | 

নেভির দুটি মাত্র হেলিকপটার। একটা চলে গেছে নিকোবর, সেটা তিন- 
চারদিনের মধ্যে ফিরবে না। আর-একটা খারাপ হয়ে পড়ে আছে। সেটা সারাবার 
চেষ্টা চলছে। 
সম্ভব...আধ ঘণ্টা, অন্তত এক ঘণ্টার মধ্যে...” 

দাশগুপ্তর মুখটা শুকিয়ে গেছে। এত চেষ্টা করেও শেষরক্ষা করা গেল না? 
হেলিকপটারটাও এই সময় খারাপ! 

কৌশিক ভার্মা দরজার দিকে পা বাড়িয়ে বললেন, “চলুন, আমি'নিজে সেই 

এদিকে তখন বনের মধ্যে কী হচ্ছে? 


সবুজ ছীপের রাজা ১৭৩ 


হটাৎ গুলির শব্দ। তারপরেই কাকাবাবু একটামাত্র ক্রাচ নিয়ে প্রায় লাফাতে 
লাফাতে চলে এলেন সেই আগুনের কাছে। তার রিভলভার সোজা সেই বুড়ো 
রাজার বুকের দিকে তাক করা। 

জারোয়ারা প্রথমে ব্যাপারটা ঠিক বুঝতে পারেনি । তারপর কাকাবাবুকে দেখে 
সবাই একসঙ্জো চিৎকার করে উঠল। 

কাকাবাবু বুড়ো রাজাকে আবার ইংরেজিতে বললেন, “আপনার লোকদের 
বলুন, কেউ যেন আমার গায়ে হাত দেবার চেষ্টা না করে! কেউ আমার কাছে 
এলেই আমি তার আগে আপনাকে গুলি করে মেরে ফেলব!” 

বুড়ো রাজা কিন্তু একটুও ভয় পাননি । তার পাকা ভুরুর নীচে চোখ দুটি ঘোলাটে। 
একদৃষ্টে তিনি কাকাবাবুর দিকে চেয়ে রইলেন খানিকক্ষণ। তারপর দুটো হাত 
তুললেন মাথার ওপরে। সঙ্জো সঙ্জো জারোয়ারা থেমে গেল। 

বুড়ো রাজা কাকাবাবুকে স্পষ্ট ইংরিজিতে জিজ্ঞেস করলেন, “তুমি কে?” 

কাকাবাবু বললেন, “তার আগে বলুন, আপনি কে? আপনি জারোয়া নন, তা 
বুঝতেই পারা যায়। আপনি সভ্য মানুষ। আপনি কেন সাহেবগুলোকে পুড়িয়ে 
মারছেন?” 

বুড়ো রাজা মাটিতে চিক করে থুতু ফেললেন। তারপর হাসলেন। সেই রকম 
একদৃষ্টিতে কাকাবাবুর দিকে চেয়ে থেকে বললেন, “তুমি আমাকে গুলি করলেও 
নিজে বাচতে পারবে না। তোমাকে এরা শেষ করে ফেলবে। তুমি এখানে কেন 
এসেছ?” 

কাকাবাবু ডান দিকে হাত দেখিয়ে বললেন, “এই আগুনটা দেখতে। এই 
সাহেবগুলোও সেইজন্যেই এসেছে।” 

বুড়ো রাজা জিজ্ঞেস করলেন, “তুমি ওদের সঙ্তো এসেছ?” 

কাকাবাবু বললেন, “না। কিন্তু আপনি এই অসভ্যদের সঙ্গে থেকে কি অসভ্য 
হয়ে গেছেন? জ্যান্ত মানুষদের পুড়িয়ে মারছেন?” 

বুড়ো রাজা বললেন, “তোমাকে কে বলেছে, এই জারোয়ারা অসভ্য? আর 
এই সাহেবরা কিংবা তোমরা সভ্য? তোমাদের আমি ঘৃণা করি!” 

“এদের ছেড়ে দিন!” 

এবার বুড়ো রাজা ঝুঁকে-ঝুঁকে এগিয়ে আসতে লাগলেন কাকাবাবুর দিকে। 
কাকাবাবুর হাত কাপছে। তিনি চেঁচিয়ে বললেন, “খবর্দার, আমার কাছে আসবেন 
না, আমি গুলি করব, ঠিক গুলি করব!” 

বুড়ো রাজা কোনও কথা না বলে হাসিমুখে তবু এগিয়ে আসতে লাগলেন। 

কাকাবাবু বললেন, “আমি গুলি করব কিন্তু! আমার রিভলবার কেড়ে নেবার 
চেষ্টা করবেন না, তার আগেই আমি গুলি করব।” 


১৭৪ কাকাবাবুর আভ্যান 


বুড়ো রাজা একেবারে কাকাবাবুর মুখের সামনে এসে দাড়ালেন। তারপর 
কাকাবাবুর চোখের দিকে চেয়ে থেকে বাংলায় বললেন, “তোমরা এই আগুনটা 
দেখতে এসেছ? এই আগুনটা বুঝি এত দামি? ঠিক আছে, তোমাদের সবাইকে 
আমি এই আগুনের মধ্যে পাঠিয়ে দেব।” 

দুরে, গাছের আড়ালে লুকিয়ে থেকে সন্ত শুনতে পেল, বুড়ো রাজা স্পষ্ট 
বাংলায় কাকাবাবুকে জিজ্ঞেস করলেন, “তোমরা এই আগুনটা দেখতে এসেছ?” 

সন্ত্র তার নিজের কানকেও যেন বিশ্বাস করতে পারল না। 

কাকাবাবু দারুণ অবাক হয়ে জিজ্ঞেস করলেন, “আপনি বাঙালি?” 

বুড়ো রাজা সে-কথার উত্তর না দিয়ে কাকাবাবুর হাত থেকে রিভলবারটা কেড়ে 
নিতে গেলেন। 

কাকাবাবু বললেন, “খবর্দার, আর এগোবেন না, আমি গুলি করব! ঠিক গুলি 
করব।” 

বুড়ো রাজা মাথার ওপর দুহাত তুলে বললেন, “করো গুলি করো, দেখি 
তোমার কত সাহস?” 

কাকাবাবু গুলি করতে পারলেন না। তার হাত কীাপছে। তিনি বললেন, “আমি 
আপনাকে মারতে চাই না। আমি জানতে চাই, আপনি কে?” 

বুড়ো রাজা কাকাবাবুর ডান হাতে জোরে একটা ধাক্কা মারতেই রিভলবারটা 
ছিটকে পড়ে গেল একটু দুরে । কাকাবাবু আবার সেটা কুড়িয়ে নেবার জন্য ঝুঁকতেই 
পড়ে গেলেন হুমড়ি খেয়ে। কাকাবাবুর যে একটা পা নেই, সেটা তার মনে 
থাকে না সব সময়। কাকাবাবু পড়ে যেতেই বুড়ো রাজা তার.পিঠের ওপর একটা 
পা রেখে দাড়ালেন। 

সমস্ত জারোয়ারা আনন্দে চিৎকার করে উঠল। তারা দেখল তাদের বুড়ো রাজা 
রিভলবারকেও ভয় পান না। কাকাবাবু জোর করে ওঠবার চেষ্টা করতে যেতেই 
দু'জন জারোয়া ছুটে এসে তাকে চেপে ধরল। 

হাত-পা বাধা সাহেবগুলোও ভয়ের শব্দ করে উঠল। 

দুরে লুকিয়ে দাড়িয়ে সন্তু সব দেখল। তার হাত-পা ঠাণ্ডা হয়ে আসছে। এবার 
ওরা কাকাবাবুকে মেরে ফেলবে? সন্তু একা কী করে তাকে বাচাবে? এখনও সন্তুকে 
কেউ দেখতে পায়নি। | 

বুড়ো রাজা চিক করে মাটিতে থুতু ফেললেন। তারপর খুব কড়া গলায় 
কাকাবাবুকে বললেন, “তোমাদের সবকটাকে আমি এক্ষুনি যমের বাড়ি পাঠাব। 
আমরা জারোয়ারা এখানে জঙ্গলের মধ্যে আপন মনে থাকি। আমরা কারুর কোনও 
ক্ষতি করি না। তোমরা কেন আমাদের বিরস্ত করতে আসো?” 

কাকাবাবু বললেন, “আপনি জারোয়া নন। আপনি কে?” 


সবুজ দ্বীপের রাজা ১৭৫. 


বুড়ো রাজা বললেন, “আমি এক সময় বাঙালি ছিলাম। এখন আমি এদেরই 
একজন। আমি আর তোমাদের মতন পরাধীন নই। আমি স্বাধীন ।» 

কাকাবাবু বললেন, “আমার কন্ট হচ্ছে, আমাকে উঠে দাড়াতে দিন।” 

বুড়ো রাজা বললেন, “তোমার সব কষ্ট এক্ষুনি শেষ করে দেব। তোমরা এই 
আগুনটা দেখতে এসেছিলে না? এই আগুনের মধ্যেই তোমরা যাবে। যত সব 
চোরের দল!” 

কাকাবাবু বললেন, “আমি কিছু চুরি করতে আসিনি। আমি শুধু দেখতে 
এসেছিলাম।” 

“মিথ্যে কথা! যে-পাথরটা থেকে এই আগুন বেরুচ্ছে, তোমরা আসো সেই 
পাথরটা চুরি করতে । এর আগেও কয়েকটা সাহেব এসেছিল, সব কটাকে আমি 
যমের বাড়ি পাঠিয়েছি। তুমি বাঙালি হয়েও এই সাহেবদের পথ দেখিয়ে নিয়ে এসেছ। 
সাহেবের পা-চাটা! পরাধীন দেশের মানুষেরাই এরকম কাপুরুষ হয়ে যায়!” 

“আমি ওদের সঙ্জো আসিনি। আমি ওদের পথ দেখিয়ে আনিনি।” 

“চুপ! মিথ্যুক! কুকুর!” 

বুড়ো রাজা কাকাবাবুকে আর কোনও কথা বলতে দিলেন না। জারোয়াদের দিকে 
তাকিয়ে ইশারা করলেন। সঙ্গে সঙ্গে তারা কাকাবাবুকে টেনে তুলল । এবার বুঝি 
আগুনের মধ্যে ছুড়ে ফেলে দেবে! 

সন্ত আর থাকতে পারল না। তার যা হয় হোক। কাকাবাবু যদি মরে যান, তাহলে 
সে-ও মরবে! 

সে কাকাবাবু বলে চিৎকার করে তীরের মতন ছুটে এল। কোনও জারোয়া তাকে 
ধরতে পারল না, তার আগেই সে দৌড়ে কাকাবাবুর পাশে এসে দাড়িয়েছে 

সন্তরকে দেখে কাকাবাবুও খুব অবাক হয়ে গেছেন। আন্তে আস্তে বললেন, “তুই 
চলে যাসনি? তোকে যে আমি বললাম।” 

বুড়ো রাজা এক দৃষ্টিতে তাকিয়ে রইলেন সন্তুর দিকে। তারপর জিজ্ঞেস করলেন, 
“এই ছেলেটি কে?” 

কাকাবাবু বললেন, এ আমার ভাইপো। আপনি আমাকে মারতে চান মারুন, 
কিন্তু ওকে ছেড়ে দিন।” 

“এইটুকু ছেলেকেও সাহেবদের চাকরের কাজে লাগিয়েছ?” 

, সন্তু বলল, “বিশ্বাস করুন, আমরা এ সাহেবদের সঙ্জো আসিনি। আমরা আলাদা 
এসেছি। এ সাহেবরা আমাদেরও মেরে ফেলতে চেয়েছিল।” 

বুড়ো রাজা সন্ত্রকে বললেন, “আমার কাছে এসো!” 

বুড়ো রাজার চোখের দিকে তাকালেই ভয় করে। তবু সন্তু এক পা একপা 
করে এগিয়ে গেল। বুড়ো রাজা একটা হাত বাড়িয়ে সন্ত্ুর গালটা ছুঁলেন। রাজার 


১৭৬ রাকাবাবৃর আভিযান 
গায়ের সব চামড়া কুচকে গেছে। লম্বা লম্বা আঙুলের ছোয়ায় সন্তুর গাটা একবার 
শিরশির করে উঠল। 

রাজা আকাশের দিকে সুখ তুলে তাকালেন। তার মুখে একটা দুখ-দুে 'ভাব 
ফুটে উঠল। তিনি আপনমনে বললেন, “আমার ঠিক এই বয়েসী একটা ভাই ছিল। 
জানি না সে এখনও বেচে আছে কি না।” 

তারপর তিনি মুখ নামিয়ে সন্ত্রকে জিজ্ঞেস করলেন, “ “তোমার নাম কী?” 

“সুনন্দ রায়চৌধুরী। আমার কাকাবাবু একজন খুব পণ্ডিত লোক। উনি মোটেই 
চোর নন।” 

“অনেক পণ্ডিতও চোর হয়। টাকা-পয়সার লোভে তারাও সাহেবদের পা 
চাটে।” 

“আমার কাকাবাবু মোটেই সেরকম লোক নন।” 

“তাহলে সাহেবদের বাচাবার জন্য ওর এত দরদ কেন” 

এবার কাকাবাবু বললেন, “কোনও মানুষকেই মেরে ফেলা আমি পছন্দ করি 
না। এই সাহেবদের অন্য শাস্তি দেওয়া যেতে পারে, মেরে ফেলা উচিত নয়!” 

“ওরা আমার অন্তত পনেরোজন জারোয়াকে মেরে ফেলেছে। কেন? জারোয়ারা 
ওদের কোনও ক্ষতি করেছিল? জারোয়ারা এখানে শান্তভাবে থাকে-_তারা তো অন্য 
কোনও জায়গায় গিয়ে অন্যদের মারতে যায় না।” 

“সাহেবরা অন্যায় করেছে 'ঠিকই। সেজন্য তাদের বিচার করে শান্তি দিতে হবে। 
আপনি সভ্যজগতের মানুষ ।” 

“চুপ! তোমাদের সভ্যতাকে আমি ঘৃণা করি!” 

কাকাবাবুকে তখনও দু'জন জারোয়া চেপে ধরে আছে। আগুনটা এখান থেকে 
খুব কাছে। গায়ে আঁচ লাগছে। কিন্তু এ আগুনের কতরকম রঙ । দেখতে খুব সুন্দর 
লাগে। 

হঠাৎ ঝিরঝির করে বৃষ্টি নামল। এরকমভাবে যখন-তখনই বৃষ্টি নামে এখানে। 
সন্তু ভাবল, বৃষ্টিতে কি আগুনটা নিভে যাবে? কিন্তু সে একটা আশ্চর্য ব্যাপার 
দেখল। বৃষ্টির জল, সেই আগুনের মধ্যে পড়তেই পারছে না। ছ্যাত্ব ছ্যাত শব্দে 
বৃষ্টর ফৌটাগুলো ছোট ছোট আগুনের ফুলকি হয়ে যাচ্ছে। যেন সেই আগুনের 
শিখার ওপর অসংখ্য জোনাকি। এরকম দৃশ্য সন্তু কখনও দেখেনি'। 
কাকাবাবু বিড়বিড় করে বললেন, এটা পৃথিবীর আগুন হতেই পারে না। এই 
আগুন অন্য কোনও জায়গা থেকে এসেছে। 

বুড়ো রাজা বললেন, “এই আগুন জ্বলছে বহু বছর ধরে। কখনও নিভবে না।” 
বৃষ্টি আরও জোরে এল। বুড়ো রাজা জারোয়াদের কিছু একটা হুকুম করে পেছন 
ফিরে চলতে লাগলেন। জারোয়ারা সন্তু আর কাকাবাবৃকে ধরে রেখে তার সঙ্গো 

চলল । রাজা একটা কুঁড়েঘরের মধ্যে ঢুকে পড়লেন, জারোয়ারা সন্তু আর কাকাবাবুকে 
তার মধ্যে ঠেলে দ্ল। 

ঘরটার মধ্যে প্রায় কিছুই জিনিসপত্র নেই। মাটিতে ছড়ানো রয়েছে একগাদা 
শুকনো পাতা” তার ওপর দুটো হরিণের শুকনো চামড়া। একটা আন্ত গাছ উঠে 
গেছে ঘরের এক কোণ দিয়ে। সেই গাছের ডালে একটা বাশের চোঙা ঝোলানো । 
তাতে জল ভর্তি। বুড়ো রাজা সেটা নিয়ে ঢক ঢক করে জল খেলেন খানিকটা। 
তারপর কাকাবাবুদের বললেন, “বসো।” 

বসবার পর আর দুটো জিনিসের দিকে চোখ পড়ল ওদের। ঘরের এক পাশে 
এক টুকরো লাল কাপড়ের ওপর রাখা আছে একটা বই। বইটার মলাটের ওপর 
লেখা আছে “গীতা”। আর তার পাশে একটা লোহার হাতকড়া । পুলিশরা চোর 
ডাকাতের হাতে যে-রকম হাতকড়া পরিয়ে দেয়। 

ওরা দুসজনেই সেই দিকে তাকিয়ে আছে দেখে বুড়ো রাজা বললেন, “এ দুটো 
আমার পুরনো কালের স্মৃতি। আর কিছুই নেই।” 

কাকাবাবু জিজ্ঞেস করলেন, “আপনার বয়েস কত” 

বুড়ো রাজা বললেন, “হিসেব রাখি না। কী দরকার বয়েসের হিসেবে? আশি- 
নব্বই হতে পারে, একশোও হতে পারে। জানি না কতদিন আগে এসেছি।” 

কাকাবাবু উত্তেজিতভাবে বললেন, “আমি বোধহয় আপনাকে চিনতে পেরেছি। 
আপনার নাম কি গুণদা তালুকদার ?” 

“কী বললে?” 

“আপনি নিশ্চয়ই গুণদা তালুকদার?” 

“কে গুণদা তালুকদার? তুমি তার কথা কী করে জানলে?” 

“আমি আন্দামানে আসবার আগে, এখানকার সম্পর্কে যত কিছু বইপত্র আছে, 
তা সব পড়ে ফেলেছি। বহু বছর আগে আন্দামান জেল থেকে গুণদা তালুকদার 
নামে একজন বিপ্লবী পালিয়েছিলেন। এ জেল থেকে মাত্র এ একজনই পালিয়েছেন 
কিন্তু ধরা পড়েননি। সবাই তখন ভেবেছিল, গুণদা তালুকদার সমুদ্ধে ডুবে মারা 
গেছেন। আজ এই হাতকড়াটা দেখেই হঠাৎ মনে হল...” 

বুড়ো রাজা ভুরু কুচকে তাকিয়ে রইলেন কিছুক্ষণ। তারপর বললেন, “এসব 
'কথা বইতে লেখা আছে? গুণদা তালুকদারকে এখনও লোকে মনে রেখেছে?” 

' কাকাবাবু বললেন, “নিশ্চয়ই! আপনার ছবি ছাপা হয়েছে কত বইতে। অবশ্য 
সে-ছবি দেখে এখন আপনাকে চেনা যায় না। আপনার জন্মদিনে উৎসব হয় অনেক 
জায়গায়। নেতাজীকে যেমন খুজে পাওয়া যায়নি, তেমনি আপনাকেও খুঁজে পাওয়া 
যায়নি। দেশের লোক আপনাকে শ্রদ্ধা করে।” 

“নেতাজী কে?” 

«সে কী, আপনি নেতাজীর নাম শোনেননি? সুভাষচন্দ্র বসু, আজাদ হিন্দ ফৌজ 
নিয়ে যিনি যুদ্ধ করেছিলেন ব্িটিশের সঙ্গে?” 

“সুভাষবাবু? তিনি যুদ্ধ করেছেন? কবে?” 

“আপনি এসব কিছুই জানেন না?” 

“না। আমার নাম লোকে মনে রেখেছে? তার মানে পুলিশ এখনও আমার 
খোজ করে?” 

“পুলিশ? আপনাকে খুঁজবে কেন? ও সেই জন্যই আপনি আমাদের পরাধীন 
দেশের মানুষ বলছিলেন? আমাদের দেশ তো বহুদিন আগে স্বাধীন হয়ে গেছে। 
এই যে সন্তু, ও তো স্বাধীন দেশে জন্মেছে। ভারত এখন পৃথিবীর একটি প্রধান 
দেশ।” 

“স্বাধীন হয়ে গেছে?” 

্্যা। আপনি দেশের জন্য কত লড়াই করেছেন, জেল খেটেছেন, আর সেই 
খবরটা রাখেন না?” 

“আমি গত পশ্জাশ-যষাট বছর ধরে বাইরের কোনও লোকের সঙ্গে কথাই 
বলিনি।” 

“আপনার কথা জানতে পারলে সবাই দারুণ খুশি হবে। সারা দেশ আপনাকে 
নিয়ে উৎসব করবে।” 

“আমি আর কোথাও যাব না। আমি এইখানে খুব ভাল আছি।” 

“আপনি এখানে এলেন কী করে? জারোয়ারা আপনাকে রাজা করে নিল?” 

“আমি একটা ছোট ভেলা নিয়ে সমুদ্রে ভেসে পড়েছিলাম। ঝড়ে সেই ভেলা 
উল্টে গেল। আমি মরেই যেতাম। অজ্ঞান অবস্থায় ভাসতে ভাসতে এই দ্বীপে এসে 
ঠেকেছিলাম। আমাকে এরা মারেনি কেন জানি না। তখনও আমার এক হাতে 
হাতকড়া ঝুলছিল। এরা মোটেই হিংস্র নয়। এদের যদি কেউ বিরম্ত না করে, এরা 
কখনও অন্য মানুষকে মারে না। এরা আমাকে খাইয়ে-দাইয়ে সুস্থ করে তুলেছিল। 
সে কতকাল আগেল কথা!” 

“কিন্তু আপনি তো এদের সভ্য করে তুলতে পারতেন! 

“চুপ, ও কথা বলো না! সভ্য মানে কী? তোমরা সভ্য আর এরা অসভ্য? 
এখানে কেউ চুরি করে না, মিথ্যে কথা বলে না। এখানে সবাই খাবার একসঙ্জো 
ভাগ করে খায়। এখানে কোনও রোগ নেই। এর থেকে বেশি সুখ মানুষ আর 
কী চায়? আমিই এদের বারণ করেছি তোমাদের মতন সভ্য লোকদের সঙ্গে 
মিশতে । তোমরা এদের নষ্ট করে দেবে!” 

“আপনার মতন একজন মানুষ এখানে এইভাবে লুকিয়ে আছেন, একথা আমার 
কাছে শুনলেও কেউ বিশ্বাস করবে না। 

“তোমরা কেন এই জারোয়াদের ওপর অত্যাচার করতে আসো?” 

“আমি বন্ধৃত্ত করতে এসেছি।” 

“তোমারও এঁ পাথরটার ওপর লোভ আছে নিশ্যয়ই?” 

“কোন্‌ পাথরটা?” 

“যেটা দিয়ে আগুন জুলে ?” 

“ওটার কথা আমি জানতামই না। তবে আন্দাজ করেছিলাম, এরকম একটা 
মহা-মুল্যবান জিনিস এখানে আছে। সাহেবরা আগেই টের পেয়েছে নিশ্চয়ই। 

“ওটা কী তুমি বুঝতে পেরেছ?” 

“নিশ্চয়ই ওটা কোনও উচ্কা। কিংবা অন্য কোনও গ্রহের ভাঙা টুকরো। 
পৃথিবীতে এরকম কিছু কিছু মাঝে-মাঝে এসে পড়ে। অনেকগুলো আসার 
পথেই পুড়ে ছাই হয়ে যায়। কিন্তু এটা বহু বছর ধরে জ্বলছে। এটার মধ্যে নিশ্চয়ই 
এমন কোনও ধাতু আছে, যা আমাদের পৃথিবীতে নেই। সে রকম নতুন ধাতুর 
আবিষ্কার হলে তার সাঙ্ঘাতিক দাম হবে। পৃথিবীতে বৈজ্ঞানিকদের মধ্যে হৈচৈ পড়ে 
যাবে।” 

“জারোয়ারা আগুন জ্বালাতে পাকে না। এই আগুন থেকেই তারা সব কাজ 
চালায়। সেই আগুন চুরি করতে চর কেন সভ্য মানুষ?” 

“তা বলে একটা নতুন বৈজ্ঞানিক আবিষ্কার হবে না? এর বদলে ওদের আমরা 
হাজার-হাজার লক্ষ-লক্ষ দেশলাই দিতে পারি--” 

“না, এটা প্রকৃতির দান ওরা তাই নিয়েছে। ওরা সভ্য মানুষদের কাছ থেকে 
কিছুই চায় না। তোমাদের আমি ছেড়ে দিতে পারি এক শর্তে, তোমরা এই আগুনের 
কথা কখনও কারুকে বলতে পারবে না।” 

“কিন্তু আমরা আপনাকেও নিয়ে যেতে চাই।” 

“আমাকে?” 

“দেশ স্বাধীন হয়েছে, আপনি একবার দেখতে আসবেন না? একবার দিলিতে 
আর কলকাতায় চলুন। দেখবেন, কত কী বদলে গেছে!” 

“না, আমি যাব না!” 

এই সময় বাইরে হঠাৎ দারুণ একটা গোলমাল শোনা গেল। ডিসুম্‌ ডিসুম্‌ করে 
, শব্দ হল বন্দুকের গুলির। 
ওরা তিনজনই চমকে উঠল। 

বুড়ো রাজা উঠে গিয়ে দরজার পাশে দাড়ালেন। তারপর বাইরে একবার 
তাকিয়েই কাকাবাবুর দিকে মুখ ফেরালেন। আস্তে আস্তে বললেন, “ তোমার জন্যই 
এবার আমাদের সর্বনাশ হল!” 

সন্তুও লাফিয়ে গিয়ে দাড়িয়েছে দরজার পাশে। সে দেখল, সেই সাহেবগুলো 

হাতের বাধন খুলে ফেলে উঠে দ্াড়িয়েছে। তিন-চারজনের হাতে বন্দুক, এলো- 
পাথাড়ি গুলি চালাচ্ছে চারদিকে। 

বুড়ো রাজা বললেন, “এবার ওরা সবাইকে মেরে ফেলবে।” 

কাকাবাবু বললেন, “আপনি ঘরের মধ্যে ঢুকে আসুন। বাইরে যাবেন না!” 

বুড়ো রাজা বললেন, “ঘরের মধ্যে ঢুকলেও বাচা যাবে না। ওদের কাছে লাইট 
মেশিনগান আছে। ওরা আমার লোকজনকে মারছে!” 

সত্যিই তাই। কয়েকজন জারোয়া প্রাণের ভয় না করে সাহেবদের দিকে তাড়া 
করে আসছিল, সাহেবরা কট্‌ কট্‌ কট্‌ কট্‌ করে গুলি চালাল, সঙ্গে সঙ্গে তারা 
লুটিয়ে পড়ল মাটিতে । জারোয়াদের বিষাস্ত তীর দুসজন সাহেবের গায়ে লাগল, কিন্তু 
তাতে তাদের কিছুই হল না। সাহেবরা আগেই বিষ প্রতিষেধক ইনজেকশন নিয়ে 
নিয়েছে। 

কাকাবাবুকে ঠেলে বুড়ো রাজা বেরিয়ে গেলেন ঘরের বাইরে। দুস্হাত উচু করে 
ইংরিজিতে চেঁচিয়ে বললেন, “হোল্ড অন!” 

সঙ্জে সঙ্গে একজন সাহেব হিংস্রভাবে ঘুরে দাড়াল সেই দিকে। তার হাতে 
একটা বেঁটে আর মোটা ধরনের বন্দুক। সন্তু বুঝল, ওটারই নাম বোধহয় লাইট 
মেশিনগান। 

সন্তুর মনে হল, সাহেবটি এক্ষুনি বুড়ো রাজাকে মেরে ফেলবে। 

কিন্তু বুড়ো রাজার দারুণ সাহস। তবু তিনি লাঠি ঠুকতে ঠুকতে একপা একপা 
করে এগিয়ে গেলেন সাহেবদের দিকে। তারপর ইংরিজিতে বললেন, “তোমরা 
আমার লোকদের শুধূ-শুধু ম্েরো না। তোমরা যা চাও, তাই নিয়ে যাও।” 

তিনি জারোয়াদের দিকে তাকিয়ে কী একটা অদ্ভুত শব্দ উচ্চারণ করলেন। অমনি 
তারা সার বেধে পেছিয়ে যেতে লাগল। সেইসঙ্তো মুখ দিয়ে একটা অদ্ভুত শব্দ 
করতে লাগল। সেই শব্দটা ঠিক কান্নার মতন। 

আর-একজন সাহেব এগিয়ে এসে খুব নিষ্টুরভাবে প্রচণ্ড এক চড় কষাল বুড়ো 
রাজার গালে। তিনি মাটিতে পড়ে গেলেন হুমড়ি খেয়ে সাহেবটা বুড়ো রাজার বুকের 
ওপর পা তুলে বলল, “একে এক্ষুনি মেরে ফেলব! এই বুড়োটাই যত নষ্টের মূল। 
এর হুকুমেই আমাদের একজন বন্ধুকে আগুনে পুড়িয়ে মারা হয়েছে। এতক্ষণে 
আমাদেরও মেরে ফেলত ।” 

মেশিনগান-হাতে সাহেবটি বলল, “ওকে এক্ষুনি মেরো না, একটু পরে। ওর 
কাছ থেকে আরও কিছু খবর জানা যেতে পারে।” 


যে লতা দিয়ে সাহেবদের ধাধা হয়েছিল, সেই লতা দিয়েই ওরা ধেধে ফেলল 
বুড়ো রাজাকে। 

সেই অবস্থাতেও বুড়ো রাজা বললেন, “আমাকে মারার চেষ্টা কোরো না। 
তাহলে তোমরা একজনও বেঁচে ফিরতে পারবে না এখান থেকে । তোমরা যা চুরি 
করতে এসেছ, তাই নিয়ে ফিরে যাও!” 

একজন সাহেব বুড়ো রাজার মুখে থুতু ছিটিয়ে দিল। 

সন্তু আর কাকাবাবু সেই কুঁড়ে ঘরের দরজার কাছে মাটিতে শুয়ে পড়েছে। 
মাটিতে শুয়ে থাকলে হঠাৎ গায়ে গুলি লাগে না। বুড়ো রাজার এই দুর্দশা দেখে 
ওরা শিউরে উঠল। 

কাকাবাবু আফশোস করে বললেন, “ইস, আমার রিভলবারটা যদি এখন কাছে 
থাকত!” 

সন্তু দেখল, খানিকটা দুরে মাটির ওপরে কাকাবাবূর রিভলবারটা পড়ে আছে। 
একজন সাহেবের পায়ের কাছে। 

কিন্তু চারজন সাহেবের হাতে বন্দুক একজনের হাতে লাইট মেশিনগান, কাকাবাবু 
শুধু একটা রিভলবার নিয়ে কী করতেন? 

একজন সাহেবের কাধে ঝোলানো আছে একটা ব্যাগ। সে সেটা খুলে ফেলল। 
তার মধ্য থেকে বেরুল অনেক কিছু। নানারকম যন্ত্রপাতি আর একটা খুব মোটা 
ফিতের মতন জিনিস গোল পাকানো। সেটা খুলে ফেলতেই দেখা গেল, সেটা 
আসলে একটা বিরাট লম্বা ক্যান্িসের জলের পাইপ। তার একটা মুখ ধরে দু'জন 
সাহেব ছুটে গেল অন্ধকারের মধ্যে । 

একটু বাদেই সেই পাইপটা ফুলে উঠল আর তার অন্য মুখ দিয়ে জল বেরুতে 
লাগল। আর দু'জন সাহেব সেটা নিয়ে গেল আগুনটার দিকে। 

কাকাবাবু ফিসফিস করে বললেন, “ওরা ঝর্না থেকে জল আনছে।” 

সন্ত্ুও ফিসফিস করে জিজ্ঞেস করল, “কাকাবাবৃ, ওরা আগুন নেভাতে চাইছে 
কেন?” 

কাকাবাবু বললেন, “যে পাথরটা থেকে এ আগুন বেরুচ্ছে, সেটার সংঘাতিক 
দাম। কোটি কোটি টাকা। ওরা সেটা চুরি করতে এসেছে। ওটা নিশ্চয়ই অন্য কোনও 
গ্রহের টুকরো কিংবা উক্কা। হয়তো ওর মধ্যে এমন অনেক নতুন ধাতু আছে, যা 
পৃথিবীর মানুষ কখনও দেখেনি। ওগুলো পেলে আমাদের বিজ্ঞানের অনেক নিয়ম 
উল্টে যেতে পারে।” 

সন্তু বলল, “সাহেবগুলো এ পাথরটা যে এখানে আছে তা জানল কী 
করে?” 
তার খবর রাখেন। সবগুলোরই সন্ধান পাওয়া যায়, শুধু এটারই পাওয়া যায়নি। 
তবে এই লোকগুলো বৈজ্ঞানিক নয়। এরা যেমন হিংস্র আর নিষ্ঠুর, তাতে মনে 

হয় এরা একটা ডাকাতের দল। কোনও বৈজ্ঞানিকের কাছ থেকে খবর পেয়ে এখানে 
চলে এসেছে।” | 

সন্তু বলল, “ওদের মধ্যে একজন পাপ্জাবীও তো রয়েছে।” 

কাকাবাবু বললেন, “এ পাঞ্জাবীটি ওদের পথ দেখিয়ে এনেছে। নিশ্চয়ই অনেক 
টাকা দিয়ে হাত করেছে ওকে।” 

তারপর আর ওরা কথা বলতে পারল না। অবাক হয়ে হা করে চেয়ে রইল 
আগুনের দিকে। 

সাহেবরা পাইপে করে আগুনের মধ্যে জল ছেটাতেই একটা আশ্চর্য সুন্দর জিনিস 
হল। আগুনের মধ্যে জল পড়তেই সেই জল লক্ষ লক্ষ রঙিন ফুলঝুরি হয়ে উঠে 
আসতে লাগল ওপরের দিকে। সমস্ত জায়গাটা লাল-নীল আলোয় ভরে গেল। 
আগুন নেভার কোনও চিহ্ৃই দেখা গেল না। 

সাহেবরা তবু থামবে না। তারা জল ছিটিয়েই যেতে লাগল। আর সন্তু একদৃষ্টিতে 
দেখতে লাগল সেই ফুলঝুরি। এত সুন্দর রঙের খেলা সে কখনও দেখেনি। এখন 
আর ভয়ের কথা, বিপদের কথা তার মনে পড়ছে না। 

কাকাবাবু বললেন, “ও আগুন এই পৃথিবীর নয়। পৃথিবীর জল দিয়ে এ আগুন 
নেভানো যাবে না। এ আগুনেই পাথরটা পুড়ে পুড়ে একদিন শেষ হয়ে যাবে।” 

সাহেবরা এবার একটা কৌটো থেকে মুঠো মুঠো পাউডার ছড়াতে লাগল 
আগুনে। তাতেও কাজ হল না কিছুই। পাউডারগুলো পড়তেই দপ্‌-করে এক-একটা 
শিখা বেরিয়ে আসতে লাগল। 

তাতেও নিরাশ হল না সাহেবরা। এবার একটা সরু লম্বা গাছের গুঁড়ির কাছে 
গিয়ে মেশিনগানের গুলি চালাল পঁচিশ তিরিশটা। তারপর গাছটাকে ধরে কাৎ 
করতেই সেটা ভেঙে গেল মড়াত করে। 

ওরা চারজনে মিলে সেই গাছটাকে বয়ে এনে আগুনের মধ্যে তার একদিকটা 
ঢুকিয়ে দিল অনেকখানি । গুম করে একটা শব্দ হল। পাথরটার গায়ে গাছটার ধাকা 
লেগেছে। 

তখন সাহেবরা উৎসাহ পেয়ে গাছটাকে আবার বার করে এনে খানিকটা পিছিয়ে 
এল। তারপর জোরে দৌড়ে গিয়ে ধাকা মারল আবার। আবার গুম করে শব্দ হল, 
আগুনের শিখাগুলো যেন নড়ে-চড়ে উঠল খানিকটা। 

সন্ত্ররা দম বন্ধ করে দেখছে। তারা বুঝতে পেরেছে সাহেবদের মতলবটা কী! 
তারা গাছ দিয়ে ধাক্কা মেরে মেরে আগুনের ভেতর থেকে পাথরটাকে' বার করে 
আনতে চাইছে। কিংবা আগুনসুদ্ধই পাথরটাকে ঠেলতে-ঠেলতে নিয়ে ঝর্নার মধ্যে 
ফেলবে। 

কিন্তু একটু পরেই আর একটা সাঙ্ঘাতিক কাণ্ড হল। পাথরটা সহজে নড়ানো 

যায় না বলে ওরা খুব জোরে জোরে ধাক্কা মারছিল। এতবার ধাক্কা মারতে গিয়ে 
ঝৌক সামলাতে না পেরে একজন সাহেব আগুনটার খুব কাছে গিয়ে পড়ল। সঙ্গে 
সঙ্গে চুম্বকের মতন আগুন তাকে টেনে নিল ভেতরে। ঠিক যেন একটা হাতের 
মতন একটা আহুনের শিখা বেরিয়ে টেনে নিয়ে গেল লোকটিকে। সে একটা 
বীভৎস চিৎকার করে উঠল, তারপর আর তাকে দেখা গেল না। 

শেষ মুহূর্তে সন্তু চোখ বুজে ফেলেছিল। আবার যখন চোখ মেলল, তখন 
দেখল, গাছটা ফেলে দিয়ে অন্য সাহেবরা ভয়ে পালিয়ে আসছে। কাকাবাবু কপালের 
ঘাম মুছছেন। 

সাহেবটা আগুনে পুড়ে যাবার সময় দুরের জারোয়ারা একসঙ্জে ঠেঁচিয়ে 
উঠেছিল। সঙ্গে সঙ্গে মেশিনগান হাতে সাহেবটি সেদিকে এক ঝাক গুলি চালাল। 

বুড়ো রাজা হাত পা বাধা অবস্থাতেই আবার হুকূমের সুরে টেঁচিয়ে বললেন, 
“ওদের মেরো না! আমি হুকুম দিলে ওরা তোমাদের এখনও শেষ করে দিতে 
পারে!” 

সাহেবটা অসম্ভব রেগে গেল সেই কথা শুনে। সে দাতে দাত চেপে বলল, 
“বুড়ো বদমাশ, এবার তোকেই আগুনে পোড়াব। এই ল্যারি, এই বুড়োটাকে তুলে 
আগুনে ছুড়ে ফেলে দে তো!” 

অন্য সাহেবরা কাছাকাছি এক জায়গায় হতভদ্বের মতন দাড়িয়ে আছে। তাদের 
একজন সঙ্জী তাদের চোখের সামনে আগুনে পুড়ে গেল! ব্যাপারটা ওরাও যেন 
সহ্য করতে পারছে না। 

মেশিনগান-হাতে সাহেবটিই বোধহয় ওদের সর্দার। সে কিন্তু দমেনি। সে আবার 
চিৎকার করে বলল, “ল্যারি, এদিকে এসো, এই বুড়োটাকে আগুনে ফেলে দাও!” 

ওপাশ থেকে ল্যারি উত্তর দিল, “জ্যাক, পাথরটা পাবার কোনও আশা নেই। 
ওটা খুনে আগুন। চলো, আমরা এবার পালাবার চেষ্টা করি। নইলে আমরা সবাই 
শেষ হয়ে যাব!” 

জ্যাক বলল, “পালাবার আগে প্রতিশোধ নিতে হবে. এই বুড়োটাকে আমার 
চোখের সামনে আগুনে পোড়াতে চাই। আমি জারোয়াদের দিকে মেশিনগান তুলে 
রাখছি, তুমি একে আগুনে ফেলে দাও!” 

ল্যারি এগিয়ে এল। 

কাকাবাবু ফিসফিস করে বললেন, “সন্তু, আমার রিভলবারটা...” 

সন্তু বুকে হেঁটে আস্তে আন্তে এগোল। রিভলবারটা যেখানে পড়ে আছে, সাহেবটা 
সেখান থেকে খানিকটা দরে। সন্তু মাটির ওপর দিয়ে শুয়ে শুয়ে গেলে বোধহয় 
ওরা তাকে দেখতে পাবে না। 

এই সময় তিনবার কাক ডেকে উঠল। 


১৮৪ কাকাবাবুর অভিযান 


অর্থাৎ ভোর হয়ে আসছে। আলো ফোটার আর বেশি দেরি নেই। আরও 
কয়েকটা পাখির ডাক, আরও কী যেন শব্দ হচ্ছে দুরে। 

সন্তু রিভলবারটা নিয়ে ফিরে আসার সময় পেল না। ল্যারি এনে বুড়ো রাজাকে 
পাজাকালো করে তুলে নিতেই কাকাবাবু আর থাকতে পারলেন না। তিনি উঠে 
ঈাড়িয়ে ক্যাঙ্গারুর মতন লাফাতে লাফাতে ছুটে গেলেন ওদের. কাছে। চিৎকার করে 
বললেন, “থামো, থামো! ওকে মেরো না!” 

জ্যাক চমকে ফিরে তাকিয়ে দেখল কাকাবাবুকে। তারপর বলল, “এই আর 
একটা শয়তান! ধর এটাকেও !” 

কাকাবাবুকে দেখে বুড়ো-রাজা শান্তভাবে বললেন, “আমি কিছুতেই ইংরেজের 
হাতে মরব না প্রতিজ্ঞা করেছিলাম। তোমার জন্য সেই অপমানের মৃত্যুই আমাকে 
মরতে হচ্ছে। তুমিও মরবে!” 

কাকাবাবু ল্যারির দিকে তাকিয়ে বললেন, “তোমাকে একজন জারোয়া আগুনে 
ছুঁড়ে ফেলে দিতে যাচ্ছিল, সেই সময় আমি এসে তোমাক বাচিয়েছিলাম, ঠিক কি 
না? তুমি এই বুড়ো রাজাকে ছেড়ে দাও!” 

ল্যারি তাকাল জ্যাকের দিকে। জ্যাক বলল, “এই দুটো বুড়োকেই আগুনের মধ্যে 
ফেলে দাও! নইলে আমরা পালাবার সময় এরা আমাদের পেছনে জারোয়াদের 
লেলিয়ে দেবে।” 

ল্যারি তবু চুপ করে দাড়িয়ে আছে। 

জ্যাক ধমক দিয়ে বলল, “দেরি করছ কী? দাও, ফেলে দাও!” 

সঙ্গে সঙ্গে আকাশে একটা প্রচণ্ড ঘট ঘট্‌ শব্দ শোনা গেল। দুর থেকে শব্দটা 
এগিয়ে এল খুব কাছে। সবাই চমকে ওপরে তাকাল। একটা হেলিকপটার! 

ল্যারি বলল, “জ্যাক, শিগগির পালাও.! হেলিকপটার নিয়ে পুলিশ এসেছে! 

হেলিকপটার দেখে সন্ত্ররও মনে হল, নিশ্চয়ই তাদের উদ্ধার করার জন্যই ওটা 
এসেছে। আর কোনও চিন্তা নেই। সে উঠে সোজা হয়ে বসল। 

জ্যাক দাতে দাত চেপে বলল, “একটা মোটে হেলিকপটার এসেছে, তাতে ভয় 
রর গলা রা সর গা 
সরে দাড়াও, কিংবা মাটিতে শুয়ে পড়ো!” 

কাকাবাবু চেঁচিয়ে উঠলেন, “সন্ত্ু--” 

সন্তু বুঝতে পারল না, ডান রাগের রর 77 রর 
নীচের দিকে নেমে আসছে। আর একটু নীচে নামলেই জ্যাক গুলি চালাবে। তাদের 
সব আশা শেষ হয়ে যাবে। | 

সন্তুর খুব কাছেই পড়ে আছে কাকাবাবুর রিভলবারটা। সে সেটা চট করে তুলে 
নিল। কোনও চিন্তা না করেই সে দুটো গুলি চালিয়ে দিল জ্যাকের দিকে। গুলির 


সবুজ দীপের রাজা ১৮৫ 


শব্দে তার নিজেরই কানে তালা লেগে গেল, প্রচণ্ড ঝাকুনি লাগল হাতে । সে চোখ 
বুজে ফেলল ভয়ে। 

আবার চোখ খুলে দেখল, জ্যাক মাটিতে পড়ে গেছে, আর কাকাবাবু মেশিনগানটা 
তার হাত, থেকে তুলে নিয়েছেন সঙ্জো সঙ্গে। 

তারপর কাকাবাবু সেটা বাকি সাহেবদের দিকে ফিরিয়ে বললেন, “তোমরা সব 
চুপ করে সারি বেঁধে দীড়াও। কেউ একটু নড়বার চেষ্টা করলেই গুলি চালিয়ে শেষ 
করে দেব--” 

ঘ্যাট ঘ্যাট ঘ্যাট ঘ্যাট শব্দ করে হেলিকপটারটা ঘুরতে লাগল ওদের মাথার 
ওপরে। একটু একটু করে নীচে নেমে আসছে। অনেকটা কাছে আসার পর সেটা 
থেকে একটা অদ্ভুত আওয়াজ বেরিয়ে এল। কে যেন মাইকে বলছে, “আকিলা 
কিলকিল টুংকা টাকিলা! আকিলা কিলকিল টুংকা টাকিলা!” 

সন্তু অবাক হয়ে গেল। এ আবার কী? 

সেই আওয়াজ শুনে জারোয়ারা এক সঙ্জো চেঁচিয়ে উঠল, “টাকিলা! টাকিলা!” 

হেলিকপটার থেকে আবার আওয়াজ ভেসে এল, “কাকিনা সুপি সুপি! কাকিনা 
সুপি সুপি!” 

এবার জারোয়ারা কোনও উত্তর দিল না। সবাই বুড়ো রাজার দিকে তাকিয়ে 
রইল। 

কাকাবাবু বুড়ো রাজাকে জিজ্ঞেস করলেন, “ওরা কী বলছে?” 

বুড়ো রাজা বললেন, “এ জিনিসটা থেকে কেউ একজন জারোয়া ভাষায় বলছে, 
মাঝখানে জায়গা ছেড়ে দিতে। ওটা এখানে নামবে।” 

কাকাবাবু বললেন, “সবাইকে আপনি সরে যেতে বলুন! জায়গা করে দিতে 
০০৩ 
এবার হেলিকপটার থেকে ইংরিজিতে কেউ জিজ্ঞেস করল, “মিঃ রায়চৌধুরী, 
আর ইউ দেয়ার? মিঃ রায়চৌধুরী, আর ইউ দেয়ার?” 

কাকাবাবু চিৎকার করে বললেন, “ইয়েস, আই আ্যাম হিয়ার। রায়চৌধুরী 
স্পিকিং_-” 

কিন্তু হেলিকপটারের ঘ্যাটঘ্যাট আওয়াজে তার কথা বোধহয় ওপরে পৌঁছল না, 
কারণ, ওরা সেই কথাই বারবার বলে যেতে লাগল। 

কাকাবাবু সাহেবদের দিকে মেশিনগান তুলে রেখে, চোখ না সরিয়ে চেঁচিয়ে 

রিভলবার থেকে গুলি চালাবার পর সন্ত্র আচ্ছন্নের মতন হয়ে মাটিতেই বসে 
ছিল। এবার সে তাড়াতাড়ি উঠে বলল, “হ্যা আছে।” 

কাকাবাবু বললেন, “সেই বুমালটা বার করে মাথার ওপরে ওড়াতে থাকো ।” 


১৮৬ কাকাবাবুর আভিযান 


সন্ত্র তার সাদা রুমালটা বার করে ডান হাতে প্রাণপণে ঘোরাতে লাগল। 

কাকাবাবু সাহেবদের হুকুম করলেন, “তোমরা সব মাটিতে বসে পড়ো। 
প্রত্যেকে হাত দুটো মাথার ওপরে তুলে রাখো।” 

একজন সাহেব মাটিতে পড়ে থাকা একটা বন্দুকের দিকে হাত বাড়াচ্ছিল, 
কাকাবাবু বললেন, “সাবধান, একটু নড়লেই খুলি উড়িয়ে দেব!” 

হেলিকপটারটা আন্তে-আন্তে ফাকা জায়গাটায় এসে নামল। প্রথমেই তার 
থেকে বেরিয়ে এল ধপধপে সাদা দাড়িওয়ালা একজন শিখ। সে হাত তুলে বলল, 
“টুংচা সংচু! টুংচা সংচু!” 

বুড়ো রাজা বললেন, “টুংচা সংচু!” 

সঙ্গে সঙ্জে সব জারোয়া সেই কথা বলে টেঁচিয়ে উঠল। 

বৃদ্ধ শিখটি তখন হেলিকপটারের দিকে হাত নাড়তেই তার থেকে বেরিয়ে এল 
আরও কয়েকজন। 

প্রথমেই লম্বা চেহারার কৌশিক ভার্মা, তারপর বেঁটে গোলগাল পরেশ দাশগুপ্ত, 
তারপর বিশাল গৌফওয়ালা পুলিশের এস পি মিঃ সিং আর চারজন সৈন্য, তাদের 
প্রত্যেকের হাতে মেশিনগান। 

পরেশ দাশগুপ্ত ছুটে এসে কাকাবাবুকে জড়িয়ে ধরে খুশিতে লাফাতে-লাফাতে 
বললেন, “মিঃ রায়চৌধুরী, আপনি বেঁচে আছেন। আঃ, কী যে আনন্দ হচ্ছে! এই 
দেখুন, হোম সেক্রেটারি কৌশিক ভার্মা নিজে এসেছেন আপনাকে উদ্ধার করতে ।” 

কাকাবাবুর আনন্দ হলেও মুখে তা প্রকাশ করেন না। কৌশিক ভার্মাকে দেখে 
তিনি বললেন, “আপনার সোলজারদের বলুন, এই সাহেবগুলোকে ঘিরে ফেলতে। 
আমি আর এই ভারী মেশিনগানটা নিয়ে দাড়িয়ে থাকতে পারছি না!” 

কৌশিক ভার্মা বললেন, “এরা কারা?” 

কাকাবাবু সংক্ষেপে উত্তর দিলেন, “এরা ডাকাত!” 

কৌশিক ভার্মা অবাক হয়ে বললেন, “জারোয়াদের মধ্যে ডাকাতি করতে 
এসেছে? কিসের লোভে? এদের কাছে কি সোনা আছে? হীরে আছে?” 

কাকাবাবু বললেন, “না, সে সব কিছু নেই। কিন্তু এইটা আছে।” 

কাকাবাবু সেই রঙিন আগুনটার দিকে হাত দেখালেন। 

দিনের আলো ফুটে উঠেছে। এই সময় আগুনের রঙ বদলে যায়। এই আগুনটার 
রঙ কিন্তু একইরকম আছে। | 

কৌশিক ভার্মা সেদিকে তাকিয়ে বললেন, “আশ্চর্য! এরকম আগুন কখনও 
দেখিনি। সাহেবরা এটা চুরি করতে এসেছিল? এটা কী?” 

কাকাবাবু বললেন, “সে সব পরে বলব। আপনি জারোয়াদের দ্বীপে এসেছেন, 
আগে এখানকার রাজাকে নমস্কার করুম! ইনিই জারোয়াদের রাজা!” 


সবৃজ দীপের রাজা ১৮৭ 


হাত থেকে মেশিনগানটা ফেলে দিয়ে কাকাবাবু বুড়ো রাজার দিকে ঘুরে 
দাড়ালেন। 

কৌশিক ভার্মা আরও অবাক হয়ে বললেন, “ইনি রাজা? মাই গড! ইনি তো 
জারোয়া নন?” 

কৌশিক ভার্মা হাত জোড় করে নমস্কার করলেন বুড়ো রাজাকে। 

কাকাবাবু বললেন, “না, ইনি জারোয়া নন। এর নাম গুণদা তালুকদার ।” 
বলুন। এরা সাঙ্ঘাতিক লোক। আপনারা চলুন, আমার ঘরে বসে কথা বলা যাক।” 

কাকাবাবু পরেশ দাশগুপ্তর কাধে ভর দিয়ে বুড়ো রাজার কুঁড়েঘরের দিকে 
এগোলেন। বুড়ো রাজা যেতে যেতে হঠাৎ থমকে দড়ালেন। তারপর সন্তুকে 
হাতছানি দিয়ে কাছে ডাকলেন। 

সন্তু কাছে যেতেই বুড়ো রাজা তার মাথায় খুব স্নেহের সঙ্জো হাত বোলাতে 
লাগলেন, তারপর কৌশিক ভার্মাকে বললেন; “এই ছেলেটি না-থাকলে আজ 
আমরা কেউ বাচতুম না। আপনারাও বাচতেন না।” 

কৌশিক ভার্মা বললেন, “তাই নাকি? কেন? এ কী করেছে?” 

বুড়ো রাজা বললেন, “এ একজন সাহেবের হাতে মেশিনগান ছিল, সে গুলি 
চালিয়ে আপনাদের এঁ ফড়িঙের মতন যন্ত্রটায় আগুন ধরিয়ে দিতে পারত।” 

বুড়ো রাজা আগে কখনও হেলিকপটার দেখেননি, তাই নাম জানেন না। 

কৌশিক ভার্মা বললেন, “তা হয়তো পারত। সাহেবগুলো মেশিনগান নিয়ে 
ডাকাতি করতে এসেছে, এ ভারী আশ্চর্য ব্যাপার। এই জঙ্জলের মধ্যে ডাকাতি?” 

বুড়ো রাজা বললেন, “সাহেবগুলো আমাকে আর ওর কাকাকে আগুনে ছুঁড়ে 
ফেলে দিতে যাচ্ছিল। ঠিক সময় এই ছেলেটি রিভলবারের গুলি চালিয়ে সাহেবটির 
হাত থেকে মেশিনগানটা ফেলে দেয়। তাই তো আমরা সবাই বেঁচে গেলাম।” 

কৌশিক ভার্মা প্রশংসার চোখে তাকালেন সন্ত্রর দিকে। তারপর তার কাধ চাপড়ে, 
দিয়ে বললেন, “ব্রেভ বয়! এইটুকু ছেলে রিভলবার চালাতে জানে? টিপও নিশ্চয়ই 
খুব ভাল।” 

সন্তু লজ্জা-লজ্জা মুখ করে মাটির দিকে তাকিয়ে রইল। সে তো এমন কিছু 
করেনি। আনতাবড়ি একবার রিভলবার চালিয়ে দিয়েছে। সে যে এর আগে কখনও 
রিভলবার চালায়ইশি সে কথা আর বলল না। 

কৌশিক ভার্মা বললেন, “হি মাস্ট গেট আ রিওয়ার্ড। আমরা শুধু জারোয়াদেরই 
ভয় পেয়েছিলাম, সাহেব ডাকাতদের কথা ভাবিইনি। সত্যিই সাঙ্ঘাতিক কিছু একটা 
হয়ে যেতে পারত। কিন্তু আপনি এখানে কী করে এলেন?” 

কথা বলতে-বলতে গুরা ঢুকলেন কুঁড়েঘরের মধ্যে। সেখানে সেই গীতা বইটি 


১৮৮ কাকাবাবৃর অভিযান 


উঠলেন। তিনি বললেন, “আমরা জানতাম, সভ্য জগতের সঙ্জো জারোয়াদের 
কোনও সম্পর্কই নেই, অথচ দেখছি, তাদের রাজা একজন লেখাপড়া-জানা 
মানুষ! 

কাকাবাবু মাটির ওপরে বসে পড়েছেন। সেখান থেকে তিনি বললেন, “এই 
গুণদা তালুকদার এক সময় ছিলেন একজন নামকরা বিপ্লবী। আন্দামান জেল 
থেকে ইনি পালিয়ে যান। সে বহু-বহু বছর আগেকার কথা। সকলের ধারণা ইনি 
মারা গেছেন। স্বাধীনতার ইতিহাসের প্রত্যেক বইতে এঁর নাম আছে, ছবি আছে। 
প্র জন্মদিনে উৎসব হয়!” 

কৌশিক ভার্মা বললেন, “হ্যা, এখন আমারও মনে পড়েছে। এ যে দারুণ 
ব্যাপার। দিল্লিতে ফিরে গিয়ে এই খবর দিলে তো বিরাট হৈচৈ পড়ে যাবে! কিন্তু 
আপনি এখানে এলেন কী করে?” 

বুড়ো রাজা বললেন, “এই হাতকড়ি বাধা অবস্থাতেই জেল থেকে পালিয়ে 
সমুদ্রে ঝাপিয়ে পড়েছিলাম। আমাকে হাওরে কুমিরে খেয়ে ফেলতে পারত। কিন্তু 
খায়নি। ভাসতে-ভাসতে এসে ঠেকেছিলাম এই ছ্বীপে।৮ 

“জারোয়ারা আপনাকে মারেনি?” 

“জারোয়ারা এমনি-এমনি কাউকে মারে না। এরা অত্যন্ত সভ্য। তোমরাই এদের 
হিংস্র বানিয়েছ।” : 

“তারপর থেকে আপনি এখানে থেকে গেলেন?” 

“হ্যা । আমি পরাধীন ভারতবর্ষে থাকব না ঠিক করেছিলাম, তাই এখানে এদের 
নিয়ে স্বাধীন হয়ে থেকেছি। আমি আর বাইরের কোনও খবর রাখিনি ।” 

“এই আন্দামানে তো নেতাজী এসেছিলেন, কিছুদিনের জন্য স্বাধীন রাজধানী 
স্থাপন করেছিলেন, তাও জানেন না!” 

“এই দ্বীপের বাইরের কোনও খবরই আমি রাখি না। ইচ্ছে করেই রাখতে 
চাইনি। আমি যে এখানে আছি, তা জানতে পারলেই ইংরেজ সরকার আবার 
আমাকে বন্দী করত। সৃভাষবাবু যে কবে নেতাজী হলেন, একটু আগে পর্যন্ত তাও 
জানতাম না!” 

কৌশিক ভার্মা বললেন, “আশ্চর্য! সত্যি আশ্চর্য! কিন্তু গোটা ভারাতবর্ষই তো 
অনেক দিন স্বাধীন হয়ে গেছে! আপনি সে খবরও পাননি? 

কাকাবাবু বললেন, “উনি সে-কথাও বিশ্বাস করতে চাইছেন না। শুনুন, এই 
কৌশিক ভার্মা, ইনি গভর্নমেন্টের একজন বড় অফিসার। একে জিজ্ঞেস করুন, 
আমাদের দেশ স্বাধীন হয়ে গেছে সেই সাতচনল্লিশ সালে । আপনি জওহরলাল নেহরুর 


নাম শুনেছিলেন তো?” 


সবৃজ দ্বীপের রাজা ১৮৯ 


বুড়ো রাজা বললেন, “হ্যা। মতিলাল নেহরুর ছেলে ব্যারিস্টারি পড়তে বিলেত 
গিয়েছিল।” 

“সেই জওহরলাল হয়েছিলেন স্বাধীন ভারতবর্ষের প্রধানমন্ত্রী। সে-ও তিরিশ 
বছর আগে ।” 

“গান্ধী কোথায়?” 

“গান্ধীজী মারা গেছেন স্বাধীনতার এক বছর পরে। আপনাদের সময়কার প্রায় 
কেউ-ই বেঁচে নেই। চলুন; আপনি দিলি চলুন, সেখানে গিয়ে সব শুনবেন!” 

বুড়ো রাজা ভুরু তুলে বললেন, “কোথায় যাব? দিল্লি? কেন? আমি 
কোথাও যাব না-_-” 

“সে কী, আপনি এখনও এখানে থাকতে চান?” 

“নিশ্চয়ই! আমি এখানে জারোয়াদের নিয়ে পরম শান্তিতে আছি।” 

“আপনি স্বাধীন দেশে একবার ঘৃরে আসতেও চান না? আপনার অনেক 
আত্মীয়-স্বজন হয়তো এখনও বেঁচে আছে, তাদেরও দেখতে চান না একবার?” 

“না।” 

বুড়ো রাজা কিছুতেই তার জারোয়া-রাজ্য ছেড়ে আর যেতে চান না কোথাও। 
কাকাবাবু আর কৌশিক ভার্মা অনেক করে বোঝাতে লাগলেন, কিন্তু তিনি কিছুতেই 
শুনবেন না। শেষে একবার রেগে উঠে বললেন, “আপনারা যদি আমাকে জোর 
করে বন্দী করে নিয়ে যেতে চান, সেটা আলাদা কথা! তবুও সাবধান করে দিচ্ছি, 
আমাকে জোর করে নিতে গেলে সব জারোয়া একসঙ্জো মিলে বাধা দেবে। তারা 
প্রাণ দিয়েও আমাকে বাচাতে চাইবে ।” 

কৌশিক ভার্মা বললেন, “না, না, আপনাকে জোর করে ধরে নিয়ে যাব কেন? 
আপনি আমাদের শ্রদ্ধেয়। আপনি দেশ স্বাধীন করার জন্য এত কষ্ট করেছেন। কিন্তু 
আমরা ফিরে গিয়ে যখন আপনার কথা বলব, কেউ বিশ্বাস করবে না!” 

সন্ত হঠাৎ বলে উঠল, “ছবি তুলে নিয়ে গেলে সবাই বিশ্বাস করবে।” 

কাকাবাবু রাগ করে সন্তুর দিকে তাকালেন, সন্ত্র থতমত খেয়ে গেল। সে বুঝতে 
পারেনি, সে ভূল কথা বলে ফেলেছে। 

সাদা দাড়িওয়ালা প্রীতম সিং এক পাশে দাড়িয়ে সব শুনছিলেন। এবারে তিনি 
বললেন, “কেয়া তাজ্জব কি বাত্‌! আমি এতদিন জারোয়াদের সঙ্জোে কথা বলেছি, 
' কোনওদিন তারা জানতেও দেয়নি যে, তাদের একজন বাংগালী রাজা আছে। 
সেইজন্যই তারা বেশি ভেতরে ঢুকতে দিত না।” 

বুড়ো রাজা বললেন, “সেটাই ছিল আমার ভুকুম।” 

কাকাবাবু হতাশভাবে বললেন, “তাহলে আপনি কিছুতেই যাবেন না?” 

বুড়া রাজা বললেন, “না।” 


১৯০ কাকাবাবুর অভিযান 


সন্ত্র কিছু না বুঝে এগিয়ে গিয়ে বুড়ো রাজার হাত ধরে বলল, “আপনি চলুন 
না আমাদের সঙ্গে! একবারটি গিয়ে সব দেখে শুনে আবার এখানে ফিরে আসবেন। 
জানেন, হাওড়া স্টেশনে মাটির তলা দিয়ে রাস্তা হয়েছে, আপনি তো সেসব 
দেখেননি!” 

বুড়ো রাজা হঠাৎ কেঁদে ফেললেন। সন্ত্রকে জড়িয়ে ধরে বললেন, “ওরে, তুই 
আমাকে একথা বললি কেন? তোর মতন আমার একটা ছোট ভাই ছিল, জেলে 
আসবার আগে তাকে ঠিক এই বয়েসী দেখে এসেছি। তোকে দেখেই তার 
কথা মনে পড়ছে!” 

কাকাবাবু বললেন, “হয়তো আপনার সেই ভাই এখনও বেঁচে আছেন। আপনি 
গেলে তাকে দেখতে পাবেন!” 

বুড়ো রাজা একটুক্ষণ চুপ করে বসে রইলেন, তার দু” চোখ দিয়ে জল গড়িয়ে 
পড়তে লাগল। তারপর চোখের জল মুছে বললেন, “ঠিক আছে, আমি যাব! কিন্তু 
তার আগে তোমাদের কয়েকটা প্রতিজ্ঞা করতে হবে!” 

কাকাবাবু আগ্রহের সঙ্গে বললেন, “হ্যা, হ্যা, কী প্রতিজ্ঞা করতে হবে বলুন!” 

বুড়ো রাজা বললেন, “তোমাদের কথা দিতে হবে, আমার এই জারোয়াদের 
কেউ কোনও ক্ষতি করবে না। এই দ্বীপে অন্য কেউ আসতে পাবে না। জারোয়াদের 
এ পবিত্র আগুন তোমরা নিয়ে যাবার চেষ্টা করবে না। ওরা যে-রকমভাবে বাচতে 
চায়, সেইরকমভাবে থাকতে দেবে ।” 

কাকাবাবু তাকালেন কৌশিক ভার্মার দিকে। 

কৌশিক ভার্মা সঙ্তো সঙ্তো বললেন, “আমি ভারত সরকারের পক্ষ থেকে 
কথা দিচ্ছি, এগুলো সব মানা হবে। এগুলোই তো আমাদের নীতি।” 
কয়েকদিন থেকেই আমি আবার ফিরে আসব কিন্তু!” 

কাকাবাবু বললেন, “নিশ্চয়ই। আমি নিজে সব ব্যবস্থা করে দেব।” 

বাইরে প্রত্যেকটি সাহেবের হাত পিঠের দিকে মুড়ে শস্ত দড়ি দিয়ে বাধা হয়েছে। 
সন্ত যে সাহেবটিকে গুলি করেছিল, সেও মরেনি, দুটো গুলিই লেগেছে তার কীধে। 
হেলিকপটারে কিছু ওষুধপত্র ছিল, তাই দিয়ে তাকে ব্যান্ডেজ বেধে দেওয়া হয়েছে। 
সৈন্যদের পাহারায় সাহেবদের পাঠিয়ে দেওয়া হল সমুদ্রের দিকে। ওখান থেকে 
লঞ্চে করে নিয়ে যাওয়া হবে ওদের। 

বাকিরা সবাই হেলিকপটারে যাবে। 

কিন্তু বুড়ো রাজাকে হেলিকপটারে তোলার সময় সে একটা দৃশ্য হল বটে। বুড়ো 
রাজা জারোয়াদের ভাষায় বুঝিয়ে বললেন ওর চলে যাবার কথা । সঙ্গে সঙ্গে 
প্রত্যেকটি জারোয়া মাটিতে মুখ গুজে একটা অদ্ভুত করুণ শব্দ করতে লাগল। এই 


সবুজ দ্বীপের রাজা ১৯১ 


ওদের কান্না। কান্নার সময় ওরা কারুকে মুখ দেখায় না। কয়েকটি জারোয়া মেয়ে 
ছুটে এসে জড়িয়ে ধরল বুড়ো রাজাকে। তারা কিছুতেই গুঁকে যেতে দেবে না। তিনি 
হাত-পা নেড়ে অনেক কষ্টে ওদের বোঝাতে লাগলেন, তার চোখ দিয়েও জল 
পড়ছে। তিনি মাটিতে মুখ-গৌজা প্রত্যেকটি জারোয়ার গায়ে হাত দিয়ে বলতে 
লাগলেন, “আমি ফিরে আসব, ক”দিনের মধ্যেই ফিরে আসব!” 

কৌশিক ভার্মা কাকাবাবুকে বললেন, “মানুষ "মানুষকে যে এত ভালবাসতে 
পারে, আগে কখনও দেখিনি ।' এদের ভালবাসা কত আন্তরিক!” 

কাকাবাবু বললেন, “হু!” 

তারপর এক সময় হেলিকপটার আকাশে উড়ল। সমন্ত জারোয়া একসঙ্জো উঠে 
দাড়িয়ে দু'হাত তুলে চিৎকার করতে লাগল, বুড়ো রাজাও হাত নাড়তে লাগলেন 
তাদের দিকে। একটু বাদেই হেলিকপটার চলে এল সমুদ্রের ওপর। 

পোর্ট ব্রেয়ার পৌঁছতে বেশি দেরি লাগল না। দূর থেকেই দেখা যায় জেলখানাটা। 
বিটিশ আমলের কুখ্যাত সেলুলার জেল। পোর্ট ব্রেয়ারে এখনও সেটাই সবচেয়ে 
উচু বাড়ি। আকাশ থেকে সেদিকে এক দৃষ্টে তাকিয়ে রইলেন বুড়ো রাজা। একদিন 
তিনি এই জেল থেকে পালিয়েছিলেন। আজ সত্যিই সেখানে রাজার মতন ফিরে 
আসছেন। 

পোর্ট ব্রেয়ারে থাকা হল মাত্র একদিন। এর মধ্যে টেলিগ্রাম পাঠিয়ে দেওয়া হল 
কলকাতা আর দিলিতে। ঠিক হল, কলকাতায় প্রথমে তিনি তিনদিন থাকবেন। 
তারপর যাবেন দিল্লিতে । সেখানে যে কর্সদন তার থাকতে ইচ্ছে হয় তিনি থাকবেন। 
তারপর যেদিন ফিরে আসতে চাইবেন, সেদিন আবার কলকাতা হয়ে ফিরবেন। 

পরদিন বিশেষ বিমান ওঁদের নিয়ে এল কলকাতায়। দমদম এয়ারপোর্টে কী 
সাঙ্ঘাতিক ভিড়। হাজার হাজার মানুষ এসেছে জারোয়াদের রাজাকে দেখতে । আরও 
কত খবরের কাগজের লোক, ফটোগ্রাফার। আলোর ঝিলিক দিয়ে ফটো উঠছে ঘন 
ঘন। সন্তুরও ছবি উঠে যাচ্ছে খুব, কারণ বুড়ো রাজা তারই কাধে হাত দিয়ে দাড়িয়ে 
আছেন কিনা! 

মাঝে মাঝেই ধ্বনি উঠছে, “গুণদা তালুকদার জিন্দাবাদ!” 

এয়ারপোর্টে সন্তুর মা-বাবা, দুই দাদা, পাশের বাড়ির রিনি, বাবলু, পিংকুরাও 
এসেছে, কিন্তু সন্তু তো এক্ষুনি বাড়ি যাবে না। বুড়ো রাজার সঙ্জো এখন তাদেরও 
যেতে হবে রাজভবনে, সেখানে গভর্নর তাদের সম্বর্ধনা জানিয়ে মধ্যাহ্ছভোজ 
খাওয়াবেন। লাটসাহেবের বাড়ি খাওয়া তো যে-সে কথা নয়। 

লোকেরা এত ফুলের মালা দিচ্ছেন যে, তার ভারেই আরও ঝুঁকে পড়ছেন বুড়ো 
রাজা। এত ভিড়ের মধ্যে তার কষ্ট হবে বলে কৌশিক ভার্মা তাড়াতাড়ি তাকে 
গাড়িতে . তুললেন। কাকাবাবু আর সন্তুও সেই গাড়িতে। 


১৯২ কাকাবাকুর আভিযান 


গাড়ি এয়ারপোর্ট ছাড়িয়ে বেরিয়ে এল বাইরে । আবার কলকাতায় ফিরে সন্তুর 
খুব আনন্দ হচ্ছে। এবার যে বেঁচে ফিরে আসতে পারবে তাতেই খুব সন্দেহ ছিল। 

সন্তু বুড়ো রাজাকে বলল, “জানেন তো, এই রাস্তাটার নাম ভি আই পি রোড। 
আপনাদের সময় তো এটা ছিল না।” 

বুড়ো রাজা কোনও উত্তর দিলেন না। 

কাকাবাবু বললেন, “তখন এসব জায়গাতেও জঙ্জাল ছিল।” 

গাড়ি চলতে লাগল, আর সন্ত নানান রকম খবর দিতে লাগল বুড়ো 
রাজাকে। এটা বিধান রায়ের মুর্তি, এ যে এখানে শিশু উদ্যান, এই জায়গাটার নাম 

বুড়ো রাজা একটাও কথা বলছেন না। 
রাজা হঠাৎ “উঃ” শব্দ করে দুস্হাতে মুখ ঢাকলেন। 

কৌশিক ভার্মা ও কাকাবাবু দু'জনেই ব্যস্ত হয়ে ঝুকে বললেন, “কী হল? কী 
হল?” 

বুড়ো রাজা উত্তর না দিয়ে আঃ আঃ” শব্দ করে সামনের দিকে ঝুঁকে পড়লেন। 

কৌশিক ভার্মা বললেন, “এ কী! উনি অজ্ঞান হয়ে গেছেন মনে হচ্ছে। এক্ষুনি 
হাসপাতালে নিয়ে যেতে হবে।” 

কাকাবাবু বললেন, “সামনেই আমার এক বন্ধুর ডান্তারখানা। এ যে 
ল্যাম্পপোস্টের পাশে-__ওখানে গাড়ি থামান!” 

কাকাবাবুর বন্ধু ভাত্তার, সামনেই তিনি বসে আছেন। সবাই মিলে ধরাধরি করে 
বুড়ো রাজাকে ভেতরের চেম্বারে নিয়ে গিয়ে শুইয়ে দেওয়া হল। 

ডাক্তারের ওষুধে একটু পরেই জ্ঞান ফিরল বুড়ো রাজার। ডাস্তারবাবু বললেন, 
“কে এক্ষুনি কোনও হাসপাতালে নিয়ে যাওয়া উচিত। হার্টের অবস্থা ভাল 
নয়।” 

বুড়ো রাজা বললেন, না, না-__” 

কাকাবাবু ঝুঁকে পড়ে বললেন, “আপনার কষ্ট হচ্ছে? হাসপাতালে গেলেই 
ভাল হয়ে যাবেন। এখন কলকাতায় ভাল ভাল হাসপাতাল আছে|” 

বুড়ো রাজা বললেন, “না, না, আমাকে ফিরিয়ে নিয়ে চলো!! 

“ফিরে যাবেন? হ্যা, যাবেন, কয়েকদিন পরে-- ৮ 

বুড়ো রাজা হাপাতে হাপাতে বললেন, “না, এক্ষুনি। তোমাদের এখানে আমি 
নিশ্বাস নিতে পারছি না! এখানকার বাতাস এত খারাপ, এখানে এত শব্দ, এত 
মানুষ, এত বাড়ি...আমার সহ্য হচ্ছে না...রাস্তা দিয়ে আসতে আসতে দেখলাম মানুষ 
ভিক্ষে করছে, রোগা রোগা ছেলে, না না, আমায় ফিরিয়ে নিয়ে চলো...” 


সবুজ ছীপের রাজা ১৯৩ 


কাকাবাবু কিছু বলতে গেলেন, তার আগেই দু”বার হেঁচকি তুললেন বুড়ো রাজা। 
অতি কষ্টে ফিসফিস করে বললেন, “আমি পারছি না। এখানে থাকতে পারছি না, 
নিশ্বাস নিতে কষ্ট হচ্ছে, এত ধুলো এখানকার বাতাসে, এত শব্দ...” 

বুড়ো রাজা জোর করে উঠে দাড়াতে গিয়েই পড়ে গেলেন। সবাই ধরাধরি করে 
আবার শুইয়ে দিলেন তাকে। বুড়ো রাজার চোখ দিয়ে জল গড়াতে লাগল। খুব 
আস্তে আন্তে আপন মনে বলতে লাগলেন, “আমি কেন এলাম! কত ভাল জায়গায় 
ছিলাম আমি...সেখানে বাতাস কত টাটকা...পাখির ডাক, গাছের পাতার শব্দ, আর 
ঝর্নার জলের শব্দ ছাড়া কোনও শব্দ নেই, সেখানে কেউ ভিক্ষে করে না, সেখানে 
কত শান্তি, সেই তো আমার স্বর্গ! কেন এলাম, আমাকে নিয়ে চলো। ...এক্ষুনি 
এক্ষুনি...আমি যাব..আঃ!” 

সঙ্তো সঙ্গে সেখানকার সকলের মুখগুলোও কেমন যেন গল্ভীর হয়ে গেল। 

কাকাবাবু কিছু উত্তর দিলেন না। মুখটা ফিরিয়ে নিলেন। সন্তু জীবনে এই 
প্রথম দেখল, কাকাবাবুর চোখে জল। 

সেও আর সামলাতে পারল না। শব্দ করে কেঁদে উঠল। 


নে 


কাকাবাবু--১৩ 


শী 





মিশর রহস্য ১৯৫ 


চালানো শেখার জন্য সন্তূকে এখন ভোরবেলা বালিগঞ্জ লেকে আসতে 
হয়। ওদের পাড়ার পার্কটা মেন্রো রেলের জন্য খুড়ে ফেলা হয়েছে, সেখানে 

এখন খেলাধুলো করার উপায় নেই। 

ভোরবেলাতেই বালিগপ্জ লেকে বেশ ভিড় থাকে। বহু বয়স্ক লোক আসেন মর্নিং 
ওয়াক করতে। অল্পবয়েসী ছেলেমেয়েরা দৌড়য়। অনেকে রোয়িং করে। কালীবাড়ির 
উল্টো দিকের গ্রাউন্ডটায় ফুটবলের কিক প্র্যাকটিস হয়। লেকের পেছন দিকটায় 
যেখানে লিলিপুল আছে, সেখানকার রাস্তাটা অনেকটা নির্জন। এ জায়গাতেই 
দু্তিনটে দল সাইকেল শেখে। 

সাড়ে পাচটার সময় সন্তু বেরিয়ে পড়ে বাড়ি থেকে। সঙ্জো থাকে রকুকু। সন্তুর 
নিজের সাইকেল নেই। কুনালদের বাড়িতে একটা পুরনো সাইকেল ছিল। কুনালের 
বাবা ডাস্তার, ত্বার চেম্বারের কম্পাউগ্ডারবাবু এই সাইকেলটা ব্যবহার করতেন। 
কম্পাউগ্ডারবাবূ চাকরি ছেড়ে দেশে চলে গেছেন তিন-চার মাস আগে, সাইকেলটা 
নিয়ে যাননি। কুনাল সেই সাইকেলটা নিয়ে কিছুদিন প্যাড্ল করতে করতে চালানো 
শিখে গেছে। সেই দেখাদেখি সন্তুরও সাইকেল শেখার শখ হয়েছে। 

কুনালকে ডাকতে হয় না, সে তৈরি হয়েই থাকে। কিন্তু মুশকিল হয় বাপিকে 
নিয়ে। বাপিদের বাড়িতে সবাই খুব দেরি করে ওঠে। ওদের বাড়ির সামনে গিয়ে 
অনেকক্ষণ ডাকাডাকি করলেও কেউ সাড়া দেয় না। সন্ত আর কুনাল যখন রাস্তা 
থেকে বাপির নাম ধরে ডাকতে থাকে, তখন রকুকুও ঘেউঘেউ করতে শুরু করে 
দেয়। 

শেষ পর্যন্ত বাপি চোখ মুছতে মুছতে দোতলার বারান্দায় এসে বলে, “এক 
মিনিট দাড়া বাথরুম থেকে আসছি।” 

তারপরেও বাপি পনেরো মিনিট কাটিয়ে দেয়। লেকে পৌঁছতে-পোৌঁছতে রোদ 
উঠে যায়। 

খুব ছেলেবেলায় সন্তু ট্রাইসাইকেল চালিয়েছিল, কিন্তু দু'চাকার সাইকেল চালানো 
খুব শস্ত ব্যাপার। একটু-একটু ভয়ে গা-শিরশির করে। সাইকেলটায় ওঠার পর 
কুনাল আর বাপি তাকে দুদিকে ধরে থেকে ঠেলতে থাকে। তারপর দু'জনে নির্দেশ 
দেয়, জোরে প্যাজ্ল কর, সামনে তাকিয়ে থাক্‌, শরীরটা হাল্কা কর, এত স্টিফ 
হয়ে আছিস কেন? 

কুনাল আর বাপি হঠাৎ একসময় তাকে ছেড়ে দিলেই সন্তুর চোখে সমস্ত 
, ৃথিবীটাই যেন দুলতে থাকে, হাত দুটো লগ্বগ্‌ করে। সন্ত্র চেচিয়ে ওঠে, “এই; 
এই পড়ে যাব, ধর, ধর!” 

ওরা দুস্জন হাসতে-হাসতে দৌড়ে এসে আবার ধরে ফেলে। 
এই রকম দুর্দিন ধরে চলছে। আজ তৃতীয় দিন। আজ সন্তুর অনেকটা ভয় কেটে 
গেছে। সাইকেলে পা দেবার সঙ্জো সঙ্জো শরীরটা আর আড়ষ্ট হয়ে যাচ্ছে না। 


১৯৬ কাকাবাবুর আভিযান 


বাপি আর কুনাল মাঝে-মাঝে ছেড়ে দিচ্ছে। কিন্তু মুশকিল হচ্ছে, আজ এখানে 
আরও চারটে দল এসেছে, এক দলের সঙ্জে আর-এক দলের যে-কোনও সময় 
ধাক্কা লেগে যেতে পারে। উল্টোদিকে অন্য কোনও দলকে দেখলেই সন্তু নার্ভাস 
হয়ে যাচ্ছে। 

প্রায় পয়তাল্লিশ মিনিট ছোটাছুটি করার পর একসময় বাপি সন্তুর পিঠে চাপড় 
মেরে বলল, “এইবার তুই নিজে চালা, সন্তু। এই কুনাল, ছেড়ে দে!” 

. সন্তুর আর হাত কাপল না, সে সোজা সা-সা করে বেরিয়ে গেল। দারুণ আনন্দ 
হচ্ছে সন্তুর, চিৎকার করে বলতে ইচ্ছে করছে, “শিখে গেছি; শিখে গেছি!” 
চিৎকার করার বদলে সন্তু ক্রিং ক্রিং করে বেল বাজাতে লাগল। 

কিন্তু কয়েক মুহূর্তের মধ্যেই আবার সব বদলে গেল। আবার হাত কাপছে, 
হ্যাণ্ডেলটা এদিক-ওদিক ঘুরে যাচ্ছে, পায়ে যেন জোর কমে গেছে। সন্ত্ুর ধারণা 
হল, সে একা-একা অনেকটা দূরে এসে গেছে, কুনাল আর বাপি দৌড়ে এসে 
তাকে ধরতে পারবে না। কী হবে? এই রে, এই রে, সাইকেলটা হেলে 
পেছন থেকে বাপি চেঁচিয়ে বলল, “ভাল হচ্ছে, চালিয়ে যা সন্তু, সামনের দিকে 
তাকিয়ে--” 

ঠিক এই সময়ে বা দিকের রাস্তা দিয়ে আর-একটা দল এসে পড়ল। এখন পাশ 
কাটাতে না-পারলেই মুখোমুখি কলিশান। সন্ত মোটে সোজা চালাতে শিখেছে, 
এদিক-ওদিক ঘুরতে জানে না। কুনাল বলেছিল, সাইকেলে সব সময় বাদিকে টার্ন 
নেবার চেষ্টা করবি, ডান দিকে হঠাৎ টার্ন নেওয়া ডিফিকাল্ট। কিন্তু এখানে বা দিকে 
টার্ন নিতে গেলে যে সোজা লেকের জলে নেমে যেতে হবে। 

উল্টোদিকের দলটা সন্তুর একেবারে কাছে এসে টেচিয়ে সাবধান করে দিল, “ 
দিক চেপে... বা দিক চেপে!” 

সন্তু আর কিছু চিন্তা না করে ডান দিকে ঘুরিয়ে দিল হ্যাণ্ডেল। পরের মুহূর্তটা 
সে চোখে কিছু দেখতে পেল না। কী যেন ওলোট-পালোট হয়ে গেল পৃথিবীতে। 
একটা গাছে ধাক্কা খেয়ে সন্তু ছিটকে পড়ে গেল, তারপর সাইকেলটাও পড়ল তার 
ঘাড়ের ওপর। 

কোনওরকম ব্যথা বোধ করার আগেই সন্তু ভাবল, নিট উিরালা হাঃ 
পায়ের হাড় ভেঙে গেছে? 

রর মা সরান দা রা দেনা জর ঠারেঠ 
ভয় পেয়ে একটু দূরে সরে গিয়ে ঘেউ ঘেউ করে ডাকতে লাগল। . 
সাইকেলটা সরিয়ে সন্তু উঠে দাড়াবার চেষ্টা করেও পারল না। একজন মর্নিং 
ওয়াকার সাইকেলটা তুলে ধরে জিজ্ঞেস করলেন, “খুব লেগেছে নাকি, খোকা? 
আমার হাত ধরে ওঠবার চেষ্টা করো।” 


মিশর রহস্য ১৯৭ 


ততক্ষণে কুনাল আর বাপি এসে পৌঁছে গেল সেখানে । 

কুনাল বলল, “এই ওঠ, তোর কিচ্ছু হয়নি!” 

বাপি বলল, “জলে না নামিলে কেহ শেখে না সাতার/সাইকেল শেখে না কেহ 
না খেলে আছাড়!” 

মর্ণিং ওয়াকার ভদ্রলোক বললেন, “না হে, ওর বেশ ভালই লেগেছে মনে 
হচ্ছে, হাটুর কাছে রস্তু বেরোচ্ছে!” 

কুনাল বলল, “আমার ওর থেকে ঢের বেশি রন্ত বেরিয়েছিল। সাইকেল 
শিখবে, আর একবারও রন্তু বেরুবে না?” 

ভদ্রলোকটি আবার হাটা শুরু করে দিলেন। 

কুনাল আর বাপি দু'হাত ধরে সন্ত্রকে টেনে তুলল। কুনাল বলল, “সাইকেলটা 
টাল খেয়ে গেছে শুধু, আর কিছু হয়নি ভাগ্যিস!” 

সন্ত্র মাঝে-মাঝে ফুলপ্যান্ট পরলেও সাইকেল চালাবার জন্য পরে এসেছে শর্টস 
আর গেঞ্জি। তার একটা হাটুর নুন-ছাল উঠে গিয়ে রন্ত বেরিয়ে আসছে ফোটা ফৌটা। 
সেখানে খানিকটা জ্বালা করলেও আসল ব্যথা হচ্ছে সন্তুর বা পায়ের গোড়ালিতে। 

এক পা চলার চেষ্টা করেই সন্তু উঃ করে টেচিয়ে উঠল। যন্ত্রণায় প্রায় চোখে 
জল এসে গেল তার। 

বাপি বলল, “কী রে, তুই এত সব বিপদের মধ্যে আডভেগ্কার করতে যাস, 
আর সামান্য একটু পায়ের ব্যথায় কেঁদে ফেললি?” 

সন্তু বলল, “ভীষণ লাগছে, মাটিতে পা ফেলতে পারছি না।” 

সন্ত বলল, “যদি ফ্র্যাকচার হয়ে থাকে?” 

কুনাল বলল, “ধ্যাত, অত সহজে ফ্যাকচার হয় না।” 

রকুকৃু আবার এর মধ্যে সন্ত্ুর পা চেটে দিতে চায়। সন্তু কুনালকে বলল, “ওর 
গলার চেনটা বেধে নে।” 

এর পরে আর সাইকেল চালাবার প্রশ্ন ওঠে না। কুনাল সাইকেলটা ঠিক করে 
নিল। বাপির কাধে ভর দিয়ে সন্তু হাটতে লাগল খুঁড়িয়ে খুঁড়িয়ে। তার সত্যি খুব 
কষ্ট হচ্ছে। সে দাতে দাত চেপে আছে, কোনও কথা বলছে না। 

খানিকক্ষণ চলার পর বাপি বলল, “কী রে, তুই যে এখনও ল্যাংচাচ্ছিস? 
জোর করে বা পাটা ফেলার চেষ্টা কর।” /৮ 

সন্তু ধরা গলায় বলল, “কিছুতেই পারছি না। হাড় ভেঙে গেছে নিশ্চয়ই।” 

বাপি হাসতে হাসতে বলল, “যাঃ তা হলে কী হবে? তুই তো আর কোনও 
আযাডভেপ্জারে যেতে পারবি না। তোর কাকাবাবুর একটা পা তো, ইয়ে, মানে 
ডিফেকটিভ। তুইও যদি খৌড়া হয়ে যাস, তা হলে তো তোকে আর উনি সঙ্গে 
নেবেন না!” 


১৯৮ কাকাবাবৃর অভিযান 


কুনাল বলল, “এই বাপি, ওরকম নিষ্ঠুরের মতন কথা বলিস না। ওর পা 
আবার ঠিক হয়ে যাবে।” 

সন্তুর মুখখানা ফ্যাকাসে হয়ে গেছে। বাপি তো ঠিকই বলেছে। সে খোড়া হয়ে 
গেলে তো কাকাবাবুকে আর কোনও সাহায্য করতে পারবে না! তার জীবনের সব 
কিছু শেষ হয়ে গেল? 

খানিকটা পথ পার হবার পর কুনাল জিজ্ঞেস করল, “একটা রিকশায় উঠবি, 
সন্তু?” 

সন্তু দুর্শদকে মাথা নাড়ল। বাড়ির সামনে রিকশা থেকে নামলে মা ভয় পেয়ে 
যাবেন। আগেই মাকে কিছু বলার দরকার নেই। বিমানদার দাদা ডাস্তার, তাকে 
দেখিয়ে নিতে হবে একবার। 
নিউ ইয়র্কে গেছেন। বিমানদার দাদাও নার্সিং হোমে চলে গেছেন জরুরি কল পেয়ে। 
দুপ্রবেলা তিনি বাড়িতে খেতে আসেন, সেই সময়ে সন্ভুকে আবার আসতে হবে। 
কিনছেন। ক্রাচ না নিয়ে কাকাবাবু হাটতে পারেন না, তবু প্রত্যেকদিন সকালে তার 
মর্নিং ওয়াকে বেরুনো চাই। 

সন্তু প্রথমে কাকাবাবুকে দেখতে পায়নি। বাপি তার কীধে চাপ দিয়ে বলল, 
“এই সন্তু দ্যাখ... 

সন্তু মুখ ফিরিয়ে দেখল কাকাবাবু তার দিকেই চেয়ে আছেন। সন্ত্ুকে খোড়াতে 
দেখে তিনি মিটিমিটি হাসছেন, মুখে কিছু বললেন না! 

অন্য যে-কোনও বাড়ির বাবা-কাকারা তাদের বাড়ির ছেলেকে এইরকম 
অবস্থায় দেখলে দারুণ ব্যস্ত হয়ে উঠতেন। হা-হা করে ছুটে এসে বলতেন, “ত্যা, 
কী হয়েছে? কী করে পড়লি? হাড় ভেঙে গেছে?” ইত্যাদি ইত্যাদি। কাকাবাবু 
সন্ত্ুকে এ অবস্থায় দেখে পাত্তাই দিলেন না। 

এমন কী, একটু বাদে বাড়ি ফিরেও কাকাবাবু মাকে কিছুই বললেন না। 

সন্তু নিজের ঘরে গিয়ে চুপ করে বসে রইল । এখন দুর্সতিন ঘণ্টা তার পড়ার 
সময়, ঘর থেকে না বেরুলেও চলবে। ব্যথাটা ক্রমশই বাড়ছে, বা পায়ের গোড়ালির 
কাছটা বেশ ফুলে গেছে। একটু আয়োডেক্স মালিশ করলে হত। আয়োডেক্সের একটা 
পাওয়া যাবে না। মায়ের কাছেও চাইতে সাহস পাচ্ছে না। সন্তু জানে, মা জানতে 
পারলে এক্ষুনি কোনও ডাস্তারের কাছে নিয়ে যাবেন, তারপর এক্স-রে, তারপর 
আরও কত কী! পায়ে প্লাস্টার করিয়ে শুইয়ে রাখবেন এক মাস। এ প্লাস্টার জিনিসটা 
সন্ত্র একদম প্রছন্দ করে না। এক মাস বিছানায় শুধু-শুধু শুয়ে থাকা...অসহ্য! 

বিমানদার দাদা অবনীদা নিজে খেলাধূলো করেন। তিনি নিশ্চয়ই একটা সহজ 


মিশর রহস্া ১৯৯ 


ব্যবস্থা করে দেবেন। মা সকালের দিকে অনেকটা সময় স্নান আর রান্না নিয়ে ব্যস্ত 
থাকেন, সহজে টের পাবেন না। 

বেলা এগারোটা আন্দাজ সন্তু বারান্দায় খটখট শব্দ পেয়ে বুঝল কাকাবাবু 
আসছেন তার ঘরে। পড়ার টেবিল থেকে সন্ত্র মুখ ফিরিয়ে তাকাল। 
রে, বাড়িতে কারুকে কিছু বলিসনি তো? পা যদি ভেঙে গিয়ে থাকে, তা হলে কি 
এমনি-এমনি সারবে?” 

সন্তু কী উত্তর দেবে ভেবে পেল না। 

কাকাবাবু ঘরের মধ্যে ঢুকে ক্লাচ দুটো নামিয়ে রাখলেন। তারপর বললেন, 
“এদিকে আয়, হাটবার চেষ্টা কর, দেখি কতদুর কী হয়েছে!” 

কাকাবাবু গুরুজন হয়ে তার পায়ে হাত দেবেন, এটা ভেবে সন্তু আপত্তি জানাতে 
যাচ্ছিল। কিন্তু আপত্তি জানিয়েও কোনও লাভ নেই। 

সন্ত্র এক পায়ে লাফাতে লাফাতে চলে এল কাকাবাবুর কাছে। কাকাবাবু বসে 
পড়ে সন্তুর বা পাটা দু” হাতে ধরলেন। সন্তুর গা শিরশির করছে। এখানটায় হাত 
দিলেই ব্যথা। 

তারপর পাস্টা বেশ জোরে চেপে ধরে সন্ত্র চোখে চোখ রেখে বললেন, 
“শোন্‌ যতই ব্যথা লাগুক, ট্যাচানো চলবে না কিন্তু। দেখি কী রকম তোর মনের 
জোর। মন শত্ত করেছিস তো?” এক...দুই...তিন!” 

কাকাবাবু স্যাট করে সন্ত্ুর গোড়ালিটা ঘুরিয়ে দিলেন। সন্তুর মুখখানা মস্ত বড় 
হা হয়ে গেল, তবু সে কোনও শব্দ করল না। মনে হল যেন কাকাবাবু তার পায়ের 
হাড় ভেঙে দিলেন মট্‌ করে। 

কাকাবাবু বললেন, “যা, ঠিক হয়ে গেছে, আর কিছু হবে না।” 

সন্তু প্রকাণ্ড বিস্ময়ে চোখ বড় বড় করে বলল, “ঠিক হয়ে গেছে?” 

কাকাবাবু বললেন, “মটু করে একটা শব্দ পেলি না? তাতেই তো হাড় আবার 
সেট হয়ে গেল। তোর গোড়ালিটা একটু ঘুরে গিয়েছিল।” 

উঠে দাড়িয়ে কাকাবাবু বললেন, “আমি অনেককাল পাহাড়ি লোকেদের মধ্যে 
কাটিয়েছি তো। সেখানে তো ডাত্তার পাওয়া যায় না, ওরা এইরকমভাবে 
চিকিৎসা করে। আমি ওদের কাছ থেকে শিখেছি।” 
' সন্তুর দৃষ্টি অমনি কাকাবাবুর পায়ের দিকে চলে গেল। 

কাকাবাবু বললেন, “তুই ভাবছিস তো আমার পাস্টা কেন এইভাবে সারাতে 
পারিনি? আমার পায়ের ওপর এই ত্যান্তো বড় একটা পাথরের টাই এসে পড়েছিল, 
এখানকার হাড়গোড় একেবারে ভেঙে চুরমার হয়ে গেছে। পাস্টা যে কেটে বাদ 
দিতে হয়নি তাই যথেষ্ট। তুই এবারে একটু হাটার চেষ্টা করে দ্যাথ্‌ তো!” 


২০০ কাকাবাবুর আভিযান 


আশ্চর্য ব্যাপার, পায়ে এখনও ব্যথা আছে যদিও, তবৃ সন্তু দু'পা ফেলে হাটতে পারছে। 

কাকাবাবু বললেন, “আমার মনে হচ্ছে ঠিক হয়ে গেছে। তবু একবার বিমানের 
দাদার কাছে গিয়ে দেখিয়ে নিস।” 

গরমের ছুটি, তাই স্কুল-কলেজ বন্ধ। সারাদিন সন্ত্র বাড়িতেই বসে রইল। পায়ের 
ব্যথা ক্রমশই কমে যাচ্ছে আর সন্তুরও মন ভাল হয়ে উঠছে। বিকেলে অবনীদার 
চেম্বার যাবার পর তিনি ওর পা দেখে বললেন, “কই, কিছু হয়নি তো। একটু- 
আধটু মচ্কে গেলে চিন্তার কী আছে? বাড়িতে গিয়ে মাকে বলো একটু চুন-হলুদ 
গরম করে ওখানটায় লাগিয়ে দিতে।” 
কাকাবাবু দাড়িয়ে আছেন। 

কাকাবাব্‌ জিজ্ঞেস করলেন, “সাড়ে পীচটা বেজে গেল, আজ আর সাইকেল 
শিখতে যাবি না?” 

সন্তু আকাশ থেকে পড়ল। সাইকেল? সাইকেল শেখার চিন্তা তো সে মন 
থেকে একেবারে মুছে ফেলেছে। এ অপয়া সাইকেলটার জন্যই তো কাল থেকে 
অত কষ্ট পেতে হল। কী হয় সাইকেল শিখে? এটা গাড়ির যুগ। আর একটু বড় 
হয়ে সন্ত গাড়ি চালানো শিখবে। 

সন্তু বলল, “আমি আর সাইকেল শিখব না, কাকাবাবু!” 

কাকাবাবু অবাক হয়ে জিজ্জেস করলেন, “কেন? সাইকেল কী দোষ করল? 
তুই পড়ে গেছিস, সেটা তো সাইকেলের দোষ নয়। কিছু একটা শিখতে শিখতে 
মাঝপথে ছেড়ে দেওয়া ম্বোটেই ঠিক নয়।” 

সন্ত তবু গীইগুই করে বলল, “পায়ে এখনও একটু-একটু ব্যথা, যদি আবার 
লেগেটেগে যায়” 

কাকাবাবু বললেন, “আবার লেগে গেলে আবার সারবে। সাইকেল শেখাটা 
ভয় পেয়ে একবার ছেড়ে দিলে আর শেখা হবে না। যা, যা, বেরিয়ে পড়। 
সাইকেলটা একবার শিখে নিলে দেখবি ভবিষ্যতে কত কাজে লাগবে!” 

সন্তু ভেবেছিল, আজ বেশ অনেকক্ষণ বিছানায় শুয়ে থাকবে। কাকাবাবু 
তাড়নাতে তাকে বেরিয়ে পড়তেই হল। কুনালের বাড়ির দিকে যেতে-যেতে সে 
ভাবল, কাকাবাবু সাইকেল শেখার ওপর এত জোর দিচ্ছেন কেন? এবারে যেখানে 
যাওয়া হবে, সেখানে কি সাইকেল চালানো দরকার হবে? ৰ 

সন্তুর মন বলছে, শিগগিরই কোথাও যাওয়া হবে। লম্বা, ফর্সা মতন একজন 
বুড়োলোক প্রায়ই আসছেন কাকাবাবুর কাছে। লোকটি ঠিক সাহেব নয়, আবার 
ভারতীয় বলেও মনে হয় না। লোকটি কাকাবাবুকে কোথাও নিয়ে যেতে চান। সন্তু 
একদিন শুনতে পেয়েছিল, বুড়ো লোকটি ভাঙা ভাঙা ইংরিজিতে বলছেন, “ইউ 

কাকাবাবু বলেছিলেন, “দাড়ান, যাওয়াটা ওয়ার্থহোয়াইল হবে কি না আগে চিন্তা 
করে দেখি!” 

লোকটি যে কোথায় যাওয়ার কথা বলছেন, সেটা সন্তু বুঝতে পারেনি। লোকটি 
কি কাশ্মীরি? কিংবা কাবুলের লোক? 


ও ১২ ৯ 


দিদির বন্ধু শ্লি্ধাদির বর সিপ্ধার্থদা কলেজে পড়ানোর কাজ ছেড়ে ফরেন 
সার্ভিসে যোগ দিয়েছেন। এখন বাইরে-বাইরে থাকেন। সেই যে সেবার কাশ্মীরে 
কণিষ্কর মুণ্ডু উদ্ধার করার ব্যাপারে অনেক সাহায্য করেছিলেন, তারপর থেকে 
আর অনেকদিন সিদ্ধার্থদার সঙ্গে সন্ত্রর দেখাই হয়নি। সিপ্ধার্থদারা কয়েক বছর 
কাটালেন বেলজিয়মে, তারপর সেখান থেকে চলে গিয়েছিলেন কানাডায়। আবার 
যেন কোথাও বদলি হয়েছেন, সেই ফাঁকে বেড়াতে এসেছেন কলকাতাতে। 

শ্লিগধাদি একদিন এসেছিলেন সন্ভ্রদের বাড়িতে। দিদি তো এখানে নেই, দিদি এখন 
ভপালে। মায়ের সঙ্জে অনেক গল্প করার পর শ্নিগ্ধাদি সন্ত্ুকে নেমন্তন্ন করলেন 
তাদের বাড়িতে। 

সিদ্ধার্থদা আবার শখের ম্যাজিশিয়ান। খাওয়া-দাওয়ার পর সিদ্ধার্থদা ম্যাজিক 
দেখাতে লাগলেন কয়েকটা । সন্তু অনেক ম্যাজিকের বই পড়েছে, সিদ্ধার্থদার সব 
কটা ম্যাজিকই সে ধরে ফেলতে পারত। কিন্তু ম্যাজিকের আসরে ওরকম করা উচিত 
নয় বলে সে চুপ করে রইল। শেষকালে একটা তাসের ম্যাজিকে সিদ্ধার্থদা 
একটুখানি ভুল করে ফেলায় সন্তু আর হাসি চাপতে পারল না! 

সিদ্ধার্থদা বললেন, “এই, তুমি হাসলে কেন? দেখবে, তোমার জামার পকেট 
থেকে আমি একটা মুর্গির ডিম বার করে দেব?” 

শ্লিধাদি বললেন, “আহা, তোমার যা পচা-পচা ম্যাজিক, সন্তু ঠিক ধরে 
ফেলেছে!” 

সিদ্ধার্থদা ভূরু কুচকে সন্ত্ুর মুখের দিকে তাকিয়ে থেকে বললেন, “সন্তু 
মানে? দা গ্রেট আযাডভেগ্কারারঃ আমি তো ওকে চিনতেই পারিনি, অনেক বড় 
হয়ে গেছে!” 

ম্যাজিক দেখানো বন্ধ করে সিদ্ধার্থদা সন্তুকে কাছে ডেকে নানান গল্প শুরু 
করে দিলেন। এক সময় তিনি বললেন, “জানো সন্তু, কানাডায় আমাদের এমব্যাসির 
ছেলেমেয়েদের জন্য একদিন “সবুজ দ্বীপের রাজা” সিনেমাটা দেখানো হল। তুমি 
আর কাকাবাবু যে একেবারে আন্দামানে জারোয়াদের মধ্যে চলে গিয়েছিলে, আমি 
তো জানতুমই না! তুমি তো সাঙ্ঘাতিক কাণ্ড করেছিলে । আমি একেবারে 
থিল্ড!” 

সন্ত্ু লাজুক-লাজুক মুখ করে রইল। 

সিদ্ধার্থদা জিজ্ঞেস করলেন, “তারপর আর কোথাও গিয়েছিল?” 

সন্তু তাদের অভিযানের কাহিনী শোনাতে লজ্জা পায়। সে বলল, “এই, আরও 
দু-এক জায়গায়...” 

সিদ্ধার্থদা বললেন, “আমার এবার পোস্টিং কোথায় জানো তো? ইজিপ্টে। 
কাকাবাবৃকে বলো না, সেখানে একবার চলে আসতে? সেখানেও তো কত রহস্যময় 
ব্যাপার আছে, পিরামিড, শ্ফিংকস, মরুভূমি...” 

শ্লিগধাদি বললেন, “হ্যা, চলে এসো, বেশ মজা হবে, আমরাও থাকব।” 

সন্তু বলল, “শুধু আমি যেতে চাইলেই তো হবে না। কাকাবাবু অন্য একটা 
কাজ নিয়ে এখন বাস্ত আছেন।” 

কয়েকদিন আগে কাকাবাবু চলে গেছেন দিলিতে। সন্ত্রকে সঙ্গে নিয়ে যাওয়ার 
ব্যাপারে কোনও উচ্চবাচ্যই করেননি। যাওয়ার দিন সন্তুই নিজে থেকে জিজ্ঞেস 
করেছিল, “কাকাবাবু, আমাকে নিয়ে যাবেন না?” 

কাকাবাবু বলেছিলেন, “না রে, তুই গিয়ে কী করবি? আমি যাচ্ছি সরকারি 
কাজে। প্লেনে যাব, প্লেনে আসব, কোনও অসুবিধে তো নেই!” 

কিন্তু সন্তুর সন্দেহ হয়েছিল, দিল্লি থেকে কাকাবাবু আরও কোথাও যাবেন। সেই 
ফর্সা, লম্বা বৃদ্ধ লোকটি এয়ারপোর্টে যাওয়ার সময় তুলে নিতে এসেছিলেন 
কাকাবাবুকে। সন্তুর বেশ মন খারাপ হয়েছিল। 

সন্তুর আবার মন খারাপ হয়ে গেল, যখন শুনল যে, শ্লিস্ধাদির বোন রিনিও 
এবারে ওদের সঙ্গে যাবে ইজিপ্টে। রিনি সন্তুর চেয়ে মাত্র এক বছরের ছোট, এ- 
বছর মাধ্যমিক পরীক্ষা দিয়েছে। সে দিদি-জামাইবাবুর সঙ্গে ছুটি কাটাতে যাচ্ছে। 
রিনি সন্তুর আগেই ফরেন কান্ট্রিতে যাচ্ছে? সন্তু এ-পর্যস্ত বিদেশ বলতে শুধু নেপাল 
ঘুরে এসেছে। অবশ্য নেপালও খুব সুন্দর জায়গা। সন্ত্ুর আবার যেতে ইচ্ছে করে। 

রিনি বলল, “সিদ্ধার্থদা, ইজিপ্ট থেকে গ্রিস তো খুব দুরে নয়! আমাকে একবার 
গ্রিস ঘুরিয়ে আনবেন তো?” 

সিদ্ধার্থদা বললেন, “হ্যা, গ্রিস তো ঘুরে আসাই যায়। ইচ্ছে করলে আমরা 
রোমেও যেতে পারি। আমার রোম দেখা হয়নি।” 

শ্রিস, রোম, এইসব নাম শুনলে সন্তুর রোমাঞ্চ হয়। আলেকজাগ্ডার, জুলিয়াস 
সিজার এইসব নাম মনে পড়ে। 

সন্তু তাড়াতাড়ি বাড়ি চলে এল। 

সামনে অনেকদিন ছুটি, সন্্র আর সময়ই কাটতে চায় না। কুনাল চলে গেছে 
ওর মামাবাড়ি ভাগলপুরে। বাপিও দার্জিলিং যাবে-যাবে করছে। খেলাধুলো জমছে 
না। বাড়িতে যত বই ছিল, সবই সন্তুর পড়া, নতুন বই আর জোগাড় করা যাচ্ছে 
না। 

কিছু একটা করতে হবে তো। একদিন দুপুরবেলা খবরের কাগজ পড়তে পড়তে 
সন্তু ঠিক করল, সে একা-একাই এবার থেকে এক-একটা রহস্য সমাধানের চেষ্টা 
করবে। কাকাবাবুর যদিও অনেকের সঙ্জোই চেনাশুনো, তবু কাকাবাবুও তো বিশেষ 
কারুর সাহায়্য নিতে চান না। 

কর্পদন ধরেই কাগজে একটা খবর বেরুচ্ছে। তিলজলায় একটা পুকুরে এক 
সপ্তাহের মধ্যে দুটি ছেলে ডুবে গেছে। কিন্তু তাদের মৃতদেহ খুঁজে পাওয়া যায়নি। 
কেউ জলে ডুবে গেলে কিছুক্ষণ বাদে তার মৃতদেহটা ভেসে উঠবেই। পুকুরটা বেশি 
বড় নয়। অথচ পোর্ট কমিশনার্সের পেশাদার ডুবুরিরাও কয়েক ঘন্টা ধরে চেষ্টা 
করে ছেলে দুটির কোনও চিহ্ন দেখতে পায়নি। 

ছেলেদুটিকে ডুবে যেতে অনেকেই দেখেছে। ঘটনা দুটিই ঘটেছে বিকেলবেলা। 
গরমের দিনে এই সময় অনেকেই ওই পুকুরে ম্নান করতে আসে। ওই ছেলেদুটি 
জলে নামল, আর উঠল না, তা হলে ওরা গেল কোথায়? অনেকে বলছে, ওই 
পুকুরের তলায় নিশ্চয়ই গুপ্ত সুড়ঙ্গ আছে। অনেক কালের পুরনো পুকুর, সেই 
নবাবি আমলের । পেশাদার ডুবুরিরা অবশ্য কোনও সুড়ঙ্গোর কথা বলেনি। এতদিন 
এ পুকুরে অনেকেই স্নান করছে, কারুর কিছু হয়নি, হঠাৎ এক সপ্তাহের মধ্যেই 
দুটি ছেলে অদৃশ্য হয়ে গেল কী করে? 

সন্ত মনে-মনে এই কেসটা টেক আপ করে নিল। 

তিলজলা জায়গাটা কোথায়? সন্তু কোনওদিন এ ন'মের জায়গায় যায়নি, তার 
চেনা কেউ ওখানে থাকেও না। তিলজলা কী করে খুজে পাওয়া যায়? কুনাল ওর 
সাইকেলটা সন্তুর কাছে রেখে গেছে। ইচ্ছে করলে সন্তু এখন সাইকেলে কলকাতার 
যে-কোনও অঞ্ঞজলে চলে যেতে পারে। 

রাস্তার মোড়ে একটা বই-পত্রপত্রিকার স্টল আছে। সেই স্টলের মালিক গুপিদা 
বেশ ভালমানুষ ধরনের । সন্তু ক্লাস সিক্সে পড়ার সময় থেকেই এই স্টল থেকে 
ম্যাগাজিন, কমিক্স, গল্পের বই কেনে। গুপিদা তাকে চেনেন। 

সন্তু সেই স্টল থেকে কলকাতার একটা ম্যাপ কিনে পাশের দেয়ালে মেলে ধরল। 
কিন্তু তাতেও সে তিলজলা খুঁজে পায় না। কী ব্যাপার, তা হলে কি তিলজলা 
কলকাতার মধ্যে নয়, বাইরে কোথাও? 

সন্তু জিজ্ঞেস করল, “গুপিদা, তিলজলা জায়গাটার নাম খুজে পাচ্ছি না 
কেন?” 
' গুপিদা বললেন, “পাচ্ছ না? পিকনিক গার্ডেনস দ্যাখো, তার পাশেই পাবে।” 

সন্তু অবাক। পিকনিকের জন্য বাগান, সেখানে সবাই পিকনিকের জন্য যায়? 
সন্তু তো এরকম কোনও জায়গার নামই শোনেনি। 

গুপিদা ওর হাত থেকে ম্যাপটা নিয়ে জায়গাটা দেখিয়ে দিলেন। তারপর বললেন, 
“এই দ্যাখো, ভবানীপুর, এই হাজরা মোড়, এই হল বালিগঞ্জ ফাঁড়ি, তারপর 

এই বগ্ডেল রোড ধরে সোজা গেলে রেল-লাইনের লেভেল ক্রসিং পাবে, তার' 
ওপারে...। 

বেলা এখন চারটে। সঙ্গে আর কারুকে নিলে হত। বাপিকে ডাকবে? কিন্তু 
বাপির এইসব ব্যাপারে কোনও উৎসাহ নেই। থাক, সন্তু এফাই যাবে। সাইকেলটা 
না নিয়ে যাওয়াই ভাল। লোকের চোখে পড়ে যাবে। সন্তু হাটতে শুরু করে 
দিল। 

বালিগঞ্জ ফাঁড়ি পর্স্ত পৌঁছে গেল সহজেই। লোককে জিজ্ঞেস করে জেনে নিল 
বগ্ডেল রোড কোন্টা। কতদিনই সন্তু একলা-একলা রাস্তা দিয়ে হাটে। কিন্তু আজকে 
একেবারে অন্যরকম লাগছে। আজ সন্তু এমন একটা কাজ নিয়ে যাচ্ছে, যার 
কথা পৃথিবীতে আর কেউ জানে না। সন্তুর কি মুখ দেখে কিছু বোঝা যাচ্ছে? রাস্তার 
প্রায় সবাই তার দিকে তাকাচ্ছে কেন? 

লেভেল ক্রসিং পার হয়ে অন্য দিকে চলে এল সন্তু। যেন কলকাতা নয়, যেন 
অন্য একটা নতুন জায়গায় বেড়াতে এসেছে সে। যদিও জায়গাটাতে নতুনত্ব কিছু 
নেই, ভাঙা, ঘিপ্জি রাস্তা, বাস আর সাইকেল-রিকশা চলছে। 

খানিকদুর এগোবার পর আর-একটা সমস্যা মাথায় এল সন্তুর। কোন্‌ পুকুরে 
ছেলেদুটো ডুবে গিয়েছিল, তা কী করে বোঝা যাবে? তিলজলাতে কি একটাই পুকুর 
আছে? পিকনিক গার্ডেনস তার খুব দেখতে ইচ্ছে করছে? কত বড় বাগান? 
সেখানেও নিশ্চয়ই পুকুর থাকবে। ঘটনাটা কি সেখানেই ঘটেছিল? 

সন্তু একটা সাইকেল-রিকশা ডেকে উঠে পড়ল। 

সন্তু বলল, “পিকনিক গার্ডেনে ।” 

সাইকেল-রিকশার চালক একটু বিরস্তভাবে বলল, “আ্যা? এটাই তো পিকনিক 
গার্ডেন।” 

সন্তু রাস্তার চারপাশে বাড়িগুলোর দিকে তাকাল। কোনও বাগান তো দেখতে 
পাওয়া যাচ্ছে না। পুকুর কোথায়? 

সন্তুর মনে হল, ইনভেস্টিগেটর হতে গেলে আগে সব রাস্তা-টাস্তাগুলো ভাল 
করে চেনা দরকার। এবার থেকে সে নিয়মিত কলকাতার বিভিন্ন রাস্তায় ঘুরে 
বেড়াবে। র 

সন্তু জিজ্ঞেস করল, “এখানে একটা পুকুর আছে?” 

চালক বলল, “একটা কেন, অনেক গণ্ডা পুকুর আছে। কোথায় যাবেন সেটা 
বলুন না। ঠিকানা কী?” 

সন্তু বলল, “ঠিকানাটা মনে নেই, আমার পিসিমার বাড়ি, কাছেই একটা পুকুর 
আছে... এ যে যে-পুকুরে দুটো ছেলে ডুবে গেছে...” 

চালক আর বাক্যব্যয় না করে প্যা্ল ঘোরাল। 

একটু বাদেই বড় রান্তা ছেড়ে সাইকেল-রিকশাটা ঢুকল একটা মাঝারি রাস্তায়। 
কয়েকবার ডান-দিক বা-দিক ঘুরে সেটা এসে থামল একটা পুকুরের সামনে। 

চালক জিজ্ঞেস করল, “এবার চেনা লাগছে?” 

সন্তু বলল, “হ্যা, এ তো এ কোণের বাড়িটা!” 

ভাড়া পেয়ে সাইকেল-রিকশার চালক চলে গেল উল্টো দিকে। কোনও কারণ 
নেই, তবু সন্তুর বুকটা এত টিপটিপ করছে। এই সেই পুকুর, যার মধ্যে রহস্যময় 
কিছু আছে, যে দুটো ছেলেকে টেনে নিয়েছে, আর ফিরিয়ে দেয়নি। 

পুকৃরটা বেশ বড়ই। কালো রঙের জল। মাঝখানটায় কিছু কচুরিপানা রয়েছে, 
তাতে সুন্দর হালকা-নীল রঙের ফুলও ফুটেছে। পুকুরটার তিনদিকেই বাড়ি, একটা 
দূরে একটা কারখানা। 

সন্ত ভেবেছিল যে, এখানে অনেক লোকজন দেখতে পাবে। পুলিশ, দমকল, 
খবরের কাগজের ফোটোশ্রাফার...। কিন্তু কেউই নেই। খবরের কাগজ পড়লে মনে 
হয়, এই জায়গাটা বুঝি ভিড়ে-ভিড়াক্ার হয়ে গমগম করছে! একটা লোকও স্নান 
করছে না পুকুরে। রাস্তা দিয়ে দুচারজন লোক যাচ্ছে, কিন্তু কারুর কোনও কৌতুহল 
আছে বলেও মনে হয় না। 

পুকুরটার জলের দিকে তাকিয়ে মিনিট পাচেক চুপ করে দাড়িয়ে রইল সম্তু। 
কাকাবাবু হলে কী করে এই রহস্যটার সমাধান করতেন? খবরের কাগজ পড়লে 
মনে হয়, ডুবুরিরা কিছু খুঁজে পায়নি বলে পুলিশ হাল ছেড়ে দিয়েছে। কিন্তু ছেলেদুটো 
তো জলের তলায় অদৃশ্য হয়ে যেতে পারে না! 

যে-জায়গায় কোনও ঘটনা ঘটে, সে-জায়গাটা কাকাবাবু নিজের চোখে দেখতে 
যান সব সময়। খবরের কাগজ পড়েই তো তিনি সুন্দরবনের নদীতে খালি জাহাজটা 
দেখতে গিয়েছিলেন। এখানে এসে কি কাকাবাবু জলে নেমে পড়তেন? পায়ের 
জখমের জন্য কাকাবাবুর সাতার দিতে অসুবিধে হয়। তাহলে? কাকাবাবু নিশ্চয়ই 
সন্তুকে বলতেন জলে নামতে। 

সন্তু ভাল সাতার জানে। কিন্তু অচেনা জায়গায় এই রকম একটা পুকুর, কালো 
মিশমিশে জল, এখানে নামার কথা ভাবতেই সন্ত্ুর ভয়-ভয় করছে। কাকাবাবু সঙ্গ 
থাকলে কক্ষনো ভয় করে না, খোড়া পা নিয়ে কাকাবাবু নিজে কত সাংঘাতিক 
বিপদের দিকে এগিয়ে যান, শুধু মনের জোরে। 
একটা লোকও এই পুকুরের জলের ধারেকাছে নেই। সবাই ভয় পেয়েছে? একটা 
পুকুরের জলে ভয়ংকর কী থাকতে পারে? খবরের কাগজে লিখেছে, ডুবুরিরা জল 
তোলপাড় করে কিছুই দেখতে পায়নি। কোনও গোপন সুড়ঙ্গের মধ্যে একটা 
কোনও অদ্ভুত জন্তু লুকিয়ে আছে? 

শুধু-শুধু জন্বের দিকে তাকিয়ে থেকে কোনও লাভ নেই। ফিরে যাবে? কিছুই 

করা গেল না? প্রথম কেস হাতে নিয়েই সন্তু হেরে যাবে? যদিও কেউ জানে না, 
তবু সন্তুর লজ্জা লাগছে। 

পুকুরটার চারপাশটা অন্তত একবার ঘুরে দেখা দরকার। রাস্তার ঠিক উল্টো 
দিকটায় যেখানে ঝোপঝাড় রয়েছে, সেখানে কি কোনও ঘাট আছে? ছেলে দুটো 
ডুব-সাতারে ওপারে গিয়ে এ ঝোপের মধ্যে যদি লুকিয়ে থাকে, তাহলে অনেকেই 
ভাবতে পারে ওরা ডুবে গিয়ে আর ওঠেনি। মজা করার জন্য ছেলেদুটো এরকম 
করতেও পারে। 

সন্তু পুকুরের পাড় ধরে হাটতে লাগল। তিনদিকে তিনটে ঘাট আছে, তার মধ্যে 
একটা ঘাট বেশ বড়, থাক-থাক্‌ ইটের সিড়ি, দু'পাশে বসবার জায়গা। 

যে-দিকটায় ঝোপঝাড়, সেই দিকটা বেশ নোংরা। বোধহয় কারখানার 
লোকেরা তাদের আবর্জনা এই দিকে ছুঁড়ে-ছুঁড়ে ফেলে। ভাঙা কাচ, চায়ের 
খুরি, ময়লা ন্যাকড়া ছড়িয়ে আছে অনেক। অনেক বড়-বড় ঘাস গজিয়ে গেছে 
এখানে । একটা বা দুটো ছেলে ইচ্ছে করলে অনায়াসেই এই ঘাসের মধ্যে লুকিয়ে 
থাকতে পারে। 

এই জায়গাটার মাটি থসথসে, কাদা-কাদা। চার-পাচদিন আগেও যদি কেউ এ- 
দিকটায় এসে থাকে তাহলে তার পায়ের চিহ্ন এখনও পাওয়া যাবে। একটা বেশ 
বড় গর্তও রয়েছে, কেউ মাটি কেটে নিয়ে গেছে। সন্ত্র এদিক-ওদিক তীক্ষ নজর 
রেখে হাটতে লাগল। হঠাৎ সে দেখতে পেল, এক জায়গায় একটা হলদে রঙের 
জামা পড়ে আছে। জামাটা দেখে খুব পুরনো বলে মনে হয় না। সন্তুর চোখ উজ্জ্বল 
হয়ে উঠল। এখানে একটা জামা এল কী করে? 

জামাটার খানিকটা রয়েছে ঝোপের মধ্যে, খানিকটা জলে ডুবে আছে। সন্তু পা 
টিপে-টিপে এগিয়ে গিয়ে ঝুকে পড়ে জামাটা তুলতে যেতেই এক কাণ্ড হল। 

পায়ের তলার নরম মাটি ধসে গিয়ে সন্তু হুড়মুড়িয়ে পড়ে গেল জলে। ভাল 
সাতারু হয়েও সে ভয়ে প্রায় চেঁচিয়ে উঠতে যাচ্ছিল। তার মনে হল, কুমিরের চেয়েও 
সাংঘাতিক কোনও জন্তু এক্ষুনি তাকে কামড়ে দেবে! 

সে-রকম কিছুই হল না। প্রথম পড়ার ঝৌকে সন্তু চলে গেল অনেকখানি জলের 
মধ্যে। পুকুরটা খুব খাড়া আর পিছল, পা রাখা যায় না। ডুবজল থেকে উঠে 
আসবার পর দ্াড়াবার চেষ্টা করেও তার পা হড়কে যেতে লাগল ৰারবার। তারপর 
সে সাতরে পারের কাছে এসে এক গোছা ঘাস মুঠো করে ধরল, অমনি সেখানকার 
মাটিও খসে পড়ল। | 

কয়েকবার এরকম চেষ্টা করার পর সন্ত্র উঠে এল ওপরে। জামা প্যান্ট 
একেবারে জবজবে ভিজে, জুতো কাদায় মাখামাখি । মাথায় শ্যাওলা জড়িয়ে গেছে। 
জামার পকেটে দু”থানা দুস্টাকার নোট ছিল, সে দুটি বুঝি গেছে একেবারে। 

একটা গোলমাল শুনে সন্তু মুখ তুলে তাকাল। পুকুরের ওপারে রাস্তার ধারে 

একদল লোক জমেছে, সবাই সন্তুকেই দেখছে আর কী যেন বলাবলি করছে। 
তারপর তারা দৌড়ে আসতে লাগল এদিকে। 

তারা কাছাকাছি আসতেই সন্ত্র শুনতে পেল, কয়েকজন চেঁচিয়ে বলছে, “মরা 
ছেলে ফিরে এসেছে! মরা ছেলে ফিরে এসেছে! সুড়ঙ্গ দিয়ে পাতালপুরীতে চলে 
গিয়েছিল!, 

এ-কথা শুনে সন্তুর চোখ বড়-বড় হয়ে গেল। এই রে, এরা কি ভেবেছে, 
জলে-ডোবা দু'জন ছেলের মধ্যে সে একজন? তিন-চার দিন পর কেউ জলের 
তলা থেকে ফিরে আসতে পারে? এ কি রুপকথা নাকি? 

লোকগুলো সন্তুকে ঘিরে এমন ট্যাচামেচি করতে লাগল যে, সন্ত্র কোনও 
কথাই বলতে পারল না। অনেকেরই ধারণা, সন্তু ডুবে যাওয়া ছেলেদের একজন। 
কয়েকজন অবশ্য সন্দেহ প্রকাশ করল যে, এর পায়ে জুতো রয়েছে কেন? জুতো 
পরে তো কেউ সাতার কাটতে নামে না। তাদের বিশেষ কেউ পাত্তা দিচ্ছে না। 
একজন বেশ গলা চড়িয়ে বলল, “আমিই তো প্রথম দেখেছি, মাঝপুকুরে ভূশ 
করে জল ঠেলে উঠল, তারপর সাতরে-সাতরে এই দিকে চলে এল।” 

ক্রমশই বেশি ভিড় জমছে। মজা দেখবার জন্য পাড়ার ছোট-ছোট ছেলেমেয়েরা 
বাড়ির বউরাও ছুটে আসছে। কেউ বলল, “ওর মুখ শুকিয়ে গেছে, ওকে দুধ 
খাওয়াও!” কেউ বলল, “পুলিশে খবর দাও!” কেউ বলল, “খবরের কাগজের 
ফোটোগ্রাফারকে ডাকো।, 

একজন বয়স্কমতন ভারিক্ি চেহারার লোক সন্ত্ুর একেবারে মুখোমুখি দাড়িয়ে 
জিজ্ঞেস করল, “এই যে খোকা, তুমি সন্ধেবেলা এখানে কী করছিলে? কোথা 
থেকে এলে?” 

সন্ত্র উত্তর দিতে পারল না। 

লোকটি বলল, “মিস্টিরিয়াস ব্যাপার। তিন দিন ধরে এই পুকুরের জল কেউ 
ছোয় না, অথচ একটা ছেলে জল থেকে উঠে এল?” 

সন্ত এবারে কোনওক্রমে বলে উঠল, “আমি পা পিছলে পড়ে গিয়েছিলুম!” 

বয়স্ক লোকটি বিকট গলায় হ্যা হ্যা করে হেসে উঠল। 

শেষ পর্যন্ত ব্যাপারটা গড়াল অনেক দুর। সন্তুকে ওরা কিছুতেই ছেড়ে দেবে 
না। পাতালপুরীতে সন্ত্র কী দেখেছে, তা বলবার জন্য খোচাতে লাগল অনেকে। 
এর মধ্যে এসে পড়ল পুলিশ। সন্ত্রকে নিয়ে চলল থানায়। 

সন্তু এসেছিল গোয়েন্দাগিরি করতে, তাকে থানায় যেতে হল চোরের মতন। 

থানায় বড়বাবু ভিড় হটিয়ে একা সন্তুকে নিয়ে গেলেন নিজের ঘরে। বড়বাবুর 
গায়ের রঙ খুব ফর্সা, মাথায় অল্প-অল্প টাক, দেখলে মনে হয় সিনেমার পুলিশ। 
তিনি ভুরু নাচিয়ে বললেন, “নাও, লেট মি হিয়ার ইওর সং! তুমি জামা-প্যান্ট- 
জুতৌ পরে পুকুরে ডুব দিয়েছিলে কেন?” 

সন্তু বলল, “বলছি, আগে এক গেলাস জল খাব!” 

সন্ত্ুর গলা একেবারে শুকিয়ে কাঠ। কত দুর্গম জায়গায় কত রকম.বিপদ কাটিয়ে 
বেরিয়ে এসেছে সে। কিন্তু আজ কলকাতা শহরের মধ্যেই সে যে বিপদে পড়েছে, 
তার সঞ্জো আগের কোনও কিছুরই তুলনা হয় না। লোকগুলো যদি তাকে মারতে 
শুরু করত? থানায় এসে সে অনেক নিরাপদ বোধ করছে। 

জল খাবার পর সন্তু মুখ তুলতেই বড়বাবু বললেন, “নাও, মাই বয়, আমি 
সত্যি কথা শুনতে চাই, নাথিং বাট দা ট্রথ...” 

বড়বাবুর কথার মাঝখানেই সন্ত বলল, “আপনি স্পেশাল আই. জি. মিঃ আর. 
ভট্টাচার্য কিংবা ডি. আই. জি. ক্রাইম মিঃ বি. সাহাকে একবার ফোন করবেন?” 

কথা বলতে-বলতে থানার বড়বাবুর মুখখানা হা হয়ে গেল। তিনি ভুরু নাচাতে 
ভুলে গেলেন। 

সেই রকম অবস্থা প্রায় এক মিনিট থেমে থেকে তিনি বললেন, “কাদের নাম 
বললে? স্পেশাল আই. জি. কিংবা ডি. আই. জি? এদের ফোন করব কেন?” 

সন্ত বলল, “ওরা দু'জনেই আমার কাকাবাবুকে চেনেন। আমাকেও চেনেন। 
পুলিশ কমিশনারও একদিন আমাদের বাড়িতে এসেছিলেন।” 

বড়বাবু হাক দিলেন, “বিকাশ! বিকাশ!” 

আর-একজন পুলিশ অফিসার উকি মারতেই বড়বাবু বললেন, “ওহে, বিকাশ, 
এ ছেলেটি যে বড়-বড় কথা বলে! লম্বা-লম্বা পুলিশ অফিসারদের নাম করছে।” 

সন্তু বলল, “আপনারা হয়তো আমার কথা বিশ্বাস করবেন না! আমার পরিচয়টা 
জানলে আপনাদের সুবিধে হবে। সেইজন্য আমি ওঁদের ফোন করতে বলছি।” 
কী আগে শুনি?” 

সন্তু বলল, “এ পুকুরটায় নাকি দুটো ছেলে ডুবে গেছে, তাদের আর পাওয়া 
যায়নি, সেইজন্য আমি পুকুরটা দেখতে এসেছিলুম।” 

“তারপর জামা-জুতো পরে জলে নেমে গেলে?” 

“ইচ্ছে করে নামিনি। পা পিছলে পড়ে গিয়েছিলুম।” 

বড়বাবু বললেন, “তা তো হতেই পারে। পা পিছলে কি কেউ জলে পড়ে যেতে 
পারে না?” 

বিকাশ বলল, “স্যার, বাইরে অনেক লোক ভিড় জমিয়ে আছে। হৈ-হললা 
করছে। তারা এত সহজ গল্প বিশ্বাস করবে না!” 

বড়বাবু রেগে উঠে বললেন, “তাদের জন্যে কি রোমহর্ষক গল্প বানাতে হবে? 
মহা মুশকিল! এ-ছেলেটি বড়-বড় পুলিশ অফিসারদের নাম করছে, যদি সত্যিই 
তাদের সঙ্জো চেনা থাকে? ফোন করো! ফোন করো! ওহে খোকা, কী নাম 
তোমার?” 

সন্তু বলল, “আমার কাকার নাম রাজা রায়চৌধুরী। তার নাম বলুন। আমাকে 
সন্ত নামে উনি চিনবেন।” 

ফোনে এ দু'জনের মধ্যে একজনকে পাওয়া গেল। তার সঙ্জে কথা বলতে 
বলতে বড়বাবুর মুখের চেহারাটাই বদলে যেতে লাগল। চোখ দুটো হল গোল- 
গোল আর ভূরুদুটো উঠে গেল অনেকখানি। 

তিনি বলতে লাগলেন, “জ্যা? কী বলছেন স্যার? বিখ্যাত? আ্যাডভেম্তার করে? 
ওদের নিয়ে বই লেখা হয়েছে? না স্যার, আমি বই-টই বিশেষ পড়ি না, বই পড়ার 
সময় পাব কখন! হ্যা। ছেলেটি আমার সামনেই বসে আছে..আপনাকে দেব, 
কথা বলবেন?” 

স্পেশাল আই. জি. সাহেব টেলিফোনে হাসতে-হাসতে বললেন, “কী হে সন্তু, 
তিলজলার পুকুরে ডুব দিতে গিয়েছিলে কেন? ওখানে কি গুপ্তধন আছে নাকি?” 

সন্তু লাজুকভাবে বলল, “না, মানে এমনিই । পুকুরের ধার দিয়ে হাটছিলুম, হঠাৎ 
পা পিছলে...” 

“হঠাৎ এ পুকুরটার ধার দিয়েই বা হাটতে গেলে কেন? তুমি কি একা-একাই 
গোয়েন্দাগিরি শুরু করেছ নাকি?” 

“না, এমনিই বেড়াতে এসেছিলুম এদিকে...” 

এরপর বড়বাবু থেকে শুরু করে থানার সমস্ত লোক দারুণ খাতির করতে লাগল 
সন্ূুকে। বাইরের ভিড় হটিয়ে দেওয়া হল। সন্দেশ-রসগোল্লা-শিঙাড়া এসে গেল 
সন্তুর জন্য। সন্তু খেতে চায় না, তব্‌ ওরা ছাড়বেন না। 

তারপর পুলিশের গাড়ি সন্ত্রকে পৌঁছে দিয়ে এল তাদের বাড়ির কাছাকাছি। 

সন্তুর মনটা তবু খুব খারাপ হয়ে রইল । লজ্জাও করছে খুব! প্রথমবারেই এরকম 
ব্যর্থতা । ছি ছি ছি! 

বাড়িতে পৌঁছেই সন্তু দেখল একজন অপরিচিত লোক বসে আছেন তাদের 
বসবার ঘরে। বাবা তার সঙ্গো কথা বলছেন। 

ভিজে জামা-কাপড় যাতে কেউ দেখতে না পায় তাই সন্তু পাশের বারান্দা দিয়ে 
সুট করে উঠে যাচ্ছিল ওপরে, পায়ের আওয়াজ পেয়ে বাবা হাক দিয়ে বললেন, 
“কে রে? সন্তু নাকি? এদিকে আয়...শুনে যা!” 

“আসছি”, বলেই সন্তু এক দৌড়ে চলে গেল ওপরে । তাড়াতাড়ি জামা-প্যান্ট 
বদলে আবার নীচে নেমে এল। 

বাবা বললেন, “কোথায় ছিলি এতক্ষণ? এই ভদ্রলোক তোর জন্য কখন 
থেকে বসে আছেন! দ্যাখ, রাজা তোর নামে চিঠি পাঠিয়েছে।” 

সন্তু তাড়াতাড়ি কাকাবাবুর চিঠিটা নিয়ে খুলল। চিঠিটা এসেছে দিল্লি থেকে। 
কাকাবাবু লিখেছেন : 

মেহের সতত, 
কাকাবাবু--১৪ 

একটা কাজের জন্য দিলি এসেছিলাম । দু” চারদিনের মধ্যেই ফিরে যাওয়ার 
কথা ছিল । কিছ পরশ থেকে খুব জ্বরে পড়ে গেছি। বেশ কাবু করে দিয়েছে । কাজটা 
শেষ না করে ফিরে যেতে চাই না। ভেবেছিলাম এবার তোর সাহাযোর কোনও 
দরকার হবে না। কিত্ত এখন বুঝতে পারছি, তোকে সঙ্গে আনাই উচিত ছিল । দিন 
দশেকের জন্য কলকাতা ছেড়ে এলে কি তোর পড়াশ্নোর ক্মতি হবেঃ দাদা আর 
বৌদিকে জিজ্রেস করবি। যদি কোনও অসুবিধে না থাকে, তাহলে আগামীকালই 
চলে আসতে হবে। যে ভদ্দরলোকের হাতে চি? পাঠাচ্ছি, তিনিই প্লেনের টিকিট 
পৌঁছে দেবেন। দিলি এয়ারপোর্টে তোকে রীগিভ করার জন্য লোক থাকবে। 
দাদাকেও আলাদা চিঠি দিলাম । ইতি__ 

কাকাবাবু 

পুনশ্চ : তোর একটা পাসপোর্ট করানো হয়েছিল, মনে আছে? সেটা সঙ্গে 
নিয়ে আসবি । 

চিঠিটা পড়তে পড়তেই সন্তু আনন্দে প্রায় লাফিয়ে উঠতে যাচ্ছিল। এতক্ষণের 
মনখারাপ আর লজ্জা এক নিমেষে কোথাও উধাও হয়ে গেল। 

বাবার দিকে তাকাতেই বাবা বললেন, “হ্যা, চলে যা! অসুখে পড়েছে, একা- 
একা আছে! কী অসুখ সে-কথাও লেখেনি!” 

আগন্তুকটি বললেন, “আমি তাহলে টিকিটের ব্যবস্থা করে রাখছি। কাল 

ওপরে এসে সন্তু কাকাবাবুর চিঠিখানা যে কতবার পড়ল তার্‌ ঠিক নেই। অতি 
সাধারণ চিঠি, তবু দুটো জিনিস বোঝা গেল না। কাকাবাবু কোন্‌ কাজে দিলি 
গেছেন? আর পাসপোর্ট নেবার কথা লিখলেন কেন? দিলি যেতে তো পাসপোর্ট 
লাগে না। " 


ঝা ৩ ৮৯ 


প্লেনে চড়া সন্তুর পক্ষে নতুন কিছু নয়, তবে আগে কখনও সে একা 
কোথাও যায়নি। এয়ারবাস-ভর্তি লোক, একজনও সন্তুর চেনা নয়। বেশ কয়েকজন 
বিদেশিও রয়েছে। 

সময় কাটাবার জন্য সন্তু একটা বই এনেছে সঙ্তো, কিন্তু বই পড়া্ম মন বসছে 
না। সেযাত্রীদের লক্ষ করছে। বিমানটা আকাশে ওড়ার খানিক পরেই অনেকে সিট 
বেল্ট খুলে ঘোরাঘুরি শুরু করেছে। কারুর কারুর ভাবভঙ্গি দেখলে মনে হয় প্লেনে 
চড়া তাদের কাছে একেবারে জলভাত। মিনিবাসে চেপে রোজ অফিসে যাবার মতন 
প্লেনে চেপে রোজ দিল্লি বা বোম্বে যান। 

কয়েকদিন আগেই শ্রীনগরে একটা প্লেন হাইজ্যাকিং হয়েছে। এয়ারপোর্টে বাবা 

এসেছিলেন সন্্রকে পৌছে দিতে, তিনি বারবার এ কথা বলছিলেন। বাবা ভয় 
পাচ্ছিলেন, হঠাৎ যদি প্লেনটা হাইজ্যাকিং হয়ে কোনও বিদেশে চলে যায়, তাহলে 
সন্তু একা-একা কী করবে! 

সন্তুর কিন্তু হাইজ্যাকিং সম্পর্কে মোটেই ভয় নেই। বরং মনে-মনে একটু ইচ্ছে 
আছে, সেরকম একটা কিছু হলে মন্দ হয় না! এখন সে যাত্রীদের মুখ দেখে 
বোঝবার চেষ্টা করছে, এদের মধ্যে কেউ কেউ কি হাইজ্যাকার হতে পারে? বাথ 
রুমের কাছে তিনটে ছেলে দীড়িয়ে আছে, ওদের মধ্যে দু'জনের মুখে দাড়ি, একজন 
পরে আছে একটা চামড়ার কোট। ওরা যে-কোনও মুহূর্তে রিভলভার বার করতে 
পারে। চোখের দৃষ্টিও বেশ সন্দেহজনক! 

আধঘন্টার মধ্যেও কিছুই হল না। সন্তু জানলা দিয়ে বাইরে দেখতে লাগল। 
পাতলা-পাতলা মেঘ ছাড়া আর কিছুই দেখবার নেই। মেঘের ওপর দিয়ে ভেসে 
যাচ্ছি ভাবলেই মনটা কী রকম যেন হালকা লাগে। 

সন্তু একটু অন্যমনস্ক হয়ে গিয়েছিল, হঠাৎ মাইক্রোফোনে কিছু একটা ঘোষণা 
হতেই সে দারুণ চমকে উঠল। তাহলে কি এবারে শুরু হল নাটক? 

না, সেসব কিছু না। যাত্রীদের অন্রোধ করা হচ্ছে সবাইকে সিটবেল্ট বেঁধে 
নিজের নিজের জায়গায় বসতে। বাইর ঝড় হচ্ছে। 

সন্তু মুখ ফিরিয়ে সেই সন্দেহজনক চরিত্রের তিনটি ছেলেকে দেখতে পেল না! 
জানলা দিয়ে তাকালেও বাইরে ঝড় বোঝা যায় না। 

শেষ পর্যন্ত প্লেন হাইজ্যাকিংও হল না, ঝড়ের জন্য কিছু বিপদও ঘটল না। 
বিমানটি নিরাপদে এসে পৌছল দিলিতে। 

প্লেন থেকে নেমে সন্তু লাউঞ্জে এসে দ্াড়াবার একটু পরেই পাইলটের মতন 
পোশাক-পরা একজন লোক এসে বলল, “এসো আমার সঙ্গো।” 

সন্ত একটু অবাক হল। লোকটিকে সে চেনে না। লোকটি তার নামও জিজ্ঞেস 
করল না। কিন্তু লোকটি এমন জোর দিয়ে বলল কথাটা যে, অমান্য করা যায় না। 
সন্ত্ু চলল তার পিছু-পিছু, 

লোকটি একেবারে এয়ারপোর্টের বাইরে চলে যাচ্ছে দেখে সন্তু বলল, “আমার 
সুটকেস? সেটা নিতে হবে যে!” 

লোকটি বলল, “হবে। সব ব্যবস্থা হবে।” 

বাইরে আর-একজন লোককে আঙুলের ইশারায় ডেকে সেই পাইলটের মতন 
'পোশাক-পরা লোকটি বলল, “একে নিয়ে গিয়ে গাড়িতে বসাও, আমি ওর 
সুটকেসটা পাঠিয়ে দিচ্ছি!” 

সন্তু এবারে বলল, “দাড়ান, আপনারা কার কাছ থেকে এসেছেন? আমার নাম 
কি আপনারা জানেন?” 

প্রথম লোকটি এবারে মুখ ঘুরিয়ে চার দিকটা দেখে নিয়ে বলল, “নাম-টাম 

বলার দরকার নেই। তোমাকে তোমার কাকাবাবুর কথামতন পৌঁছে দেওয়া হচ্ছে। 
চট করে গাড়িতে গিয়ে বসে পড়ো।” 

কাকাবাবুর কথা শুনে সন্তু আর আপত্তি করল না। দ্বিতীয় লোকটির সঙ্গে গিয়ে 
একটা ফিয়াট গাড়িতে উঠে বসল। একটুক্ষণের মধ্যেই সুটকেসটা দিয়ে গেল একজন, 
গাড়িটা স্টার্ট নিল। | 

অনেকদিন আগে কাশ্মীর যাওয়ার পথে সন্তুরা দিলিতে নেমেছিল একদিনের 
জন্য। সেবারে দিলি ভাল করে দেখা হয়নি। দিল্লিতে কত কী দেখার আছে। কিন্তু 
এখন রাত হয়ে গেছে, রাস্তার দু'পাশে বিশেষ কিছু চোখে পড়ছে না। 

গাড়িতে যে লোকটি সঙ্তো চলেছে, সে একটাও কথা বলেনি সন্তুর সঙ্জো। 
বাঙালি কি না তাও বোঝা যাচ্ছে না। 

সন্তু নিজে থেকে যেচে কথা বলতে পারে না অপরিচিত লোকের সঙ্জো। সে- 
ও চুপ করে রইল। কিন্তু একটু যেন অস্বাভাবিক লাগছে। সে এয়ারপোর্টে পৌছতে 
না পৌঁছতেই যেন তাড়াহুড়া করে নিয়ে আসা হল তাকে। পাইলটের মতন পোশাক 
পরা লোকটা কী করে চিনল সন্ত্রকে? সে কেন বলল, কোনও নাম বলার দরকার 
নেই? 

অনেক রাস্তা ঘুরে, একটা আলো-ঝলমলে পাড়ার মধ্যে একটা পাচতলা বাড়ির 
সামনে থামল গাড়িটা। গাড়ির চালক নিজে না নেমে বলল, “আপ উতরিয়ে!” 

সন্ত গাড়ি থেকে নামতেই গাড়িটা ভো করে চলে গেল। সন্তু চেচিয়ে উঠল, 
“আরে, আমার সুটকেস!” 

বাড়ির ভেতর থেকে একজন লোক বেরিয়ে এসে বলল, “আপ অন্দর 
আইয়ে!” 

সন্তু বলল, “হামারা সুটকেস লেগে ভাগ গিয়া!” 

লোকটি হেসে বলল, “ফিক্র মাত কিজিয়ে, সুটকেস পৌছে জায়গা!” 

লোকটির হাসির মধ্যে যথেষ্ট ভরসা আছে। তাই সন্তু আর কিছু না বলে চলে 
এল ওর সঙ্জো। লিফটে পাচতলায় পৌঁছে লোকটি একটা ঘরের বন্ধ দরজার টোকা 
মারল। 

দরজা যিনি খুললেন, তাকে দেখে সন্ত্ুর মুখটা খুশিতে ভরে গেল। যাক, তা 
হলে ঠিক জায়গাতেই আনা হয়েছে। আর সুটকেসের জন্য চিন্তা করতে হবে না। 

ছিপছিপে লম্বা লোকটির নাম নরেন্দ্র ভার্মা। দিল্লিতে সি. বি. আই-এর একজন 
বড়কর্তা। কাকাবাবুর অনেক দিনের বন্ধু। সন্তুকেও ইনি ভালই চেনেন। এই তো 
গত বছরেই ত্রিপুরায় ইনি এসেছিলেন কাকাবাবুকে সাহায্য করতে। নরেন্দ্র ভার্মা 
কলকাতায় লেখাপড়া করেছেন বলে বাংলা মোটামুটি ভালই জানেন। 

নরেন্দ্র ভার্মা বললেন, “এসো সন্টু! কেমুন আছ? রাস্তায় গোলমাল হয়নি তো 
কিছু টায়ার্ড ?% 

সন্ত মাথা নেড়ে বলল, “না, একটুও টায়ার্ড নই। আপনি ভাল আছেন তো?” 

নরেন্দ্র ভার্মা ভুরু কুচকে বললেন, “ভাল কী করে থাকব? তোমার আংক্ল 
দিলিতে এসে এমুন ঝোন্ঝাট বাধাল, অথচ আমি কিছুই জানি না! আমাকে আগে 
কোনও খবরই দেয়নি! এসব কী বেপার বলো তো?” 

সন্তু আকাশ থেকে পড়ল। সে তো কিছুই জানে না। 

ঘরের চার দিকে চোখ বুলিয়ে সে জিজ্ঞেস করল, “কাকাবাবু কোথায়?” 

নরেন্দ্র ভার্মা বললেন, “এখানে নেই। সেইফ জায়গায় আছে। আচ্ছা সন্টু, 
তুমি বলো তো, আ ক্যাট হ্যাজ নাইন লাইভ্স। তোমার এই কাকাবাবূর কখানা 
জীবন?” 

“আরে ভাই, ডেলহিতে আসবার আগে আমাকে একটা চিটঠি দিল না, এখানে 
এসে ভি খবর দিল না। আমি খবর পেলাম মার্ডার আযাটেম্ট হবার পর?” 

“আটা? মার্ডার আযাটেম্ট? কার ওপর?” 

“তোমার কাকাবাবুর ওপর! আবার কার ওপর£ কেন, তোমাকে চিটঠি 
লেখেননি?” 

“চিঠিতে তো লিখেছেন, ওঁর জুর হয়েছে!” 

“হা হা, তা তো লিখবেনই। আসল কথা লিখলে তোমার মা-বাবা বহোত 
দুশ্চিন্তা করতেন তো! এবারে বড় রকম ইনজুরি হয়েছে, খুব জোর বেচে গেছেন!” 

“আমি কাকাবাবূর সঙ্তো এক্ষুনি দেখা করতে চাই।” 

“তা হবে না। তোমার কাকাবাবুই বলেছেন, তোমাকে সাবধানে রাখতে । কারা 
মারল তা তো বোঝা গেল না। তোমার কাকাবাবুর অনেক এনিমি, তবে কে হঠাৎ 
দিলিতে এসে মারতে যাবে? রায়চৌধুরী আমাকে বলল, তোমাকেও সাবধানে 
রাখতে । তোমার ওপর অ্যাটেম্ট হতে পারে। রায়চৌধুরীর ওপর ভি ফিন্‌ আাটাক 
হতে পারে... ।” 

সন্ত্ুর কাধে হাত রেখে নরেন্দ্র ভার্মা বললেন, “বেশি চিন্তা কোরো না। এখন 
ভাল আছেন কাকাবাবু। এবারে বলো তো, কী কেস নিয়ে এসেছেন দিল্লিতে?” 

সন্তু বলল, “আপনি জানেন না, আমি জানব কী করে? আমায় তো কিছুই 
বলেননি ।» 

“গর্ভনমেন্টের কোনও কেস হলে আমি ঠিকই জানতুম। সে সব কিছু না। 
'শুনলাম কী, একজন আরবের সঙ্গে তোমার কাকাবাবুর খুব দোস্তি হয়েছে।” 

“আরব?” 

“শ্্যা। মিড্ল ইস্টের কোনও দেশের লোক। লোকটাকে আমি দেখিনি এখনও । 
রায়চৌধুরীও কিছু ভাঙছে না আমার কাছে। বলছে, ই সব তোমাদের গভর্নমেন্টের 
কিছু বেপার নয়।” 


২১৪ কাকাবাবুর আভিযান 


“কলকাতাতেও কাকাবাবুর কাছে একজন লোককে আসতে দেখেছি। যাকে 
দেখে সাহেবও মনে হয় না। ভারতীয়ও মনে হয় না।” 

“প্রোবাব্লি দ্যাট ইজ আওয়ার ম্যান। লোকটাকে ধরতে হবে। কোন্‌ চরে 

সন্ত্ুর ভুরু কুচকে গেছে। দিলিতে এসে কাকাবাবুর সঙ্গে দেখা হবে না, এটা 
সে চিন্তাই করতে পারেনি। 

সে জিজ্ঞাসা করল, “নরেন্দ্রকাকা, আমি কি এখানেই থাকব নাকি?” 

নরেন্দ্র ভার্মা বললেন, “না, একঘন্টা বাদ তোমাকে আর এক গেস্টহাউসে নিয়ে 
যাওয়া হবে। দেখতে হবে কি, তোমায় কেউ ফলো করছে কি না। অন্য গেস্টহাউসে 
তোমার সুটকেস পেয়ে যাবে।” 

“কাকাবাবূর সঙ্গে একবার টেলিফোনে কথা বলা যায় না?” 

“আজ অসুবিধে আছে। কাল হবে। আজ রাতটা ঘুমোও।” 

ঘন্টাখানেক বাদে সন্তুকে আবার আর একটি গাড়িতে চাপিয়ে নিয়ে যাওয়া হল অন্য 
একটি বাড়িতে। এটা একটা মন্ত বড় গেস্টহাউস। অনেক লোকজন । নরেন্দ্র ভার্মা নিজে 
সন্তুকে দিয়ে গেলো একটি ঘরে। সেখানে আগে থেকেই তার সুটকেস রাখা আছে। 

নরেন্দ্র ভার্মা বললেন, “তোমার রাতের খাবার এই ঘরেই এসে যাবে। আর 
কিছু লাগলে বেল বাজিয়ে ডাকবে বেয়ারাকে। পয়সার চিন্তা কোরো না। আর, আজ 
রাতটা একলা বাইরে যেও না!” 

নরেন্দ্র ভার্মা চলে যাবার পর সন্ত্র বিছানার ওপর কিছুক্ষণ চুপ করে বসে রইল। 
একটা অচেনা জায়গায় সে একদম একা। কাকাবাবু চিঠি পাঠিয়ে তাকে ডেকে 
আনলেন, অথচ কাকাবাবুর সঙ্ভো দেখা হল না। 

গতকাল প্রায় এই সময় সন্তু তিলজলার কাছে একটা থানায় বসেছিল, আর 
আজ সে দিল্লিতে একটা গেস্টহাউসে। আগামীকাল আবার কী হবে কেউ বলতে 
পারে না। 

রাত্তিরটা এমনিই কেটে গেল। ভাল ঘুম হয়নি সন্ত্ুর, সারা রাত প্রায় বিছানায় 
শুয়ে ছটফট করেছে। ভোরের আলো ফুটতেই সে বেরিয়ে এল বাইরে। 

এখনও অনেকেই জাগেনি। বাড়িটার সামনের বাগানে অনেক রকম ফুল। গেটের 
বাইরে খুব চওড়া একটা রাস্তা। খুব সুন্দর একটা সকাল, কিন্তু সন্তুর মনটা খারাপ 
হয়ে আছে। 

সন্ত্র বড় রাস্তাটায় খানিকটা হেঁটে বেড়াল। বেশি দূর গেল না। দিল্লির রাস্তা সে 
কিছুই চেনে না। 

নরেন্দ্র ভার্মা এলেন নস্টা বাজার খানিকটা পরে। সন্ত তখন নিজের ঘরে বসে 
ব্রেকফাস্ট খাচ্ছে। এখানে ব্রেকফাস্টে অনেক কিছু দেয়, ফলের রস, কর্মফ্লেকস, 
দুধ আর কলা, টোস্ট আর ওমলেট, আর একটা সন্দেশ। 


মিশর রহস্য ২১৫ 


নরেন্দ্র ভার্মা বললেন, “কী সন্তু, ইউ আর ইন ওয়ান পিস? কেউ তোমাকে 
গুলি করেনি কিংবা কিডন্যাপ করার চেষ্টাও করেনি?” 

সন্তু বলল, “কেউ আমার সঙ্জোে একটা কথাও বলেনি!” 

নরেন্দ্র ভার্মা বললেন, “চলো, তৈয়ার হয়ে নাও। রাজা তোমাকে নিয়ে যেতে 
বলেছেন।” 

সন্তুর তৈরি হয়ে নিতে পাচ মিনিটও লাগল না। 

দিনের আলোয় দিলি শহরটাকে ভালভাবে দেখল সন্তু। রাস্তাগুলো যেমন বড় 
বড়ঃ তেমনি পরিষ্কার, পরিচ্ছন্ন। দু'পাশে বড়-বড় বাড়ি। দিল্লির নাম শুনলেই সন্তুর 
মনে পড়ে লালকেল্লা আর কুতুব মিনারের কথা । কিন্তু সে-দুটো দেখা যাচ্ছে না। 
তবে একটা প্রকাণ্ড, গোলমতন বাড়ি দেখে সন্তু চিনতে পারল। ছবিতে অনেকবার 
দেখেছে, ওটাই পার্লামেন্ট ভবন। 

নরেন্দ্র ভার্মার গাড়ি এসে থামল একটা নার্সিং হোমের সামনে । তিনতলার একটা 
ক্যাবিনের দরজা খুলতেই কাকাবাবূর গলার আওয়াজ পাওয়া গেল। 

সন্তু দেখল, কাকাবাবূুর পেট আর বা হাত জড়িয়ে মন্ত বড় ব্যাণ্ডেজ। 
মুখে কিন্তু বেশ হাশিখুশি ভাব। ক্যাবিনটা বেশ বড়, হোটেলের সুইটের মতন। 
সামনের দিকে বসবার জায়গা, দুটি সোফা ও দুটি চেয়ার রয়েছে, পেছন 
দিকে খাট আর একটা ছোট টেবিল। কাকাবাবু বসে আছেন একটা সোফায়, 
অন্যটিতে বসে আছেন একজন লম্বামতন লোক। সন্তু চিনতে পারল, 
এই লোকটিকেই কলকাতায় তাদের বাড়িতে কয়েকদিন আসতে দেখেছে। এরা 
দু'জনে মনোযোগ দিয়ে কী যেন আলোচনা করছিলেন। সন্ত্দের দেখে থেমে 
গেলেন। 

কাকাবাবু সন্ত্রকে ডেকে বললেন, “আয় সন্তু, কাল রান্তিরে তোর একা থাকতে 
খারাপ লাগেনি তো?” 

নরেন্দ্র ভার্মা বললেন, “দুস্জন গার্ড পোস্টেড ছিল ওর ঘরের দিকে নজর 
রাখার জন্য, সন্তু তা টেরই পায়নি।” 

সন্ত্র বেশ অবাক হল। সত্যি সে কিছু বুঝতে পারেনি তো! 

কাকাবাবু বললেন, “আর কিছু হবে না। আমাকে কোনও উটকো ডাকাত মারতে 
এসেছিল বোঝা যাচ্ছে। এটা কোনও দলের কাজ নয়।” 

নরেন্দ্র ভার্মা বললেন, “উট্কো?ঃ উট্কো কথাটার মানে কী আছে?” 

. কাকাবাবু বললেন, “এই, সাধারণ একটা কেউ।” 

নরেন্দ্র ভার্মা বললেন, “ তোমাকে গুলি করে পালাল, ঘর থেকে কিছু জিনিসপত্র 
নিল না, এ কি সাধারণ ডাকাত?” 

অপরিচিত লোকটি মাথা নিচু করে বসেছিলেন। এবারে মুখ তুলে বললেন, 
“আই ফিল গিল্টি!” 


২১৬ কাকাবাবৃর আভিযান 


কাকাবাবু ইংরিজিতে বললেন, “না, না, আপনার কোনও দায়িত্ব নেই। আমি 
তো নিজের ইচ্ছেতেই এসেছি!” 

তারপর সন্ত্রদের দিকে ফিরে বললেন, “তোমাদের সঙ্গে আলাপ করিয়ে দিই। 
ইনি হচ্ছেন... এর নামটা মস্ত বড়, সবটা বললে মনে থাকবে না, সবাই একে 
আল মামুন বলে ডাকে। ইনি একজন ব্যবসায়ী।” 

ভদ্রলোক সন্তুর দিকে মাথা নাড়িয়ে বললেন, “গুড মর্নিং, হাউ ডু ইউ ডু?” 

তারপরই হঠাৎ উঠে দাড়িয়ে বললেন, “আই মাস্ট গো! মিস্টার রায়চৌধুরী, 
আই উইল গেট ইন টাচ উইথ ইউ!” 

বেশ তাড়াহুড়ো করে বেরিয়ে গেলেন। স্পষ্ট মনে হল, ওঁর মুখে যেন একটা 
ভয়ের ছাপ। 

নরেন্দ্র ভার্মা কাকাবাবুর সঞ্জো চোখাচোখি করলেন, তারপর তিনিও বেরিয়ে 
গেলেন ঘর থেকে। 

কাকাবাবু বললেন, “সন্তু, তুই অমনভাবে তাকাচ্ছিস কেন? এই ব্যাণ্ডেজটা 
দেখতেই এত বড়, আসলে বিশেষ কিছু হয়নি। পাজরা ধেষে একটা গুলি চলে 
গেছে, কিন্তু পাজরা-টাজরা ভাঙেনি কিছু। ব্যাটারা কেন যে এরকম এলোপাথাড়ি 
গুলি চালায়! টিপ করতেই শেখেনি!” 

সন্ত্র একদৃষ্টিতে কাকাবাবুর দিকে তাকিয়ে আছে। পেটে গুলি লেগেছে, তা 
নিয়েও কাকাবাবু ঠাট্টা ইয়ার্কি করতে পারেন! 
তোমার পাখি কোন্‌ বাসায় থাকে তা ঠিক জেনে আসবে” 

কাকাবাবু হাসলেন। . 

নরেন্দ্র ভার্মা বললেন, “এবারে সব খুলে বলো তো রাজা! তুমি আমার 
ওপরেও ধোকা চালাচ্ছ? আমাদের না জানিয়ে ও লোকটার সঙ্গে তোমার কিসের 
মামলা?” 

কাকাবাবু সে-রকমই হাসতে হাসতে বললেন, “আরে সেরকম কিছু না। এর 
মধ্যে কোনও ক্রাইম বা ষড়যন্ত্র বা বড় ধরনের রহস্যের ব্যাপার নেই। ওই লোকটা 
একটা অদ্ভুত কথা বলেছিল, তাই আমি কৌতূহলী হয়ে এসেছি দিল্লিতে ।” 

নরেন্দ্র ভার্মা বলল, “ক্রাইম কিছু নেই? তবে গুলিটা চালাল কে?” 

কাকাবাবু রললেন, “সেটা অবশ্য আলাদা ব্যাপার। আমি যে্জন্য দিলিতে 
এসেছি তার সঙ্গে এর হয়তো কোনও সম্পর্ক নেই। আবার থাকতও পারে। 
আচ্ছা, আমি সব বুঝিয়ে বলছি, সুস্থির হয়ে বোসো।” 
বলে?” 

সন্তু বলল, “হ্যা!” 


মিশর রহস্য ২১৭ 


কাকাবাবু আর নরেন্দ্র ভার্মা দু'জনেই অবাক হয়ে পরস্পরের দিকে তাকালেন। 
' কাকাবাবু বললেন, “আ্যা? তুই জানিস? বল তো কাকে বলে?” 

সন্তু বলল, “হিয়েরোমিফিক্স হচ্ছে একরকম ছবির ভাষা । মিশরের পিরামিডে 
কিংবা অন্য-সব স্মৃতিস্তন্তে ছবি একে একে অনেক কথা লেখা হত!” 

“অনেকটাই ঠিক বলেছিস। এ তুই কোথা থেকে শিখলি?” 

“একটা কমিকসে পড়েছি।» 

“তা হলে তো কমিক্সগুলো যত খারাপ ভাবতুম তত খারাপ নয়!” 

নরেন্দ্র ভার্মা বললেন, “তুমি যে শব্দটা বললে, আমি নিজেই তো তার মানে 
জানতুম না।” 

কাকাবাবু বললেন, “তা হলে তুমিও কমিক্স পড়তে শুরু করে দাও! আচ্ছা, 
এবার তাহলে ঘটনাটা গোড়া থেকে বলি। এই যে আল মামুন নামে ভদ্রলোককে 
দেখলে, ইনি কলকাতায় গিয়ে আমার সঙ্গে কয়েকবার দেখা করেছিলেন। একটা 
ব্যাপারে আমার সাহায্য চান। উনি কয়েকটা লম্বা-লম্বা হলদে কাগজ নিয়ে 
গিয়েছিলেন, তাতে লাল রঙের অনেক ছোট-ছোট ছবি আঁকা । দেখলে মনে হয়, 
যে একেছে, তার আঁকার হাত খুবই কীচা, এবং খুব সম্ভবত একজন বুড়ো লোক। 
আল মামুন বলেছেন, এ ছবিগুলো এঁকেছেন তার এক আত্মীয়।” 

নরেন্দ্র ভার্মা বললেন, “সেই ছবিগুলো, এ যে কী নাম বললে, সেই ভাষায় 
লেখা?” 

কাকাবাবু হাহা করে হেসে উঠলেন । হাসতে হাসতেই বললেন, “কয়েক হাজার 
বছর আগে লুপ্ত হয়ে গেছে এই ভাষা । এখন কি আর এই ভাষায় কেউ লেখে? 
লিখলেও বুঝতে হবে সে-লোকটি পাগল ।” 
কী? তুমি কি এঁ ভাষায় একজন এক্সপার্ট ?” 

কাকাবাবু বললেন, “তা বলতে পারো। এক সময় আমি এ নিয়ে চর্চা করেছি। 
তোমার মনে নেই, নরেন্দ্র, বছর দশেক আগে আমি টানা ছ+ মাস ইজিপ্টে ছিলাম? 
মিশরের সব হিয়েরোমিফিক্সের পাঠ আজও উদ্ধার করা যায়নি। অনেকেই চেষ্টা 
করেছেন। আমি কিছু-কিছু পড়তে পারি। এ সম্পর্কে আমার লেখা কয়েকটা প্রবন্ধও 
বিদেশি কাগজে বেরিয়েছে।” 

নরেন্দ্র ভার্মা জানতে চাইলেন, “এ আল মামুন কোন্‌ দেশের লোক?” 

“ইজিপশিয়ান। ব্যবসা সূত্রে প্রায়ই আসতে হয় এদেশে । এখান থেকে উনি চা, 
সেলাইকল, সাইকেল, এইসব জিনিস নিয়ে যান নিজের দেশে ।” 

“তা একজন ব্যবসায়ীর এরকম ইতিহাসে উৎসাহ?” 

“সেটাও একটা মজার ব্যাপার। এ ভদ্রলোক প্রাটীন মিশরের ইতিহাস সম্পর্কে 


২১৮ কাকাবারুর অভিযান 


কিছুই জানেন না। প্রথমে আমি ভেবেছিলাম ছবিগুলো বোধহয় ইজিপ্টের কোনও 
পিরামিডের দেয়াল থেকে কপি করা। কিন্তু তা-ও নয়। আল মামুন কোনও দিন 
পিরামিড চোখেও দেখেননি!” 

“আঁ? ইজিপ্টের লোক অথচ পিরামিড দেখেনি!” 

“এতে আশ্চর্য হবার কী আছে? ভারতবর্ষে সব লোক কি তাজমহল দেখেছে? 
হিমালয়ই বা দেখেছে কজন? আল মামুন দূর থেকে হয়তো একটা দুটো পিরামিড 
দেখে থাকতে পারেন। কিন্তু ভেতরে কখনও যাননি । উনি বলছেন যে, এই দিল্লিতেই 
ওর এক আত্মীয় থাকেন, ছবিগুলো তিনি এঁকেছেন। 

নরেন্দ্র ভার্মা বিরস্ত হয়ে বললেন, “ধেতৃ! কী তুমি সব ছবি-টবির কথা বলছ, 
কোন্‌ বুড়ো কী একেছে, তাতে আমি কোনও আগ্রহ পাচ্ছি না!” 

কাকাবাবু বললেন, “সেইজন্যেই তো তোমাকে আগে এসব বলতে চাইনি ।” 

“কিন্তু এর সঙ্গে তোমাকে মার্ডার করার সম্পর্ক কী£ মানে বলছি, কী তোমাকে 
হঠাৎ কেউ মারতে এল কেন?” 

“সম্পর্ক একটাই থাকতে পারে। আল মামুন এ ছবিগুলোর অর্থ করে দেওয়ার 
জন্য আমাকে এক লক্ষ টাকা দিতে চেয়েছিলেন।” 

নরেন্দ্র ভার্মা হ্ু-ই-ই করে শিস দিয়ে উঠে বললেন, “এক লাখ টাকা? কয়েকটা 
ছবি পড়ে দেবার জন্য? কী আছে এ ছবির মধ্যে? তুমি মানে বুঝেছিলে ?” 

“আগে আর-একটা ব্যাপার শোনো। আল মামুনের ওই যে আত্মীয়, তার নাম 
মুফতি মহম্মদ। তিনি খুব ধার্মিক ব্যন্তি, তার অনেক শিষ্য আছে। তার বয়েস নাকি 
সাতানব্বই, শরীর বেশ শত্তসমর্থ। শুধু গত বছর থেকে তার কথা বন্ধ হয়ে গেছে। 
একটা শব্দও উচ্চারণ করতে পারেন না। তাকে চিকিৎসার জন্য আনা হয়েছে 
দিলিতে।” 

“সাতানব্বই বছর বয়েস? তার আবার চিকিৎসা?” 

“এটা দেখা যায় যে, সন্স্যাসী-ফকিররা অনেক বাচেন। তাদের স্বাস্থও ভাল 
থাকে। সাধক মুফতি মহম্মদের শুধু কথা বন্ধ হয়ে গেছে।” 

“সাতানক্বই বছর বয়সে তিনি ছবি আঁকছেন ?” 

“আল মামুনের মুখে যা শুনেছি, উনি লিখতে জানেন না। আগে কখনও ছবিও 
আঁকেননি। মুসলমান সাধকেরা কেউ ছবি আঁকেন না। ইনি ছবি এঁকেছেন ঘুমের 
ঘোরে।” | 

“আটা? কী গাজাখুরি গল্প শুরু করলে রাজা?” 

“আর-একটু ধৈর্য করে শোনো, নরেন্দ্র! আমি যা শুনেছি, তা-ই বলছি।. ধর্মীয় 
গুরু বলে মুফতি মহম্মদকে হাসপাতালে রাখা হয়নি, রাখা হয়েছে আলাদা একটা 
বাড়িতে। এক-একদিন মাঝরাতে ঘুমের মধ্যে উঠে বসে এ ছবিগুলো আঁকছেন।” 

“হলদে কাগজে, লাল কালিতে? ঘুমের মধ্যে তিনি সে-সব পেলেন কোথায় 2” 


মিশর রহসা ২১৯ 


“লাল কালি নয়, লাল পেন্সিল। উনি যে ঘরে থাকেন, তার পাশের ঘরের 
টেবিলে অনেক রকম কাগজ আর পেন্সিল থাকে। সেটা আল মামুনের অফিস- 
ঘর। মুফতি মহম্মদ সাহেব ঘুমের মধ্যেই পাশের ঘরে উঠে এসে, বেছে বেছে হলদে 
কাগজ আর লাল পেঙ্গিলে ছবিগুলো আঁকছেন। ছবিগুলো যে হিয়েরোমিফিক্সেরই 
মতন, তাতে কোনও সন্দেহ নেই। কিছু কিছু পরিষ্কার অর্থ পাওয়া যায়।» 

“কী মানে বুঝলে?” 

“সেটা এখন বলা যাবেনা । খুব গোপন ব্যাপার। সাধক মুফতি মহম্মদের অনেক 
শিষ্য এই দিল্লিতেই আছেন। আল মামুন তাদের কিছু জানাতে চান না। গুরুদেব 
কী লিখছেন সেটা তিনি নিজে আগে জেনে নিতে চান।” 

“সেইজন্য দিতে চান এক লাখ টাকা? উনি কি ভাবছেন, এটাই গুরুর বিষয়- 
সম্পত্তির উইল?” 

“গুরুর উপদেশও অনেকের কাছে খুব মুল্যবান।” 

“তুমি তবে এক লাখ টাকা পেয়ে গেছ, আর টাকার লোভেই দুশমন তোমাকে 
গুলি করতে এসেছিল?” 

“সেই টাকা পাওয়ার তো প্রশ্নই ওঠে না। এ কাগজে কী লেখা হয়েছে, তা 
আমি আল মামুনকে বলিনি এখনও !” 

“বলোনি? ওকেও বলোনি কেন?” 

কাকাবাবু মুচকি-মুচকি হাসতে লাগলেন। 

নরেন্দ্র ভার্মা আবার জিজ্ঞেস করলেন, “এক লাখ টাকা দিতে চায়, তবু ওকে 
তুমি দুস্চারটা ছবির মানে বলে দাওনি?” 

কাকাবাবু বললেন, “না। ওকে কিছু বলিনি, তার কারণ আমি আল মামুনের 
কোনও কথা বিশ্বাস করিনি।” 

সন্তু এতক্ষণ প্রায় দম বন্ধ করে শুনছিল, এবারে সে একটা বড় নিশ্বাস ফেলল। 
টাকার লোভে কাকাবাবু কোনও কাজ করবেন, তা সে বিশ্বাসই করতে পারে না। 

কাকাবাবু আবার বললেন, “ওই ছবির ভাষা থেকে আমি বুঝেছি, তা এখনকার 
কোনও ব্যাপারই নয়। অন্তত সাড়ে তিন হাজার বছর আগেকার একটা ঘটনার 
কথা বলা হচ্ছে। তাও শেষ হয়নি। আমি পেয়েছি মাত্র চারখানা হলদে কাগজ। 
এর পরে যেন আরও আছে। সেইজন্য আমি আল মামুনকে বলেছিলুম, আমি গুরু 
মুফতি মহম্মদকে নিজের চোখে দেখতে চাই। সেইজন্যই আমার দিলি আসা।” 

কাকাবাবু বললেন, “না। সেইটাই তো বুঝতে পারছি না। এতদিন দিলি এসে 
বসে রইলুম, তবু আল মামুন সেই ব্যবস্থা করে দিচ্ছেন না। কখনও বলেন যে, 
ওর গুরুর মেজাজ ভাল না থাকলে বাইরের লোকের সঙ্গে দেখা করতে চান না। 
আবার কখনও বলেন যে, অন্য শিষ্যরা সব সময় ঘিরে থাকে, সেইজন্য সুযোগ 

হচ্ছে না।” 

নরেন্দ্র ভার্মা বললেন, “তোমার এ আল মামুন কোথায় থাকে আমি আজই 
জেনে যাচ্ছি। আমি ওকে ফলো করার জন্য লেক লাগিয়ে দিয়েছি। এবারে বলো, 
তোমার ওপর যে-লোকটা গুলি চালাতে এসেছিল, সে লোকটা কেমন? সেও কি 
পরদেশি? তার মুখ তুমি নজর করেছিলে?” 

কাকাবাবু বললেন, “হ্যা, মুখ দেখেছি, কিন্তু একপাশ থেকে । আমার ধারণা 
সে একটা ভাড়াটে খুনি। কেউ তাকে টাকা দিয়ে বলেছে আমাকে সাবাড় করে দিতে। 
দ্যাখো, আমার ওপর অনেকের রাগ আছে। কত পুরনো শত্রু আছে। তাদেরই কেউ 
দিলিতে আমায় চিনতে পেরে খতম করে দিতে চেয়েছে। ও ঘটনায় গুরুত্ব দেবার 
কিছু নেই!” 

নরেন্দ্র ভার্মা বললেন, “তুমি কী বলছ, রাজা?” একটা লোক তোমাকে খতম 
করে দিতে এসেছিল, আর তাতে কোনও গুরুত্ব নেই? তাজ্জব! লোকটা যদি আবার 
আসে? শুনেছ সন্টু, তোমার কাকাবাবু কেমুন ছেলেমানুষের মতন কথা বলেন!” 

কাকাবাবু হেসে ফেলে বললেন, “আরে ওসব নিয়ে মাথা ঘামাতে গেলে তো 
কোনও কাজই করা যায় না।” 

সন্তু জিজ্ঞেস করল, “ লোকটা কি রাত্তিরবেলা ঘরের মধ্যে এসে গুলি করেছিল?” 

কাকাবাবু বললেন, “তখন রাত বেশি না, এগারোটা হবে বড়জোর । হোটেলের 
ঘরে বসে আমি পড়াশুনো করছিলাম। ঘরের পাশেই একটা ছোট বারান্দা, তার 
দরজাটা খোলা। একটা শব্দ হতেই চোখ তুলে দেখি যে, বাইরে থেকে বারান্দায় 
একটা লোক লাফিয়ে উঠে এল। তার হাতে রিভলভার। আমারও বালিশের তলায় 
রিভলভার থাকে, তুই জানিস। কিন্তু আমি বসে ছিলাম বালিশটা থেকে বেশ দুরে। 
হাত বাড়িয়ে সেটা নেবার সময় পেলাম না। লোকটা এসেই কোনওরকম কথাবার্তা 
না বলে রিভলভার তুলল আমার কপাল লক্ষ করে। যদি টিপ করে গুলি চালাত, 
তা হলে আমি সেই মুহূর্তে শেষ হয়ে যেতাম। তখন বাচার একটাই উপায়। আমি 
প্রচণ্ড জোরে চিতকার করে বললুম, “ব্লাডি ফুল! লুক বিহাইগু !” 
চিৎকার করতে পারলে? তোমার নার্ভ আছে বটে!” 

কাকাবাবু বললেন, “আমি আগেও অনেকবার এই রকম ঠেঁচিয়ে সুফল 
পেয়েছি। হঠাৎ খুব জোরে শব্দ হলে পাকা-পাকা শিকারিদেরও টিপ নস্ট হয়ে যায়। 
এখানেও তাই হল। আমার ধমক শুনে লোকটার হাত কেঁপে গেল একটু, তার 
গুলি লাগল আমার পাজরায়। আমি সাঙ্বাতিক আহত হবার ভান করে ঝাপিয়ে 
পড়লুম বিছানায়। সঙ্জো-সঙ্জো বালিশের তলা থেকে রিভলভার বার করে এনেছি। 
লোকটাকে আমি তথন গুলি করতে পারতুম। কিন্তু আমি দেখতে চাইলুম লোকটা 
এর পর কী করে! কোনও জিনিসপত্তর নিতে চায় কি না। লোকটা কিন্তু আর কিছু 

করল না। সে ভাবল বোধহয় যে, একটা গুলি চালিয়েই তার কাজ শেষ হয়ে গেছে। 
আবার টপ করে বারান্দা ডিঙিয়ে পালিয়ে গেল।” 

নরেন্দ্র ভার্মা বললেন, “হা, ভাড়াটে খুনি বলেই মালুম হচ্ছে। দিলিতে এরকম 
অনেক আছে।” 

কাকাবাবু বললেন, “আমার সন্দেহ হচ্ছে, যে ওকে ভাড়া করেছিল, সে ওকে 
পুরো টাকা দেয়নি। এত কাচা কাজের জন্য ওর পাচ টাকার বেশি পাওয়া উচিত 
নয়।” 

নরেন্দ্র ভার্মা বললেন, “লোকটা সাকসেসফুল হয়নি বলে তোমার আফসোস 
হচ্ছে মনে হচ্ছে!” 

কাকাবাবু আবার জোরে হেসে উঠলেন। নরেন্দ্র ভার্মাও হাসতে লাগলেন। 

এই সময় বাইরের রাস্তায় একটা হৈচৈ আর দুমদাম শব্দ হতে লাগল। সন্তু চলে 
এল জানলার কাছে। 

কী যেন একটা কাণ্ড হয়েছে রাস্তায়। লোকজন ছোটাছুটি করছে। একটা বাসে 
আগুন লেগে গেছে। 

নরেন্দ্র ভার্মা উঠে এসে উকি দিয়ে বললেন, “ওঃ! এমন কিছু নয়। বাস বোধহয় 
একটা লোক চাপা দিয়েছে, তাই পাবলিক রেগে গিয়ে বাসটাতে আগুন ধরিয়ে 
দিয়েছে! এসব তোমাদের ক্যালকাটাতে আগে হত, এখন আমদানি হয়ে গেছে 
দিলিতেও !” 

সেদিন দিল্লি শহরের অনেক রাস্তাতেই খুব গণ্ডগোল, মারামারি চলল। পরের 
দিন কারা যেন ডেকে বসল হরতাল । বাস, ট্যাক্সি, অটো রিকশা সব ব্ধ। সকালের 
দিকে কয়েকটা প্রাইভেট গাড়ি বেরুলেও লোকেরা বন্ধ করে দিল ইট-পাটকেল 
মেরে। দিলির চওড়া-চওড়া রাস্তাগুলো একেবারে ফাকা। 

এত বড় একটা ব্যস্ত শহরকে দিনের বেলা একেবারে শুনশান দেখলে কেমন 
অদ্ভুত লাগে! 

আগের রাত্তিরে সন্তু ফিরে এসেছিল গেস্ট হাউসে। সকাল থেকে সে ছটফট 
করছে। কী করে সেই নার্সিংহোমে কাকাবাবুর সঙ্জে দেখা করতে যাবে? গাড়ি 
বন্ধ বলে নরেনকাকাও আসতে পারবেন না। সন্তু যে রাস্তা চেনে না। না হলে 
সন্তু হেটেই চলে যেতে পারত। 

বেলা এগারোটা পর্যন্ত অপেক্ষা করার পর সন্তু আর থাকতে পারল না, বেরিয়ে 
পড়ল। সন্তু জানে, টিনার নিয়া রানি ররারাানগা 
সাইকেলও চলছে। 

বেশিদূর যেতে হল না, একটু পরেই একটা পুলিশের গাড়ি এসে থামল সন্তুর 
পাশে। ড্রাইভারের পাশ থেকে নরেন্দ্র ভার্মা বললেন, “উঠে পড়ো সন্টর! একেলা 
কোথা যাচ্ছিলে?” 

একটু বাদেই ওরা পৌঁছে গেল নার্সিং হোমে। 

কাকাবাবু খুব উদ্্রীব হয়ে বসে ছিলেন। ওদের দেখেই ব্যস্ত হয়ে বললেন, 
“এসেছ? আমি ভাবছিলাম যে কী করে আসবে! শোনো নরেন্দ্র, রফি মার্গ 
কোথায়? এখান থেকে হেঁটে যাওয়া যায়?” 

নরেন্দ্র ভার্মা বললেন, “রফি মার্গ? সে তো এখান থেকে অনেক দুর। এটা 
চিন্তরপ্জন পার্ক আর রফি মার্গ সেই কনট প্লেসের কাছে। হেঁটে যাওয়া অসম্ভব!” 

কাকাবাবু বললেন, “নেপোলিয়ন কী বলেছিলেন জানো না? অসম্ভব বলে কিছু 
নেই ত্বার ডিকশনারিতে।” 

“সেটা নেপোলিয়নের বেলা সত্যি হতে পারে। কিন্তু সকলের পক্ষে নয়। কী 
ব্যাপার, তুমি রফি মার্গ পর্যন্ত হেটে যেতে চাও নাকি?” 

“হ্যা। আর দেরি করে লাভ নেই। চলো, বেরিয়ে পড়া যাক।” 

কাকাবাবু উঠে পড়তে যাচ্ছিলেন, নরেন্দ্র ভার্মা বাধা দিয়ে বললেন, “আরে, 
ঠারো, ঠারো! হঠাৎ রফি মার্গ হেটে যেতে হবে কেন সেটা শুনি!” 

কাকাবাবু বললেন, “আল মামুন ফোন করেছিলএকটু আগে ।” 

“তোমার এ-ঘরে তো ফোন নেই?” 

“দোতলায় আছে। সেখানে নেমে গিয়ে আমি ফোন ধরেছি।” 

“এখনও তোমার ব্যান্ডেজ বাধা, এই অবস্থায় সিড়ি দিয়ে নেমে অন্যায় করেছ। 
যাই হোক, তারপর কী বলল, টেলিফোনে?” 

“গুরু মুফতি মহম্মদ আবার ঘোরের মাথায় ছবি আঁকতে শুরু করেছেন। আজ 
আর ওখানে কোনও লোকজন নেই। আমরা এখন গেলে দেখতে পারি।” 

“এই যে শুনেছিলুম উনি মাঝরাতে ছবি আকেন?” 

“মাঝরাতেই যে আঁকবেন, তার কোনও মানে নেই। হঠাৎ ঘুম ভেঙে উঠে 
আঁকতে শুরু করেন। শুনলুম যে, উনি কাল সারারাত ঘূমোননি, বিছানার ওপর 
ঠায় বসেছিলেন, ঘুমিয়েছেন সকাল আটটায়। চলো, চলো, আর দেরি করে লাভ 
নেই।” ৃ 

“শোনো রাজা, নেপোলিয়ন যাই-ই বলুন, তোমার পক্ষে এখন যাওয়া অসম্ভব। 
যেতে চাও?” 

“আরে ডাত্তারদের কথা সব সময় মানলে চলে না। আমি ভাল আছি বেশ। 
অনায়াসে যেতে পারব!” 

“পাগলামি কোরো না, রাজা। আমাদের মতন লোকেরই হেটে যেতে তিন- 

চার ঘণ্টা লাগবে । আর তুমি ক্রাচ নিয়ে কতক্ষণে পৌঁছবে? পুলিশের গাড়িটা ছেড়ে 
দিলাম... ঠিক আছে টেলিফোনে আর-একটা গাড়ি আনাচ্ছি, সেই গাড়িতে যাব।” 

কাকাবাবু মাথা নেড়ে বললেন, “উহু, তা চলবে না। সে-কথা আগেই 
ভেবেছিলাম। আল মামুনকে আমি বলেছিলাম, আজ তো গাড়িঘোড়া চলছে না, 
যেতে গেলে' পুলিশের সাহায্য নিতে হবে। আল মামুন তীব্র আপত্তি করে বলেছে, 
না পুলিশের গাড়িতে যাওয়া কিছুতেই চলবে না। ও-বাড়ির সামনে পুলিশের গাড়ি 
থামলেই সকলের চোখে পড়ে যাব। মুফতি মহম্মদের মতন সম্মানিত মানুষের কাছে 
পুলিশ এসেছে, এ-কথা জানলে তার শিষ্যরা চটে যাবে খুব!” 

নরেন্দ্র ভার্মা বললেন, “তাও একটা কথা বটে। পরদেশি নাগরিক, ঝটাক্সে 
ওদের কাছে পুলিশের গাড়ি যাওয়া ঠিক নয়। তা হলে কী উপায়?” 

“হেঁটেই যেতে হবে। শুধু-শুধু দেরি করছ কেন?” 

“রাজা, তুমি বুঝতে পারছ না, ক্র্যাচ নিয়ে হেটে পৌঁছতে তোমার কম সে 
কম চার ঘন্টা লেগে যাবে। ততক্ষণ কি তোমার এ বুটাবাবা বসে বসে ছবি 
আঁকবেন 2” 

কাকাবাবু এবারে ব্যাপারটা বুঝলেন। মুখখানা গন্ভতীর হয়ে গেল। এ তো আর 
পাহাড়ে ওঠা নয়, শুধূ-শুধু একটা শহরে চার-পাচ ঘণ্টা হাটার কোনও মানে হয় 
না! 


একটু চুপ করে থেকে কাকাবাবু বললেন, “আর একটা উপায় আছে, কোনও 
ডাত্তারের গাড়ি যেতে পারে, তাই না? ডাস্তারের গাড়ি কিংবা হাসপাতালের গাড়ি 
নিশ্চয়ই আটকাবে না?” 

নরেন্দ্র ভার্মা বললেন, “হা, তা হতে পারে। দেখি কোনও ডান্তারের গাড়ি 
জোগাড় করা যায় কি না।” 

সন্তু বলল, “সাইকেলেও যাওয়া যায়। আমি দেখলুম রাস্তায় সাইকেল চলছে।” 

কাকাবাবু বললেন, “ঠিক বলেছিস! তা হলে দেখলি তো সাইকেল শেখারও 
উপকারিতা আছে। এক-এক সময় কত কাজে লাগে। ভাস্তারের গাড়ি যদি করা 
না যায়, তাহলে তুই আর নরেন্দ্র সাইকেলে চলে যেতে পারবি। পায়ের জন্য আমি 
তো আজকাল আর সাইকেল চালাতে পারি না।” 

নরেন্দ্র ভার্মা নীচে থেকে ঘুরে এসে বললেন, “এখন তো একটাও ডান্তারের 
গাড়ি নেই। তবে একটা আ্যাপ্ধুলেন্স ভ্যান একটু বাদেই ফিরবে।” 
. কাকাবাবু অস্থিরভাবে বললেন, “একটু বাদে মানে কতক্ষণ বাদে? দ্যাখো, 
না হয় দুটো সাইকেলই জোগাড় করো।” 

শেষ পর্স্ত তাই-ই করতে হল। নানান জায়গায় টেলিফোন করেও কোনও 
ডান্তারের গাড়ি বা আ্যান্থুলেন্গ পাওয়া গেল না। সবাই বলেছে, আধ ঘণ্টা বা এক 
ঘণ্টার মধ্যে আসতে পারে। কাকাবাবু অত দেরি করতে রাজি নন। নার্সিং হোমের 


২২৪ কাকাবাবুর অভিযান 


সন্ত আর নরেন্দ্র ভার্মা। 

এ রকম ফাকা রাস্তায় সাইকেল চালিয়ে আরাম। হরতালের দিন কলকাতার 
রাস্তায় ছেলেরা ফুটবল খেলে, কিন্তু দিল্লিতে সে-রকম কিছু দেখা যাচ্ছে না। রাস্তায় 
মানুষজন খুব কম। 

নরেন্দ্র ভার্মা বললেন, “সেই কলেজ-জীবনের পর আর সাইকেল চালাইনি। 
তোমার কাকাবাবুর পাল্লায় পড়ে কত কী যে করতে হয় আমাকে! অবশ্য, খারাপ 
লাগছে না। আচ্ছা সন্ট্ু, একটা সত্যি কথা বলবে?” 

“হ্যা, বলুন।” 

“একটা বুঢ়া সাধু কী সব ছবি আঁকছে, তা নিয়ে মাথা ঘামাবার কি কোনও 
মানে আছে? আমরা কি বুনোহাস তাড়া করছি না?” 

“সব ব্যাপারটা আমি এখনও বুঝতে পারছি না, নরেনকাকা!” 

সাইকেলে রফি মার্গ পৌঁছতেই এক ঘণ্টার বেশি লেগে গেল। নরেন্দ্র ভার্মা 
দিল্লির সব রাস্তা খুব ভাল চেনেন, তাই ঠিকানা খুজে পেতে অসুবিধে হল না। 

এই রাস্তার সব বাড়িই অফিসবাড়ি বলে মনে হয়। তারই মধ্যে একটি ছোট, 
হলদে রঙের দোতলা বাড়ি। ছোট হলেও বাড়িটি দেখতে খ্ব সুন্দর, সামনে 
অনেকখানি ফুলের বাগান। 

নরেন্দ্র ভার্মা বললেন, “এই রাস্তা দিয়ে কতবার গেছি, কিন্তু এ-বাড়িতে যে 
ইজিপশিয়ানরা থাকে, কোনও দিন জানতেই পারিনি। দিলিতে যে কত কিসিমের 
মানুষ থাকে! 

গেটের সামনে একজন দরোয়ান বসে আছে। তার কাছে আল মামুনের নাম 
করতেই সে দোতলায় উঠে যেতে বলল। 

সারা বাড়িটা একেবারে নিস্তব্ধ, কোনও মানুষ আছে বলে মনেই হয় না। 
দোতলাতেও সিঁড়ির মুখে কোলাপ্সিব্ল গেট। ওরা সেখানে এসে দাড়াতেই আল 
মামুন একটা ঘর থেকে বেরিয়ে এসে ঠোটে আঙুল দিয়ে ওদের কোনও রকম শব্দ 
করতে নিষেধ করলেন। তারপর ফিসফিস করে জিজ্ঞেস করলেন, “হোয়ার ইজ 
মিঃ রায়চৌধুরী?” 
পারেননি!” ৃ 

আল মামুনের মুখে একটা হতাশার চিহ্‌ ফুটে উঠল। তিনি বললেন, “আপনাদের 
তো ডাকিনি। আপনাদের দিয়ে কোনও কাজ হবে না। আপনারা ফিরে যান।” 

এই কথা বলে আল মামুন পেছন ফিরতেই নরেন্দ্র ভার্মা গেটের মধ্য দিয়ে হাত 
ঢুকিয়ে আল মামুনের একটা হাত চেপে ধরলেন। তারপর খুব আন্তে অথচ দৃঢ় 


মিশর রহস্সা ২২৫ 


তার ভাইপোকে পাঠিয়েছেন এখানে “কী ঘটছে, তা দেখে গিয়ে রিপোর্ট করবার 
জন্য। এই হরতালের দিনেও আমরা কষ্ট করে এমনি-এমনি ফিরে যাবার জন্য 
আসিনি । গেট খুলুন।” 

নরেন্দ্র ভার্মা এমনিতে হাসিখুশি মানুষ। কিন্তু এক-এক সময় তার মুখখানা এমন 
কঠিন হয়ে যায় যে, দেখলে ভয় লাগে। 

আল মামুন আর দ্বিরুত্তি না করে গেট খুলে দিলেন। তারপর বললেন, “জুতো 
খুলে ফেলুন!” 

খালি পায়ে একটা টানা বারান্দা পেরিয়ে এসে ওরা ঢুকল একটা মাঝারি সাইজের 
ঘরে। সে-ঘরে খাট-বিছানা পাতা, কিন্তু বিছানাতে কেউ নেই। বিছানার ঠিক পাশেই 
অন্য একটা ঘরে যাওয়ার দরজা। 

আল মামুন ওদের ইশারা করলেন সেই দরজার পাশে গিয়ে দাড়াতে। 

অন্য ঘরটিতে রয়েছে একটা টেবিল আর কয়েকখানা চেয়ার। একটা চেয়ারে 
বসে আছেন একজন খুবই লম্বা মানুষ, পরনে একটা কালো রঙের আলখাল্লা। 
তার মাথার চুল ধপধপে সাদা উলের মতন, আর মুখভর্তি সাদা দাড়ি পাতলা তুলোর 
মতন। হাতে একটা লাল ফেল্ট পেন, টেবিলের ওপর একটা বড় হলদে কাগজে 
তিনি ছবি আঁকছেন। 

সত্যি, দেখলে মনে হয় যেন তিনি ঘুমিয়ে-ঘুমিয়ে আঁকছেন। চোখ দুটি প্রায় 
বোজা, হাতের কলমটা দিয়ে একটা দাগ কেটে থেমে যাচ্ছেন, তারপর খানিকক্ষণ 
চুপচাপ। আবার একটা দাগ কাটছেন। 

সন্তু আর নরেন্দ্র ভার্মা প্রায় নিস্পন্দ হয়ে দীড়িয়ে দাড়িয়ে দেখতে লাগল এই 
দৃশ্য। একজন সাতানব্বই বছরের বৃদ্ধ চেয়ারে সোজা হয়ে বসে ছবি আঁকছেন, 
এ যেন বিশ্বাসই করা যায় না। 

মুফতি মহম্মদ একবার ত্ঠাৎ এই দরজার দিকে তাকালেন। তার চোখ দুটো 
খোলা, তবু তিনি ওদের দেখতে পেলেন কি না বোঝা গেল না। একটুও বিরক্ত 
হলেন না। বরং তার মুখে যেন একটা পবিত্র ভাব ফুটে আছে। দেখলেই ভম্তি 
জাগে। 

আবার মুখ ফিরিয়ে ছবি আঁকতে মন দিলেন। 
নরেন্দ্র ভার্মা সন্তূকে চোখের ইঙ্গিতে বললেন, “এবার চলো!” 

ওরা ঘর থেকে বেরিয়ে বারান্দা দিয়ে খানিকটা আসতেই সিঁড়িতে ঠক্‌ ঠক্‌ শব্দ 
উঠল। 

আল মামুন ব্যস্ত হয়ে তাড়াতাড়ি এগিয়ে গেলেন। সিড়ির মুখের কোলাপ্সিব্ল 
গেট ভিনি ভুল করে খোলা রেখে এসেছিলেন। তিনি গেট পর্যস্ত পৌঁছবার আগেই 
ভেতরে ঢুকে এলেন ক্রাচ বগলে নিয়ে একজন মানুষ৷ 


কাকাবাবু-_ ১৫ 

নরেন্দ্র ভার্মা কাধ ঝাকিয়ে বললেন, “আনডন্টেড রাজা রায়চৌধুরী! তাকে 
কেউ পেছনে ফেলে রেখে আসতে পারে না!” | 

কাকাবাবু হাসিমুখে বললেন, “তোমরা চলে আসার পরেই একটা আ্যামবুলেন্গ 
পেয়ে গেলাম।” 

তারপর তিনি আল মামুনকে জিজ্ঞেস করলেন, “খবর কী? এখনও ছবি 
আঁকছেন?” 

ওরা তিনজনই এক সঙ্জো মাথা নাড়ল। 

কাকাবাবু বললেন, “চলো। আমি একটু দেখি। ওর সঙ্গে আমার কথা বলা 
খুব দরকার।” 

আল মামুন সজোরে মাথা নেড়ে বললেন, “নো নো নো, দ্যাট ইজ আউট 
অব কোয়েশ্চেন। গুকে এই অবস্থায় কিছুতেই ডিসটার্ব করা যাবে না।” 

কাকাবাবু বললেন, “আমার কথা বলাটা অত্যন্ত জরুরি। আপনারা বুঝতে 
পারছেন না, কারুর সঙ্গে কথা বলার জন্যই উনি ওই ছবিগুলো আকছেন?” 

আল মামুন বললেন, “কী করে কথা বলবেন আপনি? ওঁর গলার আওয়াজ 
নষ্ট হয়ে গেছে, উনি কোনও উত্তর দিতে পারবেন না। আপনার ইংরিজি প্রশ্নও 
উনি বুঝবেন না।” 

নরেন্দ্র ভার্মা বললেন, “আমিও সেই কথা ভাবছিলুম। রাজা, উনি তোমার প্রশ্ন 
বুঝবেন কী করে? আল মামুন যদি বুঝিয়ে দেন, তা হলেই বা উনি কী করে উত্তর 
দেবেন?” | 

কাকাবাবু বললেন, “উনি যে ভাষা বোঝেন, সেই ভাষাতেই আমি প্রশ্ন করব।” 

জামার পকেট থেকে কাকাবাবু একটা ভাজ-করা কাগজ বার করলেন। তারপর 
দেখালেন সেটা খুলে। তাতেও কতকগুলো ছোট-ছোট ছবি আঁকা। 

কাকাবাবু বললেন, “এই ছবির ভাষা তোমরা কেউ বুঝবে না, উনি হয়তো 
বুঝতে পারেন।” 

কাকাবাবুকে নিয়ে আসা হল সেই ঘরে। সন্তু আর নরেন্দ্র ভার্মা দাড়িয়ে রইলেন 
দরজার কাছে। আল মামুন কাকাবাবুকে নিয়ে ঢুকলেন পাশের ঘরে। 

কাকাবাবুর ক্লাচের শব্দ পেয়ে চোখ তুলে তাকালেন মুফতি মহম্মদ । আল মামুন 
খুব বিনীতভাবে কিছু বললেন তাকে। খুব সম্ভবত কাকাবাবুর পরিচয় দিলেন। 

কাকাবাবু কপালের কাছে হাত ছুইয়ে বললেন, “আদাব।” 

তারপর তার ছবি-আঁকা কাগজটা ছড়িয়ে দিলেন টেবিলের ওপর। 

মুফতি মহম্মদ এখন নিশ্চয়ই জেগে উঠেছেন পুরোপুরি । কেননা, সেই কাগজটা 
দেখেই তার মুখে দারুণ অবাক ভাব ফুটে উঠল। একবার কাগজটার দিকে, আর 
একবার কাকাবাবুর মুখের দিকে তাকাতে লাগলেন তিনি। 


মিশর রহস্া ২২৭ 


দাড়াতেই তার লম্বা ডান হাত রাখলেন কাকাবাবুর মাথায়, নিজে চোখ বুজে রইলেন 
একটুক্ষণ। ঠিক যেন তিনি কাকাবাবুকে আশীর্বাদ করছেন ভারতীয়দের প্রথায়। 

একটু পরে হাতটা সরিয়ে নিয়ে লাল কলমটা তুলে ছবি আঁকতে শুরু করলেন। 

কিন্তু তার হাত যেন চলছেই না। খুব অলসভাবে দাগ কাটছেন, বোঝা যায় 
তার হাত কেঁপে যাচ্ছে। একটুখানি একেই তিনি তাকাচ্ছেন কাকাবাবুর দিকে। 
কাকাবাবু ঘাড় নাড়ছেন। 

মাত্র তিনটি ছবি কোনওতক্রমে আঁকার পরেই তার হাত থেকে কলমটা খসে পড়ে 
গেল মাটিতে। মুখখানা ঝুঁকে পড়ল বুকের ওপর, তারপর একেবারে নুয়ে টেবিলের 
ওপর পড়ে যাবার আগেই কাকাবাবু আর আল মামুন দুর্শদক থেকে ধরে ফেললেন 
তাকে। 


ও ৫ ১৯ 


কাকাবাবু আর সন্ূকে কড়া পুলিশ পাহারায় রাখা হয়েছে একটা সরকারি গেস্ট 
হাউসে। এর মধ্যে দু'বার হামলা হয়ে গেছে কাকাবাবুর ওপর। কাকাবাবুর বন্ধুরা 
সবাই বলছেন ওঁকে কলকাতায় ফিরে যেতে। এখানে থাকলে গর জীবন বিপন্ন 
হতে পারে। কিন্তু কাকাবাবু সে-কথা কিছুতেই শুনবেন না। 

সাধক মুফতি মহম্মদ সেদিন সেই চেয়ারে বসেই মৃত্যু বরণ করেছেন। শেষ 
সময়ে তার মুখে কোনও যন্ত্রণার ছাপ ছিল না, বরং ফুটে উঠেছিল অপূর্ব সুন্দর 
হাসি। যেন তিনি খুব তৃপ্তির সঙ্ভো এই জীবন শেষ করে চলে গেলেন। 

সাধক মুফতি মহম্মদের অনেক শিষ্য এই দিলিতেই আছে। এই শিষ্যদের আবার 
দুটি দল। এক দলের নেতা আল মামুন, আর অন্য দলটির নেতা হানি আলকাদি 
নামে একজন । শিষ্যদের ধারণা, সাধক মুফতি মহম্মদের কথা বন্ধ হয়ে গিয়েছিল 
বলে তিনি তার শেষ উইল ছবি দিয়ে লিখে গেছেন। শুধু রাজা রায়চৌধুরীই সেই 
ছবির মানে জেনেছে। রাজা রায়চৌধুরী বাইরের লোক সে কেন এই গোপন 
কথা জানবে? আল মামুন কেন রাজা রায়চৌধুরীকে ডেকে নিয়ে গিয়েছিল? দ্বিতীয় 
দলের নেতা হানি আলকাদি অভিযোগ করেছে যে, আল মামুন নিজে নেতা হবার 
মতলবে সেই উইলের কথা অন্য কারুকে জানতে দিচ্ছে না। 

কিন্তু মজা হচ্ছে এই, আল মামুনও রেগে গেছে কাকাবাবূর ওপর। বৃদ্ধ মুফতি 
মহম্মদের আঁকা এ ছবিগুলোর যে কী মানে, তা কাকাবাবু আল মামুনকেও বলেননি। 

এমন কী, নরেন্দ্র ভার্মা বারবার জিজ্ঞেস করলেও কাকাবাবু মুচকি হেসে 
বলেছেন, “ধরে নাও, এ ছবিগুলোর কোনও মানে নেই। আমি অবশ্য একরকম 
মানে করেছি, সেটা ভূলও হতে পারে।” 

নরেন্দ্র ভার্মা বললেন, “তুমি কী মানে বৃঝেছ, সেটাই শুনি!” 


২২৮ কাকাবাবুর আভিযান 


কাকাবাবু বললেন, “উহু, সেটাও বলা যাবে না। মুফতি মহম্মদ নিষেধ করে 
গেছেন।” 

“আটা! উনি কখন নিষেধ করলেন তোমায়? আমরা তো কাছেই দাড়িয়ে 
ছিলুম!” 

“কাছে দাড়িয়ে থাকলেই কি সব বোঝা যায়? দেখলে না, আমি মুফতি 
মহম্মদকে লিখে কিছু প্রশ্ন জানালুম। উনিও ছবি একে তার উত্তর দিলেন।” 

“তুমি কী প্রশ্ন করেছিলে?” 

“আমি একটা মানে উল্লেখ করে জানতে চেয়েছিলুম, আপনি কি এটাই বোঝাতে 
চাইছেন? উনি তার উত্তরে হ্যা” বা “না” কিছুই লিখলেন না। উনি লিখলেন, তুমি 
আগে নিজে যাচাই করে দেখো, তার আগে কারুকে কিছু বোলো না।” 

“যাচাই করে দেখো, মানে? অন্য কোনও পণ্ডিতের পরামর্শ নেবে? না, তাও 
তো পারবে না। অন্য কারুকে বলাই তো নিষেধ।” 

“এটা যাচাই করার জন্য আমাকে অনেক দূর যেতে হবে। ইজিপ্টে!” 

সন্ত্র বলে উঠল, “পিরামিডের দেশে?” 

কাকাবাবু চোখ দিয়ে হেসে বললেন, “মনে হচ্ছে তোর এবারে বিদেশ ঘোরা 
হয়ে যাবে, সন্তু!” 

সন্ত্ুর মনে পড়ে গেল রিনির কথা। সিদ্ধার্থদাদের সঙ্গে রিনি কায়রো বেড়াতে 
গেছে। তখন সে-কথা শুনে সন্তুর হিংসে হয়েছিল। এবারে সে-ই কায়রোতে পৌছে 
রিনিদের চমকে দেবে। কাকাবাবু এইজন্যই পাসপোর্ট আনতে বলেছিলেন? 

নরেন্দ্র ভার্মা চিন্তিতভাবে বললেন, “রাজা, এখন ইজিপ্টে গেলে তুমি যে 
একেবারে বাঘের মুখে গিয়ে পড়বে! এখানেই তুমি দু'তিনবার বিপদে পড়েছিলে। 
দিলিতে যে এত ইজিপশিয়ান থাকে জানা ছিল না। ওখান থেকে আমাদের দেশে 
অনেকে পড়া-লিখা করতে আসে। বিজনেসের জন্যও আসে । আমি খবর নিয়ে 
জেনেছি, এ যে হানি আলকাদি নামের লোকটা, ওর অনেক গৌড়া সাপোর্টার 
আছে। ওর পার্টি একবার একটা প্লেন হাইজ্যাক করেছিল। মুফ্তি মহম্মদের সিকেট 
তুমি যদি আগে ওদের কাছে ফাস না করো, তা হলে ওরা তোমাকে ছাড়বে না!” 

কাকাবাবু বললেন, রতি ররর রদ হারাল 
কি ভাবছ, পুলিশ-পাহারায় আমি এখানে বসে থাকব?” 

নরেন্দ্র ভার্মা বললেন, “ইডি গভর্নমেন্ট তোমাকে এখন ইজিপ্ট পাঠাতে রাজি 
হবে না। ও দেশের সঙ্জোে আমাদের দেশের বেশ ভাল সম্পর্ক আছে, তুমি গিয়ে 
যদি এখন একটা গণ্ডগোল পাকাও...” 

কাকাবাবু তাকে বাধা দিয়ে বললেন, “কিছু গণ্ডগোল পাকাব না। আমাকে 
গভর্নমেন্টেরও পাঠাবার দরকার নেই। আমি নিজেই যাব। তুমি বরং একটু সাহায্য 
করো, নরেন্দ্র। আজকের মধ্যেই আমাদের দু'জনের ভিসা জোগাড় করে দাও।” 


মিশর রহ ২২৯ 


নরেন্দ্র ভার্মা বললেন, “আমি এখনও বলছি, তোমাদের ওখানে যাওয়া উচিত 
নয়।” 

কাকাবাবু এবারে হেসে ফেলে বললেন, “তোমার হিংসে হচ্ছে বুঝি, নরেন্দ্র? 
আমরা বেশ ইজিপ্টে মজা করতে যাচ্ছি, তোমার যাওয়া হবে না। কিন্তু তোমাকে 
আমি নিয়ে যাচ্ছি না!” 

“মজা? তুমি ইজিপ্টে মজা করতে যাচ্ছ? হানি আলকাদিকে আমি যতটা চিনেছি, 
সে একটা দুর্দান্ত টাইপের লোক!” 

“আরে, দুর্দান্ত প্রকৃতির লোকদের খুব সহজে বাগ মানানো যায়। যাদের বাইরে 
থেকে নরম-সরম মনে হয়; তাদেরই মনের আসল চেহারাটা বোঝা শস্ত। দেখো 
না ওখানে কত মজা হয়। ফিরে এসে তোমাকে সব গল্প শোনাব।” 

কাকাবাবু উঠে গিয়ে তার হাতব্যাগ খুলে রিভলভারটা বার করলেন। সেটা 
নরেন্দ্র ভার্মার কোলের ওপর ছুঁড়ে দিয়ে বললেন, “এটা তোমার কাছে জমা রইল। 
বিদেশে যাচ্ছি, সঙ্গে আর্মস নিয়ে যাওয়া ঠিক নয়।” 

নরেন্দ্র ভার্মা চোখ কপালে তুলে বললেন, “হানি আলকাদির দলবল তোমার 
ওপর সাঙ্ঘাতিক রেগে আছে জেনেও তুমি কোনও হাতিয়ার ছাড়া অত দুরের দেশে 
যাবে?” ্‌ 

কাকাবাবু নিজের মাথায় আঙুল দিয়ে টোকা মারতে মারতে ইয়ার্কির সুরে 
বললেন, “কাধের ওপর যে জিনিসটা রয়েছে, তার থেকে আর কোনও অস্ত্র কি 
বড় হতে পারে?” 

নরেন্দ্র ভার্মা এমন একটা মুখের ভাব করলেন, যেন তিনি বলতে চান, আঃ, 
তোমাকে নিয়ে আর পারা যায় না! 

সন্ধেবেলা নরেন্দ্র ভার্মা চলে যাবার পর কাকাবাবু সন্তূকে বললেন, “শোন, 
এখানে খুব সাবধানে থাকবি। একা বাইরে বেরুবি না। ওরা যদি তোকে ধরে নিয়ে 
গিয়ে কোথাও আটকে রাখে, তা হলে আমার ওপর চাপ দেওয়া সহজ হবে।” 

সন্তু মুখে “আচ্ছা” বললেও তলার ঠোটটা এমনভাবে কীাপাল যাতে বেশ একটু 
গর্ব-গর্ব ভাব ফুটে উঠল। 

সেটা লক্ষ করে কাকাবাবু বললেন, “বুঝেছি, তুই মনে মনে ভাবছিস তো, 
তোকে কে আটকে রাখবে! তুই ঠিক পালাতে পারবি, তাই না? তাতেই তো আমার 
বেশি চিন্তা। তোর মতন বয়েসি একটা ছেলেকে সহজে মারে না, কিন্তু তুই পালাবার 
চেষ্টা করলে নির্ধাত গুলিটুলি ছুঁড়বে। এর আগে তুই যতবার পালাবার চেষ্টা 

সন্তু বলল, “প্রত্যেকবার নয়। সেবারে ত্রিপুরায় যে আমি পালিয়েছিলুম, আর 
আমায় কেউ ধরতে পারেনি!” 

কাকাবাবু বললেন, “আচ্ছা ঠিক আছে। মানলুম। কিন্তু এবারে দিল্লিতে আর 

কায়রোতে গিয়ে সব সময় আমার সঙ্জো থাকবি। একা-একা গোয়েন্দাগিরি করার 
চেষ্টা করবি না।” 

সন্তরর মনে পড়ল, সে একা তিলজলায় রহস্যসন্ধান করতে গিয়ে কী কেলেঙ্কারি 
না হয়েছিল। ভাগ্যিস কাকাবাবু সে-কথা জানেন না। 

অবশ্য সন্তু তখনই ঠিক করল, তা বলে সে দমে যাবে না। ভবিষ্যতে আবার 
সে এ রকম চেষ্টা করবে। সে একা-একা একটা রহস্যের সমাধান করে 
কাকাবাবুকে তাক্‌ লাগিয়ে দেবে। 

পরদিন কাকাবাবু টেলিফোনেই অনেক কাজ সেরে ফেললেন। তার পরের দিনই 
তাদের ইজিপ্ট যাত্রা। নরেন্দ্র ভার্মা গোমড়া মুখে ওদের পৌঁছে দিতে এলেন 
এয়ারপোর্টে। ওরা ভেতরে ঢোকার আগের মুহূর্তে নরেন্দ্র ভার্মা জিজ্ঞেস করলেন, 
“কী রাজা, এখনও কি মনে হচ্ছে তোমরা ওখানে মজা করতে যাচ্ছ?” 

কাকাবাবু চোখ টিপে বললেন, “হ্যা, দারুণ মজা হবে। ইশ, তৃমি যেতে পারলে 
না!” 

নরেন্দ্র ভার্মা বললেন, “আমি খোজ পেয়েছি হানি আলকাদিও আজ সকালে 
অন্য একটা প্লেনে ইজিপ্ট চলে গেছে। নিশ্চয়ই এমব্যাসি থেকে খবর পেয়েছে যে, 
তুমি ইজিপ্টের ভিসা নিয়েছ!” 

কাকাবাবু সে খবর শুনে একটুও বিচলিত না হয়ে বললেন, “তা তো যাবেই। 
নইলে মজা জমবে কেন? আল মামুন যায়নিঃ সে তো রাগ করে আমার সঙ্জো 
আর দেখাই করে না!” 

নরেন্দ্র ভার্মা বললেন, “তার খবর জানি না।” 

কাকাবাবু বললেন, “যাবে, সেও নিশ্চয়ই যাবে। আচ্ছা নরেন্দ্র, ফিরে এসে 
সব গল্প হবে।” 

এই তো করদন আগেই সন্তু প্লেনে চেপে কলকাতা থেকে এসেছে দিলিতে। 
সেই প্লেনটা ছিল এয়ারবাস আর এটা বোয়িং। একটা শিহরন জাগছে সন্তুর বুকের 
মধ্যে। বিদেশ, বিদেশ! পিরামিডের দেশ। ক্রিওপেন্রার দেশ। 

প্লেন আকাশে ওড়বার পরেই সন্তু সিটবেল্ট খুলে উঠে দাড়াল। 

কাকাবাবু জিজ্ঞেস করলেন, “কোথায় যাচ্ছিস?” 
বাথরুমে যাবার কথা বলবি তো? শুধু-শুধু মিথ্যে কথা বলতে হবে না। পুরো প্লেনটা 
ঘুরে দেখার ইচ্ছে হয়েছে দেখে আয়। চলন্ত প্লেনে তো আর তোকে কেউ কিডন্যাপ 
করবে না! এক যদি প্লেনটা কেউ হাইজ্যাক করে! তা যদি করেই, তা হলে আর 
কী করা যাবে!” 

সন্তুর আসল উদ্দেশ্য হল যাত্রীদের মুখগুলো ভাল করে দেখা । চেনা কেউ আছে 
কি না। তার দৃঢ় বিশ্বাস, আল মামুনও এই প্লেনে রয়েছে। প্রথম থেকেই এ 

লোকটিকে সন্তু ঠিক পছন্দ করতে পারেনি। লোকটির সব সময় কী রকম যেন 
গোপন-গোপন ভাব। মনের কথা খুলে বলে না। আল মামুন প্রথমেই কাকাবাবুকে 
এক লক্ষ টাকার লোভ দেখিয়েছিল। 

মুফতি মহম্মদ মরে যাবার পর আল মামুন খুব একটা দুঃখ পেয়েছেন এমন 
মনে হয়নি। তিনি কাকাবাবুকে বলেছিলেন যে, কাকাবাবু যদি সব ছবিগুলোর ভাষা 
শুধু আল মামুনকেই জানিয়ে দেন, তা হলে তিনি পাচ লক্ষ টাকা দেবেন। 

কাকাবাবু হাসতে হাসতে বলেছিলেন, “তা কী করে হবে? আপনার গুরুই যে 
বলতে বারণ করেছেন!” 

না, প্লেনের যাত্রীদের মধ্যে একজনও চেনা মানুষ দেখতে পেল না সন্তু 
কয়েকজন ভারতীয় যাত্রী রয়েছে, কিন্তু তারা কেউ বাংলায় কথা বলছে না। 

তখনও সন্ত্র জানে না যে, তার জন্য একটা দারুণ বিস্ময় অপেক্ষা করছে। 

খাবার দিচ্ছে দেখে সন্তু এল নিজের জায়গায়। টেবিলটা খুলে পেতে নিল। 
চমকে দিয়েছিলি। পিরামিডগুলো কেন তৈরি হয়েছিল তাও তুই জানিস নিশ্চয়ই?” 

সন্ত্র বলল, “রাজা-রানিদের সমাধি দেবার জন্য। ভেতরে অনেক জিনিসপত্তর 
রাখা থাকত, রাজা-রানিরা ভাবতেন যে, তারা আবার বেঁচে উঠবেন! 

“সবচেয়ে পুরনো পিরামিড কতদিন আগে তৈরি হয়েছে বল তো?” 

“সাড়ে পাচ হাজার বছর আগে!” 

“এটা আন্দাজে বললি, তাই না?” 

ধরা পড়ে গিয়ে সন্তু লাজুকভাবে হাসল। 

কাকাবাবু বললেন, “খুব পুরনো পিরামিডগুলো থিস্টপূর্ব ২৬৮৬ থেকে ২১৬০ 
বছরের মধ্যে তৈরি হয়েছিল। তা হলে বলা যেতে পারে মোটামুটি সাড়ে চার হাজার 
বছর আগে। যাই হোক, পিরামিড তো অনেকগুলোই আছে। এর মধ্যে গিজার 
পিরামিড খুব বিখ্যাত। আর একটা আছে খুফু। এটা বিরাট লম্বা। এখন তো 
পৃথিবীতে মস্ত-মন্ত বাড়ি তৈরি হয়েছে। এক সময় নিউ ইয়র্কের এম্পায়ার স্টেট 
বিল্ডিং ছিল সবচেয়ে বড় বাড়ি, তারপর...” 

“এখন শিকাগোর সিয়ার্স টাওয়ার সবচেয়ে বড়!” 

“সু, তাও জানিস দেখছি। কিন্তু এ খুফুর পিরামিড এখনও এঁ সব বড়-বড় 
বাড়ির সঙ্জে উচ্চতায় পাল্লা দিতে পারে। এবারে তোকে একটা ভূতের গল্প বলি 
শোন্‌! পিরামিডগুলোর আশেপাশে আরও অনেক গোপন সমাধিস্থান আছে মাটির 
নীচে। বাইরের থেকে সেগুলো বোঝাই যায় না। সাহেবরা একটা-একটা করে 
সেগুলো আবিষ্কার করেছে। সম্রাট খুফুর মায়ের নাম ছিল হেটেফেরিস। তার 
সমাধিস্থানের কথা অনেকে জানতই না। একজন সাহেব সেটি আবিষ্কার করেন। 
সেখানে কোনও পিরামিড নেই, মাটির নীচে একটা সুড়ঙ্জোর মধ্যে ছিল সেই সমাধি। 

মমিগুলো যে কফিনের মধ্যে রাখে, তাকে বলে সারকোফেগাস। আশ্চর্যের ব্যাপার 
হল, প্রথম যিনি সেই সুড়ঙ্জের মধ্যে নামলেন, তিনি সেখানে অনেক কিছু দেখতে 
পেলেও সারকোফেগাসের মধ্যে রানি হেটেফেরিসের মমি দেখতে পেলেন না।” 

“কেউ মমিটা চুরি করে নিয়ে গেছে!» 

“হ্যা, পিরামিড থেকে অনেক মমি চুরি গেছে বটে, কিন্তু রানি হেটেফেরিসের 
সমাধিস্থানে তো কেউ আগে ঢোকেনি। তাছাড়া, রাজা-রানিদের সমাধিস্থানে অনেক 
দামি দামি জিনিস থকত। যেমন সোনার খাট, সোনার জুতো, মণিমুস্তো-বসানো 
পানপাত্রঃ আরও অনেক কিছু। প্রথম যিনি সেই সুড়ঙ্গ আবিষ্কার করেন, সেই চার্লস 
ব্লকওয়ে অনেক মূল্যবান জিনিস দেখতে পেয়েছিলেন, শুধু মমিটাই ছিল না। চোরেরা 
আর-কিছু নিল না, শুধু মমিটাই নিল? চোরেরা তো মমি নেয় বিক্রি করবার 
জন্যই!” 

“এর এক বছর তিন মাস বাদে একদল পুরাতত্ববিদ আবার এ সুড়ঙ্গে নামেন। 
তারা কিন্তু সারকোফেগাসের মধ্যে রানি হেটেফেরিসের মমি দেখতে পান। তারা 
সেই মমির ছবিও তুলেছিলেন। মিশর সরকরের অনুমতি ছাড়া মমি সারানো যায় 
না। তাই তারা সেদিন আর কিছু করেননি। ওপরে পাহারা বসিয়ে রেখেছিলেন। 
পরদিন আবার সেখানে গিয়ে দেখা গেল সারকোফেগাসের মধ্যে মমি নেই! আবার 
অদৃশ্য হয়ে গেছে। তাই নিয়ে সে-সময় অনেক হৈচৈ হয়েছিল, পৃথিবীর বহু কাগজে 
খবরটা ছাপা হয়েছিল, এই নিয়ে বইও লেখা হয়েছে। চার্লস ব্রকওয়ে অবশ্য দ্বিতীয় 
অভিযাত্রী দলটিরু বস্তব্য একটুও বিশ্বাস করেননি ।” 

, আরও কিছু শোনবার জন্য সন্ত্র কাকাবাবুর মুখের দিকে ব্যশ্রভাবে তাকিয়ে আছে 
দেখে কাকাবাবু বললেন, “তোকে এমনি একটা রহস্যকাহিনী শোনালুম। আমরা 
যে কাজে যাচ্ছি তার সঙ্জো রানি হেটেফেরিসের সমাধির খুব একটা সম্পর্ক নেই।” 

খাওয়া শেষ হয়ে গেছে। এটো প্লেট সরিয়ে নিয়ে গেল এয়ার-হস্টেসরা। তার 
একটু পরে একজন এয়ার-হস্টেস সন্তুর কাছে এসে ইংরিজিতে বলল, “তোমার 
নাম তো সন্তু, তাই না? প্লিজ কাম উইথ মি! তোমাকে আর-একবার সিকিউরিটি 
চেক করা হবে।” 

সন্তু দারুণ অবাক হয়ে কাকাবাবুর দিকে তাকাল। এয়ার-হস্টেসটি কাকাবাবুকে 
বলল, “আই আ্যাম সরি স্যার, এই ছেলেটি সন্দেহজনরুভাবে সারা প্লেন ঘুরে 
বেড়াচ্ছিল, সেইজন্য ক্যাপ্টেন বললেন, একে একবার সার্চ করে দেখতে হবে! ' 
আমি ওকে একটু নিয়ে যাচ্ছি!” 

কাকাবাবু বললেন, “গো আাহেড!” 

সন্তু একই সঙ্জো আশ্চর্য হল, রেগে গেল, আবার বেশ মজাও পেল। এরা 
তাকে হাইজ্যাকার ভাবছে নাকি? সঙ্গে একটা খেলনা পিস্তল থাকলেও এদের বেশ 

ভয় দেখানো যেত। 

এয়ার-হস্টেসটি সন্তরকে নিয়ে এল ককপিটে। সেখানকার দরজা খুলে ভেতরে 
ঢোকা মাত্র একজন বলে উঠল, “হ্যান্ডস আপ!” 

তারপর হেসে উঠল হো হো করে! 

সন্তুর মুখ থেকে বেরিয়ে এল, “বিমানদা!” 

সন্তূদের পাড়ার যে বিমান পাইলট, সে-ই এই প্লেনের ক্যাপটেন। এরকম 
যোগাযোগ যে ঘটতে পারে, তা সন্ত্ুর একবারও মনে হয়নি। 

এয়ার-হস্টেস আর কো-পাইলটরা হাসছে সক্তুর ভ্যাবাচ্যাকা অবস্থা দেখে। 
এয়ার-হস্টেসটি বলল, “আমি যখন গিয়ে বললুম যে, ওকে সার্চ করা হবে, তখন 
এই ইয়াং জেন্টলম্যানটির মুখ একেবারে ভয়ে শুকিয়ে গিয়েছিল। পকেটে সত্যি 
বোমা-পিস্তল কিছু আছে নাকি?” 

বিমান অন্য সকলের সঙ্জে আলাপ করিয়ে দিল সন্ত্ুর। তারপর জিজ্ঞেস করল, 
“কাকাবাবুও দেখলুম রয়েছেন। তোরা কোথায় যাচ্ছিস ?” 

সন্তু বলল, “ইজিপ্টে।” 

বিমান বলল, “ইজিপ্টে? সেখানে তোরা কোন ব্যাপারে যাচ্ছিস? নিশ্চয়ই 
বেড়াতে নয়?” 

সন্ত এবার একটু ভারিকি ভাব করে বলল, “সেটা এখন বলা যাবে না!» 

বিমান অন্যদের বলল, “জানো, এই যাকে কাকাবাবু বলছি, তিনি একজন 
ফ্যানটাসটিক পার্সন। প্রথিবীতে যে-সব মিস্ট্রি অন্য কেউ সল্ভ করতে পারে না, 
সেগুলো তিনি সল্ভ করার চেষ্টা করেন। যেমন ওঁর জ্ঞান, তেমনি সাহস!” 

কো-পাইলট মিঃ কোহলি বললেন, “তাহলে আমরা সবাই তাকে একবার 
দেখতে চাই।” 

বিমান বলল, “আর একটা মজা করা যাক। সন্তুকে আমরা এখানে আটকে 
রাখি, তা হলে কাকাবাবু নিশ্চয়ই এক সময়ে এখানে ছুটে আসবেন।” 

ককপিটে বসে অপূর্ব দৃশ্য দেখা যায়। প্লেনটা মেঘের রাজ্য দিয়ে যাচ্ছে বটে 
তবু মাঝে-মাঝে- চোখে পড়ে নীচের প্রথিবী। বিমান সন্রকে বোঝাতে লাগল 
আকাশের মানচিত্র । 

এক ঘণ্টা কেটে গেল, তবু কাকাবাবু সন্তুর কোনও খোজ করলেন না। বিমান 
বলল, “চল রে, সন্তু আমিই কাকাবাবুর সঙ্গে দেখা করে আসি।” 

দূর থেকে দেখা গেল কাকাবাবু বুকের ওপর মাথা ঝুঁকিয়ে ঘুমোচ্ছেন। ওরা 
কাছে যাবার পর কাকাবাবৃকে ডাকতে হল না, তিনি মুখ তুলে, একটুও অবাক 
না হয়ে, স্বাভাবিক গলায় বললেন, “কী খবর, বিমান?” 

বিমান জিজ্ঞেস করল, “আপনি কি জানতেন আমি এই প্লেনে থাকব?” 

কাকাবাবু বললেন, “না, তা জানতৃম না! তবে জানাটা শস্ত কিছু নয়। সন্তরকে 


২৩৪ কাকাবাবুর অভিযান 


নিয়ে যাবার পরই মনে পড়ল, প্লেন টেক অফ করার পর ঘোষণা করা হয়েছিল, 
ক্যাপটেন ব্যানার্জি এবং তার ক্রু-রা সবাইকে স্বাগত জানাচ্ছে। তখন দুই আর দুইয়ে 
চার করে নিলুম!” 

বিমান একটু হতাশ হয়ে বলল, “কাকাবাবু, আপনি কখনও চমকে যান না, 
বা অবাক হন না?” 

কাকাবাবু বললেন, “কেন হব না? পৃথিবীতে অবাক হবার মতন ঘটনাই তো 
বেশি। তবে এত সামান্য ব্যাপারে ব্যস্ত হই না।” 

“কাকাবাবৃ, মিশরে কী ব্যাপারে যাচ্ছেন, জানতে পারি?” 

“অতি সামান্য ব্যাপার!» 

“তার মানে এখন বলবেন না! ইশ্‌১ আমাকে রিলিজ করছে আথেল্গে। যদি 
কায়রোতে নামতে পারতুম! দেখি যদি ম্যানেজ করে চলে আসতে পারি। কায়রোতে 
আপনারা কোথায় উঠবেন £” 

“উঠব তো ওয়েসিস হোটেলে। কিন্তু কায়রোতে আমরা দু” একদিনের বেশি 
থাকব না। মেমফিসে চলে যাব! সেখানে কোথায় উঠব তার ঠিক নেই।” 

সন্ত্র বলল, “বিমানদা, তুমি সিদ্ধার্থদাকে চেনো তো? ক্লিগ্ধাদির বর? ওরা এখন 
কায়রোতে আছেন। তুমি ইন্ডিয়ান এমব্যাসিতে খোজ কোরো! সিদ্ধার্থদা ফার্স্ট 
সেক্রেটারি...” 


কাকাবাবু একটু তরৎসনার চোখে তাকালেন সন্ুর দিকে। 


ঝা ৬ ৯ 


এয়ারপোর্টে যে সিদ্ধার্থ, স্নিগ্ধা, রিনি সবাই উপস্থিত থাকবে এটা অবশ্য সন্তুও 
জানত না। কাকাবাবু তো আশাই করেননি । এটা নরেন ভার্মার কীর্তি, তিনি কায়রোর 
ইণ্ডিয়ন এমব্যাসিতে টেলেক্স পাঠিয়ে দিয়েছেন, সেটা দেখে সিদ্ধার্থ নিজেই এসেছে। 

কায়রোতে প্লেনটা এক ঘণ্টা থামে । বিমানও নেমে এসে একবার এদের সকলের 
সঙ্গে দেখা করে চলে গেল। 

রিনি সন্ভূুকে একপাশে ডেকে নিয়ে গিয়ে জিজ্ঞেস করল, “কী রে, সন্তু, 
কলকাতায় যখন দেখা হল, তখন তো একবারও বললি না:যে, তোরা এখানে 
আসবি?” 

সন্তু গন্ভীরভাবে বলল, “ নিন কারলারলর লারা 
থাকে না। আজ কায়রোতে এসেছি, পরশুই হয়তো আবার মস্কো চলে যাব!” 

রিনি ঠোট উল্টে বলল, “ইশ্‌, আর চাল মারিস না! আমরা-আমরা করছিস 
কেন রে? তুই তো কাকাবাবূর বাহন! উনি ভাল করে হাটতে পারেন না, তাই 
তোকে সঙ্জে আনেন।” 

এখন তার মনে হল, এইসব অবোধ মেয়ের সঙ্গে কথা বলার কোনও মানেই 
হয় না! সে মুখটা ফিরিয়ে নিল অন্যদিকে। 

সন্ভুকে আরও রাগাবার জন্য রিনি বলল, “তুই সেই গল্পটা জানিস না? চাষের 
খেতে একটা গোরুর শিং-এ একটা মশা বসেছিল। একজন লোক সেই মশাটাকে 
জিজ্কেস করল, ওহে মশা, তুমি এখানে কী করছ? মশা বলল, আমরা হাল চাষ 
করছি! তুই হচ্ছিস সেই মশা! হি-হি-হি-হি!” 

বেশ রাগ হয়ে গেলেও সন্তুর মনে হল, রিনি এই ধরনের কথা বলছে কেন? 
ও কি তিলজলার সেই কেলেঙ্কারির ব্যাপারটা জেনে গেছে? 

সন্তু রিনির কাছ থেকে সরে গিয়ে কাকাবাবুর পাশে গিয়ে দাড়াল। 
গিয়ে সব গল্প শুনব। আমার বাড়িটা খব সুন্দর জায়গায়, আপনার পছন্দ হবে।” 

কাকাবাবু বললেন, “তোমার বাড়ি? না, সেখানে তো আমরা যাচ্ছি না!” 

সিদ্ধার্থদা নিরাশ হয়ে বললেন, “সে কী? আমার বাড়িতে যাবেন না? কেন?” 

কাকাবাবু বললেন, “কিছু মনে কোরো না। আমি হোটেল বুক করেই এসেছি। 
আমি যে ব্যাপারে এসেছি, তাতে তোমার জড়িয়ে না পড়াই ভাল। তুমি তো সরকারি 
কাজ করো!” 

তারপর তিনি সন্তুর দিকে ফিরে বললেন, “সন্তু, তুই গিয়ে ওদের সঙ্তো থাকতে 
পারিস। বিদেশে এসে কোনও চেনা লোকের কাছে তোর থাকতে ভাল লাগবে ।” 

সন্তু মুখের এমন ভাব করল যেন সে প্রশ্নই ওঠে না। বিশেষত রিনি ওরকম 
কথা বলার পর সে আর রিনির সঙ্গে একটা মিনিটও কাটাতে চায় না। 

শ্লিধাদি অনুযোগের সুরে বলল, “কাকাবাবু, আপনি যাবেন না? আমি 
আপনাদের জন্য চিংড়ির মালাইকারি রান্না করে রেখেছি। কত কষ্টে জোগাড় করলুম 
চিংড়ি...” 

কাকাবাবু এবারে হালকা গলায় বললেন, “তুমি কী করে জানলে এ জিনিসটা 
আমার সবচেয়ে ফেভারিট? ঠিক আছে, সন্ধেবেলা গিয়ে খেয়ে আসব। কিন্তু উঠতে 
হবে হোটেলেই।” 

ওয়েসিস হোটেলটি বিশেষ বড় নয়। শহর ছাড়িয়ে একটু বাইরের দিকে। 
গরমকাল বলে এই সময়ে টুরিস্টদের ভিড় নেই, হোটেল প্রায় ফাকা। সিদ্ধার্থ, শিগ্ধা 
আর রিনি সন্তূদের ঘর পর্যন্ত পৌছে দিয়ে একটু পরে বিদায় নিয়ে চলে গেল। 
কথা হল যে, সন্ধেবেলা সিদ্ধার্থ আবার এসে ওদের নিয়ে যাবে বাড়িতে। 

কাকাবাবু ঘর থেকেই দুর্তিনটে টেলিফোন করলেন। তারপর তিনি বিছানায় গা 
এলিয়ে দিয়ে সন্তুকে বললেন, “তুই চান-টান করে নে। আজ দুপুরে আমরা ঘরেই 
খেয়ে নেব। দুপুরে যা চড়া রোদ ওঠে, বাইরে বেরুনোই যায় না।” 


২৩৬ কাকাবাবৃর অভিযান 


গরমে সন্তুর গা চ্যাটচ্যাট করছিল, সে ঢুকে গেল বাথরুমে । সেখানকার জানলা 
দিয়ে দেখল, রাস্তা দিয়ে ট্রলি বাস চলছে। এটাই যা নতুনত্ব, নইলে 'কায়রো 
শহরটাকে বিদেশ বিদেশ মনে হয় না, ভারতবর্ষের যে-কোনও বড় শহরেরই মতন। 
ইজিপ্ট দেশটা যদিও আফ্রিকার মধ্যে, কিন্তু এখানে কোনও মানুষ নেই। বর্তমান 
ইজিপ্টের অধিবাসীরা জাতিতে আরব। 

স্নান সেরে বেরিয়ে এসে সন্তু দেখল, কাকাবাবু তার নোটবুকে কী সব লিখছেন। 
সন্তু চল আঁচড়াতে শুরু করতেই দরজায় ঠক ঠক শব্দ হল। কাকাবাবু সন্তুর দিকে 
তাকালেন। 

সন্তু দরজা খুলতেই একজন মাঝারি চেহারার লোক জিজ্ঞেস করলেন, “মিঃ 

কাকাবাবু বিছানা থেকে উঠে দাড়াতে দাড়াতে বললেন, “মান্টো? কাম ইন! 
কাম ইন!” 

লম্বা লোকটি প্রায় ছুটে এসে কাকাবাবুকে জড়িয়ে ধরলেন। একেবারে দৃঢ় 
আলিঙ্জান। তারপর কোলাকুলির ভঙ্গি করে তিনি সরে দাড়ালেন। 

এই গরমেও ভদ্রলোক একটা আলখাল্লার মতন পোশাক পরে আছেন। 
মাথায় ফেজ টুপি, চোখে সোনালি ফ্রেমের চশমা। দাড়ি-গৌপ কামানো । 

কাকাবাবু বললেন, “সন্তু, তোর সঙ্গে আলাপ করিয়ে দিই, ইনি হচ্ছেন আলি 
সাদাত মান্টো, কায়রো মিউজিয়ামের কিউরেটর, আমার পুরনো বন্ধৃ।” 

মান্টো ইংরিজিতে বললেন, “রায়চৌধারি, তুমি যে এই সময় কায়রোতে এসেছ, 
তা শুনে আমি বিশ্বাসই করতে পারিনি প্রথমে । তুমি কী কাণ্ড করেছ? জানো, 
এখানকার সব কাগজে তোমার কথা বেরিয়েছে?” 

কাকাবাবু বললেন, “তাই নাকি? তা হলে বেশ বিখ্যাত হয়ে গেছি বলো! কী 
লিখেছে কাগজে আমার সম্পর্কে?” 

মান্টো একটা চেয়ার টেনে বসে পড়ে বললেন, “খুব গুরুতর অভিযোগ। 
এখানকার এক বিখ্যাত নেতা মুফতি মহম্মদ চিকিৎসা করাতে গিয়েছিলেন দিল্লিতে। 
সেখানে তিনি কয়েকদিন আগে হঠাৎ মারা যান। শেষ মুহূর্তে তিনি যে উইল করে 
যান, তুমি নাকি সেটা চুরি করেছ।” 

কাকাবাবু অষ্টহাসি করে উঠে বললেন, “ওরে বাবা রে, একেবারে চোর বানিয়ে 
দিয়েছে?” 

মান্টোর মুখ গম্ভীর । তিনি বললেন, “হাসির ব্যাপার নয়, রায়চৌধারি! এখানে 
হানি আলকাদি নামে একজন জঙ্গি নেতা আছে। সে দাবি জানিয়েছে যে, ভারত 
সরকারের ওপর চাপ দিয়ে তোমাকে এখানে ধরে আনাতে হবে। আর তুমি নিজেই 
এখানে চলে এসেছ? তোমার কতটা বিপদ তা বুঝতে পারছ না?” 

কাকাবাবু তবু হাল্কা চালে বললেন, “উইল যদি আমি চুরি করেই থাকি, তা 


মিশর রহস্য ২৩৭ 


হলে ভারতবর্ষে বসে থেকে লাভ কী? মুফতি মহম্মদের বিষয়-সম্পত্তি সব কিছু 
তো এদেশেই। তাই না?” 

“রায়চৌধারি, তুমি গুরুত্ব বুঝতে পারছ না। হানি আলকাদি অতি সাঙ্ঘাতিক 
লোক। তার দলের ছেলেরা খুব গৌড়া, নেতার হুকূমে তারা যা খুশি করতে পারে ।” 

“মান্টো, তুমি বিশ্বাস করো যে, আমি কারুর উইল চুরি করতে পারি?” 

“না, না, না, আমি সে-কথা ভাবব কেন? তোমাকে তো আমি চিনি! তা ছাড়া 
মুফতি মহম্মদের উইল নিয়ে তুমি কী করবে? আসলে কী হয়েছে বলো তো?” 

“তার আগে তুমি আমার দু'একটা প্রশ্নের উত্তর দাও! মুফতি মহম্মদ লেখাপড়া 
জানতেন না, একথা ঠিক তো?” 

“হ্যা, তা ঠিক। উনি কোনওদিন স্কুল-কলেজে যাননি, পড়তে বা লিখতে 
জানতেন না। তবে জ্ঞানী লোক ছিলেন।” 

“উইল লেখার ক্ষমতা তার ছিল না। অনেকদিন ধরে ওঁর গলার আওয়াজও 
একেবারে নষ্ট হয়ে গিয়েছিল। তাহলে উইল তৈরি হল কী করে?” 

“তাও তো বটে” 

“এ সম্পর্কে তোমাদের কাগজে কিছু লেখেনি ?” 

“না, কিছু লেখেনি। তবে হানি আলকাদি অভিযোগ করেছে যে, আল মামুন 
নামে একজন ব্যবসায়ী তোমার সঙ্জো মুফতি মহম্মদের পরিচয় করিয়ে দিয়েছিল। 
তারপর তুমি এ কাণ্ড করেছ!” 

“মান্টো, তোমাকে আমি আসল ঘটনাটা পরে বলব। তার আগে তুমি মফতি 
মহম্মদ সম্পর্কে কী জানো আমাদের বলো তো। তুমি কি ওঁকে চিনতে?” 

“হ্যা, ইজিপ্টে তাকে কে না চেনে। ওর বয়েস হয়েছিল একশো বছর ।” 

“আমি শুনেছি সাতানববই।” 

“তা হতে পারে। ওঁর জীবনটা বড় বিচিত্র। খুব গরিবঘরের সন্তান ছিলেন। ওর 
যখন সাত বছর বয়েস, তখন ওর বাবা আর মা দু'জনেই মারা যান। সাত বছর 
বয়েস থেকে উনি রাস্তায় ভিক্ষে করতেন। একটু বড় হয়ে ওঠার পর শুরু করেন 
কুলিগিরি। তারপর তিনি হলেন বিদেশি ভ্রমণকারীদের গাইড। ইংরেজ আর ফরাসিরা 
সময়ে তিনি অনেক অভিযানে ওদের সঙ্জো গিয়েছিলেন। লেখাপড়া না শিখলেও 
উনি ভাঙা ভাঙা ইংরিজি আর ফরাসি বলতে পারতেন। আর ওর গানের গলাও 
নাকি ছিল খুব সুন্দর। এই সময় গুর অবস্থা মোটামুটি সচ্ছল ছিল। কিন্তু উনি 
ওখানেই থেমে থাকলেন না। গাইডের কাজ ছেড়ে দিয়ে উনি যোগ দিলেন একটা 
বিপ্লবী দলে। তখন ইজিপ্টের রাজা ছিলেন ফারুক। তুমি তো জানো, রাজা ফারুককে 
সরিয়ে দেবার জন্য এখানকার বিপ্রবীরা কত মরিয়া হয়ে উঠেছিল। মুফতি মহম্মদ 
হয়ে উঠলেন একটা প্রধান বিপ্লবী দলের নেতা ।” 


২৩৮ কাকাবাবুর আভিযান 


কাকাবাবু সন্তুর দিকে ফিরে বললেন, “সন্তু, তুই রাজা ফারুকের নাম শুনেছিস? 
রাজত্ব হারাবার পর এই ফারুক বলেছিলেন, এরপর পৃথিবীতে আর মোটে "পাচজন 
রাজা থাকবে। তাসের চারটে রাজা আর ইংল্যান্ডের রাজা! হ্যা, মান্টো তারপর 
বলো!” 

মান্টো বললেন, “রাজা ফারুককে যে রাজত্ব ছেড়ে পালাতে হয়, তার পেছনে 
মুফতি মহম্মদের দলের অনেকটা হাত ছিল। রাজা ফারুকের পর এলেন জেনারেল 
নেগুইব। অনেকে তখন দাবি তুলেছিল যে, মুফতি মহম্মদেরই উচিত এ দেশের 
প্রেসিডেন্ট হওয়া। মুফতি মহম্মদ নিজে তা কিছুতেই হতে চাননি, তিনি বলতেন 
যে, তিনি এক সময় রাস্তায় ভিক্ষে করতেন, রাস্তাতেই তার স্থান। এর পর 
জেনারেল নাসের যখন প্রেসিডেন্ট হলেন, তখন মুফতি মহম্মদ ঘোষণা করলেন 
যে, নাসেরই সুযোগ্য ব্যস্তি, আর বিপ্লব আন্দোলন চালাবার দরকার নেই। রাতারাতি 
তিনি সব কিছু ছেড়ে ফকিরের পোশাক পরে রাস্তায় বেরিয়ে পড়লেন। তারপর আর 
কোনওদিন তিনি বিপ্লবীদের সঙ্গে সম্পর্ক রাখেননি। মানুষকে সৎপথে চলার 
উপদেশ দিতেন, নিজেও খুব সাধারণভাবে দিন কাটাতেন। দেশের মানুষ তাকে 
একজন সর্বত্যাগী মহাপুরুষ হিসেবে শ্রদ্ধা করত।” 

কাকাবাবু বললেন, “আমাদের দেশের শ্রীঅরবিন্দের মতন। উনিও আগে বিপ্লবী 
ছিলেন, পরে সাধক হয়ে যান। মুফতি মহম্মদ কি কোনও আশ্রম করেছিলেন বা 
ওঁর অনেক বিষয়সম্পত্তি ছিল?” 

মান্টো বললেন, “না, না, সেসব কিছু না। ওর অনেক ভত্তশিষ্য ছিল বটে। 
কিন্তু উনি নিজেকে, বলতেন ফকির। ওর নিজস্ব কোনও সম্পত্তিই ছিল না।” 

“তা হলে একজন ফকিরের উইল নিয়ে এত মাথা-ফাটাফাটি কেন? ফকিরের 
আবার উইল কী? অথচ আল মামুন সেই উইলের জন্যই আমাকে পাচ লাখ টাকা 
দিতে চেয়েছিল। হানি আলকাদি আমার মুণ্ড চাইছে। এটা তো বড় আশ্চর্য ব্যাপার!” 

“তার কারণ আছে, রায়চৌধারি! মুফতি মহম্মদ এক সময় একটা বড় বিপ্লবী 
দলের নেতা ছিলেন। হঠাৎ সেই দল ভেঙে দেন। একটা বিপ্লবী দল চালাতে গেলে 
প্রচুর টাকা আর অস্ত্রশস্ত্রের ভান্ডার রাখতে হয়। মুফতি মহম্মদের দলেও সেরকম 
টাকা আর অস্ত্র ছিল। অনেকেরই প্রশ্ন, সেগুলো কোথায় গেল? তিনি নিজে কিছুই 
ভোগ করেননি । এখনও কয়েকটা বিপ্লবী দল এদেশে আছে, তুমি জানো নিশ্চয়ই।. 
এই তো সেদিন এই রকম একটা দলের লোকেরা প্রেসিডেন্ট আনোয়ার সাদাতকে 
খুন করেছে। আমি তোমাকে চুপিচুপি বলছি, আমার ধারণা, এ হানি আলকাদির 
দলের লোকেরাই এই খুনটা করেছে। তাহলেই বৃঝতে পারছ, ওরা কত সাঙ্ঘাতিক!” 

“তুমি চিন্তা কোরো না, মান্টো। হানি আলকাদি আমাকে এখন খুন করবে না, 
যদি তার একটুও বুদ্ধি থাকে!” 

“তুমি এত নিশ্চিত হতে পারছ কী করে জানি না। আচ্ছা, এবার বলো তো, 

মুফতি মহম্মদের সঙ্ো তোমার সম্পর্ক কী? তুমি তার উইল চুরি করেছ, এরকম 
কথা উঠছে কেন?” 

“তুমি বললে, মুফতি মহম্মদ লেখাপড়া জানতেন না। তুমি কি জানো, তিনি 
হিয়েরোগ্লিফিক্স ভাষা জানতেন?” 

মান্টো যেন হতবাক হয়ে গেলেন কথাটা শুনে। একদৃষ্টিতে তাকিয়ে রইলেন 
কাকাবাবূর দিকে । তারপর আস্তে-আস্তে বললেন, “আমি নিজেই তো এ ছবির 
ভাষার পাঠোদ্ধার করতে পারি না। তবে, আমি তোমার কথা একেবারে অবিশ্বাস 
করতে পারছি না। মনে পড়ছে যেন, বছর চল্লিশেক আগে মুফতি মহম্মদ একটা 
পিরামিডের ভেতরের লিপির মানে এক সাহেবকে বুঝিয়ে দিয়ে অবাক করে 
দিয়েছিলেন। তখন অবশ্য অনেকে ভেবেছিল, উনি আন্দাজে বলেছেন। উনি তা 
হলে এ ভাষার উইল রচনা করে গেছেন ?” 

“না। মুফতি মহম্মদ কোনও উইল করে যাননি। অন্তত আমি সে রকম কিছু 
জানি না। মৃত্যুর আগে উনি ওর শেষ একটা ইচ্ছে কাগজে ছবি এঁকে বুঝিয়ে 
যাচ্ছিলেন। সেটা আমি খানিকটা ধরতে পারি। গর সেই শেষ ইচ্ছেটা এতই অস্ত 
যে, আমি বেশ অবাক হয়েছিলুম। তাতে টাকা পয়সার কোনও ব্যপারই নেই। আমি 
ছবি একে ওকে জিজ্ঞেস করেছিলুম, আমি যা বুঝেছি তা সঠিক কি না। উনি আমার 
মাথায় হাত দিয়ে আশীর্বাদ করলেন, তারপর ছবি এঁকে জানালেন যে, আমি আগে 
নিজে যাচাই না করে যেন কারুকে না বলি!” 

“যাচাই করা মানে? কী যাচাই করবে?” 

“সেটা যাচাই না করে তো বলা যাবে না। যাক, সে-সব পরে জানতে পারবে। 
এখন অন্য কথা বলা যাক। তোমার বাড়ির খবর কী? বৌদি কেমন আছেন! 
তোমার ছেলে-মেয়ে কট হল?” 

দু'একটা সাধারণ কথার পর মান্টো আবার বললেন, “রাজজা রায়চৌধারি, 
আমি তোমার সম্পর্কে সত্যি চিন্তিত। হানি আলকাদি তোমার ওপর রেগে আছে, 
আর তুমি এরই মধ্যে কায়রো এসে পড়েছে! যদি টের পেয়ে যায়...” 

কাকাবাবু বললেন, “আবার ওই কথা! ছাড়ো তো! শোনো, তোমাকে আর 
একটা কথা জিজ্ঞেস করব ভেবেছিলুম...রানি হেটেফেরিস-এর মমি কি শেষ পর্যন্ত 
খুজে পাওয়া গেছে?” 

মান্টো চমকে উঠলেন । তারপর তার চোখে শ্রদ্ধার ভাব ফুটে উঠল। তিনি আস্তে 
আন্তে বললেন, “তুমি এটাও জানো! রানি হেটেফেরিসের মমি তার সারকোফেগাসের 
মধ্যে এক-একবার দেখা গেছে, আবার উধাও হয়ে গেছে। সবাই বলত সেটা 
অলৌকিক ব্যাপার। বছর তিরিশেক ধরে অবশ্য সেই মমি আর দেখতে পাওয়া 
যায়নি। হঠাৎ তুমি এই প্রশ্ন করলে?” 

কাকাবাবু হেসে বললেন, “এমনিই । প্লেনে আসবার সময় সম্ভুকে এ গল্পটা 

বলছিলুম কি না। তাই ভাবলুম, ও শিশ্চয়ই শেষটা শুনতে চাইবে। তিরিশ বছর 
ধরে রানির মমি আর দেখতে পাওয়া যায়নি?” 

ান্টো কিছু উত্তর দেবার আগেই দরজায় ঠকঠক শব্দ হল। একজন কেউ বলল, 
“রুম সার্ভিস। ইয়োর লাঞ্ক ইজ রেডি স্যার!” 

সন্তু দরজা খুলতেই হোটেলের বেয়ারার বদলে তিনজন সশস্ত্র লোক তাকে ধাকা 
দিয়ে ভেতরে ঢুকে এল। একজন দীড়াল দরজায় পিঠ দিয়ে। অন্য দুস্জন লম্বাটে 
ধরনের রিভলভার তুলে ধরল ওদের দিকে। 

মিউজিয়ামের কিউরেটার মান্টোর মুখখানা ভয়ে একেবারে বিবর্ণ হয়ে গেল। 
দিনদুপুরে হোটেলের কামরার মধ্যে যে এরকম গাণ্ডামি চলতে পারে, তা তিনি যেন 
কল্পনাই করেননি কোনওদিন। এরা এসেছে যখন, নিশ্চয়ই খুন করে ফেলবে! এদের 
তিনজনেরই গায়ে খাকি জামা, একজনের গলায় একটা স্কার্ফ বাধা। 

দরজায় ঠেস দেওয়া দলপতি ধরনের চেহারার লোকটি মান্টোকে বলল, “ইউ 
কিপ কোয়ায়েট। উই ডোন্ট ওয়ান্ট ইউ!” 

কাকাবাবু একটুও বিচলিত না হয়ে জিজ্ঞেস করলেন, “তোমরা কি হানি 
আলকাদির লোক? সে কোথায়?” 

গলায় স্কার্ফ-বাধা লোকটি চিবিয়ে চিবিয়ে বলল, “আমরা এখানে কোনও 
প্রশ্নের উত্তর দিতে আসিনি। হুকুম করতে এসেছি। প্রফেসার, পায়ে জুতো পরে 
নাও, আমরা তোমাকে নিয়ে যাব!” 

কাকাবাবু বললেন, “প্রফেসার? কে প্রফেসার? আমি তো প্রফেসার নই। 
তোমরা ভুল জায়গায় এসেছ!” 

লোকটি পকেট থেকে একটা ফোটো বার করে দেখিয়ে বলল, “না । আমাদের 
ভুল হয়নি। নাউ, গেট গোয়িং!” 

কাকাবাবু বললেন, “হু, পাকা কাজ! শোনো, আমাকে ওরকমভাবে হুকুম 
দেওয়া যায় না। আমার এখন এখান থেকে যাবার ইচ্ছে নেই। হানি আলকাদির 
সঙ্জোে আমি দেখা করতে চাই, তাকে এখানে ডেকে নিয়ে এসো, আমরা একটা 
নি রিলির রানা লারারিসররাকিল “আরে ল্যাংড়া, 
চল্‌ শিগগির!” 

কাকাবাবুর চোয়াল কঠিন হয়ে গেল। চোখে জ্বলে উঠল আগঠান। ভিন মুখ দুরিয়ে | 
দেখলেন লোক তিনটিকে। তারপর তীব্র গলা বললেন, “দিলিতে আমার ওপর 
তিনবার আ্যাটেম্ট হয়েছিল, এখানেও দিনের বেলা গুণ্ডামি করতে এসেছ। তোমরা 
ভেবেছ কী? আমাকে চেনো না তোমরা!” 

দু'হাতের ক্রাচ দুটো তুলে তিনি বিদ্যুৎ-গতিতে মারলেন দুস্জন লোকের হাতে। 
তাদের হাত থেকে রিভলভার ছিটকে পড়ে গেল, দু'জনেই যন্ত্রণায় আর্তনাদ করে 

উঠল। মান্টো ভয়ের চোটে মাটিতে বসে পড়লেন। সন্ত একটা রিভলভার তুলে 
নেবার চেষ্টা করতেই দরজায় ঠেস-দেওয়া তৃতীয় লোকটি শান্ত গলায় বলল, “স্টপ 
দ্যাট ফানি বিজনেস। আই উইল শুট টু কিল!” 
গুলি, দেখি তোমার কত সাহস! আমায় গুলি করলে তোমার নিজের মাথা বাচবে? 
হানি আলকাদি আমাকে জ্যান্ত অবস্থায় চায়। আমাকে মেরে ফেললে সে কিছুই 
আর জানতে পারবে না!” 

তৃতীয় লোকটি বলল, “হ্যা, এটা ঠিক যে, তোমাকে জ্যান্ত অবস্থাতেই নিয়ে 
যেতে হবে। কিন্তু তুমি যদি যেতে অস্বীকার করো তা হলে তোমার পায়ে গুলি করে 
তোমার আর একটা পা”ও খোড়া করে দিতে কোনও অসুবিধে নেই। তুমি তাই 
চাও?” 

মাটিতে বসে থাকা অবস্থায় মান্টো বললেন, “রায়চৌধারি, প্লিজ মাথা গরম 
কোরো না! ওরা যা বলে তাই-ই করো। ওদের কথা মেনে নাও!” 

তৃতীয় লোকটি বলল, “প্রফেসার, তুমি ভালভাবে চলে এসো আমাদের সঙ্গো। 
তোমার কোনও ক্ষতি করা হবে না!” 

কাকাবাবু বললেন, “ সেটা ভদ্রভাবে আমাকে আগে অনুরোধ করলেই পারতে। 
ঘরে ঢুকে গুণ্ডার মতন রিভলভার গুঁচালে কেন£ তোমরা গুণ্ডা না বিপ্লবী? 
তোমাদের দেশে আমি অতিথি হয়ে এসেছি, হানি আলকাদির উচিত ছিল নিজে এসে 
আমার সঙ্জোে দেখ" করা।” | 

তৃতীয় লোকটি অনুচ্চ গলায় হেসে উঠে বলল, “তুমি সত্যি একজন অদ্ভুত 
লোক, তা স্বীকার করছি। হানি আলকাদির নাম শুনলেই সবাই ভয় পায়, আর 
তুমি তাকে ধমকাচ্ছ!” 

কাকাবাবু বললেন, “তাকে আমার ভয় পাবার কোনও কারণ নেই। আমি 
একজন ভারতীয় নাগরিক, আমার গায়ে হাত তুললে এ-দেশের সরকার হানি 
আলকাদিকে ছাড়বে না।” 

“এখন কথা কাটাকাটি করার সময় নেই। তুমি এক্ষুনি চলো আমাদের সঙ্গো।” 

কাকাবাবু সন্ত্ুর দিকে ফিরে বললেন, “কোনও ভয় নেই, সন্তু। আমি আজ 
রাত্তিরের মধ্যে যদি না ফিরি, তা হলে তোকে খবর পাঠাব। যদি কোনও খবর 
না পাস, তা হলে সিদ্ধার্থকে বলবি এখানকার হোম ডিপার্টমেন্টে খবর দিতে ।” 
দেখা হবে!” 

তৃতীয় লোকটি সন্তূদের বলল, “আমরা এখান থেকে চলে যাবার দশ মিনিটের 
মধ্যে ঘর থেকে বেরুবে না। পুলিশে খবর দিয়ে কোনও লাভ নেই। তোমার 
আংকেলের খবর আমরা যথাসময়ে জানিয়ে দেব!” 


কাকাবাবু--১৬ 

ওরা বেরিয়ে গিয়ে বাইরে থেকে দরজায় হুড়কো লাগিয়ে দিল। 

মান্টো উঠে এসে সন্ত্রকে ধরে বললেন, “বাপ রে বাপ! তিন তিনটে রিভলভার। 
আমি আগে কক্ষনো এরকম দেখিনি। যদি একটা থেকে গুলি ফশকে বেরিয়ে আসত! 
তোমার আংকল কী সাংঘাতিক লোক! আমার এখনও পা কাপছে!” 

কাকাবাবু যে ক্রাচ দিয়ে দুটো রিভলভারধারীকে হঠাৎ অমন মারতে শুরু করবেন, 
তা সন্তু এক মুহূর্ত আগেও বুঝতে পারেনি। কাকাবাবূর অমন রুদ্র মুর্তি সে দেখেনি 
কখনও আগে। এখনও তার বুক ধড়াস ধড়াস করছে। 

এরই মধ্যে সন্তু ভাবল, এখন কী করা যায়? কাকাবাবুকে নিয়ে ওরা সিড়ি 
দিয়ে নামছে, টেলিফোন তুলে হোটেলের রিসেপশানিস্টকে সে-কথাটা জানিয়ে দিলে 
হয় না? 

সন্তু সে-কথা মান্টোসাহেবকে বলতেই তিনি সন্তুর হাত চেপে ধরে বললেন, 
“খবর্দার, ওরকম কিছু করতে যেও না! ওরা যা বলে গেল, তা-ই শুনতে হবে। 
তুমি জানো না ওরা কত নিষ্ঠুর। ঘরে ঢুকেই কেন যে ওরা গুলি চালাতে শুরু করল 
না, তাতেই অবাক হয়ে যাচ্ছি। সেটাই ওদের স্টাইল! ওরা কারুকে কোনও 
কথা বলার সুযোগ দেয় না!” 

সন্তুর গলা শুকিয়ে গেছে। সে জলের বোতল নিয়ে ঢকঢডক করে অনেকটা জল 
খেয়ে নিল। 

তারপর খানিকটা চাঙ্গা হয়ে বলল, “কাকাবাবু জানতেন, ওরা গুলি করবে 
না। বুঝলেন না, সব জিনিসটাই রয়েছে কাকাবাবুর মাথার মধ্যে। উনি নিজে 
থেকে না বললে কেউ ওর কাছ থেকে জোর করে কথা বার করতে পারবে না!” 

মান্টো বিরস্তভাবে বললেন, “হুঃ! কী যে ঝঞ্জাট! এসো, বিছানায় বসে থাকি, 
দশ মিনিট কাটুক। দিনের বেলা হোটেলের ঘর থেকে একজনকে ধরে নিয়ে গেল? 
ছি, ছি, ছি, কী যে হয়ে গেল দেশটা! দশ মিনিট বাদে আমাদের এই ঘর 
থেকে কে বার করবে? যদি কেউ এসে দরজা খুলে না দেয়?” 

সন্তু জিজ্ঞেস করল, “আচ্ছা মিঃ মান্টো, আপনি হানি আলকাদিকে নিজের চোখে 
দেখেছেন কখনও?” 

“না। দেখিনি, দেখতেও চাই না! তবে কাগজে ছবি দেখেছি অবশ্য!” 
তা শুনতে চান না। সেইজন্য ওরা রাগের মাথায় যদি কাকাবাবুকে কিছু করে বসে!” 

“তোমার কাকাবাবুর উচিত ছিল এরকম কাজের ভার না নেওয়া! মুফতি 
মহম্মদের শেষ ইচ্ছে কী ছিল, তা যাচাই করে দেখা ওর কী দরকার! আচ্ছা, 
কী ছিল? আমার খুব জানতে ইচ্ছে করছে।” 

সন্তু একটুক্ষণ চুপ করে থেকে বলল, “কাকাবাবু আমাকে কিছু বলেননি । তবে 


মিশর রহসা ২৪৩ 


আমি অনেকটা আন্দাজ করেছি। কিন্তু মাফ করবেন, আমার আন্দাজটাও আমি 
আপনাকে এখন জানাতে পারব না!” 


ও ৭ ৯ 


কাকাবাবু ইজিপ্টে আগে এসেছিলেন, কায়রো শহর এবং কাছাকাছি অনেকগুলো 
জায়গা তার বেশ চেনা। এরা তার চোখ বাধেনি। হোটেলের বাইরে এসে একটা 
জিপগাড়িতে তুলেছে। পাশে কেউ রিভলভার উচিয়ে নেই। এরা বুঝেছে যে, এই 
মানুষটিকে অযথা ভয় দেখিয়ে কোনও লাভ হবে না। 

কায়রো শহর থেকে পাচ-ছ*মাইল দূরেই তিনটি পিরামিড পাশাপাশি। কাছেই 
জগৎ-বিখ্যাত স্ফিংকস। এখন টুরিস্ট সিজন না হলেও স্ফিংকসের সামনে মোটামুটি 
ভিড় আছে। এই দুপুর-রোদের মধ্যেও। সেখানে রয়েছে অনেক উটওয়ালা আর 
ক্যামেরাম্যান। এরা টুরিস্টদের একেবারে কান ঝালাপালা করে দেয়। 

কাকাবাবু লক্ষ করলেন, গাড়িটা এই জায়গার পাশ দিয়ে এগিয়ে চলল 
গেছে। মধ্যে-মধ্যে দু"একটা উচু--১ সরকারি বাড়ি। আগে এ-রান্তায় অনেক 
খেজুরগাছ ছিল, এখন আর চে! পড়ে না। 

মেমফিস বেশি দুর নয়। কায়রো থেকে দশ-বারো মাইল। সড়ক-পথে খানিকটা 
যাবার পরেই শুরু হয়ে যায় মরুভূমি। গাড়িটা কিন্তু মেমফিসের দিকে গেল না, ধুধু 
মরুভূমির মধ্যে ছুটতে শুরু করল। 

কাকাবাবু ভাবলেন, আগেকার দিনে আরবসর্দাররা মরুভূমির মধ্যে তাবু 
খাটিয়ে থাকত দলবল নিয়ে। এখন আরবরা অনেক বড়লোক হয়ে গেছে, তারা 
এয়ার-কণ্ডিশান্ড বাড়িতে থাকে। হানি আলকাদি কি এখনও পুরনো কায়দা 
বজায় রেখেছে? নইলে এই মরুভূমির মধ্যে তাকে নিয়ে যাচ্ছে কোথায়! গাড়ির 
কোনও লোক একটিও কথা বলছে না। কাকাবাবুও তাদের কিছু জিজ্ঞেস করলেন 
না! 

প্রায় ঘণ্টাখানেক চলার পর দূরে দেখা গেল ভাঙা দেওয়াল-ঘেরা একটা প্রাচীন 
প্রাসাদ। তার অনেক ঘরই ভেঙে পড়েছে। দূর থেকে দেখলে মনে হয় সেখানে 
মানুষজন থাকে না। কিন্তু কাছে এলে দেখা যায়, একটা উচু পাচিলের আড়ালে 
দুটো উট বাধা আছে আর তিনখানা স্টেশান ওয়াগন। 

জিপটা থামবার পর অন্যরা কিছু বলবার আগেই কাকাবাবু নিজেই নেমে 
পড়লেন। ভাল করে তাকিয়ে দেখলেন চারদিকটা। 

একজন কাকাবাবুকে বলল, “ফলো মি!” 

খানিকটা ধ্বংসস্ত্রপ পার হবার পর ওরা এসে পৌছল একটা বেশ পরিষ্কার- 


২৪৪ কাকাবাবুর আভিযান 


পরিচ্ছন্ন পাথরের ঘরে। সেখানে খাট-বিছানা পাতা আছে। রয়েছে একটা ছোট 
টেবিল, কয়েকটা চেয়ার। দেয়ালের গায়ে একটা কাঠের আলমারি, সেটা বন্ধ। 

সঙ্গে যে লোকটি এসেছিল, সে কাকাবাবুকে বলল, “তুমি এইখানে বিশ্রাম 
নাও! তোমার কি খিদে পেয়েছে? তা হলে খাবার পাঠিয়ে দিতে পারি।” 
দরকার নেই। আমি এক্ষুনি হানি আলকাদির সঙ্জো দেখা করতে চাই।” 

লোকটি বলল, “অল ইন গুড টাইম। বান্ত হচ্ছ কেন? এখন বিশ্রাম নাও 
কিছুক্ষণ। আশা করি তুমি এখান থেকে পালাবার চেষ্টা করবে না। এই মরুভূমির 
বালির ওপর দিয়ে তোমার ওই ক্রাচ নিয়ে তুমি এক মাইলও যেতে পারবে না!” 

লোকটা দরজা খোলা রেখেই বেরিয়ে গেল ঘর থেকে। কাকাবাবু চোখ বুজে, 
কপালটা কুঁচকে একটুক্ষণ দাড়িয়ে রইলেন। লোকটা একটা নিষ্ঠুর সত্যি কথা বলে 
গেছে। একটা পা অকেজো বলে এখন আর চলাফেরার স্বাধীনতা নেই তার। যে 
কাজের জন্য তিনি এসেছেন, তার জন্য দু'খানা জোরালো পা থাকা খুবই দরকারি। 
অনেকদিন বাদে তিনি ভাঙা পা*খানার জন্য দুঃখ বোধ করলেন। 

একটু বাদে কাকাবাবু শুয়ে পড়লেন খাটে। দুপুরে খাওয়া হয়নি, তার বেশ খিদে 
পাচ্ছে, কিন্তু এদের এখানে তিনি খেতে চান না। ভেতরে ভেতরে তার এখনও 
খুব রাগ জমে রয়েছে। একবার রাগ হলে সহজে কাটতে চায় না। 

শুয়ে পড়বার পর তিনি দেখলেন বালিশের পাশে দু”খানি বই। কৌতুহলের বশে 
তিনি প্রথমে একটি বই তুলে নিলেন। সেটি কমপ্লিট ওয়ার্কস অব শেক্সপিয়ার। 
কাকাবাবু দারুণ অবাক হলেন। এই মরুভূমির মধ্যে, একটা প্রায় ভগ্রস্তুপের মধ্যে 
শেক্সপিয়ারের কবিতা! অন্য বইটি দেখে আরও অবাক হলেন। সেটাও ইংরেজি 
কবিতা, “সং অফারিংগ্স” বাই স্যার আর. এন. টেগোর! 

কাকাবাবু বিহ্বলভাবে রবীন্দ্রনাথের কবিতার বইটা হাতে নিয়ে পাতা ওল্টালেন। 
বইখানি এমনি-এমনি এখানে পড়ে নেই। কেউ একজন মন দিয়ে পড়েছে। অনেক 
কবিতার লাইনের তলায় লাল কালির দাগ দেওয়া! 

প্রায় আধ ঘণ্টা বই দুটো নিয়ে নাড়াচাড়া করবার পর একটা শব্দ শুনে কাকাবাবু 
মুখ তুলে তাকালেন। ৃ 

দেওয়াল-আলমারিটার পাল্লা খুলে গেছে। সেটা আসলে একটা দরজা। তার পাশ 
দিয়ে নেমে গেছে মাটির নিচে সিঁড়ি। সেই সিঁড়ি দিয়ে উঠে এসে একজন লোক 
দরজা খুলে দাড়িয়েছে। 

লোকটিকে দেখে প্রথমেই কাকাবাবূর মনে হল সিনেমার নায়ক। অপূর্ব সুন্দর 
তার চেহারা। অন্তত ছস*ফুট লম্বা, চমৎকার স্বাস্থ্য, গৌর বর্ণ, টিকোলো নাক, 
মাথার চুল আধ কৌকড়ানো। মুখে সরু দাড়ি। সে পরে আছে একটা বু জিন্স 
আর ফিকে হলদে টি শার্ট। সেই শার্টে একটা সিংহের মুখ আঁকা। তার কোমরে 


মিশর রহস্া ২৪৫ 


একটা বুলেটের বেল্ট, আর দু'পাশে দুটো রিভলভার। সে-দুটোর বাট আবার সাদা। 
লোকটির বয়েস তিরিশ-বত্রিশের বেশি নয়। 

লোকটিকে (দেখে কাকাবাবুর হাসি পেয়ে গেল। 

লোকটি অর্ধেক ঠোট ফাক করে হেসে নিখুত উচ্চারণে ইংরিজিতে বলল, 
“হ্যালো, মিঃ রায়চৌধুরী, গুড আফটারনুন। আশা করি তোমার এখানে আসতে 
কোনও অসুবিধে হয়নি ৪” 

কাকাবাবু আস্তে-আন্তে বললেন, “তুমিই হানি আলকাদি ?” 

লোকটি সামনের দিকে মাথা ঝুঁকিয়ে “হ্যা” বলল। তারপর মেঝেতে নেমে এসে 
বলল, “ঘরের মধ্যে এখনও গরম, বাইরে কিন্তু চমৎকার হাওয়া দিচ্ছে। চলো 
আমরা বাইরে গিয়ে বসি। তোমাকে আমরা ফাইনেস্ট ইন্ডিয়ান টি খাওয়াব। সেই 
সঙ্জে ফিশ কাবাব! তোমরা বেঙ্জালিরা তো ফিশ ভালবাসো!” 

কাকাবাবু বললেন, “ওসব প্লেজানদ্রিস বন্ধ করো। আগে আমি তোমার কাছ 
থেকে কয়েকটা এক্সপ্লানেশান চাই। তুমি আমাকে এখানে ধরে আনিয়েছ কেন? আমি 
ভারতীয় নাগরিক, আমাকে বন্দী করার কী অধিকার আছে তোমার ?” 

হানি আলকাদি খুব অবাক হবার ভান করে বলল, “ধরে এনেছি? মোটেই 
না! তোমার কি হাত বাধা আছে? তোমাকে আমি নেমন্তন্ন করে এনেছি। তুমিই 
তো শুনলুম আমার দু'জন লোককে হাতে এমন মেরেছ যে, এক বেচারির কব্সি 
মুচকে গেছে!” 

কাকাবাবু স্থির দৃষ্টিতে হানি আলকাদির চোখের দিকে তাকিয়ে থেকে বললেন, 
“তোমাদের দেশে বুঝি রিভলভার উচিয়ে নেমন্তন্ন করাই প্রথা? আমি আগেও 
এখানে এসেছি, অনেক নেমন্তন্ন খেয়েছি, কোনওদিন তো এরকম দেখিনি?” 

হানি আলকাদি লজ্জিত ভাব করে বলল, “আরে ছি ছি ছি, হোয়াট আ শেম! 
আমার লোকেরা এরকম বাড়াবাড়ি করে ফেলে! আমি মোটেও সেরকম নির্দেশ 
দিইনি। অবশ্য তোমার সব কথা শুন্টুনে ওরা একটু ঘাবড়ে গিয়েছিল। মিঃ 
রায়চৌধুরী, আমি সত্যি বলছি, আমরা এখানে অনেকেই ভারতীয়দের খুব পছন্দ 
করি। আমি তোমাদের রবীন্দ্রনাথ টেগোরের খুব ভত্ত। সবাই আমাকে বিপ্লবী বলে 
জানে, কিন্তু আমি একজন কবিও বটে। ছদ্মনামে আমার দুটো কবিতার বই 
বেরিয়েছে।” 
রাখে, এটা দেখা আমার পক্ষে একটা নতুন অভিজ্ঞতা বটে। যাক গে যাক, আমি 

হানি আলকাদি এগিয়ে এসে কাকাবাবুর ক্রাচ দুটো তুলে ধরে বলল, “তুমি বড্ড 
রেগে আছ। এই নাও, বাইরে চলো, আকাশটা কী সুন্দর হয়ে আছে এখন, দেখলে 
তোমার মন ভাল হয়ে যাবে!” 


২৪৬ কাকাবাবুর আভিযান 


অগত্যা কাকাবাবু বাইরে বেরিয়ে এলেন। সেখানকার ফাকা চত্বরে একটা টেবিল 
ও দুটি চেয়ার পাতা হয়েছে। কিছু লোকজন সেখানে খাবারদাবার আর চায়ের পট 
সাজিয়ে দিচ্ছে। আকাশটার এক্রান্তে টকটকে লাল। তার পরের দিকটার মেঘে 
অনেক রঙের খেলা। বড় অপূর্ব দৃশ্য। 

কাকাবাবু তবু বললেন, “শোনো হানি আলকাদি, আমার কতকগুলো প্রিন্সিপ্ল 
আছে। তোমার সঙ্জো বসে আমি খাবার কেন, এক গেলাস জলও খাব না। কারণ 


দ্যাখো!” বলেই টেঁচিয়ে ডাকল, “মোসলেম! মোসলেম!” 

অমনি একজন লোক বেরিয়ে এল পাশের গলি থেকে। কাকাবাবু তাকে দেখেই 
চিনতে পারলেন। এই লোকটাই দিল্লিতে তার আততায়ী হয়ে এসেছিল এক রাত্তিরে। 

হানি আলকাদি অনেক দুরের একটা খেজুরগাছ দেখিয়ে সেই লোকটিকে কী 
যেন বলল আরবি ভাষায়। তারপর নিজের একটা রিভলভার দিল লোকটির হাতে। 

লোকটি চোখ বন্ধ করে এক পাশ ফিরে গুলি করল। নিখুত লক্ষ্যভেদে উড়ে 
গেল খেজুর গাছের ডগাটা। 

হানি আলকাদি যেন তাতেও খুশি হল না। লোকটির পাশে গিয়ে ধমক দিয়ে 
কী যেন বলতে লাগল। লোকটি আবার রিভলভার তৃলে গুলি ছোড়ার জন্য তৈরি 
হল। ত্রিগার টিপতে যাবে এমন সময় হানি আলকাদি টেঁচিয়ে বলল, “ব্রাডি ফুল! 
লুক বিহাইগু !” বলেই লোকটির কাধের ওপর একটা 'থাপ্লড় কষাল। 

লোকটি তবুও গুলি ছুড়ল এবং এবারেও খেজুরগাছটার ডগার খানিকটা অংশ 
উড়ে গেল। 

হানি আলকাদি হাসতে-হাসতে কাকাবাবুর দিকে মুখ ফিরিয়ে বলল, “ দেখলে? 
দেখলে তো? এই মোসলেম আমার বডিগার্ড। পৃথিবীতে যেখানেই যাই, ওকে সঙ্জো 
নিয়ে যাই। ওর মাথা ঠাণ্ডা। টিপ অব্যর্থ। তোমার কাছে ওকে পাঠিয়েছিলাম শুধু 
তোমাকে একটুখানি আঘাত দেবার জন্য। তোমাকে প্রাণে মেরে ফেলতে চাইলে 
ও ঠিকই মেরে আসত! তখনও তোমার সম্পর্কে আমরা বিশেষ কিছু জানতুম না। 
তোমাকে একটু ভয় দেখিয়ে আমাদের পথ থেকে দুরে সরিয়ে দিতে চেয়েছিলুম।” 

হঠাৎ কাকাবাবুর একটা হাত জড়িয়ে ধরে হানি আলকাদি খুবই অনুতপ্ত গলায় 
বলল, “তোমাকে আঘাত দিতে হয়েছিল বলে আমি ক্ষমা চাইছি। এ যে বললুম, 
তখন তোমার সম্পর্কে ভাল করে জানা ছিল না। আমরা ডেবেছিলুম, তুমি আল 
মামুনের একটা ভাড়াটে লোক!” 

হানি আলকাদির এতখানি বিনীত ব্যবহার দেখে কাকাবাবু অভিভূত হয়ে 
গেলেন। কোমরে দুস্দুটো পিস্তল থাকলেও লোকটি সত্যিই একজন কবি! 


মিশর রহস্য ২৪৭ 


কাকাবাবু বললেন, “ঠিক আছে, ঠিক আছে, এবারে বুঝেছি। আমার অবশ্য 
বেশি আঘাত লাগেনি!” 

“চলো, তা হলে কিছু খেয়ে নিই। চা ঠাণ্ডা হয়ে যাচ্ছে। তুমি নিশ্চয়ই জানো 
যে, ভাল জাতের ভারতীয় চা একটু ঠাণ্ডা হলেই বিস্বাদ হয়ে যায়।” 

দু'জনে এসে বসলেন টেবিলে। হানি আলকাদি যত্ব করে কাকাবাবুর প্লেটে 
খাবার তুলে দিল। চা বানাল সে নিজেই। কাকাবাবু চা পান করতে করতে আকাশে 
সূর্যান্তের দৃশ্য দেখতে লাগলেন। 

চা শেষ করে হানি আলকাদি একটা চ্যাপ্টা ধরনের সিগারেট ধরাল। তারপর 
কাকাবাবুর দিকে ডান হাত বাড়িয়ে বলল, “এবারে দাও!” 

কাকাবাবু জিজ্ঞেস করলেন, “কী?” 

“মুফতি মহম্মদের উইল! তারপর আমার লোকেরা তোমাকে হোটেলে পৌঁছে 


দেবে।” 

“যদি আমি না দিই?” 

“তা হলে তুমি আমাদের এখানেই সম্মানিত অতিথি হয়ে থাকবে । আমরা রোজ 
তোমাকে অনুরোধ করব। যাতে তুমি দিয়ে দাও। কিমবা সেগুলো কোথায় আছে 
তুমি বলে দাও! মিঃ রায়চৌধুরী, আমাদের গুরু মুফতি মহম্মদের সম্পদ আটকে 
রেখে তোমার কী লাভ? তা তো তুমি নিজে ভোগ করতে পারবে না।তুমিকি 
তা ইজিপ্টের বাইরে নিয়ে যেতে পারবে? সে সব দিন আর নেই!” 
কি ছিল না তা আমি জানি না। থাকলেও তা ভোগ করার বিন্দুমাত্র ইচ্ছে আমার 
নেই। তিনি তো ফকির ছিলেন শুনেছি, তার সম্পদ সম্পর্কে তোমাদের এত আগ্রহ 
কেন?” 

“ফকির হবার আগে তিনি এক বিরাট বিপ্লবী দলের নেতা ছিলেন। প্রচুর অস্ত্রশস্ত্র 
আর টাকা ছিল তার দলের। সে সব কোথায় গেল?” 

“তিনি তো বিপ্লবী দল ভেঙে দিয়েছেন প্রায় চল্লিশ বছর আগে। এতদিনেও 
তোমরা তার সন্ধান পাওনি?” 

“না। কেউ তা পায়নি। গুকে কেউ খাটাতে সাহস করত না। কিন্তু মৃত্যুকালে 
তিনি নিশ্চয়ই সব বলে দিয়ে গেছেন। সেই সম্ধানই আমরা জানতে চাই! উনি যে 
ছবিগুলো এ্রকেছিলেন, সেগুলো আমাদের দিয়ে দাও!” 

“সেগুলো তো আমার কাছে নেই। আল মামুন সেগুলো শুধু আমাকে দেখতে 
দিয়েছে, আমাকে তো দেয়নি!” 

“ইয়া আল্লা! আমরা বরাবর ভেবেছি, সেগুলো তুমিই লুকিয়ে রেখেছ। আল 
মামুনের একটা লোককে আমরা ধরে এনে টর্চার করেছিলুম, সেও এ কথাই 
বলেছে!” 


২৪৮ কাকাবাবৃর অভিযান 


“না, তা নয়। ছবিগুলোতে কী লেখা আছে তা এক মাত্র আমি জানি। 
ছবিগুলো আল মামুন নিজের কাছেই রেখেছে, কিন্তু ওতে কী লেখা আছে 
তা ও কিছুই জানে না। অবশ্য ও লগুনে লর্ড পেমব্রোকের কাছে ছবিগুলো 
নিয়ে যেতে পারে, তিনি আমার চেয়ে অনেক ভালভাবে ওগুলো ডিসাইফার 
করে দিতে পারবেন।” 

“মিঃ রায়চৌধুরী, তুমি কি জানো না, লর্ড পেমবোক মাত্র দু'সপ্তাহ আগে মারা 
গেছেন? সুতরাং এখন পর্যন্ত শুধু তুমিই ওগুলোর অর্থ জানো! দেরি করার সময় 
নেই। আজই আমরা সব কিছু জানতে চাই।” 

“আল মামুনও ছবিগুলোর অর্থ জানতে চেয়েছিল। তাকে বলিনি। তা হলে 
তোমাদের বলব কেন?” 

এই প্রথম হানি আলকাদি রেগে উঠল। টেবিলের ওপর এমন জোরে একটা 
ঘুসি মারল যে, কাপ-প্লেটগুলো কেঁপে উঠল ঝনঝন করে। তার ফর্সা মুখখানা 
টকটকে লাল হয়ে গেছে। 

সে বলল, “কী বলছ তুমি, আমাদের সঙ্গে এ পিশাচটার তুলনা? আমরা 
বিপ্লবী, আমরা কেউ নিজেদের স্বার্থের কথা ভাবি না! আর এ লোকটা, এ আল 
মামুন, ও তো একটা ঘৃণ্য লোভী মানুষ। ওর অনেক টাকা, তবু ওর টাকার আশ 
মেটে না। ও মুফতি মহম্মদকে দিল্লিতে চিকিৎসা করাতে নিয়ে গিয়েছিল শুধু এই 
লোভে যে, যদি মুফতি মহম্মদ শেষ পর্যস্ত ওকেই সব কিছুর সন্ধান বলে দেন! 
ওকে আমি খুন করব! নিজের হাতে ।” 

কাকাবাবু একটা দীর্ঘশ্বাস ফেলে বললেন, “সে তোমরা যা ইচ্ছে করো। এর 
মধ্যে আমাকে জড়াচ্ছ কেন?” 

' হানি আলকাদি নিজের রাগ খানিকটা সামলে নিল। তারপর সেও একটা দীর্ঘশ্বাস 
ফেলে বলল, “তোমাকে জড়াচ্ছি, তার কারণ, তুমি এখন পর্যন্ত মুফতি মহম্মদের 
উইলের অর্থ জানো। তুমি যদি আমাদের বলতে না চাও, তা হলে আর কেউ যাতে 
জেনে না ফেলে, সেজন্য আমরা তোমার মুগ্ডুটা কেটে ফেলতে বাধ্য হব!” 

কাকাবাবু বললেন, “ইউ আর ওয়েলকাম। আমার কাটা মুণ্ডু কোনও কথা 
বলবে না!” 

হানি আলকাদি এবারে হঠাৎ কাকাবাবুর পায়ের কাছে বসে পড়ে বলল, “মিঃ 
ভায়োলেক্গকে ঘৃণা করো, তা আমরা জানি। কিন্তু তোমরা তো আমাদের এদিককার 
দেশগুলোর অবস্থা জানো না! সে যাই হোক, তোমার মুগ্ডু কাটার কথা আমি 
এমনিই রাগের মাথায় বলে ফেলেছি। তুমি আমাদের বলো বা না-ই বলো, আমরা 
তোমার কোনওই ক্ষতি করব না। তবু আমি কাতরভাবে তোমার সাহায্য প্রার্থনা 
করছি। আমাদের দল এখন এমন অবস্থায় রয়েছে, প্রচুর টাকা ও অস্ত্রশস্ত্র না পেলে 


মিশর রহস্য ২৪৯ 


আমরা আর কাজ চালাতে পারব না! সেইজন্যেই মুফতি মহম্মদের উইলের ওপর 
আমরা এত আশা রেখেছি!” 

কাকাবাব্‌ হানি আলকাদির কাধ ধরে বললেন, “ওঠো, চেয়ারে বোসো! শোনো, 
তোমাকে আমার বেশ পছন্দ হয়েছে। তোমাকে আমি খোলাখুলি বলছি, 
মহম্মদ শেষ উইল করেছিলেন কি না, তা আমি জানি না। সত্যিই জানি না!» 

“মিঃ রায়চৌধুরী, তোমাকে আমি বিশ্বাস করছি। তা হলে বলো, ছবিতে এঁকে 
একে উনি কী বুঝিয়েছিলেন?” 

“সেটা বলতে পারো এক ধরনের ছেলেমানুষি। একজন সাতানব্বই বছরের 
বৃদ্ধের শেষ কৌতুক। সেটা জেনে তোমার বা আল মামুনের কোনওই লাভ হবে 
না। বরং আমার মতন যে-সব লোক ইতিহাসের ব্যাপারে কৌতুহলী, তাদেরই 
আগ্রহ হবে। মুফতি মহম্মদ আমাকে আদেশ করেছেন যে, সেটা আমি যাচাই করার 
আগে যেন কারুকে না বলি। সেটা যাচাই করার পর আমি তোমাকে বলব নিশ্চয়ই। 
কিন্তু তার আগে আমাকে তোমায় কয়েকটা _সাহাফ্য করতে হবে।” 

“কী সাহায্য বলো?” 

“আমাকে একটা পিরামিডের মধ্যে ঢুকতে হবে। হয়তো একটা সমাধি-কুয়োর 
মধ্যেও নামতে হতে পারে। এজন্য গাইড চাই, উট চাই, আর কিছু সরঞ্জাম চাই। 
তুমি যদি সে-সব ব্যবস্তা করে দাও, তা হলে আমি কথা দিচ্ছি, আমি যদি কোনও 
গুপ্ত সম্পদের সন্ধান জানতে পারি, তবে তা তোমাকেই আগে জানাব।” 

হানি আলকাদি ডান হাত বাড়িয়ে দিয়ে বলল, “ইটস্‌ আ ডিল! তুমি কবে রওনা 
হতে চাও বলো? কাল সকালে?” 

কাকাবাবু বললেন, “তার আগে দু'একটা কাজ আছে। মেমফিসে ডাগো আবদাল্লা 
নামে পুরনো একজন গাইডকে আমি চিনতাম। সে যদি বেচে থাকে, তাকে আমার 
দরকার হবে। আর হোটেল ওয়েসিস থেকে আমার ভাইপো সন্ত্রকেও আনাতে হবে 
এখানে । তাকে আমি একটা চিঠি লিখে দিচ্ছি, তুমি পৌছে দিতে পারবে?” 

হানি আলকাদি বলল, “তুমি এক্ষুনি চিঠি লেখো । দুস্ঘণ্টার মধ্যে পৌছে যাবে। 
ডাগো আবদাল্লাও বেশ বহাল তবিয়তেই বেঁচে আছে। তাকে আমি আনিয়ে দিচ্ছি।” 

তারপরই সে তার লোকজনদের হুকুম করল কাগজ আর কলম আনবার জন্য। 
সে-সব এসে গেলে কাকাবাবু চিঠি লিখতে শুরু করলেন। 


মেহের সতত, 

আমি ভাল আছি। এরা আমাকে বেশ যতে রেখেছে । হানি আলকাদি লোকটি 
মন্দ না, তার সঙ্গে আমার ভাব হয়ে গেছে। এরপর এখান থেকে আমরা একটা 
অভিযানে বেরুব, সেজন্য তোকে আসতে হবে এখানে । তোকে যা করতে হবে 
তা বলাছি। এই চিছি যে নিয়ে যাবে, সে কাল সকালে তোকে একটা উট ভাড়া 


২৫০ কাকাবাবুর অভিযান 


করে দেবে, সেই উটে চেপে তই মেমফিসে চলে আসবি । সেখানে স্টেপ পিরামিড 
আছে, চিনতে তোর অস্পুবিধে হবে না। অন্য পিরামিডের চেয়ে এর চেহারাটা 
একেবারেই আলাদা । এর বাইরের গা দিয়ে ধাপে ধাপে সিঁড়ির মতন উঠে গেছে। 
তই সেখানে এসে অপেক্চা করবি। এখানকার লোক তোকে গিয়ে লিয়ে আসবে। 
চিন্তার কিছু নেই। কাল সন্ধের মধ্যে দেখা হবে। 
ইতি-_ কাকাবাবৃ 
পুনশ্চ : সিদ্ধার্থকে সঙ্গে আনবার কোনওই দরকার নেই। ওকে বৃঝিয়ে বলবি । 
আমরা যে-কাজে যাচ্ছি, তাতে সরকারি লোকজনদের না জড়ানোই ভাল। মান্টোকে 
বলবি, আমি আর তিন-চারদিন পরে ওর সঙ্গে মিউজিয়ামে গিয়ে দেখা করব! 


ও ৮৮ 


বিমান বলল, “আরে সন্তু, তুই এত থাবড়াচ্ছিস কেন? কাকাবাবু তো চিঠিতে 
লিখেছেন সিম্ধার্থদাকে সঙ্জোে নিয়ে না যেতে। আমাদের কথা তো বারণ করেননি। 

সন্তু মুখ গোজ করে বলল, “যাই বলো বিমানদা, চিঠি পড়ে মনে হচ্ছে 
কাকাবাবু আমাকে একলাই যেতে বলেছেন। অন্য কারুর সাহায্য নেবার দরকার 
হলে তা নিশ্চয়ই জানাতেন।” 

বিমান বলল, “তুই কিছু বুঝিস না। বন্দী অবস্থায় কেউ অত কিছু লিখতে 
পারে? এ যে কাকাবাবু লিখেছেন না “এরা আমাকে খুব যত্তে রেখেছে”, তার 
মানে কী বুঝলি তোঃ দু'পাশে দু'জন লোক লাইট মেশিনগান নিয়ে দাড়িয়ে আছে!” 

রিনি বলল, “আমি তো যাবই! শুধু ছেলেরাই বুঝি এক.-একা আযাডভেপ্জার 
করবে!” 

বিমান বলল, “নিশ্চয়ই যাবি! আমি আথেন্স থেকে হুড়োহুড়ি করে চলে এলুম, 
তার আগেই দেখি যত সব কাণ্ড ঘটে গেছে। আমি থাকলে কি আর ওরা 

সিদ্ধার্থ জিজ্ঞেস করল, “তুমি থাকলে কী করতে, বিমান? শুনলেই তো যে 
তিনজন লোক এসেছিল, উইথ আর্মস। কাকাবাবু দুস্জনকে টিট করেছিলেন, কিন্তু 
থার্ড লোকটা ছিল সত্যিকারের টাফ।” 

বিমান বলল, “আমি থাকলে তাকে একখানা স্কোয়ার কাট ঝাড়তুম! জিজ্ঞেস 
করো না সন্ত্ুকে, সুন্দরবনে “খালি জাহাজের রহস্য” সমাধান করতে গিয়ে আমি 
কস্টা লোককে শায়েস্তা করেছিলুম।” 

সন্ত্রর এসব কথাবার্তা একদম পছন্দ হচ্ছে না। সে ছটফট করছে কখন বেরিয়ে 
পড়বে। 


মিশর রহসা ২৫১ 


আগের দিন কাকাবাবুকে ধরে নিয়ে যাবার পর সন্তু আর মান্টোসাহেব এক 
ঘণ্টার আগে ছাড়া পায়নি। দশ মিনিট পরে ওরা রিসেপশনে ফোন করেছিল, কেউ 
ররর নিযারর টিনার হররহাালিরারারা 

| 

মান্টোসাহেব একটু পরেই চলে গিয়েছিলেন, কিন্তু সন্তু চুপচাপ বসেছিল ঘরের 
মধ্যে। সেইরকমই ছিল কাকাবাবুর নির্দেশ। 

সন্ধেবেলা সিদ্ধার্থ এসে সব শ্রনে হতবাক। এরই মধ্যে কাকাবাবুকে গুম্‌ 
করেছে? দিনদুপুরে? সিদ্ধার্থ তক্ষুনি একটা হৈচৈ বাধিয়ে তুলতে চেয়েছিল, কিন্তু 
সন্তু তাকে নিষেধ করেছে। আগেকার অভিজ্ঞতা থেকে সে জানে যে, বিপদ দেখলে 
একেবারে ঘাবড়ে গেলে চলে না। কাকাবাবু বলে গেছেন কাল সকাল পর্যন্ত অপেক্ষা 
করতে। তার মধ্যে কোনও খবর না দিলে তারপর এখানকার গভর্নমেন্টকে জানাতে 
হবে। এখন চুপচাপ থাকাই ভাল। 

সিদ্ধার্থ সন্ত্রকে তখন নিজের বাড়িতে নিয়ে যেতে চেয়েছিল, তাতেও স্তর রাজি 
হয়নি। কাকাবাবু খবর পাঠাবেন এই হোটেলেই। এখানেই সন্তরকে অপেক্ষা করতে 
হবে। সিদ্ধার্থ বলেছিল, “তুমি রাত্তিরে এই হোটেলে একলা থাকবে? তা হতেই 
পারে না। আবার যদি হামলা হয়?” 

সে-সমস্যার সমাধান হয়ে গেল একটু পরেই। রাত আটটার সময় সেই হোটেলে 
এসে হাজির হয়ে গেল বিমান। আথেল্স থেকে সে অন্য একটা ফ্লাইট ধরে চলে 
এসেছে। ঠিক হল, বিমানই থাকবে সন্ত্ুর সঙ্জো এ হোটেল-ঘরে। 

প্রায় মাঝরাত্তিরে কাকাবাবুর চিঠি নিয়ে উপস্থিত হয়েছিল একজন লোক। 
মাঝবয়েসি, মোটাসোটা গোলগাল ধরনের চেহারা। মাথাভর্তি চকচকে টাক। দেখলে 
বিপ্লবী বলে মনেই হয় না। 

ভদ্রলোক বললেন, তিনি একটি কুরিয়ার সার্ভিস এজেল্সির লোক। তার এক 
মকেল এই জরুরি চিঠি পাঠিয়েছে, এবং তাকে বলা হয়েছে কাল সকালে একটা 
উট ভাড়া করে দেবার ব্যবস্থা করে দিতে। কাল ঠিক সাড়ে এগারোটায় উট তৈরি 
থাকবে স্ফিংকসের সামনে। এদিককার পার্টি যেন বাসে করে সেখানে ঠিক সময়ে 
পৌঁছে যায়। 

বিমান সেই লোকটিকে জিজ্ঞেস করেছিল, “আপনার মক্ধেল কে? কোথা 
থেকে এই চিঠিটা এসেছে?” 

ভদ্রলোক হেসে বলেছিলেন, “তা বলা যাবে না। বিজনেস সিক্রেট । গুড নাইট!” 

চিঠি পড়েই সন্ত্র ঠিক করেছিল সে একাই যাবে। কিন্তু বিমান ঝামেলা বাধাল। 
সন্তুকে সে কিছুতেই একা ছাড়বে না। তা ছাড়া সে নিজেও আ্যাডভেশ্কার করতে 
চায়। রিনিরও সেই একই আবদার। 

সন্ত্র অনেকবার আপত্তি করার পর বিমান বলল, “আচ্ছা, ঠিক আছে! তুই 

উটের পিঠে চেপে মেমফিস যাবি, আমরা বুঝি আর একটা উট ভাড়া করে তোর 
পাশাপাশি যেতে পারি না! অন্য টুরিস্টরা যাবে না? যে-কেউ ইচ্ছে করলে 
মেমফিসের পিরামিড দেখতে যেতে পারে।” 

শেষ পর্যন্ত তাই ঠিক হল। স্ফিংকসের কাছে এসে সন্তু তার জন্য নির্দিষ্ট উটে 
চাপল, বিমান আর রিনি বসল আর-একটা ভাড়া-করা উটে। 

স্ফিংকস আর কাছাকাছি পিরামিডগুলোতে সকালবেলাতেই অনেক টুরিস্ট এসেছে। 
সন্ত্র সতৃম্মভাবে একবার স্ফিংকসের দিকে তাকাল। তার ভাল করে দেখা হল না। 

বিমান বলল, “জানিস সন্তু, সন্ধেবেলা এখানে সনে-লুমিয়ের হয়। আলোর 
খেলাতে পুরনো মিশরের ইতিহাস দেখতে পাওয়া যায়।” 

রিনি বলল, “আমাদের দিল্লিতে লালকেন্লায় যে-রকম আছে?” 

সন্তুর এসব কথায় মন লাগছে না। সে খালি ভাবছে, কখন কাকাবাবুর কাছে 
পৌছবে। সে শুনেছে, আরব গেরিলারা মানুষ খুন করতে একটুও দ্বিধা করে না। 

উটের পিঠে চাপার অভিজ্ঞতাও সন্তুর এই প্রথম। সমস্ত শরীরটা দোলে। সামনে 
ধূধু করছে মরুভূমি। সন্তুর হঠাৎ যেন সব ব্যাপারটাই অবিশ্বাস্য মনে হল। সে স্বপ্ন 
দেখছে না তো? সত্যিই কি সে উটের পিঠে চেপে মরুভূমি পার হচ্ছে? 

মনে পড়ে গেল রবীন্দ্রনাথের কবিতা : 

চরণতলে বিশাল মরু দিগন্তে বিলীন! 

পাশ থেকে বিমান বলল, “দেখবি কাল গায়ে কীরকম ব্যথা হয়। তখন উটে 
চড়ার মজাটা টের পাবি। বিছানায় শোবার বদলে সারা রাত ইচ্ছে করবে দাড়িয়ে 
থাকতে।” 

রিনি জিন্সেস করল, “আমরা কি আজই ফিরে আসব?” 

বিমান বলল, “এই রে, এরই মধ্যে ফেরার চিন্তা? চল্‌ তা হলে এক্ষুনি তোকে 
ফিরিয়ে দিয়ে আসি।” 

রিনি বলল, “মোটেই না! আমি সে-কথা বলছি না। আমি বলছি, পৌঁছতে 
কতক্ষণ লাগবে?” 

বিমান বলল, “দুস্ঘন্টাও লাগতে পারে, আবার সারাদিনও লেগে যেতে পারে! 
উটের যেরকম মেজাজ মর্জি হবে।” 

রিনি জিজ্ঞেস করল, বর রগ নদ না রানির হালি 
মুখে রয়েছিস সকাল থেকে...” 

সপরিজওনপৃকব্্রিলিন কত এ হুলালিরলৃনে 
ভুলে গেছে। তারপর থেকেই সন্তুর আর কথা বলার ইচ্ছে নেই রিনির সঙ্জো। 

সন্তুর উটটা যে চালাচ্ছে, তার বয়েস প্রায় সন্ত্ররই সমান। সে দু”চারটে ইংরিজি 
শব্দ মোটে জানে। সন্ত কিছু জিজ্ঞেস করলে “ইয়েস মাস্টার, নো মাস্টার” বলে। 

ওদের দুটো উট ছাড়া আর কোনও টুরিস্ট যাচ্ছে না উটের পিঠে চেপে । অসহ্য 
গরম, রোদ একেবারে গনগন করছে। এত গরমেও কিন্তু একটুও ঘাম হয় না। 

মাত্র আধ ঘণ্টা চলার পরেই মনে হল দূর থেকে একটা বিশাল কালো রঙের 
ধোয়ার কুগডলী তেড়ে আসছে ওদের দিকে। বিমান টেচিয়ে বলল, “এই রে, 
সর্বনাশ, ঝড় আসছে!” 

সন্তুর উট-চালক মুখ ঘুরিয়ে বলল, “নো আ্যাফেড মাস্টার! নো ডেঞ্জার!” 

দু'জন চালকই তাদের দুটো উটকে বসিয়ে দিল মাটিতে। সন্তুরা নেমে পড়ল 
চটপট। সবাই মিলে উটের পিঠের আড়ালে বসল। বিমান বলল, “ঝড়ের ধুলো 
একদিক থেকে আসে তো, তাই একটু আড়ালে বসলেই গায়ে কিছু লাগে না!” 

সন্তু জিজ্ঞেস করল, “ঘূর্ণিঝড় হয় না?” 

বিমান বলল, “তাও হয় মাঝে-মাঝে। তখন উপুড় হয়ে শুয়ে মুখ গুঁজে 
থাকতে হয় আর কান ঢাকা দিতে হয়।” 

রিনি বলল, “কী দারুণ লাগছে! ঠিক সিনেমার মতন। আজই ফিরে গিয়ে মাকে 
একটা চিঠি লিখব।” 

বিমান বলল, “তুই এখনও ভাবছিস আজই ফিরবি? মেমফিসে তোকে একটা 
রেস্ট হাউসে রেখে আমি আর স্তর যাব কাকাবাবুর কাছে।” 

রিনি বলল, “আহা-হা, অত শস্তা নয়। আমিও যাব তোমাদের সঙ্তো!” 

এর পরেই মাথার ওপর দিয়ে ঝড় এসে গেল। অন্ধকার হয়ে গেল চারদিক, 
কিছুই আর দেখা যায় না। সেই প্রচণ্ড শনশন শব্দ। ওরা কান ঢেকে মুখ নিচু 
করে রইল, আর কথা বলারও উপায় নেই। 

সেই ঝড় যেন আর থামতেই চায় না। কতক্ষণ যে চলল তার ঠিক নেই। উট 
দুটো মাঝে-মাঝে ভ-র-র-র- ভ-র-র-র করে জোরে নিশ্বাস ফেলছে, শুধু সেই 
শব্দ ঝড়ের শব্দ ছাপিয়েও শোনা যায়। 

যেমন হঠাৎ এসেছিল, তেমনই হঠাৎ ঝড় শেষ হয়ে গেল এক সময়। আকাশ 
একেবারে পরিষ্কার। 

সন্তু উঠে দাড়িয়ে একটা অদ্ভূত দৃশ্য দেখল। আগে মরুভূমিটা ছিল সমতল। এখন 
কাছাকাছি অনেকগুলো বালির পাহাড় তৈরি হল্মস গেছে। বেশি দূর পর্যন্ত আর দেখা 
যায় না। 

বিমান বলল, “ঝড় হয়ে যাবার এই আর এক মুশকিল। এই সব স্যান্ড ডিউনস 
পার হতে উটগুলোর বেশি সময় লাগে।” 

আবার ওরা চেপে বসল উটের পিঠে । আর কোনও ঘটনা ঘটল না। প্রায় দুস্ণ্টা 
ধরে একঘেয়ে যাত্রা। তারপর দুরে দেখা গেল কয়েকটি পিরামিডের চূড়া, আর 
মেমফিস শহরের চিহ্র। 

বিমান বলল, “জানিস সন্ত, এই মেমফিস ছিল মিশরের প্রাচীন রাজধানী। সে 

প্রায় পাচ হাজার বছর আগেকার কথা। তখনও আমাদের দেশে আর্য-সভ্যতার 
জন্ম হয়নি।” 
কোথায়? এ তো, এঁ যে! সত্যি দেখলেই চেনা যায়।” 

রিনি বলল, “এ পিরামিডটার ছবি অনেক বইতে দেখেছি। আচ্ছা বিমানদা, 
বেশির ভাগ বইতে এ পিরামিডটার ছবিই দেয় কেন? আরও তো কত পিরামিড 
রয়েছে।” 

বিমান বলল, “কারণ এই পিরামিডটাই সবচেয়ে প্রাচীন। একেবারে প্রথম তৈরি 
করা হয়েছিল।” 

সন্ত্র উটওয়ালাকে এ পিরামিডের দিকে যেতে বলল। 

স্টেপ পিরামিডের গায়ে ধাপে-ধাপে খাজ কাটা আছে। দূর থেকে সিড়ির মতন 
দেখালেও কাছে এলে বোঝা যায় ধাপগুলো অনেক উচু উচুতে। সহজে বেয়ে ওঠার 
উপায় নেই। 

ওরা উট থেকে নেমে দাড়াল। সেখানে আর কোনও লোক নেই। 

উটওয়ালা দু'জন বলল, “গাইড কল মাস্টার? ফিফটি পিয়াস্তা! মি গিভ ফিফটি 
পিয়াস্তা!” 

সন্ত্র বলল, “না, গাইডের দরকার নেই। আমাকে এখানে অপেক্ষা করতে হবে।” 

রিনি বলল, “বাবা রে, একটাও মানুষজন নেই। আমাদের যদি এখানে মেরে 
পুতে রাখে, কেউ টেরও পাবে না।” 

এতক্ষণ বাদে সন্তু রিনিকে বলল, “অতই যদি ভয়, তা হলে কে আসতে 
বলেছিল তোকে 2” 

রিনি বলল, “বেশ করেছি!” 

তারপর সে ছোট্ট একটা ক্যামেরা বার করে ছবি তুলতে লাগল। 
না।” 

সন্ত বলল, “হ্যা, জেনুইন। তা ছাড়া এখানে আর কে বাংলাতে চিঠি লিখবে?” 

খানিকবাদে দূর থেকে একটা জিপ আসতে দেখা গেল। 

সন্ত বলল, “এ আসছে!” 

রিনি বলল, “মরুভূমিতে যদি জিপগাড়ি চলে, ভারা িটারিজারার 
কী? আমার বিচ্ছিরি লেগেছে!” 

জিপটা কাছে এসে থামতেই তার থেকে একজন বলশালী লোক নামল। লোকটি 
যত না লম্বা, তার চেয়ে বেশি চওড়া। 

সে প্রথমেই সন্ত্রর দিকে তাকিয়ে জিজ্ঞেস করল, “সোন্টু? সোন্টু? মি ডাগো 
আবদাল্লা। মি কাম ফ্ুূম রায়চৌধুরী। ইউ কাম উইথ মি!” 

বিমান বলল, “ তোমার কাছে রায়চৌধুরীর কোনও চিঠি আছে?” 

ডাগো আবদাল্লা মাথা নেড়ে জানাল, না। 

বিমান বলল, “তা হলে আমরা কী করে বিশ্বাস করব!” 

আচমকা যে-রকম মরুভূমিতে ঝড় উঠেছিল, ঠিক সেইরকমভাবে আচমকা 
একটা সাঙ্ঘাতিক কাণ্ড ঘটল। 

স্টেপ পিরামিডের আড়াল থেকে খুব জোরে ছুটে এল একটা স্টেশন ওয়াগন। 
বিকট শব্দ করে সেটা ব্রেক কষল ডাগো আবদাল্লার ঠিক পেছনে । চাপা পড়বার 
ভয়ে ডাগো একটা লাফ দিয়ে ঝাপিয়ে পড়ল পাশের দিকে। 

গাড়ি থেকে টপটপ করে নেমে পড়ল চারজন লোক । তাদের প্রত্যেকের হাতে 
রাইফেল। তাদের মধ্যে একজন অতিকায় চেহারার লোক প্রায় এক হাতেই সন্তুকে 
একটা বেড়ালছানার মতন উঁচুতে তুলে নিয়ে গিয়ে ছুঁড়ে দিল গাড়ির মধ্যে । 

রিনি ভয়ে চিৎকার করে উঠল। 

একজন লোক বিমানের দিকে ফিরে বলল, “ইউ গো ব্যাক।” 

আর-একজন লোক মাটিতে পড়ে থাকা ডাগো আবদাল্লার পিঠের ওপর নিজের 
বুটজুতোসুদ্ধু পা তুলে দিয়েছে। কর্কশ গলায় সে বলল, “হেই ডাগো, ইউ ওয়ান্ট 
টু ভাই?” 

রাগে, অপমানে ডাগো আবদাল্লার মুখখানা অদ্ভুত হয়ে গেছে। মানুষটার অতবড় 
চেহারা, কিন্তু চারখানা রাইফেলের বিরুদ্ধে সে কী করবে। ডাগো যে জিপে এসেছে, 
তাতে রয়েছে শুধু একজন ড্রাইভার। তার দিকেও একজন রাইফেল উচিয়ে আছে। 

ডাগোর পিঠে যে পা তুলে আছে, সে আবার জিজ্ঞেস করল, “ডাগো, তুই 
মরতে চাস? আমি ঠিক পাচ গুণ্ব!” 

ডাগো ফিসফিস করে বলল, “নো, এফেন্দি!” 

লোকটি পাস্টা সরিয়ে নিয়ে পকেট থেকে একটা কাগজ বার করল। সেটা 
ডাগোর মুখের সামনে ছুঁড়ে দিয়ে বলল, “এটা তোর মালিককে দিবি! বলবি, বারো 
ঘণ্টার মধ্যে উত্তর চাই!” 

ডাগো আন্তে-আস্তে মাটি থেকে উঠল। দুটো রাইফেল তাক করা রয়েছে তার 
দিকে। চিঠিটা হাতে নিয়ে সে আস্তে আন্তে হেটে গিয়ে জিপে উঠল। 

একজন হুকুম দিল, “স্টার্ট!” 

জিপটা চলতে শুরু করার পরেও কিছুক্ষণ রাইফেলের নল তোলা রইল সেদিকে! 

জিপটা চোখের আড়ালে চলে যাবার পর ওরা বিমান আর রিনির দিকে ফিরল। 
রিনি মুখে হাত চাপা দিয়ে আছে, তার সারা শরীর কাপছে। বিমান তাকিয়ে আছে 
অসহায়ভাবে। সন্তরকে নেবার জন্য দুটো দলের লোক এসেছে। এর মধ্যে কারা 
যে কোন দলের, তা সে বুঝতে পারছে না। তার নিজেরও কিছুই করার নেই। 
সুন্দরবনের ডাকাতদের সঙ্ভো লড়াই করা আর আরব গেরিলাদের সঙ্জো লড়াই 


২৫৬ কাকাবাবুর আজ্িযান 


করা তো এক কথা নয়। এরা প্লেন ধবংস করে, ডিনামাইট দিয়ে গোটা বাড়ি উড়িয়ে 
দেয়। ] 

রাইফেলের নল দোলাতে দোলাতে একজন বলল, “গেট গোয়িং! গেট 

রিনির হাত ধরে বিমান এক পা এক পা করে পিছিয়ে গেল। ওদের উটওয়ালা 
ততক্ষণে তার উটটাকে বসিয়ে ফেলেছে। বিমান রিনিকে নিয়ে চেপে বসল উটের 
পিঠে। 

ওদের একজন এবার একারণেই আকাশের দিকে রাইফেল তুলে একবার ট্রিগার 
টিপল। সেই আওয়াজে উট দুটোই দৌড় দিল তড়বড়িয়ে। 

স্টেশান ওয়াগনটা সন্রকে নিয়ে চলে গেল উল্টো দিকে। 


ওদিকে হানি আলকাদি কাকাবাবুর অভিযানের সব বন্দোবস্ত করে ফেলেছে। 
উটের বদলে কাকাবাবু যাবেন গাড়িতে, তাতে সময় বাচবে। হানি আলকাদিও যাবে 
অন্য একটি গাড়িতে । কাকাবাবৃর সঙ্জো তার শর্ত হয়েছে যে, হানি আলকাদি তার 
দলবল নিয়ে অপেক্ষা করবে গিজাতে। সেখান থেকে সে আর এগুতে পারবে না। 
কাকাবাবুর সঙ্গে শুধু যাবে সন্তু আর ডাগো আবদাল্লা। কাকাবাবু যদি চার ঘণ্টার 
মধ্যে ফিরে না আসেন, তা হলে হানি আলকাদি তার খোজ নিতে যাবেন। 

সকাল থেকে বিকেল পর্যন্ত কাকাবাবু একাই কাটিয়েছেন। হানি আলকাদির দেখা 
পাওয়া যায়নি। অন্য লোকজনও বিশেষ কেউ ছিল না-মনে হয়। সন্ধের দিকে এক- 
এক করে সব আসতে লাগল। এরা বিপ্লবী হলেও দিনের বেলায় নিশ্চয়ই অন্য 
কাজ করে। 

অন্ধকার হয়ে আসার পর কয়েকটা মশাল জ্বালা হল চত্বরে। কাকাবাবু বাইরেই 
চেয়ার পেতে বসেছিলেন, এক সময় সেখানে হাতে একটা মশাল নিয়ে উপস্থিত 
হল হানি আলকাদি। আজ তাকে আরও সুন্দর দেখাচ্ছে। জলপাই-সবৃজ রঙের 
পোশাক পরা, মাথার চুলে একটা রিবন বাধা। চোখ দুটো একেবারে ঝকঝক 
করছে। 

হাসিমুখে সে বলল, “হ্যালো, প্রফেসার! হাউ আর ইউ দিস ইভনিং? 

কাকাবাবুও হেসে জিজ্ঞেস করলেন, তোমরা অনেকেই আমাকে প্রফেসার 
বলো কেন? আমি তো কখনও কোনও কলেজে পড়াইনি!” 

হানি আলকাদি বলল, “ওঃ হো! আসলে ব্যাপারটা: হচ্ছে, আমাদের এখানে: 
অনেক কলেজেই আগে ইন্ডিয়ান প্রফেসাররা পড়াতেন। সেইজন্য কোনও 
ডিগনিফাইড চেহারার ইন্ডিয়ান দেখলেই আমাদের প্রফেসার মনে হয়। যাই হোক, 
তুমি একা-একা বিরস্ত হয়ে যাওনি তো? বাইরে বসে আকাশের রং-ফেরা 
দেখছিলে?” 

“সূর্যাস্তের সময় এখানকার আকাশ সত্যি বড় অপূর্ব দেখায়। দুপুরে একবার 
ঝড় উঠেছিল, তারপর আকাশ আবার ঝকঝকে পরিষ্কার হয়ে গেল!” 

“মিঃ রায়চৌধুরী, একটা কথা বলতে পারেন? পৃথিবীর থেকে আকাশের রং 
আমার বেশি সুন্দর লাগে। আকাশে নীল, সাদা, লাল, সোনালি, রূপোলি, কালো 
সব রং-ই দেখা যায়। কিন্তু সবৃজ রং কখনও দেখা যায় না কেন? আমি প্রায়ই 
এ কথাটা ভাবি।” 

. কাকাবাবু জোরে হেসে ফেললেন, তারপর বললেন, “তোমাকে দেখার আগে 
তোমার সম্পর্কে কত কথাই শুনেছিলাম । তুমি নাকি সাঙ্ঘাতিক এক বিপ্লবী, ভয়ঙ্কর 
নিষ্ঠুর। এখন তো দেখছি তুমি একটি স্বপ্ল-দেখা নরম স্বভাবের যুবক।” 

হানি আলকাদি একটু লজ্জা পেয়ে বলল, “যারা ভবিষ্যতের স্বপ্ন দেখতে জানে 
না, তারা কী করে বিপ্লবী হবে?” 

তারপর হাতঘড়ি দেখে বলল, “ইয়োর নেফিউ শুড বি হিয়ার এনি মিনিট। তুমি 
কি আজ রাত্তিরেই বেরিয়ে পড়তে চাও £” 

কাকাবাবু বললেন, “যতটা এগিয়ে থাকা যায়, ততটাই ভাল। কাল ভোর 
থেকে কাজ শুরু করা যেতে পারে।” 

মশালটা বালিতে গেথে হানি আলকাদি একটা চেয়ার টেনে নিয়ে বসল। একটা 
সিগারেট ধরিয়ে বলল, “মুফতি মহম্মদ ছবির উইলে কী লিখে গেছেন, তা জানার 
জন্য আমার খুবই কৌতুহল হচ্ছে। তুমি তা বলবে না, না?” 

কাকাবাবু মাথা নেড়ে বললেন, “আর একটু ধৈর্য ধরো!” 

এই সময় গাড়ির শব্দ হতেই দু*জনে উৎকর্ণ হয়ে উঠল। 

গাড়িটা থামতেই ডাগো আবদাল্লা ছুটে এল ওদের দিকে। তারপর হাটু গেড়ে 
বসে হাউহাউ করে কেঁদে ফেলল। 

অতবড় চেহারার একটি লোককে শিশুর মতন কাদতে দেখে কাকাবাবু প্রথমে 
অবাক হলেও সঙ্গো-সঙ্গে বুঝে গেলেন কী ঘটেছে। 

হানি আলকাদি প্রায় লাফিয়ে উঠে তীব্র গলায় জিজ্ঞেস করল, “কী হয়েছে? 
ছেলেটাকে আনিসনি?” 

ডাগো আবদাল্লা বলল, “আমাকে যা খুশি শান্তি দাও, এফেন্দি! আমার চোখের 
সামনে থেকে ছেলেটাকে কেড়ে নিয়ে গেল। আমি কিছুই করতে পারিনি। ওদের 
চারটে রাইফেল ছিল।” 

হানি আলকাদি চিৎকার করে বলল, “বেওকৃফ, আগে বল, কারা নিয়ে 
গেছে! তুই তাদের চিনেছিস? কাদের এত সাহস যে, আমার লোকের ওপর হাত 
দেয়?” 

ডাগো আবদাল্লা বলল, “হ্যা চিনি, এফেন্দি। ওরাও আমাকে চিনেছে। আমার 
নাম ধরে ডাকল । ওরা আল মামুনের লোক!” 


কাকাবাবু-_-১৭ 


২৫৮ কাকাবাবুর আভিযান 


হানি আলকাদির সুন্দর মুখখানা এবারে রাগে একেবারে হিংম্ব হয়ে উঠল সে 
ডাগো আবদাল্লার চুলের মুঠি ধরে বলল, “সেই কুঁকুরটা তোর সামনে থেকে 
ছেলেটাকে নিয়ে গেল, তুই বেঁচে ফিরে এলি? ওদের একটাকেও তুই খতম 
করেছিস? আল মামুন! আজ আমি ওকে শেষ করে দেব। নিজের হাতে ওকে 
একটু-একটু করে কাটব!” 

ডাগোকে ছেড়ে দিয়ে হানি আলকাদি হাততালি দিয়ে নিজের লোকদের ডাকতে 
লাগল। 

ডাগো বলল, “একটা চিঠি দিয়েছে। বলেছে, বারো ঘণ্টার মধ্যে উত্তর চাই।” 

কাকাবাবু আরবি ভাষা মোটামুটি জানেন। ওদের কথাবার্তা প্রায় সবটাই বুঝতে 
পারছিলেন। এবারে হাত বাড়িয়ে বললেন, “ দেখি চিঠিটা ।” 

চিঠিখানা কাকাবাবুকে উদ্দেশ করে লেখা নয়। লিখেছে হানি আলকাদিকে। চিঠিটা 
এই রকম : 

আল মামুন নিজে হানি আলকাদির মতন একজন নগণ্য, নির্বোধ লোককে চিঠি 
লেখার যোগ্য মনে করে না। আল মামুন তার দলের একজন লোক মারফত 
জানাচ্ছে যে, মিঃ রাজা রায়চৌধুরীকে বন্দী করে রাখার কোনও অধিকার হানি 
আলকাদির নেই। মিঃ রাজা রায়চৌধুরী আল মামুনের লোক। আল মামুনের কাছেই 
তাকে ফিরিয়ে দিতে হবে। মুফতি মহম্মদের উত্তরাধিকারী আল মামুন, তার 
কথা সবাই মান্য করবে। যে আল মামুনের অবাধ্য হবে, সে শান্তি পাবে। হানি 
আলকাদি যদি ১২ ঘণ্টার মধ্যে আল মামুনের আদেশ না" পালন করে, তা হলে 
সে কঠিন শান্তি পাবে মিঃ রাজা রায়চৌধুরীকে যেন জানিয়ে দেওয়া হয় যে, ১২ 
ঘণ্টা পার হলে তার ভাইপো খুন হবে, তার মৃতদেহ কেউ খুঁজে পাবে না। নির্বোধ 
হানি আলকাদি যেন আরও বেশি নির্বোধের মতন কাজ না করে। 

চিঠিটা পড়ার সময় কাকাবাবু কোনও উত্তেজনার চিহণ দেখালেন না। শান্তভাবে 
চিঠিটা এগিয়ে দিলেন হানি আলকাদির দিকে। 

হানি আলকাদি চিঠিটা পড়তে পড়তে যেন লাফাতে লাগল। পড়া হয়ে গেলে 
কাগজটা গোল্লা পাকিয়ে মাটিতে ছুঁড়ে ফেলে দিয়ে তার ওপরে লাথি কষাল 
কয়েকটা । সেই সঙ্গো সঙ্গো বলতে লাগল, “একটা আলুর বস্তার ইদুর! বাধা কপির 
পোকা! নর্দমমার আরশোলা এ আল মামুনটাকে আমি টিপে মেরে ফেলব! আজ 
রাতে আমার ফোর্স নিয়ে গিয়ে এ বাদরের গায়ের উকুনটাকে আমি সবংশে শেষ 
করব।” 

কাকাবাবু গল্ভীর গলায় বললেন, “হানি আলকাদি, এখন চ্যাচিমেচি করার সময় 
নয়, আমি তোমার সঙ্জো কয়েকটা কথা বলতে চাই।” 

হানি আলকাদি এগিয়ে আসতে-আসতে বলল, “তুমি চিন্তা কোরো না, 
রায়চৌধুরী, হানি আলকাদি যখন রেগে গেছে, তখন আল মামুন আজই খতম্‌ হবে। 


মিশর রহস্য ২৫৯ 


মরুভূমিতে বালি আজ আল মামুনের রম্ত শুষবে! বাজপাখিরা আল মামুনের 
হৃহুপিগু ছিড়ে খাবে।” 

কোমর থেকে সে এমনভাবে রিভলভার বার করল, যেন আল মামুন তার 
সামনেই দাড়িয়ে আছে, এক্ষুনি সে গুলি করবে। 

এর মধ্যে অনেক লোক জড়ো হয়ে গেছে চারপাশে । তারা ডাগো আবদাল্লার 
কাছ থেকে ঘটনাটা শুনছে। 
আমি ব্যবসায়ী বলেই জানতাম। কিন্তু তারও কি তোমার মতন দল আছে নাকি? 
সে এত রাইফেলধারী পেল কোথায়?” 

“আছে একটা ছোট দল। সে এমন কিছু না। আমার দলে হাজার-হাজার 
লোক আছে। ওকে আমরা, এই দ্যাখো, এইরকমভাবে একটা মুর্গির মতন জবাই 
করব!” 

“তোমাদের দু্দলের কি আগে থেকেই ঝগড়া ছিল?” 

“ওর দলকে আমরা প্রাহ্ই করি না। ওর দল ধর্মীয় গৌড়ামি ছড়াতে চায়, 
আর আমার দল চায় দেশের সব মানুষের উন্নতি। 

“এর আগে আমরা ওদের নিয়ে মাথা ঘামাইনি, কিন্তু আল মামুনের দল যদি 
আমার পথে বাধা সৃষ্টি করে, তা হলে আমি ওদের শেষ করে দেব। মুফতি 
মহম্মদের উত্তরাধিকারী ওকে কে করেছে? আমিই মুফতি মহম্মদের আসল 
উত্তরাধিকারী ।” 

“আল মামুন বুদ্ধিমান লোক। আমার ভাইপো সন্ত্ুকে সে কোথায় লুকিয়ে 
রেখেছে, তুমি কী করে খুঁজে বার করবে?” 

“আমার হাত ছাড়িয়ে পালাবার ক্ষমতা আছে আল মামুনের? আমি আগে ওর 
মাথার খুলিটা গুঁড়ো করে দেব!” 

“তার আগেই যদি ওরা সন্তুকে মেরে ফেলে?” 

“তুমি অযথা চিন্তা কোরো না, রায়চৌধুরী...” 

“হ্যা, চিন্তা আমাকে করতেই হবে। তোমাদের দুস্দলের ঝগড়ার মধ্যে আমি 
জড়িয়ে পড়তে চাই না। আল মামুন মাত্র বারো ঘণ্টা সময় দিয়েছে! তার শর্ত মেনে 
নেওয়া ছাড়া উপায় নেই!” 

“আযা? কী বলছ তুমি? এ শয়তানের দাতের ময়লাটা ভয় দেখালেই আমরা 
ভয় পেয়ে যাব? তা হতেই পারে না! 

“মাত্র বারো ঘন্টা সময়। এর মধ্যেই সন্ত্রকে আমি ফেরত চাই। কোনও ঝুঁকি 
নেওয়া আমার পক্ষে সম্ভব নয়। শোনো, আমি দুটো উপায় ভেবেছি। এক হচ্ছে 
আমাকে ফেরত পাঠানো। আল মামুন তার চিঠিতে শুধু আমাকেই ফেরত দিতে 
বলেছে। তুমি আমাকে ছেড়ে দাও!” 


২৬০ কাকাবারুর অভিযান 


“মিঃ রায়চৌধুরী, তোমাকে আমি সাহসী মানুষ বলে ভেবেছিলুম। আল মামুনের 
হুমকি তুমি মেনে নেবে? তুমি কি ওর ক্রীতদাস? তোমাকে ও হাফ মিলিয়ান ইন্ডিয়ান 
টাকা দিতে চেয়েছিল, তুমি তা নাওনি, সে খবরও আমি জানি!” 

“শোনো হানি আলকাদি। এঁ সন্তু ছেলেটাকে আমি বড্ড ভালবাসি। এর 
কোনও ক্ষতি হলে আমি কিছুতেই সহ্য করতে পারব না। তোমার দলের এত 
শত্তি, তবু তোমারা আমার ভাইপোকে এখানে আনার ব্যবস্থা করতে পারলে 
না, মাঝপথ থেকে ওরা ছিনিয়ে নিয়ে গেল। ওকে বাচাবার জন্য আমাকে 
ফিরে যেতে হবে।” 

“যদি আমরা তোমাকে না ছাড়ি? আল মামুনের হুকুম আমি কিছুতেই মানব 
না!” 
আলকাদি, তোমাকে দেখে আমি যা বুঝেছি, তুমি বীর, তুমি লড়াই করতে ভালবাস, 
কিন্তু কোনও ছোট ছেলেকে নিশ্চয়ই তৃমি কোনওদিন মারতে পারবে না! কিন্তু আল 
মামুন তা পারে।” 

“তুমি দুটো উপায়ের কথা বলছিলে। দ্বিতীয়টা কী?” 

“আল মামুনকে তুমি একটা চিঠি লেখো। সে যেমন তোমাকে ধমকিয়েছে আর 
গালাগালি দিয়েছে, সেই রকম তুমি যতখুশি ধমক আর গালাগালি দাও। সেই সঙ্গে 
লেখো যে, সন্ত্রকে আজ রাতের মধ্যেই এখানে ফেরত পাঠাতে হবে। মুফতি 
মহম্মদের শেষ ইচ্ছে যাচাই করতে গিয়ে যদি আমি কোনও ধন-সম্পদের সন্ধান 
পাই, তা হলে তুমি তার অর্ধেক আল মামুনকে দেবে! তুমি আরব যোদ্ধা, তোমার 
কথার দাম আছে। তুমি কথা দিলে নিশ্চয়ই তা রাখবে!” 

“অসম্ভব! অসম্ভব! অসম্ভব! মুফতি মহম্মদ বিপ্লবী নেতা ছিলেন। বিপ্লবী দলের 
জন্যই তিনি টাকাপয়সা সংগ্রহ করেছিলেন। তার সেইসব জিনিস এখানকার বিপ্লবী 
দলই পাবে। আল মামুনটা কে? একটা অর্থলোভী শয়তান!” 

“হয়তো টাকাপয়সা কিছুই নেই। তোমরা এমনি-এমনি ঝগড়া করছ!” 

“নিশ্চয়ই আছে। থাকতে বাধ্য!” 

“শোনো, আমার সাহায্য যদি চাও, তা হলে আমার কথা মানতেই হবে! তুমি 
কি এটা বোঝোনি যে, আমি যদি নিজে থেকে বলতে না চাই, তা হলে আমাকে 
খুন করে ফেললেও আমি মুখ খুলব না!” 

“আল মামুনকে টাকাপয়সার ভাগ দিলে আমার দলের লোকরা রেগে যাবে।” 

“দলের লোকদের বোঝাও! সন্ভ্রকে যদি বাচাতে না পারো, তা হলে তোমরা 
কিছুই পাবে না! সময় নষ্ট হয়ে যাচ্ছে। ডাগো আবদাল্লার হাতে এক্ষুনি চিঠি লিখে 
স্টেপ পিরামিডের কাছে পাঠাও!” 

হানি আলকাদির মুখখানা কুঁকড়ে গেছে। আল মামুনকে হত্যা করার বদলে তাকে 


মিশর রহস্য 


২৬১ 
টাকাপয়সার ভাগ দিতে হবে, এই ব্যাপারটা সে কিছুতেই মেনে নিতে পারছে না। 
তার মনের মধ্যে অসম্ভব কষ্ট হচ্ছে। 

কাকাবাবু তার পিঠে হাত দিয়ে বললেন, “শূন্যকে যদি দু্ভাগ করা যায়? মনে 
করো, মুফতি মহম্মদের ধনসম্পদ শূন্য। তার অর্ধেক আল মামুনকে দিতে তুমি 
আপত্তি করছ কেন?” 

হানি আলকাদি পাশ ফিরে তার দলের একজন লোককে বলল, “এই, চিঠি 
লেখার কাগজ আর কলম নিয়ে এসো।” 


ও ৯ ৯ 


সন্তুর মাথায় একটা ব্যান্ডেজ বাধা । তাকে ফিরিয়ে আনা হয়েছে রাত তিনটের 
সময়। আল মামুনের লোকেরা তাকে যখন গাড়ির মধ্যে ছুঁড়ে দিয়েছিল, তখন একটা 
লোহার রডে লেগে তার মাথা ফেটে যায়। মাথার চুল একেবারে ভিজে গিয়েছিল 
রন্তে। আল মামুনের লোকেরা তা দেখেও তার কোনও চিকিৎসার ব্যবস্থা করেনি। 
ডাগো আবদাল্লা তাকে এখানে ফিরি” আনবার পর হানি আলকাদি নিজে তার 
ক্ষতস্থান পরিষ্কার করে ওষুধ লাণিধে, ব্যান্ডেজ বেঁধে দিয়েছে। 

সন্তু কিন্তু বেশ চাঙ্াই আছে। এ আঘাতে সে একটুও কাবু হয়নি। কিংবা হলেও 
বাইরে তা প্রকাশ করছে না। বরং তার একটু আনন্দই হচ্ছে। দিল্লিতে পাজরায় 
গুলি খেয়ে কাকাবাবু কয়েকদিন ব্যান্ডেজ বেধে ছিলেন, এখন সেও অনেকটা 
কাকাবাবুর সমান সমান হল। 

ভোরের আলো ফোটার আগেই কাকাবাবু বেরিয়ে পড়েছেন সন্ত্ুকে নিয়ে। সঙ্জে 
ডাগো আবদাল্লা। সে-ই চালাচ্ছে গাড়ি। সন্ত্র সুস্থ আছে দেখে কাকাবাবু আর দেরি 
করতে চাননি। কাজটা তিনি যত তাড়াতাড়ি সম্ভব চুকিয়ে ফেলতে চান। 
পিরামিডের মধ্যে কী করে ঢুকতে হয়? তোর কি ধারণা যে, পিরামিডের গায়ে একটা 
দরজা থাকে আর সেই দরজা খুলে ভেতরে ঢোকা যায়?” 

এই ব্যাপারটা সন্তুর জানা নেই। দরজা না থাকলে ভেতরে ঢোকা যাবে কী করে? 

কাকাবাবু আবার জিজ্ধেস করলেন, “তোর কি ধারণা পিরামিডের ভেতরটা 
ফাঁপা? ভেতরে সব ঘর-টর আছে?” 

সন্তু আরও অবাক হয়ে গেল! ফাকা না হলে ভেতরে ঘর-টর থাকবে কী করে? 
অনেক ছবিতেই সে দেখেছে যে, পিরামিডের মধ্যে মন্ত-মন্ত হলঘরের মতন, তাতে 
অনেক জিনিসপত্র, মূর্তি, পাথরের কফিন ইত্যাদি থাকে। তা হলে কাকাবাবু এরকম 
বলছেন কেন? 

কাকাবাবু দুর্শদকে মাথা নেড়ে বললেন, “না রে, পিরামিডের গায়ে দরজা নেই। 


২৬২ কাকাবাবৃর আভিষান 


ভেতরটা ফাপাও নয়, ভেতরে ঘর-টর কিচ্ছু নেই। পিরামিডগুলো হচ্ছে সলিড 
পাথরের ব্রিভূজ।” 

সন্তু জিজ্রেস করল, “তা হলে রাজা-রানিদের কবর কোথায় থাকত?” 

“সেগুলো বেশির ভাগই মাটির নীচে। শুধু রাজা-রানিদের সমাধি নয়, তাদের 
ব্যবহার করা অনেক জিনিসপত্রও সেখানে থাকত। এমনকী খাট-বিছানা পর্যন্ত। 
অধিকাংশই সোনার। ক্রিয়োপেট্রার শোবার খাট, চটিজুতো পর্যন্ত সোনার তৈরি ছিল। 
এই সব মুল্যবান জিনিসপত্র যাতে চোরে চুরি করে নিয়ে না যেতে পারে, তাই 
এ সব সমাধিস্থানের ঢোকার পথটাও খুব গোপন রাখা হত। পিরামিডের গা হাতড়ে 
কেউ সারাজীবন খুজলেও ভেতরে ঢোকার পথ পাবে না।” 

“তাহলে সাহেবরা পিরামিডের ভেতরে ঢুকল কী করে?” 

“পিরামিডের ভেতরে না, পিরামিডের নীচে। অনেক দুরে একটা সুড়ঞ্গের মুখ 
থাকে। সেখান দিয়ে যেতে হয়। সাহেবরা এক-এক করে সেই সব সুড়জ্গের পথ 
খুজে বার করেছে। খুব কম্ট করে ঢুকতে হয়। স্যার ফ্রিণ্ডার্স পেন্টি নামে একজন 
ইংরেজ এই সব আবিষ্কারের জন্য বিখ্যাত। এক-একটা পিরামিডের তলায় গিয়ে 
তিনি. কত যে ধনরত্ব পেয়েছেন, তার ঠিক নেই। তবে স্যার ফ্রিণ্ডার্সও প্রথম দু'একটা 
সমাধিস্থানের ভেতরে ঢুকে দেখেছিলেন, তারও আগে চোরেরা অন্য দিক থেকে 
সুড়ঙ্গ কেটে এসে ভেতরে ঢুকেছিল। আমার ধারণা, মুফতি মহম্মদ এই স্যার 
ফ্রিপ্ডার্সের দলে গাইডের কাজ করতেন। উনি অনেকদিন সাহেবদের কাছে প্রথমে 
কাছে!” 

হ্যা। তারপর গাইডের কাজ ছেড়ে বিপ্লবী হলেন।” 
দামি-দামি জিনিস বিদেশে নিয়ে যাচ্ছে দেখে এ-দেশের অনেক লোক চটে 
গিয়েছিল। মুফতি মহম্মদ তো নিজের চোখেই দেখেছেন, সাহেবরা মিশরের সম্পদ 
লুট করছে। তাই তিনি বিপ্লবী দল গঠন করেছিলেন, এই সব আটকাবার জন্য। 
হয়তো তিনি নিজেও কোনও-কোনও সমাধিস্থান থেকে সোনাদানা তুলে নিয়ে গিয়ে 

“উনি ছবি এঁকে-একে সেই সব সোনা কোথায় লুকোলো আছে তাই বুঝিয়ে 
গেছেন, তাই না?” র 

“না রে, আমি মিথ্যে কথা বলি না। আমি সবাইকে বলেছি যে, মুফতি মহম্মদের 
শেষ ইচ্ছাপত্রে টাকা-পয়সা, সোনাদানার কথা কিছু নেই, তা সত্যিই। উনি সেসব 
কিছু জানিয়ে যাননি” 

ডাগো আবদাল্লা মুখ ফিরিয়ে বলল, “গির্জার বড় পিরামিড তো এসে গেছে, 
এফেন্দি। এবার কোন্‌. দিকে যাব?” 


মিশর রহস্য 


কাকাবাবু জিজ্ঞেস করলেন, “হানি আলকাদির গাড়ি কোথায়?” 

ডাগো বলল, “ওদের গাড়ি একটু আগেই পৌঁছে গেছে। সামনে থেমে আছে।” 

“ওদের এখানেই থেমে থাকতে বলো। তুমি ডান দিকে চলো।” 

আর কিছুক্ষণ বাদে আর-একটি মাঝারি আকারের পিরামিডের কাছে এসে 
কাকাবাবুর নির্দেশে গাড়ি থামল। 

গাড়ি থেকে নেমে কাকাবাবু চারদিকে তাকালেন। ধারেকাছে কোনও লোকজন 
দেখা যাচ্ছে না। তবে বালির ওপর একটা গাড়ির চাকার দাগ রয়েছে। হয়তো 
আগের দিন কোনও টুরিস্টের গাড়ি এসেছিল। 

কাকাবাবু বললেন, “ডাগো, আমি এই পিরামিডের নীচে যাব।” 

ডাগো কাকাবাবুর দিকে একদৃষ্টে চেয়ে রইল। করুণ হয়ে এল তার মুখখানা। 
আস্তে আস্তে বলল, “আপনি যাবেন, এফেন্দি?” 

কাকাবাবু হাসলেন। তারপর সন্তর দিকে ফিরে বললেন, “কেন ও এই 
কথা বলছে জানিস? আগেরবার যখন আমি ইজিপ্টে এসেছিলাম, তখন ডাগো সব 
সময় আমার সঙ্জো-সঙ্জো থাকত। ওকে নিয়ে আমি অনেক সমাধিতে নেমেছি। তখন 
আমার দুটো পাস্ই ভাল ছিল। ডাগো ভাবছে, এখন এই খোড়া পা নিয়ে আমি 
আর নীচে নামতে পারব না!” 

কাকাবাবু ডাগোকে বললেন, “তুমি সঙ্তো থাকলে আমি নিশ্চয়ই পারব। 
আগেরবার আমরা এর মধ্যে একসঙ্গে নেমেছিলাম মনে নেই?” 

ডাগো বলল, “আপনার কষ্ট হবে, এফেন্দি!” 

“তা হোক, তুমি কাজ শুরু করে দাও!” 

গাড়ি থেকে কয়েকটা জিনিসপত্র নামানো হল। তিনটে শত্তিশালী টর্চ গুজে নেওয়া 
হল তিনজনের কোমরে। একটা ছোট ঝোলাব্যাগ কাকাবাবু চাপিয়ে দিলেন সন্তুর 
কাধে। 

পিরামিড থেকে প্রায় পাচশো গজ দূরে ডাগো শুয়ে পড়ল এক জায়গায়। 
হাত দিয়ে বালি সরাতে লাগল। তারপর বেরিয়ে পড়ল একটা কাঠের পাটাতন। 
সেটা সরিয়ে ফেলতেই দেখা গেল একটা অন্ধকার গর্ত নেমে গেছে যেন 
পাতালে। 

কাকাবাবু বললেন, “কাঠের পাটাতনের বদলে এখানে আগে পাথর চাপা 
দেওয়া থাকত। তার ওপর অনেকখানি বালি ছড়িয়ে দিলে আর কারুর বুঝবার উপায় 
ছিল না। খুব সাবধানে নামবি কিন্তু সন্ত্। একটু পা পিছলে গেলেই অনেক নীচে 
গড়িয়ে পড়ে যাবি। 

ঠিক হল, ডাগো যাবে সবচেয়ে আগে, মাঝখানে কাকাবাবৃ, সবশেষে সন্তু। 
ডাগো একটা মোটা দড়ি আলগা করে জড়িয়ে দিল তিনজনের কোমরে। এখানে 
ক্রাচ নিয়ে গিয়ে কোনও লাভ নেই বলে কাকাবাবু সে-দুটো রেখে গেলেন বাইরে। 


২৬৩ 


২৬৪ কাকাবাবুর অভিযান 


সুড়ঙ্াটা ঢালু হয়ে নেমে গেছে নীচের দিকে। দুর্শদকের দেওয়ালে দু”'হাতের 
ভর দিয়ে বসে-বসে নামতে হয়। হাতের বেশ জোর লাগে। 

সন্তু ভাবল, “নীচে নামবার কী অদ্ভুত ব্যবস্থা । অবশ্য হাজার হাজার" বছর 
আগে এই ব্যবস্থাটাই বোধহয় সবচেয়ে সুবিধেজনক ছিল। 

কাকাবাবুর যে দারুণ কষ্ট হচ্ছে তা বুঝতে পারছে সন্তু। ওঁর ভাঙা পাশ্টার 
ওপরেও জোর পড়ছে কিনা । মাঝে-মাঝে কাকাবাবু মুখ ফিরিয়ে জিজ্ঞেস করছেন, 
“তুই ঠিক আছিস তো, সন্তু?” 

কাকাবাবূর মুখ ভর্তি চন্দনের ফোটার মতন ঘাম। 

ওপরের আলো খানিকটা মাত্র ভেতরে ঢোকে, তারপরেই ঘুরঘুট্রি অন্ধকার। 
ডাগো কী কায়দায় যেন একটা টর্চ জ্বেলে বগলে চেপে আছে। আর মাঝে মাঝে 
আরবি ভাষায় কী যেন বলে উঠছে। হয়তো কোনও প্রার্থনামন্ত্র! 

মিনিট দশেক পরে ওরা পৌঁছে গেল সমতল জায়গায়। ঘড়িতে দশ মিনিট 
কাটলেও মনে হয় যেন কয়েক ঘণ্টা লেগে গেছে। 

তিনটে টর্চের আলোয় দেখা গেল সেখানে একটি চৌকো ছোট ঘর। ঘরটা 
একেবারে খালি। দেওয়ালেও কোনও ছবি নেই। ঘরের একটা দেওয়ালে, নীচের 
দিকে একটা চৌকো গর্ত। তার মধ্য দিয়ে একটা সরু পথ। সেই পথে খানিকটা 
যাবার পর আর-একটি দেওয়াল, সেই দেওয়ালের গায়ে একটি লোহার দরজা। 
দেখলেই বোঝা যায়, সেই দরজাটা নতুন বসানো হয়েছে, আগে অন্যকিছু 
ছিল। ৃ 

দরজাটা ঠেলা দিতেই খুলে গেল। তারপরই একটি বিশাল হলঘর। এখানকার 
দেওয়ালে বড়-বড় ছবি আঁকা। কিন্তু জিনিসপত্তর কিছু নেই। 

কাকাবাবু বললেন, “সব নিয়ে গেছে। আগেরবার 'এসেও অনেক কিছু 
দেখেছিলাম। তাই না, ডাগো?” 

ডাগো বলল, “হ্যা, এফেন্দি। কিছুই থাকে না। চোরেরা সব নিয়ে নেয় বলে 
গভর্নমেন্ট এখন নিজেই তুলে নিয়ে গিয়ে মিউজিয়ামে রাখে ।” 

কাকাবাবু বললেন, “বেশি সময় নষ্ট করা যাবে না! ভাগো, সেই ল্যাবিরিন্থটা 
কোথায়?” 

ডাগো বিস্মিতভাবে বলল, “সেটাতেও যাবে?” 

“আপনার আরও কষ্ট হবে। এক কাজ করি, এফেন্দি। আমি আপনাকে পিঠে 
করে নিয়ে যেতে পারি।” 

“তার দরকার হবে না। তুমি পথটা খুজে বার করো। আমার জায়গাটা ঠিক 
মনে পড়ছে না।” 

হলঘরটা পার হয়ে এক জায়গায় এসে ডাগো একটা চৌকো পাথরের শ্ল্যাব 
সরাল। তার মতন শস্তিশালী লোক ছাড়া অতবড় পাথর সরাতে যে-সে পারবে 

না। তারপর একটা ছোট গোল জায়গা । সেখানে মেঝেতে শুয়ে পড়ে সে আবার 
একটা পাথরের পাটাতন সরিয়ে ফেলল। এখানে আবার আর-একটা সুড়ঙ্গা। 
কাকাবাবু বললেন, “এইখানে আমাদের যেতে হবে, সন্তু।” 

তারপর তিনি ডাগোকে বললেন, “আর তোমাকে যেতে হবে না। তুমি ফিরে 
যাও!” 

দারুণ চমকে উঠে ডাগো বলল, “কী বলছেন, এফেন্দি? আমি যাব না? 
আমাকে বাদ দিয়ে আপনি এই বাচ্চাকে নিয়ে যাবেন কী করে?” 

“ঠিক পেরে যাব। তুমি বড় হলটায় অপেক্ষা করো, কিংবা ওপরেও উঠে যেতে 
পারো। আমরা ফেরার সময় তোমাকে ডাকব!” 

“না, না, না, তা হয় না! আপনাকে এখানে ফেলে রেখে গেলে হানি আলকাদি 
আমায় আস্ত রাখবে না!” 

“হানি আলকাদির সঙ্গে আমার এই রকমই কথা আছে। আমি যা দেখতে 
পাচ্ছি, তা আমি দেখার আগে, অন্য কেউ জানতে পারবে না। মুফতি মহম্মদের 
এটা আদেশ। এই আদেশ তো সকলকে মানতেই হবে। তোমাকে অনেক ধন্যবাদ, 
ডাগো। তুমি আমাদের যা উপকার করলে, তার কোনও তুলনা নেই। তোমাকে ছাড়া 
আর কারুকে বিশ্বাস করে আমি এখানে আসতে পারতুম না।” 

ডাগো মুখ গোজ করে দাড়িয়ে রইল। 

সন্ত্র কীধে হাত দিয়ে কাকাবাবু ঢুকে পড়লেন সেই ল্যাবিরিন্থের মধ্যে! 

কাকাবাবু বললেন, “তাড়াহুড়ো করার দরকার নেই, সন্তু। ভেতরটা খুব 
আঁকাবাকা। একটু অন্যমনস্ক হলেই মুখে গুতো লাগবে। আগেরবার আমার নাক 
গেতলে গিয়েছিল। এখন কি বুঝতে পারছিস যে, আমাদের মাথার ওপরে রয়েছে 
একটা বিরাট পিরামিড? 

সন্তুর বৃক টিপটিপ করছে। মাটির কত নীচে, জমাট অন্ধকার ভরা এক সুড়গ্গ। 
আর কি ওপরে ওঠা যাবে? যদি হঠাৎ একটা পাথর ভেঙে ফেরার পথ বন্ধ হয়ে 
যায়? ডাগো সঙ্জো থাকায় তবু খানিকটা ভরসা ছিল। 

সন্তুর কাধ ধরে কাকাবাবুকে লাফিয়ে-লাফিয়ে আসতে হচ্ছে। সন্তু টর্চ জ্বেলে 
এগোচ্ছে খুব সাবধানে । একটুখানি অন্তর-অন্তরই সুড়ঙ্গটা বাক নিয়েছে। 

কাকাবাবু জিজ্ঞেস করলেন, “ভয় পাচ্ছিস নাকি রে, সন্তু?” 

সন্তু শুকনো গলায় না, না! 

“আমরা কোথায় যাচ্ছি, তা বুঝতে পারছিস?” 

“না” 

“এক-একটা সমাধিস্থান খুব গোপন রাখা হত। কেন যে এত গোপনীয়তা তা 
জানা যায় না। হয়তো দামি জিনিসপত্র অনেক বেশি রাখা হত সেখানে । এটা 
সেইরকম একটা গোপন সমাধিতে যাবার পথ । কত কষ্ট করে এরকম সুড়ঙ্জা 

বানিয়েছে । হয়তো এই সমাধিতে যাবার আরও কোনও রাস্তা আছে, যা আমরা 
এখনও জানি না। রাজা-রানিরা কি এত কষ্ট করে যেতেন?” 

“আমরা কোন্‌ সমাধিতে যাচ্ছি?” 

“রানি হেটেফেরিসের গল্প তোকে বলেছিলুম, মনে আছে?” 

“হ্যা, সেই যে কফিনের মধ্যে যার মমি খুজে পাওয়া যায়নি?” 

“হ্যা, হ্যা। লোকের ধারণা, এই জায়গাটা ভুতুড়ে। সেই মমিটাকে মাঝে-মাঝে 
দেখতে পাওয়া গেছে, আবার মাঝে-মাঝে সেটা অদৃশ্য হয়ে গেছে। তোর ভূতের 
ভয় নেই তো?” 

“আযা? না!” 

“মুফতি মহম্মদ নামে একজন বৃদ্ধ কী সব ছবি একেছিলেন, তা দেখে আমাদের 
কি এত কষ্ট করে এত দূরে আসার কোনও দরকার ছিল, বল?” 

সন্তু এ-কথার কী উত্তর দেবে! সে কিছুই বলল না। 

কাকাবাবু আবার বললেন, “আমি এলুম কেন জানিস? এ যে মুফতি মহম্মদ 
নির্দেশ দিলেন, তুমি আগে নিজে যাচাই করে দেখো, সেইজন্যই আমার কৌতুহল 
হল। এটা যেন বৃদ্ধের এক চ্যালেঞ্জ!” 

টর্চের আলো এবারে একটা ফাকা জায়গায় পড়ল। সুড়ঙ্গটা শেষ হয়ে গেছে! 
সুড়ঙ্গটা খুব বেশি লম্বা নয়। 

ফাকা জায়গাটিতে কয়েক ধাপ সিড়ি উঠে গেছে ওপরের দিকে। সেই সিড়ি দিয়ে 
উঠে আসার পর একটি বেশ বড় চৌকো ঘর। 

কাকাবাবু বললেন, “এই হল রানি হেটেফেরিসের সমাধিস্থান। এক সময় নাকি 
এখানে অতুল এশ্বর্য ছিল। একজন রানির যত জিনিস ব্যবহারে লাগে, সেই সব 
কিছু। ওরা বিশ্বাস করত রাজা-রানিরা আবার হঠাৎ একদিন বেচে উঠতে পারে। 
তখন সব কিছু লাগবে তো!” 

ঘরটার ঠিক মাঝখানে একটি কারুকার্য-করা পাথরের কফিন। আরও তিন-চারটে 
কফিন ছড়ানো রয়েছে এদিক-ওদিক। 

বড় কফিনটা দেখিয়ে কাকাবাবু বললেন, “এই হচ্ছে রানি হেটেফেরিসের 
সারকোফেগাস। তার আগে দেখা যাক, এর মধ্যে রানির মমি আছে কি না! যদি 
থাকে, তা হলে দারুণ একটা আবিষ্কার হবে।” 

সারকোফেগাসের ওপরে রানির ছবি আঁকা । কাকাবাবুর সঙ্গে ধরাধরি করে সন্তু. 
ঢাকনাটা সরিয়ে ফেলল । 

ভেতরটা ফাকা। 

কাকাবাবু মুচকি হেসে বললেন, “জানতুম।” 

সন্তু জিদ্রেস করল, “অন্য কফিনগুলো খুলে দেখব?” 

“কোনও লাভ নেই। পৃথিবীর নানা দেশের মিউজিয়ামে মমিগুলো ভাল 

দামে বিক্রি হয়। চুরি যাবার ভয়ে সব মমি সেইজন্য ওপরে তুলে নিয়ে যাওয়া 
হয়েছে।” 

সন্তু টর্চের আলো ঘুরিয়ে-ঘুরিয়ে দেখতে লাগল দেওয়ালগুলো। প্রত্যেক দেওয়ালেই 
অসংখ্য ছবি। এইগুলোই হিয়েরোম্সিফিকস। বোধহয় রানির জীবনকাহিনী লেখা আছে। 
কত শিল্পী, কত পরিশ্রম করে এ সব ছোট-ছোট ছবি এঁকেছে। কাকাবাবুও ঘুরে- 
ঘুরে দেওয়ালগুলো পরীক্ষা করতে-করতে এক জায়গায় থমকে দীড়ালেন। 

“এইবার সন্তু, মুফতি মহম্মদের শেষ ইচ্ছার কথা তোকে জানাতে হবে। কারণ, 
তোর সাহায্য ছাড়া এর পর আমার আর কিছু করার সাধ্য নেই। তুই দেখা মানেই 
আমার দেখা।” 

সন্তু ছিল উল্টো দিকের দেওয়ালের কাছে। সে তাড়াতাড়ি এদিকে চলে এল! 
এরি নারি সিনিল রানা িসটানি রানি 
গেছি।” 

“তুই বুঝতে. পেরে গেছিস? কী বুঝেছিস শুনি?” 

“রানি হেটেফেরিসের মমি এখানেই কোথাও লুকোনো আছে। আর সেই 

কাকাবাবু ভুরু কুঁচকে খানিকক্ষণ চেয়ে রইলেন সন্ত্রর দিকে। তারপর হেসে 
ফেলে বললেন, “অনেকটা ঠিকই ধরেছিস তো। তবে টাকাপয়সার কথা নেই এর 
মধ্যে। মুফতি মহম্মদের শেষ ইচ্ছের কথা জানলে অনেকে ভাববে পাগলামি । উনি 
ছবি একে যা জানাতে চাইছিলেন, তা হল এই : উনি খুব সংক্ষেপে লিখেছিলেন, 
আমি তোকে বুঝিয়ে বলছি। উনি এক সময় সাহেবদের কাছে গাইডের কাজ 
করতেন। সেই সময়েই আল বুখারি নামে আর-একজন গাইডের সঙ্গে তার বধ্ধৃত্ব 
হয়। আল বুখারি অনেকগুলো পিরামিডের নীচে এবং গোপন সমাধিস্থানে ঢোকার 
রাস্তাও আবিষ্কার করেছিল। কিন্তু সেইসব আবিষ্কারের কৃতিত্ব সাহেবরাই নিয়ে নিত। 
একজন সাহেবকে জব্দ করার জন্যই আল বুখারি মুফতি মহম্মদের সাহায্য নিয়ে 
রানি হেটেফেরিসের মমি এক জায়গায় লুকিয়ে রাখে । মজা করবার জন্য ওরা সেই 
মমিটাকে মাঝে-মাঝে বার করে এনে সারকোফেগাসের মধো রেখে দিত, মাঝে- 
মাঝে আবার সরিয়ে ফেলত। সেই থেকে ভূতের গল্প রটে যায়। এ রকম ব্যাপার 
মাত্র দু'তিনবারই হয়েছিল। কিন্তু লোকে বিশ্বাস করত যে, রানির মমি প্রত্যেক বছর 
একবার করে ফিরে আসে। যাই হোক, আল বুখারি একটা দুর্ঘটনায় মারা যায়, 
মুফতি মহম্মদ গাইডের কাজ ছেড়ে বিপ্লবীদের দলে যোগ দেন। সেই থেকে মমিটা 
লুকোনো অবস্থাতেই আছে। মৃত্যুর আগে মুফতি মহম্মদ জানিয়ে দিতে চান যে, 
সেটা কোথায় আছে। কিন্তু এর মধ্যে যদি অন্য কেউ সেই গোপন জায়গাটা জেনে 
ফেলে মমিটা সরিয়ে ফেলে থাকে, তা হলে মুফতি মহম্মদ মিথ্যেবাদী হয়ে যাবেন। 
সেইজন্যই তিনি আগে আমাকে যাচাই করে নিতে বলেছেন।” 


২৬৮ কাকাবাবূর অভিযান 


“সেই লুকোনো জায়গাটা কোথায়?” 

“সেটা তোকে খুজে বার করতে হবে। এই দ্যাখ, এই দেওয়ালের গায়ে মাঝে- 
মাঝে খাজ কাটা আছে। এই খাজে খাজে পা দিয়ে তুই ওপরে উঠতে পারবি? 
তোর কাধের ব্যাগটাতে দ্যাখ শস্ত নাইলনের দড়ি, লোহার হুক এই সব আমি 
এনেছি, যদি কাজে লাগে ভেবে।” 

সন্তু ব্যাগ খুলে জিনিসগুলো বার করল। তারপর বলল, “আমার ওসব লাগবে 
না, আমি এমনিই উঠতে পারব।” 

খাজে খাজে পা দিয়ে সন্তু দেওয়াল বেয়ে উঠে গেল ওপরে। 

কাকাবাবু টর্চের আলো ফেলে বললেন, “এ যে রানির ছবি দেখছিস, এরপর 
ডান দিকে পরপর নটা ছবি গুনে যা! গুনেছিস? এইবার দশ নম্বর ছবিটার ওপর 
জোরে ধাকা দে।” 

সন্তু ধাক্কা দিল, কিন্তু কিছুই হল না। 

কাকাবাবু বললেন, “আরও জোরে ধাক্কা দিতে হবে। আল বুখারি আর মুফতি 
মহম্মদ দুসজনেই গাট্টাগোট্টা জোয়ান ছিলেন নিশ্চয়ই। তা ছাড়া বহু বছর জায়গাটা 
খোলা হয়নি!” 

সন্তু প্রাণপণ শক্তিতে দূম-দুম করে ধাকা দিতে লাগল । তাও কিছুই হল না। 

কাকাবাবু একটুক্ষণ চিন্তা করলেন। তারপর বললেন, “দ্যাখ তো, এ এক 
থেকে দশ নম্বর ছবির মতন ছবি তোর মাথার কাছে ছাদেও আঁকা আছে কি না!” 

“হ্যা, আছে।” 

“এখানে ধাক্কা দে!” 
গেল। সেখানকার একটা পাথর ভেতরে সরে গেছে। সেখানে আরও ধাকা দিতে 
দিতে একজন মানুষ গলে যাবার মতন জায়গা হয়ে গেল। 

“ির্চ জ্বালতে পারবি? দ্যাখ তো, ওখানে কী আছে!” 

“মেজেনিন ফ্লোরের মতন জায়গাটা। ভেতরে একটা কফিন আছে।” 

“এটাই খুলে দেখতে হবে। ভেতরে ঢুকতে পারবি তো? খুব সাবধানে ।” 

সন্তু মাথা গলাতেই নীচে বেশ জোরে একটা শব্দ হল। সন্তু চমকে গিয়ে আবার 
মাথাটা বার করে আনল। নীচের দিকে তাকিয়ে যা দেখল তাতে তার রন্তু হিম 
হয়ে গেল একেবারে। ৃ 

যেখানে শব্দটা হয়েছিল, কাকাবাবু টর্ের আলো ঘুরিয়েছেন সেই দিকে । সেখানে 
একটা কফিনের ঢাকনা খুলে গেছে। তার মধ্যে থেকে আস্তে আস্তে উঠে দীড়াচ্ছে 
একটা মূর্তি। একটা মমি যেন জীবন্ত হয়ে উঠেছে। 

সেই মূর্তি দেখে টর্চসুদ্ধ কাকাবাবুর হাতটাও কেঁপে গেল একবার । তারপর তিন 
অস্ফুট গলায় বললেন, “আল মামুন!” 


মিশর রহস্য ২৬৯ 


সন্ত্ুও এবার চিনতে পারল। কিন্তু আল মামুন এখানে আগে থেকেই এল কী 
করে? কাকাবাবু তো কারুকেই বলেননি যে, তিনি কোথায় যাবেন। 

আল মামুনের গায়ে একটা সাদা কাপড় জড়ানো । সেটা খুলে ফেলে সে একটা 
লম্বা ছুরি বার করল। তারপর হিংস্র গলায় বলল, “বিদেশি কুকুর! নিমকহারাম! 
আমি কলকাতায় গিয়ে তোর সঙ্গে দেখা করেছি। আমি দিলিতে মুফতি মহম্মদের 
সঙ্গে তোদের দেখা করিয়ে দিয়েছি। আর তুই এ কুত্তা আলকাদির দলে যোগ 
দিয়েছিস?” 

কাকাবাবু অনেকটা আপন মনে বললেন, “একটাই ভুল করেছি আমি। 
সে বুঝি তোমার দলে, আল মামুন? কিংবা জোর করে তার কাছ থেকে কথা 
আদায় করে ফেলেছ! তুমি এত কষ্ট করে এখানে এলে কেন আল মামুন! মুফতি 
মহম্মদের যদি লুকোনো টাকা পয়সা কিছু থাকেই, তুমি তো তার অর্ধেক ভাগ 
পাবে!” 

“অর্ধেক! এ শয়তানটাকে আমি অর্ধেক দেব? আমি মুফতি মহম্মদের 
উত্তরাধিকারী। আমি তার সম্পদের সন্ধান পেয়ে গেছি। এখন তোমাকে আর এ 
খোকাটাকে আমি এখানেই শেষ করে দিয়ে যাব। এই সম্পদের কথা পৃথিবীর আর 
কেউ জানবে না!” 

“তুমি আমাদের খুন করবে? তৃমি ধর্মভীরু লোক, এরকম একটা অন্যায় করলে 
তোমার বিবেকে লাগবে না?” 

“কেউ দেখবে না, কেউ জানবে না, তাতে আবার বিবেকের কী আসে যায়!” 

“আল মামুন, তোমার মতন খুনিদের আমি কিন্তু খুব কঠিন শান্তি দিই!” 

আল মামুন ছুরি তুলে এগিয়ে আসতেই কাকাবাবু মাটি থেকে নাইলনের দড়িটা 
তুলে নিলেন। সন্তু ভাবল, ওপর থেকে আল মামুনের মাথার ওপর লাফিয়ে পড়বে 
কিনা! 

কাকাবাবু দড়িটা নিয়ে শপাং করে চাবুকের মতন শব্দ করে বললেন, “আগেকার 

বলেই তিনি চাবুকের মতন সেই দড়ির এক ঘা কষালেন আল মামুনের মুখে। 

লড়াইটা শেষ হতে এক মিনিটও লাগল না। লম্বা দড়ির সঙ্গ ছুরি দিয়ে আল 
মামুন লড়তে পারলই না মোটে। কাকাবাবু তাকে অনবরত মারতে লাগলেন। আল 
মামুনের হাত থেকে ছুরি খসে পড়ে গেল। যন্ত্রণায় চিৎকার করতে লাগল সে। 
কাকাবাবুর দড়ির ফাঁস তার গলায় লাগিয়ে হ্যাচকা টান দিতেই সে মাটিতে পড়ে 
গেল। দড়ির বাকি অংশটা দিয়ে কাকাবাবু তার হাত-পা বেধে ফেললেন। 

তারপর যেন কিছুই হয়নি এই ভঙ্জিতে হাত নেড়ে তিনি সন্ত্রকে বললেন, যা 
ভেতরটা দেখে আয়।” 


২৭০ কাকাবাবুর অভিযান 


সন্তুর পা কাপছিল। নিজেকে একটুখানি সংযত করে সে টর্চটা মুখে চেপে নিল, 
তারপর দুহাতে ভর দিয়ে মাথাটা গলাল ভেতরে। 

ঠিক সেই মুহূর্তে তার মনে পড়ল রিনির মুখটা । রিনি তাকে ঠাট্টা করেছিল। 
বলেছিল গরুর শিঙের ওপর বসে থাকা একটা মশা! এখন সে একা মুফতি 
মহম্মদের সম্পদ আবিষ্কার করতে যাচ্ছে। কলকাতার পিকনিক গার্ডেনসের সেই 
থানাটার কথাও তার মনে পড়ে গেল এক ঝলক। সেই দারোগা যদি তাকে এই 
অবস্তায় দেখতেন। 

ভেতরে ঢুকে গিয়ে সন্ত উবু হয়ে বসে টর্চ জ্বালল। তার গা ছম্‌ ছম্‌ করছে। 
কেন যেন তার ধারণা হল, এখানে একটা অজগর সাপ থাকতে পারে। কাশ্মীরের 
সেই শুকনো কুয়োটার মধ্যে যে-রকম ছিল। 

কিন্তু সেসব কিচ্ছু নেই। একটা শুধু কফিন, আর এক পাটি চটি পড়ে আছে। 
আন্তে আস্তে এগিয়ে গিয়ে সে কফিনের ঢাকনা খুলল। 

খুলতেই বুকটা ছ্্যাত করে উঠল তার। সেখানে সত্যিই একটা মমি রয়েছে। সন্তু 
ভূতের ভয় পায় না, তবু তার হাত-পা ঠকঠক করে কীপছে। কিছুতেই নিজেকে 
সামলাতে পারছে না সে। 

তার দৃঢ় বিশ্বাস এই মমির গায়ে জড়ানো ব্যাণ্ডেজের মধ্যেই কিংবা এর নীচে 
প্রচুর ধনরত্ব আছে। কিন্তু সেটা পরীক্ষা করে দেখার জন্য সে হাত তুলতেই পারছে 
না। 

অতি কষ্টে সন্তু চোখ বুজে হাতটা ছোয়াল মমির গায়ে। এবারে তার কীপুনি 
থেমে গেল। ভাল করে মমিটা পরীক্ষা করল। কয়েকখানা হাড় ছাড়া আর কিছুই 
টের পাচ্ছে না। মমির তলাতেও কিছু নেই। 

মিনিট পাচেকের মধ্যেই সন্তু বুঝে গেল, তার আশা ব্যর্থ হয়েছে। ধনসম্পদ 
লুকিয়ে রাখা থাকলে তা তো একটু-আধটু হবে না। অনেক হবার কথা । থাকলে 
ঠিকই টের পাওয়া যেত। 

হতাশভাবে ফিরে এসে সন্ত্র গর্তটাতে মুখ বাড়িয়ে বলল, “কাকাবাবু, কিছু 
নেই!” 

“মমি নেই?” 

“হ্যা, মমি আছে। রানির মমিই মনে হচ্ছে, কিন্তু টাকাপয়সা বা সোনা-টোনা 
একটুও নেই!” 

“মুফতি মহম্মদ তো টাকাপয়সার কথা বলেননি! তোকে আর-একটা কাজ 
করতে হবে। দ্যাখ তো, এঁ ঘরের দেয়ালে বা ছাদে বা কফিনের গায়ে কোনও 
ছবি আকা আছে কি না?” 

সন্ত দেখে এসে বলল, “হ্যা, আছে। কফিনের ঢাকনার ভেতরের দিকে পাচটা 
ছোট ছোট ছবি আছে।” 


মিশর রহস্য ২৭১ 


কাকাবাবু ঝোলাব্যাগটা সন্তুর দিকে ছুঁড়ে দিয়ে বললেন, “এর মধ্যে কাগজ- 
কলম আছে। তুই তো একটু-আধটু ছবি আঁকতে পারিস, খুব সাবধানে এ ছবিগুলো 
কপি করে নিয়ে আয় তো!” 

ছবিগুলো কপি করতে সন্ত্র আরও দশ মিনিট লাগল। তারপর চটিজুতোটা 
কুড়িয়ে নিয়ে সে নেমে এল। জুতোটা চামড়া বা রবারের নয়। কোনও ধাতুর। 
সোনারও হতে পারে। ওপরে শ্যাওলা জমে গেছে। 
ঞািিনিপিকিনারাদ ররর রালাদাা রসন রানির 

না!” 

আল মামুন বলল, “আমাকে বাচাও। তোমাকে আমি দশ লাখ টাকা দেব!” 

“তুমি আমাদের খুন করতে চেয়েছিলে! তার বদলে তুমি অন্তত একটা দিন 
মৃত্যুযন্ত্রণা ভোগ করো!” 

সন্তূকে নিয়ে কাকাবাবু সেই হলঘর থেকে বেরিয়ে ঢুকে পড়লেন সুড়ঙ্গ । সেটা 
পার হতেই ডাগো আবদাল্লাকে দেখতে পাওয়া গেল। সে অধীরভাবে ওদের জন্য 
অপেক্ষা করছিল। তারপর আর ওপরে উঠতে কোনও অসুবিধে হল না। 

হানি আলকাদি কোথা থেকে ছুটে এসে কাকাবাবুর হাত জড়িয়ে ধরে জিজ্ঞাসা 
করল, “মিঃ রায়চৌধুরী, ইউ গট ইট£” 

কাকাবাবু বললেন, “শোনো, মনটা শত্ত করো। দুঃসংবাদ শুনে হঠাৎ অজ্ঞান 
হয়ে যেও না। মুফতি মহম্মদের গোপন কথা হচ্ছে রানি হেটেফেরিসের মমি। সেটা 
আবিষ্কারের কৃতিত্ব তুমি নাও বা যে-ই নাও, তাতে আমার কিছু যায় আসে না। 
সেখানে টাকাপয়সা বা অস্ত্রশস্ত্র কিছুই পাওয়া যায়নি। এই এক পাটি চটি পাওয়া 
গেছে, বোধহয় এটা সোনার তৈরি। কে এটা ফেলে গেছে জানি না। এর অর্ধেক 
তুমি ইচ্ছে করলে আল মামুনকে দিতে পারো। সে অবশ্য নীচে শুয়ে আছে। 
বিকেলের দিকে কোনও লোক পাঠিয়ে তাকে উদ্ধার করতে হবে।” 

হানি আলকাদি রাগের চোটে চটিটা ছুঁড়ে ফেলে দিল দূরে! 

কাকাবাবু বললেন, “আমার এখন বিশ্রাম দরকার একটু । আমি ক্রান্ত। এখানে 
একটা রেস্ট হাউস তৈরি হয়েছে না?” 

আগের রাতে ঘুম হয়নি, তার ওপর এত উত্তেজনা ও পরিশ্রম। সন্তু আর 
কাকাবাবু দুজনেই ঘুমোল প্রায় সন্ধে পর্যস্ত। 

সন্তু জেগে উঠে দেখল, রিনি, সিম্ধার্থ, বিমান সবাই এসে বসে আছে। 
সিম্ধার্থ বিমানের কাছে খবর পেয়ে কাল রাতেই এখানকার সরকারের সঙ্জো 
যোগাযোগ করেছিল। আজ তারা খুঁজতে-খুঁজতে গিজাতে এসে পৌছেছে। 

রিনি বলল, “সন্তু, সব ঘটনা আমি আগে শুনব। তার আগে তুই আর কারুকে 
বলতে পারবি না!” 

কাকাবাবু ঠিক করলেন, তখুনি কায়রোর দিকে রওনা হবেন। ডাগো আবদাল্লাকে 


২৭২ কাক্াবাবুর আভিযান 


তিনি অনেক টাকা বখশিশ দিলেন। তারপর তাকে বললেন, একটু পরেই সে গিয়ে 
যেন আল মামুনকে মুস্তি দিয়ে আসে। 

তারপর তিনি জিজ্ঞেস করলেন, “হানি আলকাদি কোথায়?” 

ডাগো বলল, “সে তো চলে গেছে।” 

কাকাবাবু বললেন, “আমার কাছ থেকে সে বিদায় না নিয়ে চলে গেল? হতেই 
পারে না। তার খোজ নিয়ে দ্যাখো।” 

একটু খোজাখুজি করতেই তাকে এক আরবের বাড়িতে পাওয়া গেল। সেও 
ঘুমোচ্ছিল। মনের দুর্খেও তো মানুষের খুব ঘুম পায়। 

কাকাবাবু তাকে একলা একটু দূরে ডেকে নিয়ে গেলেন। তারপর বললেন, 
“আমি চলে যাচ্ছি। তোমার কোনও উপকার করতে পারলুম না, সেজন্য দুঃখিত।” 

হানি আলকাদি বিষপ্রভাবে বলল, “তবু যে তুমি মুফতি মহম্মদের কথা রাখবার 
জন্য এত দুরে ছুটে এসে এত কষ্ট করলে, সে জন্য তোমাকে ধন্যবাদ।” 

চোখে কৌতুকের ঝিলিক দিয়ে কাকাবাবু বললেন, “তবে বোধহয় কিছু একটা 
তুমি পেয়ে যাবে! শুধু একটা মমি দেখবার জন্য কি মুফতি মহম্মদ আমাকে এত 
দুর পাঠিয়েছিলেন? এ মমিটাও একটা সংকেত!” 

কাকাবাবু পকেট থেকে একটা কাগজ বার করলেন। তারপর বললেন, “রানির 
লুকোনো কফিনের গায়ে কয়েকটি ছবি আঁকা আছে। সেগুলোও আসলে সংকেত- 
লিপি। সেটা আমি তোমার জন্য অনুবাদ করে দিয়েছি। তাতে লেখা আছে, ফারাও 
আসেমহেট তৃতীয়”র সমাধিস্থান। তৃতীয় কক্ষ। ডান দিকের দেওয়ালের ওপর দিকে॥ 
ঠিক পাচটি ছবি আঁকা আছে। আমার মনে হয়, সেই ছবি আর এই কফিনের গায়ের, 
ছবি মুফতি মহম্মদের আঁকা । খুব সম্ভবত সেখানে কিছু লুকিয়ে রাখা আছে। সেখানে 
কী আছে না আছে তা আমি আর দেখতে চাই না। তুমি গিয়ে দ্যাখো, যা আশা; 
করছ তা হয়তো ওখানেই পেতে পারো। গুড লাক!” 

আনন্দে চকচক করে উঠল হানি আলকাদির চোখ। সে দুসহাতে জড়িয়ে ধরল 
কাকাবাবুকে। বারবার বলতে লাগল, “ধন্যবাদ, রায়চৌধুরী, ধন্যবাদ। আমরা 
তোমার কাছে কৃতজ্ঞ!” 

কাকাবাবু খানিকটা অস্বস্তির সঙ্জো নিজেকে ছাড়িয়ে নিয়ে বললেন, “ঠিক আছে 
ঠিক আছে, এ আর এমন কী ব্যাপার!” 


নি 


